
PADĖKOS ŽODIS 


Pric šios knygos buvo triūsiama daug metų. Galbūt, nct man 
pačiam gerai šito nesuvokiant, ji užsimezgė tada, kai prieš keletą metų 
aš pradėjau skaityti studentams kursą, pavadintą “Demokratija ir jos 
kritikai". Vėliau jis atskirai nagrinėtas seminare, skirtame absolven- 
tams. Norėčiau tikėti, kad pats sugalvojau šį pavadinimą, bet 1š tikrųjų 
taip nebuvo. Kursas tokiu pavadinimu buvo skaitomas Yalc'o univer- 
sitete šick tick anksčiau nci jo ėmiausi aš. Harvarde profesorius Loui- 
sas Hartzas taip pat skaitė šick tick panašaus pavadinimo kursą. Gal- 
būt B. F. Skinneris turėjo galvoje kaip tik Hartzo kursą, į Frazierio, 
nedemokratinės Antrojo Waldeno* respublikos vyriausiojo prižiūrėto- 
j0, lūpas įdėdamas tokią pastabą: 


“Mano galva, būtų geriau, jei pateiktumėte skaitytojui visą istoriją, - pasakė 
Frazieris. - Galų gale turite suprasti, kad koks nors kvailas profesorius 
rengiasi įtraukti Jūsų knygą į papildomos literatūros sąrašą kokiame politinių 
mokslų kurse. Tai “Demokratijos kritika" ar kažkas panašaus. Būtų geriau, 
jei dėstytumėte išsamiau" (Skinner 1948, 263). 


Kad ir kaip ten būtų, daugelyje savo darbų, parašytų per praėjusį 
dešimtmetį, sąmoningai nagrinėjau problemas, kurias tikėjausi aptar- 
ti šioje knygoje. Todėl, jei tik jaučiau, kad koks nors fragmentas iš 
anksčiau paskelbtų mano darbų tiko tam, ką norėjau pasakyti čia, aš 


* Antrasis Waldenas (Walden Two) - užuomina į H. D. Thoreau knygą Waldenas, arba 
Gyvenimas miške (Walden, or Life in the Woods, 1854, liet. 1985). —- Red. 

begėdiškai juo pasinaudojau, bet labai retai jo nepermąstydavau. Ta- 
čiau, be kelių išimčių, nccitavau savo publikacijų, o pateikiau sąrašą 
tų savo ankstesnių darbų, kurių fragmentai buvo panaudoti šiame 
tekste. 

Skolinių esama tiek daug, kad galiu specialiai paminėti tik keletą. 
Skaitytojui bus aišku, kad labiausiai csu skolingas tiems didiesiems 
mąstytojams, pradedant Sokratu, kurie buvo įsitraukę į nenutrūkstan- 
čius debatus apie demokratiją. Be jų ši knyga nebūtų galėjusi atsirasti. 

Netrukus po pirmos pažinties su Sokratu ir jo pasekėjais, aš įklim- 
pau į kitą ilgalaikę skolą: tai skola mano studentams, pradedant pirma- 
kursiais, baigiant doktorantais. Jie paskatino mane šviežiai apmąstyti 
senas problemas, privertė pagilinti ir praskaidrinti savo idėjas, ir, be 
Jokios abejonės, neretai suteikdavo man naujų įžvalgų. Jau sakiau, kad 
būtent savo seminaruose studentams ir absolventams aš pradėjau sis- 
teminti šioje knygoje skleidžiamą argumentaciją. 

Ypač dėkingas kolegoms, kurie skaitė ir komentavo vieną ar kitą 
Juodraščio dalį. Vien tik paminėti juos - reikštų per menkai įvertinti jų 
pagalbą; kiekvienam padėkoti išsamiau neleidžia šios jau ir taip dide- 
lės knygos apimtis. Taigi dėkoju Bruce'ui Ackermanui, Davidui Bray- 
brooke'ui, Davidui Cameronui, Jamesui Fishkinui, Jeffrey Isaacui, 
Josephui LaPalombara, Charlesui E. Lindblomui, Davidui Lumsdai- 
ne'ui, Jane Mansbridge, Barry'ui Nalebuffui, J. Rolandui Pennockui, 
Susanai Rose-Ackerman, Jamesui Scottui, Rogersui Smithui, Stevenui 
Smithui, Alanui Ware'ui ir Robertui Waste'ui. Jų komentarai ir kritika 
ne tik paskatino mane padaryti žymias pataisas, bet, esu tikras, padėjo 
parašyti geresnę knygą. 

Be to, Michaelio Coppedge'o ir Wolfgango Reinecke's komentaras 
labai padėjo parašyti 16 ir 17 skyrių. 

Ir pagaliau, esu laimingas, galėdamas dar sykį padėkoti Marianai 
Ash už puikų leidybinį darbą Yale University Press. 


ĮVADAS 


Nuo senovės laikų būta žmonių, mąsčiusių apie politinę siste- 
mą, kurios nariai laiko vienas kitą politiškai lygiais, yra kolektyviai 
suverenūs ir disponuoja visais sugebėjimais, resursais ir institutais, 
reikalingais tam, kad jie galėtų valdytis patys. Ši idėja ir ją įkūnijanti 
praktika atsirado V a. pr. Kr. pirmoje pusėje Graikijoje. Nors graikų 
buvo nedaug ir jie buvo įsikūrę tik labai mažoje žemės paviršiaus 
dalelėje, bet padarė išskirtinę įtaką pasaulio istorijai. Kaip tik graikai 
ir ypač atėniečiai įgyvendino tai, ką aš linkęs vadinti pirmąja demo- 
kratine transformacija, t.y. mažumos valdžios idėją bei praktiką jie 
pakeitė daugumos valdžios idėja bei praktika. Vienintelė vieta, kurioje 
graikai galėjo įsivaizduoti egzistuojant demokratiją, žinoma, buvo 
valstybė. 

Ši unikali daugumos valdžios idėja būdavo ilgą laiką dingusi; ir 
tik mažuma pasaulio žmonių apskritai kada nors siekė bei sėkmin- 
gai mėgino politinę tikrovę žymiu mastu pritaikyti prie šios idėjos 
keliamų reikalavimų. Tačiau ši ankstyvoji vizija niekada neprarado 
galios kerėti politinę vaizduotę ir žadino viltį, kad idealios, bet vis 
dėlto pasiekiamos politikos vizija gali būti geriau įgyvendinta tikro- 
vėje. 

Maždaug tuo pačiu metu, kai daugumos valdžios idėja keitė Atėnų ir 
kitų Graikijos miestų-valstybių politinį gyvenimą, ji įsigalėjo Romos 
mieste-valstybėje. Demokratijai suprasti ypač svarbu tai, kad Romos 
respublikos politinių institucijų struktūra išsaugojo pradinę mažo mies- 
to-valstybės formą dar ilgai po to, kai romėnai išsiveržė už savo mies- 

to ribų, nukariavo Italijos pusiasalį ir pagaliau didelę Europos bei 
Viduržemio dalį. Praėjus tūkstančiui metų po to, kai Cezaris ir Augus- 
tas išstūmė respublikonišką vyriausybę, liaudies valdžia vėl pasirodė 
Viduramžių ir Renesanso Italijos miestuose-valstybėse. 

Tačiau miestą-valstybę išstūmė nacionalinės valstybės, ir antroji 
demokratinė transformacija demokratijos idėją perkėlė iš miesto-val- 
stybės į žymiai didesnio masto nacionalinę valstybę. Ši transforma- 
cija vedė prie radikaliai naujos politinių institutų sąrangos. Kaip tik 
ši nauja institutų komplekso visuma paprastai ir vadinama “demo- 
kratija". 

Ar dabar galima numatyti trečiąją transformaciją? Jeigu taip, ar 
privalome stengtis ją įgyvendinti? Šie klausimai lemia diskusiją, iš- 
skleistą šioje knygoje. Kad į juos atsakytume, mums reikia suprasti ne 
tik tai, kodėl demokratija yra siektina, bet kartu ir tai, kokios jos ribos 
bei galimybės. Jei tas ribas pernelyg pervertinsime - neketinsime net 
dėti pastangų, taip pat jei jas nepakankamai vertinsime, nors galbūt ir 
stengsimės, mums nepasiseks. Nesunku surasti daugybę istorinių pa- 
vyzdžių įrodyti abiem atvejams. 

Šiuo metu demokratijos idėja yra populiari visur. Dauguma režimų 
pretenduoja vadintis “demokratiniais", o tie, kurie to nedaro, dažnai 
pabrėžia, kad jų ypatingas nedemokratinio valdymo stilius yra būtina 
kelio į galutinę “demokratiją" atkarpa. Mūsų laikais, atrodo, net dikta- 
toriai tiki, kad privaloma jų teisėtumo prielaida yra vienas ar du demo- 
kratinės kalbos štrichai. 

Gali pasirodyti keista, kad tokia anksčiau neregėta globalinė imlu- 
mo demokratijos idėjoms ekspansija gali būti ne visai priimtina demo- 
kratijos šalininkui. Tačiau terminas, reiškiantis bet ką, nereiškia nie- 
ko. Taip ir atsitiko su “demokratija", kuri nūnai yra ne tiek terminas, 
turintis apibrėžtą bei specifinę reikšmę, kiek miglotas populiarios idė- 
jos teigimas. 

Svarbi priežastis, dėl kurios demokratijos idėja mūsų dienų pasauly- 
je labai neaiški, yra ta, kad ši idėja vystėsi keletą tūkstantmečių ir yra 
kilusi iš įvairių šaltinių. Tai, ką mes laikome demokratija, nėra tas pat, 
kuo ją laikė Periklio laikų atėnietis. Graikų, romėnų, Viduramžių, 
Renesanso demokratijos sampratos persipina su vėlesnių amžių sam- 
pratomis ir atsiranda teorijos bei praktikos maišatis, dažniausiai labai 
prieštaringa. 

Be to, įdėmus žvilgsnis į demokratijos idėjas bei praktiką neišven- 
giamai atskleidžia gausybę problemų, kurių aiškus sprendimas atrodo 
esąs neįmanomas. Pati demokratijos sąvoka visada atveria galimybes 
kritikai. Egzistuoja apytikriai trijų rūšių kritikai: tie, kurie iš esmės 
nusiteikę prieš demokratiją, kadangi, kaip Platonas, jie tiki, kad nors 
demokratija galima, tačiau visai nepageidautina; tie, kurie iš esmės 
nusiteikę prieš demokratiją, kadangi, kaip Robertas Michelsas, tiki, 
kad, nors jeigu ji būtų įmanoma, tai būtų pageidautina, bet iš tikrųjų ji 
neįmanoma; ir tie, kurie, simpatizuodami demokratijai ir siekdami ją 
įgyvendinti, kartu, kokiu nors svarbiu aspektu, jos atžvilgiu nusiteikę 
kritiškai. Pirmuosius galima pavadinti priešiškais kritikais, o trečiuo- 
sius — simpatizuojančiais kritikais. 

Mano tikslas - šioje knygoje išskleisti demokratijos teorijos ir prak- 
tikos interpretaciją, apimančią ribas ir galimybes demokratijos, tin- 
kančios tokiam pasauliui, kuriame mes gyvename ir, atrodo, gyvensi- 
me įžvelgiamoje ateityje. Tačiau aš esu įsitikinęs, kad jokia tokios 
rūšies interpretacija negali būti patenkinama, jeigu ji sąžiningai ne- 
nagrinėja didžiųjų problemų, iškeltų tiek priešiškųjų, tiek simpatizuo- 
jančiųjų demokratijos kritikų. 


Tas problemas, į kurias sutelkia dėmesį kritikai, demokratijos šali- 
ninkai yra linkę ignoruoti ar, dar blogiau, nuslėpti. Tai, kas apytikriai 
gali būti pavadinta demokratijos teorija, - terminas, kurį aš aptarsiu 
plačiau, - priklauso nuo prielaidų ir postulatų, kurių nekritiški šalinin- 
kai nesiteikė tyrinėti ar netgi atvirai pripažinti. Šitos pusiau slaptos 
prielaidos, netyrinėti postulatai ir nepripažinti aprioriniai įsitikinimai 
sukuria miglotą šešėlinę teoriją, kuri visą laiką eina įkandin apibrėžtų, 
viešųjų demokratijos teorijų. 

Kad tai pailiustruočiau ir užbėgčiau už akių būsimai argumentacijai, 
paminėsiu keletą esminių problemų, glūdinčių išvystytose teorijose, 
kurios sudaro šešėlinės demokratijos teorijos dalį. Daugelis šių pro- 
blemų egzistavo iš pat pradžių. Imkime, pavyzdžiui, elementarią “liau- 
dies valdžios" idėją. Kad apibūdintų naują politinio gyvenimo sampra- 
tą ir jos paskatintą politinę praktiką daugelyje miestų-valstybių apie 
penktojo amžiaus pr. Kr. vidurį, graikai pradėjo vartoti žodį demokra- 


12 Įvadas 


tia. Nors pamatinė šio termino reikšmė yra visai paprasta, net savaime 
suprantama, - demos, liaudis, ir kratia, valdžia ar autoritetas, taigi 
“liaudies valdžia", — patys pamatai iškelia primygtinius klausimus: 
kas turi apimti "liaudį" ir ką jai reiškia "valdyti"? 

Kas iš tikrųjų sudaro “liaudį", yra dviprasmiška dvejopa prasme ir 
dažnai yra buvę ginčų šaltinis. Pirmoji dviprasmybė glūdi “liaudies" 
sąvokoje: kas sudaro “liaudį" kaip demokratinės valdžios subjektą? 
Graikams buvo savaime suprantama, kad atėniečiai, korintiečiai, spar- 
tiečiai ir kitų daugybės graikų miestų-valstybių gyventojai - visi suda- 
rė atskiras “liaudis", kurių kiekviena turėjo teisę į savo politinę auto- 
nomiją. Kita vertus, nors senovės graikai laikė save - helenus - išskir- 
tiniais žmonėmis, turinčiais savo kalbą bei istoriją, bet nelaikė savęs 
“liaudimi" politine prasme, t.y. grupe asmenų, kurie, tiksliai apibrė- 
žus, save valdytų pavienio demokratinio darinio ribose. Graikiškoji 
demokratija iš tiesų nebuvo graikų demokratija; ji buvo atėniška, ko- 
rintiška ar dar kokia nors. Nors miesto-valstybės mentalitetas šiandien 
gali atrodyti labai ribotas, tas pats dalykas būdingas ir mums. Kodėl 
amerikiečiai sudaro “liaudį", o jų kaimynai kanadiečiai ir meksikie- 
čiai — atskiras “liaudis? Kodėl turi egzistuoti politinė riba tarp, pvz., 
Norvegijos ir Švedijos ar Belgijos ir Olandijos, arba prancūziškai 
kalbančių šveicarų ir prancūziškai kalbančių prancūzų? Arba, klausi- 
mą iškėlus kitaip: ar žmonės, priklausantys vietinėms bendruome- 
nėms, nacionalinės valstybės ribose turi teisę į tam tikrą savivaldą? 
Jeigu taip, tai kokie asmenys ir kokiose srityse? Nėra abejonių, kad 
tokie klausimai peržengia “demokratijos teorijos" ribas. Bet kaip tik 
toks yra mano požiūris. Demokratijos šalininkai — įskaitant politikos 
filosofus - daro būdingą prielaidą, kad “liaudis" jau egzistuoja. Jos 
egzistavimas priimamas kaip faktas, kaip istorijos kūrinys. Tačiau šio 
fakto tikrumas yra abejotinas. Dažnai tuo abejojama - taip buvo Jung- 
tinėse Valstijose 1861 metais, kai problema buvo išspręsta ne pritari- 
mu ar sutarimu, 0 jėga. 

Taigi prielaida, kad “liaudis" egzistuoja, ir tolimesni šios prielaidos 
sekmenys tampa šešėlinės demokratijos teorijos dalimi. 

Antroji dviprasmybė glūdi pirmojoje. “Liaudyje? tik ribotas Žmonių 
skaičius turi teisę dalyvauti valdyme. Pastarieji sudaro “liaudį" kita 
prasme. Tiksliau pasakius, jie yra piliečiai arba pilietinis kūnas, arba, 
kaip aš dažnai sakysiu, demos. Kas turėtų būti demo narys? Šis klau- 

simas demokratijos šalininkams visada buvo keblus. Demokratijos 
šalininkai, įskaitant, kaip matysime 9 skyriuje, žymiausius jos teoreti- 
kus, tokius kaip Johnas Locke'as ir Jeanas Jacgues'as Rousseau, daž- 
nai siūlydavo išvystytą viešąją demo teoriją. Ši teorija akivaizdžiai 
nesiderindavo su jų pusiau slaptomis ar kartais visiškai neatskleisto- 
mis prielaidomis, nepastebimai glūdinčiomis šešėlinėje teorijoje, iš 
kurios demokratijos kritikai visgi išpeša tas prielaidas ir pateikia kaip 
tariamo demokratijos idėjos prieštaringumo įrodymus. 

Kita vertus, istorinė patirtis suteikia konkretumą abstrakčiam klau- 
simui apie demą. Kaip matysime kitame skyriuje, net Atėnų demokra- 
tijos klestėjimo metu demas visada apėmė tik nežymią suaugusių At- 
ėnų gyventojų mažumą.! Nors Atėnų demokratija gali būti laikoma 
ekstremalia dėl jos išskiriamojo pobūdžio, tačiau ji jokiu būdu nebuvo 
unikali. Nuo klasikinės Graikijos iki moderniųjų laikų tam tikri asme- 
nys nuolat buvo išskiriami kaip netinkami, ir iki šio šimtmečio, kai 
moterys gavo rinkimų teisę, išskirtų asmenų skaičius viršydavo - 
kartais, kaip Atėnuose, labai žymiai — priskiriamųjų skaičių. Taip 
atsitiko pirmoje modernioje “demokratijoje" Jungtinėse Valstijose, 
kur buvo išskirtos ne tik moterys ir, žinoma, vaikai, bet ir dauguma 
juodųjų bei čiabuvių amerikiečių. 

Nors nuolat teigiama, jog išskyrimas yra pateisinamas tuo, kad de- 
mas apima kiekvieną, tinkamą dalyvauti valdyme, paslėpta prielaida, 
susijusi su šešėline demokratijos teorija, yra ta, kad tik kai kurie 
žmonės yra kompetentingi valdyti. Tačiau priešiškai nusiteikę demo- 
kratijos kritikai džiūgaudami eksponuoja šią paslėptą prielaidą ir pa- 
verčia ją atviru argumentu, grindžiančiu antidemokratinę priežiūros 
teoriją. Priežiūros idėja, kuri yra galbūt apgaulingiausia iš kada nors 
demokratijos priešininkų sukurtų vizijų, buvo ne tik palaikoma Plato- 
no demokratiniuose Atėnuose, bet pasirodė visame pasaulyje įvairiau- 
siais pavidalais, iš kurių konfucianizmas ir leninizmas, nors ir labai 
skirtingi, padarė įtaką pačiam didžiausiam žmonių skaičiui. Priešiškai 
nusiteikę kritikai mus verčia kuo kruopščiau ir aiškiau ištirti politinės 
kompetencijos prielaidas, slypinčias šešėlinėje teorijoje. 

Kita prielaida, dažniausiai nepastebimai glūdinti šešėlinėje teorijoje 
(išskyrus tuos atvejus, kai demokratijos kritikai, tiek nusiteikę priešiš- 
kai, tiek simpatizuojantys, juos iškelia viešumon), yra mastelio klau- 
simas. Kaip graikai laikė savaime suprantamu dalyku, kad tinkamas 

demokratijos ar apskritai bet kokios geros politinės sistemos mastelis, 
neišvengiamai mažas, - keletas dešimčių tūkstančių žmonių, - taip 
nuo aštuonioliktojo šimtmečio pabaigos demokratijos šalininkai išvis 
nusprendė, kad natūrali demokratijos vieta yra nacionalinė valstybė 
ar, bendresniu požiūriu, šalis. Priėmus šią prielaidą dažnai nesuvokia- 
ma, kaip smarkiai istorinis masto pasislinkimas nuo miesto-valstybės 
prie nacionalinės valstybės pakeitė demokratijos ribas ir galimybes. 
Permaina tokia gili, kad jeigu penktojo amžiaus Atėnų pilietis staiga 
atsidurtų tarp mūsų, jis (Atėnų pilietis neišvengiamai būtų “jis", o ne 
“j1") tikriausiai laikytų nesuprantamu, nepatraukliu ir nedemokratišku 
dalyku tai, ką mes vadiname demokratija. Periklio laikų atėniečiui tai, 
ką mes laikome demokratija, galbūt išvis nebūtų panašu į demokratiją, 
ir visų pirma dėl padarinių politiniam gyvenimui bei politinėms insti- 
tucijoms, kuriuos sukėlė mastelio pasislinkimas nuo mažo, intymesnio 
ir įgalinančio tiesiogiai dalyvauti miesto-valstybės valdyme prie gi- 
gantiškų, labiau nuasmenintų ir labiau netiesioginių mūsų dienų val- 
dymo formų. 

Vienas demokratijos mastelio pasikeitimo padarinys yra polinkis 
sustiprinti ir taip jau žymų demokratijos idealo utopizmą. Viešoji 
demokratijos teorija linkusi tarti, kad nūdienos didelio masto demo- 
kratija gali išsaugoti visus didelio masto privalumus, o kartu turėti 
mažo masto vertybes bei galimybes. Ir ta viešoji teorija linkusi igno- 
ruoti abiejų tipų ribotumus. Šitaip mastelio problema perkeliama į 
šešėlinę teoriją. 

Ir paskutinė iliustracija. Demokratija, suvokiama kaip realiai egzis- 
tuojanti ar kaip reali pasaulio duotis, buvo interpretuojama įvairiai: 
kaip būdinga politinių institutų ir politinės praktikos sistema, kaip 
ypatinga teisių visuma, kaip socialinė ir ekonominė santvarka, kaip 
sistema, užtikrinanti tam tikrus siekiamus rezultatus, ar kaip unikalus 
kolektyvinių ir saistančių sprendimų priėmimo procesas. Pagrindinė 
koncepcija, kurią aš skleidžiu šioje knygoje, yra būtent pastaroji. Ma- 
tysime, kad toks demokratijos - kaip demokratinio proceso - suprati- 
mas jokiu būdu neišskiria kitų ir iš tikrųjų atskleidžia jų privalumus ir 
trūkumus. Tačiau bet koks demokratijos kaip proceso supratimas ver- 
tas dėmesio ir, aš manau, turi jį pažadinti. Kritikai, ne tik nusiteikę 
priešiškai, bet ir tie, kurie simpatizuoja “liaudies valdžiai", teigia, kad 
kolektyvinių sprendimų priėmimo procesas, nesvarbu, kiek demokra- 

tiškas", negali būti pateisintas, jeigu jis neduoda - ar bent jau daž- 
niausiai neduoda - norimų rezultatų. Taigi tie kritikai gerai žinomą 
“proceso versus* substancijos" problemą perkelia į demokratijos idė- 
jų ir demokratinės praktikos rėmus. Nors pati problema tapo gana 
reikšminga diskusijose apie demokratijos teoriją, pasiūlyti jos spren- 
dimai (ar tariami sprendimai) apskritai priklauso nuo prielaidų, glū- 
dinčių šešėlinėje teorijoje. 

Tikiuosi, kad šių klausimų - toliau mes susidursime su kitais — 
pakanka mano požiūriui iliustruoti. Uždavinys išskleisti patenkinamą 
demokratijos teoriją pareikalaus iš mūsų išryškinti prielaidas, glūdin- 
čias šešėlinėje teorijoje, kritiškai jas patikrinti ir pamėginti demokra- 
tijos teoriją sugrąžinti į racionalią rišlią sistemą. Nustatant ir tyrinė- 
jant prielaidas, kuriomis galime remtis kurdami rišlią demokratijos 
teoriją, demokratijos kritikų - tiek priešiškų, tiek palankių - argumen- 
tai yra nepaprastai vertingi. 


* k k 


Du tūkstantmečiai, praėję nuo to laiko, kai graikai išvystė demokra- 
tijos idėją ir institutus, nepaprastai praturtino demokratijos teoriją ir 
praktiką. Tačiau “demokratijos teorijos" termino, žyminčio tam tikrą 
tyrinėjimų, analizės, empirinio aprašymo bei teorinio apmąstymo sritį, 
vartosena visai nesena, ir tebelieka neaišku, kokios “demokratijos 
teorijos" galimybės bei ribos. 

Pirmiausia mes susiduriame su faktu, kad tiek kasdienybėje, tiek 
filosofinėje kalboje “demokratijos" terminas gali būti vartojamas api- 
būdinti tiek idealui, tiek realiai egzistuojantiems režimams, kurie nuo 
idealo gerokai nutolę. Tokia dviguba prasmė dažnai klaidina. Be to, jei 
demokratija yra ir idealas, ir pasiekiama tikrovė, tai kaip mes turime 
nuspręsti, kiek realus režimas priartėja prie idealo, kad mes jį iš tikrųjų 
galime laikyti demokratija? Ši problema nėra vien tik trivialus ginčas 
dėl žodžio vartosenos, nors kartu ji ir tokia. Tai klausimas, kaip nusta- 
tyti pamatuotą ribą. Trumpai tarus, kaip mes galime pagrįstai spręsti, 
kad koks nors režimas, sistema ar procesas yra demokratiški, o ne, 
tarkime, oligarchiški, aristokratiški, meritokratiški ar dar kokie? Aki- 


* Žodis, žymintis priešingybę, lyginimą arba alternatyvą. - Red. 

vaizdu, kad mums reikia kriterijų, kurie galėtų būti deramai taikomi 
realių politinių sistemų pasauliui. Kurdami ar vartodami demokratijos 
kriterijus, mes neišvengiamai einame nuo pateisinimo ir vertinimo 
kalbos bei orientacijos - normatyvinės teorijos, jei vartosime dabar- 
ties politikos mokslo žargoną - prie labiau į empiriją orientuoto dis- 
kurso. Ar normatyvinį ir empirinį demokratijos aspektą gali susieti 
viena teorinė samprata? Ši knyga parodys, kad aš tikiu tokia galimybe, 
tačiau užmojis labai sudėtingas. 

Demokratijos teoriją esu linkęs įsivaizduoti taip, tarsi ji būtų panaši 
į didžiulį trimatį tinklą. Pernelyg didelis, kad galėtum aprėpti vienu 
žvilgsniu, šis tinklas nupintas iš skirtingo elastingumo dalių. Vienos 
tinklo dalys nuaustos iš kietai surištų gijų (t.y. griežtų dedukcinių 
argumentų), kitos surištos palaidžiau, o kai kurios jungtys visai silp- 
nos. Kaip vienas gerai žinomas Visatos modelis, tas tinklas yra baig- 
tinis, tačiau beribis. Todėl, judėdami argumento gija, jūs nepasieksite 
aiškaus taško, žyminčio apibrėžtą ir galutinę demokratijos teorijos 
kaip beribės Visatos ribą. Tęskite argumentaciją iki tos vietos, kuri, 
jūsų manymu, yra galutinė, ir pasijusite kartu einą kita gija. Ir taip 
toliau; būgštauju, kad iki begalybės. 

Pirmoji lentelė yra apytikris kai kurių svarbių demokratijos teorijos 
aspektų žemėlapis. Kaip baigtiniame, tačiau beribiame tinkle galima 
pradėti bet kur, tad kodėl nepradėti nuo šiaurės vakarų kampo? Šioje 
vietoje argumentai yra labiau filosofiniai, kaip tai būtų, pavyzdžiui, 
stengiantis apibrėžti prielaidas, pagrindžiančias tikėjimą demokratija. 
Be to, argumentai čia yra ne tokie kritiški, palankesni demokratinėms 
vertybėms. Jei žengsime tiesiai į rytus, rasime argumentus, įgyjančius 
vis labiau empirinį atspalvį. Pavyzdžiui, stabtelėję 3 punkte, kad pati- 
krintume kriterijus, padedančius atskirti visiškai demokratinį procesą 
nuo kitokių sprendimų priėmimo procesų, galime grįžti atgal, prie 2 
punkto, kad apmąstytume požymius tokios asociacijos, kuriai demo- 
kratinis procesas būtų siektina ir net labiausiai siektina valdymo for- 
ma. Galima manyti, kad tokia forma tinka valstybėms. O ekonomi- 
nėms struktūroms? Universitetams? O kaip su šeima? Ar kariuomene? 
Arba vyriausybine biurokratija? Jei demokratija netinka kai kuriems iš 
šių darinių, tai kodėl, ir ką toks netinkamumas byloja apie demokrati- 
jos idėjos ribas? 

Žengdami vis toliau į rytus (4 punktas), mes galime pradėti tyrinėti 


dąkunyjų (reru4z) sorgueurpiped “sou eyUBYBd “sounną :e1721g1de3U reBUIUOMĖS s 





(8) Muneys 
souny 'so84[ES 


(6) 


TeIUIJEped 

sojiey KBK[ES [ES 
snynjjysui solfiųoJeipod 
sorpueUne js 'sodA[PS EG 
6 

6 

kunjrgeįs II 

BUIIpEJIS1e 


(p) „SormgUBUNEXS 
'sožijts 


(<) 


MUHIABZHEIXOUSp solfrgoleijod 


UIETUS3[0) SOBUI[EYIIJ 
"A :3343und (L) nsI9[ 3518 


"Teunynjų Kurpeged fyną pey 


“UP SOBUI[EYIII 
*'sofionjI4SUĮ 


(8) 


TE3N311SUI 

sofiųoleijod snIIeAĮ ZĘ p 
""IlEP 

IEP 

SEUI3P SIBPI] E b 
SeUIIP SPZEĮ Zb 

SPUIIP SEZPUI IPGE J [p 


siuouB4[ hfioeIo0se hI93IxUOX 


fisna?įsIZd3 [ežed IeUI 


-TAP[BYI9I KUIYUojed hiną pe 
*urP sožuIjeXISI “sofioueįsU[ 


(p) 


snituojUy (9) SNy1 [e3ed IeWNnyn I ZL 


SBUIAPZIJEIYOUJIP 


SeXSISIAIU “ZAd — sPįSEUI (g) sulefIJ33113 
Sua jEoPI OMIYHIJEDU (p) hfronjųsuĮ [L 


ts3201d 
sofheIx0UD3p 
sAjueIzZ2191de 
"Teltaa3 14 


(£) 


SEUNIUIJJSAI II BIT 


(L) 


rezonJą (g) 
SNUIAB[EJIJI 0S3901d 
sofpPIXO0WU3p SorŽUPX 

-uj118 “sofioeI90SY 


(2) 


(z) 11 (1) ou 
"tef11331J4 JI IepuIISed 
Huned RI 


(9) 


(reuzruisI91ed) 
ĮepuI13ed hpiepaid 
014und (7) reruIjosojr A 


(1) 


—————————————————————————————————3 


73 11 „Kuušiid snešoWz,, "Elršojoura3s1d3 “saąK19A aide Ie1UT BI) 


efroejUDUNBJE JULI1duUSI efneiKĄ 


:efroeju3UNBJE aUIjosojij efnEIKĄ 





(snuiaDĮDy124 Ojyund (7) soipuDuIyuoyVd soliopI15050 :s1145) 1wjy2ds0 soli4023 0523204d sol yDLY0MU2p BiANY 1DY '22)U2] Į 


IEIUJIJY NEIŠNEŲ 


IEIURIJŲ NEIZEJĄ 


18 Įvadas 


institutus, kurie reikalingi tam, kad demokratinis procesas pradėtų 
veikti. Ar tai būtų piliečių asamblėja? Ar atstovaujamoji įstatymų 
leidybos valdžia? Akivaizdu, kad reikalingi institutai skirsis priklau- 
somai nuo aplinkybių, ypač nuo visuomenės mastelio. Keliaudami dar 
toliau į rytus (5 punktas), mes galėtume tyrinėti sąlygas, kurios skatin- 
tų demokratinei santvarkai reikalingų institutų atsiradimą ir užtikrintų 
jų stabilumą. 

Galbūt jūs pastebėjote, kad čia mes perėjome į tą demokratijos 
teorijos dalį, kurioje mūsų tyrimas bus beveik visai empirinis, ir gali 
pasirodyti, kad labai nutolome nuo filosofinio šiaurės vakarų kampo, 
iš kurio išėjome. Tačiau nė viena mūsų tyrinėta sritis nėra už demokra- 
tijos teorijos ribų. 

Toliau komplikuodami dalyką, mes galėtume mėginti patyrinėti de- 
mokratinių institutų istorines ištakas ir šiuos institutus įgalinančias 
sąlygas. Šiuo atveju mūsų plokščią, dvimatį žemėlapį būtų geriau 
pavaizduoti kaip trimatį, galbūt kaip kubą, turintį trečiąjį — laiko ir 
istorijos —- matmenį. Tačiau atkreipkime dėmesį, kad tiek, kiek istorinė 
patirtis yra reikalinga tyrinėjimui, mes vis dar liekame demokratijos 
teorijos srityje: tai empirinė teorija, be jokios abejonės sudaranti baig- 
tinio, tačiau beribio demokratijos teorijos tinklo dalį. 

Tarkime, kad judame kita kryptimi. Atrodo, kad demokratijos šali- 
ninkai kartais tiki, jog demokratinės vertybės apima visą vertybių 
universumą: jie mano, kad jeigu įgyvendintume tobulą demokratiją, 
tai turėtume tobulą politinę santvarką, o galbūt net tobulą visuomenę. 
Bet ši vizija iš tikro pernelyg siaura. Demokratija yra tik vertybių, 
gėrybių ar siektinų tikslų universumo dalis, nors ir svarbi dalis. Judė- 
dami link 6 punkto, esančio pietvakariniame kampe, mes galime 
pradėti tyrinėti kai kurias iš tų kitokių vertybių, pavyzdžiui, efektyvu- 
mą (efficiency) ar paskirstymo teisingumą. Jūs galite pagalvoti, kad 
tyrinėjimas dabar mus išstūmė už demokratijos teorijos žemėlapio 
ribų, tačiau tos kitokios gėrybės ar vertybės gali mus paskatinti kriti- 
kuoti net tobulą demokratiją, jeigu tik ji nepajėgia pasiekti tų esminių 
tikslų. Vadinasi, mes vis dar nenuklydome nuo žemėlapio, vis dar 
judame beribiame demokratijos teorijos tinkle. 

Galbūt dabar aš galiu perduoti tolimesnius žemėlapio tyrinėjimus 
skaitytojui. Mūsų trumpa kelionė, manau, pakankamai parodė, kad 
demokratijos teorija yra ne tik didelė avantiūra - normatyvinė, empi- 

rinė, filosofinė, simpatetinė, kritinė, istorinė, utopinė ir viskas kartu, - 
bet ir kompleksiškai susijęs darinys. Kompleksiniai tarpusavio ryšiai 
reiškia, kad mes negalime sukurti patenkinamos demokratijos teorijos, 
pradėdami nuo nepajudinamo pagrindo ir tiesiu keliu žengdami prie 
išvadų. Nors griežti dedukciniai argumentai įeina į demokratijos teori- 
ją, jų vieta neišvengiamai yra nežymi ir jie yra įsprausti į lemtingas 
prielaidas, kurių griežta dedukcinė argumentacija neįvertina ir galbūt 
negali sėkmingai pagrįsti. Štai kodėl aš nedažnai vartosiu mėgstamą 
dedukcinės teorijos žodį — "racionalus" — ir neleisiu sau remtis jos 
mėgstama tobulo racionalumo prielaida. Tačiau aš dažnai sakysiu, kad 
"pagrįsta" tikėti tuo ir tuo, ir stengsiuosi parodyti, kodėl tai yra pa- 
grįsta. Ar taip yra iš tikrųjų, tenuspręs skaitytojas. 

Kai šioje knygoje tyrinėsiu vieną kompleksinio, rišlaus demokrati- 
j0s teorijos tinklo dalį, tuo metu ignoruosiu kitas dalis, tačiau aš galiu 
linktelėti jų pusėn, pripažindamas, kad jos laukia mūsų tyrinėjimo 
tinkamu laiku. Tačiau mano pasirinktame kelyje yra tam tikra logika ar 
bent jau, jei galima taip sakyti, pagrįstumas. Kadangi tai, ką aš čia 
pateikiu, jokiu būdu nėra griežta dedukcinė teorija, argumentacija yra 
kumuliatyvinė ir paskutinieji skyriai labai priklauso nuo argumentų, 
pateiktų ankstesniuose skyriuose. 


PIRMA DALIS 


MODERNIOSIOS 
DEMOKRATIJOS 
ŠALTINIAI 


PIRMAS SKYRIUS 


Pirmoji transformacija: 
į demokratinį 
miestą-valstybę 


Pirmoje penktojo amžiaus pr. Kr. pusėje Graikijoje ir Romoje 
įvyko politinių idėjų ir institucijų transformacija, kuri dėl savo istori- 
nės svarbos lygintina su rato išradimu ar Naujojo Pasaulio atradimu. Ši 
permaina atspindėjo naują pasaulio ir jo galimybių supratimą. 

Tai, kas atsitiko, paprasčiausiai galime apibūdinti taip: keletas miestų- 
valstybių, nuo neatmenamų laikų valdomų įvairių nedemokratiškų val- 
dovų, aristokratų, oligarchų, monarchų ar tironų, buvo transformuoti į 
sistemas, kuriose daugelis laisvų suaugusių vyrų buvo įgalioti kaip 
piliečiai tiesiogiai dalyvauti valdyme. Iš šios patirties ir su ja susijusių 
idėjų išaugo nauja galimos politinės sistemos vizija. Šioje sistemoje 
suvereni liaudis ne tik įgaliota valdyti pati, bet kartu turi visus resursus 
ir institutus, reikalingus tai padaryti. Ši vizija yra moderniųjų demo- 
kratijos idėjų šerdis ir toliau formuoja demokratinius institutus bei 
demokratinę praktiką. 

Tačiau moderniosios demokratijos idėjos ir institutai aprėpia daug 
daugiau už šią paprastą viziją. Kadangi moderniosios demokratijos 
teorijos bei praktika atsirado ne tik iš senovės miestų-valstybių liau- 
dies vyriausybės palikimo, bet ir iš kitų istorinių patirčių, tiek evoliu- 
cinių, tiek revoliucinių, jos yra sunkiai derančių elementų amalgama. 
Todėl nūdienė demokratijos teorija ir praktika pasižymi nenuoseklu- 
mais bei prieštaravimais, kurie kartais sukelia didelius sunkumus. 

Kad padėčiau suprasti, kaip atsirado amalgama, kurią mes vadiname 
“denfokratija"', noriu atskleisti keturis jos svarbiausius šaltinius. Kar- 
tų nužymėsiu keletą problemų, kurios pareikalaus dėmesio tolesniuo- 
se skyriuose. 


24 Moderniosios demokratijos šaltiniai 


Tie keturi šaltiniai — tai klasikinė Graikija; respublikoniškoji tradi- 
cija, kilusi labiau iš Romos ir Viduramžių bei Renesanso Italijos mies- 
tų-valstybių negu iš demokratinių Graikijos miestų-valstybių; atsto- 
vaujamosios valdžios idėja ir institutai; ir politinės lygybės logika. Šio 
skyriaus objektas yra pirmas šaltinis. 


GRAIKIŠKOJI PERSPEKTYVA 


Nors moderniosios demokratijos praktika tik labai menkai 
panaši į klasikinės Graikijos politinius institutus, mūsų idėjas, kaip 
sakiau įvade, labai įtakojo graikai, ypač atėniečiai. Kad graikų demo- 
kratinės idėjos įtakingesnės negu jų institucijos, yra savotiška ironi- 
ja, nes tai, ką mes žinome apie jų idėjas, ateina ne tiek iš demokrati- 
jos šalininkų raštų ar kalbų, kurių išliko tik fragmentai, kiek iš jų 
kritikų.! Pastarieji įvairuoja nuo švelnių priešininkų, tokių kaip Ari- 
stotelis, nemėgęs skurdžių viešpatavimo, kurį, kaip jis manė, demo- 
kratijos ekspansija daro neišvengiamą, iki Platono, radikalaus opo- 
nento, pasmerkusio demokratiją kaip nemokšų valdžią ir vietoj jos 
gynusį amžinai patrauklią tinkamiausių valdyti žmonių viešpatavimo 
sistemą..? 

Kadangi mes neturime graikiškos demokratijos teorijos, lygiavertės 
Locke'o Antrajam traktatui ar Rousseau Visuomenės sutarčiai, ne- 
įmanoma pateikti tikslaus šaltinio, atskleidžiančio graikų demokrati- 
nes idėjas. Kad demokratia tam tikru būdu apėmė lygybę, neabejotina. 
Bet kokią gi lygybę iš tikrųjų? Iki žodis “demokratia" tapo populiarus, 
atėniečiai jau apeliavo į tam tikrą lygybę kaip geidautiną jų politinės 
sistemos bruožą: į visų piliečių lygybę turėti teisę kalbėti liaudies 
susirinkimuose (isegoria) ir lygybę prieš įstatymą (isonomia) (Sealey 
1976, 158). Šie terminai išliko, buvo vartojami ir dažnai laikomi “de- 
mokratijos" bruožais. Tačiau pirmoje penktojo amžiaus pusėje, kai 
“liaudis" (demos) laipsniškai buvo pripažinta vieninteliu teisėtu val- 
dymo autoritetu, žodis “demokratija" — liaudies valdžia, - atrodo, 
kartu buvo priimtas kaip tinkamiausias naujos sistemos pavadinimas. 

Nors daugelio graikų demokratijos idėjų ir demokratinės praktikos 
niuansų mes nežinome ir gal niekada nesužinosime, istorikai atskleidė 
pakankamai faktų, įgalinančių pamatuotai rekonstruoti penktojo am- 

žiaus pr. Kr. pabaigos, tarkime 400 pr. Kr., Atėnų demokrato pažiūras. 
Ši patogi data ženklina laiką, kai po Kleistenio reformų, pastūmėjusių 
Atėnus į demokratiją, praėjo truputį daugiau nei šimtmetis; kai praėjo 
dešimtmetis po 411 metų (tais metais buvo vėl atkurta panaikintoji 
demokratija); ketveri metai po to, kai trumpas, žiaurus ir despotiškas 
Trisdešimties tironų valdymas buvo pakeistas demokratija ir vieneri 
metai liko iki Sokrato teismo bei mirties. 

Demokratas, graikas, jau galėjo būti perėmęs tam tikrus įsitikini- 
mus, kurie tikriausiai buvo plačiai paplitę tarp graikų, mąstančių apie 
politinio gyvenimo esmę, ypač apie polį; paplitę net tarp antidemokra- 
tų, tokių kaip Platonas, ir nuosaikių kritikų, tokių kaip Aristotelis. 
Taigi galime įsivaizduoti mūsų atėnietį, vaikštinėjantį po agorą su 
bičiuliu, kuriam jis dėsto savo pažiūras. 


Polio prigimtis“ 


Žinoma, mes įsitikinę (taip sako mūsų atėnietis), kad tik per 
sąsajas su kitais galime tikėtis tapti pilnateisiais žmonėmis arba, tai 
jau visiškai aišku, kaip Žmonės įgyvendinti savo nuostabius sugebėji- 
mus. Pati svarbiausia asociacija, kurioje kiekvienas iš mūsų gyvena, 
auga ir bręsta, natūralu, yra mūsų miestas - polis. Ir taip yra visiems, 
nes mes iš prigimties esame socialinės būtybės. Nors kartą ar du aš 
girdėjau kažką tvirtinant, - galbūt tik tam, kad sukeltų diskusiją, - kad 
geras Žmogus gali gyventi už polio ribų, nors savaime suprantama, jog 
nedalyvaudamas polio gyvenime joks asmuo niekada neišskleis ar 
neparodys tų dorybių ir savybių, kurios žmones skiria nuo gyvulių. 

Tačiau geram žmogui reikalingas ne tik polis, bet ir geras polis. 
Sprendžiant apie miesto savybes, nėra nieko svarbesnio už tas aukš- 
čiausias savybes, kurias savo piliečiuose skatina miestas. Nereikia nė 
sakyti, kad geras miestas yra toks, kuris ugdo gerus piliečius, didina jų 
laimę ir skatina juos elgtis teisingai. Mūsų laimei, šie tikslai harmo- 
ningai derinasi; juk tik doras žmogus bus laimingas, ir nė vienas, 
manau, negali būti iš tikrųjų laimingas, jei jis kartu nėra doras. 

Tas pat su teisingumu. Dorybė, teisingumas ir laimė yra ne priešai, 
o draugai. Kadangi teisingumas yra tai, kas skatina bendrą interesą, 
geras polis turi būti teisingas; ir kaip tik todėl jis turi siekti išauklėti 

tokius piliečius, kurie siekia bendro gėrio. Kadangi tas, kuris vadovau- 
jasi tik savo interesu, negali būti geras pilietis, geras pilietis yra tas, 
kuris viešuose reikaluose visada siekia bendro gėrio. Žinau, kad taip 
sakydamas galiu pasirodyti reikalaująs neįmanomų dalykų, kurių daž- 
nai mes nerasime nei Atėnuose, nei kituose.miestuose. Tačiau negali 
būti geresnio pilietinės dorybės mato už šitokį: viešuose dalykuose 
visada atsižvelgiama į miesto gerovę. 

Kadangi vienas miesto tikslų - ugdyti gerus piliečius, mes negalėsi- 
me atiduoti jų auklėti atsitiktinumui ar vien tik šeimoms. Mūsų gyve- 
nimas polyje yra auklėjimas, ir gyvenimas mūsų mieste turi mus for- 
muoti taip, kad mes patys, iš savo vidaus, siektume visuotinės gero- 
vės. Taigi mūsų išoriniai veiksmai atspindės mūsų vidinę prigimtį. Be 
to, pilietines dorybes turi stiprinti miesto tvarka bei įstatymų dorybės 
ir socialinė santvarka, įgalinanti teisingumą. Juk didingumas nebūtų 
įmanomas, jeigu kas nors turėtų elgtis neteisingai tam, kad būtų geras 
pilietis, ar turėtų būti blogas pilietis tam, kad elgtųsi teisingai. 

Todėl manau, kad geriausiame polyje piliečiai yra kartu dori, teisin- 
gi ir laimingi. Ir kadangi kiekvienas siekia visų gerovės, o miestas nėra 
padalintas į mažesnius turtingųjų ir skurdžių ar tikinčių skirtingais 
dievais miestus, visi piliečiai gali kartu gyventi santarvėje. 

Nemanau, kad visa, apie ką kalbu, tinka Atėnams ar kitam realiam 
miestui. Visą tai aš laikau modeliu, kurį mes įžvelgiame mūsų proto 
akimi, kai giriame savo miestą už jo dorybes ar peikiame už ydas. 

Žinoma, tai, ką sakiau, yra tik visų mūsų tikėjimas. Net jaunasis 
Platonas negalėtų su tuo nesutikti. Matai, aš esu girdėjęs jį sumaniai 
kalbant — ir giriantis, kad jis dėstąs Sokrato mintis, — apie tai, kaip 
kvaila tikėtis, kad paprasti žmonės valdytų išmintingai, ir kad Atė- 
nams būtų daug geriau, jei jie būtų valdomi išmintingų filosofų — 
manau, tokių, kokiu jis pats save įsivaizduoja. Tačiau aš manau, kad 
netgi tas, kuris niekina demokratiją kaip Platonas, sutiktų su tuo, ką aš 
pasakiau iki šiol. Tačiau neabejoju, kad jis nesutiktų su tuo, ką toliau 
teigsiu. Jį palaikytų kiti, nuolat kritikuojantys demokratiją dėl jos 
trūkumų, tokie kaip Aristofanas ir, nereikia nė sakyti, kaip visi tie 
atėniečiai, kurie parėmė Trisdešimt tironų. 

Demokratijos prigimtis 


Polis, kurią siekiame mes, demokratai (taip galėtų toliau šne- 
kėti mūsų atėnietis demokratas), visų pirma turi būti geras polis; o kad 
polis būtų geras, privalo turėti ką tik mano aptartas savybes. Tuo 
tikime mes visi. Bet, kad būtų geriausias polis, jis turi būti, kaip 
Atėnai, demokratinis polis. 

Tam, kad demokratinio polio piliečiai siektų bendro gėrio, mums 
nereikia, jog visi būtų panašūs, neturėtų savų interesų ar paskirtų savo 
gyvenimą tik poliui. Kas gi yra polis, jei ne toji vieta, kur piliečiai gali 
pilnateisiškai gyventi, o ne tik nuolat būti spiriami atlikti savo pilieti- 
nes pareigas? Toks spartiečių gyvenimo būdas. Bet ne mūsų. Miestui 
reikalingi batsiuviai ir laivadirbiai, mūrininkai ir skulptoriai, ūkinin- 
kai, prižiūrintys alyvmedžių giraites kaime, ir gydytojai, besirūpinan- 
tys savo pacientais mieste. Kiekvienas pilietis gali siekti dalykų, ku- 
rių nesiekia kiti. Todėl vieno iš mūsų gėris nebūtinai turi būti toks pat 
kaip kito. 

Tačiau mūsų skirtumai niekada neturi būti tokie dideli, kad mes 
negalėtume sutarti, kas geriausia miestui, taigi kas yra geriausia vi- 
siems, o ne tik kai kuriems. Štai kodėl kaip ir bet koks geras polis, 
demokratinis polis neturi skilti į du miestus, turtingųjų miestą ir skur- 
džių miestą, kurių kiekvienas siektų savo gėrio. Neseniai girdėjau 
Platoną šnekant apie šį pavojų, ir nors jis nėra mūsų atėniškos demo- 
kratijos draugas, bent jau šiuo klausimu mes sutariame. Juk toks mies- 
tas butų pasmerktas konfliktui, pilietiniai vaidai sunaikintų viešąjį 
gėrį. Galbūt kaip tik todėl, kad Atėnuose pradėjo augti du miestai, ir 
turtingųjų mažuma pradėjo nekęsti miesto, valdomo skurdžių daugu- 
mos (ar tokių, kuriuos skurdžiais laikė turtingieji), turtingesniųjų mies- 
tas šaukėsi Trisdešimties tironų valdžios. 

Be to, demokratija turi būti nedidelė, ne tik tokia, kad visi piliečiai 
galėtų susitikti susirinkime ir šitaip veikti kaip miesto valdovai, bet ir 
tokia, kad visi piliečiai galėtų pažinti vienas kitą. Kad siektų visuoti- 
nės gerovės, piliečiai turi pajėgti įvertinti kiekvieno gerovę ir sugebėti 
suprasti bendrą gėrį, kurį kiekvienas dalijasi su kitais. Bet kaipgi 
piliečiai galėtų aprėpti visa, ką jie turi bendrai, jei jų miestas būtų toks 
didelis, o jų demas toks gausus, kad žmonės nebegalėtų pažinti vienas 
kito arba apžvelgti savo miesto kaip visumos? Persų imperija kelia 

pasibjaurėjimą ne tik todėl, kad ji despotiška, bet ir todėl, kad, savo 
milžiniškais mastais apribodama kiekvieną asmenį, ji iš viso negali 
būti nedespotiška. 

Būgštauju, kad net Atėnai pernelyg išaugo. Sakoma, kad mūsų demas 
dabar apima apie keturiasdešimt tūkstančių piliečių.* Kaip galime pa- 
žinti vienas kitą, jei mūsų tiek daug? Piliečiai, ignoruojantys Asamb- 
lėjos susirinkimus (o taip daro daugelis), neatlieka savo pilietinių 
pareigų. Tačiau jeigu kiekvienas pilietis visada lankytų Asamblėją, 
mūsų būtų per daug. Mūsų susirinkimo vieta ant Pnikso kalvos mūsų 
visų nesutalpintų. Net jei galėtų sutalpinti, iš keturiasdešimties tūks- 
tančių tegalėtų kalbėti tik keletas oratorių, be to, koks oratorius apdo- 
vanotas tokiu griausmingu balsu, kad jį išgirstų tokia daugybė? Kaip 
nusipenėjęs atletas praranda savo greitumą bei judrumą ir nebegali 
dalyvauti žaidynėse, taip ir mūsų demo gausa netinka demokratijai. 

Juk kaip miestas galėtų būti demokratiškas, jeigu visi jo piliečiai 
negalėtų dažnai susirinkti, kad įgyvendintų savo suverenią valdžią, 
tvarkydami miesto reikalus? Girdėjau, kaip keletas Atėnų piliečių 
skundėsi, kad nepaprastai sunku vilktis į Pnikso kalvą keturiasdešimt 
kartų per metus, o tai mes privalome daryti. Susirinkimai pradedami 
anksti rytą ir dažnai užtrunka iki sutemų, o kai kurie iš mūsų turi čia 
atkeliauti iš tolimų Atikos kampelių iš vakaro ir sugrįžti į savo ūkius 
tik kitą dieną. Tačiau nežinau, kaip mes galėtume sutvarkyti reikalus, 
susirinkdami rečiau. Be to, kartais mums prireikia net nepaprastųjų 
sesijų. 

Tačiau Atėnus mes valdome ne tik per Asamblėją. Miesto reikalus 
taip pat tvarkome paeiliui dalyvaudami Taryboje, rengiančioje Asamb- 
lėjos dienotvarkę, prisiekusiųjų teismuose ir beveik nesuskaičiuoja- 
mose magistratūrose. Mums demokratija yra ne tik svarbių sprendimų 
ir įstatymų priėmimas Asamblėjoje, bet ir tarnyba pareigybėse. 

Taigi polis nebūtų tikras ir niekada negalėtų būti demokratinis, jeigu 
jo pilietinis korpusas ir teritorija būtų didesnė negu mūsiškio, - o būtų 
geriau, kad jis būtų dar mažesnis. Puikiai suvokiu pavojų: mes galime 
pralaimėti karą didelei valstybei. Aš turiu galvoje ne kitus miestus- 
valstybes, tokius kaip Sparta, bet gigantiškas imperijas, tokias kaip 
Persija. Na, čia mes turime rizikuoti, ir - ką labai gerai žino persai — 
sudarę sąjungą su kitais graikais, buvome jų verti varžovai ir net šis tas 
daugiau. 

Nors mums gali prireikti sąjungininkų karo metu, net tada mes neat- 
sisakytume savo nepriklausomybės. Kai kas sako, kad mes ir mūsų 
sąjungininkai galėtume sudaryti nuolatinę sandraugą, kuriai atsiradus 
išrinktume bendrapiliečius mums atstovauti tam tikroje taryboje, spren- 
džiančioje karo ir taikos reikalus. Bet aš nežinau, kaip mes galėtume 
atiduoti savo įgaliojimus tokiai tarybai ir vis dar išsaugoti demokratiją 
ar net likti tikru poliu. Juk mes nebegalėtume įgyvendinti suverenios 
valdžios nei savo Asamblėjoje, nei savo mieste. 

Prieš trisdešimt metų mano tėvas dalyvavo kare su Sparta kritusių 
piliečių laidotuvėse, ir ten jis klausėsi Periklio, kuris buvo išrinktas 
pasakyti kalbą mirusių didvyrių garbei. Vėliau jis taip dažnai man 
pasakojo, ką tą dieną pasakė Periklis, kad net šiandien aš jaučiuosi, 
tarsi pats ten būčiau buvęs. 

Periklis kalbėjo, kad mūsų santvarka nemėgdžioja kaimyninių val- 
stybių įstatymų; mes veikiau esame pavyzdys kitiems negu pamėg- 
džiotojai. Ši santvarka palaiko daugumą, o ne mažumą; štai kodėl ji 
vadinama demokratiška. Jei žvilgterėsime į įstatymus, matysime, kad 
jie vienodai teisingi visiems, nepriklausomai nuo asmeninių skirtumų; 
kai dėl socialinės padėties, tai kilimas viešojo gyvenimo laiptais pri- 
klauso nuo gabumų nulemtos reputacijos, o klasinių požymių nelei- 
džiama painioti su nuopelnais; net skurdas nėra kliūtis iškilti, nes 
jeigu Žmogus sugeba tarnauti valstybei, jam netrukdoma tai daryti dėl 
jo nežymios padėties. Laisvė, kuria mes naudojamės valdydami, ap- 
ima ir mūsų kasdienį gyvenimą. Nesiekdami pavydžiai sekti vienas 
kitą, mes nesijaučiame turį teisę pyktis su savo kaimynu dėl to, kad jis 
daro tai, kas jam patinka, ir net nežiūrime į jį piktai. Tačiau visas šis 
privataus gyvenimo laisvumas nepaverčia mūsų piliečiais, nesilaikan- 
čiais įstatymų. Pagrindinė mūsų garantija prieš įstatymų nesilaikymą 
yra pagarba įstatymams, ypač tiems, kurie saugo skriaudžiamuosius. 
Ir visai nesvarbu, ar tie įstatymai yra užrašyti knygoje, ar priklauso 
tam kodeksui, kurio, nors ir nerašyto, negalime sulaužyti neužsitrauk- 
dami negarbės. 

Periklis kalbėjo, kad mūsų politikai, be politikos, turi tvarkyti savo 
privačius reikalus, o mūsų paprasti piliečiai, nors užsiėmę gamyba, 
yra garbingi viešųjų reikalų teisėjai. Užuot vertinę diskusiją kaip kliūtį 
veiksmui, mes manome, kad ji būtina, kaip bet kokio išmintingo veiks- 
mo prielaida. 

Trumpai tariant, pasakė Periklis, kaip miestas, mes esame Heladės 
mokykla (Thucydides 1951, 104-106). 


Bendra vizija 


Demokratijos idealas, aprašytas mūsų įsivaizduojamo atėnie- 
čio, yra tokia didinga ir žavi politinė vizija, kad dabarties demokratas 
sunkiai atsispirtų jos kerams. Graikų demokratijos vizijoje pilietis yra 
pilnavertis asmuo, kuriam politika - natūrali socialinė veikla, griežtai 
neatskirta nuo likusio gyvenimo, ir kuriam valdžia bei valstybė - ar, 
veikiau, polis - nėra tolimos bei svetimos nuo jo atsiskyrusios esybės. 
Politinis gyvenimas yra tik harmoningas asmeninės egzistencijos tęsi- 
nys. Vertybės ne fragmentiškos, o susijusios: laimė neatskiriama nuo 
dorybės, dorybė nuo teisingumo, o teisingumas nuo laimės. 

Nežiūrint to, apie šią demokratijos sampratą reikia pasakyti du daly- 
kus. Pirma, kaip vizijos ar idealios tvarkos, jos neturime tapatinti su 
graikų politinio gyvenimo tikrove, kaip kartais atsitinka. Kaip ir pride- 
ra kritusiųjų didžiajame kare pagerbimui, net garsioji Periklio oracija 
per laidotuves - kaip ir Lincolno kalba Gettysburge panašia proga - 
buvo tik idealizuotas atvaizdas. Kai ateis laikas, aš šį tą pasakysiu apie 
tikrovę. Antra, negalima spręsti apie šios vizijos reikšmę moderniajam 
(ar postmoderniajam) pasauliui, jeigu nesuvokiame, kaip radikaliai ji 
skiriasi nuo aštuonioliktajame amžiuje pradėjusių vystytis demokrati- 
jos idėjų ir su jomis susijusios demokratinės praktikos. 

Kaip ką tik matėme, graikų požiūrių, demokratinė tvarka turi atitikti 
bent jau šešis reikalavimus: 

1. Piliečių interesai turi būti pakankamai harmoningi, kad piliečiai 
galėtų turėti bendrą aiškų visuotinio gėrio jausmą ir siektų to gėrio, 
labai neprieštaraujančio jų asmeniniams tikslams ir interesams. 

2. Iš šio pirmojo reikalavimo išplaukia antrasis: piliečiai turi 
būti labai homogeniški tam tikru požymiu, kuris priešingu atveju 
gali sukelti politinį konfliktą ir smarkius nesutarimus dėl viešojo 
gėrio. Šiuo požiūriu jokia valstybė negali tikėtis būti geru poliu, 
jeigu jos piliečių ekonominė padėtis labai nelygi ar jeigu jie iš- 
pažįsta skirtingas religijas, šneka skirtingomis kalbomis, žymiai 
skiriasi savo išsilavinimu, ar, akivaizdu, jei jie priklauso skirtin- 

goms rasėms, kultūroms arba (kaip mes sakome šiuo metu) etni- 
nėms grupėms. 

3. Pilietinis korpusas turi būti visai mažas, idealiu atveju net mažes- 
nis už keturiasdešimt ar penkiasdešimt tūkstančių Periklio laikų at- 
ėniečių. Nedidelis demas reikalingas dėl trijų priežasčių. Jis padeda 
išvengti heterogeniškumo, vadinasi, ir disharmonijos, kuri atsirastų 
jam plečiantis ir apimant, kaip Persijoje, žmones su skirtingomis kal- 
bomis, religijomis, skirtinga istorija ir etnine priklausomybe, taigi 
neturinčius beveik nieko bendra. Jis būtinas ir dėl to, kad piliečiai savo 
miestą bei bendrapiliečius pažintų, remdamiesi tiesioginiu stebėjimu, 
patirtimi ir diskusija, leidžiančia jiems suprasti, koks yra bendras gėris 
ir atskirti jį nuo privačių ar asmeninių interesų. Ir pagaliau mažas 
dydis svarbus, jei piliečiai turi susirinkti, kad galėtų veikti kaip suve- 
renūs miesto valdovai. 

4. Kalbant toliau, piliečiai privalo turėti galimybę susirinkti ir tiesio- 
giai priimti įstatymus ir politinius sprendimus. Šio įsitikinimo būta 
tokio stipraus, kad graikai sunkiai suvokė atstovaujamąją valdžią, dar 
sunkiau galėjo priimti ją kaip teisėtą tiesioginės demokratijos alterna- 
tyvą. Žinoma, laikas nuo laiko buvo kuriamos miestų-valstybių lygos ir 
konfederacijos. Bet tikros federalinės sistemos su atstovaujamomis 
valdžiomis graikai neišvystė, iš dalies, atrodo, dėl to, kad atstovavimo 
idėja negalėjo sėkmingai varžytis su giliu įsitikinimu, kad teisėta ir 
reikalinga yra tik tiesioginė valdžia, veikianti per piliečių susirinkimą.* 

5. Tačiau piliečių dalyvavimas valdžioje neapsiribojo tik Asamblė- 
jos susirinkimais. Jis apėmė aktyvų miesto administravimą. Buvo ap- 
skaičiuota, kad Atėnuose piliečiai užimdavo per tūkstantį pareigy- 
bių - į kai kurias buvo renkama, bet į daugumą patenkama burtų keliu. 
Beveik į visas šias pareigybes piliečiai buvo renkami vieneriems me- 
tams, tik kartą per gyvenimą. Net esant santykinai “dideliam" Atėnų 
demui, kiekvienas pilietis buvo beveik tikras, kad metams bus išrink- 
tas į kokią nors pareigybę, o daugelis taps labai svarbios Penkių šimtų 
tarybos, nustatinėjusios Asamblėjos dienotvarkę, nariais.“ 

6. Pagaliau bent jau idealiai miestas-valstybė turėjo likti visai auto- 
nomiškas. Lygų, konfederacijų ir sąjungų kartais galėjo prisireikti 
gynybai ar karui, bet joms nebuvo leidžiama gauti pirmenybės teisę 
prieš aukščiausią miesto-valstybės autonomiją ir susirinkimo suvere- 
nitetą tos valstybės viduje. Taigi iš principo kiekvienas miestas turi 

būti sau — pakankamas ne tik politiškai, bet kartu ekonominiu ir kari- 
niu požiūriu. Iš tikrųjų jis privalo turėti visas sąlygas, reikalingas 
geram gyvenimui. Tačiau, kad būtų išvengta pernelyg žymios priklau- 
somybės nuo užsienio prekybos, geras gyvenimas būtinai turi būti 
nuosaikus gyvenimas. Taip demokratija buvo susijusi su nuosaikumo 
dorybėmis, o ne su pertekliumi. 

Kiekvienas iš šių reikalavimų labai prieštarauja moderniosios de- 
mokratijos, susijusios ne tiek su miestu-valstybe, kiek su nacionaline 
valstybe ar šalimi, realybei. Skirtingai nuo mažo demo ir graikų įsi- 
vaizduojamos teritorijos, šalis, net maža, apima didžiulį skaičių pilie- 
čių, pasklidusių beribėje - pagal graikiškus standartus - teritorijoje. 
Dėl to pilietinis korpusas daug heterogeniškesnis negu, graikų nuomo- 
ne, reikėtų. Ir iš tikrųjų daugelyje šalių piliečiai nepaprastai skiriasi — 
religija, išsilavinimu, kultūra, etniniu požiūriu, rase, kalba ir ekonomi- 
ne padėtimi. Šitie skirtumai neišvengiamai ardo graikų idealo harmo- 
niją; ne harmonija, o politinis konfliktas yra modernios demokratinės 
valstybės skiriamasis ženklas. Ir, aišku, piliečių per daug, kad jie 
galėtų susirinkti. Kaip kiekvienam žinoma, ne tik nacionaliniu, bet 
paprastai ir regioniniu, provincijos, valstybės bei municipalinių mastu 
vyrauja ne tiesioginė demokratija, o atstovaujamoji valdžia. Ir apskri- 
tai piliečiai negali užimti administracinių pareigybių. Pastarosios mū- 
sų dienomis, kaip įprasta, yra etatinių profesionalų, užsiimančių vie- 
šuoju administravimu, rankose. Pagaliau visose demokratinėse šalyse 
laikoma savaime suprantamu dalyku, jog tokie valdymo vienetai, ku- 
rie pernelyg smulkūs, kad leistų kažką panašaus į tiesioginį dalyvavi- 
mą (kuris buvo graikų idealas), negali būti autonomiški, bet, priešin- 
gai, turi priklausyti didesnei sistemai; ir negalėdami visiškai kontro- 
liuoti savo dienotvarkės piliečiai šiuose mažuose vienetuose geriau- 
siu atveju gali kontroliuoti labai nedaug reikalų, kurių ribos yra nusta- 
tytos didesnės sistemos. 

Taigi skirtumai yra tokie žymūs, kad jeigu mūsų hipotetinis Atėnų 
pilietis kažkaip atsidurtų šalia mūsų, jis tiktai nutartų, kad, viską sudė- 
jus, modernioji demokratija išvis nėra demokratija. Kaip ten bebūtų, 
gyvendami visai skirtingame pasaulyje, diktuojančiame visai kitokią 
ribų ir galimybių visumą, mes galime tik svarstyti, kokiu mastu graikų 
demokratijos vizija tinka mūsų laikams ar įžvelgiamai ateičiai, ir ar 
apskritai ji dar tinka. Aš paliesiu šį klausimą tolesniuose skyriuose. 

Pagrįsta būtų prieiti daug kam priimtiną išvadą, kad Atėnų ir, 
matyt, daugelio kitų demokratinių miestų-valstybių valdžia, politika ir 
politinis gyvenimas, bent jau žvelgiant į jį iš demokratinės perspekty- 
vos, yra daug pranašesnis už nesuskaičiuojamus nedemokrafinius re- 
žimus, kuriuose per mums žinomą istoriją gyveno dauguma žmonių. 
Net jeigu Antikos miestai-valstybės buvo tik mažos salelės beribėje 
žmogiškos patirties jūroje, šiaip ar taip jos parodė, kad Žmogaus suge- 
bėjimai smarkiai viršija vargingus standartus, taikytus slogioje daugu- 
mos politinių sistemų praktikoje. 

Tačiau mes neturime leisti, kad šis įspūdingas pasiekimas mus ap- 
akintų ir trukdytų matyti jo ribas. Be abejonės, jam būdingi įprasti 
plyšiai tarp politinio gyvenimo tikrovės ir idealo, kurių nuolatinė prie- 
žastis yra visos pernelyg žmogiškos savybės. Kokia buvo toji tikrovė? 
Deja, atsakymo dideliu mastu mes nežinome ir galbūt niekada nesuži- 
nosime. Egzistuoja tik įrodymų šukės.' Jos duoda daugiausia Žinių 
apie Atėnus, kurie buvo tik vienas, nors ir pats svarbiausias, iš keleto 
šimtų miestų-valstybių. Kadangi klasikos tyrinėtojai - kaip ir antropo- 
logai, atkuriantys visą primatą pagal žandikaulio nuoskilą - yra pri- 
versti graikų demokratiją rekonstruoti iš labai šykščių faktų, jų inter- 
pretacijos bei vertinimai neišvengiamai yra labai subjektyvūs. 

Tačiau esama nemažai įrodymų, kad graikų, kaip ir kitų ano bei 
vėlesnio laiko žmonių, politinis gyvenimas buvo žymiai proziškesnis 
už politinius idealus. Vargu ar reikėtų tai pabrėžti, jeigu mūsų neįtako- 
tų kai kurių istorikų požiūris, kad savo nepajudinama ištikimybe vie- 
šajam gėriui Atėnų pilietis gali būti laikomas pavyzdžiu visiems lai- 
kams.š 

Kiek galima spręsti iš fragmentiškų faktų, politika Atėnuose, kaip ir 
kituose miestuose, buvo atkaklus, rūstus žaidimas, kuriame reikalai 
buvo dažnai palenkiami asmeninėms ambicijoms. Nors politinės par- 
tijos moderniąja prasme neegzistavo, klikos, grindžiamos giminystės 
ir draugystės ryšiais, akivaizdžiai lėmė labai daug. Tariamai aukštesni 
bendro gėrio reikalavimai praktiniame gyvenime nusileisdavo stipres- 
niems šeimos ir draugų reikalavimams.? Klikų vadai nesidrovėdavo 
pasinaudoti ostrakizmu balsuojant susirinkime, kad ištremtų savo opo- 
nentus dešimčiai metų.!* Nebuvo negirdėtas dalykas, kai politiniai 

lyderiai atvirai išduodavo valstybę, kaip garsiuoju Alkibiado atveju 
(Thucydides 1951, 353-392). 

Nors (bent jau Atėnuose) piliečių dalyvavimas viešajame valdyme 
buvo išskirtinai aktyvus pagal visus rodiklius, neįmanoma nustatyti 
piliečių bendro politinio intereso ir angažuotumo lygio ar skirtingų 
sluoksnių dalyvavimo masto. Esama pagrindo tikėti, kad tik mažesnė 
dalis piliečių lankė Asamblėjos susirinkimus.!! Neįmanoma pasakyti, 
kokiu mastu ši mažuma atstovavo visam demui. Be abejonės, lyderiai 
bandydavo užsitikrinti, kad jų rėmėjai dalyvautų, ir Asamblėjos susi- 
rinkimus daugiausia galėjo lankyti kaip tik tokie rėmėjai. Kadangi 
penktajame amžiuje šitie rėmėjai susidėdavo iš giminystės ir, draugys- 
tės ryšiais grindžiamų grupių koalicijų, galbūt susirinkimų nebuvo 
linkę lankyti skurdesni ir labiau izoliuoti piliečiai.!? Labai panašu, kad 
daugiausia kalbų Asamblėjoje pasakydavo palyginti nedaug lyderių - 
geros reputacijos žmonių, puikių oratorių, kurie buvo pripažinti demo 
vadai ir todėl nusipelnė, kad jų klausytųsi.!? 

Taigi būtų klaidinga manyti, kad demokratiniuose miestuose-valsty- 

bėse graikai žymiai mažiau rūpinosi savo privačiais interesais ir buvo 
labiau atsidavę viešajam gėriui negu moderniųjų demokratinių šalių 
piliečiai. Žinoma, taip galėjo būti, tačiau tokios išvados nepagrindžia 
turimi įrodymai. 
Tačiau man atrodo svarbesnės ne tiek žmogiškos silpnybės, demon- 
struojamos politiniame gyvenime, kiek ribotumai, glūdėję pačios grai- 
kų demokratijos teorijoje ir praktikoje. Ribotumai, kuriuos, dideliam 
rašytojų, graikų demokratiją laikančių pavyzdine visiems laikams, 
susierzinimui, turi įveikti modernioji demokratijos teorija ir praktika. 
Nors galima prieštarauti, kad vertinti graikų demokratiją matais, nega- 
liojusiais tuo metu, neteisinga, aišku, jog mes negalime nustatyti, 
kokią reikšmę jų patirtis turi mūsų laikams, netaikydami mums priim- 
tinų matų. 

Žvelgiant iš šiuolaikinės demokratinės perspektyvos, didelis graikų 
demokratijos teorijos ir praktikos trūkumas buvo tas, kad pilietybė 
buvo veikiau išskirianti negu priskirianti (pastarasis bruožas būdin- 
gas moderniajai demokratijai). Žinoma, graikų demokratija buvo 1a- 
biau priskirianti už kitus to meto režimus, ir demokratai, savo santvar- 
ką lyginę su kitomis, tikėjo, kad ji turi priskiriantį pobūdį. Tokią 
nuostatą jie išreiškė gerai žinomu santvarkų skirstymu į tokias, kur 

valdo vienas, kur valdo mažuma ir kur valdo dauguma. Iš tikrųjų 
“daugumos" valdžia išskirdavo daugumą. Tačiau, kiek galima spręs- 
ti, graikų demokratai savo demokratijos uždarumo nelaikė rimtu trū- 
kumu. Iš tikrųjų, kadangi demokratai matė tik vieno valdžios ir mažu- 
mos valdžios alternatyvas, jie galėjo paprasčiausiai nepastebėti, kiek 
daug asmenų faktiškai buvo išskirti iš “daugumos". 

Tiek teorijoje, tiek praktikoje graikų demokratija buvo išskirianti 
dvejopa prasme: iš vidaus ir išoriškai. Miesto-valstybės viduje didelei 
daliai suaugusiųjų gyventojų buvo nepripažįstama pilna pilietybė, t.y. 
teisė dalyvauti politiniame gyvenime lankantis liaudies susirinkimuo- 
se ir tarnaujant viešose pareigybėse. Kadangi Atėnų gyventojų sudėtis 
yra labai neaiški, vertinimai procentais nepatikimi ir labai skiriasi. 
Tačiau išskirtųjų kategorijai priklausė ne tik moterys (kaip žinoma, jos 
buvo išskirtos ir vėlesnėse demokratijose iki XX amžiaus), bet ir 
nuolat gyvenantys svetimšaliai (metekai) bei vergai. Kadangi nuo 451 
m. pr. Kr. sąlyga Atėnų pilietybei gauti buvo ta, kad abu tėvai turėjo 
būti Atėnų piliečiai, pilietybė praktiškai buvo paveldima privilegija, 
grindžiama pirmykščiais giminystės ryšiais (nors pilna pilietybė buvo 
privilegija, paveldima tik vyrų). Todėl nei metekas, nei jo palikuonys 
negalėjo tapti piliečiais, nors daug metekų šeimų gyveno Atėnuose iš 
kartos į kartą ir daug davė Atėnų intelektualiniam bei ekonominiam 
gyvenimui penktajame ir ketvirtajame amžiuje (Fine 1983, 434). Nors 
metekai neturėjo piliečių teisių, be to, bent jau Atėnuose, jiems buvo 
uždrausta tapti žemės ar namų savininkais, jiems buvo uždėta daug 
pilietinių pareigų (435).'* Jie dalyvavo socialiniame, ekonominiame ir 
kultūriniame gyvenime kaip amatininkai, pirkliai ir intelektualai, turė- 
jo teismo ginamas teises, kartais buvo turtingi ir užėmė tam tikrą 
visuomeninę padėtį. 

Kitaip buvo su vergais, kurie neturėjo ne tik pilietinių, bet ir 
apskritai jokių įstatymu įtvirtintų teisių. Įstatymiškai vergai buvo 
tik jų šeimininko nuosavybė be jokių teisių. Vergovės mastas ir 
pobūdis klasikinėje Graikijoje yra rimtos diskusijos objektas (plg. 
Finley 1980 ir Ste. Croix 1981), tačiau demokratiniai miestai-val- 
stybės buvo vergų visuomenės tam tikra substancine prasme. Jeigu 
net beturčiai piliečiai, nebūdami beteisiai, buvo šiek tiek apsaugoti 
nuo piktnaudžiavimų, jeigu metekus apsaugodavo galimybė laisvai 
judėti, vergai buvo neapsaugoti. Nors kai kuriuos vergus šeiminin- 

kai išlaisvindavo, jie tapdavo ne piliečiais, o metekais (skirtingai 
nuo Romos).! 

Beto, kaip matėme, graikų demokratija ir išoriškai veikiau buvo išski- 
rianti negu priskirianti. Iš tikrųjų tarp graikų demokratija neegzistavo. 
Ji egzistavo ir graikų požiūriu galėjo egzistuoti tik tarp to paties polio 
narių. Šis požiūris buvo įsišaknijęs taip giliai, kad jis fatališkai silpnino 
pastangas suvienyti įvairius miestus į didesnius darinius. 

Tai, kad graikų demokratija buvo veikiau išskirianti negu priskirian- 
ti, buvo susiję su kitu svarbiu jų teorijos ir praktikos ribotumu: jie 
nepripažino, kad laisvės, lygybės, teisių (tiek politinių, tiek ir pla- 
čiau - Žmogaus teisių) reikalavimai gali būti universalūs. Laisvė buvo 
nario — ne Žmonių giminės, o atskiro miesto nario (t.y. piliečio) - 
požymis.!* “Graikų “laisvės" samprata neišeidavo už pačios bendruo- 
menės ribų: laisvė savo nariams neimplikavo nei civilinės laisvės 
svetimiesiems, gyvenusiems bendruomenėje, nei politinės laisvės ki- 
tų, priklausomų, bendruomenių nariams“ (Finley 1972, 53). Net de- 
mokratiniame polyje “laisvė reiškė įstatymo valdžią ir dalyvavimą pri- 
imant sprendimus, o ne neatimamų teisių turėjimą" (78). 

Trečia: kaip dviejų pirmųjų trūkumų padarinys, graikų demokratija 
buvo esmingai susijusi su mažomis sistemomis. Nors mažas graikų 
demokratijos mastas turėjo kai kurių išskirtinių privalumų (pvz., tie- 
sioginio dalyvavimo galimybė), jai buvo nepasiekiama daug didelio 
masto politinės sistemos privalumų. Kadangi graikai neturėjo demo- 
kratinių priemonių įstatymo valdžią išplėsti anapus ankštų miesto- 
valstybės sienų, išorinių santykių požiūriu miestai-valstybės egzista- 
vo hobsiškoje prigimtinėje būklėje, kur viešpatavo ne įstatymas, o 
prievarta. Jiems buvo sunku susivienyti net prieš išorinę agresiją. 
Nežiūrint karinio miklumo sausumoje ir jūroje, leidusio jiems apsigin- 
ti nuo gausesnių persų pajėgų, jie savo jėgas gynybiniams tikslams 
galėjo suvienyti tik silpnai ir neilgam. Todėl galiausiai graikus suvie- 
nijo jų užkariautojai, makedoniečiai ir romėnai. 

Po dviejų tūkstantmečių, kai lojalumo ir politinės tvarkos svorio 
centras buvo perkeltas į daug didesnę nacionalinę valstybę, demokra- 
tijos apribojimas mažomis sistemomis buvo laikomas nepagydomu 
defektu. Demokratijos teorija ir praktika išsprogdino siauras polio 
ribas. Ir nors demokratinė mintis neprarado graikų vizijos, ją pakeitė 
nauja platesnės demokratijos, dabar apimančios didžiulę nacionalinės 
valstybės erdvę, vizija. 


ANTRAS SKYRIUS 


Į antrąją transformaciją: 
respublikonizmas, 
atstovavimas ir 

lygybės logika 


Nežiūrint nepaprastos klasikinės Graikijos įtakos demokrati- 
jos raidai, moderniosios demokratinės idėjos ir institutai buvo sufor- 
muoti ir daugelio kitų veiksnių, iš kurių ypač svarbūs yra trys: respub- 
likinė tradicija, atstovaujamųjų valdžių raida ir tam tikros išvados, 
išplaukiančios iš tikėjimo politine lygybe. 


RESPUBLIKINĖ TRADICIJA 


Respublikine tradicija aš vadinu nenuoseklią ir nesisteminę 
minties visumą, kurios pradmenys siejasi ne tiek su klasikinės Grai- 
kijos demokratine teorija ir praktika, aprašyta ankstesniame skyriu- 
je, kiek su žymiausiu graikų demokratijos kritiku Aristoteliu. Nega- 
na to, įgyvendindamas savo politinius idealus, respublikonizmas 
orientuojasi ne tiek į Atėnus, kiek į jų priešą — Spartą, ir dar la- 
biau - į Romą ir Veneciją. Pagrįsta Aristotelio, suformuota ilgaam- 
žio respublikinės Romos ir Venecijos respublikos patyrimo, įvairiai 
ir net prieštaringai interpretuota vėlyvajame Renesanse tokių Flo- 
rencijos autorių, kaip Francesco Guicciardini ir Niccolo Machiavel- 
li, respublikinė tradicija buvo permąstyta, performuota ir perinter- 
pretuota septynioliktojo ir aštuonioliktojo amžiaus Anglijoje ir Ame- 
rikoje. Nors šiame vyksme keletas svarbių klasikinio respublikoniz- 
mo temų prarado savo ankstesnę svarbą ar buvo visai atmesta, kitos 
išsaugojo savo gyvastingumą.! 

Nors respublikoniškoji tradicija nukrypo nuo graikų demokratinės 
minties, o tam tikru atžvilgiu buvo jai priešinga, vis dėlto respubliko- 
nizmas perėmė keletą jos prielaidų. Pirmiausia, respublikonizmas pe- 
rėmė požiūrį, būdingą graikų politinei minčiai (demokratinei ir nede- 
mokratinei), kad žmogus iš prigimties yra socialinis ir politinis gyvu- 
lys; kad realizuotų savo galimybes, žmonės turi gyventi kartu, politi- 
nėje asociacijoje; geras žmogus kartu turi būti geras pilietis; gera 
politija yra asociacija, kurią sudaro geri piliečiai; geras pilietis pasižy- 
mi pilietine dorybe; dorybė yra polinkis siekti visų gėrio viešuose 
reikaluose; taigi gera ta politija, kuri ne tik atspindi, bet ir skatina savo 
piliečių dorybę. 

Respublikonai, kaip ir graikų demokratai, manė, kad geriausia poli- 
tija yra tokia, kur piliečiai tam tikrais svarbiais požiūriais yra lygūs: 
pvz., jie lygūs prieš įstatymą ir dėl to, kad tarp vieno piliečio ir kito 
nėra tokio priklausomybės ryšio, koks egzistuoja tarp ponų ir tarnų. Be 
to, respublikoniškoji doktrina pabrėžė, kad jokia politinė sistema nėra 
teisėta, siektina ar gera, jei ji išskiria žmones iš dalyvavimo valdžioje. 

Tačiau, nežiūrint šių panašumų, respublikonizmas nebuvo tik papra- 
stas graikų demokratijos teorijos ir praktikos atgaivinimas. Įkandin Ari- 
stotelio tam tikrais lemtingais požiūriais buvo pasiūlyta alternatyva dau- 
gumos graikų puoselėtam demokratijos supratimui. Pabrėždama pamati- 
nę pilietinės dorybės svarbą, respublikoniškoji doktrina taip pat ar daug 
labiau pabrėžė dorybės trapumą, liaudies irjos lyderių sugedimo pavojų, 
o kartu tikimybę, kad pilietinė dorybė taip išsigims, jog respublika bus 
neįmanoma. Respublikonų požiūriu didžiausią grėsmę pilietinei dorybei 
kelia klikos ir politiniai vaidai, savo ruožtu galintys atsirasti iš vieno 
kone universalaus pilietinės visuomenės bruožo: “liaudis" nėra tobula 
homogeniška visuma, turinti vienodus interesus; paprastai ji pasidalinu- 
si į aristokratinę ar oligarchinę pusę ir į demokratinį ar plebėjiškąjį 
komponentą, į mažumą ir daugumą. Kiekviena pusė turi šiek tiek skirtin- 
gus interesus. Sekant Aristoteliu, prie mažumos ir daugumos galima 
pridėti trečiąjį komponentą - monokratinį ar monarchinį pradą; lyderį, 
galintį siekti sustiprinti savo padėtį, statusą ir valdžią. Todėl respubliko- 
nų tikslas - sukurti tokią santvarką, kuri atspindėtų ir kaip nors subalan- 
suotų vieno, mažumos ir daugumos interesus įsteigiant mišrią demokra- 
tijos, aristokratijos bei monarchijos valdžią, sudarytą taip, kad visi trys 
komponentai galiausiai sutampa visų gerovėje. 

Žinoma, akivaizdžiausias tokios santvarkos modelis buvo respubli- 
kinė Roma su jos konsulų, senato ir liaudies tribūnų sistema. (Roma 
taip pat buvo akivaizdus pilietinės dorybės sugedimo ir žlugimo pa- 
vyzdys. Pilietinių vaidų atsiradimas ir respublikos transformacija į 
Romos imperiją parodė, kaip gali būti sugriauta net didinga respubli- 
ka.) Aštuonioliktajame amžiuje šalia Romos modelio atsirado kitas 
pavyzdys: britų santvarka dėl puikaus monarchijos, Lordų ir Bendruo- 
menių rūmų derinimo kai kuriems respublikoniškiems teoretikams — 
ypač baronui de Montesguieu - buvo puikiausiai subalansuotos valdy- 
mo sistemos pavyzdys. 

Dėl įvykių Britanijoje ir Amerikoje, aštuonioliktasis amžius taip pat 
matė radikaliojo respublikonizmo, iš dalies nesiderinusio su senesnią- 
ja tradicija, atsiradimą. Jeigu senesnioji nuostata gali būti pavadinta 
aristokržtiniu respublikonizmu, naujesnioji vis labiau pabrėždavo pa- 
matinę demokratinių komponentų svarbą respublikos santvarkoje. Ari- 
stokratiškesnę arba konservatyvesnę respublikonizmo atmainą atsto- 
vavo Aristotelis, Guicciardini ir Renesanso laikų Florencijos ottimati, 
o Amerikoje - Johnas Adamsas; demokratiškesnę - Machiavelli, 
XVIII a. radikalieji vigai ir Thomas Jeffersonas. 

Aristokratiškųjų respublikonų požiūriu, nors liaudis, dauguma, turi 
atlikti svarbų vaidmenį valdžioje, tačiau kadangi jos reikia labiau 
bijoti negu ja pasitikėti, tas vaidmuo turi būti apribotas. Galbūt sun- 
kiausias konstitucinis klausimas aristokratiškiesiems respublikonams — 
kaip sukurti struktūrą, efektyviai tramdančią daugumos impulsus. Tin- 
kamiausia liaudies funkcija yra ne valdyti, kaip tai buvo Atėnuose, bet 
rinkti lyderius, pakankamai kompetentingus atlikti visas politijos val- 
dymo funkcijas. Savaime suprantama, kad jeigu lyderiai įpareigojami 
valdyti bendruomenės kaip visumos labui, o liaudis yra natūralus ir 
svarbus bendruomenės elementas, tinkami lyderiai valdys liaudies 
labui; bet jie nevaldys tik šio vieno elemento, svarbaus, kaip ir turi 
būti, labui. Juk pripažindami esminį mažumos ir daugumos interesų 
teisėtumą aristokratiškieji respublikonai manė, kad viešasis gėris rei- 
kalauja subalansuoti šiuos interesus. 

XVIII a. atsiradusio demokratinio respublikonizmo požiūriu, prie- 
šingai, elementas, kurio reikia labiausiai bijoti, yra ne dauguma, o 
mažuma, ne liaudis, o aristokratiniai bei oligarchiniai elementai. Iš 
tikrųjų respublikonų tikėjimas geros valdžios galimybe grindžiamas 

liaudies savybėmis. Negana to, viešasis gėris nėra grindžiamas liau- 
dies ir mažumos interesų balansu: viešasis gėris yra ne kas kita, kaip 
liaudies gerovė. Todėl iškyla konstitucinis uždavinys sukurti tokią 
sistemą, kuri kaip nors įveiktų neišvengiamą mažumos ar pavienio 
despoto ir jo šalininkų polinkį vyrauti. 

Nors aristokratiškieji ir demokratiškieji respublikonai sutaria, kad 
valdžios sutelkimas visada yra pavojingas bei vengtinas, jų pateikiami 
šios problemos sprendimai skiriasi. Aristokratiškieji, arba konserva- 
tyvieji, respublikonai ir toliau siūlo mišrią valdžią, subalansuojančią 
vieno, mažumos bei daugumos interesus, ir todėl siekia atspindėti 
šiuos interesus, derindami monarchiją, aristokratiškus aukštesniuo- 
sius rūmus ir žemesniuosius Bendruomenių rūmus. O demokratiškie- 
siems respublikonams skirtingų interesų atspindėjimo skirtingose in- 
stitucijose idėja tampa vis labiau abejotina ir nepriimtina. Sunkumai, 
iškylantys senesnei mišrios valdžios teorijai, ypač išryškėjo Ameriko- 
je. Jei nesama kraujo aristokratijos, kas yra toji ypač vertinga mažu- 
ma? Galbūt ji apima “natūralią aristokratiją"? Tokią idėją brandino net 
demokratiškieji respublikonai, tokie kaip Jeffersonas. Bet kaip nusta- 
tyti, kas yra tie natūralieji aristokratai? Ir kaip galima būti tikram, kad 
jie bus išrinkti, kad atliktų savo vaidmenį valdžioje? Pavyzdžiui, ar 
galima jiems leisti išsirinkti savuosius ir sudaryti aukštesniuosius įsta- 
tymų leidžiamosios valdžios rūmus, kurie būtų funkcinis demokrati- 
nės respublikos elementas, atitinkantis Lordų rūmus Britanijoje? Ame- 
rikos konstitucijos kūrėjai 1787 metais suprato, kad ši problema prak- 
tiškai neišsprendžiama. Jie priėjo išvadą, kad demokratinėje respubli- 
koje “mažumos" interesai neduoda jai teisės turėti savo antruosius 
rūmus. Dar labiau nepriimtina apsaugoti “monarchinį interesą", sutel- 
kiant jį vykdomojoje valdžioje. Juk iš tikrųjų nėra jokio teisėto pagrin- 
do svarbiausią respublikos magistratą laikyti atskiro ir dalinio ben- 
druomenės intereso atstovu. 

Dėl sunkumų sprendžiant mišrios vyriausybės sudarymo demokrati- 
nėje respublikoje problemą, respublikonai, nors ne visada aiškiai su- 
prasdami reikalą, galų gale pakeitė senovinę mišrios valdžios idėją 
naujesne, išgarsinta Montesguieu. Tai buvo konstitucinis ir instituci- 
nis valdžių padalijimas į tris pagrindines šakas: įstatymų leidžiamąją, 
vykdomąją ir teisminę. Respublikinės teorijos aksioma tapo mintis, 
kad šių trijų valdžių sutelkimas į vieną tašką yra tironijos esmė ir todėl 

jos turi būti atiduotos skirtingoms institucijoms, kontroliuojančioms 
viena kitą (Montesguieu [1748]1961, kn. 11, sk. 6; Hamilton, Jay ir 
Madison, no. 47). Nors subalansuotų prieštaraujančių interesų sąvoka 
jokiu būdu neišnyko (pvz., ji buvo svarbiausia Jameso Madisono pa- 
žiūrose), pagrindiniu konstituciniu uždaviniu tapo tinkamas trijų pa- 
grindinių valdžios funkcijų (ar “galių") subalansavimas. 

Kaip ir graikų demokratijos teorija bei praktika, respublikoniškoji 
tradicija vėlesnių laikų demokratijos šalininkams perdavė keletą neiš- 
spręstų problemų. Keturios iš jų buvo glaudžiai susijusios. Pirma, - tai 
pradėjo suvokti XVIII a. demokratiškieji respublikonai, - intereso ar 
interesų koncepcija ortodoksiniame respublikonizme buvo pernelyg 
supaprastinta. Net jeigu kai kurios visuomenės kadaise buvo stratifi- 
kuotos į vieno, mažumos ir daugumos interesus, dabar jau taip nėra. 
Kaipgi tada suprasti, o jeigu reikia, ir atstovauti ar “subalansuoti" 
interesus sudėtingesnėse sistemosė? 

Antra, kaip sukurti respubliką, kur būtų valdomi konfliktai, atrody- 
tų, neišvengiami dėl interesų skirtumo? Galų gale, nežiūrint gražių 
šnekų apie pilietinę dorybę ir interesų balansą, praktiškai konfliktas 
buvo aiškus, galima sakyti, normalus, ankstesniųjų respublikų politi- 
nio gyvenimo aspektas. Ar politinės partijos, kurios užuomazgų (ta- 
čiau tvariu) pavidalu pasirodė XVIII a. Britanijoje, turi būti kaip nors 
ištremtos iš.politinio gyvenimo, kad būtų užtikrinta viešoji ramybė? 
Jeigu taip, tai kokiu būdu - nesugriaunant respublikinės valdžios 
esmės? 

Trečia, jeigu respublikinė valdžia priklauso nuo piliečių dorybės, ir 
Jeigu dorybė reiškia atsidavimą viešajam gėriui (o ne savo ar “viešu- 
mos“ dalies interesui), ar tada respublika išvis galima, ypač tokiose 
didelėse ir nevienalytėse visuomenėse kaip Britanija, Prancūzija ar 
Amerika? Ortodoksinis respublikoniškas atsakymas buvo paprastas: 
respublikos gali egzistuoti tik mažose valstybėse (Montesąyieu 
[1748]1961, kn. 8, sk. 16). Bet jeigu taip, tada respublikoniškoji tradi- 
cija negali padėti įgyvendinti didžiojo uždavinio, kuriam demokrati- 
škieji respublikonai buvo nepalenkiamai ištikimi: demokratizuoti di- 
deles moderniojo pasaulio nacionalines valstybes. 

Pagaliau ketvirta: ar respublikinė teorija - ir apskritai demokratinės 
idėjos — gali būti taikoma nacionalinės valstybės mastu? Tiek graikų 
demokratinių idealų bei institutų, tiek respublikinės tradicijos atveju 

pastanga demokratinį respublikonizmą pritaikyti prie didelio masto 
visuomenių reikalavo radikalaus pakeitimo. XVIII a. demokratiškieji 
respublikonai suprato, kad dalinis masto problemos sprendimas gali 
būti rastas sukuriant institutus, iki tol deramai neįvertintus nei demo- 
kratinės ar respublikinės teorijos, nei praktikos. Tai atstovaujamosios 
valdžios institutai. 


ATSTOVAUJAMOJI VALDŽIA 


Matėme, kad graikai atsisakė siekti didelio masto politinės 
sistemos. Jie niekada nesukūrė tvarios atstovaujamosios valdžios sis- 
temos. Nepadarė to ir romėnai, nežiūrint nuolat augančios ir besiple- 
čiančios respublikos tiek teritorijos, tiek piliečių skaičiaus požiūriu 
(Larsen 1955, 159-160). Nepriklausomai nuo to, kaip toli nuo Romos 
gyventų pilietis, vienintelės jam prieinamos demokratinės institucijos 
buvo susirinkimai Romoje, kur buvo renkami magistratai ir priiminė- 
jami įstatymai. Tačiau kaipgi romėnas galėjo būti geras pilietis, jeigu 
jis praktiškai negalėjo lankyti Romoje vykusių susirinkimų ir todėl 
negalėjo aktyviai dalyvauti viešajame gyvenime? Kai vis daugiau pi- 
liečių gyveno pernelyg toli, kad galėtų lengvai pasiekti Romą, susirin- 
kimai laipsniškai virto (faktiškai, o ne teoriškai) “atstovaujamaisiais" 
dariniais; bet, pavartojus vėlesnių laikų kalbą, atstovavimas buvo ne 
realus, o “virtualus", ir jis buvo Žymiai, nors ir ne visada vienodai, 
palankesnis tiems, kurie galėdavo lankytis susirinkime? (apie detales 
žr. Taylor 1961, 50-75; Taylor 1966, 64-70). Atstovavimu nesidomė- 
jo ir Renesanso Italijos respublikoniškieji teoretikai, visai ignoravę 
klausimą, kaip tokios didelės respublikos (kaip Roma) pilietis gali 
veiksmingai ir lygiai, realistine šio žodžio prasme, dalyvauti valdant 
kartu su bendrapiliečiais. Šiaip ar taip, jie paliko šią problemą neiš- 
spręstą. 

Taigi nuo klasikinės Graikijos iki XVII a. galimybė, kad įstatymų 
leidžiamoji valdžia būtų sudaryta ne iš visų piliečių, o iš jų rinktų 
atstovų, beveik nebuvo panaudota nei demokratinės ar respublikinės 
valdžios teorijoje, nei praktikoje - nors mūsų dienų demokratui gali 
būti sunku suprasti tokį dalyką. 

Svarbus lūžis, įveikęs ortodoksinį požiūrį, įvyko anglų pilietinio 

karo metu, kai puritonai, ieškodami respublikinės alternatyvos monar- 
chijai, buvo priversti kelti daug pamatinių demokratinės (ar respubli- 
kinės) teorijos ir praktikos klausimų. Reikalaudami platesnės balsavi- 
mų teisės ir dideliam rinkėjų skaičiui atsakingos valdžios, leveleriai 
tarp kitko užbėgo už akių būsimai demokratinės idėjos raidai, įskaitant 
ir atstovavimo teisėtumą (netgi — jo būtinumą). Tačiau atstovavimo 
idėja galutinai tapo neatskiriama demokratinės teorijos ir praktikos 
dalimi daugiau negu po šimto metų. Net Locke'as, Esė apie tikrąją 
pilietinės valdžios kilmę, apimtį ir tikslą išreiškęs mintį, kad daugu- 
mos pritarimas (dėl mokesčių) gali būti pasiektas “arba pačių, arba jų 
rinktų atstovų" (sk. XI, par. 140, p. 380), turi mažai ką pasakyti apie 
atstovavimą ir jo vietą demokratinėje ar respublikinėje teorijoje.? Ir 
Rousseau reikalavimas Visuomenės sutartyje, kad atstovavimas ne- 
leistinas (kn. 3, sk. 15), visiškai atitiko tradicinį požiūrį. 

Tikrovėje atstovavimo demokratai neišrado. Jis atsirado kaip Vi- 
duramžių monarchinės ir aristokratinės valdžios institutas.* (Žr., pvz., 
Mansfield 1968.) Jo ryškesnius pradmenis galima rasti Anglijoje ir 
Švedijoje, susirinkimuose, kviečiamuose monarchų, o kartais pačių 
kilmingųjų, aptarti svarbių valstybės reikalų: pajamų, karo, įpėdinys- 
tės ir pan. Paprastai tie kviestiniai buvo kilę iš įvairių luomų ir turėjo 
jiems atstovauti, atskirai susitikdami su kiekvieno luomo atstovais. 
Laikui bėgant, beliko du luomai, bajorų ir paprastų Žmonių, atstovau- 
jami skirtingų rūmų (struktūra, kuri, kaip mes ką tik matėme, iškėlė 
sunkumų XVIII a. radikaliesiems vigams, kuriems buvo sunku supra- 
sti, kam demokratinei respublikai reikalingi antrieji rūmai). 

XVIII a. teoretikai pradėjo pastebėti tai, ką leveleriai įžvelgė jau 
anksčiau, t.y. kad demokratinę liaudies valdžios idėją papildant nede- 
mokratine atstovavimo praktika, demokratija įgytų visai naują pavida- 
14 ir matmenį. Įstaiymų dvasioje (1748) Montesguieu susižavėjęs rašė 
apie Anglijos santvarką ir skelbė, kad jeigu didelėje valstybėje žmo- 
nėms neįmanoma patekti į įstatymų leidžiamąjį susirinkimą, jie turi 
išsirinkti atstovus, kad tie padarytų tai, ko negali padaryti jie patys. 
Nors, kaip sakiau, Rousseau vėliau atmetė šį požiūrį Visuomenės su- 
tartyje, griežtas atstovavimo principo atmetimas šiame traktate nesi- 
derino nei su ankstesniais, nei su vėlesniais jo raštais, kur jis pripažino 
atstovavimo teisėtumą (Fralin 1978, 75-76, 181). Per keletą kartų po 
Montesguieu ir Rousseau atstovavimas buvo plačiai pripažintas de- 

mokratų ir respublikonų, kaip sprendimas, eliminavęs senovinį demo- 
kratinių valstybių dydžio apribojimą ir transformavęs demokratiją iš 
doktrinos, tinkančios tik mažiems ir sparčiai nykstantiems miestams- 
valstybėms, į doktriną, tinkančią didelėms naujų amžių nacionalinėms 
valstybėms. 

Įklimpusiems senesnėje tradicijoje demokratijos ir atstovavimo jun- 
ginys atrodė nuostabus epochinis išradimas. Štai XIX a. pradžioje 
Jeffersono labai mėgstamas prancūzų autorius Destutt de Tracy tvirti- 
no, kad tiek Rousseau, tiek Montesguieu jau pasenę: “Atstovavimas, 
ar atstovaujamoji valdžia, gali būti laikoma nauju išradimu, nežinotu 
Montesguieu laikais... Atstovaujamoji demokratija... yra demokratija, 
tinkanti ilgam laikui ir didelei teritorijai" (Destutt de Tracy 1811, 19). 
1820 m. Jamesas Millis “atstovavimo sistemą“ pavadino “didžiuoju 
naujųjų laikų atradimu", kuriame “galbūt bus rastas visų, tiek teorinių, 
tiek praktinių sunkumų sprendimas“ (Sabine 1964, 695). Per keletą 
metų tai, ką Destutt de Tracy, Jamesas Millis ir Jamesas Madisonas 
teisingai laikė revoliucine demokratijos transformacija, priimta kaip 
savaime aiškus dalykas: buvo akivaizdu ir neginčytina, kad demokra- 
tija turi būti atstovaujamoji." 

Demokratinės teorijos ir praktikos transformacija, kurią sukėlė atsto- 
vavimo idėja, yra turėjusi gilias pasekmes. Nors išsamiau mes jas ap- 
tarsime vėlesniuose skyriuose, vertėtų keletą jų paminėti čia. Svarbiau- 
sia pasekmė — tai suvokė kiekvienas —- buvo ta, kad liaudies valdžiai 
nebereikėjo būti įspraustai į mažas valstybėles; dabar ji išsiplėtė beveik 
neribotai ir galėjo apimti daugybę asmenų. Taip demokratijos idėja, 
kuri galėjo pražūti išnykus miestams-valstybėms, tapo priimtina mo- 
derniojo pasaulio nacionalinėms valstybėms. Žymiai platesniame na- 
cionalinės valstybės regione galėjo suvešėti naujos asmens teisių, in- 
divido laisvės ir asmeninės autonomijos koncepcijos. Negana to, svar- 
bias problemas, niekaip neišsprendžiamas siaurose miesto-valstybės 
ribose, - ojų atsirasdavo vis daugiau, stiprėjant tarpusavio priklauso- 
mybei, - galėjo žymiai efektyviau spręsti valdžia, pajėgi priiminėti 
įstatymus ir potvarkius, galiojančius daug didesnėje teritorijoje. Šiuo 
atžvilgiu buvo labai paskatintas piliečių sugebėjimas valdytis patiems. 

Tačiau demokratijos pokytis, nulemtas jos sąsajos su atstovavimu, 
iškėlė naujus keblumus. Visai naujas ir labai sudėtingas kompleksas 
politinių institutų, kurių esmę mes tik pradedame suprasti, užgožė 


Į antrąją transformaciją 45 


suverenų susirinkimą - pagrindinį senovinės demokratijos koncepci- 
jos elementą. Šie atstovaujamosios demokratijos institutai taip nutoli- 
no valdžią nuo tiesioginio sąlyčio su demu, kad buvo galima pagrįstai 
abejoti, kaip tai darė kai kurie kritikai, ar nauja sistema turi teisę 
vadintis garbingų demokratijos vardu. Be to, senoji monistinė demo- 
kratija, kur autonominės politinės asociacijos buvo laikomos nereika- 
lingomis ir neteisėtomis, buvo pakeista pliuralistine politine sistema, 
kurioje autonominės asociacijos buvo laikomos ne tik teisėtomis, bet 
ir realiai būtinomis didelio masto demokratijai. Didelėje nacionalinėje 
valstybėje atsirado interesų ir interesų grupių įvairovė. Ir šios įvairios 
grupės jokiu būdu nebuvo gryna palaima. Jeigu anksčiau skaldymasis 
1r konfliktas buvo laikomi destruktyviais, dabar politinis konfliktas 
buvo pradėtas laikyti normaliu, neišvengiamu ir net pageidautinu de- 
mokratinės santvarkos elementu. Dėl to tapo sunku, net neįmanoma 
išsaugoti seną tikėjimą, kad piliečiai gali ir privalo siekti viešojo 
gėrio, užuot siekę privačių tikslų, kadangi “viešasis gėris" suskilo į 
individualius ir grupinius interesus. 

Taip atsirado ir dabar egzistuojantis prieštaravimas (prie jo turime 
sugrįžti vėlesniuose skyriuose) tarp atstovaujamosios demokratijos 
teorijos bei praktikos ir ankstesniųjų demokratinės ir respublikinės 
valdžios koncepcijų, kurių niekada nebuvo viešai atsisakyta. 


POLITINĖS LYGYBĖS LOGIKA 


Šiuolaikiniai demokratiniai judėjimai nėra sukurti filosofų ar 
istorikų, gerai susipažinusių su graikų demokratija, respublikine tradi- 
cija ar atstovavimo sąvoka. Nors tokios idėjos gali daryti savarankišką 
įtaką, nors idėjų ir veiksmo sąveika gali būti labai sudėtinga, mes 
žinome, kad demokratijos teorijų savaime nepakanka. 

Tačiau akivaizdu, kad demokratinės valdžios atsiradimas ir egzista- 
vimas žmonių grupėje kiek priklauso nuo jų tikėjimo. Štai jeigu di- 
džioji dauguma (ar galbūt net įtakinga mažuma) prieštarautų demokra- 
tijos idėjai ir atiduotų pirmenybę alternatyvai - tarkime, monarcho ar 
aristokratijos valdžiai,- tada tokia grupė tikriausiai nesivaldytų demo- 
kratiškai. Ir, priešingai, grupėje, kurios nariai tiki, kad visi jie vienodai 
pajėgūs dalyvauti priimant grupinius sprendimus, egzistuoja santyki- 

nai didelė galimybė, kad tokie žmonės šiaip ar taip valdysis demokra- 

tiškai. Aš negaliu pasakyti, kaip toks tikėjimas gali atsirasti grupės 
nariuose. Tačiau kartais pasirodo trys aplinkybės, skatinančios tikėji- 
mą demokratiniu procesu. Tam tikri asmenys sudaro aiškiai apibrėžtą 
grupę ar asociaciją. Grupė yra - ar bent jau jos nariai tikisi, kad ji bus 
tokia — santykinai nepriklausoma nuo išorinės kontrolės. Galiausiai 
grupės nariai pradeda manyti, kad jie vienodai pajėgūs valdyti, tegu ir 
netobulai. Pastarasis jų tikėjimo aspektas labiau artikuliuotai ir šiek 
tiek abstrakčiau apibūdintinas taip: nariai tiki, kad nei vienas paskiras 
narys, nei narių mažuma nėra akivaizdžiai tinkamesni valdyti, todėl 
nei pavieniam žmogui, nei mažumai neturi būti leista valdyti visos 
asociacijos. Priešingai, jie tiki, kad visi asociacijos nariai lygiai su 
kitais yra tinkami dalyvauti asociacijos valdyme. 

Aš šią idėją vadinsiu Tvirtuoju Lygybės Principu.“ 6 ir 7 skyriuje 
bus parodyta, kaip šis Tvirtasis Principas gali būti pamatuotai patei- 
sintas. Čia svarbu tai, kad jeigu nariai tiki Tvirtojo Principo galia, tada 
tikėtina, kad jie laikysis tam tikrų papildomų įsitikinimų, išplaukian- 
čių iš šio principo. Šie papildomi įsitikinimai liečia asociacijos valdy- 
mo tipą, atitinkantį Tvirtąjį Principą. Kaip matysime 8 skyriuje, tik 
demokratinė valdžia gali jį visiškai atitikti. Nemanau, kad dauguma 
žmonių politiniuose reikaluose yra labai logiški. Bet Tvirtojo Principo 
didžiųjų implikacijų išsklaida, kaip liudija patirtis, neviršija paprastų 
žmonių sugebėjimų. Juk žmonijos istorijoje Žmonių grupės ne kartą 
matė tas implikacijas ir stengėsi įgyvendinti tokią politinę tvarką, kuri 
daugiau ar mažiau atitiktų šį principą. 

Tos istorinės patirtys atskleidžia du svarbius Tvirtojo Principo bruo- 
žus. Pirma, tikėjimas kažkuo panašiu į šį principą, ir bent jau grubaus 
demokratinio proceso užuomazgos, dažnai pasirodydavo tarp žmonių, 
beveik arba visiškai nesusipažinusių su graikų demokratija, respubli- 
kine tradicija ar atstovavimo atsiradimu XVIII amžiuje. Nesuskaičiuo- 
jamos gentinės asociacijos išvystė grubias demokratijos formas nieko 
nežinodamos apie tas Vakarų idėjas. Vietiniai profesiniai klubai (ar 
sąjungos), pasirodę XVIII a. Anglijoje, laikėsi paprastos, tiesioginės 
demokratijos, kuri vėliau išsivystė į atstovaujamąsias sistemas — visa 
tai be kokių nors teorinių žinių." Galų gale 500 m. pr. Kr. patys graikai 
nežinojo precedentų, kuriais galėtų remtis. Maždaug tuo pačiu metu 
Romoje prasidėjo perėjimas nuo karaliaus valdžios prie aristokratinės 

respublikos, nepriklausęs nuo graikų įtakos. Tolesnis respublikos de- 
mokratizavimas pirmiausia vyko dėl to, kad plebėjai (ir jų lyderiai) 
atkakliai tvirtino, jog jie yra tinkami dalyvauti valdyme ir stengėsi būti 
priskirti prie valdančiųjų, t.y. jie reikalavo, kad Tvirtasis Principas 
būtų taikomas tiek plebsui, tiek patricijams. Vikingų Tingo, įstatymų 
leidžiamojo laisvųjų žmonių susirinkimo, pradmenys laike nenustato- 
mi, bet aiškiai nepriklausomi nuo išorinių įtakų. Altingo įkūrimas 
Islandijoje 930 m. ir to meto Europoje unikalios kvazidemokratinės 
konstitucinės sistemos atsiradimas buvo norvegų vikingų kolonistų 
kūriniai, o tie kolonistai, galime būti tikri, nieko nežinojo apie graikų 
demokratiją, romėnų respublikonizmą, politinę teoriją ar filosofiją 
formaliąja prasme. Jie tikrai žinojo ar tikėjo, kad yra iš esmės lygūs ir 
tinkami dalyvauti valdžioje. Tas pat ir su demokratijomis Alpių ben- 
druomenėse, žengusiose pirmuosius žingsnius į Šveicarijos konfede- 
racijos sukūrimą. Abejotina, kad versdami monarchiją ir kurdami res- 
publiką XVIII a. Anglijos puritonai, leveleriai ir federatai (Common- 
wealthmen) buvo įtakoti Graikijos, Romos ar respublikinės tradici- 
j0s — nors, žinoma, jie buvo susipažinę su atstovavimo institutu ir juo 
naudojosi — tiek, kiek buvo įtakoti savo krikščioniškosios tikybos, 
pagal kurią visi žmonės yra ne tik lygūs Dievo akyse, bet lygiai tinka- 
mi suprasti Dievo žodį, dalyvauti bažnytinėje valdžioje, tad ir valdyti 
Sandraugą.* 1646 m. leveleris Richardas Overtonas traktate, pavadin- 
tame Strėlė prieš visus tironus (An Arrow Against All Tyrants), rašė: 


Kadangi iš prigimties visi žmonės yra lygūs... ir kai Dievas gamtos ranka 

atveda mus į šį pasaulį, kiekvieną su įgimta natūralia laisve ir nuosavy- 
be... tik taip mes turime gyventi, kiekvienas lygiai... naudotis savo įgimta 
teise ir privilegija visi, kuriuos Dievas sukūrė laisvus iš prigimties... Kiek- 
vienas žmogus iš prigimties yra karalius, kunigas, pranašas savo natūra- 
lioje aplinkoje ir srityje, kuria negali naudotis niekas kitas be įgaliojimo, 
delegavimo ir laisvo sutikimo to žmogaus, kuris teisėtai valdo tą sritį 
(Woodhouse 1938, 69). 


Kaip tik panašias idėjas puritonai pasiėmė, bėgdami į Naująjį Pasaulį. 
Šios ir kitos istorinės patirtys atskleidžia kitą svarbią Tvirtojo Prin- 
cipo pusę: jis nebūtinai turi būti taikomas labai plačiai. Priešingai, 
daug dažniau jis buvo interpretuojamas kaip labai išskiriantis. Kaip 
matėme, Atėnų piliečiai vyrai nemanė, kad Tvirtasis Principas gali 

būti taikomas daugumai suaugusių Atėnų gyventojų — moterims, me- 
tekams ir vergams. Venecijoje, kuria taip žavėjosi respublikoniškieji 
teoretikai nuo Guicciardini iki Rousseau, kilmingieji taikė šį principą 
tik sau, nežymiai Venecijos gyventojų mažumai. Tvirtasis Principas 
neapibrėžia savo apimties, tad jo implikacijos galioja tiek aristokra- 
tams, tiek prastuoliams. Šis principas gali vienodai gerai tikti demo- 
kratijai su visuotine balsavimo teise ir aristokratiniams institutams, 
tokiems kaip Lordų rūmai ar kardinolų kolegija. 

Taigi kai grupės ar asociacijos nariai pradeda tikėti, kad Tvirtasis 
Principas tinka jiems patiems, tada logikos ir praktinio žinojimo im- 
peratyvai stumia juos įgyvendinti daugiau ar mažiau demokratinį pro- 
cesą tarp jų pačių. Galima sakyti, kad tokiu būdu atsiradusi “demokra- 
tija" yra demokratiška savo demo atžvilgiu, bet nebūtinai demokrati- 
ška visiems asmenims, kurie yra palenkti kolektyviniams demo spren- 
dimams. 

Ir vėl mes susiduriame su problema, kurios patenkinamai neišspren- 
dė nė vienas svarbus demokratinės teorijos ir praktikos šaltinis, aptar- 
tas šiame skyriuje. Jeigu net visi asmenys, vienodai tinkami dalyvauti 
priimant kolektyvinius sprendimus, turi būti teisėtai priskirti demui, ir 
demas turi priimti kolektyvinius sprendimus demokratiškai, kokie as- 
menys yra visai tinkami ir todėl turi būti priskirti demui? Kaip matysi- 
me, tiek pradinė demokratija neduoda pagrįsto atsakymo į šį klausimą, 
tiek ir pamatiniai, moderniąją demokratiją grindžiantys principai ne- 
gali atsakyti į jį patenkinamai. Tokiu atveju aišku, kad vienas pirmųjų 
mūsų uždavinių, kurių mes imsimės 9 skyriuje, - surasti patenkinamą 
atsakymą. 


ANTRA DALIS 


PRIEŠIŠKIEJI KRITIKAI 


TREČIAS SKYRIUS 


Anarchizmas 


Dviejų tipų priekaištai demokratijai yra tokie esminiai, kad jų 
sėkmingai neatrėmus tolesnis demokratinės idėjos tyrinėjimas būtų 
bevaisis. Nors ir radikaliai skirtingi, šie priekaištai kyla iš anarchiz- 
mo, kurį aptarsiu šiame skyriuje, ir priežiūros, kurią aš nagrinėsiu 
kituose dviejuose skyriuose, šalininkų. 

Galima įsivaizduoti visuomenę, susidedančią vien iš grynai savano- 
riškų asociacijų, visuomenę be valstybės. Tokia yra anarchizmo vizi- 
ja. Galbūt anarchistinis idealas tam tikru pavidalu egzistuoja tol, kol 
egzistuoja valstybės. 

Filosofinė anarchizmo teorija teigia, kad, kadangi valstybės yra prie- 
vartinės ir prievarta iš esmės yra blogas dalykas, valstybės yra blogos 
iš prigimties; kad valstybės gali - ir kaip nebūtina blogybė - turi būti 
panaikintos, pakeičiant jas savanoriškomis asociacijomis. Kadangi 
demokratija gali būti labiausiai siektina šių asociacijų valdymo forma, 
ji taip pat galėtų būti vyraujanti anarchistinės visuomenės valdymo 
forma. Tačiau, anarchistiniu požiūriu, demokratija negali pateisinti 
valstybės. Net jeigu prievarta būtų gryno demokratinio proceso pada- 
rinys, ji būtinai liktų esminė (ir neišvengiama) blogybė; todėl net 
valstybė, valdomą demokratiškai, yra blogybė. Būdama bloga, demo- 
kratinė valstybė - kaip ir bet kokia valstybė - neturi jokio pateisinamo 
pagrindo reikalauti mūsų lojalumo, mūsų paramos ar mūsų įsipareigo- 
jimo paklusti jos įstatymams. 

Tokia yra supaprastinta esminė anarchizmo argumentacija. Nors ši 
argumentacija nuolat ir dažnai neapgalvotai atmetama kaip kvaila bei 


52 Priešiškieji kritikai 


nepagrindžiama, ji nusipelno rimto svarstymo, nes sutelkia dėmesį į 
vieną pagrindinę problemą, glūdinčią demokratijos idėjoje. Demokra- 
tinio proceso šalininkai visada manė, kad jis turi būti įgyvendintas 
valstybėje. Tačiau demokratijos įgyvendinimas valstybėje neišven- 
giamai reiškia prievartinę demokratiją. Bet jeigu prievarta yra bloga iš 
esmės, - o dauguma žmonių sutinka, kad ji yra tokia, - ar demokrati- 
nis procesas gali kažkaip padaryti ją gera? 


ARGUMENTACIJA 


Nors aš ką tik pateikiau glaustą anarchistinės argumentacijos 
versiją, anarchistas gali prieštarauti, kad iškreipiau anarchistines idė- 
jas. Keblumas tas, kad anarchizmas yra minties visuma, dar nerišlesnė 
už demokratiją, kuri, kaip mes matėme, vargu gali būti laikoma filoso- 
finio nuoseklumo ir rišlumo modeliu. Anarchistai ne tik pasižymi dide- 
le pažiūrų įvairove, bet jiems dažnai būdinga palaida mintis, kuri ne- 
pasiduoda sistemingai analizei, tarsi jie apskritai būtų nusiteikę net 
prieš loginio mąstymo prievartinę galią. Williamas Godwinas, P. A. Kro- 
potkinas, Michailas Bakuninas, Pierre-Josephas Proudhonas, Emma 
Goldman ir kiti skelbė anarchistines pažiūras - kartais, kaip Bakuninas 
ir Goldman, tokias, kur vyravo ne logika, o aistra, kartais, kaip Kropot- 
kinas ir Proudhonas, nuostabiai aiškias ir rišlias, tačiau siūlančias labai 
skirtingus receptus. Arba, jei imsime šviežią pavyzdį, Amerikos poli- 
tinio filosofo Roberto Paulo Wolffo parašytas nedidelis, deduktyviai 
argumentuotas esė, išsiskiriantis griežta anarchizmo gynimo logika 
(Wolff 1976). Tačiau čia pateikiama argumentacija (ją nagrinėsime 
vėliau), kuri netelpa į vyraujančios anarchistinės minties rėmus. Daug 
įvairių anarchistinės visuomenės vizijų yra jokiu būdu nesuderinamos. 
Pavyzdžiui, jeigu kai kurie anarchistai gynė radikalų individualizmą, 
kiti siūlė savos rūšies anarcho-kapitalizmą, daugelis propagavo nuo- 
seklų komunizmą. Nors daugelis priešinosi rinkai, kai kurie, kaip Proud- 
honas, rinką įtraukė į sutartinių ryšių sistemą be valstybės.! 

Nežiūrint šios įvairovės, anarchistinėje mintyje galima rasti bendrų 
bruožų. Žinoma, ryškiausia jo idėja nusakoma paties pavadinimo: an + 
archos, arba be-valdovo. Kaip sakyta, anarchistai linkę sutikti, kad 
valstybė, būdama prievartinio pobūdžio, yra negeistina ir todėl turi — 

negana to, gali - būti visiškai pakeista savanoriškomis asociacijomis, 
grindžiamomis nuolatiniu sutikimu. Šitas “visiškai" tikrą anarchistą 
(ta prasme, kuria šį terminą čia vartoju) skiria nuo kitų, panašių į 
Robertą Nozicką, priartėjusių prie anarchizmo, tačiau susilaikiusių 
nuo visiško valstybės panaikinimo ir todėl ją išsaugojusių tam tikru 
minimaliu pavidalu (Nozick 1974). 

Opozicija valstybės egzistavimui anarchizmą skiria nuo pilietinio 
neklusnumo ar principinio atsisakymo paklusti tam tikram įstatymui. 
Nors jie kartais painiojami, klausimas, (1) ar racionalu ir pagrįsta 
pripažinti valstybę? aiškiai skiriasi nuo klausimo, (2) ar visada aš turiu 
paklusti valstybei, jei ją pripažįstu? Jei anarchisto atsakymas į pirmąjį 
klausimą yra neigiamas, antrasis jam mažai rūpi. Bet tie, kurie atsako 
teigiamai į pirmąjį klausimą, gali visai pagrįstai atsakyti neigiamai į 
antrąjį, kaip matysime vėliau. 

Nors nėra jokio kanonizuoto šių idėjų išdėstymo, iš plačios anar- 
chistinės minties vėduoklės galima sukonstruoti racionalią argumen- 
taciją, susidedančią iš keturių prielaidų ir penkių išvadų. Puolamas 
demokrato anarchistas, gerai išmanantis anarchizmo teoriją, gali argu- 
mentuoti taip. 


Keturios prielaidos 


APIE PAKLUSNUMĄ BLOGAI VALSTYBEI 

DEMAs: Girdėjau, kad Jūs tariatės esą tikrieji demokratinių idėjų 
šalininkai. Tačiau Jūs puolate panašius į mane demokratus, kai mes 
tariame, kad svarbiausia demokratijos vieta yra valstybės valdymas. 

ANARCHAS: Žinoma. Jūs negalite paversti valstybės gera valstybe, 
padarydami ją demokratiška, kaip negalite pašvinkusios žuvies paver- 
sti šviežia, užpildami ją pikantiškų padažu. 

DEMas: Mielas bičiuli, jei galima taip sakyti, Jūsų metafora dvokia. 
Atrodo, Jūs tikite, kad valstybė yra bloga iš esmės. Tačiau be valsty- 
bės neįmanomas padorus gyvenimas. 

ANaRcHAS: Manau, kad išgirdęs mano argumentaciją Jūs galiausiai 
pritarsite mano metaforai. Esu visai tikras, kad mano prielaidos Jums 
priimtinos, o jeigu taip, tai nesuprantu, kodėl Jums gali būti nepriim- 
tinos mano išvados. 

DeEMas: Nagi. 

ANaRcCHAS: Mano pirmoji prielaida yra ta, kad nė vienas neįpareigo- 
tas remti blogą valstybę ar jai paklusti. 

Ši prielaida svarbi ne todėl, kad ji būdinga vien anarchizmui, o todėl, 
kad ji sudaro dalį visuotinių įsitikinimų, būdingų nūdienos Vakarų 
pasauliui. Nors jos pagrindimas Vakarų minties istorijoje yra ilgas ir 
komplikuotas, moderniaisiais laikais ji buvo plačiai pripažinta, su kuo 
Jūs, be abejo, sutiksite. 

DEMAsS: Aš to neneigčiau. Tačiau tas platus pripažinimas, apie kurį 
Jūs kalbate, Vakaruose buvo inicijuotas ne anarchistų, o daugiausia 
krikščionių. 

AnaRcHAs: Kaip tik taip! Mūsų argumentacija stipri todėl, kad ji 
grindžiama prielaidomis, kurias priima dauguma mūsų. Apsvarstyki- 
me, kaip krikščionybė padėjo mūsų reikalui. Krikščionys buvo priver- 
sti (dažnai tiesiogine žodžio prasme) atsakyti į klausimą: ką aš turiu 
daryti, jeigu taisyklės, nustatytos valstybės, prieštarauja taisyklėms, 
nustatytoms Dievo ar mano sąžinės? Nenoriu gilintis į krikščioniškų 
atsakymų į šį klausimą istoriją, kuri yra plati ir sudėtinga, bet verta 
prisiminti, kad XIII a. Tomas Akvinietis tvirtino, jog tam tikromis 
aplinkybėmis krikščionis ne tik gali, bet ir privalo priešintis tironijai, 
o XVI a. Liuteris įrodinėjo, kad krikščionys privalo paklusti net netei- 
singai valdžiai. Tačiau XVI-XVII a. religinių konfliktų, kuriuos su- 
kurstė Liuteris, padarinys buvo tas, kad visiems krikščionims tapo 
nebeįmanoma išsaugoti paklusnumą valstybės įsakymams, nepažei- 
džiant savo katalikiškos ar protestantiškos tikybos. Todėl krikščioni- 
škoji mintis sugrįžo prie Akviniečio pozicijos, kartais ją išreikšdama 
net tiesmuka kalba. 

Apie XVIII a. įsigalėjo toks įsitikinimas: kad santvarkos ir žmogaus 
sukurti įstatymai būtų teisėti ir priimtini, jie neturi pažeisti “aukštes- 
nių įstatymų", nustatytų gamtos ir prigimtinių teisių. Tiek amerikie- 
čių, tiek prancūzų revoliucijos padėjo įsigalėti idėjai, kad liaudis turi 
prigimtinę teisę nuversti despotišką valdžią. Taigi tuo metu, kai anar- 
chizmas buvo pritaikytas prie modernios XIX a. aplinkos, įsitikinimas 
moraline teise sukilti prieš blogą režimą buvo itin paplitęs, žinoma, 
labiausiai tarp liberalų ir demokratų. XX a. nuolatinis totalitarinių 
režimų vykdomas teroras, jų žiaurumas ir prievarta kadaise diskutuo- 
tiną prielaidą pavertė beveik neginčytinu teiginiu. Demokratai, libera- 

lai, konservatoriai, radikalai, revoliucionieriai, krikščionys, žydai, ma- 
hometonai, ateistai ir agnostikai, visi sutinka su mumis, kad joks 
asmuo neįpareigotas remti blogą valstybę ar jai paklusti. 


APIE VALSTYBIŲ PRIGIMTĮ 

DEMas: Bet svarbiausia tai, kad demokratinė valstybė nėra bloga 
valstybė. 

ANARCHAS: Prašau neskubėti su išvadomis, kol neišgirdote likusių 
mano argumentų. Mano antrasis teiginys yra: kad visos valstybės yra 
prievartinės. 

Čia mes, anarchistai, taip pat remiamės plačiai paplitusiu įsitikini- 
mu. Iš tikrųjų šiandien visur manoma, kad prievarta yra esminis val- 
stybės definicijos elementas. Juk šalia lemtingų bruožų, skiriančių 
valstybę nuo kitokių asociacijų, yra jos kompetencija taikyti — arba 
bent jau reguliuoti tokį taikymą — griežtas ir net smurtines sankcijas 
asmenims, pažeidžiantiems jos nustatytas taisykles ar įstatymus, sank- 
cijas. Šios sankcijos, nors ir nepakankamos priversti kiekvieną, galintį 
pasirinkti nepaklusnumą įstatymui, prievarta taikomos nubausti tiems, 
kurie nepaklūsta ir kurie yra sulaikyti bei nuteisti.2 

DeEmas: Nesiginčysiu su tokiu elementariu teiginiu. Kaip ir kiekvie- 
na valstybė, demokratinė valstybė naudoja prievartą, kad įgyvendintų 
demokratiškai priimtus įstatymus, jeigu tai reikalinga. 


APIE PRIEVARTOS BLOGYBĘ 

ANARCHAS: Malonu, kad kol kas mes sutariame, ir aš esu visai tikras, 
kad Jūs sutiksite ir su kitu paprastu mano teiginiu: kad prievarta iš 
esmės bloga. | 

Ir vėl mes, anarchistai, remsimės teiginiu, kurį norėtų nuginčyti tik 
labai nedaugelis įsigilinusių į šį dalyką. Manau, kad Jūs ir aš galime 
skirti dalykus, kuriuos laikome iš esmės gerais ar blogais (dalykus, 
kurie, mūsų įsitikinimu, yra geri ar blogi savaime), nuo dalykų, kurie 
gali būti geri ar blogi tam tikromis aplinkybėmis, ne iš esmės arba 
instrumentiškai. Iš tikrųjų dauguma mūsų prievartą vertintų kaip blogą 
iš esmės. 

DEMas: Bet kažkas gali būti bloga iš esmės, tačiau kartu pateisinama 
instrumentiškai. 

ANARCHAS: Jūs turite galvoje, kad tikslas pateisina priemones? 

Demas: Aš matau, kur veda Jūsų argumentacija, ir įspėju Jus, kad 
sugrįšiu prie skirtumo tarp to, kas gera ar bloga iš esmės, ir to, kas gali 
būti pateisinta instrumentiškai, kaip priemonė geram tikslui. 

ANARCHAS: Trumpai sustokime prie esminio blogio, glūdinčio prie- 
vartoje. Prievarta paprastai reiškia, kad kažkas priverčiamas paklusti 
reikalavimui, rimtai grasinant padaryti fizinę ar emocinę žalą tiems, 
kurie atsisako paklusti. Kad grasinimas būtų rimtas, paprastai jis turi 
būti įvykdytas prieš daugelį tų, kurie iš tikrųjų atsisako paklusti. Jeigu 
prievartos grėsmė duoda rezultatus ir žmonės priverčiami paklusti jiems 
nepriimtiniems įstatymams, iš priverstų asmenų atimama jų laisvė, - 
netgi jų apsisprendimo laisvė, — o kartu jiems gali būti padaryta ir 
kitokia nepataisoma žala. Jeigu prievarta neatbaido ir nepaklusnus 
asmuo yra baudžiamas, bausmė paprastai pasireiškia stipria fizine kan- 
čia, įkalinimu ar blogesniu pavidalu. Tvirtinti, kad tokie padariniai yra 
geri savaime ar net neutralūs, būtų akivaizdžiai klaidinga. Jei galėtume 
pasiekti savo tikslus, nenaudodami prievartos ir bausmės, ar daugelis 
mūsų nebūtų mielai linkę atsisakyti tokių priemonių? Kad mes darytume 
kaip tik taip, yra galbūt geriausias esminio prievartos neteiktinumo 
įrodymas. 

DEMaAs: Nesiginčysiu su Jūsų trečiuoju teiginiu. Priešingai, mes, 
demokratai, įrodinėjame, kad viena priežastis, dėl kurios valstybė turi 
būti demokratiška, yra kaip tik ta, kad valstybė nėra visai savanoriška 
asociacija. Kadangi joje iš tiesų slypi prievartos galimybė, valstybė 
yra potencialiai pavojinga. Kad milžiniškas valstybinės prievartos po- 
tencialas būtų naudojamas viešajai gerovei, o ne viešajai žalai, ypač 
svarbu, jog būtent valstybė - o ne tik kokia nors privati ar nevalstybinė 
asociacija — būtų demokratiška. 


APIE ALTERNATYVAS 

ANARCHAS: Čia mes skiriamės. Jei ankstesni mano teiginiai yra mo- 
derniosios minties trivialybė, ketvirtasis yra akivaizdžiai kitoks: vi- 
suomenė be valstybės yra reali visuomenės su valstybe alternatyva. 

DEMas: Jūsų ketvirtas teiginys yra absoliučiai esmingas. Be jo anar- 
chizmas paprasčiausiai keltų filosofinę problemą, neturinčią spren- 
dimo. 

ANARCHAS: Žinoma, aš sutinku. Kaip tik šis paskutinis teiginys kartu 
su pirmąja išvada, kurią noriu Jums pateikti, iš esmės pagrindžia anar- 

chistinę visuomenės viziją. Tokioje visuomenėje autonomiški indivi- 
dai ir griežtai savanoriškos asociacijos atlieka visus veiksmus, reika- 
lingus geram gyvenimui. Mes, anarchistai, priešinamės visiems hie- 
rarchijos ir prievartos pavidalams, ir ne tik valstybėje, bet ir kiekvie- 
noje kitoje asociacijoje. | 


Penkios išvados 


DEMaAs: Aš rengiuosi mesti iššūkį Jūsų ketvirtajam teiginiui. 
Bet iš pradžių norėčiau išgirsti likusią Jūsų argumentaciją. 
ANaARCHAS: Negaliu kalbėti už kitus anarchistus. Niekas šito negali 
daryti. Bet esu įsitikinęs, kad būtent iš tokių prielaidų (galbūt dažnai 
labiau implikuotų negu išskleistų) mes, anarchistai, dažniausiai priei- 
name prie tam tikrų išvadų. Aš pateiksiu savo išvadas schematiškiau 
negu priimtina daugumai anarchistų, aš net neapvilksiu savo argumen- 
tacijos neteisybės, pasipiktinimo ir humaniškumo jausmu, teikiančių 
tiek jėgos daugeliui anarchistų raštų. Leiskite man trumpai suformu- 
luoti keletą apibendrinančių teiginių, su kuriais sutiktų dauguma anar- 
chistų. 


Kadangi visos valstybės neišvengiamai yra prievartinės, jos visos ne- 
išvengiamai blogos. 

Kadangi visos valstybės yra neišvengiamai blogos, niekas neįpareigo- 
tas paklusti valstybei ar ją remti. 

Kadangi visos valstybės blogos, kadangi niekas neįpareigotas paklusti 
valstybei ar ją remti, ir kadangi visuomenė be valstybės yra reali 
alternatyva, visos valstybės turi būti panaikintos. 


Tai reiškia, kad net demokratinis procesas negali būti pateisintas, 
Jeigu jis tik užtikrina procedūras, įgyvendinančias tai, ką įgyvendinti 
iš esmės neteisinga: jis leidžia vieniems asmenims prievartauti kitus. 
Demokratinė valstybė lieka vis viena valstybė, vis viena prievartinė ir 
vis viena bloga. 

Kadangi vienbalsiškumo reikalavimas apsaugotų nuo prievartos, aso- 
ciacijos galėtų būti pateisinamos, jeigu jų sprendimai reikalautų vien- 
balsiškumo. Todėl demokratinis procesas būtų pateisinamas, jeigu 

būtų grindžiamas vienybės reikalavimu. Bet kadangi vienbalsiškumo 
reikalavimas turėtų užtikrinti, kad niekas niekada nebūtų prievartauja- 
mas, asociacija, kurioje sprendimai būtų priimami vieningai, nebūtų 
valstybė. 


WOLFFAS KAIP ANARCHIZMO GYNĖJAS 


Roberto Paulo Wolffo išskleistas anarchizmo gynimas nedaug 
skiriasi nuo argumentacijos, pateiktos išgalvoto Anarcho ankstesnia- 
me dialoge, bet kadangi prie to gynimo prieinama kitaip, be to, šis 
gynimas yra nepaprastai kompaktiškas ir skaidrus, jis nusipelno ypa- 
tingo dėmesio. Jo argumentacija gali būti reziumuota taip:? 


Valstybė 


Skiriamasis valstybės bruožas yra aukščiausias autoritetas. 
Autoritetas — tai teisė įsakinėti ir teisė reikalauti paklusnumo. 

Autoritetas šia prasme turi būti skiriamas nuo galios - sugebėjimo 
priversti naudojant jėgą ar ja grasinant. Todėl paklusnumas autoritetui 
(šia prasme) turi būti skiriamas nuo paklusnumo įsakymui dėl neklus- 
numo padarinių baimės, apdairumo, tikėtinų naudingų rezultatų ar net 
argumento galios arba dėl to, kad pripažįstame nurodymo teisingumą. 
Autoritetas yra teisės įsakyti išraiška ir su tuo susijusi pareiga paklusti 
įsakiusiajam asmeniui. Jo esmė tokia: daryti tai, ką asmuo jums įsako, 
dėl to, kad jis įsako jums tai daryti. 

Įsakomuoju (o ne aprašomuoju) požiūriu, valstybė yra grupė asme- 
nų, turinčių teisę įgyvendinti aukščiausią autoritetą tam tikroje terito- 
rijoje. Ir paklusti valstybės (įsakomąja prasme) autoritetui — reiškia 
daryti tai, ką valstybės pareigūnai jums įsako daryti vien tik todėl, kad 
Jie jums įsako tai daryti. 


Atsakomybė ir moralinė autonomija 


Suaugę žmonės yra (a) laisvi metafiziškai, arba turi laisvą 
valią, dėl kurios tam tikra prasme gali pasirinkti, kaip elgtis ir (b) 

sugeba protauti. Todėl jie yra atsakingi už savo veiksmus. Atsakomy- 
bė apima apibrėžimą to, ką reikia daryti, kuris reikalauja įsigyti žinių, 
apmąstyti motyvus, numatyti padarinius, kritikuoti principus ir t.t. 

Kadangi atsakingas asmuo priima moralinius sprendimus, juos iš- 
reikšdamas imperatyvų pavidalu, galime sakyti, kad jis kuria sau įsta- 
tymus, arba pats yra įstatymleidys sau (ar apsisprendžianti būtybė). 
Trumpai tariant, jis yra autonominis. 

Autonominis žmogus nėra palenktas kito valiai. Jis gali daryti tai, ką 
kitas jam liepia, bet ne todėl, kad jam buvo liepta. 

Atsakomybė ir autonomija skiriasi tokiu esminiu požiūriu: autono- 
mija gali būti atimta, o atsakomybė — ne. Kadangi atsakomybė yra 
žmogaus sugebėjimo pasirinkti padarinys, žmonės negali atsisakyti 
arba būti priversti atsisakyti atsakomybės už savo veiksmus. Tačiau 
jie gali atsisakyti pripažinti ar prisiimti atsakomybę už savo veiksmus. 
Todėl, kiek moralinė autonomija yra paprasčiausiai sąlyga prisiimti 
visišką atsakomybę už savo veiksmus, galima tarti, kad žmonės gali 
savo valia prarasti autonomiją. T. y., vienas gali nuspręsti paklusti kito 
įsakymams nedėdamas jokių pastangų susivokti, ar tai, kas įsakyta, 
yra gera ir išmintinga. 

Egzistuoja daug autonomijos praradimo pavidalų ir laipsnių. 

Nežiūrint to, jei mes prisiimame atsakomybę už savo veiksmus ir 
pripažįstame turį protavimo galią, kartu privalome pripažinti nuolati- 
nę pareigą patiems būti autoriais tokių įsakymų, kuriems galime pa- 
klusti. 


Autonomija versus valstybė 


Skiriamoji valstybės žymė yra autoritetas, teisė valdyti. Pir- 
minė Žmogaus pareiga yra autonomija, atsisakymas būti valdomam. 
Štai kodėl negalima išspręsti konflikto tarp individo autonomijos ir 
tariamo valstybės autoriteto. 

Jei visi Žmonės turi nuolatinę pareigą pasiekti aukščiausią galimos 
autonomijos laipsnį, tada negali atsirasti ar egzistuoti tokia valstybė, 
kurios nariai moraliai įpareigoti paklusti jos įsakymams. Dėl to filoso- 
finis anarchizmas, atrodo, turėtų būti vienintelė pagrįsta apsišvietusio 
asmens politinio tikėjimo forma. 

ANARCHIZMO KRITIKA 


Kaip ir ankstyvosios klasikinės Graikijos ar XVII-XVIII a. 
Europos ir Amerikos demokratijos idėja, anarchizmas pateikia naują 
žmogaus galimybių viziją, visuomenę, kurioje pagrindinis organizuo- 
tos prievartos institutas yra išnykęs. Būtų lengva ir patogu šią viziją 
atmesti kaip visiškai nepraktišką, jei gerai nežinotume fakto, kad ne- 
praktiškų vienos epochos vizionierių revoliucinės idėjos tampa orto- 
doksinėmis kitoje epochoje. Štai ir demokratams nereikia priminti, 
kad demokratiją jos kritikai dažnai atmesdavo kaip beviltiškai nerea- 
lizuojamą absurdą. Iš tikrųjų truputį daugiau negu prieš du amžius 
dauguma demokratų galėjo tarti, - o daugelis ir tarė, - kad taikyti 
demokratiją nacionalinėje valstybėje yra neįmanoma. 

Tačiau, nežiūrint mūsų menko sugebėjimo numatyti žmonijos poky- 
čius, vertindami anarchizmą, negalime išvengti svarstymų apie Žmo- 
gaus galimybes ir tendencijas. Anarchistinė vizija iškelia bent jau 
keturis klausimus: 


Net jei prievarta yra esminė blogybė, ar prievartos panaudojimas gali 
būti racionaliai pateisinamas tam tikromis aplinkybėmis? 

Net jeigu taip, ar protinga kurti valstybę? 

Net jeigu taip, ar visada mes privalome paremti valstybės egzistavi- 
mą? 

Ir net tardami, kad gyvename geroje ar patenkinamoje valstybėje, ar 
visada turime paklusti jos įstatymams? 


Nors, griežtai kalbant, galima nuspręsti priimti ar atmesti anarchiz- 
mą, neatsakius į du paskutiniuosius klausimus, jų nagrinėjimas padeda 
apibendrinti apžvalgą tų problemų, kurias anarchizmas iškelia demo- 
kratinei teorijai ir praktikai. 


Apie galimybę pateisinti prievartą 


Kaip jau sakiau, dvi lemtingiausios anarchistinės vizijos da- 
lys - tai teiginys, kad egzistuoja valstybės alternatyva, ir išvada, kad 
visos valstybės yra iš esmės blogos, nes prievartinės. Aš'jas apsvarsty- 
siu atvirkštine tvarka. 

Ar prievarta, nors ji iš esmės bloga, kartais pateisinama? Atsakymas 
priklauso tiek nuo moralinių, tiek nuo empirinių sprendimų. Nors, kaip 
dažnai būna, tie sprendimai yra šiek tiek susiję, galime apytikriai 
išskirti dvi skirtingas sprendimų grupes. 

Pirma, mes turime apsvarstyti, kokia tikimybė, kad prievarta pasi- 
reikštų net be valstybės, toje būklėje, kurią XVII-XVIII a. filosofai, 
nagrinėję šį klausimą, mėgdavo vadinti “prigimtine". Pavyzdžiui, tar- 
kime, kad žmonės prigimtinėje būklėje pastebi, jog vienas asmuo iš jų 
aplinkos yra piktadarys, paprasčiausiai nesusilaikantis nepadaręs rim- 
tos žalos kitiems. Nežiūrint nuoširdžiausių jo bendrininkų pastangų, 
nei įtikinėjimas, nei įrodinėjimas, nei įkalbinėjimas, nei viešoji nuo- 
monė, nei, pagaliau, socialinio ostrakizmo sankcija neatbaido jo nuo 
piktadarybių. Galiausiai jo bendrininkai nusprendžia, kad jis vis tiek 
darys žalą kitiems, jei nebus sutramdytas jėga ar jam negrės Žiauri 
bausmė (t.y. prievarta). Kraštutiniu atveju toks atkaklus piktadarys 
gali panaudoti ginklą, kad pasisavintų kito gėrybes, žagintų, pavergtų 
kitą asmenį, kankintų ir pan. Taigi jei atkaklūs piktadariai gyventų 
visuomenėje be valstybės, tiems, kurie įsitikinę, kad prievarta neturė- 
tų būti naudojama, nes ji iš esmės bloga, iškiltų dilema: ar piktadariai 
būtų sutramdyti prievarta, ar ne, prievarta vis tiek būtų naudojama - 
arba piktadarių, arba tų, kurie juos tramdo. 

Dilema taptų dar keblesnė, jeigu keletas atkaklių piktadarių sukaup- 
tų pakankamai resursų, įgalinančių juos kontroliuoti kitus, protingai 
naudojantis atpildais ir bausmėmis. Taip nedidelė piktadarių gauja 
pradėtų valdyti dalį bendruomenės narių. Iš pradžių valdydami nedau- 
gelį, vėliau jie galėtų savo valdžią plėsti, kol pagaliau pavergtų visą 
bendruomenę. Taigi piktadariai naudotų jėgą sukurti valstybei - jei 
norite, nusikaltėlių valstybei.“ 

Anarchistai tvirtina, kad, jei valstybės neegzistuotų, prievarta grei- 
tai išnyktų arba sumažėtų tiek, kad būtų pakeliama. Akivaizdu, kad šis 
empirinis sprendinys yra lemtingas jų argumentacijai. Jeigu jie klysta, 
Jeigu, priešingai jų nuomonei, prievarta tikriausiai išliktų net nesant 
valstybės, ar jeigu būdingiausias anarchizmo bruožas - valstybės pa- 
naikinimas — yra pateisinamas kaip priemonė prievartai išvengti, tada 
jiems iškylanti dilema yra neišsprendžiama, ir anarchizmo pozicija 
mažų mažiausiai labai susilpninama. Ir, priešingai, jeigu anarchistai, 
neigdami prievartos tikimybę nesant valstybės, klysta, tada nuostata, 

pagal kurią reikia sukurti gerą ar patenkinamą valstybę, apribojančią ir 
reguliuojančią prievartą, yra žymiai sustiprinama. Jeigu prieitume iš- 
vadą, kad, viską pasvėrus, laimėjimai, sukūrus valstybę, veikiausiai 
viršytų nuostolius, tada utilitariniu požiūriu būtų protinga rinktis val- 
stybę. 

Tad mums reikia dar antro —- iš esmės moralinio - sprendimo. Nors 
nuspręsdamas, kad prievarta tikriausiai egzistuotų net ir nesant valsty- 
bės, ne kiekvienas vertintų prievartą utilitariniu požiūriu, tačiau kiek- 
vienas privalėtų kelti klausimą, ar - ir kokiomis aplinkybėmis - prie- 
vartos panaudojimas pateisinamas. Net anarchistai šiuo klausimu ne- 
sutaria. Pagal vienus, tokius kaip Bakuninas, prievarta yra pateisina- 
ma ir būtina siekiant aukščiausio tikslo — nuversti valstybę. Bet kiti 
anarchistai, tokie kaip Levas Tolstojus, įsitikinę, kad prievarta ir smur- 
tas niekada nepateisinami; pagal tokį požiūrį vienintelė nuosekli anar- 
chisto pozicija - griežtai laikytis nesmurtinės doktrinos (Carter 1978). 

Keblumas, susijęs su pirmuoju požiūriu, yra tas, kad, jeigu prievarta 
yra pateisinama kaip priemonė nuversti valstybei, akivaizdu, kad prie- 
varta gali būti pateisinama, jei ji naudojama pakankamai geriems ar 
svarbiems tikslams. Bet jei taip, tada prievarta gali būti pateisinama 
tramdant atkaklius piktadarius net tuo atveju, kai jų tikslas būtų sukur- 
ti nusikaltėlių valstybę. Negana to, jeigu priežastis sugriauti valstybę 
yra ne tik noras pašalinti prievartą, bet kartu noras pasiekti kitus tiks- 
lus, laisvę, lygybę, saugumą ir teisingumą - kaip tikėjo dauguma anar- 
chistų, — tada ar prievarta negali būti pateisinama, jei ji taikoma pa- 
siekti didesnei laisvei, lygybei, didesniam saugumui ar teisingumui? 
Trumpai tariant, jei protestas prieš prievartą kaip priemonę yra ne 
absoliutus, o santykinis padarinių požiūriu, ar negalima pagrįstai siek- 
ti sukurti demokratinę valstybę ir paremti jos egzistavimą, kad maksi- 
mizuotume laisvę bei teisingumą ir minimizuotume nereguliuojamą 
asmeninę prievartą ir išvengtume nusikaltėlių valstybės atsiradimo? 

Alternatyvinė pozicija, pagal kurią smurtas ir prievarta yra visiškai 
draudžiami, iškelia bent jau du sunkumus. Pirma, jeigu prievarta bet 
kuriuo atveju naudojama piktadarių, tada ši pozicija yra prieštaringa. 
Kadangi arba jai leistina reikštis, ir tada leistina piktadariams prievar- 
tauti kitus, arba leistina naudoti prievartą, kad sutrukdytume ją naudo- 
ti piktadariams. Bet moralinė pozicija, kuri yra tokia prieštaringa, kad 
nenurodo kaip elgtis paprasčiausiais atvejais, yra nepateisinama. Ant- 

ra, kodėl prievartos vengimas yra aukščiausias tikslas, iškylantis virš 
kitų tikslų? Kas lemia, kad neprievarta yra aukštesnė už teisingumą, 
lygybę, laisvę, saugumą, laimę ir kitas vertybes? Jeigu bet kuris iš šių 
tikslų yra aukštesnis už neprievartą, ar prievarta nepateisinama, jei 
tam tikrose situacijose ji yra vienintelė priemonė pasiekti aukštesnei 
vertybei? Kitaip sakant, jeigu tikima, kad vertybių pasaulyje nevyrau- 
ja vienas absoliutus tikslas, ir šis pasaulis, pasak Williamo Jameso, 
yra pliuralistinis visetas, tada būtina svarstyti kompromisus tarp prie- 
vartos ir kitų vertybių. 


Apie valstybės poreikį 


Ką tik aš pasakiau, kad galima ryžtis kurti valstybę tuo pagrin- 
du, kad — tarus, jog prievartos tikimybė egzistuoja ir valstybei ne- 
sant, — valstybinio prievartos reguliavimo pranašumai gali persverti 
trūkumus. Tačiau galima tvirtinti, kad pranašumai nebūtinai persvertų 
trūkumus ir kad - jei net pasitaikytų prievartos ir smurto atvejų —- ne- 
valstybinė visuomenė, susidedanti tik iš savanoriškų asociacijų, ga- 
liausiai labiau geistina už valstybinę prievartą. Daug anarchistų įsiti- 
kinę, kad sociopatinis elgesys nėra neišvengiamas, o atsiranda dėl to, 
kad žmonės yra socializuojami taip, kad elgtųsi pagal valstybės ir jų 
palaikomos socioekonominės sistemos reikalavimus. Todėl, kaip jie 
tvirtina, jeigu valstybės būtų panaikintos ir būtų įvestos tinkamos 
socialinės bei ekonominės struktūros, gėdinimas, viešas nepritarimas, 
tramdymas ir ostrakizmas sumažintų piktadarybę iki pakeliamų mastų. 
Todėl galiausiai nevalstybinė visuomenė būtų geresnė už valstybinę. 

Tiesa, kad žmonės kartais pasiekdavo pakenčiamą egzistenciją ir 
net visai patenkinamą gyvenimą be valstybės. Sprendžiant iš etnogra- 
finių duomenų, taip galėjo gyventi daugelis pirmykščių genčių. Stebė- 
tinai ir nepaprastai humaniškai prisitaikydami prie žiaurios bei pavo- 
jingos aplinkos, šiaurės Kanados inuitai (eskimai) daug amžių - iki 
kelių paskutiniųjų kartų - gyveno be valstybės. Paprastai jie gyvenda- 
vo mažose, maždaug dvylikos šeimų grupėse, susaistyti daugybės 
giminystės, kultūrinių, religinių, mitinių-ir bendro likimo ryšių. Svar- 
bių taisyklių pažeidimams buvo priešinama gėda, pajuoka, paskalos, o 
kartais ostrakizmas. Nors individų smurtas būdavo retas, bet jis pasi- 

taikydavo. Tačiau inuitų socialiniai saitai ir socialinės sankcijos lėmė 
aukštą pamatinių taisyklių bei normų laikymosi lygį, ir jų santykiai, 
atrodo, yra buvę daug tvarkingesni ir taikingesni negu valstybinėse 
visuomenėse. 

Tačiau nors kai kurie romantiškai nusiteikę anarchistai gali vaizduo- 
tis mus sugrįžtančius į pirmykštėms visuomenėms būdingas mažas 
autonomines grupes, sugrįžimas į rūšies vaikystę atrodo neįmano- 
mas, - be tokio kataklizmo, kurio joks pilno proto Žmogus negali 
norėti, — o net jeigu įmanomas, tai labai negeistinas. Kadangi prie šios 
temos norėčiau sugrįžti 13 skyriuje, kur nagrinėsime masto ir naciona- 
linės valstybės problemą, tebus man leista paminėti tris priežastis. 
Pirma, pasaulis per daug tankiai apgyvendintas, kad liktų pakankamai 
erdvės autonomijai; inuitų buvo nedaug, ir jie gyveno didžiulėje teri- 
torijoje, kitų laikomoje negyvenama dykuma. Antra, daugybė tarpusa- 
vio ryšių negali būti nutraukti be milžiniškų praradimų, kurie priimtini 
nedaugeliui. Trečia, faktiškai visas Žemės rutulys šiuo metu užimtas 
valstybių. Per žinomą istoriją mažas autonomines Žmonių grupes ne- 
paprastai pažeisdavo didelių valstybių užkariavimai ir asimiliacijos, ir 
šis reiškinys trunka iki mūsų dienų. Todėl arba visas pasaulis beveik 
vienų metu turi sugrįžti į mažų autonominių nevalstybinių grupių gy- 
venimą, arba keletas valstybių egzistuos toliau, išsaugodamos savo 
išskirtinį potencialą užkariauti ir asimiliuoti. Jeigu anarchizmas reika- 
lauja pirmojo dalyko, tada jis turi būti atmestas kaip, geriausiu atveju, 
žavi fantazija. Jei ne, jis turi parodyti, kodėl valstybės leistų egzistuoti 
mažai, nepriklausomai grupei kur nors Žemėje, išskyrus tolimiausias 
ir grėsmingiausias Žemės rutulio vietas, kur beveik niekas, tikriausiai 
net anarchizmo šalininkai, netrokštų gyventi. 

Galiausiai, atrodo, pagrįsti tokie teiginiai: 


1. Nesant valstybės, gali išlikti labai negeistini prievartos pavidalai. 
2. Nevalstybinėje visuomenėje keletas bendrininkų bet kuriuo atveju 
gali įgyti pakankamai resursų sukurti labai despotišką valstybę. 

3. Socialinės kontrolės, pakankamos tam, kad būtų išvengta valstybės 
sukūrimo, laipsnis reikalauja labai autonomiškos, labai mažos ir 
daugybė saitų suvienytos asociacijos. 

4. Tokių asociacijų kūrimas dideliu mastu nūdienos pasaulyje atrodo 
esąs arba neįmanomas, arba labai negeistinas. 

Šie teiginiai pagrindžia išvadą, kad būtų geriau pabandyti sukurti 
patenkinamą valstybę, negu gyventi visuomenėje be valstybės. 


PRIEŠTARAVIMAI WOLFFO ARGUMENTACIJAI 


Nors Wolffo argumentacija išsiskiria iš vyraujančios anar- 
chistinės minties, ji susiduria su panašiais sunkumais. Paminėsiu pen- 
kis jo argumentacijos trūkumus.* 

1. Wolffo schemoje prieštaravimas tarp moralinės autonomijos ir 
valstybės egzistuoja pagal apibrėžimą. Tad jo sprendimo ieškojimas 
pasmerktas nesėkmei iš pat pradžių —- paprasčiausiai dėl to, kad taip 
keliant problemą išvis negali būti jokio sprendimo. Bet, kaip autoriteto 
apibrėžimo padarinį, jo argumentacija išvaro daug platesnę pradalgę, 
negu jis siekė. Juk jo požiūriu su moraline autonomija nesuderinama 
ne tik valstybė: toks yra kiekvienas autoritetas. Apibrėždamas autori- 
tetą kaip teisę reikalauti beminčio, nereflektuojančio, robotiško pa- 
klusnumo, Wolffas logiškai susiduria su būtinybe rinktis tarp robotų 
pasaulio, viena vertus, palenkto autoritetui, ir, kita vertus, žmonių, 
nepalenktų jokiam autoritetui, bet atsakingai išskleidžiančių savo mo- 
ralinę autonomiją, pasaulio. 

2. Todėl Wolffas nepajėgia įrodyti, kad autoritetas ir autonomija 
gali būti suderinami valstybėje, kurioje vyrauja vienbalsė tiesioginė 
demokratija. 


Esant vienbalsei tiesioginei demokratijai, kiekvienas visuomenės narys lais- 
vai priima kiekvieną priimtą įstatymą. Taigi kaip pilietis, jis turi reikalą tik 
su tokiais įstatymais, kuriems jis pritarė. 

Kadangi žmogus, suvaržytas tik savo valios diktato, yra autonomiškas, tik 
"esant vienbalsei tiesioginei demokratijai, pareigą būti autonomiškiems žmo- 
nės gali derinti su autoriteto įsakymais (23). 


Bet "autoritetas" šioje vietoje nėra jo "autoritetas", anksčiau api- 
brėžtas taip: daryti tai, ką kas nors liepia daryti, nes tas kas nors liepia 
tai daryti. Arba valia, kuriai paklūstama, yra ne kas kita, kaip savo 
paties valia, ir šiuo atveju apskritai nėra jokio autoriteto, arba kas nors 
palenkiamas kitų autoritetu; ir paklūstama paprasčiausiai todėl, kad 
kiti liepia paklusti; šiuo atveju neveikiama autonomiškai. Nors Wolf- 

fas labai stengiasi išvengti šios dilemos, to padaryti jam paprasčiau- 
siai nepavyksta, nes jis iš anksto užkerta visus galimus išėjimus.“ 
Galiausiai Wolffas atmeta vienbalsės tiesioginės demokratijos varian- 
tą kaip netinkamą, išskyrus visai neįtikinamas aplinkybes. Taigi jis 
lieka be tikėtino sprendimo. Bet jis nepastebi, kad vienbalsė tiesioginė 
demokratija, net ir tikėtina, nebūtų tinkamas jo keliamos problemos 
sprendimas. 

3. Jei iš tikrųjų būtų tiesa tai, kad autoritetas ir valstybė yra absoliu- 
čiai nesuderinami su autonomija, kodėl tada nepaaukojus šiek tiek 
moralinės autonomijos? Wolffas pateikia autonomiją kaip absoliučią 
vertybę, kuriai turi nusileisti visos kitos vertybės. Bet kodėl laimė, 
teisingumas, asmeninė laisvė, lygybė, saugumas ir visos kitos verty- 
bės turėtų nusileisti aukščiausiai autonomijos vertybei? Ar autonomija 
yra gera savaime, ar ji gera reliatyviai, tiek, kiek ji reiškiasi atsakingai 
renkantis gerus tikslus? Bet jeigu autoritetas ir valstybė yra būtina 
priemonė siekti šiems tikslams, ar tada neverta atsakingai išskleisti 
savo autonomiją, pasirenkant galimos geriausios valstybės kūrimą? 
Šios galimybės Wolffas rimtai nesvarsto, nes atmeta ją iš pat pradžių. 

4. Bet, atmesdamas šią galimybę, Wolffas iškelia pseudoproblemą. 
Ar kas nors galėtų rimtai tvirtinti, kad autoritetas ar valstybė reikalau- 
ja aklo paklusnumo? 

Moralinis veiksmas visada pasirodo tam tikrose aplinkybėse, kurių 
didelė dalis - galbūt dauguma - veiksmo autoriaus nekontroliuojama. 
Neribota autonomija yra neįmanoma, kaip ir absoliuti bei neribota 
laisvė. Tai Wolffas pripažįsta. Moralinė autonomija yra ne pastovi, o 
kintanti, ji yra ne viskas arba nieko, arba ne 0, arba 1, o savybė arba 
gėrybė, kurią galima maksimizuoti, sakykime, protingose ribose. Pa- 
vyzdžiui, galima pagrįstai atiduoti dalį savo autonomijos gydytojui 
sveikatos reikaluose. “Iš gydytojo pavyzdžio akivaizdu, kad egzistuo- 
ja mažų mažiausiai keletas situacijų, kuriose yra pagrįsta atsisakyti 
autonomijos “(15)." Bet ar valstybės nebuvimas negali būti kaip tik 
tokia situacija, kurioje pagrįsta atsisakyti kiek nors autonomijos? Bet 
Jeigu būtų taip, kad aplinkybių, kuriose esu, nulemtose ribose aš galiu 
maksimizuoti savo autonomiją, nuspręsdamas kurti ir paremti valsty- 
bę, ar tai nebūtų visiškai protinga? Iš tikrųjų, ar tai nebūtų tokios 
aplinkybės, kuriose kaip atsakingas žmogus aš privalėčiau taip elgtis? 

5. Tad akivaizdu, kad jeigu veikiu atsakingai, turiu skaitytis su man 

pasiekiamomis alternatyvomis ir apsvarstyti sąlygas, kurioms esant aš 
galiu maksimizuoti savo moralinę autonomiją arba, kitais žodžiais 
tariant, sąlygas, kurios minimizuotų mano moralinės autonomijos reiš- 
kimosi apribojimus. Remdamasis žmogiškąja patirtimi, aš galiu pa- 
grįstai daryti išvadą, kad nevalstybinėje visuomenėje mano moralinės 
autonomijos, taip pat mano galimybės siekti kitų tikslų ribos bus Žy- 
miai siauresnės negu demokratinėje valstybėje. Be kitų veiksnių, aš 
galiu būti palenktas kitų asmenų savivalei ar atkakliems piktadariams, 
nesiklausantiems jokių mano ar kokių nors mane užjaučiančių ben- 
druomenininkų įtikinėjimų. Jei aš priėjau išvadą, kad nevalstybinėje 
visuomenėje kitų veiksmai susiaurins mano autonomiją labiau negu 
demokratinėje valstybėje, tada, jei aš esu įsitikinęs, kad moralinė 
autonomija yra siektina, galiu pagrįstai ir atsakingai nuspręsti rinktis 
demokratinę valstybę.š | 

Bandydamas anarchizmo rūmą statyti ant atsakomybės ir moralinės 
autonomijos pamatų, Wolffas galiausiai prieštarauja pats sau. Kadan- 
g1 visai pagrįsta daryti išvadą, kad - išskyrus išimtines aplinkybes, 
retai sutinkamas mūsų pasaulyje, - jeigu norime maksimizuoti auto- 
nomiją, mūsų vienintelis pagrįstas ir atsakingas sprendimas yra siekti 
galimai geriausios valstybės. Jeigu demokratinė valstybė yra galimai 
geriausia valstybė (tikriausiai nedaug anarchistų šitai paneigtų), tada 
atsakingiausias mūsų moralinės autonomijos reiškimosi būdas yra rink- 
tis demokratinę valstybę. 


APIE PAKLUSNUMĄ 


Jei anarchistas mums siūlytų atsisakyti bet kokios valsty- 
bės, net demokratinės, nes ji yra blogiau negu jokia valstybė, „kai 
kurie anarchizmo oponentai ragintų mus priimti bet kokią, net au- 
toritarinę valstybę, kaip daug geresnę už nevalstybinę būklę. Ta- 
čiau, atmesdamas pirmąją nuostatą, demokratas nebūtinai turi pri- 
imti antrąją. Demokratinių požiūriu geriau pasirinkti demokratinę 
valstybę negu kitokią valstybę arba nevalstybinę būklę. Šis demo- 
kratinis principas nepasako, kaip reikia elgtis gyvenant nedemokra- 
tinėje valstybėje. Sprendimai reikalautų vertinti alternatyvas, atsi- 
žvelgiant į principus, apdairumą ir galimybes. Bet principas, kad 

niekas neįpareigotas paklusti blogai valstybei ar ją remti, būtų aki- 
vaizdžiai teisingas. 

Ar, nusprendus remti demokratinę valstybę kaip geriausią alternaty- 
vą, kartu logiškai nusprendžiama paklusti jos įstatymams? Tarkime, 
kad galime apsispręsti už demokratinę valstybę tik apdairumo ar opor- 
tunistiniais sumetimais, apskritai neketindami paklusti jos įstatymams, 
išskyrus tuos atvejus, kai tai daryti yra protinga ar patogu. Bet būtų 
visai nepagrįsta pasirinkti demokratinę valstybę, atmetant bet kokį 
įsipareigojimą paklusti jos įstatymams. Juk demokratinis procesas su- 
ponuoja ne tik juridinių ir moralinių teisių, bet ir atitinkamų pareigų, 
t.y. įsipareigojimų ginti teises, visumą. Būtų logiškai prieštaringa ap- 
sispręsti už demokratinę valdžią ir atsisakyti paremti esminius demo- 
kratinio proceso reikalavimus. Kadangi mes grįšime prie šio klausimo 
10 skyriuje, aš jo čia toliau nenagrinėsiu. 

Tačiau ar žmogus yra moraliai įpareigotas paklusti kiekvienam įsta- 
tymui, išsikristalizuojančiam demokratiniame procese? Nemanau, kad, 
pasirinkdamas demokratinį procesą ir priimdamas jo esminius reikala- 
vimus, aš tuo pačiu įsipareigoju paklusti kiekvienam įstatymui, atsira- 
dusiam šio proceso dėka. Margoje visuomenėje, kur kai kurių dalykų 
požiūriu aš atsidursiu mažumoje, dauguma (net kvalifikuota dauguma) 
gali priimti įstatymą, reikalaujantį, kad aš daryčiau (ar nedaryčiau) 
kažką, kas pažeidžia mano giliausius moralinius įsitikinimus. Tada aš 
susidurčiau su savo įsipareigojimų konfliktu. Kad elgčiausi atsakin- 
gai, turėčiau apmąstyti alternatyvas bei jų padarinius ir kaip galima 
geriau pasverti paklusnumo ar nepaklusnumo pasekmes, neišskiriant 
nė pagarbos įstatymui pasekmių. Nors pilietinio nepaklusnumo pro- 
blema yra sudėtinga ir reikalauja daugiau dėmesio, negu ketinu jai čia 
skirti, tokioje situacijoje gali būti pagrįsta nepaklusti įstatymui? 

Apibendrinant: jei turiu galimybę apsispręsti ir, tikėdamas, kad de- 
mokratinė valstybė pranašesnė tiek už nevalstybinę būklę, tiek už 
kitokio tipo valstybę, apsisprendžiu paremti valstybę, valdomą demo- 
kratiškai, tuo pačiu aš nenusprendžiu pasidaryti klusniu robotu. Aš 
galiu priimti demokratinės valstybės “autoritetą" ir moralinį “teisėtu- 
mą“, bet kartu jokia prasme neignoruoti savo pareigos elgtis atsakin- 
gai, kai priimamas įstatymas, rimtai pažeidžiantis moralinius kriteri- 
jus. Ir atsakomybė kartais gali iš manęs reikalauti nepaklusti įstaty- 
mui, net įstatymui, atsirandančiam dėl demokratinio proceso. 

Nors anarchistinė demokratijos kritika yra neįtikinama, reikia pripa- 
žinti irjos stipriąsias puses. Kaip matėme, kai kurios jos prielaidos yra 
plačiai pripažįstamos, taip pat ir demokratijos šalininkų. Negana to, 
piešdamas nevalstybinės visuomenės portretą, anarchizmas mums pri- 
mena, kad, kaip socialinės kontrolės forma, įstatyminė prievarta dau- 
gumoje visuomenių yra dažniausia marginalinė, o demokratinėje san- 
tvarkoje — visada. Anarchistinė kritika kreipia dėmesį į svarbias ir 
dažnai pusiau paslėptas demokratijos teorijos ir praktikos implikaci- 
jas. Demokratinis procesas, pritaikytas valstybinei valdžiai, gali su- 
mažinti, bet negali visiškai pašalinti valstybinės prievartos. Viešpa- 
taujant vienbalsiškumui, demokratinis valdymas gali - o praktiškai 
taip ir daro — pareikalauti prievartos tiems, kurie kitaip nepaklustų. 
Anarchistinė kritika taip pat primena mums, kad sunku ir, galimas 
daiktas, praktiškai neįmanoma valdyti visiems pritariant. Juk tikras 
pritarimas turėtų būti nenutrūkstamas: įstatymams turi pritarti gyvieji, 
o ne juos priėmę mirusieji. Juk protaujantis ir atsakingas asmuo visada 
traktuos pritarimą ne kaip absoliutų ir neatšaukiamą, o kaip sąlygišką. 
Bet jokia valstybė nei anksčiau, nei dabar niekada nepasiekia visiško 
nuolatinio pritarimo. 

Taigi anarchistinė kritika mums sako, kad visos valstybės buvo, yra 
1r turbūt visada bus netobulos. Geriausios valstybės egzistuoja ne 
Platono tobulųjų formų, o geriausių pasiekiamų dalykų karalystėje. Ir 
anarchizmas suteikia kriterijų įvertinti valstybėms geriausių pasiekia- 
mų valstybių karalystėje. Tvirtindamas, kad visos valstybės yra vieno- 
dai ir absoliučiai blogos, anarchizmas yra ne tiek politinė filosofija, 
kiek moralinė doktrina, pagal kurią visuomenės gali būti vertinamos 
kaip santykinai geros ar blogos tokiu mastu, kokiu jos maksimizuoja 
pritarimą ir minimizuoja prievartą. O priėjus ribą, tobuloje visuome- 
nėje, prievartos nebeliktų ir sprendimams pritartų visi. 

O ar tai nėra demokratinės vizijos dalis? Tačiau diskutuodamas su 
mąsliu anarchistu demokratas irgi gali pridurti kažką panašaus: 


Jei Jūs manote, kad prievarta neegzistuotų tobuloje ar idealioje visuo- 
menėje, su tuo negaliu nesutikti. Bet mes gyvename ne idealioje vi- 
suomenėje, ir nepanašu, kad kada nors tokioje gyventume. Panašu, 

kad mes ir toliau gyvensime netobulame pasaulyje, tarp netobulų žmo- 
giškųjų būtybių, t.y. tik žmogiškųjų būtybių. Todėl, kol neatsiras Jūsų 
visuomenė, geriausia galima visuomenė turės geriausią galimą valsty- 
bę. Mano požiūriu, geriausia galima valstybė būtų tokia, kuri minimi- 
zuotų prievartą ir maksimizuotų susitarimą ribose, nulemtose istorinių 
sąlygų ir vertybių, tokių kaip laimė, laisvė ir teisingumas, siekimo. 
Vertinama pagal tokius tikslus, geriausia valstybė, mano galva, būtų 
demokratinė valstybė. 


KETVIRTAS SKYRIUS 


Priežiūra 


Amžinoji demokratijos alternatyva yra prižiūrėtojų valdžia. 
Šiuo požiūriu nuomonė, kad paprasti žmonės gali suprasti ir ginti 
savo — jau nekalbant apie didesnes bendruomenes — interesus, yra 
absurdiška. Paprasti žmonės, tvirtina šie kritikai, aiškiai netinka val- 
dytis patys. Demokratų prielaida, kad paprasti žmonės tam tinkami, 
sako jie, turi būti pakeista priešinga prielaida, kad vadovavimas turi 
būti patikėtas mažumai asmenų, specialiai pasirengusių valdyti dėl jų 
aukštesnio žinojimo ir dorybės. 

Priežiūros idėja, gražiausiu ir pastoviausiu pavidalu pateikta Plato- 
no Valstybėje!, žmonijos istorijoje pasirodė nepaprastai patraukli. Nors 
rudimentinė demokratija galėjo tūkstantmečiais egzistuoti tarp mūsų 
protėvių, medžiotojų ir rankiotojų, rašytinėje istorijoje hierarchija? 
yra senesnė už demokratiją. Tiek kaip idėja, tiek kaip praktika, per 
rašytinę istoriją hierarchija buvo taisyklė, demokratija — išimtis. Net 
vėlyvajame XX a., kai visur tuščiai šnekama apie “liaudies valdžios" 
teisėtumą, tik mažumą pasaulio šalių ir tik mažumą pasaulio žmonių 
valdo režimai, kuriuos galima pavadinti “demokratijomis" moderniąja 
prasme. Todėl praktikoje hierarchija yra grėsmingiausias demokrati- 
jos varžovas; ir kadangi priežiūros reikalavimas yra įprastinis hierar- 
chinės valdžios pateisinimas, priežiūra yra grėsmingiausias demokra- 
tijos varžovas ir kaip idėja. 

Toliau. Nors priežiūros idėja dažnai vartojama vulgariausiu pavida- 
lu kaip visų rūšių sugedusių, žiaurių ir nemokšiškų autoritarinių reži- 
mų pateisinimas, šią idėją pagrindžianti argumentacija nesugriūva vien 


72 Priešiškieji kritikai 


tik todėl, kad ja paprasčiausiai piktnaudžiaujama. Kai šį griežtą testą 
mes taikome demokratijos idėjoms, praktikoje jos dažnai irgi pasirodo 
ne be trūkumų. Didžiausi tiek demokratijos, tiek hierarchijos pralai- 
mėjimai yra susiję su šių dviejų alternatyvų vertinimu. Bet su tuo 
susiję ir geriausi kiekvienos iš jų pavyzdžiai, taip pat ir idealių demo- 
kratijos bei priežiūros kriterijų siekiamybė ir realumas. 


PRIEŽIŪROS VIZIJOS 


Priežiūros idėja istorijoje įvairiausiais pavidalais patraukdavo 
daugybę politinių mąstytojų ir lyderių įvairiausiose pasaulio dalyse. 
Jeigu Platono pavyzdys yra geriausiai žinomas, Konfucijaus, gimusio 
daugiau nei šimtmečiu anksčiau už Platoną, idealas padarė daug dides- 
nę įtaką daug didesniam žmonių skaičiui ir išliko iki mūsų dienų, giliai 
įsirėžęs į kai kurių šalių, ypač Kinijos, kultūrą, kur energingai, nors ne 
visada atvirai, kovoja už politinę sąmonę su marksizmu ir leninizmu. 
Paminėti Karlą Marxą ir Vladimirą Leniną, vadinasi, priminti kitą, 
galbūt labiausiai stulbinantį priežiūros atvejį: Lenino doktriną apie 
avangardinę partiją, apginkluotą ypatingu istorijos dėsnių Žinojimu ir 
dėl to turinčią ypatingų, išties unikalių pretenzijų į valdžią. Ir pagaliau 
turime mažiau žinomą atvejį, pasauliui nepadariusį didelės įtakos, 
tačiau įdomų, nes atskleidžiantį priežiūros idealo formų įvairovę. Tu- 
riu galvoje utopiją, sukurtą žinomo psichologo B. F. Skinnerio knygo- 
je Antrasis Waldenas. 

Platono požiūriu, politinis pažinimas esąs karališkas mokslas, aukš- 
čiausias menas: “Joks kitas menas ar mokslas neturės aukštesnės ar 
geresnės teisės už karališkąjį mokslą rūpintis žmonių visuomene 
ir apskritai valdyti žmones" ("Politikas", Dialoguose, II, vert. Jowett, 
par. 276, p. 303). Žinoma, politikos meno ir mokslo esmė yra bendruo- 
menės, polio gėrio žinojimas. Lygiai kaip ne visi žmonės yra vienodai 
puikūs gydytojai ar vairininkai, taip kai kurie pranašesni dėl politinio 
meno žinojimo. Lygiai kaip gydytojo ar vairininko pranašumai reika- 
lauja auklėjimo, taip vyrai bei moterys turi būti rūpestingai parenkami 
ir griežtai auklėjami, kad pasiektų pranašumą politikos mene ir moks- 


ww - 


tiesos ieškojimui ir, kaip tikri filosofai, daug aiškiau negu kiti Žinoti, 

kas geriausia bendruomenei. Kartu jie privalo visiškai atsidėti šio 
tikslo siekimui ir todėl negali turėti savo interesų, nesuderinamų su 
polio gerove. Taip jie susietų tikro filosofo žinojimą ir tiesos siekimą 
su tikro karaliaus ar tikros aristokratijos — jei tokia gali egzistuoti — 
atsidavimu bendruomenės, kurią jie valdo, gerovei. 

Neįtikėtina, kad filosofų-karalių valdžia atsirastų atsitiktinai. Kad 
išskirtinio rūpesčio, žinoma, pirmiausia nukreipto į prižiūrėtojų atran- 
ką ir auklėjimą. Tačiau, jei tokia valstybė atsirastų, jos piliečiai, pripa- 
žindami valdovų pranašumą bei jų nesilpstantį atsidavimą bendruome- 
nės gerovei, juos paremtų ir būtų jiems ištikimi. Šiuo požiūriu ne 
Platono, o moderniųjų demokratinių idėjų kalba mes galime pasakyti, 

Daryti šuolį daugiau nei du tūkstantmečius į priekį, prie Lenino 
idėjų, vadinasi, įeiti į pasaulį ir pasaulėvaizdį, tokį skirtingą nuo pla- 
toniškojo, kad gali pasirodyti, jog šis pasaulėvaizdis neturi nieko ben- 
dra su išeities tašku. Net jeigu lenininis tos idėjos įsikūnijimas išnyk- 
tų, esu įsitikinęs, kad ji gali atgimti — ir iš tikrųjų atgims — naujo 
įsikūnijimo pavidalu, kuris gali būti daug patrauklesnis žmonėms, 
atmetantiems jos lenininę inkarnaciją. 

Savo požiūrį Leninas pirmąsyk suformulavo veikale Ką daryti?, gin- 
damas naujo tipo revoliucinę partiją. Tačiau jo argumentacija galėjo būti 
ir buvo perkelta į porevoliucinę visuomenę, kurią partija stengėsi sukur- 
ti. Detaliau ji buvo išskleista vengrų filosofo bei literatūros kritiko Geor- 
go Lukacso veikaluose ir gali būti aptinkama vėliau, pvz., meksikiečių 
marksisto Adolfo Sanchezo V4zguezo (Sanchez Vazguez 1977) darbuo- 
se. Jų pažiūrų sąvadas gali būti toks: darbininkų klasė yra ypatingoje is- 
torinėje padėtyje, nes jos išlaisvinimas neišvengiamai reiškia, kad suku- 
riama visuomenė be klasinių skirtumų, pagrįstų gamybos priemonių nuo- 
savybe ar nuosavybės nebuvimu. Šitaip suvoktoje beklasėje visuomenė- 
Je, kur gamybos priemonės valdomos ir kontroliuojamos visuomenės, nuo 
kiekvieno bus nuimta ekonominės eksploatacijos bei priespaudos našta 
ir kiekvienas naudosis tokia laisve ir tokiomis asmeninio vystymosi ga- 
limybėmis, kokių nebuvo ankstesnėje istorijoje. Tačiau būtų visai nere- 
alu manyti, kad darbininkų klasė, suformuota eksploatacijos, priespau- 
dos ir vyraujančios kapitalistinės kultūros, gali pakankamai gerai supra- 
sti savo reikmes, interesus, galimybes ir išsilavinimo strategiją, kad be 

pagalbos pajėgtų įgyvendinti revoliucinę kapitalizmo transformaciją į s0- 
cializmąir vėlesniąją, komunizmo, fazę, kurioje išnyks pati valstybė, kartu 
su ja ir visos kolektyvinės prievartos formos. Todėl reikia atsidavusių, 
nepaperkamų ir organizuotų revoliucionierių grupės, avangardo, žinan- 
čio, kaip įgyvendinti šį uždavinį. Šiems revoliucionieriams reikia žinoti 
istorinio vystymosi dėsnius. Šis žinojimas pateiktas tik vienoje moksli- 
nio supratimo, įgalinančio atverti duris į laisvę, sistemoje - marksizme, 
o šiuo metu, dėl naujų įžvalgų, marksizmo-leninizmo moksle. Kaip Pla- 
tono prižiūrėtojai, avangardinės partijos nariai turi būti rūpestingai ver- 
buojami, auklėjami ir atrenkami, kad atsidėtų darbininkų klasės (o perją 
ir pačios Žmonijos) išlaisvinimui ir taptų marksizmo-leninizmo eksper- 
vadovavimo proletariatui gali prireikti kurį laiką jau revoliucijai nuver- 
tus kapitalistinę valstybę. Tačiau kaip ir Platono prižiūrėtojų atveju, 
vadovaujantį partijos vaidmenį privalo pripažinti - jei ne garsiai, tai ty- 
liai — pati darbininkų klasė, taigi ir didžioji liaudies dauguma. 

B. F. Skinnerio atveju mes pereiname nuo spekuliatyvinės filosofi- 
jos ir revoliucinio veiksmo prie žymaus šiuolaikinio psichologo, pa- 
garsėjusio savo pasiekimais auklėjimo teorijos ir bihevioristinės psi- 
chologijos srityje, prie Žmogaus, giliai tikėjusio griežtu empiriniu 
mokslu. Jo vizijoje, kiek ji atskleista knygose Antrasis Waldenas (Wal- 
den Two) ir Anapus laisvės ir orumo (Beyond Freedom and Dignity), 
prižiūrėtojų Žinojimas yra modernus psichologinis elgesio mokslas. 
Karalių-filosofą išstumia karalius-psichologas, kuris, kaip ir jo pirm- 
takas Platono Valstybėje, turi mokslinį žinojimą, reikalingą ir pakan- 
kamą įgyvendinti žmogiškajam potencialui. Jeigu tik Žmonių grupė 
patirtų geranorišką tokio prižiūrėtojo valdžią, jie liautųsi dėję savo 
kvailas, tuščias ir save žlugdančias pastangas valdytis patiems, atsisa- 
kytų demokratijos iliuzijų ir noriai — net entuziastingai — pritartų 
švelniai ir šviesiai karaliaus-psichologo valdžiai. 

Nežiūrint didžiulių skirtumų, šiose trijose vizijose stebina tai, kad 
jos turi labai daug bendrų bruožų. Kiekviena savaip pateikia alternaty- 
vą demokratijai ir meta iššūkį prielaidai, kad žmonės yra kompetentin- 
gi valdytis patys. 

Nors jokia viena interpretacija negali įtikinamai įvertinti skirtumų 
tarp įvairiausių priežiūros vizijų, visai įmanomas apibendrinimas, 
mano galva, visiškai apimantis argumentacijos esmę. Diskutuodamas 

su moderniuoju demokratu, šiuolaikinis priežiūros šalininkas galėtų 
imtis reikalo šitaip. 


TRYS BENDROS PRIELAIDOS 


AkisTAS: Jūs labai klystate, manydamas, kad Jūs ir aš pradeda- 
me nuo diametraliai priešingų prielaidų. Jokiu būdu ne. Pradėkime nuo 
to, kad, kaip ir Jūs bei visi kiti, kurie nėra filosofuojantys anarchistai, 
aš tariu, jog piliečių gėris ar gerovė reikalauja, kad jie paklustų tam 
tikriems privalomiems kolektyviniams sprendimams ar įstatymams. 
Bent jau atskirais atvejais įstatymus turi ginti valstybė. Trumpai ta- 
riant, mes, priežiūros šalininkai, sutinkame su jumis, demokratais, kad 
valstybė reikalinga. 

Antra, aš visai pasirengęs priimti prielaidą, kuri, kaip manau, tokių 
kaip jūs demokratų įsitikinimu yra svarbi jūsų demokratijos sampratai: 
visų Žmonių interesai turi būti vertinami vienodai. Galbūt kai kurie, 
ginantys priežiūrą, atmestų šį principą. Manau, kad Platonas pasielgtų 
kaip tik taip. Jūs prisimenate Valstybėje jo siūlomą “kilnią fikciją", — 
arba, pasakius teisingiau, melą, - kuris valdovus padarytų priimtinus 
kitiems piliečiams. Patiklūs jo valstybės piliečiai turėtų būti įtikinti, 
kad Dievas, lipdęs žmones iš žemės, primaišė aukso į prigimtį tų, kurie 
sugeba valdyti, sidabro - į karių, o vario - į valstiečių ir kitų darbinin- 
kų prigimtį. Visiška nesąmonė! Nė vienas jo laikų atėnietis nepatikėtų 
tokiais niekais. Jeigu priežiūros reikalas priklausytų nuo tokių absur- 
dų, aš pirmas jo atsisakyčiau. Bet nematau pagrindo įkandin Jūsų 
nepriimti vienodo vertinimo idėjos kaip moralinės aksiomos. Faktiš- 
kai aš noriu įrodyti, kad tik grupė aukštai kvalifikuotų Žmonių - tarki- 
me, prižiūrėtojų, - pagrįstai gali būti laikoma sugebančia turėti tiek 
žinojimą, tiek dorybę, reikalingus tam, kad būtų naudingi siekiant 
kiekvieno piliečio gerovės. 

DEMaAs: Aš pradedu įžvelgti, kur Jūsų kelias nukryps nuo manojo. 

AkisTAS: Prieš parodydamas, kodėl Jūs turite eiti kartu su manimi, 
noriu atkreipti Jūsų dėmesį į kitą bendrą mūsų prielaidą. Nors tai gali 
Jus nustebinti, Jūs iš tikrųjų sutinkate su manimi, kad valstybės valdy- 
mo procesą reikia apriboti tais, kurie tinka valdyti. Žinau, kad daugu- 
ma demokratų šios idėjos nepriimtų. Jūs būgštaujate, kad, atvirai pri- 

tardamas šiai prielaidai, Jūs iš pat pradžių pralaimėsite tiems iš mūsų, 
kurie remia priežiūros idėją. Iš tikrųjų Jūsų demokratinėje teorijoje, 
filosofijoje ir argumentacijoje ši pavojinga prielaida retai kada paro- 
doma kaip tik todėl, kad ji yra pavojinga Jūsų reikalui. Tačiau aš 
netikiu, kad koks nors svarbus demokratinės tradicijos filosofas, pa- 
vyzdžiui, Locke'as, Rousseau, Jeremy Benthamas, Jamesas Millis, 
kada nors yra ją atmetęs, nors turbūt tik Johnas Stuartas Millis ją 
išskleidė pilnai.? Jūs žinote taip pat gerai kaip ir aš, kad Jūsų didieji 
demokratijos šalininkai visada manė, jog didžiuma asmenų visai ne- 
tinkama dalyvauti valdyme. Kad paaiškinčiau, ką turiu galvoje, galiu 
Jums priminti, kad Jūsų pirmtakai demokratai neigė pilną pilietybę 
moterims, vergams, beturčiams, beraščiams ir kitiems. Kadangi šie 
žmonės būtų išskirti, jų interesai būtų ignoruojami, ar, dar blogiau, 
labai pažeidžiami, nors jie sudarė suaugusių gyventojų daugumą kai 
kuriose ankstyvosiose demokratijose, kuriomis Jūs taip žavitės. Ta- 
čiau, kadangi šis gėdingas demokratijos idėjų ir demokratinės prakti- 
kos aspektas dabar yra praeityje, aš sutinku jo nepastebėti kaip demo- 
kratinės teorijos ir praktikos ne itin garbingos istorijos dalies. 

Vietoj to panagrinėsiu vaikų atvejį. Visose demokratinėse šalyse 
vaikai neturi pilnos pilietybės, ir taip buvo visada. Kodėl? Kadangi 
kiekvienas suaugęs Žmogus žino, kad vaikai netinkami valdyti. Jūs 
tikrai su tuo sutiksite. Vaikai neturi pilnos pilietybės teisių papras- 
čiausiai todėl, kad jie tam netinkami. Vadinasi, jų išskyrimas parodo, 
kad demokratinė teorija ir praktika sutampa su priežiūros teorija ir 
praktika, priimdama prielaidą, kad dalyvavimą valdyme reikia apribo- 
ti tais, kurie tinka valdyti.“ 

Todėl mūsų problema, mielas drauge, yra atsakymas į klausimą, 
iškeltą Platono: kas geriausiai tinka būti valdžioje? Ar prasčiokų inte- 
resus geriausiai gali apsisaugoti jie patys, pagal sugebėfimus dalyvau- 
dami demokratijos procese, ar grupė nusipelniusių lyderių, pasižymin- 
čių išskirtiniu žinojimu ir išskirtine dorybe? 


PRIEŽIŪRA IR MERITOKRATIJA 


DEMas: Aš griežtai atmetu Jūsų prielaidą, kad demokratinis 
procesas neišvengiamai pašalina ekspertizę. Kaip ten būtų buvę klasi- 

kinėje Graikijoje, moderniosiose demokratijose ekspertinis žinojimas 
politikoje yra nepaprastai svarbus. Faktiškai joks sveiko proto demo- 
kratas netiki, kad piliečiai ar jų atstovai turi kontroliuoti kiekvieną 
smulkiausią valdžios įstatymą ar potvarkį. Net Rousseau rašė, kad 
šitokia siaura ir absurdiška demokratija niekada neegzistavo ir nieka- 
da neegzistuos. O šiandien mes esame labai toli nuo Rousseau vizijos 
(bent jau nuo jo Visuomeninės sutarties vizijos), kur visi piliečiai 
susirenka į vieną vietą, priiminėja įstatymus ir valdosi be atstovų. 
Kaip žinoma kiekvienam, moderniose demokratinėse šalyse dauguma 
įstatymų ar politinių sprendimų nėra priiminėjami miestų susirinki- 
muose, plebiscituose, referendumuose ar kitais tiesioginės demokrati- 
jos būdais. Konkrečios politikos kryptys nėra tiesiogiai nulemiamos 
net rinkimų. Pasiūlymus perfiltruoja specialios įstatymų leidžiamo- 
sios valdžios komisijos ir vykdomosios bei administracinės įstaigos, 
kuriose dažnai tarnauja aukštos kvalifikacijos specialistai. Faktiškai 
specialistų vaidmuo yra toks svarbus, kad mūsų valdžios sistemos 
kartais vadinamos demokratijos ir meritokratijos mišiniu. 

AkiIsTAS: Aš suabejočiau, ar išrinkti lyderiai iš tikrųjų veiksmingai 
kontroliuoja biurokratus. Nors biurokratai paprastai neturi savybių, 
reikalingų tikrai priežiūrai, manau, kad dažnai jie tikrai pasisavina 
faktinę valdžią, išslystančią iš visuomeninės ir parlamentinės kontro- 
lės. Tačiau šio dalyko svarstymas atitrauktų mus nuo pagrindinių klau- 
simų. Taigi, kad vėl sugrįžtume prie mano argumentacijos, pagrin- 
džiančios priežiūrą, tarkime, kad Jūs beveik tiksliai nusakėte, kaip 
demokratijos panaudoja specialistus. 

Tai, ką aš vadinu priežiūra, nėra tik demokratija plius meritokrati- 
ja. Galbūt išvengsime painiavos, jei leisite man nurodyti skirtumą 
tarp to, ką aš laikau priežiūra, ir to, ką Jūs ką tik pavadinote merito- 
kratija. Meritokratija, palyginti naujas terminas, kaip Jūs sakėte, pa- 
prastai nurodo grupę pareigūnų, atrinktų grynai pagal nuopelnus 
(angl. merit) ir tarpusavio konkurenciją, tačiau bent jau nominaliai 
priklausančių nuo kitų - kabineto, premjero, prezidento, įstatymų 
leidžiamosios valdžios ir pan. Šiuo požiūriu meritokratija iš principo 
gali neprieštarauti Jūsų demokratinio proceso idėjai, jeigu tik tarny- 
bos, kontroliuojančios biurokratus, pačios įtrauktos į demokratinį pro- 
cesą. Tokiu atveju specialistai biurokratai gali būti suvokiami kaip 
netiesioginiai demo įgaliotiniai, o išrinktieji atstovai gali būti verti- 

nami kaip tiesioginiai įgaliotiniai. Manau, kad tokia interpretacija — 
šiek tiek supaprastinta realaus pasaulio santrumpa, bet vėlgi laikyki- 
me ją tam tikru teoriniu modeliu. Tokiu atveju “meritokratija" gali 
apimti nuopelnais grindžiamą biurokratiją, veikiančią demokratinio 
režimo rėmuose ir visiškai kontroliuojamą išrinktų lyderių. Bet tokia 
meritokratija visai nėra tai, ką aš laikau priežiūra. Priežiūra nėra tik 
demokratinio režimo modifikacija; ji yra alternatyva demokratijai, 
visiškai skirtinga režimo rūšis. Priežiūra aš vadinu režimą, kai val- 
stybę valdo nusipelnę valdovai, kurie sudaro suaugusių Žmonių ma- 
žumą, ir tikriausiai nežymią mažumą, ir kurių nesaisto demokratinis 
procesas. Štai kodėl aš linkęs tuos valdovus apibūdinti išraiškesniu 
Platono terminu “prižiūrėtojai". 


TINKAMŲJŲ KVALIFIKACIJOS 


DeEMas: Manau, kad mūsų ginčas dabar nukryps į tai, ką Jūs 
vadinate “tinkamaisiais". 

AkisTAS: Ne, aš manau, kad mes sutarsime, ką reiškia žodis “tinka- 
mas". Mes nesutarsime dėl to, kas yra tinkamas. Galbūt Jūs sutiksite 
su manimi, jog tam, kad tiktų valdyti - būti politiškai kompetentingi - 
žmonės privalo turėti tris savybes. Valdantys žmonės privalo aiškiai 
žinoti reikiamus siekinius, tikslus ar dalykus, kuriuos turėtų įgyven- 
dinti valdžia. Tebus man leista tai pavadinti moralinio supratimo ar 
moralinio sugebėjimo savybe. Jūs išskiriate vaikus iš demo, nes jie 
neturi moralinio sugebėjimo valdyti: jie nežino, ką valdžia turėtų dary- 
ti net tam, kad apsaugotų jų pačių, vaikų, interesus. Panašiai, jei 
paprasti žmonės nesupranta savo pačių interesų, Jūs turėtumėte sutik- 
ti, kad, kaip ir vaikai, jie moraliai netinkami valdytis patys. 

DEMaAs: Bet, mano galva, dauguma Žmonių žino savo interesus ge- 
riau už Jūsų prižiūrėtojus! 

AkRIsTAS: Niekinga ir nepagrįsta dogma. Bet, Jums leidus, aš tęsiu. 
Net jeigu paprasti žmonės gerai žinotų savo interesus, jie vis tiek 
nebūtų visai tinkami valdyti. Kadangi nebūtų jokios naudos, jei žmo- 
nės Žinotų teisingus tikslus, - savo interesus ar kitokį gėrį, — bet 
nesistengtų jų pasiekti, todėl tie, kurie valdo, turėtų irgi būti labai 
nusiteikę realiai siekti gerų tikslų. Nepakanka žinoti, kas yra ge- 

riausia, ar, kaip dauguma šiuolaikinių filosofų ir kitokių teoretikų, 
tik šnekėti apie tai. Kad būtų tinkami valdyti, valdovai — ar prižiū- 
rėtojai, ar demas — privalo aktyviai stengtis tikslus įgyvendinti. Šią 
savybę ar dispoziciją aš linkęs vadinti senovišku vardu: dorybe. Kai 
moralinis supratimas ir dorybė susieina viename asmenyje, jie su- 
kuria moraliai kompetentingus valdovus. Tačiau nepakanka net mo- 
ralinės kompetencijos: visi mes žinome, kad gerais norais grįstas ir 
kelias į pragarą. Valdovai privalėtų žinoti geriausias, veiksmingiau- 
sias ir tinkamiausias, kartu paėmus, priemones įgyvendinti siekia- 
mus tikslus. Trumpai tarus, jie privalėtų turėti pakankamą techninį 
ar instrumentinį žinojimą? 

Neužtenka vienos ar net dviejų iš tų savybių. Reikia visų trijų. Kad 
visai tiktum valdyti, sakau aš, reikia būti tiek moraliai, tiek techniškai 
kompetentingam. Todėl tik visų trijų savybių derinys apibūdina poli- 
tinę kompetenciją. Negaliu nemanyti, kad Jūs iš tikrųjų sutinkate su 
manimi dėl to, jog valdymas reikalauja politinės kompetencijos, ne- 
žiūrint ar valdo mano prižiūrėtojai, ar Jūsų demas. 

DeEMmas: Neskubėkite! Jei aš priimu tokias prielaidas, ar tai reiškia, 
kad jau pritariau Jūsų priežiūros teorijai? 

AkiIsTAS: Taip gali būti. Bet kuo remdamasis Jūs galite pagrįstai 
atmesti tas prielaidas? Argi Jūs ar kas nors kitas tvirtintumėte, kad 
žmonės, aiškiai neturintys politinės kompetencijos, pavyzdžiui, vai- 
kai, vis dėlto be išlygų gali dalyvauti šalies valdyme? Jūs, demokratai, 
privalote skaitytis su elementariomis implikacijomis, glūdinčiomis 
nepaneigtame fakte, kad Jūs sąmoningai ryžtatės iš demo išskirti vai- 
kus. Jei sutariame, kad vaikai netinka valdyti, nors vėliau jie gali tapti 
tinkami, tada, nors būtų ir nemalonu tai pripažinti, Jūs jau priėmėte 
prielaidą, kad Žmonėms, kurie yra aiškiai netinkami, neturėtų būti 
leidžiama be apribojimų dalyvauti valdyme. 

DEMas: Jūs piktnaudžiaujate vaikų pavyzdžiu. Galų gale jie yra 
išimtis. Kaip Jūs ką tik minėjote, jie yra ankstyvojoje brendimo stadi- 
joje. Sulaukę pilnametystės ir suaugę jie bus tinkami. 

AkisTAS: Dabar Jūs pernelyg skubate. Jeigu pripažįstate ribą, išski- 
riančią tam tikrus asmenis, privalote pateisinti, kad ši riba nubrėžiama 
veikiau čia, negu kur kitur. Tiksli ribos vieta iš tikrųjų nėra savaime 
akivaizdi net demokratams. Pavyzdžiui, ar Jūs norėtumėte demui pri- 
skirti asmenis, kamuojamus tokio sunkaus psichikos sutrikimo ar 


80 Priešiškieji kritikai 


beprotybės, kad jie viešai pripažįstami esą nekompetentingi apsaugoti 
savo pamatinių interesų ir todėl turi būti kontroliuojami legalaus pri- 
žiūrėtojo, paternalistinio autoriteto, prilygstančio tėvui? O kaip su 
kriminaliniais nusikaltėliais recidyvistais? Ar iš jų neturi būti atimta 
teisė balsuoti tuo pagrindu, kad jie pasirodė esą moraliai nekompeten- 
tingi? 

Ar klausimas, kur nubrėžti ribą tarp polinio kompetentingumo ir 
nekompetentingumo, nėra lemtingas? Tie iš mūsų, kurie gina priežiūrą 
nuo Platono iki mūsų dienų, atsakytų, kad vidutinis asmuo akivaiz- 
džiai netinkamas valdyti. Tvirtasis Lygybės Principas, kurį, kaip gir- 
dėjau, Jūs ginate, teigiantis, kad visi suaugę beveik vienodai tinkami 
valdyti, yra toks absurdiškas kaip Platono karališkasis melas. Akivaiz- 
du, kad turi būti surasta suaugusiųjų mažuma, aiškiai tinkamesnė val- 
dyti, o jeigu reikia, ji turi būti išauklėta. Ir, be abejonės, ši mažuma, 
potencialūs prižiūrėtojai, turi valdyti. 

DeEMas: Ne tik laikinai, ne tik pereinamuoju laikotarpiu, bet ir ap- 
skritai? . 

AkRisTAS: Niekas neamžina, o ypač politiniai režimai. Net Platonas 
pripažino, kad jo valstybė neišvengiamai suges, suirs ir galiausiai tran- 
sformuosis į kitokio tipo režimą. Žmonės, kurie priežiūros idėją naudoja 
pateisinti konkrečiam režimui, pasakytų, kad jų hierarchinė sistema 
sukurta tik pereinamajam laikotarpiui.“ Tačiau argumentacija, pagrin- 
džianti laikiną, nors galbūt ir ilgai trunkančią priežiūrą, iš esmės labai 
panaši į priežiūros kaip idealaus ir ilgai trunkančio režimo gynimą. 

DeEMas: Ar Jums ne laikas pagaliau atskleisti, kokia ta argumenta- 
cija? 

ARISTAS: Pirmiausia aš norėjau įsitikinti, kad Jūs supratote mano 
prielaidas. O dabar norėčiau parodyti pagrindines argumentacijos kryp- 
tis. Mano argumentai, leidžiantys manyti, kad priežiūra yra pranašes- 
nė už demokratiją, yra ir negatyvūs, ir pozityvūs. Mano negatyvusis 
argumentas yra tas, kad paprasti žmonės neturi reikalingų savybių 
valdyti. Mano pozityvusis argumentas yra tas, kad mažuma, turinti 
aukštesnį žinojimą ir dorybę, - elitas, “avangardas", aristokratija 
pradine ir etimologine prasme, - gali būti atrasta bei sukurta. Kitaip 
negu didžioji žmonių dauguma, ši tinkamesnė mažuma turės tiek mo- 
ralinę, tiek instrumentinę kompetenciją, reikalingą pateisinti pretenzi- 
ją valdyti. 

MORALINĖ KOMPETENCIJA 


DEMas: Abejoju, ar Jums pavyks pagrįsti negatyviąją ar pozi- 
tyviąją Jūsų argumentacijos dalį. Esu įsitikinęs, kad teisingas yra kaip 
tik priešingas dalykas: atitinkamas moralinės kompetencijos lygis bū- 
dingas daugeliui žmonių, ir bet kuriuo atveju joks išskirtinai pranašes- 
nis moralinis elitas negali būti nurodytas, ir jam negali būti saugiai 
patikėta galia valdyti kitus. Manau, kad Jeffersonas bei škotų filosofai 
švietėjai buvo teisūs, manydami, kad dauguma Žmonių turi pamatinį 
teisingumo ir neteisingumo jausmą, kuris vienose grupėse nėra žymiai 
stipresnis negu kitose. Paprasta liaudis dažnai netgi gali spręsti apie 
elementarius moralinius dalykus aiškiau už tariamus pranašiuosius. 
Jeffersonas yra rašęs: “Pateikite moralinį kazusą artojui ir profesoriui. 
Pirmasis išnarplios jį taip pat gerai, o dažnai net geriau kaip antrasis, 
nes jo neklaidina dirbtinės taisyklės" (cituojama Wills 1978, 203). 
Gerokai vėliau Johnas Rawlsas visą savo teisingumo sistemą pagrindė 
prielaida, kad žmonės yra iš esmės lygūs kaip moraliniai asmenys, t.y. 
lygūs savo sugebėjimu surasti pagrįstą teisingumo sampratą (Rawls 
1971, 505 ir t.t.). Tokie sprendimai apie žmones man atrodo patikimi. 
Atmetus ypatingą aiškiai sugedusio asmens atvejį, kiekvienas viduti- 
nių gabumų suaugęs Žmogus pajėgus priimti tinkamą moralinį spren- 
dimą. 

ARISTAS: Ar ne per daug perdedate moralinį vidutinio asmens suge- 
bėjimą? Pradėkime nuo to, kad daug žmonių, atrodo, nelabai suvokia 
savo esminių reikmių, interesų ar gėrio, kad ir kaip Jūs teiktumėtės tai 
pavadinti. Ar ne tiesa, kad labai mažai žmonių stengiasi — jei išvis 
stengiasi — labai giliai apmąstyti, kas yra geras gyvenimas? Ar daug 
žmonių atsideda išsamiai introspekcijai? Ar daug mūsų kada nors 
pasiekia kažką daugiau už labai paviršutinišką savęs supratimą? “Pa- 
žink save", pasakė Delfų orakulas. Šiam reikalui Sokratas paskyrė 
savo gyvenimą. Bet tik nedaugelis iš mūsų gyvena atsiduodami šiam 
tikslui. Štai iškalbingas pavyzdys. Žydų pranašai, Kristus, senovės 
induizmo tekstai, Buda, net toks šiuolaikiškas filosofas kaip Bertran- 
das Russellas, visi smerkė tuščias pastangas siekti laimės be ribų 
tenkinant geidulius, ypač kaupiant ir vartojant daiktus. O ar amerilje- 
čiai niekada nesibaigiančio ir nuolat augančio medžiaginių gėrybių 
vartojimo nepavertė principiniu mūsų gyvenimo tikslu, ar nekreipė 

visuomenės į šį tikslą? Ir ar ne didžioji dalis likusio pasaulio - ar tai 
būtų induistai, budistai, žydai, krikščionys, marksistai - pametę galvą 
veržiasi prie šito paties tikslo? Arba pamąstykite štai apie ką: tris 
šimtmečius amerikiečiai grobuoniškai bendradarbiavo, griaudami sa- 
vo gamtinę aplinką, visai negalvodami apie jos reikšmę jų gerovei. Net 
paviršutiniška introspekcija daugumai žmonių galėjo atskleisti, kiek 
kainuos šis abejingumas ateityje. Tačiau tik nedaugelis yra pakanka- 
mai šviesūs, kad numatytų padarinius. 

Galėčiau pateikti dar daug pavyzdžių. Jūs taip pat. Na, tokiu atveju, 
ar Jūs galite neigti, kad didžiuma žmonių - ne vaikų, o suaugusiųjų - 
nepajėgia arba nenori daryti ko nors, kas padėtų įgyti paprasčiausią jų 
pačių reikmių, jų pačių interesų, jų pačių gėrio supratimą? Jei jie 
nesupranta net savo interesų, ar jie - kaip vaikai - nėra nekompeten- 
tingi valdytis patys? 

O jei jie nekompetentingi valdytis patys, jie tikrai net mažiau kom- 
petentingi valdyti kitus. Ar daugumai Žmonių ne per sunku, galbūt net 
neįmanoma, įvertinti kitų — šiaip ar taip, daugybės kitų — gėrį, priimant 
sprendimus? Iš dalies jie stokoja žinojimo, iš dalies dorybės. Dievaži, 
tokiame sudėtingame mūsų pasaulyje dažnai labai sunku pakankamai 
žinoti tam, kad teisingai spręstum, kokie mūsų pačių interesai. Bet 
nepalyginti sunkiau aiškiai sužinoti, ką gėriu laiko kiti žmonės, gyve- 
nantys visuomenėje. Ši problema net sudėtingesnė moderniosiose de- 
mokratinėse šalyse, nes mūsų tėvynainių yra tiek daug, kad visi mes 
tegalime pažinti tik nedaugelį jų. Todėl mums tenka spręsti apie gėrį 
tokių žmonių, kurių nepažįstame asmeniškai ir apie kuriuos galime 
žinoti tik netiesiogiai. Tariant socialinių mokslų žargonu, “informaci- 
nės išlaidos" reikalingos tam, kad sužinotume visų mūsų bendrapilie- 
čių interesus. Tai daugumai mūsų per daug kainuoja. Manau, kad būtų 
visiškai nežmoniška šioje srityje iš mūsų labai daug tikėtis. 

Dar svarbiau, kad dauguma žmonių svetimojo ar nepažįstamojo in- 
teresams nelinkę teikti panašios reikšmės kaip saviems. Šis polinkis 
ignoruoti toli nuo Jūsų esančių Žmonių interesus yra ypač stiprus, jei jų 
interesai prieštarauja Jūsų pačių, Jūsų šeimos, Jūsų draugų ar kitų 
žmonių iš tiesioginės Jūsų aplinkos interesams. Net mažoje šalyje, 
tarkime, tokioje kaip Danija, ir dar labiau šalyje, tokioje didelėje kaip 
Jungtinės Valstijos, didžiuma kitų žmonių yra toli už Jūsų intymaus 
šeimos ar draugų, ar už platesnio Jūsų pažįstamųjų rato. Šiuo požiūriu 

dauguma mūsų yra egoistai, o ne altruistai. Bet egoizmas nesuderina- 
mas su dorybe, reikalinga, kad tiktum valdyti. Aš ką tik sakiau, kad 
sutinku su Jumis dėl lygaus vertinimo principo. Tačiau dabar aš sakau, 
kad labai nedaugelis linkę veikti pagal šį principą. Politiniame gyveni- 
me dauguma mūsų neturi savybės, kurią pavadinau dorybe: mes tikrai 
nesame labai linkę veikti bendrojo gėrio labui. Štai kodėl individualūs 
ir grupiniai interesai demokratinėse šalyse paprastai nuslopina bend- 
rus interesus. 

Todėl klausimas yra toks: jeigu moralinei kompetencijai reikalingas 
tiek žinojimas, tiek dorybė, o moralinė kompetencija reikalinga politi- 
nei kompetencijai, ar mes pamatuotai tikime, kad labai daug Žmonių 
yra politiškai kompetentingi? O jei jie tokie nėra, ar gali jie būti 
tinkami valdyti? Atrodo, reikia aiškiai atsakyti, kad ne. 

DEmMas: Net jeigu būčiau pasirengęs pritarti viskam, ką Jūs sakote (o 
aš nepritariu), aš vis dar neprieičiau prie išvados, kad priežiūra būtų 
geresnė už demokratiją tol, kol Jūs man neįrodytumėte, jog Jūsų siūlo- 
mi prižiūrėtojai, kad ir kas jie būtų, iš tikrųjų turi tiek žinojimą, tiek 
dorybę, kurių, kaip Jūs manote, neturi dauguma žmonių. Šiuo požiūriu 
aš nusiteikęs labai skeptiškai. 


INSTRUMENTINĖ KOMPETENCIJA 


AkiIsTAS: Kiekvienas, sakantis esąs įsitikinęs, kad žmonės yra 
beveik vienodai tinkami valdyti, negali būti labai skeptiškas. Bet galbūt 
aš galiu išsklaidyti Jūsų abejones pastebėdamas dar šį bei tą. Trumpai 
sustokime prie techninio žinojimo. Jeigu mažų mažiausiai problemiška, 
kad labai daug Žmonių turi moralinę kvalifikaciją valdyti, jų techninės 
kompetencijos stoka, man atrodo, nepaneigiama. Mūsų dienomis dau- 
guma viešosios politikos klausimų apima dažniausiai techninius daly- 
kus. Štai aš galvoju tik apie aiškiai techniškus klausimus, tokius kaip 
branduoliniai ginklai ir strategijos, branduolinių atliekų panaudojimas, 
inžinerinių DNR tyrimų reguliavimas, pilotuojamų kosminių skrydžių 
reikalingumas; aš galėčiau pavyzdžius tęsti ir tęsti. Bet aš taip pat turiu 
galvoje dalykus, daug artimesnius kasdieniam gyvenimui: sveikatos ap- 
saugą ir rūpybą, socialinę apsaugą, nedarbą, infliaciją, mokesčių refor- 
mą, nusikalstamumą, gerovės programas... 

Mes, nebūdami šių dalykų specialistai, galime tvarkyti juos kom- 
petentingiau, jeigu specialistai sutinka dėl techninių sprendimų, ar, 
jeigu šito nėra, kai mes galime spręsti apie atskirų specialistų kvali- 
fikaciją. Bet ekspertai nesutaria, ir mes nebežinome, kaip įvertinti jų 
kvalifikaciją. 

DEMas: Bet ar tai nėra lemtinga Jūsų argumentacijos yda? Jeigu 
kvalifikuočiausi specialistai nesutaria, kodėl mes turėtume padaryti 
juos prižiūrėtojais? Beje, kaipgi Jūsų prižiūrėtojai galėtų pašalinti 
nesutarimus — per daugumos valdžią? 

AkisTAS: Puikus debatų objektas. Bet Jūs neturėtumėte manyti, kad 
techniniai specialistai yra tinkami būti prižiūrėtojais. Dauguma jų 
veikiausiai tokie nėra. Prižiūrėtojai turėtų būti rūpestingai išauklėti ir 
rūpestingai atrinkti pagal ypatingas jų žinias bei dorybes. Valstybėje 
Platonas nepaprastai daug dėmesio skiria prižiūrėtojų auklėjimui, ir 
kiekvienas rimtas priežiūros šalininkas nuo to laiko elgiasi panašiai. 
Kitaip negu atsitiktinės atrankos procesas Jūsų demokratinėje siste- 
moje, būsimųjų prižiūrėtojų atranka ir auklėjimas yra itin svarbus 
priežiūros idėjos elementas. 

DzEMas: Bet kaip Jūs tai padarytumėte? Jūsų sprendimas iškelia vis 
naujus ir naujus reikalavimus. Juk ne šiaip sau Platono Valstybė papra- 
stai atmetama kaip utopija. 


SPECIALIZACIJOS POREIKIS 


AkRisTAS: Nemanau, kad būtų naudinga kurti detalius projek- 
tus, kaip tai mėgsta daryti rašytojai utopistai. Jūsų demokratinės siste- 
mos nebuvo sukurtos pagal utopinius projektus. Jos buvo sukurtos 
bendrus principus ir idėjas taikant konkrečioms istorinėms situaci- 
joms. Prižiūrėtojai, be abejonės, būtų tam tikros rūšies specialistai. Jie 
būtų valdymo meno specialistai, kurių specializacija teiktų jiems pra- 
našumą kaip valdovams, lyginant ne tik su paprastais žmonėmis, bet ir 
su kitokiais ekspertais: ekonomistais, gydytojais, inžinieriais ir t.t. 
Kaip įrodinėjo Platonas, paprastų Žmonių moralinio ir instrumentinio 
kompetentingumo trūkumai gali būti įveikti tik specializuojant tokiu 
mastu, kad sunku tikėtis, jog daugumai žmonių tai būtų įmanoma. 
Mums nercikia priimti Platono mito apie prižiūrėtojų prigimtį, kad 

suvoktume pranašumus, įgyjamus specializuojant valdymo meną ir 
mokslą. Net jei Jūs tikite, kad dauguma asmenų potencialiai pajėgūs 
įsigyti kvalifikacijas, kurių reikia valdyti, - galimybė, kurią aš nebū- 
tinai atmetu, - jie neturi tam laiko. Galiausiai visuomenei reikia daug 
įvairių veiklos rūšių. Valdymas yra tik viena specializuota veikla tarp 
daugelio kitų. Mums taip pat reikalingi santechnikai, staliai, mašinis- 
tai, gydytojai, mokytojai, fizikai, matematikai, tapytojai, šokėjai... 
Moderniojoje visuomenėje mums reikalingi tūkstančių tūkstančiai ki- 
tokių specialistų, tokių be galo įvairių, kad Platonas negalėtų net 
įsivaizduoti. Įgūdžių, reikalingų šitiems reikalams, įgijimas, o vėliau 
jų įgyvendinimas daugybei žmonių neįmanomas, nes jie neturi laiko 
įsigyti moralinę ir instrumentinę kompetenciją, reikalingą valdymui. 
Ir tai, žinoma, galioja daugumai ekspertų. 

Nelengva išmokti valdymo meno ir mokslo. Pasaulyje, tokiame su- 
dėtingame kaip mūsų, valdyti yra nepaprastai sunku. Manau, kad tur- 
būt lengviau tapti puikiu matematiku negu puikiu valdovu. Iš tikrųjų 
esama daugiau gerų matematikų negu gerų valdovų. Tarti, kad daugu- 
ma žmonių pasižymi sugebėjimu įsigyti ir tinkamai naudotis daugybe 
skirtingų specializuotų įgūdžių yra tik romantika. Kiek Jūs pažįstate 
tikrų universalų? Vieną, na, galbūt du? Ar patikėtumėte save gydyto- 
jui, kuris kartu rimtai stengtųsi būti baleto šokėju, operos solistu, 
architektu, buhalteriu ir biržos maklerių? 

Todėl į Jūsų klausimą aš atsakyčiau taip: gerai sutvarkytoje visuo- 
menėje kai kurie asmenys būtų griežtai mokomi ir meritokratiškai 
atrenkami gydytojo mokslui bei menui, o kiti būtų griežtai mokomi ir 
atrenkami gerai veikti kaip valdovai. Kadangi valdymas yra lemtin- 
ga, - ojis niekada nebuvo toks lemtingas kaip šiandien, - negali būti 
nieko svarbesnio už valdovų auklėjimą, ar jie būtų paprasti piliečiai 
Jūsų demokratijoje, ar specializuoti lyderiai manojoje priežiūros siste- 
moje. 


re. 


ISTORINĖ PATIRTIS 


DEMaAs: Nežiūrint to, kad atsisakote ketinimų nupiešti utopiją 
kaip Platonas, Jūs tikrai pradedate atrodyti vis labiau utopiškas. Nors 
ir būdamos netobulos, demokratijos egzistuoja realiai. Priežiūros idėja 

gali būti puiki kaip utopinė fantazija, bet jos taikymas realybėje yra 
visai kas kita. Ar Jūs galite duoti man kokį nors pagrindą galvoti, kad 
Jūsų priežiūros idealas yra praktiškai reikšmingas? Jeigu Jūsų priežiū- 
ros idėjai atstovauja Tarybų Sąjunga, karinės valdžios laikotarpio Ar- 
gentina, Šiaurės ar Pietų Korėja, ar tuzinas kitų pavyzdžių, kuriuos 
galiu pateikti, šiaip ar taip aš pasirinkčiau net vidutinišką demokratiją. 

AkiIsTAS: Aš sutinku, kad šiuo idealu dažnai buvo labai piktnaudžiau- 
jama, bandant pateisinti blogą ar nemokšišką autoritarinį režimą. Net 
ydingiausios ir Žiauriausios monarchijos, oligarchijos ir diktatūros 
stengėsi pateikti save kaip tikrus kolektyvinio intereso sargybinius. 
Šiame amžiuje fašizmas, nacizmas, leninizmas, stalinizmas, maoiz- 
mas, kariniai režimai Argentinoje, Brazilijoje, Čilėje, Urugvajuje ir 
daugelyje kitų šalių, visi stengėsi pateisinti savo valdžią, skelbdami, 
kad lyderiai geriausiai žino bendrą gėrį ir yra nuoširdžiai nusiteikę jį 
įgyvendinti. Nieko keista, kad jums, demokratams, taip lengva diskre- 
dituoti priežiūros idėją, kad jūs lengvai išvengiate akistatos su argu- 
mentais jos naudai. Tačiau Jūs neneigtumėte, kad visais politiniais 
idealais buvo labai piktnaudžiaujama. Būtų klaidinga atmesti idealą, 
apie jo galimybes sprendžiant tik iš blogiausių atvejų. Ar apie demo- 
kratiją Jūs norite spręsti tik iš jos nesėkmių arba iš niekšiškų ir suge- 
dusių režimų, kartais prisidengusių demokratijos mantija? 

DeEMaAs: Sutinku, kad mes privalome aptarti ir geriausius atvejus. 
Tačiau ar esama gerų priežiūros pavyzdžių? 

ARISTAS: Tikėjausi tokio klausimo. Vienas įspūdingiausių atvejų yra 
Venecijos respublika. Ji egzistavo, - žinoma, keisdamasi, - apie ašuo- 
nis šimtmečius. Vien dėl trukmės ji verta Guinnesso pasaulinių rekor- 
dų knygos. Ji ne tik egzistavo. Palyginti su režimais, randamais žmo- 
nijos istorijoje, ji turi būti laikoma išskirtinai sėkminga. Neneigiu, kad 
ji turėjo savo trūkumų. Bet apskritai ji davė taiką ir klestėjimą savo 
piliečiams, turėjo puikią įstatymų sistemą, išvystytą, rūpestingai suda- 
rytą ir stropiai prižiūrimą konstituciją, buvo centras, kuriame stebi- 
nančiai klestėjo dailė, architektūros, miestų planavimo ir muzikos 
menai, palyginti nedaug kentėjo nuo liaudies nepasitenkinimo protrū- 
kių, ir, atrodo, buvo visai priimtina Venecijos liaudžiai. Tačiau apytik- 
riai nuo 1300 metų ją legaliai valdė maždaug 2 nuošimčiai jos gyven- 
tojų — mažiau nei du tūkstančiai piliečių. Nors jos valdovai nebuvo 
atrenkami ir griežtai auklėjami pagal Valstybę, kiekvienas aristokratų 

šeimos narys, vyras, galintis dalyvauti valdžioje, nuo kūdikystės turė- 
jo žinoti, kad dalyvauti valdant Veneciją yra jo privilegija ir atsakė- 
mybė. Konstitucinė sistema buvo rūpestingai sudaryta taip, kad užtik- 
rintų, jog pareigūnas, ir visų pirma dožas, neveiktų asmeninės ar šei- 
mos didybės motyvais, bet saugotų platesnius respublikos interesus. 

Galėčiau pateikti dar daugiau pavyzdžių, tokių kaip XV a. Florenci- 
jos respublika, valdoma Medici šeimos, ar net Kinija, stabilumo ir 
klestėjimo laikotarpiais valdoma imperatoriaus ir biurokratijos, labai 
įtakotos konfucianistinių meritokratinės valdžios idėjų. 

Todėl Jūs klystumėte sakydamas, kad priežiūros idealo neįmanoma 
įgyvendinti ar bent jau prie jo pakankamai priartėti, o tai yra daugiau- 
sia, ko galima reikalauti iš politinių idealų. 

DeMaAs: Nemanau, kad Jūsų istoriniai pavyzdžiai tiktų mūsų dienų 
pasauliui. 


*kk 


AkRisTAS: Na, aš pabandžiau Jums padėti išvysti kitokią viziją nei 
demokratija. Manoji vizija apima gerai kvalifikuotą mažumą, kurią aš 
čiais likusius, ir valdančiais visų Žmonių interesų labui, gerbiančiais 
vienodo traktavimo principą, ir iš tikrųjų turbūt besilaikančiais jo 
geriau, negu jo laikytųsi liaudis, jei valdytųsi pati. Paradoksalu, tačiau 
geriausiu atveju tokia sistema realiai gali remtis visuotiniu susitarimu. 
Tokiu būdu priežiūros sistema gali pasiekti vieną iš svarbiausių tiek 
anarchizmo, tiek demokratijos tikslų - tačiau visai kitokiomis priemo- 
nėmis. 

DEMaAs: Sutinku, kad tai galinga vizija. Ji visada buvo stipriausia 
demokratinės vizijos varžovė ir lieka tokia šiandien, kai tiek daug 
nedemokratinių režimų - kairiųjų, dešiniųjų, revoliucinių, konserva- 
tyvių, tradicinių — pateisina save, remdamiesi šia vizija. Jeigu ateities 
amžiuose demokratija žlugtų ir galbūt net išnyktų iš žmonijos istori- 
Jos, manau, kad jos vietą užimtų hierarchiniai režimai, besiskelbiantys 
teisėtais, nes jie valdomi dorų ir kvalifikuotų prižiūrėtojų. 


PENKTAS SKYRIUS 


Priežiūros kritika 


Nors kaip idealas priežiūra gali atrodyti labai didingai, jos 
praktiškai beveik neįgyvendinami. Nežiūrint Venecijos respublikos ar 
kitų pavyzdžių, kuriuos gali pateikti šalininkas, įrodinėdamas, kad 
priežiūra yra tikra istorinė galimybė, manau, kad ji negali būti pagrįs- 
tai ginama kaip pranašesnė už demokratiją nei kaip idealas, nei kaip 
sistema, įgyvendinama praktiškai. 

Šios idėjos įtikinamumas dažniausiai kyla iš neigiamo požiūrio į 
moralinę ir intelektualinę paprastų žmonių kompetenciją. Tačiau net 
jeigu toks požiūris būtų priimtinas (kituose skyriuose aš atskleisiu 
priežastis, dėl kurių jis atmestinas), tai nereiškia, kad egzistuoja po- 
tencialūs prižiūrėtojai, turintys tikrai aukštesnį žinojimą ir dorybę, ar 
kad jie gali būti parengti, ir jiems būtų galima patikėti valdyti bendrojo 
gėrio labui. Nežiūrint, kaip vertintume neigiamus argumentus, teigia- 
mi argumentai už priežiūrą neatlaiko kruopščiai pagrįstos kritikos. 


ŽINOJIMAS 


*»-w - 


“karališkąjį valdymo mokslą. Kiek besiskirtų filosofiškai nuo Plato- 
no vėlesnieji šalininkai, jie sutinka su juo, tvirtindami, kad jų turima 


*w*- 


mų, nulemtų jų aukštesnio tam tikrų tiesų - moralinių, filosofinių, 

istorinių, psichologinių ir kitokių - žinojimo. Kaip Platonas, jie irgi 
manė, - eksplicitiškai ar implicitiškai, - kad šitos tiesos yra “objekty- 
vios“, ir jų žinojimas sudaro “mokslą". 

Ne visada pakankamai pabrėžiama, kad toks priežiūros pateisinimo 
būdas susideda iš dviejų logiškai nepriklausomų teiginių.! Pirma, vi- 
suotinio gėrio ir geriausių priemonių jam pasiekti žinojimas yra “moks- 
las", sudarytas iš objektyviai galiojančių ir patvirtintų tiesų, tokių kaip 
fizikos dėsniai arba matematiniai įrodymai, kurie paprastai laikomi 
esą "objektyvūs" (nors pastarieji — visai kitokiu būdu negu pirmieji). 
Antra, šitokį žinojimą gali pasiekti tik mažuma suaugusiųjų, ir, atrodo, 
labai nežymi mažuma. Tačiau Jūs pastebėsite, kad net jeigu pirmasis 
teiginys būtų teisingas, antrasis gali būti klaidingas. Bet jeigu kuris 
nors teiginys yra klaidingas, tada argumentacija sugriūva. Pavyzdžiui, 
tarkime, esame įsitikinę, kad moralinį žinojimą iš tikrųjų sudaro ob- 
jektyviai galiojantys teiginiai. Jeigu taip, tai ar daugumai suaugusiųjų, 
gavusių atitinkamą išsilavinimą, nebūtų įmanoma įgyti pakankamą tų 
tiesų žinojimą ir pateisinti dalyvavimą valdant save? Pats Platonas 
nepajėgė įtikinamai paaiškinti, kodėl jo “karališkąjį mokslą" gali iš- 
mokti tik mažuma.* Vėlesnieji priežiūros šalininkai dažnai taip pat 
nesistengė parodyti, kodėl jų valdymo “mokslas" gali būti prieinamas 
tik mažumai. Bet jei mes nesame įsitikinę, kad yra būtent taip, tokia 
argumentacija priežiūros naudai neįtikina. 

Tačiau šios argumentacijos svorio centras paprastai perkeliamas į 
pirmąjį teiginį. Kai priežiūros šalininkai tvirtina, kad “valdymo moks- 
las" sudarytas iš racionaliai neabejotinų ir objektyviai apibrėžtų tiesų, 
kai kurie iš jų tas esmines tiesas pirmiausia ar net išimtinai pateikia 
kaip moralinius teiginius, o kiti jas vaizduoja kaip empirinius teigi- 
nius, palyginamus su fizikos, chemijos, biologijos ir pan. dėsniais. O 
kartais, nors ir nedažnai, valdymo mokslas laikomas abiejų rūšių tiesų, 
moralinių ir empirinių, junginiu. Tačiau negalima paremti nė vienos iš 
Šių pretenzijų. 


Moralinis Žinojimas 


Kai dėl moralinių teiginių, nedaug moralės filosofų ir tikriau- 
siai nedaug mąstančių bei išsilavinusių žmonių dabar tiki, kad mes 

galime prieiti prie absoliučių, intersubjektyvių ir “objektyviai teisin- 
gų" moralinių sprendimų, tokių kaip gamtos mokslų ir matematiniai 
teiginiai.? Nors kai kurie moralės filosofai kėlė tokį reikalavimą, jie 
akivaizdžiai nepajėgė įrodyti jokių konkrečių moralinių sprendimų 
absoliutaus ir objektyvaus pobūdžio. Priešingai, jų “objektyvios mo- 
ralinės tiesos" nuolat pasirodo esančios labai ginčytinos; jų pretenzija 
surasti intersubjektyviai galiojančius principus nepagrindžiama; jų sie- 
kis turėti objektyvias tiesas, tokias kaip gamtos mokslų ar grynosios 
logikos bei matematikos tiesos, neįgyvendinamas.“ 

Ši teritorija pernelyg išvaikščiota, kad reikalautų tolesnio tyrinėjimo. 
Bet galbūt praverstų paprastas palyginimas. Jei objektyvumo požiūriu 
moralinis žinojimas būtų realiai palyginamas su matematika ar gamtos 
mokslais, tada tokio žinojimo intersubjektyvi vertė galėtų būti mums 
pademonstruota tokiais pat patikimais būdais, kaip ir tie, kurie mus 
įtikina, kad daugelis matematikos ar gamtos mokslų teiginių yra “objek- 
tyviai teisingi". Galbūt mes įsitikintume, kad moralinis žinojimas yra 
"objektyvus", jei mums būtų parodyta, kad - kaip matematikoje ar 
gamtos moksluose - tiriamojo dalyko ekspertai naudoja gerai apibrėž- 
tas, pakartojamas procedūras, kurios, jų įsitikinimu, gali tinkamai įro- 
dyti jų teiginių pagrįstumą; toliau, kad tie, kurie naudoja tinkamas 
procedūras, linkę pripažinti tam tikrų dėsnių ar visuotinių teiginių tiesą; 
pagaliau, kad “dėsniai", dėl kurių jie sutinka, sudaro svarbią, netrivialią 
teiginių sankaupą - moralinio žinojimo atveju tai moraliniai dėsniai, 
aiškiai apibrėžiantys mūsų moralinių apsisprendimų sritį. Tačiau mora- 
linių reikalavimų srityje tokių objektyvumo rodiklių, kaip Žinia, nėra. 

Tarti, kad moralinis tyrinėjimas neatskleidžia objektyvių ir abso- 
liučių moralės dėsnių, visai nereiškia pulti į kitą kraštutinumą, t.y. 
manyti, kad moralinis diskursas yra visiškai “subjektyvus", savava- 
liškas, tik skonio dalykas, sritis, nesisiejanti su protu ar patirtimi. 
Tarp dviejų kraštutinumų yra daug alternatyvų, atveriančių erdvę ar- 
gumentacijai, besiremiančiai žmogaus protu ir Žmogiškąja patirtimi 
(Fishkin 1984). Kaip turėtų būti aišku iš šios knygos esmės, net jei- 
gu mes ir negalime pateisinti demokratijos, parodydami, kad ji gali 
būti išvesta iš “objektyviai teisingų" moralinių absoliutų, mes gali- 
me, — aš tuo tikiu, - ją pateisinti principais, kurie patenkinamai iš- 
laiko proto ir patirties egzaminą. 

Tokiu atveju galima pasakyti, kad, nors prižiūrėtojai realiai negalėtų 

disponuoti “valdymo mokslu“, jų moraliniai sprendimai būtų tiek 
pranašesni už paprastų Žmonių sprendimus, kad jiems turėtų būti pati- 
kėta valdyti. Bet pripažinimas, kad prižiūrėtojai nedisponuoja objek- 
tyviu “valdymo mokslu“, nors ir nėra lemtingas priežiūros idėjai, 
labai išryškina praktinį klausimą, kaip atpažinti bei paskirti prižiūrėto- 
jus ir pašalinti tuos, kurie pasirodė netinkami. Tačiau prieš iškeldami 
šias problemas, mes turime apsvarstyti kitokios rūšies “mokslą", ku- 
ris, kaip manoma, pateisina priežiūros sistemą. Žinoma, taip mano ne 
Platono prižiūrėtojai, bet kiti, tie, kurie tariasi turį valdymo mokslo 


žinojimą. 


Instrumentinis Žinojimas 


Kad tinkamai valdytum, būtų galima tvirtinti, moralinis Žžino- 
jimas nereikalingas. Todėl mano pateikta pretenzijų į tokį Žinojimą 
kritika nėra svarbi. Juk tai, ko reikalauja valdymas, yra tik instrumen- 
tinis Žinojimas, t.y. efektyviausių priemonių pasiekti tokius plačiai ar 
net visuotinai pripažintus tikslus, kaip žmogaus laimė ar gerovė, tei- 
singas supratimas. Instrumentinis Žinojimas, būtų galima argumen- 
tuoti toliau, pirmiausia, o galbūt net išskirtinai, yra empirinis žinoji- 
mas apie Žmoniją, visuomenę, gamtą, Žmogaus ir socialinę elgseną, 
tendencijas, dėsnius, procesus, struktūras ir pan. Taigi iš principo 
instrumentinis žinojimas, reikalingas tam, kad valdytum, galėtų būti 
toks pat mokslas kaip ir kiti empiriniai mokslai. 

Manoma, jog toks požiūris pagrindžia nuostatą, kad prižiūrėtojai 
turėtų būti parenkami iš mokslininkų, inžinierių, technikų, viešojo 
valdymo specialistų, patyrusių valstybės tarnautojų ar kitokių Žmonių, 
kurie, kaip tariama, turi specializuotą empirinį žinojimą. Psichologo 
B. F. Skinnerio utopijoje Antrasis Waldenas prižiūrėtojais būtų elgse- 
nos specialistai (veikiausiai Skinnerio šalininkai). Leniniečių požiū- 
riu, pereinamuoju į tikrą demokratiją laikotarpiu prižiūrėtojais būtų 
tie, kurie ypač giliai supranta istorijos bei ekonomikos dėsnius, ir 
kurie, pasirodo, yra ištikimi marksistai-leniniečiai. Gamtos moksli- 
ninkai linkę manyti, kad politikai būtų žymiai geresni, jei jie laikytųsi 
gamtamokslinių metodų. (Kaip šviežią pavyzdį žr. Daniel E. Kosh- 
land, Science, 25 October 1985, 391.) Inžinieriai teiktų pirmenybę... 

inžinieriams. Ir taip toliau. Bendra prielaida yra ta, kad geriausios 
viešosios politikos vykdymo uždavinys esmingai priklauso nuo empi- 
rinio žinojimo; jei taip, tai tas reikalingas žinojimas yra ar gali būti 
empirinis mokslas, teorinis arba praktinis. 

Kaip pavyzdį imkime sprendimus apie Amerikos branduolinio gin- 
klavimosi strategijas. Būtų galima tvirtinti, kad šios strategijos iš 
esmės yra grynai instrumentinės, nes faktiškai kiekvienas Jungtinėse 
Valstijose pritaria tam tikriems vyraujantiems tikslams: žmonių gimi- 
nės išlikimui, civilizuoto pasaulio išlikimui, Jungtinių Valstijų išliki- 
mui, kaip mes jį suprantame, ir t.t. Todėl patys sunkiausi klausimai 
liečia ne tikslus: jie liečia priemones. Tačiau priemonių pasirinkimas 
(taip tęsiama argumentacija) yra griežtai instrumentinis, o ne morali- 
nis; klausiama, kaip geriausia pasiekti tuos tikslus, dėl kurių sutaria 
visi. Tokiu būdu žinojimas, reikalingas šiems sprendimams, yra tech- 
ninis, mokslinis, instrumentinis, empirinis. Kadangi šis žinojimas yra 
nepaprastai sudėtingas ir didžia dalimi neišvengiamai slaptas, jis 
pačia savo esme neprieinamas paprastiems piliečiams. Todėl sprendi- 
mai dėl branduolinės strategijos neturėtų būti priimami viešosios nuo- 
monės ar per demokratinius procesus; jie turėtų būti priimami eksper- 
tų, specialiai išmanančių branduolinę strategiją. Demokratijos nenau- 
dai, šie ekspertai neišvengiamai sudarytų Amerikos piliečių mažumą. 

Nors šis argumentas gali pasirodyti įtikinamas, iš esmės jis yra 
klaidinantis. Pradėkime nuo to, kad manyti, jog sprendimai dėl bran- 
duolinės ginkluotės yra grynai instrumentiniai ir neapima lemtingų bei 
labai kontroversiškų moralinių klausimų, yra didelis nesusipratimas. 
Aptarkime keletą problemų: ar branduolinis karas moraliai pateisina- 
mas? jei ne, ar leistina gynybinė strategija? jei taip, kokiomis aplinky- 
bėmis turėtų būti panaudoti branduoliniai ginklai? gal jokiomis? kokie 
taikiniai moraliai leistini? Pavyzdžiui, ar turėtų būti taikomasi į mies- 
tus ir kitokius gyvenamuosius centrus? Jei ne, kaip būtų galima griauti 
priešo komandinius ir kontrolinius centrus, jau nekalbant apie pramo- 
nės, transporto ir kitus ekonominius centrus ar net karines pajėgas? 
Galų gale kokiomis aplinkybėmis, be tam tikros “pergalės", būtų ge- 
riausia nutraukti branduolinį karą, kraštutiniu atveju — pralaimėjimą 
laikyti priimtinesniu už sunaikinimą? 

Akivaizdu, kad sprendimai dėl tokių dalykų nėra tik instrumentiniai. 
Jie kartu apima moralinius pasirinkimus, ir kai kurie iš šių pasirinkimų 

yra nepaprastai sunkūs ir sudėtingi. Nors dešimtmečiais strateginiai 
sprendimai atsakingų sprendimų priėmėjų (Bracken 1983, 239) ar pla- 
čiosios publikos buvo priimami menkai atsižvelgiant į jų moralines 
prielaidas, Amerikos katalikų vyskupų pastoracinis laiškas (1983 m.) 
atkreipė viešumos dėmesį į daugelį moralinių klausimų (“The Chal- 
lenge of Peace", 1983). Vėliau ir kiti ėmėsi tyrinėti strateginių spren- 
dimų moralinį matmenį kitais, neretai prieštaringais, požiūriais (pvz., 
Russett 1984; MacLean 1986). Kaip būtų vertinami moraliniai daly- 
kai, tas faktas, kad strateginiai sprendimai iš tikrųjų priklauso nuo 
moralinių vertinimų, visiškai sugriauna prielaidą, kad tie sprendimai 
yra grynai instrumentiniai ir gali būti išmintingai priimti, remiantis 
grynai empiriniais, moksliniais ar techniniais svarstymais. 

O strateginiai sprendimai nėra unikalūs. Sprendimai dėl lemtingų 
viešosios politikos aspektų retai, o gal ir niekada, negali būti priimti 
remiantis vien tik techniškai efektyviomis priemonėmis, siekiant tokių 
tikslų, kurie gali būti priimti kaip savaime suprantami, dėl to, kad jie 
yra akivaizdžiai teisingi ar visuotinai priimtini. Kadangi “mokslinis" 
empirinio pasaulio pažinimas negali būti pakankama kvalifikacija, 
kad tiktum valdyti, grynas empirinis “mokslas" nėra ir negali būti 
sutapatintas su “karališkuoju" valdymo mokslu. 


Specialistai kaip politikai 


Tačiau visai teisinga, kad, nors moraliniai vertinimai visada 
būtini protingiems sprendimams, kas akivaizdu priimant sprendimus 
dėl branduolinių pajėgų, savaime jų niekada nepakanka. Kartu reikia 
priimti sprendimus apie empirinį pasaulį — kaip jis veikia, kokias 
įmanomas alternatyvas jis įgalina, kokie kiekvienos alternatyvos pa- 
dariniai ir t.t. Bent jau kai kurie iš šių sprendimų reikalauja tokio 
specializuoto žinojimo, kurio mes negalime tikėtis iš daugelio žmo- 
nių: instrumentinio žinojimo. Jei branduolinės ginkluotės politika gal 
ir nėra tipiška dėl išskirtinio moralinių pasirinkimų sunkumo, ji nėra 
netipiška techninių Žinių reikalingumo požiūriu. Nors sprendimai dėl 
branduolinės ginkluotės iš tikrųjų iškelia techninius klausimus, šie 
klausimai gali nebūti svarbesni už techninius klausimus, susijusius su 
daugeliu kitų sudėtingų dalykų. 

Kadangi tiek moralinis supratimas, tiek instrumentinis Žinojimas 
visada reikalingi politiniams sprendimams, niekada negali pakakti tik 
vieno iš jų. Kaip tik čia bet kokia argumentacija, pagrindžianti gryno 
technokratinio elito valdžią, turi griūti. Kaip ir branduolinių pajėgų 
atveju, technokratai nėra tinkamesni už kitus priimti esminius morali- 
nius sprendimus. Gali būti, kad jie net netinkamesni. Juk technokratai 
pasižymi mažiausiai trimis kitais trūkumais, galbūt neišgydomais pa- 
saulyje, kur žinojimas yra toks sudėtingas, koks yra dabar. Visų pirma, 
specializacija, reikalinga tam, kad įgytum aukšto laipsnio specializuo- 
tą žinojimą, šiandien yra labai ribojanti: tampama kažko, t.y. vieno 
dalyko specialistu ir neišvengiamai nebesuvokiama kitų dalykų. 

Antra, Platono karališkasis mokslas paprasčiausiai neegzistuoja, to- 
dėl negali egzistuoti jo įgyvendintojai. Tokiu būdu, pace* Platonas, 
nėra atskiro meno ar mokslo, kuris galėtų patenkinamai pretenduoti 
savyje susieti moralinį ir instrumentinį supratimą, reikalingą protingai 
politikai vykdyti nūdienos pasaulyje. Galbūt yra filosofų, visuomenės 
ar net gamtos mokslininkų, kurie reikštų savo specialybei tokias eks- 
travagantiškas pretenzijas. Bet aš manau, kad paprasčiausias patikri- 
nimas greitai atskleistų tokių reikalavimų silpnumą: tegul tik reiškian- 
tys tokias pretenzijas būtų išegzaminuoti kiekvienos srities ekspertų, 
1r tegul mums būtų leista būti šio jų darbo teisėjais. 

Trečioji technokratų kaip politikų silpnybė yra ta, kad daugumoje 
politikos klausimų instrumentiniai sprendimai priklauso nuo prielai- 
dų, kurios nėra griežtai techninės, mokslinės ar net labai tikslios. 
Dažnai šios prielaidos atspindi tam tikrą ontologinį sprendimą: pana- 
šu, kad pasaulis yra toks, o ne šitoks, jis veikia taip, o ne šitaip. Pvz., 
branduolinės ginkluotės atveju paprasti žmonės, kaip pastebi Bracke- 
nas (1983, 50), linkę tikėti garsiuoju Murphy'o dėsniu: jei koks nors 
nemalonumas gali atsitikti, jis atsitinka. Nors paremtas turtinga patir- 
timi (faktiškai paremtas patirtimi galbūt tiek pat, kiek ir dauguma 
socialinių mokslų principų), Murphy'o dėsnis, žinoma nėra gerai pa- 
grįstas empirinis dėsnis griežta prasme. Tai yra sveiko proto sprendi- 
nys apie dalykų tendencijas, ontologinis požiūris į pasaulio prigimtį. 

Dėl šitų specializuoto žinojimo trūkumų ekspertai dažnai visiškai 
nebesuvokia, kad realus pasaulis gali atkakliai atmesti jų Žaidimo 


* Pax, pacis - taika, taikus susitarimas (lot. k.). Čia: tenepyksta. - Red. 

taisykles.? Nors branduolinės ginkluotės planavimo specialistų klaidų 
stengiamasi neiškelti į viešumą ir apie jas galime nesužinoti, kol nebus 
per vėlu, tačiau žinome pakankamai, kad būtų galima tarti, jog bran- 
duolinės ginkluotės specialistai nėra jokia išimtis iš bendros patirties. 

Štai sprendimas padidinti raketų griaunamąją galią pridedant keletą 
nepriklausomai nutaikomų įrenginių (angl. MIR V), nešančių branduoli- 
nes kovines galvutes, dabar laikomas klaidingu. Natūralu, kad rusai 
įrengė MIRV savo raketose, ir ginklavimosi kontrolės problema tapo net 
sunkesnė. Daug vėliau Pentagonas pasiūlė, kad galbūt raketas, apgin- 
kluotas MIR V, abi pusės galėtų pakeisti mažesnėmis raketomis, kiekvie- 
na iš kurių turėtų vieną kovinę galvutę, ir taip būtų palengvintas patikri- 
nimas. Tačiau tuo metu, kai buvo priimtas sprendimas dėl MIR V, dauge- 
lis kritikų, argumentuojančių sveiko proto požiūriu - irtam tikro ontolo- 
ginio pasaulio sąrangos vertinimo požiūriu, - nutarė, jogtai, kas atsitiko, 
turėjo iš tikro atsitikti. Pasitikėjimo implicitinėmis sprendimų priėmėjų 
prielaidomis nelabai sustiprina žinojimas, kad 1982 m. Šiaurės Ameri- 
kos oro gynybos štabo (angl. NORAD) įspėjamasis centras dar vis netu- 
rėjo atsarginio energetinio šaltinio. Kažkokiu būdu ši paprasta problema 
tik “prasisunkė pro plyšius" (Bracken 1983, 113). 

Patirtis, susijusi su sprendimais dėl branduolinės ginkluotės, papil- 
domai pagrindžia sveiko proto padiktuotą išvadą, kad technokratai turi 
būti ne valdovai, o valdomieji. Ši išvada yra įtraukta į garsų Georges'o 
Clemenceau aforizmą, jog karas pernelyg svarbus, kad būtų patikėtas 
generolams; šį principą gerai įrodė žudynės, sukeltos aukštos kvalifi- 
kacijos generaliteto Pirmojo pasaulinio karo metu. Žmogiškoji patir- 
tis, užkoduota Clemenceau aforizme ir Murphy'o dėsnyje, neduoda 
pagrindo manyti, kad ekspertai turi pakankamai išminties valdyti, ką 
siūlo priežiūros teorija.“ 


ŽINOJIMAS: BENDRASIS GĖRIS 


Argumentas priežiūros naudai kartais priklauso nuo to, kaip 
suprantama bendrojo gėrio (ar viešojo gėrio, kolektyvinio gėrio, ben- 
drojo intereso ir pan.) sąranga, ir nuo to, kaip gali būti įgytas bendrojo 
gėrio sandų žinojimas. 

Kad paaiškinčiau šią problemą, noriu priimti paprastinančią prielai- 

dą. Tarkime, kad subrendęs asmuo žino savo asmeninius interesus 
daug geriau negu kitas asmuo. 7 skyriuje aš paaiškinsiu, kodėl man 
atrodo pagrįsta remtis tokia prielaida tuo atveju, kai priimami kolekty- 
viniai sprendimai. Tačiau, kad jau dabar galėčiau tęsti argumentaciją, 
norėčiau tarti, kad šią prielaidą mes jau priėmėme. Mes tariame, kad, 
skirtingai nuo vaikų, suaugusiems apskritai nereikalingi paternalisti- 
niai prižiūrėtojai, priimantys sprendimus jų labui. Jeigu bendrasis gė- 
ris būtų sudarytas tik iš individualių interesų ir jeigu mes galėtume 
susitarti dėl patenkinamo principo, sutelkiančio individualius intere- 
sus, galbūt - daugumos principo, tada paternalizmas būtų nereikalin- 
gas ir negeistinas privačiame gyvenime, o priežiūra būtų nereikalinga 
ir negeistina viešajame gyvenime. Kad pasiektume galimai geriausią 
sprendimą dėl bendro gėrio, mums tik reikėtų užtikrinti, kad kiekvie- 
nas turėtų vienodą galimybę išreikšti alternatyvų pasirinkimą (tarki- 
me, balsuodamas) ir kad kolektyvinio sprendimų priėmimo procesas 
laikytųsi taisyklės, individualius pasirinkimus susiejančios į viešąjį 
pasirinkimą (tarkime, pagal daugumos principą). 

Bet jeigu bendrasis gėris apima kažką daugiau, o ne tik asmeninių 
interesų sankaupą, tada jam pasiekti reikės kažko daugiau. Įgyvendinti 
bendrąjį gėrį tada reikštų žinoti aspektus, kuriais bendrasis gėris ski- 
riasi nuo individualių interesų kombinacijos. Be to, jeigu teisinga 
(kaip praeitame skyriuje tvirtino Aristas), kad dauguma žmonių 1a- 
biausiai rūpinasi savo individualiais interesais, tada vargu galima tikė- 
tis, kad dauguma žmonių suvokia bendrąjį gėrį. Dar mažiau tikėtina, 
kad jie veikia to gėrio labui. Ar tokiomis aplinkybėmis nebūtų protinga 
sprendimą dėl bendrojo gėrio patikėti asmenims, specialiai auklėtiems 
taip, kad jie suprastų, iš ko susideda bendrasis gėris (ir, žinoma, tvirtai 
nusiteikusiems tą gėrį įgyvendinti)? Trumpai tarus, ar kitu keliu mes 
neprieitume išvados, kad geriausi valdovai būtų prižiūrėtojai, turintys 
ir žinojimą, ir dorybę? 

Iš ko galėtų susidėti specialus prižiūrėtojų bendrojo gėrio žinoji- 
mas? Akivaizdu, kad tai priklauso nuo to, kas laikoma bendruoju 
gėriu. Išsamus šio dalyko tyrinėjimas reikalautų brautis į tankų lingvi- 
stinių ir konceptualinių pinklių, miglotų sąvokų ir klystkelių raizginį. 
Į jį kiek bandysime smelktis vėlesniuose skyriuose. Bet trumpiau pa- 
nagrinėti galima ir dabar. 

Tačiau prieš imantis šio žygio, svarbu prisiminti, kad mano minėtos 

kliūtys, trukdančios surasti patikimą racionalų moralinių sprendimų 
pagrindą, išlieka. Racionaliai pagrįsti sprendimą dėl kolektyvinio gė- 
rio ne lengviau negu racionaliai pagrįsti sprendimą dėl individualiojo 
gėrio. Šiaip ar taip, tai padaryti net sunkiau. Dar sykį: tardamas, kad 
moraliniai sprendimai yra problemiški, aš nenoriu pasakyti, kad racio- 
nalaus pagrindo ieškojimas yra bevaisis. Kaip sakiau anksčiau, teigi- 
niai apie tai, kas geriausia individui, grupei, šaliai ar žmonijai, gali 
būti kažkas daug daugiau negu tik savavališkos ir neracionalios skonio 
išraiškos; moraliniai sprendimai nebūtinai turi būti “grynai subjekty- 
vūs“. Vertindami teiginių apie bendrąjį gėrį pagrįstumą, mes galime ir 
privalome naudotis protu bei patirtimi. Nežiūrint to, joks teiginys, kad 
“viešasis gėris aiškiai susideda iš to ir to" negali būti laikomas “objek- 
tyviai teisingu" ta pačia prasme, kaip daugelis matematikos, logikos ar 
gamtos mokslų teiginių laikomi esą “objektyviai teisingi". Net jeigu 
padarytume išvadą, kad viešasis gėris skiriasi nuo individualių gėrių 
agregato, jokia tariamų prižiūrėtojų grupė negalėtų pagrįstai paremti 
pretenzijos, esą jie turį “valdymo mokslą", susidedantį iš “objektyviai 
teisingo" viešojo gėrio žinojimo. 

Bet jeigu mes tikime, kad bendrasis gėris yra kažkas daugiau negu 
tik individualių interesų agregatas, ar nebūtume linkę daryti išvadą, 
jog tam, kad jį suprastume, reikia būti ekspertais, o iš daugumos 
žmonių šito tikėtis negalima? Akivaizdu, kad mums reikia Žinoti, ar 
bendrasis gėris skiriasi nuo individualių interesų agregato; jeigu taip, 
tai kuo; ir - jeigu skirtumai yra — ar priežiūros šalininkų pozicija yra 
sustiprinama. 


Viešasis gėris: organinis ar orientuotas į asmenį 


Nuo Antikos laikų diskusija apie bendrąjį gėrį buvo lydima 
vaiduoklio. Tai fantomas, kurį sukūrė organistinės kolektyvinių esy- 
bių interpretacijos. 

Kalbėdami apie asmens gėrį, mes suprantame (daugiau ar mažiau), 
kas yra asmuo. Bet kai mes kalbame apie kolektyvinio esinio gėrį, 
kokios rūšies dalykas yra tas esinys? Žinoma, kalbant konkrečiai, 
kolektyvas gali būti polis, miestas, bendruomenė, nacija, šalis, valsty- 
bė ar dar kas nors. Tačiau ar miestą galima lyginti su asmeniu, o jeigu 

taip, tai kokiu būdu? Toks kolektyvas kaip miestas kartais suvokiamas 
taip, tarsi jis būtų ekvivalentiškas gyvam organizmui; tokiu būdu mies- 
tas gali būti prilygintas asmeniui. Nuo senovės laikų politiniams ko- 
lektyvams buvo taikomos organistinės metaforos. Bet ne visada aišku, 
kokia yra mūsų metaforos interpretacija. Pavyzdžiui, Valstybėje Sok- 
ratas dažnai kalba apie “miestą kaip visumą", tarsi miestas būtų tam 
tikra holistinė esybė, panaši į asmenį; kartu jis apverčia metaforą, 
tvirtindamas, kad “individas yra panašus į miestą".' Organizmas kaip 
metafora yra vienas dalykas; visai kita politinį kolektyvą suvokti kaip 
organizmą. Ar mes rimtai turėtume traktuoti tiek miestus, tiek asme- 
nis, kaip savotiškus gyvų organizmų klasės narius? 

Organinė metafora aiškiai įtaigoja tam tikrą mąstymo apie bendrą 
gėrį būdą. Viena organinės metaforos interpretacija galėtų būti tokia: 


Kaip asmens gėris yra kažkas daugiau negu kokios nors atskiros 
asmens dalies "gėris", taip ir kolektyvo gėris yra kažkas daugiau 
negu jo dalių gėris; miesto gėris yra daugiau negu jo piliečių gėris; 
todėl bendrasis gėris galiausiai negali būti redukuotas į kolektyvą 
sudarančių žmonių gėrį. 


Kadangi kai kurie autoriai, vartojantys organines metaforas, galbūt 
atmestų tokią interpretaciją, išskirdamas pavadinsiu ją organistiniu 
požiūriu į bendrąjį gėrį. 

Alternatyva organistiniam požiūriui galėtų būti pavadinta į žmogų 
orientuotu kolektyvinių sprendimų pagrindu: 


Bendrasis miesto ar nacijos gėris visada gali būti suskaidytas į tai, 
kas yra gera bendruomenei ar nacijai priklausantiems asmenims, ar 
tiems, kurie yra tų kolektyvų veikiami. Bendrasis gėris nėra kažkas 
skirtinga nuo interesų ir gėrio tų asmenų, kurie sudaro kolektyvą ar 
yra jo veikiami. 


Skirtingai nuo organistinio požiūrio, remdamiesi šia prielaida, mes 
niekada neturime teisės į bendrąjį gėrį įsprausti kažką daugiau negu 
asmenų, žmogiškų būtybių gėrius. 

Kartais manoma, kad organistinis požiūris yra pranašesnis už orien- 
tuotą į Žmogų požiūrį dvejopai: 1) kadangi jis pripažįsta, kad sistema, 

ypač gyva sistema, niekada negali būti redukuota į jos dalių sumą; 2) 
kadangi jis įgalina tokias vertybes kaip tvarka, bendrumas ir teisingu- 
mas, kurioms nėra vietos į žmogų orientuotame požiūryje. Tačiau abi 
kritinės nuostatos atspindi į Žmogų orientuotos pozicijos nesupratimą. 


Bendruomenės kaip sistemos, o ne agregatai 


Į žmogų orientuotas postulatas nesuponuoja “metodologinio 
individualizmo", t.y. doktrinos, pagal kurią socialiniai reiškiniai turi 
būti aiškinami tik atsižvelgiant į faktus, susijusius su individu.* Ka- 
dangi sistemos susideda ne tik iš dalių, bet ir ryšių tarp dalių, sistemos 
savybės negali būti visais atvejais redukuotos į sistemos elementų 
savybes. Kadangi bendruomenė nėra paprastas individualių asmenų 
agregatas, bet susideda ir iš ryšių tarp jų bei tarp įvairių posistemių, 
bendruomenės charakteristika nesuvedama į individualias savybes .? 

Kad kolektyvas gali turėti savybių, kurios nesuvedamos į individu- 
alių asmenų savybes, tai nėra pagrindinis dalykas. Jei mes tikime, kad 
tam tikra žmogiškos sistemos savybė - tarkime, teisingumas ar politi- 
nė lygybė, — yra vertinga, ar šios savybės vertė kyla dėl to, kad ji 
naudinga sistemai visai nepriklausomai nuo to, kokią vertę ji gali 
turėti sistemai priklausantiems žmonėms? Ar galbūt toji savybė yra 
vertinga todėl, kad ji naudinga sistemai priklausantiems žmonėms? 
Kas turima galvoje pirmu atveju, neaišku. Aš manau, kad pastanga jį 
paaiškinti neišvengiamai susivestų į trivialų ir paprastą klausimą: ko- 
dėl mes, Žmonės, turėtume vertinti žmogiškąją sistemą nepriklauso- 
mai nuo tos vertės, kurią ji turi mums? Jeigu atmetame organistines 
nuostatas, į Žmogų orientuotas požiūris vis dar įgalina mus gerbti 
vertybes, kurias Žmonės įgyja, gyvendami bendruomenėje ar bendruo- 
menėse. Kodėl taip yra, mes galime suprasti, aptardami kai kurias 
galimas bendruomenines vertybes. 


Privatūs interesai ir kolektyviniai interesai 


Į Žmogų orientuota nuostata jokiu būdu neminimizuoja svar- 
bos tų vertybių, kurios priklauso nuo buvimo grupės ar bendruomenės 

nariu: altruizmo, meilės, draugystės, partnerystės, brolybės, dalyvavi- 
mo, teisingumo, tvarkos, saugumo, ištikimybės ir t.t. 

Akivaizdu, kad visuomenės ir elgsenos teorijos bei modeliai, pabrė- 
žiantys individualizmą ir minimizuojantys bendruomeninių saitų ar 
kolektyvinių interesų svarbą, yra orientuoti į žmogų. Tačiau į žmogų 
orientuotas požiūris nesuponuoja egoizmo ir individualizmo nei kaip 
fakto, nei kaip vertybės. Iš tikrųjų teisinga, kad buvimas bendruome- 
nės nariu yra gėris beveik kiekvienam, o gal ir visiems. Bet jei taip, 
tada šitas gėris ar interesas turi būti priskirtas prie kiekvieno ar beveik 
kiekvieno žmogaus interesų ar gėrio. Asmens interesai gali būti, ir 
paprastai yra, platesni vien tik už privačius ar į save nukreiptus inte- 
resus. Štai kodėl apibūdindamas į žmogų orientuotą požiūrį aš pasi- 
renku žodį “asmuo", o ne "individas"; nes aš noriu apibrėžti visą 
asmenį, jam priskirdamas visus socialinius asmens aspektus. Jei taria- 
ma, kad figūra “Žmogiškieji interesai" apima visus kokio nors žmo- 
gaus kaip asmens, kaip žmogiškos būtybės interesus, tada “Žmogiš- 
kieji interesai" apima buvimą bendruomenės - o mūsų dienomis ir 
daugelio bendruomenių ar kolektyvų —- nariu. Tačiau bendruomenės 
narystės vertė susijusi su asmenimis, sudarančiais bendruomenę, o ne 
su kažkokia pamėkliška organine esybe, kuri kenkia ar duoda naudą 
nepriklausomai nuo ją sudarančių žmonių. 

Tad nors organinė metafora gali būti naudinga kaip būdas pabrėžti 
žmonių savitarpio priklausomybę ir žmogiškojo bendravimo bei žmo- 
giškojo ryšio vertę, organinė (skirtingai nuo organistinės) Žmogaus 
socialumo koncepcija nesuponuoja nieko tokio, kas nebūtų visiškai 
suderinama su į žmogų orientuotų kolektyvinių sprendimų pagrindu.!? 
Jei, kita vertus, tariama, kad organinė kalba implikuoja organistinę 
bendrojo gėrio koncepciją, tada man atrodo, kad ji yra visai klaidinga 
ir neprideda nieko, išskyrus mulkinimą. 

Jei priimame į žmogų orientuotą požiūrį, tada, kad suprastume ko- 
lektyvo bendrąjį gėrį, mums reikia žinoti tik asmenų interesus ir nieko 
daugiau. Reikalavimas, kad valdovai privalėtų turėti žinojimą apie 
ypatingą bendrąjį gėrį, susidedantį iš kažko, kas skiriasi nuo kolektyvą 
sudarančių narių ar kolektyvo politikos veikiamų asmenų interesų 
derinio, negali būti pagrįstas. 

Kolektyviniai sprendimai: sandaros problema 


Viena yra sakyti, kad bendrasis gėris sudarytas tik iš asmeni- 
nių gėrių. Visai kas kita tiksliai pasakyti, kaip bendrasis gėris turėtų 
būti sudarytas iš asmeninių gėrių. Kad bendrąjį gėrį sudarytume iš 
asmeninių gėrių, mums reikia patenkinamo principo, tam tikrų spren- 
dimų taisyklės.!! Tačiau jei šios diskusijos ko nors vertos, jos parodė, 
kad visos taisyklės, reikalingos priimti kolektyvinius sprendimus, tam 
tikromis aplinkybėmis yra netinkamos. Kadangi demokratiją būtų sun- 
ku pateisinti, jeigu ji negalėtų naudoti bešališkų procedūrų priimant 
kolektyvinius sprendimus, daugumos principo ir kitų demokratinių 
sprendimų taisyklių trūkumai dažnai nukreipiami prieš demokratiją; 
matyt, manoma, kad dėl šių trūkumų reikia siekti alternatyvos demo- 
kratijai. 

10 skyriuje aš kelsiu klausimą apie daugumos valdžią ir jos alterna- 
tyvas. Svarbiausias dalykas čia būtų tas, kad argumentai už priežiūrą, 
tiek pat, kiek ir už demokratiją, suponuoja, jog kolektyviniai sprendi- 
mai kartais yra labai geistini. Jeigu prižiūrėtojai ne visada būtų vienin- 
nesutaria tarpusavyje, klausė Aristo Demas, kaip jie spręs — remda- 
miesi daugumos taisykle? Demo klausimo negalime nubraukti kaip 
lengvabūdiškos trivialybės. Nors priežiūros šalininkai aiškiai linkę 


*w-- 

būti grynai savavališki, tada jie reikalautų sprendimo taisyklių, paša- 
linančių jų nesutarimus. Vadinasi, jeigu teisingų sprendimo taisyklių 
suradimo problema yra labai rimta demokratiniame procese priimant 
kolektyvinius sprendimus, ji ne mažiau rimta bet kokiame alternatyvi- 
niame procese, įskaitant priežiūrą. 


RIZIKA, NETIKRUMAS IR KOMPROMISAI 


Priežiūros gynimas dažnai suponuoja, kad moralinis ir moks- 
linis žinojimas, taigi ir politiniai sprendimai, gali būti pagrįsti raciona- 
laus proto tikrumu. Tokiu būdu, lyginant su paprastų Žmonių vertini- 

mais, pasižyminčiais grynosios nuomonės netikrumu, prižiūrėtojai 
gali įgyti žinojimą apie tai, kas geriausia bendruomenei, beveik prilyg- 
stantį racionaliam tikrumui. Tačiau bet kokia tokios rūšies prielaida 
ignoruoja esminį sprendimų apie svarbiausius politikos dalykus pobū- 
dį: jie turi būti grindžiami rizikos, netikrumo ir kompromisų įvertini- 
mais. Šiuolaikinės sprendimų priėmimo analizės atskleidė šį naują ir 
fatališką argumentacijos už priežiūrą trūkumą, kurio nepajėgė paste- 
bėti ankstesnė filosofinė apologija ir kritika. 

Geriausiu atveju ir beveik visada politiniai sprendimai yra rizikingi 
ta prasme, kad jie reikalauja pasirinkti alternatyvas, kurių padariniai 
yra tik tikėtini. Jei padariniai būtų tikri, išnyktų tam tikras sprendimų 
priėmimo skausmingumas. Bet nerimą kelia baisi rizika, susijusi su 
padariniais. Tarkime, susiduriame su tokia situacija. Azijoje pasirodo 
neįprasta ir pavojinga gripo forma, ir tikimasi, kad ji pasieks Jungtines 
Valstijas. Jei nebus imtasi priemonių, liga nusineš 600 žmonių gyvy- 
bes. Pasiūlomos dvi alternatyvinės programos. Jei taikoma viena, 200 
žmonių bus išgelbėti. Jei taikoma kita, egzistuoja vienas šansas iš 
trijų, kad bus išgelbėti 600 žmonių, ir du iš trijų, kad nebus išgelbėtas 
nė vienas. Taigi kuri programa turėtų būti priimta? 

Nėra nedviprasmiško teisingo atsakymo į šį klausimą. Negana to, 
atsakymai į panašius klausimus, atrodo, priklauso nuo to, kaip patei- 
kiamos alternatyvos. Eksperimentiškai patvirtinta, kad jeigu alterna- 
tyvos formuluojamos taip, kaip jas pateikiau aš, dauguma Žmonių 
pasirinktų pirmąją alternatyvą. Tačiau pateikus kitą — nors logiškai tą 
patį —- formulavimą, dauguma žmonių pasirinktų antrąją! Negana to, 
tokia permaina “išsilavinusiems respondentams tokia pat būdinga, 
kaip ir naiviesiems". Susidurdami su rizika ar pasirinkimu, žmonės 
dažniausiai priima logiškai nenuoseklius sprendimus, ir, pasirodo, 
ekspertų elgsena ne geresnė negu paprastų Žmonių.!? 

Tačiau racionalaus pasirinkimo problema yra dar sunkesnė, nes (skir- 
tingai nuo ką tik pateikto pavyzdžio) paprastai yra nežinomos pačios 
tikimybės. Padariniai yra ne tik rizikingi ta prasme, kad kiekvienam 
mes galime priskirti tam tikrą tikimybę, kaip žaidžiant kauliukais. 
Padariniai netikri iš esmės, ta prasme, kad geriausiu atveju mes galime 
tik spėlioti apie tikimybes, išsiskleidžiančias plačioje, miglotoje ska- 
lėje. Nors žaidžiame falsifikuotais kauliukais, negalime iš anksto ži- 
noti, kaip tie kauliukai falsifikuoti. | 

Tuo pat metu visi svarbūs politiniai sprendimai faktiškai reikalauja 
įvertinti santykinį skirtingų vertybių kompromiso geistinumą: lygybė 
versus laisvė, aukšti atlyginimai versus tarptautinis ekonominis kon- 
kurentabilumas, santaupos versus vartojimas, trumpalaikė nauda ver- 
sus ilgalaikė nauda ir t.t. 

Politiniai sprendimai paprastai reikalauja įvertinti tiek netikrumus, 
tiek kompromisus. Šiais atvejais aukštesnė specialistų kompetencija 
beveik išnyksta. Pavyzdžiui, tarkime, kad mes galime rinktis vieną iš 
dviejų branduolinės politikos strategijų. Viena duoda galimybę, kad 
branduolinio karo galima išvengti neapibrėžtam laikui; bet, jeigu jis 
įvyktų, faktiškai būtų sunaikinti visi Jungtinių Valstijų gyventojai. 
Kita strategija palieka žymiai mažiau galimybių išvengti karo, tačiau 
tikėtina, kad karas pareikalautų mažiau aukų — galbūt apie ketvirčio 
JAV gyventojų. Aišku, kad į tokias problemas nėra ir negali būti 
“ekspertinių" atsakymų. 


DORYBĖ 

Štai kodėl labai abejotina, kad prižiūrėtojai gali turėti žinoji- 
mą, moralinį, instrumentinį ar praktinį, kurio jiems reikia, kad patei- 
sintų savo privilegiją valdyti. Bet nepakaktų ir aukštesnio žinojimo. 
Ar iš savo menamų prižiūrėtojų mes galėtume tikėtis, kad jie labiau 
sieks ne tik jų pačių, bet ir bendrojo gėrio? Ar jie turės reikiamą 
dorybę? 
piktnaudžiautų savo valdžia labiau už tuos pareigūnus, kuriems valdžią 
suteikia demokratinė sistema. Tačiau priežiūros teorija nesiūlo, kad mes 
deleguotume valdžią valdovams. Valdovų valdžia apskritai nedeleguo- 
jama. Tai reiškia, kad įgaliojimas valdyti būtų nuolat pasisavinamas, o 
ne deleguotas; liaudis negalėtų legaliai ar konstituciškai, arba, aš manau, 
racionaliai ar moraliai, susigrąžinti įgaliojimų, kai tik ji nutartų, kad yra 
siektina tai padaryti. Vienintelė išeitis būtų revoliucija. 

Prižiūrėtojai ne tik nepriklausytų nuo liaudies kontrolės, kad ir ko- 
kia ji kartais būtų ydinga demokratinėje santvarkoje. Galimas daiktas, 
kad jie negerbtų demokratinių vertybių. Iš tikrųjų prižiūrėtojai jaustų 
tik panieką viešajai nuomonei, "aip netikram žinojimui. 

Jau minėjęs Clemenceau aforizmą ir Murphy'o dėsnį, turbūt turėčiau 
pridurti dar du. Trečiasis, galbūt dar geriau žinomas, ir taip pat gerai, 
jeigu ne geriau, patvirtintas žmogiškosios patirties, yra lordo Actono 
teiginys, kad valdžia linkusi gadinti, o absoliuti valdžia gadina abso- 
liučiai. Ketvirtasis priklauso Johnui Stuartui Milliui: 


Kiekvieno ar bet kurio asmens teisės ir interesai tik tada neignoruojami, kai 
suinteresuotas asmuo yra įpratęs, linkęs ir pajėgus pats stoti už juos... Žmo- 
nės apsaugoti nuo kitų daromo blogio tik tiek, kiek jie turi galią apsisaugoti 
patys ir yra būtent tokie (Mill [1861] 1958, 43). 


Žinoma, Millio ir Actono, kaip ir Clemenceau ar Murphy'o apiben- 
drinimai realiai nėra “dėsniai" tikslia prasme. Veikiau jie yra prakti- 
niai sprendimai, apdairumo taisyklės, turiningos išvados apie pasaulio 
sandarą. Bet jei jie yra apytikriai teisingi pasaulio apibūdinimai, o aš 
tikiu, kad jie yra kaip tik tokie, tada tikroji priežiūros vizija prižiūrėto- 
jams kelia nežmoniškus reikalavimus. 


ISTORINĖ PATIRTIS 


Manau, kad pastarasis teiginys yra paremtas nesena istorine 
patirtimi. Sąlygos, palaikiusios Venecijos respubliką, jau nebeegzi- 
stuoja, ir nepanašu, kad jos vėl atsirastų šiame ar kitame šimtmetyje. 
Mūsų amžiuje mes tapome naujo istorinio reiškinio, kurį pavadinome 
totalitarizmu, liudininkais. Nors šių režimų naujoviškumas ir kraštu- 
tinumas dažnai perdedamas, tačiau jie labai padėjo mums suvokti 
didžiules blogo valdymo galimybes, glūdinčias moderniojoje visuo- 
menėje. Juk dabarties visuomenė turi centralizuoto viešpatavimo po- 
tencialą, pranokstantį bet kokias ankstesnes ribas. Visame pasaulyje 
savo struktūra, ideologija ir sėkme labai skirtingi režimai vieningai 
pretendavo į teisėtumą, skelbdamiesi tikraisiais ir išskirtiniais bendro- 
JO gėrio gynėjais. Jų specifika leidžia pagrįsti mažų mažiausiai tris 
išvadas. 

Pirma, buvo dar sykį patvirtinta esminė tiesa, glūdinti liūdname 
Actono aforizme. Antra, šiose sistemose mes pastebime stiprų polinkį 
skaudžiai klysti, nes valdovų galia sukelia tendenciją iškreipti infor- 
maciją. Ją iškreipia tie, kurie ją perduoda valdovams, taip pat nežabo- 

jamos pačių valdovų asmeninės keistybės. Trečia, niekas nesurado 
patenkinamų būdų, kaip surasti, atrinkti ir išauklėti už savo veiklą 
atsakingus prižiūrėtojus ar pašalinti netinkamus aukščiausio rango 
prižiūrėtojus. Taigi tokie režimai neturi, ir akivaizdžiai neturi, valdo- 
vų, pasižyminčių dorybe ir žinojimu — moraliniu, instrumentiniu ir 
praktiniu, - reikalingu tam, kad būtų galima pateisinti jų, kaip prižiū- 
rėtojų, valdžią. 

Tuo pačiu metu demokratinė teorija ir praktika iš pagrindų pasikeitė, 
kad susidorotų su šiuolaikinėmis žinojimo, informacijos, supratimo ir 
ekspertų panaudojimo problemomis. Nors Platonas ir kiti kritikai daž- 
nai puolė demokratiją kaip režimą, kur valdo nerafinuota, tiesioginė, 
neinformuota viešoji nuomonė, tai interpretacija, pateikta ne demo- 
kratijos draugų, 0 jos priešų. Net patys naiviausi tiesioginės demokra- 
tijos šalininkai buvo įsitikinę, kad sprendimai susirinkime gali būti 
priimti tik to po, kai auklėjimas, atviras svarstymas, diskusija ir kitoks 
piliečių parengimas išaiškindavo problemas. Moderniosios demokra- 
tijos su išvystytomis atstovayimo, delegavimo, komitetinės speciali- 
zacijos ir profesionalizuoto administravimo sistema nepaprastai padi- 
dino informacijos ir sprendimams priimti reikalingo žinojimo kiekį bei 
kokybę. Kvaila ir beprasmiška idealizuotą išmintingo ir doro elito 
valdžios portretą priešinti demokratijos kauke pridengtai minios val- 
džiai, kaip tai darė Platonas, o nuo jo laikų ir daugelis kitų demokrati- 
JOS priešininkų. 


KODĖL FILOSOFAI NETURĖTŲ BŪTI 
KARALIAIS IR VICE VERSA 


Nežiūrint visų trūkumų, argumentacija priežiūros labui labai 
daug davė politinei minčiai, reikalaudama žinojimo ir dorybės kaip 
esminių gero valdymo sąlygų. Jei demokratinė teorija ir praktika neig- 
tų šių dalykų svarbą, tai būtų pavojinga jos ateičiai. 

Tačiau apdairumas ir praktinė išmintis mums pataria atmesti iliuzi- 
nę viltį, kad pats geriausias galimas režimas negali būti įgyvendin- 
tas: “Kol valstybėse nekaraliaus filosofai arba vadinamieji dabarti- 
niai karaliai ir valdovai netaps tikrais ir rimtais filosofais, kol valsty- 
binė valdžia ir filosofija nesusilies į viena ir kol iš valdžios nebus 

prievarta pašalinti tie žmonės - o jų daug, - kurie iš prigimties link- 
sta tik į vieną kurį iš tų dviejų dalykų" (Platonas. 1981. Valstybė, 
Vilnius: Mintis. P. 200). 

Juk šios dvi veiklos rūšys iš esmės skiriasi. Tai nereiškia, kad valdo- 
vai negali neturėti šiokio tokio polinkio protauti “filosofiškai", ir kai 
kurie jį iš tikrųjų turėjo. Bet turėti polinkį protauti filosofiškai yra 
vienas dalykas; būti filosofu - kitas. Žodį “filosofas" aš vartoju ne 
šiandieninė profesine prasme ir turiu galvoje ne tuos, kurie rašo filoso- 
fijos žurnaluose, dėsto filosofijos fakultetuose ir pan. Filosofas man 
yra Sokrato ir Platono tipo žmogus, aistringai ieškantis tiesos, skaidru- 
mo ir supratimo, ypač teisingumo ir žmogiškojo gėrio srityje." Nepa- 
našu, kad valdovai labai domėtųsi tokiais dalykais, ir labai nedaugelį 
patenkintų ieškojimo rezultatai. Taip pat nemanau, kad Platono tipo 
filosofai labai trokštų valdžios, nes valdymas trukdytų jiems siekti 
tiesos, ir tą jie puikiai žino. Tai žinojo ir pats Platonas. Kai kurie 
tyrinėtojai įrodinėjo, kad Valstybė savo esme yra ironiška: Platonas 
siekia mums parodyti, kodėl jo piešiama išgalvota valstybė yra neįma- 
noma. Kaip ten būtų, savo garsiąja olos metafora jis pasakoja mums, 
kad tas, kuris apleidžia olą (ant jos sienų šmėsčioja šešėliai, metami iš 
tolimo šaltinio ateinančios šviesos), ir pamato, kas yra realu ir tikra 
ryškioje saulės šviesoje, tas jau nenorės sugrįžti į olą. Tačiau politinis 
pasaulis yra oloje, kur tiesa niekada visiškai nepasiekiama. 

Apdairumas ir praktinė išmintis atmestų priežiūros viziją dėl kitų 
priežasčių. Nevykusi demokratija žmonėms yra nelaimė, tačiau nevy- 
kęs autoritarinis režimas yra prakeikimas. Jei apdairumas pataria lai- 
kytis “minimalaus maksimumo" strategijos, - t.y. pasirinkti alterna- 
tyvą, žadančią geriausią iš blogų rezultatų, — tai XX a. patirtis yra 
stiprus argumentas prieš priežiūros idėją. 

Bet net jei mes pasirenkame “maksimalaus maksimumo" strategi- 
Ją, Ji taip pat stumia mus labiau palaikyti demokratiją, o ne priežiūrą. 
Juk savo idcalių rezultatų požiūriu demokratija geresnė. Idealioje 
priežiūros sistemoje tik prižiūrėtojai gali naudotis viena iš funda- 
mentaliausių laisvių, laisve dalyvauti kuriant įstatymus, saistančius 
asmenį ir bendruomenę. O juk idealioje demokratijoje šia laisve nau- 
dojasi visi žmonės. 

Teisinga, kad demokratiniai režimai neapsaugoti nuo rizikos, jog 
žmonės pridarys klaidų. Tačiau realiame pasaulyje rizika suklysti eg- 

zistuoja visuose režimuose, ir blogiausios šio amžiaus klaidos buvo 
padarytos nedemokratinių režimų lyderių. Negana to, galimybė klysti 
yra galimybė mokytis. Kaip mes atmetame paternalizmą individu- 
aliuose sprendimuose, nes jis slopina mūsų moralinių gebėjimų augi- 
mą, taip turėtume atmesti priežiūrą viešuose dalykuose, nes ji slopintų 
visos liaudies moralinių gebėjimų augim4. Geriausiu atveju tik demo- 
kratinė vizija gali teikti viltį, kurios niekada neduoda priežiūra, viltį, 
kad, valdydamiesi patys, visi žmonės —- o ne mažuma — gali išmokti 
veikti kaip moraliai atsakingos būtybės. 


TREČIA DALIS 


DEMOKRATINIO 
PROCESO TEORIJA 


ŠEŠTAS SKYRIUS 


Pagrindimai: 
lygios prigimtinės 
vertės idėja 


Parodyti, kad argumentacija už anarchizmą ir priežiūrą yra 
nepatenkinama, visai nereiškia parodyti, kad demokratija yra geriau- 
sia alternatyva. Kaip tikėjimas demokratiniu procesu gali būti pagrįs- 
tas racionaliai arba, jei “racionaliai" skamba pernelyg pretenzingai, 
bent jau pagrįstas blaiviai? 

Kad atsakytume į šį klausimą, pradėsime tokia prielaida: kad gyven- 
tų kartu kokioje nors asociacijoje, asociacijos nariai turės ieškoti pro- 
ceso, kuriuo priimtų sprendimus dėl asociacijos principų, taisyklių, 
įstatymų, politikos, elgesio ir t.t. Tikimasi, kad asociacijos nariai pa- 
klus tiems sprendimams: sprendimai yra saistantys. Kadangi tokie 
asociacijos sprendimai gerokai skiriasi nuo individualių pasirinkimų 
1r sprendimų, juos mes galime vadinti vyraujančiais arba saistančiais 
kolektyviniais sprendimais. 

Todėl, kad gyventų kartu tam tikroje asociacijoje, žmonės turi įeiti į 
procesą, įgalinantį priimti vyraujančius sprendimus: politinį procesą. 
Jei man bus leista supaprastinti alternatyvas, vienas variantas galėtų 
būti hierarchinis procesas: sprendimus priiminėtų tam tikri lyderiai. 
Idealiu atveju šie lyderiai sudarytų santykinai nedidelę grupę, pasižy- 
minčią išskirtiniais žinojimo bei dorybės bruožais. Žinoma, šis idealus 
variantas yra prižiūrėtojų valdžia. Tačiau toji alternatyva, kurią aš 
dabar aptarsiu, yra demokratinis valdymo procesas. 8 skyriuje aš pa- 
teiksiu sistemą kriterijų, demokratinį procesą skiriančių ne tik nuo 
priežiūros, bet kartu ir nuo kitokių alternatyvų. Tuo tarpu mes apsiei- 
sime apibrėžę demokratiją kaip “liaudies valdžią" arba, tiksliau, kaip 

demo valdžią, demą suvokiant kaip piliečių korpusą, susidedantį iš 
narių, kurie laikomi lygiais tokiu atveju, kai siekiama priimti vyrau- 
jančius sprendimus. 


DEMOKRATINĖ TENDENCIJA 
SUKURTI GERIAUSIĄ IŠ VISŲ GALIMŲ SISTEMŲ 


Daugelis pastangų pateisinti demokratiją orientuotos į tas de- 
mokratines sistemas, kurios labiausiai priartėja prie idealo. Tačiau 
idealios politinės sistemos ir ypač idealios valstybės niekada neegzi- 
stavo, neegzistuoja ir tikriausiai niekada neegzistuos. Todėl aš noriu 
paminėti tokį demokratijos pateisinimą, kuris —- nors pernelyg neapi- 
brėžtas ir nefilosofiškas, kad įtikintų politikos teoretikus ir filoso- 
fus - gali būti kur kas patrauklesnis negu dauguma filosofinių argu- 
mentų. Iš tiesų aš nenustebčiau, jeigu tai būtų aiškiai nesuformuluotas 
daugelio demokratijos teoretikų įsitikinimas ir nefilosofinis jų veiklos 
pamatas. 

Tai paprasčiausias įsitikinimas, kad, kai demokratijos idėją žmonės 
priima aktyviai, ji skatina sukurti bendriausiu požiūriu geriausią gali- 
mą politinę sistemą, bent jau geriausią iš visų galimų valstybių. Šiuo 
požiūriu daugelis filosofinių demokratijos pateisinimų gali būti teisin- 
gi. Bet jie nukreipti labiau į politinius idealus, o ne tiesiog į žŽmogišką- 
ją patirtį. Blaivus žvilgsnis į žmogiškąją patirtį, istorinę ir dabartinę, 
rodo, kad tarp realiai egzistavusių ar dabar egzistuojančių politinių 
visuomenių, tos, kurios labiausiai atitinka demokratinės idėjos kriteri- 
jus, viską įvertinus, yra geresnės negu likusios. Tai nereiškia, kad 
realios “demokratijos" yra ar kada nors buvo labai demokratiškos, jas 
matuojant griežtais demokratinių idealų kriterijais. Tačiau dėl to, kad 
jos atitinka tuos kriterijus labiau negu kiti režimai, ir dėl politinės 
kultūros, kurią sukuria demokratinių idėjų ir demokratinės praktikos 
lygis, nežiūrint visų netobulumų, apskritai demokratija yra siektina 
labiau negu bet kokia galima nedemokratinė alternatyva. 

Kaip galime vertinti tokio požiūrio pagrįstumą? Mes negalime pa- 
grįstai nuspręsti, ar demokratija pateisinama, kol jos nepalyginome su 
alternatyvomis. Ar, pavyzdžiui, demokratija yra pranašesnė už prie- 
žiūros sistemą, panašią į Platono viziją, išskleistą Valstybėje? Kad 

ryžtumės tokiam palyginimui, mes turime ne tik gerai suprasti demo- 
kratiją — tiek kaip idealą, tiek kaip galimą realybę; kartu mes privalo- 
me suprasti ir alternatyvą — tiek kaip idealą, tiek kaip galimą realybę. 
Tačiau taip lygindami mes turime vengti lyginti idealius apelsinus su 
realiais obuoliais, t.y. vengti procedūros, puikiai tinkančios parodyti, 
kad realūs obuoliai — prastesni už idealius apelsinus. Nors - eksplici- 
tiškai ar implicitiškai — ideali vienos rūšies režimo schema dažnai 
lyginama su realia kito režimo sklaida. Sunku pasakyti, ką tai duoda. 
Atrodo, kad būtų geriau demokratinį idealą lyginti su priežiūros ide- 
alu, o praktinės demokratijos realybę su praktinių hierarchinių režimų 
realybe. Tačiau akivaizdu, kad tai yra didelis užmojis. Jį įgyvendinti 
reikės didesnės šios knygos dalies. Todėl argumentacija, pateikta šia- 
me ir kitame skyriuose, turi būti siejama su argumentacija, pateikta 
tolimesniuose skyriuose. 


PRIGIMTINĖS LYGYBĖS IDĖJA 


Akivaizdus priekaištas teiginiui, kad geriausia galima sistema 
linkusi tapti tikrove, kai tik žmonės aktyviai priima demokratijos ide- 
alą, yra tas, kad šis argumentas yra beprasmis, jei mes nežinome, ką 
reiškia “geriausia". Kokiais kriterijais mes turime vertinti demokrati- 
ją —- kaip idealą ar kaip realybę? 

Esu įsitikinęs, kad iš esmės visi bandymai atsakyti į tokį klausimą 
galiausiai remiasi (bent jau implicitiškai) prielaida, kuri yra tokia 
pamatinė, kad ją suponuoja dauguma moralinių argumentų. Ši prielai- 
da yra tai, ką galima pavadinti prigimtinės lygybės idėja. 

Šios idėjos versija pateikta gerai žinomoje Locke'o Esė apie tikrąją 
pilietinės valdžios kilmę, apimtį ir tikslą ištraukoje: 


Nors anksčiau ... sakiau, “kad visi žmonės iš prigimties lygūs", manęs 
nereikia suprasti taip, lyg būtų kalbama apie bet kurios rūšies lygybę: amžius 
ar dorumas gali suteikti žmonėms teisėtą pranašumą; ypatingi gabumai ir 
nuopelnai gali kai kuriuos iškelti virš bendro lygio; vienus kilmė, kitus 
prieraišumas ar nauda gali paskatinti reikšti savo pagarbą tiems, kuriems ją 
reikšti įpareigojo Prigimtis, dėkingumas ar dar kokia nors priežastis. Tačiau 
visa tai neprieštarauja lygybei, kuri sieja visus Žmones jurisdikcijos ar vieš- 
patavimo vienų kitiems atžvilgiu. Kaip tik apie šią lygybę aš ten kalbėjau 

kaip apie tikrąjį mūsu svarstymo uždavinį, turėdamas omenyje lygią teisę į 
prigimtinę laisvę, kurią turi kiekvienas žmogus ir kuri negali būti atiduota 
jokio kito žmogaus valiai ar valdžiai. (Lokas Dž. 1992. Esė apie tikrąją 
pilietinės valdžios kilmę, apimtį ir tikslą. Sk. 6, par.54. P.51) 


Locke'as priskyrė žmonėms tam tikrą prigimtinę lygybę, kuri - nors 
aiškiai neapimanti daugelio situacijų — turėtų būti lemtinga tam tik- 
riems tikslams, ir būtent valdymo tikslams. Nors Locke'as apvelka 
savo versiją ypatinga forma, kartu su daugeliu kitų jis išpažįsta pama- 
tinį tikėjimą, kad bent jau dalykuose, reikalaujančiuose kolektyvinių 
sprendimų “visi žmonės" yra ar turi būti laikomi lygiais tam tikru 
svarbiu požiūriu. Šią pamatinę intuiciją aš vadinsiu Prigimtinės Lygy- 
bės Idėja. 

Kokiu požiūriu asmenys yra iš prigimties lygūs, ir kokius (jei apskri- 
tai kokius nors) reikalavimus jų lygybė kelia kolektyvinių sprendimų 
priėmimo procesui? Lengviau pasakyti, ko prigimtinė lygybė nereiškia 
(ką ir daro Locke'as), negu pasakyti kiek tiksliau, ką ji iš tikrųjų reiškia. 
Akivaizdų, kad Locke'ui prigimtinė lygybė reiškia, kad nė vienas (juo 
labiau, nė viena) iš prigimties neturi teisės palenkti kito savo valiai ar 
valdžiai. Iš to seka, kad “nė vienas ... negali būti valdomas kito poli- 
tinės valdžios be jo paties sutikimo" (Sk. 8, par. 95. P. 85).! Tačiau kai 
kuriems prigimtinė lygybė reiškia, kad visi žmonės iš prigimties yra 
lygiai vertingi, arba, pasakius kitaip, joks asmuo iš prigimties nėra 
aukštesnis už kitą.? Johnui Rawlsui, kurio manymu, idėja, kad žmonės 
iš prigimties yra lygios vertės, yra pernelyg miglota ir elastiška, jų 
prigimtinė lygybė veikiau pasireiškia sugebėjimu suvokti gėrį ir įgyti 
teisingumo jausmą.? Kitiems prigimtinė lygybė reiškia, kad kiekvieno 
asmens gėris ir interesai turi būti lygiai gerbiami; tai yra gerai žinomas 
Lygaus Interesų Traktavimo Principas (pvz., Benn 1967, 61 ir toliau). 

Kaip šios įvairios prigimtinės lygybės interpretacijos yra susijusios 
ir ar visos priklauso nuo prigimtinės vertės idėjos - tai neaiškūs klau- 
simai ir mums nėra reikalo prie jų sustoti.“ 

Tačiau demokratija - kaip ir Platono valstybė - galėtų būti ne dau- 
giau negu filosofinė fantazija, jeigu ne atkaklus ir plačiai paplitęs 
įsitikinimas, kad žmonės yra iš prigimties lygūs fundamentaliai; kraš- 
tutiniu atveju tokia yra didžioji žmonių dalis. Istoriniu požiūriu pri- 
gimtinės lygybės idėja gavo jėgą - bent jau Europoje ir angliškai 
kalbančiose šalyse — iš bendros judaizmo ir krikščionybės doktrinos 

(kurios laikosi ir islamas), kad visi mes lygiai esame Dievo vaikai. Iš 
tikrųjų kaip tik šiuo tikėjimu Locke'as pagrindė savo teiginį apie visų 
prigimtinėje būklėje esančių asmenų prigimtinę lygybę. 

Net jeigu siekiama, kad moralinės teorijos nepriklausytų nuo jų 
religinių ištakų (kaip tai buvo per pastaruosius amžius), Prigimtinės 
Lygybės Idėja paprastai laikoma savaime suprantamu dalyku. Štai 
mes turime Benthamo aforizmą: kiekvieną laikyti už vieną, nė vieno 
nelaikyti daugiau už vieną (everybody to count for one, nobody for 
more than one), apie kurį Johnas Stuartas Millis tvirtino, kad jis “gali 
būti prirašytas prie naudos principo kaip jo komentaras" (Mill 
[1863]1962, 319).? Tai, ką turėjo galvoje Benthamas ir ką visi utilita- 
ristai priima kaip prielaidą, yra mintis, kad visai nesvarbu, kas yra 
Petras arba Jurgis, ir nesvarbu, kaip gali būti suprastas aukščiausias 
gėris (kaip laimė, malonumas, pasitenkinimas, gerovė ar nauda), ta- 
čiau Petro laimė (ar dar kas nors) turi būti skaičiuojama tais pačiais 
dydžiais kaip ir Jurgio. Mums nedera Petro laimės matuoti mažesniais 
dydžiais vien todėl, kad jis yra neraštingas fermos darbininkas, o 
Jurgio - didesniais dydžiais, nes jis yra išskirtinio rafinuoto skonio 
menininkas. Net sutikdamas, kad tam tikri malonumai yra geresni už 
kitus, Millis visada laikėsi šios aksiomos, nes jam, kaip ir Benthamui, 
reliatyvi objekto ar veiklos vertė priklauso nuo to, kiek jie duoda 
malonumo ar laimės jos gavėjui, 0 ne nuo prigimtinės ir ypatingos 
gavėjo vertės.“ 

Žinoma, utilitarizmas turi daug silpnų vietų, ir jį visada aršiai puolė, 
ypač tie, kurie stengėsi įrodyti teisingumą tokio veiksmo, pareigos, 
teisės ar įsipareigojimo, kuris nėra pateisinamas vien tik utilitariniais 
padariniais. Bet tie filosofai nuo Kanto iki Rawlso paprastai irgi laiko- 
si prigimtinės lygybės prielaidos. 

Kad prigimtinės lygybės prielaida nuolat ir plačiai grindžiamos 
sisteminės moralės teorijos, gali būti paaiškinta tuo, kad egzistuoja 
tam tikra norma, taip giliai įsišaknijusi į visas vakarietiško tipo kul- 
tūras, kad mes negalime jos atmesti, neneigdami mūsų kultūrinio 
paveldo, vadinasi, neneigdami to, kas mes esame. Bet viena priežas- 
tis, dėl kurios ji priimtina, - orientuota ne tiek į kultūrą bei istoriją, 
kiek į jos pagrįstumą, - yra ta, kad labai sunku racionaliai pagrįsti 
kokią nors jos alternatyvą. Žinoma, ši idėja gali būti atmesta be 
vidinių prieštaravimų." Bet atmesti ją galiausiai reikštų tvirtinti, kad 

kai kurie Žmonės turi būti laikomi privilegijuotais iš prigimties, visai 
nepriklausomai nuo to, ką jie gali duoti visuomenei. Pagrįsti tokią 
tezę yra sunkus uždavinys, kurio niekas, kiek man žinoma, neiš- 
sprendė. 

Tačiau vis dar lieka toks klausimas: ką iš tikrųjų reiškia prigimtinė 
lygybė? Aspektas, kuris, kaip man atrodo, labiausiai siejasi su demo- 
kratiniu procesu, įšreiškiamas Lygaus Interesų Traktavimo Principo. 
Tačiau ko šis principas reikalauja, toli gražu nėra aišku. Tebus man 
leista jį paaiškinti tiek papildant tam tikra pridėtine prasme, tiek, 
įkandin Locke'o, pasakant, ko jis nereiškia. 

Pirmiausia šis principas implikuoja, kad kolektyvinio sprendimų 
priėmimo procese kiekvieno sprendimams paklūstančio asmens inte- 
resai turi būti (įmanomose ribose) kruopščiai išryškinami ir interpre- 
tuojami. Akivaizdu, kad be šio Žingsnio negalėtų būti atsižvelgta į 
kiekvieno “valdinio" interesus; dar sunkiau būtų tuos interesus trak- 
tuoti lygiai. Tačiau šis principas neimplikuoja, kad “valdinys", į 
kurio interesus turi būti atsižvelgta, kartu turėtų būti ir “interpretato- 
rius“. Be to, nereikia, kad “interpretatorius" kartu būtų ir sprendžian- 
tysis. 

Tarkime, kad valdiniai yra Able'as, Bakeris ir Carras, bet Dawso- 
nas yra pats geriausias jų interesų interpretatorius, o sprendimus ge- 
riausiai priima Ecclesas, iš kurio reikalaujama, kad jis lygiai traktuo- 
tų Able'o, Bakerio ir Carro interesus. Šis principas reikalautų, kad, 
pirma, Dawsonas kruopščiai interpretuotų ir išreikštų Able'o, Bake- 
rio ir Carro interesus; antra, Ecclesas visiškai suprastų Dawsono in- 
terpretaciją ir trečia, Ecclesas priimtų sprendimą, visapusiškai apsvar- 
stęs ir įvertinęs kiekvieno interesus, kaip juos interpretuoja Dawso- 
nas. Tačiau be to, ketvirta, spręsdamas, Ecclesas “lygiai traktuoja" 
kiekvieno interesus. Tai reiškia, kad Ecclesas traktuoja Able'ą, Ba- 
kerį ir Carrą kaip turinčius teisę, kad būtų vienodai tarnaujama jų 
interesams; be to, tariama, kad nė vienas neturi jokių prigimtinių pri- 
vilegijų. Tarkime, kad Able'o interesui geriausiai pasitarnaujama, pa- 
sirenkant X, Bakerio - pasirenkant Y ir Carro - pasirenkant Z. Mūsų 
principas draudžia Ecclesui pasirinkti Z, tarkime, dėl to, kad Carro 
pretenzija į Z yra pranašesnė (nesvarbu, dėl kokių priežasčių) už Ab- 
le'o pretenziją į X ar Bakerio - į Y. Ecclesas privalo ieškoti sprendi- 
mo, kuris būtų neutralus Able'o, Bakerio ir Carro atžvilgiu.* 

Dvi prigimtinės lygybės idėjos silpnybės 


Tačiau pati savaime Prigimtinės Lygybės Idėja nepakankamai 
stipri, kad ja būtų galima pagrįsti kokias ypatingas išvadas; demokra- 
tijos ji tikrai nepagrindžia. Ji silpna mažiausiai dviem požiūriais. Visų 
pirma, nors ji apriboja nelygybę, šios ribos yra labai plačios. Ji, pavyz- 
džiui, suponuoja, kad mes visi turime viską lygiai pasidalinti, ar tai 
būtų balsai, pilietinės teisės, medicinos aptarnavimas, ar dar kas nors. 
Nors ji apribotų kai kurių vertybių lygų pasidalinimą, ji vis vien įtei- 
sintų labai daug kitų. Jei mano kaimynas turi nesveikus inkstus ir, kad 
išgyventų, reikalingas dializės, lygus pasidalinimas reikalautų, kad 
mes abu (arba nė vienas iš mūsų) turėtume teisę į ją, kas, žinoma, būtų 
nesąmonė. 

Šio principo ribas mes galime pamatyti aiškiau, pasitelkdami Doug- 
laso Rae'aus “lygybės gramatiką" (Rae 1981). Tam tikrose situacijose 
geriausias Eccleso sprendimas galėtų būti toks: kiekvienam asmeniui 
skiriamas kiekis, aprūpinantis jį “gėrybėmis" pagal taisyklę vienoda 
vertė kiekvienam asmeniui. Ši taisyklė gali būti apibrėžta, apsvarstant 
kiekvieno asmens poreikius, norus, pasitenkinimus, tikslus ar dar ką 
nors. Tokia yra “į asmenį atsižvelgianti lygybė". Tačiau nors gali 
pasirodyti, kad prigimtinė lygybė visada reikalauja į asmenį atsižvel- 
giančios lygybės, Ecclesas kartais gali pagrįstai nuspręsti Able'ą, Ba- 
kerį ir Carrą apdovanoti lygiais “gėrybių" kiekiais, paketais ar lygio- 
mis kvotomis. Tokia yra į kiekį atsižvelgianti lygybė. Paprastai kiekio 
lygybė pažeidžia į asmenį atsižvelgiančią lygybę, ir atvirkščiai. 

Prigimtinės Lygybės Idėja palieka atvirus ir kitus labai keblius klau- 
simus, į kuriuos turi atsakyti interpretatorius Dawsonas ir sprendimų 
priėmėjas Ecclesas. Ką interpretatorius Dawsonas turi laikyti Able'o, 
Bakerio ir Carro “interesais" — jų pačių preferencijas, pavyzdžiui, jų 
norus, poreikius, ar kokį kitą substancinio gėrio pagrindą? Be to, šis 
principas sprendimų priėmėjui Ecclesui nepasako, ar kiekvieną asme- 
nį apdovanoti tinkamomis gėrybėmis tiesiogiai, ar vietoj to užtikrinti, 
kad Able'as, Bakeris ir Carras turėtų lygias galimybes įsigyti reikia- 
mas substancines gėrybes. Tarkime, Ecclesas nusprendžia, kad Ab- 
le'o, Bakerio ir Carro interesams geriausiai pasitarnaujama, jiems su- 
teikiant vienodas galimybes. Ar jų prigimtinė lygybė reikalauja, kad 
Ecclesas suteiktų kiekvienam iš jų vienodas priemones ar vienodus 

instrumentus įgyvendinti savo interesus, pvz., tokias priemones, kaip 
dvylika metų visiškai vienodo mokymo? Ar vietoj to Ecclesas privalė- 
tų pabandyti užtikrinti, kad Able'as, Bakeris ir Carras turėtų lygią 
tikimybę pasiekti savo tikslus, pavyzdžiui, duodant specialų (ir bran- 
gesnį) išsilavinimą Able'ui, kuris iš prigimties gabus, ir Bakeriui, 
kuris kultūriškai atsilikęs? 

Antroji silpnybė yra pirmosios padarinys. Jau sakiau, kad prigimti- 
nės lygybės prielaida niekaip neimplikuoja, kad Able'as, Bakeris ir 
Carras yra geriausi savo gėrio ar interesų teisėjai. Tarkime, teisinga, 
kad keletas žmonių, panašių į Ecclesą, ne tik daug geriau už kitus žino, 
koks yra jų individualus ir bendras gėris ir kaip geriausiai jį pasiekti, 
bet kartu jiems galima visiškai patikėti tą gėrį įgyvendinti. Tokiu 
atveju būtų galima prieiti Prigimtinės Lygybės Idėjai visiškai priešta- 
raujančią išvadą, kad tokie žmonės kaip Ecclesas, turintys aukščiausią 
žinojimą ir dorybę, turėtų valdyti visus kitus. Negana to: jeigu kiekvie- 
no asmens gėris nusipelno lygaus traktavimo ir jeigu pranašesnė pri- 
žiūrėtojų grupė gali geriausiai užtikrinti lygų traktavimą, tada priežiū- 
ra būtų akivaizdžiai siektinas, o demokratija taip pat akivaizdžiai ne- 
siektinas dalykas. 

Todėl kitame skyriuje aš įvesiu antrą - taip pat gerai žinomą — prin- 
cipą, kurį aš vadinu Asmeninės Autonomijos Prielaida. Susietas su 
Prigimtinės Lygybės Idėja, jis padės suręsti tvirtą pamatą demokrati- 
niams įsitikinimams. 

Tačiau, prieš nagrinėjant asmeninę autonomiją, svarbu įžvelgti, 
kokį papildomą turinį galima suteikti terminui “interesai". Apskritai 
demokratijos šalininkai fundamentaliausius Žmonių “interesus" ar “gė- 
rį" interpretavo trejopai. Žmonės suinteresuoti turėti galimybes pa- 
siekti maksimaliai įmanomą laisvę, visiškai išskleisti savo kaip žmo- 
giškųjų būtybių sugebėjimus bei potencijas ir patenkinti visus kitus, jų 
pačių manymu, svarbius interesus įmanomose ribose ir nekenkiant 
kitiems. Galima tvirtinti, kad demokratija yra esminė priemonė paten- 
kinti šiuos pamatinius interesus, nors ji gali būti toli gražu nepakanka- 
ma sąlyga juos patenkinti. 

DEMOKRATIJA KAIP MAKSIMALIAI 
ĮMANOMOS LAISVĖS SĄLYGA 


Nuo XVII a. demokratijos šalininkai labai pabrėždavo jos ryšį 
su laisve. Šiuo požiūriu demokratija yra laisvės sąlyga trejopai. 


Bendroji laisvė 


Tiek demokratijos šalininkai, tiek jos priešininkai seniai pri- 
pažįsta, kad ji susijusi su laisve kitaip negu bet koks kitas režimas. 
Kadangi tam tikros teisės, laisvės ir galimybės yra esminės paties 
demokratinio proceso dalys, tada, kol šis procesas vyksta, šios teisės, 
laisvės ir galimybės irgi privalo būtinai egzistuoti. Tai žodžio laisvė, 
teisė kurti politines organizacijas, teisė į opoziciją, sąžiningus bei 
laisvus rinkimus ir pan. Todėl minimali politinės laisvės skalė demo- 
kratinėje sistemoje esmingai apima gana plačią svarbių teisių skalę.? 
Tačiau nėra taip, kad tos pamatinės politinės teisės egzistuotų be tam 
tikrų kitų sąlygų. Politinė kultūra, kuri reikalinga demokratinės san- 
tvarkos egzistavimui, — tai, ką Tocgueville'is vadino žmonių papro- 
čiais (pranc. moeurs), “būtent moralines ir intelektualinės socialinio 
žmogaus savybes, suvoktas kaip visuma“ (1840, 2:379), — linkusi 
pabrėžti asmens teisių, laisvių ir galimybių vertę. Taigi ne tik kaip 
idealas, bet ir kaip praktinė tikrovė, demokratinis procesas apgaubtas 
asmeninės laisvės aura. 

Teisių, kurios iš esmės reikalingos demokratiniam procesui, dėka, o 
kartu ir dėl politinės kultūros bei platesnės su šiuo procesu susijusios 
asmeninės laisvės srities, demokratija linkusi sukurti asmeninės lais- 
vės sritį, daug platesnę negu galima tikėtis iš kitokių režimų. 


Apsisprendimo laisvė 

Tačiau demokratija ypač susijusi su laisve ir kitaip: ji maksi- 
maliai išplečia galimybes žmonėms gyventi taip, kad jie privalėtų 
paklusti tik jų pačių pasirinktiems įstatymams. Šio argumento esmė 
gali būti apibendrinta taip: valdytis pačiam, paklusti paties pasirink- 

tiems įstatymams, būti apsisprendžiančiam (self-determining) yra siek- 
tinas tikslas. Tačiau pasiekti šio tikslo žmonės negali gyvendami izo- 
liuotai. Kad gyvenimas teiktų pasitenkinimą, jie turi gyventi kartu su 
kitais. Tačiau gyvenimas kartu su kitais neišvengiamai reikalauja, kad 
kartais jie turi paklusti kolektyviniams sprendimams, saistantiems vi- 
sus. Tad problema yra tokia: surasti būdą, kuriuo asociacijos nariai 
gali priimti sprendimus, saistančius visus, ir visiems valdytis patiems. 

Kadangi demokratija maksimizuoja asociacijos narių apsisprendi- 
mo galimybes, ji yra geriausias sprendimas. Populiariausia šio argu- 
mento išsklaida pateikta Visuomenės sutartyje; iš tikrųjų, šiame trak- 
tate Rousseau aiškiai siekia: “Surasti tokią asociacijos formą, kuri 
savo bendra jėga gintų ir globotų kiekvieno asociacijos nario asmeny- 
bę ir nuosavybę ir kurioje kiekvienas, susijungdamas su visais, vis 
dėlto yra pavaldus tik pats sau ir lieka toks pat laisvas, kaip ir anks- 
čiau" (Ruso Ž.Ž. 1979. “Apie visuomenės sutartį, arba politinės teisės 
principai". Kn.: Ruso Ž.Ž. Rinktiniai raštai. P. 148). 

Demokratijos kaip apsisprendimo laisvės maksimizavimo pateisini- 
mas buvo paremtas ir tų, pradedant Locke'u, kurie buvo įsitikinę, kad 
valdžia turi būti grindžiama pavaldinių pritarimu. Juk jokia kita val- 
džios forma (bent jau iš principo) negali tiek užtikrinti, kad pačios 
valdžios struktūra ir procesai bei jos priimti ir ginami įstatymai labai 
priklausytų nuo tikro pavaldinių pritarimo. Juk demokratijoje ir tik 
demokratijoje sprendimus dėl santvarkos ir įstatymų priima dauguma. 
Ir, priešingai, visos galimos alternatyvos demokratijai šias gyvybiškai 
svarbias problemas leistų spręsti mažumai. 

Ši tezė gali būti (ir dažnai buvo) ginčijama, remiantis trim argumen- 
tais. Pirma, net jeigu iš principo demokratija užtikrintų, kad šie klau- 
simai būtų sprendžiami daugumos, pralaiminti mažuma nebūtinai būtų 
valdoma jos pačios pasirinktų įstatymų. Nors daugumos narys gali būti 
“pavaldus tik pats sau ir lieka toks pat laisvas, kaip ir anksčiau", 
mažumos narys gali būti priverstas paklusti įstatymui, priimtam kitų — 
daugumos — ir kaip tik tokiu mastu yra mažiau laisvas negu anie. 
Rousseau stengėsi apeiti šį sunkumą, siūlydamas, kad pradinė visuo- 
meninė sutartis būtų pagrįsta vieningu sutikimu, bet “Be šios pradinės 
sutarties, daugumos nuomonė visada privaloma visiems kitiems" (Ru- 
so Ž.Ž. Op. cit. P. 231). Tačiau jo argumentacija yra per silpna ir 
neišskleista, todėl neįtikinanti. Nelaimei, ne vienam Rousseau daugu- 

mos valdžios pateisinimas liko paini problema, kurią aš nagrinėsiu 10 
skyriuje. Tačiau čia mums nėra reikalo prie jos sustoti, nes jeigu visos 
nedemokratinės daugumos valdžios alternatyvos suponuoja tam tikrą 
mažumos valdžios formą, tada tezė, kad demokratija maksimizuoja 
apsisprendimo grindžiamos laisvės galimybes, galioja, nes bet kokioje 
nedemokratinėje santvarkoje savivaldos laisvę turinčių narių skaičius 
yra neišvengiamai mažesnis negu demokratinėje. 

Tačiau toks šios tezės performulavimas duoda galimybę iškelti ant- 
r3jį prieštaravimą: jeigu politinė asociacija, grindžiama daugumos val- 
džia, išplečia apsisprendimo laisvę labiau negu asociacija, grindžiama 
mažumos valdžia, tada juo didesnė dauguma, kuri reikalinga, priimant 
sprendimą, juo labiau išsiplečia apsisprendimo laisvė. Tada vieningu- 
mas iš esmės būtų geriausias principas. Šiuo požiūriu, vieningumo 
principas, kurio Rousseau (kaip ir Locke'as) reikalavo tik mitinės 
“pradinės sutarties" pagrindimui, būtų pranašesnis už daugumos prin- 
cipą ne tik sudarant pradinę sutartį, bet ir priimant visus vėlesnius 
įstatymus. Kadangi vieningumo reikalavimas užtikrintų, kad nė vienas 
įstatymas nebūtų priimtas be kiekvieno nario pritarimo, galima many- 
ti, kad kartu jis užtikrintų apsisprendimo laisvę kiekvienam nariui. 
Tačiau, deja, vieningumo principas turi rimtų trūkumų, kurie bus nag- 
rinėjami vėlesniuose skyriuose, kur matysime, kad vieningumas nėra 
nei įmanomas, nei siektinas kaip bendra kolektyvinių sprendimų tai- 
syklė. Tačiau dabar mums nėra reikalo pradėti šį aptarimą. Tik paste- 
bėkime, kad jeigu vieningumas demokratiniame procese būtų siektina 
ir galima sprendimų priėmimo taisyklė, tada demokratijos kaip apsi- 
sprendimo laisvės maksimumo pateisinimas nebūtų niekaip paneigia- 
mas: tada demokratija maksimizuotų laisvę vieningumo, o ne daugu- 
mos principo pagrindu. 

Tačiau lieka ir trečias prieštaravimas: postuluodami demokratinę 
politinę visuomenę, valdomą pagal vieningumo arba pagal daugumos 
principą, mes akivaizdžiai turime mintyje idealią sistemą. Bet, kaip 
sakiau, realiai egzistuojančios politinės sistemos, įskaitant demokrati- 
nes sistemas, neprilygsta jų idealiems modeliams. Ir kartais argumen- 
tuojama, kad realios “demokratijos" yra taip nutolusios nuo idealo, 
kad praktiškai mažumos valdo daugumas, ir kaip idealas šlovinama 
apsisprendimo laisvė, tikrovėje atimama iš daugumos Žmonių. Su ide- 
alu lyginamų realių “demokratijų" trūkumai yra taip gerai žinomi ir 

tokie rimti, kad tokios kritikos negalima atmesti kaip nepagrįstos. 
Tačiau kartu uždavinys įvertinti realias “demokratijas" yra nepapra- 
stai sunkus, nepriklausomai nuo to, ar mes jas lyginame su nedemo- 
kratiniais režimais, ar su jų pačių idealiais modeliais. Šis uždavinys 
bus sprendžiamas vėlesniuose skyriuose. Tačiau dauguma kritikų, ke- 
liančių ką tik mano aprašytą prieštaravimą, turbūt teigtų, kad realiųjų 
“demokratijų" blogybė yra ta, jog jos neatitinka demokratinių normų. 
Akivaizdu, kad, keliant tokį prieštaravimą, nereikia ir paprastai nesie- 
kiama neigti, kad, jeigu demokratija atitiktų jos pačios normas, ji 
išplėstų apsisprendimo laisvę labiau už bet kokią įmanomą jos alterna- 


tyvą. 


Moralinė autonomija 


Galima sutikti su tuo, kas buvo pasakyta, ir kartu prieštarauti 
implicitinei prielaidai, kad laisvė valdytis pačiam, paklūstant paties 
pasirinktam įstatymui, yra siektinas tikslas. Turbūt nedaugelis kritikų 
iš tikrųjų ginčytų šią prielaidą, o dauguma jai pritartų. Tačiau būtina 
kelti tokį klausimą: kodėl siektina kaip tik tokia laisvės forma? 

Svarbius atsakymo į šį klausimą aspektus galima rasti kituose demo- 
kratijos pateisinimuose, kuriuos mes rengiamės gvildenti. Gyvenimas 
paklūstant paties pasirinktam įstatymui ir dalyvavimas šitokių įstaty- 
mų pasirinkimo procese skatina piliečių, kaip moralinių ir socialinių 
būtybių, asmeninį brendimą ir įgalina piliečius apsaugoti bei išplėsti 
savo esmingiausias teises, pamatinius interesus ir siekius. 

Tačiau esama gilesnio motyvo vertinti šią savivaldos laisvę, motyvo, 
mažiau susijusio su instrumentine nauda siekiant kitų tikslų. Tai yra 
pačios moralinės autonomijos vertė. Moraliai autonomišku asmeniu aš 
laikau tą, kuris pats pasirenka savo moralinius principus ir nuo jų labai 
priklausančius sprendimus, remdamasis refleksija, apmąstymu, tyrinė- 
jimu ir svarstymu. Būti moraliai autonomiškam reiškia būti savival- 
džiam moraliai reikšmingų pasirinkimų srityje (plg. Kuflik 1984, 272). 

Čia, matyt, neverta aptarinėti disputų apie moralinės autonomijos 
prasmę.!" Ir aš neketinu daug kalbėti apie tai, kodėl moralinė autono- 
mija turi būti gerbiama.!! Tikiu, kad pagarbos moralinei autonomijai 
priežastys galiausiai glūdi įsitikinime, jog tai yra savybė, be kurios 

žmogiškos būtybės nustoja būti visiškai žmogiškomis, 0 jeigu šios 
savybės nėra, jos apskritai praranda Žmogiškumą.!? Trumpai tarus, 
Jeigu geistina, kad žmogiškos būtybės būtų moralios būtybės, - aš 
gerai jaučiu, kad šito neneigs nė vienas šios knygos skaitytojas, - tada 
jų moralinė autonomija turi būti gerbiama. 

Apriboti galimybę gyventi paklūstant paties pasirinktiems įstaty- 
mams, vadinasi, apriboti moralinės autonomijos apimtį. Kadangi de- 
mokratinis procesas maksimizuoja įmanomą apsisprendimo apimtį 
tiems, kurie paklūsta kolektyviniams sprendimams, kartu jis maksi- 
maliai gerbia moralinę autonomiją tų, kurie paklūsta jo įstatymams. 


DEMOKRATIJA KAIP ŽMOGAUS 
BRENDIMO SĄLYGA 


Kad režimo pobūdis ir jam pavaldžių žmonių savybės yra 
kažkaip susijusios, yra politinės filosofijos trivialybė nuo graikų lai- 
kų. Savo Svarstymuose apie atstovaujamąją valdžią Johnas Stuartas 
Millis atsiliepia į šį seną požiūrį: 


Pirmasis geros valdžios bruožas... tai žmonių, sudarančių bendruomenę, 
dorybė ir sumanumas, tad svarbiausias bet kokios valdžios formos pranašu- 
mo bruožas - skatinti pačių žmonių dorybę ir sumanumą. Pirmas klausimas, 
liečiantis bet kokias politines institucijas: kiek jos linkusios bendruomenės 
nariuose puoselėti įvairias siektinas moralines ir intelektualinės savybes 
(Mill [1861] 1958, 25). 


Tačiau nebūna sutarimo dėl tikslios santykio tarp režimo ir žmogaus 
charakterio apibrėžties; nesusitarta net dėl priežastingumo krypties. 
Nežiūrint to, demokratija buvo ginama kaip tik todėl, kad ji labiau už 
kitus režimus skatina tam tikras siektinas savo piliečių savybes. 

Millio požiūriu, visiems užtikrindama galimybę aktyviai dalyvauti 
politiniame gyvenime, demokratija, kaip jokie kiti režimai, puoselėja 
savarankiškumo, pasitikėjimo savimi ir pilietiškumo savybes (53-55). 
Argumentas, kad dalyvavimas politikoje demokratinių režimų pilie- 
čiuose stiprina siektinas asmenines ir socialines savybes, nuo Millio 
laikų buvo pateikiamas dažnai, ypač tiesioginės demokratijos šalinin- 
kų (žr. Pateman 1970, 43; Barber 1984, 153). 

Nors labai patrauklus ir įtikinamas, kaip demokratijos pateisinimo 
būdas šis argumentas turi didelį trūkumą: jis visiškai priklauso nuo to, 
ko verta empirinė hipotezė, teigianti egzistuojant ryšį tarp režimo ir 
jam priklausančių žmonių savybių. Nustatyti ryšį tarp režimo ir asme- 
ninių savybių yra sunkus uždavinys, ir šiuolaikiniai sociumo tyrinėto- 
jai pasistūmėjo į priekį nedaug palyginus su Platonu, Machiavelli ir 
Milliu. Nors šiuolaikiniai teoretikai kartais teigdavo, kad “demokrati- 
nis asmuo" (“a democratic personality“) yra reikalingas demokrati- 
nėms institucijoms ar yra jų formuojamas, pastangos apibrėžti skiria- 
mąsias demokratinio asmens savybes ir nustatyti jų ryšį su demokrati- 
niais režimais ar demokratine praktika nebuvo labai vykusios. Pavyz- 
džiui, spėjimas, kad dalyvavimas politikoje skatina stipresnį savigar- 
bos jausmą, didesnę pakantą ir didesnį pilietiškumą, labai menkai 
(jeigu išvis) patvirtintas sisteminių tyrinėjimų (Sniderman 1975). Me- 
todologinės kliūtys, trukdančios patikrinti šią hipotezę, yra tokios 
didelės, kad šis spėjimas geriausiu atveju yra silpnas ir pažeidžiamas 
demokratijos pateisinimas — akivaizdžiai ne toks, kuris būtų pakanka- 
mai svarus pats savaime. 

Tačiau, jei mes apsvarstysime ankstesnius demokratijos pateisini- 
mo būdus, galėsime pažvelgti į šį klausimą kitaip. Tarkime, mes tiki- 
me, kad subrendę asmenys be kitų privalo turėti ir tokias savybes: 
1. Jie privalo sugebėti pasirūpinti savimi, t.y. sugeba rūpintis savo 
interesais. 2. Jie privalo būti kiek galima autonomiškesni moraliai, 
ypač priimdami jiems ir kitiems labai svarbius sprendimus. 3. Jie 
privalo veikti atsakingai, t.y. kaip galima geriau apsvarstyti veiksmo 
alternatyvas, numatydami padarinius ir atsižvelgdami į savo bei kitų 
teises ir pareigas. 4. Jie privalo sugebėti dalyvauti laisvoje ir atviroje 
diskusijoje, kad priimtų moralinius sprendimus. Tiek atsitiktinė, tiek 
sisteminė apžvalga leidžia tikėti, kad daug, galbūt dauguma, žmonių iš 
prigimties turi galimybę subrandinti šias savybes, ir kad lygis, iki 
kurio jie tas savybes subrandina, pirmiausia priklauso nuo tų aplinky- 
bių, kuriose jie gimsta ir bręsta (arba ne). | 

Viena iš tokių aplinkybių yra politinio režimo, kuriame asmuo gyve- 
na, prigimtis. Ir tikėtina, kad tik demokratiniai režimai gali sudaryti 
sąlygas, prie kurių visiškai išsiskleidžia mano minėtos savybės. Juk 
visi kiti režimai sumažina - dažnai drastiškai - erdvę, kurioje suaugę 
žmonės gali veikti savo (dar mažiau kitų žmonių) interesų labui, apsi- 

spręsti, prisiimti atsakomybę už svarbius sprendimus ir ieškodami 
geriausio sprendimo laisvai bendrauti su kitais. Kadangi demokratinė 
valdžia vargu gali būti pakankama sąlyga, leidžianti išsiskleisti šioms 
savybėms, ir kadangi bet kuriuo atveju realūs režimai niekada nėra 
visiškai demokratiški, metodologiškai sunku patikrinti šį teiginį empi- 
riškai. Bet jei mano aprašytos savybės yra geistinos, tada atrodo pa- 
grįsta manyti, jog — siekiant, kad jos atsirastų daugelyje žmonių, - bū- 
tina ir galbūt pakankama, kad žmonės valdytųsi demokratiškai. 


DEMOKRATIJA KAIP ASMENINIŲ INTERESŲ 
APSAUGOS SĄLYGA 


Turbūt plačiausiai demokratija pateisinama tuo, kad ji gali 
esmingai apsaugoti asmenų, paklūstančių valstybės tarnautojų potvar- 
kiams ar veiksmams, bendruosius interesus. Kadangi tie interesai ap- 
1ma laisvę ir asmens brendimą, jie kartu apima plačią skalę teisių, 
troškimų, norų ir veiksmų, kuriuos galėtų laikyti svarbiais žmonės, 
gyvenantys tam tikroje visuomenėje ir istorinėje situacijoje. 

Savo Svarstymuose apie atstovaujamąją valdžią Millis pateikė tokią 
argumentaciją: 


1. Principas “toks pat universaliai teisingas ir taikytinas, kaip bet 
koks bendras teiginys, kuriuo galima remtis svarstant žmogiškus 
reikalus... yra tas, kad kiekvieno ir bet kurio asmens teisės bei 
interesai tik tada neignoruojami, kai pats asmuo gali ir yra įpratęs 
juos ginti... Žmonės apsaugoti nuo kitų daromo blogio tik tokiu 
mastu, kokiu jie turi galią išlikti — ir yra —- save saugantys". 

2. Žmonės gali apsaugoti savo teises bei interesus nuo valdžios ir tų, 
kurie kontroliuoja valdžią ir daro jai įtaką, piktnaudžiavimo tik tuo 
atveju, jeigu jie gali visiškai lemti valdžios veiksmus." 

3. Tokiu būdu “labiausiai siektina - galimybė visiems dalyvauti 
suverenioje valstybės galioje“, t.y. demokratinė valdžia. 

4. “Bet kadangi bendruomenėje, didesnėje už atskirą mažą miestą, 
visi gali dalyvauti viešojoje veikloje tik labai menkai, idealus 
tobulos valdžios tipas turi būti atstovavimas" (Mill [1861] 1958, 
43, 55). 

Nors Millio atstovaujamosios valdžios apologijoje akivaizdžiai nė- 
ra utilitarinių prielaidų, ir nors jis, skirtingai nuo savo tėvo ir Bent- 
hamo, atsisakė tapatinti laimę su malonumu, jis ir toliau tikėjo, kad 
laimė yra aukščiausias gėris. Todėl, mano galva, jis buvo priverstas 
tarti, kad teisių ir interesų apsauga yra siektina, nes tos teisės ir 
interesai yra laimės sąlyga. Tačiau Millio argumentacija griežtai ne- 
reikalauja šios prielaidos, ir, kad ją priimtum, nereikia būti utilitari- 
stu. Pavyzdžiui, galima paprasčiausiai sutikti, kad net jeigu teisių ir 
interesų apsauga nebūtinai laiduoja laimę, moraliai teiktina, kad būtų 
apsaugotos pamatinės asmens teisės bei interesai. Todėl svarbu turėti 
galvoje, kad Millio argumentacijos pagrįstumas ir jos implicitinė prie- 
laida nebūtinai priklauso nuo kokios nors utilitarizmo formos pagrįs- 
tumo. 

Nežiūrint to, teisinga, kad tokie klasikiniai utilitaristai kaip Bentha- 
mas ir Jamesas Millis, kaip ir nesuskaičiuojami jų pasekėjai, pateisino 
demokratiją tuo, kad reikmių patenkinimas yra laimės laidas; ir kad 
demokratija yra siektina dėl to, kad ji yra (ir tiek, kiek ji yra) politinis 
procesas, kurio dėka žmonės gali geriausiai patenkinti savo reikmes. 
Jų argumentacijos bendroji forma yra lygiai tokia pat kaip Millio, 
išskyrus tik tai, kad toks utilitaristas kalba apie reikmes ten, kur Millis 
kalba apie teises ir interesus. 

Nors ir labai paplitusi, pastanga pateisinti demokratiją kaip reikmių 
patenkinimo sąlygą buvo puolama kai kurių demokratijos teoretikų. 
Pavyzdžiui, Johnas Plamenatzas tvirtino, kad “nepagrįsta tikėti, kad 
juo labiau man sekasi maksimizuoti mano reikmių patenkinimą tose 
ribose, kuriose galima tikėtis sėkmės, juo turėčiau būti laimingesnis". 
Negana to, mums nedera lyginti valdžių ir prieiti išvadą, tariamai 
prilygstančią pagrįstam empiriniam sprendiniui, kad “apskritai vienos 
valdžios politika labiau negu kitos savo pavaldiniams sudaro sąlygas 
maksimizuoti jų reikmių patenkinimą“, ypač jeigu valdžios yra skir- 
tingų tipų, o turimų mintyje Žmonių vertybės ir tikėjimai labai skiriasi. 
Galiausiai žmonės neteikia ir neturi teikti pirmenybės demokratijai, 
Jei jie tiki, jog ji yra geresnė dėl to, kad maksimizuoja jų reikmių 
patenkinimą. “Nei jos šalininkai, nei jos kritikai nesidomi reikmių 
patenkinimo maksimizavimu ar tikslų įgyvendinimu. Jie palankūs de- 
mokratijai, nes ji duoda žmonėms tam tikras teises ir galimybes; arba 
Jie ją atmeta, nes ji to neduoda. Tačiau šios teisės ir galimybės vertina- 

mos ne todėl, kad jos padeda žmonėms maksimizuoti savo reikmių 
patenkinimą“ (Plamenatz 1973, 163, 164, 168). 

Tačiau vienas dalykas sakyti, kad demokratija negali būti pateisinta 
tuo, kad ji maksimizuoja reikmių patenkinimą, ir visai kita tvirtinti, 
kad demokratija neturi jokio ryšio su žmonių reikmėmis. Pradėkime 
nuo to, kad nebūtina priimti paprastą klasikinio utilitarizmo psicholo- 
giją, idant tikėtum, kad laimė kiek priklauso nuo kai kurių ar visų 
reikmių patenkinimo. Negalėčiau suprasti, kaip žmonės galėtų būti 
laimingi, jeigu nebūtų patenkinta jokia jų reikmė. Taip pat sunku 
suprasti, dėl ko žmonės galėtų vertinti tokią valdžią, kuri niekada 
nedarytų to, ko jie iš jos laukia. Jeigu, kaip taria Plamenatzas, žmonės 
vertina demokratiją dėl jos teikiamų teisių ir galimybių, tada jie priva- 
lo norėti, kad jų valdžia garantuotų, saugotų bei skatintų šias teises ir 
galimybes. Jeigu jų požiūriu demokratija netenkina šių reikmių geriau 
negu bet kokia tikėtina jos alternatyva, tada, jei jie protingi, jie teiktų 
pirmenybę alternatyvai. 

Žmonių noras, kad jų valdžia kažką darytų ir vengtų daryti kažką 
kita, be abejo, nelygus “reikmių patenkinimo maksimizavimui“. Ma- 
rytės siekis patenkinti norą suvalgyti hamburgerį tikrai netapatus Ma- 
rytės reikalavimui, kad valdžia maksimizuotų jos galimybes valgyti 
hamburgerius. Tikriausiai joks sveiko proto žmogus nesitiki iš val- 
džios, kad ji patenkins ar bandys patenkinti visas jo reikmes. Tai, ko 
žmonės laukia arba nelaukia iš valdžios, yra ypatingas jų reikmių 
pogrupis - ir daug kam mažas pogrupis. Nežiūrint to, tas pogrupis gali 
būti labai svarbus. Pavyzdžiui, jis gali apimti tai, ką Millis vadino 
teisėmis ir interesais, o Plamenatzas - teisėmis ir galimybėmis. Kad 
šis ypatingas, bet dažnai svarbus pogrupis nebūtų painiojamas su dau- 
gybe norimų patenkinti “reikmių", tebūnie man leista jį vadinti “kerti- 
niais politiniais poreikiais". 

Todėl geriau pateisinti demokratiją galima tuo, kad demokratinė 
valdžia - žymiai labiau negu bet kokia jos alternatyva - įgalina tvar- 
kingą ir taikingą procesą, kurio dėka piliečių dauguma gali paskatinti 
valdžią daryti tai, ko labiausiai iš jos norima, ir nedaryti to, ko iš jos 
nenorima.!* Užuot reikalavę, kad demokratinė valdžia maksimizuotų 
reikmių patenkinimą, mes galime reikalauti, kad ji siektų įgyvendinti 
kertinių politinių poreikių minimumą. Gali būti, kad praktiškai mes 
negalime nuspręsti, ar toks pateisinimas yra pagrįstas, lygindami de- 

mokratinių ir nedemokratinių valdžių darbus su duomenimis apie tai, 
ko piliečiai nori iš savo valdžių ir ko nenori. Vis dėlto mes galbūt 
galėtume prieiti pagrįstą sprendimą, tas galimybes, kurias demokrati- 
nis procesas (tiek kaip idealas, tiek realiai) suteikia daugumai piliečių 
įtakoti valdžią, kad ji stengtųsi įgyvendinti jų kertinius politinius po- 
reikius, lygindami su tomis galimybėmis, kurias duotų nedemokratinė 
valdžia — tiek kaip idealas, tiek realiai. Remdamiesi tokiu lyginimu 
mes galėtume nuspręsti, ar toks reikalavimas yra pagrįstas. 

Tai didelis užmojis. Be kitų dalykų, mums reikėtų tiksliai apibrėžti 
institucijas, kurios reikalingos praktiniam demokratijos procesui. Šiems 
uždaviniams bus skirti vėlesni skyriai. Tuo tarpu nepanašu, kad Pla- 
menatzo kritika mus verstų atmesti Millio argumentaciją ar atsisakyti 
įsitikinimo, kad demokratinė valdžia duoda piliečiams geresnes gali- 
mybes patenkinti jų kertinius politinius poreikius negu bet kokios 
įmanomos demokratinės valdžios alternatyvos. 


*kk 


Anksčiau siūliau mintį, kad Prigimtinės Lygybės Idėja turi dvi silp- 
nybes: 1) Kadangi ji nepaaiškina, ką reikėtų laikyti žmogiškais intere- 
sais ar gėrybėmis, jos nustatomos nelygybės ribos yra neapibrėžtos ir 
miglotos. Todėl pati savaime ji nepagrindžia reikalavimo tokios lygy- 
bės, kuri reikalinga demokratijai. Šis principas tampa konkretesnis ir 
labiau susijęs su demokratiniu procesu, jei mes laikome, kad žmogiš- 
kieji interesai apima reikalavimus maksimizuoti laisvės ir asmeninio 
brendimo galimybes bei galimybes patenkinti kertinius politinius po- 
reikius. 

2) Tačiau net tokių gėrybių įvardijimas neišsprendžia šio principo 
interpretavimo klausimo. Kas turi aiškiau apibrėžti, kokioms gėry- 
bėms ar interesams turi būti teikiama pirmenybė? Trumpai tarus, kas 
turi valdyti? Ar negalima pagrįstai tvirtinti, kaip Platonas Valstybėje, 
kad tik labai kvalifikuotų ekspertų mažuma iš tikrųjų tinka priimti 
sprendimus šiais klausimais ir todėl - valdyti? Žinoma, šis klausimas 
gali būti iškelt4s net neišeinant už “demokratinės" sistemos ribų. Ar 
mums patiktų kokią nors sistemą vadinti “demokratija", jeigu demo 
dydį labai pranoktų iš demo išskirtų suaugusių žmonių skaičius? 
1 skyriuje matėme, kad Atėnai buvo kaip tik tokia sistema, o atėnie- 

čiai, šiaip ar taip, išradę šį terminą, Atėnus vadino demokratija. Ir 
nežiūrint universalistinės kalbos, Locke'as, Rousseau ir Jeffersonas, 
kaip anksčiau Aristotelis, o vėliau Millis, praktikoje vengė pripažinti 
universalų dalyvavimą. Juk, jų požiūriu, tinkamų dalyvauti politikoje 
asmenų daugeliu specifinių atvejų yra mažiau negu tų, kurie gali būti 
priversti paklusti įstatymams. 

Tai, kad jie galėjo tikėti liaudies valdžia, o kartu tikėti, kad “liaudis" 
neturi apimti visų Žmonių, neįrodo, kad jie neišvengiamai buvo nenuo- 
seklūs ar veidmainiai. Veikiau tai atskleidžia tam tikrą Prigimtinės 
Lygybės Idėjos kaip demokratijos pateisinimo būdo nepakankamumą. 


9—-697 


SEPTINTAS SKYRIUS 

Demokratija - liaudies valdžia — gali būti pateisinta tik pri- 
ėmus prielaidą, kad eiliniai žmonės apskritai tinkami (gualified) val- 
dytis patys. Juk atrodo akivaizdu, kad žmonės neturi valdytis patys, jei 
jie nėra tinkami tai daryti. Remdamiesi prielaida, kad vaikai nėra 
tinkami valdytis patys, mes visgi reikalaujame, kad jie būtų valdomi 
kitų, kurie, mūsų manymu, labiau tinkami tai daryti. 

Tačiau prielaida, kad žmonės apskritai —- eiliniai žmonės — yra 
pakankamai tinkami valdytis patys, iš pirmo žvilgsnio yra tokia eks- 
travagantiška, kad demokratijos kritikai jos nepriėmė nuo pat to 
laiko, kai demokratijos filosofinė idėja ir praktika pasirodė Graiki- 
joje. 


TVIRTASIS LYGYBĖS PRINCIPAS 


Prielaida, kad daugelis suaugusiųjų pakankamai tinkami val- 
dytis patys, gali būti pavadinta Tvirtuoju Lygybės Principu (kad jį 
atskirtume, pavyzdžiui, nuo silpnesnio principo, išreiškiamo Prigimti- 
nės Lygybės Idėja). Taip pat mes galime juo remtis kaip apytikrio 
vienodo tinkamumo prielaida, ir pagal reikalą aš naudosiu abu pavadi- 
nimus. 

Apytikrio vienodo tinkamumo prielaida suponuoja tris klausimus: 
Ką ji reiškia? Kaip ją galime racionaliai pagrįsti? Kokiems asmenims 
ji pritaikoma? 

TVIRTASIS PRINCIPAS: 
PRELIMINARINĖ INTERPRETACIJA 


Pateiksiu preliminarinę interpretaciją, kurią vėliau modifikuo- 
sių. Iš pradžių svarbu pastebėti, kad šis principas - taip galima many- 
ti - gali būti taikytinas tik tam tikrai grupei, tokiai, kaip visi Atėnų 
piliečiai. Bet nuo XVII a. panašūs teiginiai dažnai buvo formuluojami 
universalia forma, kaip garsiojoje deklaracijoje, kad “visi žmonės iš 
prigimties lygūs“*. O šiandien esame linkę manyti, kad “visi žmo- 
nės"** apima ir visas moteris, nors garsiosios frazės autoriai taip 
negalvojo. 

Įsivaizduokime, kaip esame mėginę, kad kokiai nors Žmonių asocia- 
cijai, konkrečiai ar hipotetinei, reikalingi kolektyviniai sprendimai, 
saistantys visus asociacijos narius. Kurie asociacijos nariai yra tinka- 
mi dalyvauti priimant šiuos kolektyvinius sprendimus ir kokiomis 
sąlygomis? Tarkime, kad preliminariai mes galime sutikti su tokia 
prielaida: 


Visi nariai, bendrai imant, yra pakankamai tinkami dalyvauti pri- 
imant kolektyvinius sprendimus, saistančius asociaciją, esmingai nu- 
lemiančius jų gėrį ar interesus. Bet kuriuo atveju nė vienas nėra tiek 
akivaizdžiai tinkamesnis už kitus, kad tik jam būtų patikėta priimti 
kolektyvinius ir saistančius sprendimus. 


Pastebėkime, kad ši prielaida sudaryta iš dviejų sakinių, kurie nėra 
griežtai ekvivalentiški teiginiai. Pirmasis tvirtina, kad visi nariai ati- 
tinka priimtiną kompetencijos kriterijų. Antrasis neigia, kad kokie 
nors nariai pasižymi tokiomis išskirtinėmis kvalifikacijomis, kurios 
leistų valdyti tik jiems. Pirmasis implikuoja hipotetinę žemutinę ribą, 
minimalų kompetencijos lygmenį, pasiekiamą visiems nariams; antra- 
sis - aukštutinę ribą - maksimalų kompetencijos lygmenį, nepasiekia- 
mą nė vienam nariui.! 

Grupė asmenų, kuriems gali tikti toks principas, gali būti pavadinta 
demu, populus, ar piliečių korpusu. Jo nariai yra pilnateisiai piliečiai. 


* “All men are created egual" —- iš Amerikos Nepriklausomybės deklaracijos antrojo 
sakinio. — Red. 
** Anglų k. žodis man reiškia ir “vyrą", ir “žmogų". - Red. 

(Glaustumo dėlei juos vadinsiu paprasčiausiai piliečiais.) Prelimina- 
riai mes tarėme, kad demas apima visus tos asociacijos narius, t.y. 
kiekvienas narys kartu yra pilietis. Tačiau įmanoma, kad kai kurie 
nariai, įpareigoti paklusti asociacijos taisyklėms, vis dėlto išskirti iš 
demo ir todėl nėra pilnateisiai piliečiai. Aiškus pavyzdys yra vaikai. 

Jei mes neigtume, kad Tvirtasis Lygybės Principas gali būti deramai 
taikomas visiems asociacijos nariams, būtų nepaprastai sunku, o gal ir 
neįmanoma, pagrįstai argumentuoti, kad visi asociacijos nariai turėtų 
būti pilnateisiai piliečiai, t.y. įgalioti pilnai dalyvauti asociacijos val- 
dyme. Juk jeigu - kaip vaikų atveju — kai kurie asmenys yra aiškiai 
netinkami valdyti, o kiti tinka, tada kyla klausimas, ar šie tinkamesni 
nariai, net jei jie sudaro mažumą, neturėtų valdyti likusių? Ir priešin- 
gai, jei Tvirtasis Principas taikomas visiems nariams, tada kokiu pa- 
grindu galima neigti, kad visi nariai kaip lygūs turėtų dalyvauti valdy- 
damiesi patys? 

Taigi racionalus tikėjimas demokratija suponuoja, kad Tvirtoji Ly- 
gybė egzistuoja tarp (pilnateisių) piliečių. Tačiau kas turėtų būti pilie- 
čiai, t.y. tarp ko egzistuoja Tvirtoji Lygybė? Atrodo, kad mes pateko- 
me į užburtą ratą: Tvirtoji Lygybė egzistuoja tarp piliečių, kadangi tie 
asociacijos nariai, tarp kurių egzistuoja Tvirtoji Lygybė yra (ar turi 
būti) piliečiai. Kaip ištrūkti iš šio rato? Kaip mes turėtume apibrėžti 
Tvirtosios Lygybės diapazoną? Priklausomai nuo atsakymo, demo- 
kratija gali būti universaliai priskirianti arba tokia siaura ir išskirianti 
kaip Venecijos respublika, kurioje mažiau nei du tūkstančiai Veneci- 
jos aristokratijai priklausančių vyriškos lyties narių buvo įgalioti val- 
dyti keletą šimtų tūkstančių Venecijos gyventojų. O kaip su išskirtųjų 
interesais? Ar jais turi būti rūpinamasi? Jei taip, tai kodėl ir kokiu 
būdu? Akivaizdu, kad moralinė demokratijos vertė, vadinasi, ir jos 
pateisinimas, skirsis priklausomai nuo jos apimties 

Todėl, nors savo diapazone tvirtas implikacijų požiunu, Tvirtasis 
Principas yra silpnas už jo diapazono esančių unplikacijų požiūriu. 
Atrodo, kad Tvirtojo Principo prasmė negali būt atskirta nuo jo diapa- 
sono: kol šis diapazonas neapibrėžtas, mums sunku spręsti apie jo 
svarbą. Mūsų pasirengimas priimti šį principą kartu priklausys nuo jo 
diapazono. Tik pabandykime šį diapazoną pernelyg išplėsti - pvz., 
priskirti kūdikius, - ir tikriausiai jo nebepriims niekas. Tačiau tas, kuris 
atmeta pernelyg platų diapazoną, galbūt priimtų tam tikrą siauresnio 

diapazono versiją. Pavyzdžiui, Venecijos aukštuomenės narys, be abe- 
jonės, išskirtų iš Tvirtojo Principo diapazono daugumą suaugusių res- 
publikos gyventojų; tačiau galima manyti, jog jis sutiktų, kad Tvirtasis 
Principas puikiausiai pritaikomas suaugusiems aristokratijos nariams. 
Taigi tiek šio principo teisėtumas, tiek mūsų jam teikiama vertė, atrodo, 
priklauso nuo jo diapazono. Vadinasi, mums reikia kažkaip nustatyti, 
ar Šis principas yra pagrįstas, o kartu - koks jo diapazonas. 

Tikiuosi, kad du teiginiai, kartu paėmus, padės išspręsti šią proble- 
mą. Abu yra demokratinio proceso teorijos, kuri bus aprašyta 8 skyriu- 
je, prielaidos. Vienas iš jų yra Lygaus Traktavimo Principas, aptartas 
praeitame skyriuje. Tačiau, kaip matėme, šis principas, kaip ir bendra 
Prigimtinės Lygybės Idėja, yra silpnas savo implikacijų požiūriu: pats 
savaime jis gali pateisinti tiek priežiūrą, tiek demokratiją. 

Nors Prigimtinės Lygybės Idėja pati viena yra per silpna pagrįsti 
Tvirtąjį Lygybės Principą, solidus pamatas gali būti padėtas ją siejant 
su antrąja prielaida, kuri buvo demokratinio tikėjimo (kaip ir liberalios 
minties) kertiniu akmeniu. Tai prielaida, kad apskritai joks asmuo 
negali geriau spręsti apie mano gėrį ar interesą už mane patį, ar geriau 
veikti, kad tas interesas būtų realizuotas. Todėl aš pats turiu teisę 
spręsti, ar tam tikra politika atitinka mano tikrą interesą, ar ne. Toliau 
tariama, kad tai, kas galioja man, apskritai galioja ir kitiems suaugu- 
siems. Šiuo atveju “politika" aš laikau sprendimą pasirinkti tam tikras 
priemones pasiekti tam tikriems rezultatams.* Taigi pagal šią prielai- 
dą niekas nėra tinkamesnis už mane nuspręsti, ar rezultatai atitinka 
mano interesą — tiek rezultatai, kurių tikimasi prieš priimant sprendi- 
mą, tiek realūs, iš sprendimo išplaukiantys rezultatai. Aš galiu nu- 
spręsti deleguoti priemonių pasirinkimą tiems, kurie, mano įsitikini- 
mu, tinkamesni už mane pasirinkti tinkamiausias priemones.? Bet aš 
negaliu —- neveikdamas prieš tą prielaidą - atsisakyti savo teisės spręs- 
ti, ar rezultatai (siekiami ar realūs) atitinka mano interesus. Aš linkęs 
tai vadinti Asmeninės Autonomijos Prielaida. 


ASMENINĖS AUTONOMIJOS PRIELAIDA 


Asmeninės Autonomijos Prielaidą daug lengviau interpretuoti 
individualių negu kolektyvinių sprendimų atveju. Jei tarsime, kad tam 

tikromis sąlygomis kolektyvinis sprendimas gali susaistyti tuos, kurie 
nesutinka su tikėtinu padariniu, nes jie mano, jog tas sprendimas pa- 
žeis jų interesus, tada galutinis individo pasirinkimas negali būti le- 
miantis taip, kaip jis būna individualių sprendimų atveju. Taip dažnai 
būna, pavyzdžiui, kai saistantys kolektyviniai sprendimai priimami 
esant daugumos valdžiai: nors pralaiminčios mažumos nariai gali jausti, 
kad rezultatas žalingas jų interesams, nežiūrint to, iš jų gali būti reika- 
laujama nusileisti ir jie net gali tvirtai tikėti, kad — nors jie pralaimi 
balsavimus — iš jų teisėtai reikalaujama nusileisti. 

Asmeninės autonomijos reikšmė kolektyviniams sprendimams tam- 
pa aiškesnė, jei mes priimame prigimtinės lygybės teisėtumą ir tai, ką 
ji reiškia lygiam interesų traktavimui. Jei priimant kolektyvinius spren- 
dimus kiekvieno asmens interesai turi būti vertinami lygiai kaip ir 
kiekvieno kito interesai, kas pasakys, kokie yra kiekvieno interesai? 
Priimdami Asmeninės Autonomijos Prielaidą, mes sutinkame, kad kiek- 
vienas subrendęs asmuo, kurio interesai liečiami, privalo turėti teisę 
apibrėžti, kokie yra tie interesai. Kaip parodžiau praeitame skyriuje, 
jeigu Marytė mano, kad jos interesui palankesnė politika X, o ne 
politika Y, numačius taisykles ir procedūras, pagal kurias į Marytės 
interesus atsižvelgiama lygiai taip pat kaip ir į Jono, Petro ir kitų 
interesus, tai, kas laikoma Marytės interesu, yra tai, ką Marytė - ne 
Jonas, Petras ar kas nors kitas - sako esant Marytės interesais. 

Pritarti suaugusių asmeninės autonomijos idėjai reiškia remtis prie- 
laida, kad, priimdamas individualius ar kolektyvinius sprendimus, 
kiekvienas suaugęs žmogus - kad būtų priimti sprendimai — turi būti 
traktuojamas kaip tikriausias savo interesų teisėjas. Nesant akivaiz- 
džių nekompetentingumo požymių, ši prielaida turi būti laikoma sais- 
tančia. Trumpai tarus: 


ASMENINĖS AUTONOMIJOS PRIELAIDA: Nesant akivaizdžių požymių, liudi- 
jančių priešingą dalyką, kiekvienas turi būti laikomas geriausiu savo 
interesų ar gėrio teisėju. 


Šios prielaidos praktinė pasekmė - paneigti, kad paternalistinis au- 
toritetas gali būti teisėtas suaugusiems žmonėms priimant individu- 
alius ar kolektyvinius sprendimus, išskyrus galimas retas išimtis. Ir, 
priešingai, visi teisėti valdymo santykiai, apimantys suaugusius žmo- 

nes, turi atitikti — ir, šiuo požiūriu, turi gerbti - asmeninės autonomijos 
prielaidą. 

Skirtingai nuo Prigimtinės Lygybės Idėjos ir Lygaus Traktavimo 
Principo, kurie yra patys gryniausi moraliniai sprendimai, universalūs 
ir nepripažįstantys jokių išimčių, Asmeninės Autonomijos Prielaida 
geriausiai gali būti apibūdinta kaip apdairumo taisyklė. Tai nėra epis- 
temologinis principas: galima pagrįstai neigti, kad A veikia savo inte- 
resų labui, ir kartu reikalauti, kad A atveju būtų laikomasi šios taisyk- 
lės. Kadangi apdairumo taisyklė yra moralinių ir empirinių sprendinių 
mišinys, ji išsaugo sąlyginio teiginio, griežtai neišvesto iš aksiomų ir 
empirinių dėsnių, lankstumą. Apdairumo taisyklė veikiau paremta ri- 
botu ir netiksliu žmogiškosios patirties apibendrinimu. Ji pasižymi 
visais sąlygiškų dalykų netobulumais. Ji nenurodo absoliučiai nepa- 
žeidžiamos teisės ar pareigos, nepretenduoja absoliučiai pasakyti, kas 
tikrai atsitiks, ir tiksliai neapskaičiuoja, kas veikiausiai atsitiks. Ji 
pripažįsta išimtis. Tačiau ji mums pasako, kaip turi būti argumentuo- 
jama, kai reikalaujama išimties, t.y. asmeninę autonomiją pakeisti 
paternalistine valdžia. 

Net tarp suaugusių Žmonių asmeninė autonomija kartais būdavo 
pakeičiama paternalistine valdžia. Pono ir vergo santykiuose paterna- 
listinė valdžia buvo visuotinė taisyklė. Ir dar visai neseniai pusė visų 
suaugusių žmonių buvo įstatymiškai palenkti paternalizmui, remiantis 
principais, laikomais — ir ne tik kitos pusės - beveik savaime supran- 
tamais: kad moterys nėra kompetentingos pačios priimti sprendimus. 
Bet šiandien tik vaikai yra vienintelė didelė žmonių grupė, palenkta 
visapusiškai paternalistinei valdžiai; taigi jie sudaro vienintelę žymią 
Asmeninės Autonomijos Prielaidos išimtį. Tėvai yra normalus autori- 
tetas vaikams, nors ypatingais atvejais paternalistinė vaiko globa gali 
būti patikėta kitiems suaugusiems. Kita vertus, manoma, kad individu- 
alius sprendimus liečianti paternalistinė valdžia suaugusiems žmo- 
nėms yra pateisinama tik išskirtiniais atvejais: ji taikytina asmenims, 
tapusiems sunkiais invalidais dėl gimdymo defektų, smegenų pažeidi- 
mo, stiprios psichozės, senatvinio suvaikėjimo ir pan., ir todėl nesuge- 
bantiems priimti elementarių sprendimų, lemiančių jų išlikimą ar mi- 
nimalią gerovę. Net šiais atvejaistie, kurie asmeninę autonomiją siūlo 
pakeisti paternalizmu, teisiškai privalo pateikti svarius įrodymus. 

Tačiau kodėl mes turime priimti šią prielaidą? Ar nebūtų taip pat 

pagrįsta ją atmesti? Tačiau, kad atmestume ją kaip individualių ir 
kolektyvinių sprendimų prielaidą, mes privalome būti įsitikinę ne tik 
tuo, kad (1) tam tikra didelė dalis suaugusiųjų visai nesugeba suprasti 
ar neturi pakankamai motyvų siekti savo fundamentaliausių interesų, 
bet kartu ir tuo, kad (2) paternalistinių autoritetų klasė gali tai padaryti 
anų labui. Tokia argumentacija turi du rimtus trūkumus. Pirma, ban- 
dant suvokti mano gėrį ar interesus, kitam tenka atsidurti nepalankioje 
padėtyje. Antra, žmogiškoji patirtis pateikia rimtų motyvų atmesti 
antrąją prielaidą. 


NEPALANKI KITO PADĖTIS 


Gvildendami argumentus už priežiūrą, pastebėjome štai ką: 
pateisinti kokio nors kito asmens (ar asmenų grupės) pretenziją, kad 
jis geriau negu kas nors pats, pavyzdžiui, aš pats, žino mano gėrį ir 
interesus, galima tik tada, jeigu tikrai suvokiama, koks yra to žinojimo 
pobūdis ir kodėl kito žinojimas yra pranašesnis už mano Žižojiumną. 
Taip pat matėme, kad patenkinamas tokios pretenzijos pagrindimas 
reikalautų atsakymo į vieną sunkiausių ir labiausiai ginčytinų mūsų 
laikų intelektualinių problemų: ar moraliniai sprendimai gali būti pa- 
grįsti racionaliai; jei taip, tai kokiu būdu. 

Laimei, demokratijos pateisinimas, mano manymu, nepriklauso nuo 
specifinio atsakymo į sunkius epistemologinius ir ontologinius klausi- 
mus apie moralinių sprendimų prigimtį. Jei 1liuziška galvoti, kad ben- 
dro demokratijos pranašumo prieš jos alternatyvas patenkinamas įro- 
dymas gali būti sudarytas iš tiesmukos aksiomatinės argumentacijos, 
nuo neabejotinų prielaidų pereinančios prie “absoliučios" ir “objekty- 
viai galiojančios" išvados, tai lygiai klaidinga ir net dar absurdiškiau 
reikalauti, kad visi argumentai su moraliniu kvapeliu yra tokie pat sa- 
vavališki ir todči tokie pat pagrįsti ar nepagrįsti. Ketinu parodyti, kodėl 
daug racionaliau tikėti demokratija negu bet kokia jos alternatyva. 

Žinoma, specialūs atvejai kartais gali reikalauti sunkių, sudėtingų ir 
lab“1 ginčytinų sprendimų; bet taip yra visada aptarinėjant dalykus, 
apimančius svarbias moralines temas, ypač kai jos persipynusios su 
empiriniais neaiškumais. Net tokiu atveju sprendinių kokybė priklau- 
so nuo bendresnių nagrinėjamų dalykų supratimo. 

Grįžkime prie nepalankios kito padėties. Spręsdami, ar tam tikra 
veiksmų arba politikos eiga tarnauja A interesams, mes arba turime 
kažką žinoti apie A preferencijas, siekius ir reikmes, arba privalome 
žinoti, kas yra gera A nepriklausomai nuo paties A preferencijų, siekių 
ar reikmių — jei norite, “idealių" A vertybių. Jei preferencijas, siekius, 
reikmes ir idealias vertybes išdėstysime hipotetinėje ašyje, siekiamo 
žinojimo modelis žymiai pasikeis. Didžiojoje ašies dalyje kiekvienas 
konkretus “aš" yra unikaliai privilegijuotas, nes tik “aš" tiesiogiai 
disponuoju savo supratimu. Juo labiau tas A interesų žinojimas reika- 
lauja tiesioginio disponavimo A supratimu, juo palankesnė yra paties 
A padėtis. Jei, tarkime, paties A interesai tiksliausiai atsispindi jo 
tiesioginėse prejerencijose, jo pretenzija disponuoti tiksliu, net auk- 
štesniu savo interesų žinojimu yra nepaprastai sustiprinama. Panašiai, 
nors aiškiai išreikštos A preferencijos gali atspindėti klaidingą požiūrį 
į savo gilesnius ar patvaresnius siekius, tų siekių požiūriu jo unikalus 
disponavimas savo supratimu irgi užtikrina aiškų pranašumą. Net jei- 
gu mes laikytume, kad žmogiškieji interesai galiausiai susideda ne iš 
preferencijų ar siekių, o iš reikmių, paprastai kiekvienas “aš" veikiau- 
siai gali geriau už bet kurį kitą Žinoti tai, kas jam reliatyviai svarbiau- 
sia iš įvairių jo reikmių. 

Kai kurie psichologai yra teigę, kad žmonių reikmės sudaro hierar- 
chiją, daugiau ar mažiau universalią “objektyvią" hierarchiją. Tačiau 
net jeigu tai būtų teisinga (o tokia prielaida mažų mažiausia - ginčy- 
tina), mes galėtume pasakyti tik tai, kad kai kurios asmens reikmės 
(tarkime, maisto reikmė) turi būti patenkintos iki tam tikros minima- 
lios ribos, kad kitos reikmės galėtų tapti tokios pat neatidėliotinos. 
Tačiau kas gali geriausiai spręsti, kada ta riba pasiekiama? Pati teorija 
prasminga tik tarus, kad šie reliatyvūs prioritetai yra suvokiami to “aš" 
ir tik po to išreiškiami kitiems (arba atspėjami iš to asmens veiksmų). 
Ypatingais atvejais stebėtojas galbūt ir gali geriau nuspėti tą ribą, bet 
Jeigu taip būtų visada, tada būtų sugriauta visa empirinė teorijos bazė. 
Taigi net jei manoma, kad interesus atskleidžia asmens preferencijos, 
siekiai ar reikmės, savižina veikiausiai yra pranašesnė už kito asmens 
žinojimą ir apskritai, be abejo, nėra blogesnė. 

Iki šiol aš sąmoningai vartojau terminus “interesas" ir “gėris" taip, 
tarsi jie galėtų pakeisti vienas kitą. Tačiau tarkime, kad galima paro- 
dyti, jog asmens gėris sutampa su tikslu ar idealia vertybe, kurios 


138 Demokratinio proceso teorija 


preferencijos, siekiai ar reikmės iki galo neatskleidžia. Tada unikalus 
kiekvieno “aš" disponavimas savo supratimu būtų ne toks pranašus. 
Tačiau atrodo, kad įrodyti tokio tipo teiginį neįmanoma. Todėl mes 
galime ir net privalome labai įtariai vertinti tvirtinimą, kad kitas dispo- 
nuoja tokiu objektyviu “mano" gėrio žinojimu, kuris akivaizdžiai pra- 
noksta savižiną. 

"Papildomas motyvas abejoti kito pretenzijų pagrįstumu atsiranda 
tada, kai susiduriama — o kartais tai beveik neišvengiama — su kelių 
vertybių konfliktais, pvz., kai siekiama savo laimės arba savisklaidos, 
teisingai elgiamasi su savo šeima arba su kitais. Net jeigu tokie verty- 
bių konfliktai pasirodo vienos nuoseklios vertybių sistemos, pvz., 
utilitarizmo, ribose, jie reikalauja sprendimų apie kompromisus, kurie 
savo ruožtu priklauso nuo konkretaus atvejo detalių išsamaus žinoji- 
mo. Šiuo atveju vėl galima teigti, kad konkretus “aš" yra privilegijuo- 
toje padėtyje, disponuodamas savasties detalėmis ir net unikalumu. 
Tačiau vertybių konfliktai gali kilti ir todėl, kad skirtingos vertybių 
sistemos gali nurodyti ir dažnai nurodo skirtingus veiksmo būdus; ir 
atrodo, kad nėra aukštesnio tipo sistemos, padedančios šiuos konflik- 
tus išspręsti (Nagel 1979, 129-134). Todėl kito pretenzija disponuoti 
aukštesniu žinojimu to, kas gera man, atspindi tik tam tikrą vertybių 
sistemą ir visiškai neišreiškia to, kas būtų geriausia mano paties verty- 
bių sistemos akiratyje. 


INTERESAI IR ŽMOGIŠKOJI PATIRTIS 


Svarbu ne tik tai, kad kiti paprastai yra nepalankioje padėtyje, 
kai siekiama suprasti “mano" gėrį ar interesus. Kitų paskatos siekti 
“mano" interesų yra daug silpnesnės negu “mano" paskatos. Kaip 
matėme aptardami priežiūrą, paternalistiniai autoritetai stokoja tiek 
žinojimo, tiek dorybės. 

Kai dėl dorybės, man atrodo, kad žmogiškosios patirties duomenys 
aiškiai prieštarauja požiūriui, kad paprastai tam tikrų daugelio suaugu- 
sių Žmonių gėrio ar interesų apsaugą bei skatinimą galima saugiai 
patikėti kitiems. Anksčiau paminėjau du istorinius atvejus, apiman- 
čius didelę žmogiškąją pilnakraujo paternalizmo patirtį: vergovę ar 
legalų moters pajungimą. Ar mes turime bent menkiausią dingstį tikė- 

ti, kad vergai ir moterys nebūtų apsaugoję savo interesų bent jau taip 
pat gerai, kaip ir jų šeimininkai, o — tai visai tikėtina —- gal ir daug 
geriau? 

Kitas pavyzdys yra dirbančiosios klasės, iš kurių buvo atimta rinki- 
mų teisė. Galbūt niekas nenušviečia šio dalyko įtikinamiau už Millį, 
nes, gal net per daug kilniaširdiškai, jis netikėjo, 


kad valdančiosios klasės apskritai siekia savo naudai paaukoti dirbančias 
klases... Tačiau ar Parlamentas, arba kas nors iš jo narių, kada nors, tarkime, 
pažvelgia į kokį nors klausimą darbininko akimis? Kai iškyla problema, 
kuria suinteresuoti dirbantieji, ar ji traktuojama ne tik darbdavių požiūriu? 
(Mill [1867] 1958, 44). 


Tokie svarstymai paskatino Millį suformuluoti principą, kuris es- 
mingai sutampa su Asmeninės Autonomijos Prielaida. Kaip teisingai 
pastebėjo Millis, argumentacija, besiremianti žmogiškąja patirtimi, — 
ypač trimis lemtingais vergovės, moterų ir dirbančiųjų atvejais, — 
tvirtai pagrindžia išvadą, kad tiek individualūs, tiek kolektyviniai spren- 
dimai turi gerbti Asmeninės Autonomijos Prielaidą.* 

Prie tų trijų atvejų dabar mes galime pridėti dar du. Nors - kaip 
Pilietinio karo padarinys — vergovė Jungtinėse Valstijose buvo panai- 
kinta, išlaisvintų juodųjų teisės dalyvauti politiniame gyvenime ne- 
trukus buvo panaikintos Pietuose per Rekonstrukcijos laikotarpį. To- 
dėl išlaisvinti vergai ir jų palikuonys visą kitą šimtmetį gyveno politi- 
nėje priklausomybėje, paremtoje smurtu ir teroru. Tik po to, kai 
septintajame mūsų amžiaus dešimtmetyje buvo priimti ir griežtai 
vykdomi įstatymai, ginantys pilietines teises, pietiečiams tamsiao- 
džiams pagaliau buvo leista jų nominalią pilietybę pakeisti politiniu 
pilnateisiškumu. Per šį ilgą politinės priklausomybės laikotarpį dau- 
gelis baltųjų pietiečių stengėsi pateisinti savo viešpatavimą — “baltų- 
jų pranašumą" — tvirtindami du dalykus: kad juodaodžiai nekompe- 
tentingi dalyvauti politiniame gyvenime ir kad jie, šitie baltieji valdo- 
vai de facto, bet kuriuo atveju rūpinasi visais esminiais juodaodžių 
interesais. Šiandien dauguma žmonių, net baltaodžių pietiečių, šias 
pretenzijas vertintų tik kaip absurdišką pateisinimą tokios valdymo 
sistemos, kuri visiškai nepajėgė apsaugoti net paprasčiausių daugu- 
mos juodaodžių interesų. 

Kitą atvejį pateikė Pietų Afrika. Negaliu įsivaizduoti, kaip būtų 

galima racionaliai ginti teiginį, kad baltieji Pietų Afrikos Respublikos 
valdovai kada nors deramai rūpinosi pamatiniais milijonų juodaodžių 
interesais; juodaodžiai buvo jų valdomi ir neturėjo jokių galimybių 
dalyvauti priimant įstatymus, kurie juos pasmerkdavo skurdui, paže- 
minimui ir kančiai. 

Jeigu mes priimame Prigimtinės Lygybės Idėją, tada negali būti mo- 
raliai pateisintas joks įstatymdavystės procesas, jeigu jis nelygiai atsi- 
žvelgia į kiekvieno įstatymams pavaldaus asmens interesus. Kadangi, 
kaip aš manau, negalima įrodyti, kad demokratijos pakanka užtikrinti 
visų jos įstatymams pavaldžių žmonių pamatinių interesų apsaugai, 
žmogiškosios patirties duomenys akivaizdžiai įrodo, kad Žmonių, iš 
kurių — dėl to, kad jie neturi pilietybės, - atimta galimybė ginti savo 
interesus, interesai bus beveik neabejotinai ignoruojami demo, iš kurio 
jie yra išskirti. Nors demokratinės politijos pilietybė neužtikrina, kad 
leidžiant įstatymus kiekvieno interesai bus vertinami vienodai, istori- 
niai duomenys visada rodo, kad pilietybė yra būtina sąlyga. 


ASMENINĖ AUTONOMIJA IR ASMENS BRENDIMAS 


Taip ir su asmens brendimu. Asmens brendimas, kurį dalis 
autorių sieja su pilietybe demokratinėje santvarkoje, didele dalimi yra 
moralinis brendimas: tai brandesnio atsakomybės už savo veiksmus 
suvokimo formavimasis, geresnis savo veiksmų poveikio kitiems su- 
pratimas, didesnis nusiteikimas apmąstyti ir įvertinti tų veiksmų pada- 
rinius ir t.t. Turbūt nedaugelis nuginčytų normatyvinę prielaidą, kad 
reikia skatinti šių savybių augimą. Mastas, iki kurio demokratija šias 
savybes realiai įdiegia piliečiams, kaip sakiau praeitame skyriuje, yra 
ne normatyvinė, o empirinė problema; o kiek šis empirinis reikalavi- 
mas pagrįstas, dabar neaišku. Tačiau čia svarbu štai kas: tokia argu- 
mentacija suponuoja, kad žmonės, priimdami individualius ir kolekty- 
vinius sprendimus, privalo naudotis didele asmenine autonomija. Kiek- 
vienas žmogus, kurio asmeninė autonomija nuolat išstumiama pater- 
nalistinio autoriteto, būtų laikomas nuolatinėje vaikystės ir priklauso- 
mybės būklėje. Vadinasi, jei kolektyviniai sprendimai būtų visada 
priiminėjami paternalistinių autoritetų, - tarkime, prižiūrėtojų korpu- 
so, — tada viešųjų reikalų srityje Žmonės niekada neišeitų iš kūdikystės 
būklės. 


Asmeninė autonomija 141 


ASMENINĖ AUTONOMIJA IR APSISPRENDIMAS 


Kad asmeninė autonomija, taigi ir pilna pilietybė, demokrati- 
nėje santvarkoje yra būtina apsisprendimo sąlyga, yra dar akivaiz- 
džiau. Stokojant asmeninės autonomijos, paprasčiausiai neįmanoma 
gyventi pagal savo pasirinktas taisykles; tokiu atveju žmogus nebūtų 
nei apsisprendžiantis, nei moraliai autonomiškas ir todėl negalėtų būti 
moralinis asmuo. Taigi minimalus siektinas asmeninės autonomijos 
diapazonas turi būti mažų mažiausiai toks pat platus, kaip ir minimalus 
siektinas apsisprendimo ir moralinės autonomijos diapazonas. O mini- 
malus siektinas apsisprendimo bei moralinės autonomijos diapazonas 
yra visi suaugusieji su - kaip įprasta - retomis išimtimis tiems, kurie 
stokoja proto galių.? 


PERFORMULUOTAS TVIRTASIS PRINCIPAS 


Jeigu kiekvieno gėris ar interesai turi būti vertinami vienodai 
ir jeigu kiekvienas subrendęs asmuo apskritai yra geriausias savo gėrio 
ir interesų teisėjas, tada kiekvienas suaugęs asociacijos narys apskritai 
yra pakankamai tinkamas dalyvauti priimant saistančius kolektyvinius 
sprendimus, kurie daro poveikį jo gėriui ar interesams, t.y. būti pilna- 
teisiu demo piliečiu. Tiksliau pasakius, kai priimami saistantys spren- 
dimai, kiekvieno piliečio pretenzijos svarstomiems įstatymams, tai- 
syklėms, politiniams sprendimams ir t.t. turi būti laikomos turinčiomis 
galią, ir turinčiomis vienodą galią. Negana to, jokie suaugę nariai nėra 
tiek akivaizdžiai tinkamesni už kitus, kad tik jiems turi būti patikėta 
priimti saistančius kolektyvinius sprendimus. Tiksliau pasakius, pri- 
i1minėjant saistančius sprendimus, jokio piliečio pretenzijos svarsto- 
miems įstatymams, taisyklėms ir politiniams sprendimams neturi būti 
laikomos pranašesnėmis už bet kurio kito piliečio pretenzijas. 

Tokiu atveju Lygaus Interesų Traktavimo Principas ir Asmeninės 
Autonomijos Prielaida pagrindžia mūsų Tvirtojo Lygybės Principo 
taikymą. Savo ruožtu Tvirtasis Principas kartu yra ir stipriausia, ir 
labiausiai ginčytina demokratinio proceso teorijos prielaida. Priimda- 
mi Tvirtąjį Principą, mes neišvengiamai priimame demokratinį proce- 
są kaip saistančių sprendimų priėmimo sąlygą. 


AŠTUNTAS SKYRIUS 


Demokratinio 
proceso teorija 


“Demokratinėse valstybėse, —- rašė Aristotelis Politikoje, - 
liaudis (demos) yra suvereni; kita vertus, oligarchijose vyrauja mažu- 
ma (oligoi)" (1952, 10). Paraidžiui demokratija reiškia liaudies val- 
džią.! Bet ką reiškia sakyti, kad liaudis valdo, liaudis suvereni, liaudis 
valdosi? Kad valdytų, liaudis privalo turėti tam tikrą valdymo būdą, 
valdymo procesą. Kokie yra skiriamieji demokratinio valdymo proce- 
so bruožai? Pavyzdžiui, kuo jis skiriasi nuo mažumos valdžios, arba 
oligarchijos? 

Kad atsakytume į šiuos klausimus, išskirkime tris lygmenis. Pirma, 
kadangi demokratija yra politinė santvarka, naudinga priimti prielai- 
das, pagrindžiančias politinės santvarkos egzistavimą. Antra, mums 
reikia artikuliuoti prielaidas, pagrindžiančias demokratinę politinę san- 
tvarką. Nors aš aprašysiu tas dvi prielaidų grupes gana abstrakčiai, jos 
neturi būti laikomos antiistorinėmis ir jos jokiu būdu nesuponuoja nuo 
Locke'o laikų demokratinei teorijai būdingos fikcijos, pagal kurią eg- 
zistuoja pirminė “prigimtinė būklė", iš kurios per visuomeninę sutartį 
atsiranda politinė visuomenė. Trečia, mums reikia atskleisti esminius 
demokratinės politinės santvarkos kriterijus ir parodyti, kaip jie iš- 
plaukia iš minėtų prielaidų. 


POLITINĖS SANTVARKOS PRIELAIDOS 


Pirmiausia tarkime, kad (pvz., konkrečioje istorinėje situaci- 
joje) kai kurie asmenys turi idėją sukurti asociaciją, kad būtų pasiekti 

tam tikri tikslai; ar, kas įtikinamiau, jau egzistuojančią asociaciją jie 
nori pritaikyti šiems tikslams pasiekti. Terminą “asociacija" aš varto- 
ju laisvai; kaip matysime, tai nebūtinai turi būti valstybė. 

Kad pasiektų tuos tikslus, asociacija turi imtis politinių veiksmų, su 
kuriais asociacijos nariai privalo derinti savo veiksmus.* Paprastai jų 
privalėjimas veikti prisiderinant prie asociacijos politikos yra išreikš- 
tas taisykle arba įstatymu, apimančiu bausmes už nepaklusnumą. Ka- 
dangi nariai privalo paklusti taisyklėms ar įstatymams, galima tarti, 
kad sprendimai yra saistantys. Visi sprendėjai, priimantys saistančius 
sprendimus, sudaro tos asociacijos valdžią. Todėl šie saistantys spren- 
dimai dar gali būti pavadinti valdžios, arba saistančiais kolektyviniais 
sprendimais. 

Kad sprendimai yra saistantys, nereiškia, jog asociacija yra neišven- 
giamai prievartinė, jog ji taiko prievartines sankcijas, siekdama pa- 
klusnumo, ar pasižymi kitais panašiais bruožais, pagal kuriuos valsty- 
bė dažnai skiriama nuo kito tipo asociacijų. Nors iš asociacijos val- 
džios galima tikėtis, kad pažeidėjai bus nubausti pareigūnų, tam tikro- 
mis aplinkybėmis sprendimai gali būti saistantys ir nesitikint bausmių 
1š pareigūnų ar net kitų narių pusės. Gali pakakti tikėjimo dieviškomis 
ar magiškomis sankcijomis. Arba vien tik pats taisyklės įvedimo ar 
paskelbimo procesas gali įtikinti asociacijos narius ją priimti kaip 
elgesio principą ir užtikrinti visai pakankamą paklusnumą. Trumpai 
tarus, nors asociacija gali būti valstybė įprastine prievartinės santvar- 
kos prasme, bet ji gali tokia ir nebūti; panašiai ir asociacijos valdžia 
nebūtinai turi būti valstybės valdžia. Taigi mes galime išskleisti ben- 
drą demokratinio proceso teoriją, pritaikomą asociacijoms, nepriklau- 
somai nuo to, ar tai yra valstybės, ar ne. 

Saistančių sprendimų priėmimo procesas apima mažų mažiausiai 
dvi analitiškai išskiriamas fazes: dienotvarkės apmatą ir nuosprendį. 
Dienotvarkės apmatas yra dalis proceso, kurio metu atrenkami spręs- 
tini klausimai (įskaitant sprendimą nespręsti reikalo). Nuosprendis ar 
sprendžiamoji fazė yra laikotarpis, kurio metu procesas baigiasi rezul- 
tatu, ženklinančiu, kad tam tikra politika buvo aiškiai priimta ar 
atmesta. Jei dienotvarkės apmatas yra pirmasis žodis, sprendžiamoji 
fazė yra paskutinis žodis, suvereniteto, taikomo aptariamam reikalui, 
momentas. Kol nepasiekiama sprendžiamoji fazė, sprendimų priėmi- 
mo procesas yra bandomasis. Jis gali atvesti prie diskusijos, susitari- 

mų, net prie rezultatyvių balsavimų; bet visi šie dalykai yra prelimina- 
riniai, jie gali būti panaikinti sprendžiamojoje fazėje ir nesusaisto 
narių. Nors ši analitinė skirtis tiktų bet kokiai politinei santvarkai, ji 
yra esminga aiškinantis demokratinio proceso prigimtį. Tai paaiškės 
vėliau. 

Visai nėra savaime suprantama, kas sudaro sprendžiamąją fazę pri- 
imant kolektyvinius sprendimus. Konstitucijos ar konstitucinių patai- 
sų priėmimas, be abejo, yra sprendžiamoji fazė (arba, jei taip nėra, 
konstitucija yra fiktyvi, ar “popierinė"). Tačiau daugumos politinių 
veiksmų, reguliuojamų konstitucinės santvarkos, sprendžiamoji fazė 
neišeina už egzistuojančių konstitucinių ribų. Iš principo fazė yra 
sprendžiamoji, jei visi ankstesni sprendimai vis dar gali būti atšaukti. 
Tad, iki sprendžiamosios fazės visi sprendimai gali būti laikomi esą 
deleguoti, bet ne pasisavinti tų, kurie dalyvauja sprendžiamojoje fazė- 
je. Prie šios skirties mes dar sugrįšime vėliau. 


PRIELAIDOS, PATEISINANČIOS 
DEMOKRATINĘ SANTVARKĄ 


Saistantys sprendimai turi būti priimami tik tų asmenų, kurie 
yra pavaldūs tiems sprendimams, t.y. asociacijos narių, 0 ne asmenų, 
nepriklausančių asociacijai. Kalbant populiariai, joks įstatymų leidėjas 
nėra aukščiau už įstatymą. Ši prielaida paremta elementariu padorumo 
principu, sakančiu, kad įstatymai negali būti taikomi kitiems tokių 
asmenų, kurie patys neprivalo paklustitiems įstatymams. Negana to, 
nors šios prielaidos nepakanka užtikrinti, kad būtų gerbiama apsi- 
sprendimo laisvė, akivaizdu, jog ji yra būtina apsisprendimo sąlyga; 
juk įstatymai ir taisyklės, uždėtos prašalaičio, pažeistų visų, pavaldžių 
įstatymams, apsisprendimą. 

Kiekvieno nario gėris turi būti traktuojamas lygiai. Toks yra tiesio- 
ginis praeitame skyriuje aprašytas Prigimtinės Lygybės Idėjos pritai- 
kymas visiems asociacijos nariams. 

Nė iš vieno suaugusio asociacijos nario niekada neturi būti reikalau- 
jama įrodyti adekvačią kompetenciją apsaugoti paties interesus. Prie- 
šingai, įrodymą privalo pateikti tik tie, kurie siekia padaryti išimtį 
šiam principui, ir jokia išimtis neleistina - nei moraliai, nei įstatymiš- 

kai — jei nėra akivaizdaus įrodymo, jog reikia tai daryti. Taigi ši 
prielaida suponuoja, kad apskritai kiekvienas asociacijos narys yra 
geresnis savo interesų teisėjas negu kiti. Argumentai, pagrindžiantys 
šią prielaidą, buvo išdėstyti 5 skyriuje. Tuo tarpu suaugusius asociaci- 
jos narius, atitinkančius šią prielaidą, pavadinkime piliečiais; piliečių 
kolektyvas sudaro demos, populus, arba piliečių korpusą. 

Priiminėjant saistančius sprendimus, kiekvieno piliečio keliami siek- 
tinos politikos reikalavimai turi būti laikomi turintys galią, ir turintys 
vienodą galią.? Taigi, remdamiesi dviem ankstesnėmis prielaidomis, 
mes prieiname išvadą, kad tarp piliečių egzistuoja Tvirta Lygybė. 

Nors gali pasirodyti, kad šių ankstesnių prielaidų pakaktų demokra- 
tiniam procesui pagrįsti, formaliai reikia jas papildyti elementariu 
teisingumo principu, kurį nepakenktų paaiškinti. Šis principas, kurį 
mažai kas ginčytų, paprasčiausiai sako, kad reti ir vertingi dalykai turi 
būti paskirstyti teisingai. Teisingumas nereikalauja lygaus paskirsty- 
mo: pavyzdžiui, jis gali reikalauti paskirstyti pagal nuopelnus. Net kai 
teisingumas reikalauja lygybės, kaip matėme 6 skyriuje, teisinga lygy- 
bė gali nereikalauti lygių dalių ir pajų. Tačiau tam tikromis aplinkybė- 
mis teisingumas būtinai reikalauja, kad kiekvienas asmuo gautų lygią 
dalį arba, jei tai neįmanoma, lygią galimybę įsigyti retą dalyką. 


DEMOKRATINIO PROCESO KRITERIJAI 


Taigi tarkime, kad tam tikri asmenys nori sukurti politinę 
santvarką. Toliau tarkime, kad prielaidos, pagrindžiančios demokra- 
tinę politinę santvarką, galioja šiems asmenims. Kadangi šios prielai- 
dos galioja, mes darome išvadą, kad jie turi priimti demokratinę san- 
tvarką, ir kartu - kad procesas, per kurį demas prieina savo sprendi- 
mus, turi atitikti tam tikrus kriterijus. Tardamas, kad šis procesas turi 
atitikti tam tikrus kriterijus, aš turiu galvoje, kad jei tikima prielaido- 
mis, tada būtina pripažinti kriterijų reikalingumą; ir, atvirkščiai, at- 
mesti kriterijus, vadinasi, atmesti vieną ar daugiau prielaidų.“ 

Šie penki kriterijai yra normos, - jei norite, idealios normos, - kurių 
fone siūlomos procedūros turi būti įvertintos kiekvienoje asociacijoje, 
kuriai tos prielaidos taikomos. Kiekvienas idealiai jas atitinkantis pro- 
cesas būtų tobulas demokratinis procesas, o asociacijos valdžia būtų 

tobula demokratinė valdžia. Man savaime suprantama, kad tobulas 
demokratinis procesas ir tobula demokratinė valdžia gali niekada ne- 
egzistuoti realiai. Jie reprezentuoja žmogiškųjų galimybių idėjas, su 
kuriomis galima lyginti realius dalykus. Net jeigu niekada nebūtų 
realaus atitikmens šiems kriterijams, jie yra naudingi vertinant realaus 
pasaulio galimybes. Tai aš parodysiu vėliau. Natūralu, kad iš vertini- 
mo jie neeliminuoja tam tikros sprendimo laisvės. Pavyzdžiui, tie 
kriterijai neartikuliuoja kokių nors atskirų procedūrų, tokių kaip dau- 
gumos valdžia, nes specifinės procedūros iš tų kriterijų negali būti 
išvestos tiesiogiai. O sprendimai turi atsižvelgti į specifines istorines 
sąlygas, kuriose turi būti išskleista demokratinė asociacija. Tačiau 
niekas neturėtų stebėtis, kad demokratijos teorija, kaip ir visos kitos 
normatyvinės teorijos, negali visiškai pateikti nedviprasmiškų atsaky- 
mų kiekvienoje konkrečioje situacijoje, kurioje turi būti renkamasi 
tarp alternatyvių pasiūlymų. 

Taigi kokie kriterijai idealiai atitiktų mūsų prielaidas ir tokiu būdu 
mums atskleistų skiriamuosius demokratinio proceso bruožus? 


Efektyvus dalyvavimas 


Saistančių sprendimų priėmimo procese piliečiai privalo turėti ade- 
kvačią ir lygią galimybę išreikšti savo preferencijas iki pat galutinio 
nuosprendžio. Jie privalo turėti adekvačias ir lygias galimybes į die- 
notvarkę įtraukti klausimus ir išreikšti argumentus, pagrindžiančius 
vieną nuosprendį, o ne kitą. 


Iš bet kurio piliečio atimti galimybę efektyviai dalyvauti reiškia štai 
ką: kadangi jų preferencijos nežinomos ar suprantamos neteisingai, 
neįmanoma atsižvelgti į jų nuomonę. Tačiau lygiai neatsižvelgti į jų 
preferencijas iki pat galutinio rezultato —- vadinasi, atmesti Lygaus 
Interesų Traktavimo Principą. 


Balsavimo lygybė sprendžiamojoje fazėje 


Sprendžiamojoje kolektyvinių sprendimų fazėje kiekvienam piliečiui 
turi būti užtikrinta lygi galimybė išreikšti pasirinkimą, kuris bus lai- 

komas lygiu pasirinkimui, išreikštam bet kurio kito piliečio. Spren- 
džiamojoje fazėje apibrėžiant rezultatus turi būti atsižvelgiama į tuos 
pasirinkimus, ir tik į tuos pasirinkimus. 


Žinoma, kadangi pasirinkimai yra tai, ką mes paprastai laikome 
balsavimu, galima tarti, kad šis kriterijus reikalauja balsavimo lygy- 
bės sprendžiamojoje fazėje. 

Akivaizdu, kad panašus reikalavimas buvo demokratijos teorijos ir 
praktikos svarbi dalis nuo pat klasikinės Graikijos laikų. Bet koks jo 
racionalus pamatas? Manau, kad jis pagrindžiamas tokiu praktiniu 
sprendiniu: balsavimo lygybė sprendžiamojoje fazėje yra būtina tam, 
kad būtų adekvačiai apsaugota prigimtinė piliečių lygybė ir išsaugota 
Asmeninės Autonomijos Prielaida. Be jo piliečiai, įtakojantys spren- 
dimus, susidurtų su vis gilėjančios nelygybės perspektyva ir prarastų 
galutinę apeliacijos instanciją, kurioje jie, kaip politiškai lygūs, galėtų 
nuspręsti, ar lygiai atsižvelgta į jų - savaip interpretuojamus —- intere- 
sus. Kaip nelygybė kitose srityse gali duoti pranašumų tam tikriems 
asmenims, būdama ypač palanki jų interesams ir stumdama į sunkią 
padėtį kitus, taip nereikalaujant balsavimo lygybės sprendžiamojoje 
fazėje balsavimo nelygybė galėtų veikti kumuliatyviai ir pažeistų Ly- 
gaus Interesų Traktavimo Principą. 

Tačiau atkreipkime dėmesį į tai, ko balsavimo lygybės sprendžia- 
mojoje fazėje kriterijus nenurodo. Pirmiausia jis nereikalauja balsavi- 
mo lygybės ankstesnėse fazėse. Demas gali pagrįstai nuspręsti, kad 
kai kurių Žmonių interesus galima lygiai traktuoti geriau, jeigu jų 
balsams teikiamas didesnis svoris ankstesnėse fazėse. Dėl tų pačių 
priežasčių demas gali deleguoti tam tikrus sprendimus tiems piliečių 
korpusams, kuriuose balsams nebuvo teikiamas vienodas svoris. To- 
kie potvarkiai gali būti išimtiniai ir tokie jie būdavo demokratinių 
šalių istorijoje, tačiau jie nebūtinai pažeidžia šį kriterijų. Tačiau mūsų 
kriterijus būtų pažeistas, jeigu demas nebegalėtų laisvai pakeisti tokių 
potvarkių, kai tik jie netikslingi arba kelia grėsmę, kad demas praras 
galutinę kolektyvinių sprendimų kontrolę. 

Negana to, šis kriterijus nenurodo konkretaus balsavimo ar rinkimų 
metodo. Reikalavimas, kad piliečiai turėtų lygias galimybes išreikšti 
savo pasirinkimus, gali būti patenkintas, jeigu balsai ir balsuotojai 
buvo atrinkti atsitiktinai, t.y. pagal burtus. Lygus balsavimas nereiškia 

ir to, kad kiekvienas pilietis privalo turėti lygų balsą apygardose su 
vienodu balsuotojų ar gyventojų skaičiumi; proporcinio atstovavimo 
sistema galėtų veikti taip pat gerai ar net geriau. Kaip piliečiai gali 
geriausiai išreikšti savo pasirinkimus ir kokios specialios taisyklės bei 
procedūros turi būti taikomos - tai klausimai, reikalaujantys papildo- 
mų praktinių svarstymų. Tačiau turi būti pasirinktos procedūros, ku- 
rios geriau atitinka šį kriterijų, o ne tos, kurios atitinka jį blogiau. 
Geresnei procedūrai turi būti atiduota pirmenybė prieš blogesnę net 
tada, kai visos siūlomos procedūros tam tikru požiūriu turi trūkumų, o 
taip gali pasitaikyti dažnai. 

Galiausiai šis kriterijus iš asociacijos aiškiai nereikalauja laikytis 
daugumos valdžios principo priimant sprendimus. Jis tik reikalauja, 
kad daugumos valdžia ir jos alternatyvos būtų įvertintos pagal šį ar 
kitus kriterijus, įskaitant ir principus bei prielaidas, šį kriterijų pagrin- 
džiančius, pvz., tokius kaip lygaus interesų traktavimo principas ir 
nuostata, kad būtų priimamas sprendimas, geriausiai atitinkantis šį 
kriterijų. Taigi lieka neapibrėžta, ar daugumos valdžia yra geriausias 
sprendimas. Kaip matysime 10 skyriuje, problema, susijusi su daugu- 
mos valdžia ir jos alternatyvomis, yra nepaprastai sunki, ir jai dar 
nerasti visiškai patenkinami atsakymai. Kokia sprendimo taisyklė ge- 
riausiai atitinka balsavimo lygybės kriterijų tiek apskritai, tiek specia- 
liame kontekste — dėl šio klausimo ir toliau nesutaria asmenys, kurie 
šiaip tiki, kad lygaus balsavimo teisė yra kertinė. 

Man atrodo, kad nepažeidžiant istorinės tradicijos galima sakyti, jog 
bet kokia asociacija, kurios valdžia patenkina efektyvaus dalyvavimo 
ir balsavimo lygybės kriterijus, šia ribota prasme valdosi demokratiš- 
kai. Kad palikčiau vietos tam tikroms svarbioms distinkcijoms, aš 
noriu pasakyti, kad tokia asociacija yra valdoma per demokratinį pro- 
cesą siaurąja prasme. Nors toks procesas yra siauresnės apimties už 
visiškai demokratinį procesą, tie du kriterijai mums leidžia įvertinti 
daugybę galimų procedūrų. Žinoma, jie negali būti lemiami tais atve- 
jais, kai procedūra geriau atitinka vieną kriterijų ir blogiau - kitą. 
Negana to, bet koks įvertinimas paprastai reikalauja papildomų faktų 
apie konkrečios situacijos faktus ar apie Žmogaus elgsenos ir veiklos 
bendras tendencijas bei pasikartojimus. Nežiūrint to, šie kriterijai nėra 
beprasmiški. Nors šioje vietoje aš nepateiksiu griežtos argumentaci- 
jos, būtų sunku neigti, kad procedūros, kai sprendimus priima atsitik- 

tinai atrinkti piliečiai, geriau atitiktų šiuos kriterijus negu procedūra, 
kai saistančius sprendimus vienas pilietis priimtų už visus kitus; ar 
kad balsavimo sistema, skirianti vieną balsą kiekvienam piliečiui, 
sprendžiamojoje fazėje būtų geresnė už sistemą, pagal kurią kai kurie 
piliečiai turėtų dešimt balsų, o kiti nė vieno. Tačiau aš neteigiu, kad 
tokie sprendimai apie alternatyvas išplaukia iš absoliučiai griežtos 
argumentacijos kaip nesugriaunamos išvados. 


Apsišvietęs supratimas 


Kaip jau sakiau, sprendimai apie demo egzistavimą, sandarą ir 
ribas yra labai ginčytini. Tad galima paprasčiausiai mesti iššūkį to- 
kiems sprendimams tvirtinant, kad kai kurie piliečiai yra tinkamesni 
už kitus priimti reikalingus sprendimus. Žinoma, šitoks prieštaravi- 
mas yra iššūkis demokratijai, metamas priežiūros šalininkų. Jį mes 
aptarėme detaliai. Tačiau dabar norėčiau apmąstyti antrą prieštaravi- 
mą, kuris galėtų būti toks: 


Sutinku, - gali sakyti priešininkas, - kad apskritai piliečiai yra vieno- 
dai gerai tinkami. Taip pat sutinku, kad nė vienas iš jų ar iš kitų narių, 
ar iš ne narių, nėra tiek akivaizdžiai tinkamesnis, kad priiminėtų spren- 
dimus už demą. Tačiau nežiūrint to, aš manau, kad piliečiai nėra taip 
gerai tinkami, kaip galėtų būti. Jie klysta dėl priemonių, reikalingų 
pasiekti jų norimus tikslus; taip pat jie pasirenka tokius tikslus, kurių 
atsisakytų, jei būtų labiau apsišvietę. Be to, aš sutinku, kad jie turi 
valdytis per procedūras, kurios atitinka siaurai apibrėžto demokratinio 
proceso kriterijus. Bet šiuos kriterijus lygiai gerai atitinka daug skir- 
tingų procedūrų; tačiau panašu, kad kai kurios iš jų veda prie labiau 
apsišvietusio demo - todėl ir prie geresnių sprendimų - negu kitos. 
Vadinasi, pastarosios yra geresnės procedūros ir joms turi būti suteik- 
ta pirmenybė prieš kitas. 


Turbūt galima prieštarauti, kad švietimas neturi nieko bendra su 
demokratija. Bet, mano galva, toks teiginys būtų kvailas ir neteisin- 
gas istoriškai. Jis kvailas, nes demokratija paprastai buvo suvokia- 
ma kaip sistema, kur “liaudies valdžia" duoda didesnę tikimybę, 

kad “liaudis" gaus tai, ko ji nori ar ką mano esant geriausia, negu 
alternatyvinės sistemos, tokios kaip priežiūra, kur elitas nuspren- 
džia, kas yra geriausia. Bet kad žinotų, ko ji nori ar kas yra geriau- 
sia, liaudis turi būti bent jau šiek tiek apsišvietusi. Ir kadangi demo- 
kratijos šalininkai nuolat tai pripažindavo ir labai pabrėždavo prie- 
mones, skatinančias atsirasti informuotam ir apsišvietusiam demui, - 
tokias kaip auklėjimas ir vieša diskusija, — Šis prieštaravimas taip 
pat istoriškai klaidingas. 

Todėl siūlau išplėsti demokratinio proceso prasmę pridedant trečią 
kriterijų. Nelaimei, aš galiu suformuluoti šį kriterijų tik vartodamas 
žodžius, kurių prasmė yra plati ir todėl neapibrėžta. Tačiau pabandy- 
siu pasiūlyti tokią apsišvietusio supratimo kriterijaus formuluotę: 


Kiekvienas pilietis privalo turėti adekvačias ir lygias galimybes suži- 
noti ir įvertinti (per laiko tarpą, reikalingą priimti sprendimui) pasi- 
rinkimą dėl spręstino reikalo, kuris geriausiai pasitarnautų to piliečio 
interesams. 


Taigi šis kriterijus implikuoja, kad alternatyvinės sprendimų priėmi- 
mo procedūros turi būti įvertintos pagal tas galimybes, kurias jos 
duoda piliečiams įsisąmoninti ir suprasti priemones bei tikslus, savo 
interesus ir tikėtinus politinių veiksmų įtakos tiems interesams padari- 
nius, taip pat suprasti, kokie bus tie padariniai ne tik jiems patiems, bet 
ir kitiems suinteresuotiems asmenims. Tiek, kiek piliečio gėris ir inte- 
resai reikalauja atsižvelgti į viešąjį gėrį ar bendrąjį interesą, piliečiai 
privalo turėti galimybę įsisąmoninti ir suprasti šiuos dalykus. Nors šis 
kriterijus dviprasmiškas, jis nurodo, kaip formuoti institucijas. Todėl 
šis kriterijus neleidžia pateisinti tokių procedūrų, kurios apkarpytų ar 
nuslėptų informaciją, kuri - jeigu būtų prieinama - galėtų piliečius 
paskatinti nuspręsti kitaip; ir neleidžia pateisinti tokių procedūrų, ku- 
rios vieniems piliečiams leistų gauti svarbią informaciją lengviau ne- 
gu kitiems; ir neleidžia pateisinti tokių procedūrų, kurios pateiktų 
piliečiams be diskusijų priimtinų sprendimų dienotvarkę, nors laiko 
netrūksta; ir taip toliau. Žinoma, tokie atvejai gali atrodyti lengvi, 
tačiau labai daug politinių sistemų —- galbūt dauguma - veikia pagal 
blogesnes, o ne pagal geresnes procedūras. 


Demokratinio proceso teorija 151 


Dienotvarkės kontrolė 


Jeigu kokia nors asociacija patenkintų visus tris kriterijus, ji 
galėtų būti laikoma visiška procedūrine demokratija tiek savo dieno- 
tvarkės, tiek savo demo atžvilgiu. Šie kriterijai turi būti suprasti kaip 
galimai geriausios — demokratiniu požiūriu — politinės sistemos as- 
pektai; nors iš jokios realios sistemos negalima tikėtis, kad ji tobulai 
patenkins šiuos kriterijus, sistemas galima vertinti kaip daugiau ar 
mažiau demokratiškas (ir tokiu pat mastu kaip geresnes ar blogesnes) 
pagal tai, kiek jos atitinka šiuos kriterijus. 

Tačiau tarti, kad sistema yra valdoma per visiškai demokratinį pro- 
cesą “dienotvarkės požiūriu" ir “atsižvelgiant į demą", reiškia supo- 
nuoti galimybę, kad tų trijų kriterijų nepakanka. Tokios dvi išlygos 
1mplikuoja apribojimų galimybę: 1) kai demokratiniai sprendimų pri- 
ėmimo procesai apsiriboja siaura dienotvarke, 2) kai jie siejami su itin 
išskiriančiu demu. Abu apribojimai gali būti taikomi tuo pačiu metu. 
Kad nuspręstume, ar demas yra tikrai priskiriantis ir kontroliuoja tin- 
kamą dienotvarkę, reikia papildomų matų. 

Kad suprastume, kam reikia ketvirto kriterijaus, tarkime, kad Pily- 
pas Makedonietis, sumušęs atėniečius prie Cheronėjos, atima iš Atėnų 
asamblėjos įgaliojimus priimti bet kokius sprendimus dėl užsienio ir 
karo politikos. Piliečiai ir toliau renkasi apie keturiasdešimt kartų per 
metus ir sprendžia daugelį reikalų, tačiau kai kurių svarbiausių klausi- 
mų jie privalo neliesti. “Vietinių" reikalų požiūriu Atėnų polis yra ne 
mažiau demokratiškas negu anksčiau, bet užsienio ir karo reikalų 
požiūriu atėniečiai dabar valdomi hierarchiškai Pilypo ir jo statytinių. 
Ar mes galėtume pasakyti, kad Atėnai dabar yra visiškai demokratiški 
ar tokie pat demokratiški kaip anksčiau? 

Nors išorinė kontrolė dramatizuoja šią situaciją, dienotvarkės kon- 
trolę iš piliečių gali atimti ir kai kurie jų bendrapiliečiai. Įsivaizduoki- 
me nepriklausomą šalį, kurioje trys mūsų aptarti kriterijai patenkinami 
pakankamai gerai, be to, reikalai, kuriuos gali spręsti piliečiai, irgi 
neribojami. Jų kolektyvinių sprendimų dienotvarkė yra visiškai atvira. 
Tarkime, kad antidemokratinės jėgos kažkaip užgrobia valdžią. Steng- 
damiesi įsiteikti savo tėvynainių demokratiniams jausmams, naujieji 
valdovai simboliškai palieka senąją konstituciją. Tačiau jie ją pakei- 
čia tik vienu požiūriu. Po to liaudis gali naudotis savo senomis demo- 

kratinėmis institucijomis spręsdama tik keletą reikalų —- tarkime, kad 
tai grynai vietiniai klausimai, tokie kaip transporto kontrolė, gatvių 
priežiūra ir statybos reguliavimas. Visa kita valdovai griežtai tvarko 
patys. Net jeigu naujoji sistema puikiausiai atitiktų pirmuosius tris 
kriterijus ir todėl būtų “visiškai demokratiška jos dienotvarkės požiū- 
riu“, ji būtų tik demokratijos parodija. Juk piliečiai negalėtų demokra- 
tiškai spręsti jų požiūriu svarbių reikalų, išskyrus tuos, kuriuos valdo- 
vai leido palikti apgailėtinai susiaurintoje iškastruotos demokratijos 
dienotvarkėje. Nedemokratinių valdovų vykdoma dienotvarkės kon- 
trolė gali būti ne tokia įžūli, o subtilesnė. Pavyzdžiui, kai kuriose 
šalyse kariuomenės vadus nominaliai kontroliuoja išrinkti civiliai, 
kurie visgi žino, kad jie bus nušalinti ar atsitiks kas dar blogiau, jeigu 
savo sprendimų nesuderins su kariškių norais. 

Šie svarstymai perša ketvirtą kriterijų, pagal kurį dienotvarkę ga- 
liausiai kontroliuoja demas. 


Demas privalo turėti išskirtinę galimybę nuspręsti, kokie reikalai turi 
būti įtraukti į dienotvarkę, apimančią reikalus, kurie turi būti spren- 
džiami demokratinio proceso priemonėmis. 


Galutinės kontrolės kriterijus turbūt reiškia tą patį, kai sakoma, kad 
demokratijoje liaudis privalo tarti paskutinį žodį ar kad ji turi būti 
suvereni. Sistema, kuri patenkina šį kriterijų, kaip ir kitus tris, gali būti 
vertinama kaip visiškai demokratiška savo demo atžvilgiu. 

Pagal šį kriterijų politinė sistema naudotųsi visiškai demokratiniu 
procesu net jeigu demas nuspręstų, kad jis nepriiminės sprendimo 
kiekvienu reikalu, bet vietoj to kai kuriuos sprendimus kai kuriais 
klausimais leis priimti hierarchiškai teisėjams ar administratoriams. 
Kol demas pajėgia efektyviai susigrąžinti galimybę pats spręsti kokį 
nors reikalą, šis kriterijus bus patenkintas. Taigi šiuo požiūriu čia 
pateikti demokratinio proceso kriterijai sprendimų priėmimo delega- 
vimui duoda laisvės daugiau, negu tai leistų ekscentriškas Rousseau 
demokratijos apibrėžimas Visuomenės sutartyje. Apibrėždamas de- 
mokratiją taip, kad delegavimas tampa neleistinas, Rousseau priėjo 
išvadą, kad “Jeigu egzistuotų dievų tauta, ji valdytųsi demokratiškai. 
Bet žmonėms toks valdymas netinka" (Ruso Ž.Ž. 1979. Apie visuome- 
nės sutartį... Kn. 2, sk. 4). 

Taigi galutinės kontrolės kriterijus nesuponuoja sprendinio, kad de- 
mas tinka spręsti kiekvieną klausimą, reikalaujantį saistančio sprendi- 
mo. Jis aiškiai suponuoja sprendinį, kad demas tinka spręsti, (1) kokie 
reikalai reikalauja arba nereikalauja saistančių sprendimų (2) iš tų, 
kurie reikalauja saistančių sprendimų, kokius reikalus demas yra tin- 
kamas spręsti pats, ir (3) sąlygas, kuriomis demas deleguoja autorite- 
tą. Pripažinti šio kriterijaus tinkamumą reiškia tarti, kad demas yra 
geriausias savo kompetencijos ir įgaliojimų teisėjas. Vadinasi, sakyti, 
kad kai kurie reikalai turi būti perkelti už demo kompetencijos ribų - 
ta prasme, kad demui turėtų būti uždrausta juos išvis nagrinėti, — yra 
tas pat, kas sakyti, kad šiuose reikaluose demas nėra tinkamas spręsti 
apie savo kompetenciją ir įgaliojimus. 

Delegavimu aš vadinu atšaukiamą įgaliojimų atidavimą. Tuos įga- 
liojimus demas gali atgauti. Žinoma, empiriškai ribos tarp delegavi- 
mo ir neatšaukiamo atidavimo (alienation) ne visada ryškios, ir tai, 
kas prasideda kaip delegavimas, gali baigtis neatšaukiamu atidavi- 
mu. Negana to, empirinis klausimas, ar galutinės dienotvarkės slap- 
čia nekontroliuoja tam tikri lyderiai, esantys už demokratinio proce- 
so ribų, — tokie kaip kariškiai anksčiau pateiktame pavyzdyje, — ne- 
išvengiamai komplikuojasi dėl kontrolės slaptumo. Tačiau nežiūrint 
to, kaip būtų sunku nubrėžti ribą praktikoje, teorinis delegavimo ir 
neatšaukiamo atidavimo atskyrimas yra lemtingas. Sistemoje, prak- 
tikuojančioje visišką demokratinį procesą, sprendimai dėl delegavi- 
mo būtų priimami sutinkamai su demokratinėmis procedūromis. Ta- 
čiau galutinės dienotvarkės kontrolės neatšaukiamas atidavimas (ar 
jos pasisavinimas iš lyderių, esančių už demokratinio proceso ribų, 
pusės) aiškiai pažeistų galutinės kontrolės kriterijų ir nebesiderintų 
sų sprendiniu, kad tarp piliečių egzistuoja visos lygaus tinkamumo 
sąlygos.? 

Galutinės kontrolės kriterijus visai išpildo reikalavimus, keliamus 
visiškam demokratiniam procesui demo atžvilgiu. Jei visi demo nariai 
laikomi lygiai tinkamais be jokių išlygų ir jeigu tariama, kad egzistuo- 
ja kitos sąlygos, nustatytos anksčiau, tada tos procedūros, pagal kurias 
tie asmenys, piliečiai, priima saistančius sprendimus, turi būti vertina- 
mos pagal tuos keturis kriterijus. 

KODĖL LYGI GALIMYBĖ? 


Šie kriterijai parodo, kad piliečiai arba demas privalo turėti 
adekvačias ir lygias galimybes tam tikru būdu veikti. Galiu lengvai 
numatyti du prieštaravimus šiai formuluotei. Pirma, galima sakyti, kad 
“lygios galimybės" gali būti susiaurintos tik iki formalių ar įstatymiš- 
kų reikalavimų, kurie ignoruoja svarbius skirtumus — pvz., resursų 
požiūriu. Tarkime, pilietis S yra skurdžius, o pilietis T —- turtingas. 
Tada (taip galima argumentuoti) - tiek S, tiek T gali turėti “lygias 
galimybes" dalyvauti priimant kolektyvinius sprendimus tuo požiūriu, 
kad abu įstatymiškai turi teisę tai daryti. Tačiau, kadangi T lengviau 
negu S prieinami pinigai, informacija, reklama, organizacijos, laikas ir 
kiti politiniai resursai, veikiausiai T ne tik intensyviau dalyvaus už S, 
bet T įtaka sprendimams smarkiai persvers S įtaką. 

Šis prieštaravimas grindžiamas tuo gerai žinomu faktu, kad įtaka 
priklauso nuo resursų, ir paprastai resursai pasiskirstę nevienodai. 
Nežiūrint to, jis nepaliečia esmės. Juk “lygios galimybės" yra “lygios 
galimybės", o pavyzdys parodo, kad T ir S galimybės dalyvauti yra 
akivaizdžiai nelygios. Lygios galimybės idėja dažnai interpretuojama 
taip silpnai, kad net pagrįstai atmetama kaip pernelyg niekuo neįparei- 
gojanti. Tačiau jei interpretuojama griežtąja jos prasme, ji tampa labai 
įpareigojanti — tokia įpareigojanti, kad minėti demokratinio proceso 
kriterijai iš Žmonių, šį procesą įgyvendinančių, pareikalautų imtis to- 
kių priemonių, kurios žymiai viršytų visa tai, ko iki šiol buvo imtasi 
netgi labiausiai demokratinių valstybių. Paskutiniame skyriuje aš pa- 
siūlysiu tam tikras galimybes, kurias, kaip man atrodo, visai įmanoma 
įgyvendinti. 

Antras prieštaravimas galėtų būti toks: galimybė veikti ar ką nors 
daryti būtinai implikuoja galimybę pasirinkti neveiklumą. Jei demo- 
kratinis procesas pageidautinas, tada kyla klausimas, ar neturėtų tie 
kriterijai artikuliuoti ne tik galimybių, bet ir pareigų - piliečių pareigų 
dalyvauti, balsuoti, gauti informaciją, ir demo pareigą apibrėžti, kaip 
turi būti nustatyta dienotvarkė? Nors esu įsitikinęs, kad demokratinis 
procesas iš tikrųjų implikuoja tokias pareigas, jos yra moralinės prie- 
dermės. Jos turi savo vietą visumoje tų pareigų, teisių ir galimybių, 
kurias piliečiai turi demokratinėje santvarkoje. Negaliu pasakyti, kad 
pilietis bus visada neteisus, nuspręsdamas nevykdyti politinių įsipa- 

reigojimų, kuriuos implikuoja minėti demokratinio proceso kriterijai. 
Man atrodo, Asmeninės Autonomijos Prielaidą, apsisprendimo laisvę 
ir moralinę autonomiją labiau atitiktų tokia situacija, kai piliečiams 
užtikrinama laisvė patiems nuspręsti, kaip jie įgyvendins savo politi- 
nes priedermes. 


TEORIJOS PROBLEMOS 


Ką tik mano išskleista demokratinio proceso teorija gali atro- 
dyti pakankama tokia, kokia yra. Tačiau ji yra radikaliai neužbaigta. 
Keletas lemtingiausių šios teorijos prielaidų yra pernelyg problemiš- 
kos, kad jas priimtume be tolesnio tyrinėjimo. Toli gražu nėra aiškios 
šios teorijos i1mplikacijos, ir atrodo, kad kai kurios svarbios implikaci- 
J0s mažų mažiausiai gali būti ginčytinos. 

Todėl likusioje šios knygos dalyje aš kelsiu svarbiausias demokrati- 
nio proceso teorijos problemas. Nors daugumai šių problemų nėra 
galutinių sprendimų, pabandysiu priartėti prie labiausiai pagrįsto spren- 
dimo, koks tik įmanomas šiuo metu. 

1. Atrodo, kad Tvirtojo Lygybės Principo pagrindimas paremia išva- 
dą, kad kiekvienas žmogus, pavaldus įstatymams, turi būti priskirtas 
demui. Kiekvienas? Ne visai: pavyzdžiui, vaikai —- ne: Asmeninės 
Autonomijos Prielaida taikoma suaugusiems. Kaip matėme anksčiau, 
Atėnų demokratams neatrodė nenormalu, kad jų demas apėmė tik 
suaugusiųjų mažumą. 

Praeitame šimtmetyje dauguma demokratijos šalininkų buvo įsitiki- 
nę, kad moterys teisėtai išskirtos iš balsuotojų, t.y. iš demo. Daugumo- 
je šalių moterys gavo balsavimo teisę tik šiame šimtmetyje, o keletoje 
šalių - tik po Antrojo pasaulinio karo. Tik mūsų amžiuje demokratijos 
teorija ir praktika iš tikrųjų pradėjo apmąstyti įsitikinimą, kad visi (ar 
iš esmės visi) suaugusieji turi būti priskirti demui, o šis priskyrimas 
įteisintas. Jei klausiama, kas turi būti priskirtas demui, tai ar šis klau- 
simas yra toks savavališkas arba taip griežtai nulemtas istorijos ir 
kultūros, kad neįmanomas joks bendro pobūdžio sprendimas? Nors 
tiek demokratijos teorija, tiek ir praktika paremia tokią išvadą, esu 
įsitikinęs, kad ji klaidinga. Šią problemą aš kelsiu 9 skyriuje. 

2. Mano aprašyti demokratinio proceso kriterijai neapibrėžia spren- 

dimo taisyklės. Žinoma, istoriškai buvo paprastai manoma, kad vie- 
nintelė sprendimo taisyklė, tinkanti demokratiniam procesui, yra dau- 
gumos valdžia. Tačiau net terminas “daugumos valdžia“ nenurodo 
kokios nors vienintelės, gerai apibrėžtos sprendimo taisyklės: jis nu- 
rodo galimų taisyklių grupę. Pagal vieną taisyklę, kaip saistanti, pri- 
1mtina tik tokia alternatyva, kuri gavo daugiausiai balsų, net jei balsų 
skaičius mažesnis už 50 nuošimčių; kitos taisyklės reikalauja mažiau- 
siai 50 nuošimčių plius vienas arba balsavimo, kiekvieną alternatyvą 
reikalaujančio supriešinti su kiekviena kita alternatyva. Tačiau visos 
tokios skaičiavimu pagrįstos taisyklės turi potencialių trūkumų, tokių 
kaip ciklai, į kuriuos patekus negali būti aiškiai nustatytos daugumos 
preferencijos. Ir net jeigu šios problemos gali būti išspręstos, išlieka 
klausimas: kodėl mes turime priimti kokį nors daugumos principą. 
Šios problemos bus svarstomos 10 skyriuje. 

3. Priežiūros šalininkai tvirtina, kad bet koks procesas, per kurį 
valdo paprasti piliečiai, veikiausiai neleidžia pasiekti viešojo gėrio, 
nes paprasti piliečiai stokoja tiek būtino žinojimo, tiek būtinos dory- 
bės. Tačiau net demokratijos šalininkai kartais teigia, jog jokio proce- 
so nepakanka užtikrinti, kad būtų pasiektas viešasis gėris (viešasis 
interesas, visų gerovė ir t.t.) Tame, kas kartais vadinama substancinės 
demokratijos idėja, pirmenybė atiduodama sprendimų substancinių 
padarinių teisėtumui ar teisingumui, o ne tokiam procesui, per kurį 
prieinami sprendimai. Pagal vieną formuluotę, substanciniam teisin- 
gumui turi būti teikiama pirmenybė prieš procedūrinį teisingumą, o 
substancinėms teisėms - pirmenybė prieš procedūrines teises. Proble- 
mų, įtrauktų į šią diskusiją dėl prioritetų, išnarpliojimas, kaip matysi- 
me 11 ir 12 skyriuje, yra labai painus. Tačiau bent iš pirmo žvilgsnio 
akivaizdų pranašumą turi argumentacija, įvertinanti substancijos, prie- 
šinamos procesui, svarbą. 

4. Jei demokratinis procesas yra priemonė, kurios dėka tam tikra 
asmenų grupė gali valdytis teisėtai, kas sudaro asmenų grupę, tinkan- 
čią praktikuoti šį procesą? Ar bet kokia asmenų grupė turi teisę į 
demokratinį procesą? Trumpai tarus, jei demokratija reiškia liaudies 
valdžią, kas sudaro “liaudį"? Galbūt visoje demokratijos teorijos ir 
praktikos srityje nėra problemos, sunkesnės už šią, išreikštą tokiu, 
regis, nekaltu klausimu. Kad ją suvoktume, įsivaizduokime tam tikrą 
asmenų visumą. Mūsų tikslams pasitelkdami Johnathaną Swiftą, pava- 

dinkime juos kiaušiniečiais (Eggfolk). Nors daug kiaušiniečių mano, 
kad kiaušiniečiai sudaro vieningą “tautą", kai kurie atkakliai tvirtina, 
kad iš tikrųjų jie sudaro dvi skirtingas — Didžiųjų kiaušiniečių ir 
Mažųjų kiaušiniečių - tautas, tokias skirtingas savo elgesiu ir įsitiki- 
nimais, kad jos turėtų valdytis atskirai, kiekviena turėdama teisę į 
nuosavą visiškai demokratinę sistemą. Kaip mums nutarti? Kaip maty- 
sime 13 skyriuje, demokratijos teorija duoda nedaug, jei iš jos laukia- 
me atsakymo. Faktiškai, nors esama istorinių atsakymų, turbūt nėra 
patenkinamo teorinio šios problemos sprendimo. 

5. Kaip parodo sprendimo taisyklės problema, demokratinis proce- 
sas privalo būti kažkaip įgyvendintas realiame pasaulyje — realiai 
egzistuojančiose procedūrose, institucijose, asociacijose, valstybėse 
ir pan. Kaip matėme, ilgoje demokratijos istorijoje Vakarų pasaulyje 
demokratijos idėjos buvo taikomos dviejuose radikaliai skirtinguose 
politinių sistemų tipuose, mieste-valstybėje ir nacionalinėje valstybė- 
je. Šios valstybės radikaliai skyrėsi savo mastu ir išskleidė radikaliai 
skirtingas politines institucijas. Jei taip, tai ar įmanoma apibrėžti uni- 
kalią institucijų visumą, reikalingą demokratiniam procesui? O galbūt 
reikalingos institucijos skiriasi priklausomai nuo visuomenės masto ir 
nuo kitų veiksnių? Mes grįšime prie šių klausimų 14 ir 15 skyriuje. 

6. Kai demokratinės idėjos taikomos realiam pasauliui, realioji de- 
mokratija neišvengiamai ir žymiai nutolsta nuo idealių normų. Pavyz- 
džiui, anksčiau suformuluoti demokratinio proceso kriterijai niekada 
nebuvo visiškai patenkinti ir turbūt negali būti patenkinti apskritai. 
Kokį priartėjimo laipsnį mes galime laikyti tam tikra prasme patenki- 
namu - tarkime —- pakankamai patenkinamu, kad kokią nors realią 
sistemą galėtume pagrįstai vadinti “demokratija"? Ši tikros demokra- 
tijos slenksčio problema yra ne tik terminologinis kazusas. Pavyz- 
džiui, jei mes jaučiame pareigą remti ne autoritarinės, o demokratines 
valdžias, tada šis slenkstis lemia sprendimus dėl mūsų įsipareigojimų. 

16 skyriuje aš įrodinėsiu, kad aukštą demokratijos lygmenį pasiekė 
gana daug moderniųjų šalių, ką parodo specifinė visuma politinių 
institucijų, kurios, kartu paėmus, šių šalių politinę sistemą skiria nuo 
visų iki XVIII a. egzistavusių “demokratijų" bei respublikų ir nuo 
visų dabarties pasaulio “nedemokratijų". Nors šios šalys paprastai 
vadinamos “demokratijomis", jų sistemas —- kaip sakiau, atskiriamas 
pagal politines institucijas, - apibūdinsiu kaip poliarchijas. Kokios 

sąlygos skatina poliarchiją atsirasti ir išlikti kokioje nors šalyje; ir 
atvirkščiai, kokių sąlygų stoka sumažina tikimybę, kad šalis pasieks šį 
modernųjį demokratijos slenkstį? Šiuos klausimus aš tyrinėsiu 17 sky- 
riuje. 

7. Jei lygmuo, pasiektas poliarchijos, gerokai nutolęs nuo demo- 
kratijos idealų, ar įmanoma (o jei įmanoma, ar siektina) šiek tiek 
susiaurinti plyšį tarp poliarchijos ir demokratijos — nustatyti ir per- 
žengti dar vieną slenkstį pakeliui į demokratiją? Stipri utopizmo ten- 
dencija demokratinėje mintyje skatina atsakyti teigiamai.. Bet prie- 
šinga tendencija moderniojoje mintyje, kuri bus aptarta 18 skyriuje, 
parodo, kad tolesnės demokratizacijos galimybėms užbrėžia neper- 
žengiamas ribas kitos galingos tendencijos, tokios kaip universali oli- 
garchinė tendencija. 

8. Demokratijos masto transformacija, pasirodžiusi kaip pastangų 
demokratinį procesą pritaikyti nacionalinei valstybei padarinys, de- 
mokratinių šalių politinį gyvenimą, atrodo, pavertė konkurencine kova 
tarp individų ir grupių, išpažįstančių konfliktuojančias idėjas, idealus 
ir tikslus. Koks gi tada to senovinio politinės dorybės ir bendro gėrio 
siekimo idealo likimas? Šis klausimas tiriamas 19 ir 20 skyriuje. 

9. Ir, pagaliau, kokią pagrįstą išvadą galime prieiti dėl demokratiza- 
cijos ribų ir galimybių, ypač pasaulyje, kuris nestovi vietoje, kur ribos 
1 galimybės gali kisti taip Žymiai, kaip ir tuo metu, kai nacionalinė 
valstybė išstūmė miestą-valstybę kaip demokratijos vietą? O kaip su 
nedemokratinėmis valdžiomis, kurios dabar vyrauja ir gali toliau vy- 
rauti daugumoje pasaulio šalių? Kaip mes turėtume vertinti politines 
sistemas tų šalių, kurios nėra demokratinės - kurios net nepriėjo 
poliarchijos slenksčio? Paskutiniuose skyriuose aš noriu patyrinėti 
tam tikras demokratijos galimybes ir ribas. 


DEVINTAS SKYRIUS 


Priskyrimo problema 


Politinė santvarka, kuri atitiktų keturis kriterijus, aprašytus 
praeitame skyriuje, būtų visiškai demokratiška savo demo atžvilgiu. 
Bet toks demas gali apimti visus narius arba siaurėti iki be galo mažos 
jų dalies. Ar tokiu kraštutinių atveju mes galėtume sakyti, kad tokia 
politinė santvarka yra demokratija? Jei ne, tai kokius reikalavimus 
galime kelti ir kaip galime juos pagrįsti? Ši problema sunki, o demo- 
kratijos teorija ir demokratinės idėjos jokiu būdu nėra davusios paten- 
kinamo sprendimo. Faktiškai problema yra dvejopa: 


1. Priskyrimo problema: kokie asmenys turi teisę pretenduoti būti 
priskirti demui? 

2. Demo autoriteto apimtis: kokiose ribose gali teisėtai kontroliuoti? 
Ar neatšaukiamas teisių atidavimas (alienation) kaip nors leistinas 
moraliai? 


Šios problemos abipusiai susijusios. Laipsnis, iki kurio konkretus 
demas (pvz., vietinė bendruomenė) turėtų disponuoti galutine dieno- 
tvarkės kontrole, akivaizdžiai priklauso nuo ankstesnio sprendimo 
apie tuos reikalus, kuriuos demas yra tinkamas spręsti. Sprendimas dėl 
demo kompetencijos priklauso nuo jo dienotvarkės apimties; o dieno- 
tvarkės apimtis priklauso nuo sprendimo apie demo sudėtį. Kai demas 
apibrėžtas, gali būti apibrėžta ir jo dienotvarkė. Kai apibrėžta dieno- 
tvarkės apimtis, gali būti apibrėžta sudėtis demo, tinkančio priimti 
sprendimus dėl tų reikalų. Bet, kaip atrodo, iš principo vienas negali 
būti galutinai apibrėžtas nepriklausomai nuo kito. 

Tačiau šiame skyriuje aš sustosiu prie pirmojo klausimo. Antrasis 
bus svarstomas kituose dviejuose skyriuose. Tad kas gi iš tikrųjų 
sudaro demą? Kas turi būti priskirtas tinkamai sudarytam demui ir kas 
gali ar negali būti iš jo išskirtas? 

Priskyrimo demui (ar išskyrimo iš jo) klausimas būtų ne toks sun- 
kus, jei demas galėtų nustatyti taisykles, kuriomis saistytų tik patį 
save. Kai kurios asociacijos tokiu būdu tikrai išvengia šios problemos. 
Arba visi nariai yra piliečiai, ir šiuo atveju asociacija yra visiškai 
priskiriančioji. Arba kiekvienas narys be didelių sunkumų gali bet 
kuriuo metu išeiti iš asociacijos, ir šiuo atveju narys, prieštaraujantis 
taisyklei, gali paprasčiausiai jos nesilaikyti, pasitraukdamas iš asocia- 
cijos. Žinoma, prašalaitis gali įrodinėti, kad save reguliuojantis demas 
savo atžvilgiu veikė neišmintingai ar neteisingai. Bet kadangi tokia 
pretenzija sunkiai pateisintų prašalaičio priskyrimą, priskyrimo pro- 
blemos dar būtų išvengta. 

Tačiau ne kiekvienai asociacijai priimtina, kad jos demas nustatytų 
taisykles, saistančias tik jį patį. Profsąjunga gali primesti taisyklę, 
draudžiančią ne jos nariams užsiimti tam tikra profesine veikla ar 
dirbti tam tikroje darbo vietoje. Žinoma, valstybė yra net dar aiškesnė 
i1r Žymiai svarbesnė išimtis. Net jeigu valstybė atitinka visus keturis 
minėtus demokratinio proceso kriterijus, ji gali įvesti įstatymus, kurie 
gali būti taikomi asmenims be pilietybės, neturintiems teisės dalyvauti 
priimant įstatymus ir nei atvirai (eksplicitiškai), nei tyliai (i1mplicitiš- 
kai) nepritarusius tiems įstatymams, kuriems jie priverčiami paklusti. 
Iš tikrųjų kiekviena valstybė praeityje taip ir elgėsi, ir yra rimtų moty- 
vų galvoti, kad visos valstybės, net pačios demokratiškiausios, taip 
elgsis ir ateityje. 

Jeigu kai kurie asmenys išskiriami iš valstybės demo, bet kartu ver- 
čiami paklusti jos įstatymams, ar jie gali pagrįstai reikalauti būti priskir- 
ti demui arba bent išskirti iš prievartos srities? Ar egzistuoja kriterijai, 
leidžiantys spręsti, kada (jeigu apskritai kada nors) išskyrimas yra tei- 
sėtas, o priskyrimas - privalomas. Kokiu mastu demas turėtų būti pri- 
skiriantis? Tvirtasis Lygybės Principas duoda tokį mums reikalingą 
priskyrimo kriterijaus pagrindimą, kuris atitinka demokratijos proceso 
reikalavimus: demas turi apimti visus suaugusiuosius, pavaldžius sais- 
tantiems kolektyviniams asociacijos sprendimams. Šisteiginys yra penk- 
tas ir paskutinis visiško demokratinio proceso kriterijus. 

Tačiau prieš jį priimdami, turime apsvarstyti keletą alternatyvių 
sprendimų, išsikristalizavusių ilgoje demokratijos teorijos ir praktikos 
istorijoje. 


VISIŠKAI SĄLYGINĖ PILIETYBĖ 


Vienas sprendimas yra toks: tarti, kad principai, kuriais re- 
miantis nusprendžiama, kas turi būti priskirtas demui, yra iš esmės 
partikuliariniai ir istoriniai, o dažnai netgi pirmapradžiai, ir negali būti 
suformuluoti kaip bendrieji principai. Todėl pilietybė visiškai sąlygo- 
jama aplinkybių, kurios negali būti numatytos iš anksto. 

Kaip istorinės praktikos apibendrinimą, šį požiūrį sunku paneigti. 
Kadangi politikos filosofai negali visiškai išvengti jų mąstyseną vei- 
kiančių aplinkybių, jų požiūriai į priskyrimo klausimą dažnai atspindi 
laikmečio prietarus. Štai Aristotelis tikėjosi filosofiškai pagrįsti ver- 
govę argumentuodamas, kad kai kurie asmenys “yra iš prigimties ver- 
gai, irjiems geriau būti valdomiems šeimininko". Ir nors jis pripažino, 
kad įvairių valstybių praktika buvo nevienoda, jis nemanė, kad darbi- 
ninkai ir amatininkai turėtų būti piliečiais (1952, 11-17, 107-110). 
Kaip matysime, vėlesnieji politikos filosofai, kaip Locke'as ir Rous- 
seau, savo raštuose vartoję universalius terminus (tokius kaip “visi 
žmonės“), implikavusius platų pilietybės diapazoną, neneigė siaurų 
pilietybės ribų, realiai egzistavusių jų epochoje. 

Bet aprašyti istorinį faktą visai nereiškia atsakyti į normatyvinį 
klausimą. Kaip pastebėjo Rousseau, kalbėdamas apie Hugo Grocijų 
(Grotius), “Dažniausiai savo samprotavimuose teisės pagrindu jis lai- 
ko egzistuojantį faktą. Galima būtų taikyti nuoseklesnį, bet jokiu būdu 
ne tironams naudingesnį metodą" (1978, 47). Nežiūrint to, kliovimasis 
istoriniais sąlygotumais sprendžiant priskyrimo problemą turi savo 
šalininkų. Galbūt ryškiausias yra Josephas Schumpeteris. 

Nors demokratijos idėjos į priskyrimo klausimą dažnai duoda vei- 
kiau dviprasmiškus atsakymus, Schumpeteris buvo išimtis. Jo požiū- 
riu, reikia prieiti “neišvengiamą išvadą“, kad mes privalome “leisti 
kiekvienam populus apsibrėžti pačiam". Savo argumentaciją jis grindė 
neginčijamu istoriniu faktu: tai, kas buvo laikoma ir įstatymiškai pri- 
pažįstama “liaudimi", labai skyrėsi net “demokratinėse" šalyse. Nega- 

na to, nėra jokio pagrindo atmesti bet kokį išskyrimą kaip netinkamą: 
“Visai nesvarbu, ar mes, stebėtojai, pripažįstame tuos motyvus ar 
praktines taisykles, kuriomis remiantis išskiriama dalis gyventojų; 
svarbu tik tai, kad tam tikra visuomenė tai pripažįsta". Jis be išlygų 
skleidė savo argumentaciją. Juodaodžių išskyrimas Amerikos Pietuo- 
se mums neleidžia tarti, kad Pietūs buvo nedemokratiniai. “Bolševikų 
partijos" valdžia Tarybų Sąjungoje “per se neleidžia mums vadinti 
Tarybų Sąjungos nedemokratine. Mes galėtume ją taip vadinti, jei pati 
bolševikų partija būtų sutvarkyta nedemokratiškai — kas yra akivaiz- 
du" (Schumpeter [1942] 1947, 243-245).! 

Du paskutiniai pavyzdžiai gražiai iliustruoja absurdus, prie kurių 
galime prieiti, neturėdami demo apibrėžimo kriterijaus. Neabejotina, 
kad Jungtinėse Valstijose pietiečiai juodaodžiai buvo išskirti iš demo. 
Juk būtent tokiu mastu Pietūs ir buvo nedemokratiniai: nedemokrati- 
niai savo juodųjų gyventojų atžvilgiu. Tarkime, kad Pietuose, panašiai 
kaip Rodezijoje ir Pietų Afrikoje, juodaodžiai sudaro didžiąją gyven- 
tojų daugumą. Ar Schumpeteris vis dar sakytų, kad pietinės valstijos 
yra “demokratinės"'? Ar neegzistuoja tam tikra gyventojų proporcija ar 
skaičius, už kurio “liaudis" yra ne demas, o veikiau aristokratija, 
oligarchija ar despotizmas? Jei 100 asmenų valdytų 100 milijonų gy- 
ventojų, ar valdovus vadintume demu, o tokią sistemą - demokratija? 
Pagal Schumpeterio argumentaciją, Britanija tikriausiai jau buvo “de- 
mokratija" XVIII a. pabaigoje, nors tik vienas suaugęs Žmogus iš 
dvidešimties galėjo balsuoti. 

Apgalvokime pritrenkiančias implikacijas, slypinčias antrajame pa- 
vyzdyje, kur Schumpeteris tvirtina, kad “Tarybų respublika" būtų de- 
mokratija, jei tik valdanti partija savo viduje būtų demokratiška. Schum- 
peteris nenustato minimalių ribų, apibrėžiančių reliatyvų šios partijos 
dydį. Tarkime, kad ją sudarytų 1 nuošimtis gyventojų. Arba tarkime, 
kad Politbiuras savo viduje būtų demokratiškas ir valdytų partiją, kuri 
valdytų valstybę, o pastaroji valdytų liaudį. Tada Politbiuro nariai 
sudarytų tarybinį populus, o tarybinė valstybė, pagal Schumpeterio 
interpretaciją, būtų demokratinė. 

Todėl jo apibrėžimas mums neduoda jokio motyvo stengtis sužinoti, 
ar sistema yra “demokratinė", ar ne. Iš tikrųjų, jei demas gali būti 
mažytė grupelė, despotiškai valdanti didelį skaičių gyventojų, tada 
“demokratija" nei konceptualiai, nei moraliai, nei empiriškai nesiski- 

ria nuo autokratijos. Taigi Schumpeterio sprendimas išties nėra joks 
sprendimas, nes jo išvada yra ta, jog paprasčiausiai nėra principų, 
leidžiančių spręsti, ar kam nors pilietybė nesuteikiama neteisėtai. Bet, 
kaip matėme, tokia argumentacija veda prie absurdų. 

Tokios išvados išplaukia todėl, kad Schumpeteris ne išskyrė, o iš 
tikrųjų stengėsi sujungti du skirtingus dalykus: 


Sistema X yra demokratinė jos pačios demo atžvilgiu. 
Sistema Y yra demokratinė kiekvieno, pavaldaus jos taisyklėms, at- 
žvilgiu. 


Galbūt todėl, kad istorinė patirtis jį įtikino, jog niekada neegzista- 
vo jokia Y tipo ar į ją panaši valstybė, jis jautė, jog bet kokia “reali- 
stinė" demokratijos teorija (tokia, kokią siūlė jis pats) vargiai galėtų 
reikalauti, kad demokratija būtų sistema, panaši į Y. Juk jeigu būtų 
to reikalaujama, neegzistuotų ir galbūt išvis negalėtų egzistuoti jo- 
kia demokratinė valstybė. Bet istoricizmą ir moralinį reliatyvizmą 
nuvesdamas iki jų ribų, jis pašalino galimybę nubrėžti prasmingus 
skirtumus tarp demokratijos, aristokratijos, oligarchijos ir vienparti- 
nės diktatūros. 


PILIETYBĖ KAIP KATEGORINĖ TEISĖ 


Schumpeterio sprendimo, ar veikiau pseudosprendimo, esmė 
buvo tokia: leisti demui nubrėžti jo paties pasirinktą ribą tarp savęs ir 
kitų narių. Tarkime, kad vietoj to būtų reikalaujama, jog kiekvienas, 
pavaldus demo taisyklėms, nebūtų išskirtas iš demo. Tada demas tiks- 
liai sutaptų su asociacijos nariais. 

Galima pasakyti, kad Locke'as, Rousseau ir daugelis jų įtakotų rašy- 
tojų šiuo klausimu pateikė panašų sprendimą.2 Jų argumentacija grin- 
džiama moraline aksioma, kad joks asmuo neturi būti valdomas be jo 
sutikimo, ar, pagal Rousseau, iš jo neturi būti reikalaujama paklusti 
tiems įstatymams, kurie nėra jo autentiškos kūrybos padarinys. Skleis- 
dami šią argumentaciją, autoriai suvokė esant naudinga skirti pradinį 
politijos (visuomenės, asociacijos, bendruomenės, miesto ar valsty- 
bės) kūrimo veiksmą nuo vėlesnio politijos taisyklių kūrimo ir vykdy- 

mo proceso. Štai tiek Locke'as, tiek Rousseau manė, kad pradinis įkū- 
rimas reikalauja kiekvieno jame dalyvaujančio asmens sutikimo, - ta- 
čiau po to įstatymai gali būti priimti ir vykdomi, jei tik juos palaiko 
dauguma. Abu stengėsi paaiškinti, kodėl — nors pirmuoju atveju ir 
reikalauja vienbalsio pritarimo - po to pakanka daugumos. Aš norė- 
čiau apeiti šį klausimą, nes dabar mane domina kitas: į kokį asmenų 
korpusą apeliuojama, kai kalbama apie “visų" ar “daugumos" susitari- 
mą? Ar “kiekvieno individo sutikimas" ir tokių individų “daugumos 
nuosprendis"? paraidžiui apeliuoja į kiekvieną narį ta prasme, kad dau- 
guma turi būti kiekvieno asmens, paklūstančio įstatymams, dauguma? 
Akivaizdu, kad nei Locke'as, nei Rousseau šios išvados nenumato. 
Pirma, iš demo neabejotinai turi būti išskirti vaikai. Vaikų išskyrimas 
iš demo taip dažnai laikomas neproblemišku, kad beveik nepastebima, 
kaip lemtingai pilietybės reikalavimas, grindžiamas kategorine visų 
asmenų teise, prieštarauja šiai paprastai išimčiai: juk ji grindžiama tuo, 
kad vaikai nėra tinkami valdytis ar valdyti bendruomenę. Tačiau jei mes 
netrukdome iš demo išskirti vaikus (o kas rimtai trukdytų?), tada mes 
leidžiame reikalavimo, grindžiamo kategorine teise, universalumą ap- 
riboti sąlyginiu elementu, grindžiamu tinkamumu valdyti. Nieko; tam 
sykiui ignoruokime šį sunkumą, nors ketinu sugrįžti prie jo. 
Tarkime, kad reikalavimas, grįstas kategorine teise, perfrazuojamas 
taip: visi suaugusieji, pavaldūs valstybės įstatymams, turi būti šios 
valstybės demo nariai. Pilietybė nebetapatinama visiškai su naryste, 
tačiau pagal kategorinę teisę visi suaugę nariai yra piliečiai. Ar galima 
tikėtis, kad Rousseau ir Locke'as pateisintų tokį reikalavimą? 
Žinoma, Rousseau to nepadarytų, nors nesunku pastebėti, kodėl 
kartais manoma, kad Visuomenės sutartyje sakoma būtent taip. Kar- 
tais atrodo, kad čia Rousseau gina besąlyginę teisę tapti demo nariu.“ 
Rousseau paaiškina, kad nieko tokio jis neturi galvoje. Štai jis šlovina 
Ženevą, nors jos demą sudarė tik gyventojų mažuma. Žinoma, vaikai 
buvo išskirti. Bet moterys irgi. Negana to, iš Ženevos demo buvo 
išskirti ir dauguma suaugusių vyrų. Rousseau gerai Žinojo apie šiuos 
išskyrimus. Tačiau jis nei pasmerkė jų, kaip neatitinkančių jo princi- 
pų, nei pateikė argumentų, kuriais jie galėjo būti pateisinti. Veikiau 
atrodo, kad jis paprasčiausiai laikė juos savaime suprantamais. 
Faktiškai Rousseau užbėgo už akių Schumpeterio sprendimui. Įrodi- 
nėdamas, kad neteisinga Venecijos valdžią laikyti tikros aristokratijos 

pavyzdžiu, jis pastebi, kad nors paprasti žmonės Venecijoje nedalyva- 
vo, aukštuomenė čia užėmė liaudies vietą. Tai Schumpeterio save 
apibrėžiantis populus. Toliau Rousseau parodo, kad Venecija ir Žene- 
va yra labai panašios. Taigi Venecijos valdžia iš tikrųjų ne aristokra- 
tiškesnė negu Ženevos (1978, 4, sk. 3)! 

Rousseau nemato reikalo pasakyti, kad abiejuose miestuose didžio- 
ji dalis įstatymams pavaldžių žmonių buvo ne tik išskirti iš įstatymų 
vykdymo bei administravimo (Rousseau terminais — vyriausybės), 
bet ir iš bet kokio dalyvavimo priimant įstatymus. Nė vienoje respub- 
likoje liaudis — t.y. dauguma žmonių - neturėjo teisės rinktis ir 
balsuoti dėl įstatymus priiminėjančių atstovų. Todėl abiejuose mies- 
tuose dauguma žmonių buvo pavaldūs įstatymams, kuriuos priimant 
jie nedalyvaudavo.* Galima daryti išvadą, kad, Rousseau požiūriu, nė 
viena respublika nebuvo teisėta. Bet jis nepadarė tokios išvados ir net 
apie tai neužsiminė. 

Kam Rousseau, atrodo, pritarė - kaip ir kiti demokratijos šalininkai 
nuo pat senovės graikų miestų-valstybių laikų —- tai minčiai, kad bet 
kokioje respublikoje daugelis asmenų - vaikų, moterų, svetimšalių ir 
daug suaugusių vyriškos lyties gyventojų - bus valdiniai, bet nėra 
tinkami būti piliečiais. Tokiu būdu pats Rousseau sugriovė kategorinį 
priskyrimo principą, kurį tariamai išskleidė Visuomenės sutartyje. 

Locke'o Esė apie pilietinę valdžią kalba mažų mažiausiai tokia pat 
kategoriška ir universalistinė kaip ir Rousseau.“ Tačiau jo tariamas 
pritarimas neribotam ir kategoriškam dalyvavimui buvo tiek impliciti- 
škai, tiek eksplicitiškai apribotas tam tikru kompetencijos reikalavi- 
mu. Natūralu, kad buvo išskirti vaikai; vėliau aš sugrįšiu prie Locke'o 
“tėviškos valdžios" argumento. Labai abejotina, kad teisėtu dalyku 
jis laikė moterų priskyrimą.? Kai dėl suaugusių vyrų, jis aiškiai išskyrė 
“bepročius ir silpnapročius [kurie] niekad neišlaisvinami iš tėvų val- 
džios" (Lokas, 1992. Sk. 6, par. 60). Be to, “vergai, kurie, būdami 
teisingo karo belaisviai, yra pagal Prigimtinę teisę atiduoti absoliu- 
čiai, nevaržomai jų ponų valdžiai". Veikiausiai jis taip pat ketino 
išskirti tarnus (Sk. 7, par. 85). Taigi pilietybės reikalavimas nebuvo 
kategoriškas, bet, kaip pasirodo, sąlygotas sprendimo dėl reliatyvaus 
asmens tinkamumo dalyvauti valstybės valdyme. Kaip ir Rousseau, 
Locke'as torpedavo savo nuostatą (jei tai iš tikrųjų buvo jo nuostata), 
kad kiekvienas asmuo, paklūstantis demo priimtiems įstatymams, turi 
kategorinę ir neribotą teisę būti demo narių. 


166 Demokratinio proceso teorija 


PILIETYBĖ, SĄLYGOTA KOMPETENCIJOS 


Atrodo, kad Locke'as ir Rousseau iškėlė du skirtingus princi- 
pus, kuriais gali būti grindžiamas pilietybės reikalavimas. Vienas yra 
eksplicitiškas, kategorinis ir universalus; kitas - implicitiškas, sąly gi- 
nis ir ribojantis: 


KATEGORINIS PRINCIPAS: kiekvienas asmuo, pavaldus valdžiai ir jos įsta- 
tymams, turi neribotą teisę būti demo nariu (t. y. piliečiu). 


SĄLYGINIS PRINCIPAS: tik asmenys, kurie yra tinkami valdyti, bet visi 
tokie asmenys turi būti demo nariais (t. y. piliečiais). 


Jeigu kai kurie asmenys, pavaldūs įstatymams, nėra tinkami valdyti, 
tada akivaizdu, kad tie principai veda prie prieštaraujančių išvadų. 
Kuriam principui teikti pirmenybę? Kaip matėme, Locke'as ir Rous- 
seau, bent jau implicitiškai, manė, kad antrajam principui turi būti 
teikiama pirmenybė prieš pirmąjį. 

Kas Locke'o ir Rousseau argumentacijoje buvo tik implikuojama, 
Johnas Millis eksplikavo atvirai atskleisdamas, jo manymu, tarp tų 
dviejų principų egzistuojantį konfliktą. Įkandin savo pirmtakų jis irgi 
atkakliai tvirtino, kad kilus konfliktui pirmasis turi nusileisti antrajam. 

Žinoma, nerūpestingai skaitant galima manyti, kad Millis teikia pir- 
menybę kategoriniam principui.* Tačiau, nors žiūrint paviršutiniškai 
jo kalba pasižymi universalistiniu tonu, iš tikrųjų Millis nepalaiko 
visuotinio priskyrimo kategorinio principo. Nereikia stebėtis, kad jis 
argumentuoja remdamasis ne abstrakčios teisės principais, o veikiau 
socialinės naudos išskaičiavimais. Jo svarstymai turi atspindėti socia- 
linės naudos ir žalos pusiausvyrą. Ir nors jo argumentacija stipri, ji 
atveda Millį ne prie kategorinio principo, o prie sąlyginio ir ginčytino 
sprendinio apie socialinę naudą. Tačiau, kadangi iškyla socialinės 
naudos klausimas, santykinė kompetencija tampa veiksniu, kuris turi 
būti pagrįstas. 

Kiekvienas Atstovaujamosios valdžios skaitytojas greitai supranta, 
kad pats Millis sugriovė savo argumentaciją, pagrindžiančią visuotinį 
priskyrimą, pateikdamas kontrargumentą, pagrįstą kompetencijos mo- 
tyvais. Svarstydamas šią problemą, jis aiškiai tvirtino, kad kompeten- 

cijos kriterijui turi būti teikiama pirmenybė prieš bet kokį principą, 
kategorinį ar utilitarinį, priskyrimą demui įtvirtinantį kaip visuotinę 
įstatymams pavaldžių suaugusių teisę. Mažų mažiausiai jis įrodinėjo 
štai ką: parodyti, kad asmenys yra tinkami dalyvauti valdžioje, reiškia 
parodyti, kad jie “turi bendriausius ir esmingiausius įgūdžius, įgalin- 
čius pasirūpinti savimi, sumaniai įgyvendinti savo ir artimiausių as- 
menų interesus“. Kaip tik Millis teigė, kad tų dienų Anglijoje daug 
suaugusių žmonių grupių negali atitikti šio reikalavimo ir todėl jiems 
neturi būti suteikiama balsavimo teisė, kol jie neįgis reikiamos kompe- 
tencijos (Mill 1958, 131-138). 

Atiduodamas pirmenybę kompetencijos kriterijui, pripažindamas są- 
lyginę ir socialiai nulemtą sprendimų apie kompetenciją prigimtį bei 
siūlydamas apriboto demo koncepciją, kaip jo paties požiūrio į tėvy- 
nainių anglų sugebėjimus padarinį, Millis iškėlė problemą, kuri buvo 
nepalankiai nušviesta kai kurių jo žymių pirmtakų. Tačiau pateisinda- 
mas išskiriančio tipo demą Miillis tik atskleidė tai, kas implicitiškai 
glūdėjo visoje ankstesnėje demokratijos teorijoje ir praktikoje. 

Formalios dalyvavimo galimybės, prieinamos Graikijos demokrati- 
nių miestų-valstybių piliečiams, universalistinė kalba, kuria dažnai 
pateikiami demokratiniai įsitikinimai, ir Rousseau bei Millio akcen- 
tuotas dalyvavimas kai kuriuos rašytojus paskatino “klasikines" de- 
mokratines idėjas aiškinti kaip gerokai mažiau “elitines" negu jos 
buvo iš tikrųjų.? 

Galima nekreipti dėmesio į šiuos apribojimus kaip į revoliucingos 
ir naujos idėjos, peržengusios praktikos istorines ribas, laikinus trū- 
kumus. Bet, kaip matėme, Locke'as ir Rousseau priėmė, o Millis gy- 
nė principą, pagal kurį demas gali pagrįstai išskirti daugelį suaugu- 
siųjų, pavaldžių demo priimtiems įstatymams. Ir iš principo tinkamie- 
ji gali sudaryti nežymią mažumą. Taigi ne tik Schumpeterio požiūriu 
demas gali būti apribotas valdančiuoju elitu. Kaip matėme, pats Rous- 
seau tiek Ženevą, tiek Vencciją laikė tikromis respublikomis, valdo- 
momis “liaudies", nors abiejuose miestuose demas sudarė suaugusių- 
jų mažumą. 

Šiuolaikiniai “klasikinių" demokratinių idėjų garbintojai, atrodo, 
suprato santykį tarp pilietybės ir kompetencijos priešingai, negu jis 
buvo suprantamas nuo graikų iki Millio. “Klasikiniu" požiūriu ne 
kiekvienas suaugęs Žmogus, juolab ne kiekvienas asmuo, būtinai tin- 

kamas valdyti ir todėl - priklausyti demui. Veikiau demas susidėjo tik 
iš tų, kurie, jų pačių požiūriu, buvo tinkami valdyti. Šiuo požiūriu, 
piliečiams priklausė valdyti ir iš jų buvo galima tikėtis gero valdymo 
kaip tik todėl, kad visos liaudies atžvilgiu jie sudarė tinkamą valdyti 
mažumą. 

Kaip tik todėl “klasikinės" idėjos lėmė, kad intelektualinė demo- 
kratijos gynyba liko esmingai pažeidžiama, ką nesunku pastebėti ją 
lyginant su požiūriu, pagal kurį priskyrimas yra kategorinė teisė. Jei 
kiekvienas asmuo, pavaldus įstatymui, turi kategorinę teisę dalyvauti 
priimant įstatymus, jei pritarimo reikalavimas yra universalus ir ne- 
ginčytinas, tada demokratijos pagrindas yra labai tvirtas, o išskirian- 
čių alternatyvų — aristokratijos, meritokratijos, kvalifikuoto elito, mo- 
narchijos, diktatūros ir t.t. - pagrindas atitinkamai silpnesnis. Jeigu 
pilietybės reikalavimas yra kategorinė ir universali visų žmonių teisė, 
tada demas visada egzistuoja bet kokioje žmonių grupėje ir šitoks 
demas visada turi būti priskiriantis. Kitaip tarus, bet kokiame korpuse 
asmenų, siekiančių įsteigti ar išsaugoti asociaciją, turinčią valdžią, 
galinčią priimti saistančius sprendimus, būtinai turi būti priimtas Tvir- 
tasis Lygybės Principas — lemtingiausia iš visų anksčiau aptartų de- 
mokratinio proceso sąlygų. 

Bet jeigu kompetencijos kriterijus nustelbia teisėmis grįstą reikala- 
vimą, tada argumentacija, pagrindžianti demokratiją, yra silpna. Pilie- 
tybė priklauso nuo sąlyginių sprendimų, o ne nuo kategorinių teisių. O 
Iš tų sąlyginių sprendimų nebūtinai išplaukia universalus priskyrimas. 
Todėl ribos tarp demokratijos iš vienos pusės ir priežiūros - iš kitos, 
tampa miglotos ir neapibrėžtos. Argumentų, pagrindžiančių vieną arba 
kitą, nebeįmanoma atskirti, išskyrus lemtingus sprendinius dėl reliaty- 
vaus kompetentingų narių korpuso dydžio. Ir, kaip matėme, net politi- 
kos filosofų atveju šitie sąlyginiai ir praktiniai sprendiniai lengvai 
paveikiami siaurų savo meto prietarų. 


PRISKYRIMO KRITERIJUS 


Iškyla trys klausimai: pirmas, ar sprendžiant apie demo priski- 
riamąjį pobūdį galima apeiti kompetencijos principą? Antras: jei ne, ar 
įmanoma išvengti sąlyginio ir ginčytino sprendinio dėl kompetenci- 

jos? Trečia, jei vėl ne, ar galime surasti tokį griežtą kriterijų, kurį 
turėtų patenkinti toks sprendinys? 

Kad spręsdami apie demo priskiriamąjį pobūdį negalime apeiti kom- 
petencijos principo, aiškiai parodo vaikų išskyrimas. Beveik niekada 
nebandoma jo pagrįsti, be abejonės, todėl, kad akivaizdžiai nepagrįsta 
reikalauti, kad vaikai arba turi būti demo valstybės nariai, arba neturi 
paklusti demo priimtiems įstatymams. Kiek suprantu, niekas rimtai 
nemano, kad vaikai turi būti valstybę valdančio demo pilnateisiai 
nariai. Aštuonerių metų vaikas vargu gali būti toks apsišvietęs, kad 
lygiai su suaugusiais galėtų dalyvauti svarstant įstatymus, priimamus 
valstybinės valdžios. Tačiau šie įstatymai taikomi vaikams be jų iš- 
reikšto ar numanomo sutikimo. Dažnai imanoma, — ir įstatymų siste- 
mos yra linkusios pripažinti tokios argumentacijos pagrįstumą, - kad 
dėl ribotos kompetencijos vaikai neturi paklusti tiems patiems įstaty- 
mams kaip ir suaugusieji, pavyzdžiui, jie negali sudarinėti įstatymiš- 
kai numatomų kontraktų. Tačiau jie negali visai nepaklusti jokiems 
įstatymams. 

Taigi vaikai yra aiškus atvejis, kai pažeidžiamas principas, pagal 
kurį valdžia turi remtis valdomųjų sutikimu, ar principas, pagal kurį nė 
vienas neturi būti pavaldus ne jo paties pasirinktam įstatymui arba 
pavaldus ne jo paties pasirinktam asociacijos priimtam įstatymui. Ta- 
čiau šis pažeidimas beveik visada laikomas arba savaime suprantamu, 
arba interpretuojamas kaip joks pažeidimas. Vienaip interpretuojant 
tariama, kad sutikimo principas taikytinas tik suaugusiems. Bet tai 
reiškia tarti, kad kai kurie asmenys, pavaldūs valstybės taisyklėms, 
nežiūrint to, gali būti pagrįstai išskirti iš tos valstybės demo. 

Kokiu pagrindu? Vienintelis pateisinamas pagrindas, kuriuo remiantis 
vaikai išskiriami iš demo, yra tas, kad jie dar nėra visiškai tinkami 
valdyti. Žinoma, būtinumas šiuo pagrindu išskirti vaikus buvo visai 
akivaizdus ankstyviesiems demokratijos teoretikams. Locke'as visą 
skyrių paskiria “Tėviškajai valdžiai". Priminęs mums apie “tą lygią 
kiekvieno žmogaus turimą teisę į savo prigimtinę laisvę, kurios dėka 
Jis negali būti palenktas kokio nors kito žmogaus valiai ar valdžiai", jis 
tuojau pat nurodo išimtis, iš kurių gausiausios, aiškiausios ir svarbiau- 
sios susijusios su vaikais (Esė apie pilietinę valdžią, par. 55, 63). 
Rousseau taip pat, nors tik prabėgom, pripažįsta tėvo valdžią vaikams 
“iki jie pasiekia proto brandą" (Kn. I, sk. 4). 

Vaikų pavyzdžio pakanka parodyti, kad kompetencijos kriterijaus 
negalima pamatuotai nepaisyti ir kad bet koks pagrįstas demo apribo- 
jimas, išskirdamas vaikus, turi neišvengiamai išskirti daugelį asmenų, 
pavaldžių įstatymams, ir kad bet koks visų asmenų universalios teisės 
dalyvauti deme reikalavimas negali būti pagrįstas. Būtų galima įrodi- 
nėti, kad vaikai sudaro palyginti gerai apibrėžtą ir unikalią išimtį.!“ 
Todėl, kai tik nustatomas skirtumas tarp vaikų ir suaugusiųjų, visi 
suaugusieji, pavaldūs įstatymams, turi būti priskirti. 


MODIFIKUOTAS KATEGORINIS PRINCIPAS? 
Kategorinis principas gali būti performuluotas taip: 


MoODIFIKUOTAS KATEGORINIS PRINCIPAS: kiekvienas suaugęs asmuo, pa- 
valdus valdžiai ir jos įstatymams, turi būti laikomas tinkamu būti 
demo nariu ir turi neribojamą teisę juo būti. 


Tačiau esama mažiausiai dviejų sunkumų, susijusių su šiuo modifi- 
kuotu kategoriniu principu. Pirma, nėra visiškai aiški riba tarp vaiky- 
stės ir brandos. Gerai žinoma, kad dichotomiją — vaikas/suaugęs — 
taikant vystymosi procesui, kuris yra ne tik tolydinis, bet ir nevienodas 
įvairiems asmenims, sunku išvengti savivalės. Štai mes galime pagrįs- 
tai nesutarti, ar - vidutiniškai - žmonės tampa tinkami sulaukę dvide- 
šimt vienerių, ar aštuoniolikos, ar dar kiek nors metų; kokį amžių 
bepasirinktume, mes galime nesutarti dėl atskirų atvejų, liečiančių 
asmenis, bręstančius greičiau ar lėčiau už vidurkį. Taip pat egzistuoja 
keblūs atvejai, kai aiškaus sprendimo neduoda patirtis, net susijusi su 
simpatija. Štai ką sako Locke'as: 


Tačiau jeigu dėl įgimtų trūkumų kas nors neįgyja tokio išmanymo, kad apie 
Jį galima būtų sakyti, jog jis supranta įstatymą ir geba laikytis jo reikalavimų, 
tai jis niekad negali tapti laisvu žmogumi... ir kol jo protas nepajėgus atlikti 
silpnapročiai niekad neišlaisvinami iš tėvų valdžios (Esė apie pilietinę val- 
džią, sk. 6. par. 60). 


Todėl apibrėžiant “suaugusiuosius" kaip asmenis, kurių atžvilgiu ta- 

riama, kad jie yra tinkami valdyti, modifikuotam principui gresia už- 
burto rato problema. 

Antras keblumas, susijęs su modifikuotu principu, iškyla dėl to, kad 
šalyje gali gyventi suaugusieji svetimšaliai, pavaldūs tos šalies, kurio- 
je jie laikinai apsistoję, įstatymams, tačiau netinkami dalyvauti val- 
džioje tik todėl, kad jie čia gyvena laikinai. Tarkime, kad Prancūzijoje 
sekmadienį vyksta rinkimai, o aš, amerikietis, atvykstu į Paryžių šeš- 
tadienį kaip turistas. Ar kas nors įrodinės, kad aš privalau turėti teisę 
dalyvauti tuose rinkimuose, nekalbant apie teisę įgyti visas kitas Pran- 
cūzijos pilietines teises? Manau, kad ne. Kuo remiantis aš galiu būti 
pagrįstai išskirtas? Remiantis tuo, kad aš esu netinkamas.!! 

Apibendrinkime: 

1. Schumpeterio pateiktas demo sudėties problemos sprendimas ne- 
priimtinas, nes jis radikaliai nutrina skirtumą tarp demokratijos ir 
nedemokratinės santvarkos, kurioje vyrauja kolegialus elitas. 

2. Kategorinis priskyrimo principas, nubraukiantis sprendinio dėl 
kompetencijos būtinumą, taip pat nepriimtinas, nes jis netinka tokiems 
atvejams kaip vaikai, silpnapročiai asmenys ir laikinai gyvenantys 
svetimšaliai. Nors Locke'as ir Rousseau iškėlė kategorinį principą, jie 
jo įtikinamai nepagrindė. Tačiau panašu, kad jie pripažino minėtus 
prieštaravimus ir niekada nesiekė, kad jų argumentacija būtų suprasta 
taip, tarsi ji atmeta kompetencijos kriterijaus prioritetą. 

3. Kadangi sprendinys dėl kompetencijos priklauso nuo to, kad ap- 
eliuojama į specifinių asmenų kategorijų intelektualinius ir moralinius 
sugebėjimus, ir nuo to, kad tie sugebėjimai nustatomi, sprendimas, 
grindžiamas kompetencija, yra iš esmės problemiškas. Žinoma, gali- 
ma pateikti patikimą argumentaciją, grindžiančią specialų sprendimą 
dėl deramų išskyrimo ir priskyrimo ribų. Tačiau tikslus ribų nustaty- 
mas neišvengiamai yra labai ginčytinas, ir nuo Aristotelio laikų poli- 
tinių filosofų praktiniai sprendiniai dažniausiai atspindėdavo savo lai- 
ko prietarus. Net J. S. Millis, kurio siūlymas išplėsti politinio dalyva- 
vimo ribas buvo išimtinis jo klasės asmenims, vis dėlto pateikė įtikina- 
mus argumentus, pateisinančius jo ginamus atskirus išskyrimo atve- 
jus; tačiau veikiausiai nedaug dabartinių demokratų pripažintų jo iš- 
skyrimo atvejų pagrįstumą. 

Trumpai tarus, Schumpeterio sprendimas veda prie absurdų, o spren- 
dimai, randami ankstesnėse demokratijos teorijose, ar tai būtų Anti- 

kos, ar ankstyvųjų moderniųjų teoretikų, tokių kaip Locke'as, Rous- 
seau ir Millis, darbai, pernelyg silpnai pagrindžia normatyvinę demo- 
kratinio proceso teoriją. Nors akivaizdu, kad mes privalome pripažinti 
kompetencijos sprendinio reikalingumą bei jo sąlyginę ir ginčytiną 
prigimtį, mums reikia kriterijaus, kuris padėtų sumažinti tokio spren- 
dinio savavališkumą. 


PRISKYRIMO PATEISINIMAS 


Nors kategorinių priskyrimo principų silpnybės reiškia, kad 
mes negalime apsieiti be sąlyginių sprendinių, motyvai, leidžiantys 
priimti Tvirtąjį Lygybės Principą, išdėstyti praeitame skyriuje, aiškiai 
pagrindžia platų priskyrimo kriterijų. Kaip jau sakiau, priimdami Tvir- 
tąjį Principą kaip demokratinio proceso prielaidą, mes kartu teigiame, 
kad turi būti priskirti visi suaugusieji ir pripažįstame tik tokias išimtis, 
kurios gali nepatenkinti asmeninės autonomijos prielaidos. 

Patirtis įrodė, kad bet kokia iš demo išskirtų suaugusiųjų grupė - 
pavyzdžiui, moterys, amatininkai ir darbininkai, neturtingieji, rasinės 
mažumos - gindama savo interesus, būtų lemtingai susilpninta. Ir 
nepanašu, kad išskiriančiojo tipo demas galėtų apsaugoti interesus tų, 
kurie išskiriami. “Visuotinis švietimas turi būti ankstesnis už visuotinį 
teisių suteikimą", - rašė Millis (1958, 32). Bet tik po to, kai 1868 me- 
tais buvo išplėsta balsavimo teisė, parlamentas priėmė pirmąjį potvar- 
kį, įsteigiantį viešąsias pradines mokyklas. Vėlesni istoriniai faktai 
net geriau parodo, kad kai didelė suaugusiųjų klasė išskiriama iš pilie- 
tybės, jos interesai beveik tikrai traktuojami nelygiai. Galbūt įtikina- 
miausiai tai įrodo pietiečių juodaodžių išskyrimas iš politinio gyveni- 
mo Jungtinėse Valstijose iki septintojo mūsų amžiaus dešimtmečio 
pabaigos. 

Priimdami Tvirtąjį Lygybės Principą, mes jau atsižvelgėme į tokias 
problemas. Šis principas ir prielaidos, iš kurių jis išvestas, leidžia 
pagrįstai priimti kriterijų, pakankamai universalų suaugusiųjų atveju. 
Jis ne tik daug mažiau savavališkas už Schumpeterio sprendimą, bet ir 
žymiai labiau priskiriantis negu tas ribotas demas, kuris - implicitiš- 
kai ar eksplicitiškai - buvo įgyvendintas klasikiniame polyje ir remia- 

mas Aristotelio, Locke'o, Rousseau ar Millio. Taigi penktasis ir pa- 
skutinysis demokratinio proceso kriterijus yra toks: 


Demas privalo apimti visus suaugusius asociacijos narius, išskyrus 
laikinai gyvenančiuosius ir asmenis, kurių protinis nepilnavertišku- 
mas įrodytas. 


Žinoma, suaugusiųjų ir laikinai gyvenančiųjų apibrėžimas yra po- 
tencialus dviprasmybės šaltinis. Turbūt joks termino “suaugęs" api- 
brėžimas negali būti visiškai pagrįstas. Praktinis patikrinimas galėtų 
būti toks: kaip suaugusį traktuoti tokį narį, kuris neserga sunkia psi- 
chine liga ir kuris laikomas suaugusiu pagal baudžiamąjį kodeksą. Jei 
įstatymų sistema uždeda atsakomybę, pareigas ir bausmes asmenims, 
sulaukusiems tokio amžiaus, kai jie įstatymiškai pripažįstami pasiekę 
minimalų protingumo ir atsakomybės už savo veiksmus lygmenį, tada 
tas pats amžius gali būti laikomas ta riba, kurią peržengus suteikiama 
teisė būti demo nariu. 

Šio kriterijaus prasmė man atrodo pakankamai aiški: demas, kuris 
leistų manipuliuoti brandos sąvoka, kad iš tam tikrų asmenų - pvz., iš 
kitaminčių — atimtų jų teises, tuo pačiu paprasčiausiai nebeatitiktų 
priskyrimo kriterijaus. 

Kartu su kitais kriterijais, pateiktais 8 skyriuje, priskyrimo kriterijus 
galutinai išpildo reikalavimus, keliamus demokratiniam procesui. Šie 
penki kriterijai visiškai apibrėžia demokratinį procesą. Juk aš negaliu 
pasakyti, kokiais požiūriais procesas, atitinkantis šiuos kriterijus, ne- 
būtų demokratinis, ar kaip koks nors procesas, nepatenkinantis vieno 
arba kelių šių kriterijų, galėtų būti laikomas visiškai demokratiniu. 


DEMOKRATINIO PROCESO TEORIJA 


Dabar aš apibendrinsiu šio skyriaus argumentaciją ir aptarsiu 
keletą prieštaravimų bei problemų. 

Šie kriterijai mums padeda išskirti kelis lygmenis, dažnai davusius 
dingstį painiavai. Kaip matėme, Schumpeteris nepajėgė nustatyti skir- 
tumo tarp tokios politinės sistemos, kuri yra demokratiška savo demo 
atžvilgiu, ir tokios sistemos, kuri yra demokratiška kiekvieno asmens, 

pavaldaus jos taisyklėms, atžvilgiu. Tvirtinau, kad politinis procesas, 
atitinkantis tik pirmus du kriterijus, gali būti laikomas procedūriškai 
demokratišku siaurąja prasme. O toks procesas, kuris atitinka ir apsi- 
švietusio supratimo kriterijų, gali būti laikomas visiškai demokratišku 
dienotvarkės ir demo atžvilgiu. Dar aukštesnis lygmuo - procesas, 
savo demui suteikiantis dar ir galutinę dienotvarkės kontrolę, yra 
visiškai demokratiškas savo demo atžvilgiu. Tačiau tik tada, kai demas 
yra pakankamai priskiriantis, kad atitiktų penktąjį kriterijų, sprendimų 
priėmimo procesą mes galime apibūdinti kaip visiškai demokratišką. 

Kadangi tie kriterijai visiškai apibrėžia demokratinį procesą, esu 
įsitikinęs, kad jie visiškai apibrėžia tai, ką mes turėtume laikyti politi- 
ne lygybe. Tokiu mastu, kokiu tie kriterijai nepatenkinami, vargu ar 
galima tarti, kad asmenys yra politiškai lygūs; ir tiek, kiek koks nors 
sprendimų priėmimo procesas gali apskritai užtikrinti politinę lygybę, 
asmenys, kurių atžvilgiu tie kriterijai yra patenkinami, būtų iš tikrųjų 
politiškai lygūs. 

Mūsų pateiktos demokratinio proceso prielaidos ir kriterijai nenuro- 
do kokios nors konkrečios asociacijos. Implikuojama, kad bet kokioje 
asociacijoje, kuriai galioja tos prielaidos, gali skleistis demokratinis 
procesas. Tačiau istoriškai demokratijos šalininkai savo dėmesį sutel- 
kė į valstybę. Tai darydami jie buvo teisūs. Ar valstybė yra svarbiau- 
sia iš visų Žmonių asociacijų, ar ne, bet ji neabejotinai yra lemtinga. Ji 
lemtinga dėl savo nepaprastos įtakos, galios ar valdžios, vadinasi, ir 
dėl valstybės valdovų galimybių kontroliuoti kitų asociacijų, esančių 
valstybės ribose, resursus, struktūras, dienotvarkes ir sprendimus. Žmo- 
nės, kurie praranda galutinę dienotvarkės ir valstybinės valdžios spren- 
dimų kontrolę, kartu rizikuoja prarasti kitų svarbių asociacijų galutinę 
kontrolę. 

Kadangi dažnai keliamas prieštaravimas, aptartas praeitame skyriu- 
je, turi būti permąstytas ir šiuo požiūriu, turbūt reikia jį vėl apsvarstyti. 
Ar šie kriterijai apibrėžia tik “formalią", bet ne “realią" politinę lygy- 
bę ir tik “formalų", bet ne “realų" demokratinį procesą? Tarkime, kad 
piliečiai yra labai nelygūs savo politiniais resursais — pvz., pajamo- 
mis, turtu, padėtimi. Ar nebus jie nelygūs politiškai? Žinoma, jie gali 
tokie būti, o veikiausiai ir bus tokie. Tačiau rimtai klystume, vien dėl 
to atmesdami šiuos kriterijus. Juk jeigu politinių resursų skirtumai 
lemia piliečių politinę nelygybę, tai toji nelygybė neišvengiamai atsi- 

skleidžia, šiuos kriterijus pažeisdama. Iš tikrųjų, tokiu mastu, kokių 
tikima, kad tie kriterijai apibrėžia siektiną politinę santvarką, būtina 
rūpintis socialinėmis, ekonominėmis ir kultūrinėmis tokios santvarkos 
prielaidomis. Šią problemą nagrinėsime vėliau. 

Be to, galima abejoti, ar reikia tikėtis, kad kokia nors sistema visiš- 
kai atitiks šiuos kriterijus. O jeigu ne, ko tie kriterijai verti? Dabar 
laikau savaime suprantamu dalyku, kad realiame pasaulyje jokia siste- 
ma visiškai neatitiks demokratinio proceso kriterijų. Geriausiu atveju 
bet kokia reali politija veikiausiai tik šiek tiek priartėtų prie visiško 
demokratinio proceso. Spėju, kad bet koks priartėjimas toli gražu 
neatitiktų tų kriterijų. Tačiau kriterijai reikšmingi kaip normos, su 
kuriomis galime lyginti alternatyvius procesus ir institutus, kad įver- 
tintume jų santykinius privalumus. Šie kriterijai nevisiškai apibrėžia 
tai, ką mes laikome gera politija ar gera visuomene. Bet tokiu mastu, 
kokiu demokratinis procesas yra prasmingas, tie kriterijai padeda mums 
prieiti sprendimus, kurie tiesiogiai remiasi reliatyvia politinių santvar- 
kų verte ar santykiniu jų gerumu. 


KETVIRTA DALIS 


DEMOKRATINIO 
PROCESO PROBLEMOS 


DEŠIMTAS SKYRIUS 


Daugumos valdžia ir 
demokratinis procesas 


Demokratinio proceso teorija, išskleista ankstesniuose sky- 
riuose, neapibrėžia taisyklės, kurios turi būti laikomasi, jei kolektyvi- 
niai sprendimai priimami pagal demokratinio proceso reikalavimus. 
Šis klausimas suponuoja kitus: 

1. Ar demokratinis procesas reikalauja remtis tik daugumos princi- 
pu? Daug liaudies, respublikinės ar demokratinės valdžios šalininkų 
gynė daugumos valdžią.! Kaip sakiau anksčiau, Locke'as ir Rousseau 
reikalavo vienbalsio pritarimo sudarant pradinę sutartį, kuria įsteigia- 
ma valstybė, o po to ir daugumos valdžios. Šių laikų autoriai - tiek 
demokratijos šalininkai, tiek jos kritikai — dažnai mano, kad demokra- 
tija "reiškia" daugumos valdžią ar kad ji jos reikalauja (pvz., Spitz 
1984). 

Žinoma, kiekvienas taria, kad demokratija reikalauja daugumos ta 
“silpna" prasme, kad įstatymų priėmimui būtinas daugumos pritari- 
mas. Bet dažniausiai daugumos valdžios šalininkai ją suvokia žymiai 
griežtesne prasme. Šia prasme daugumos valdžia reiškia, kad daugu- 
mos pritarimas turi būti ne tik būtina, bet ir pakankama įstatymų 
įvedimo sąlyga.* Tačiau reikalauti daugumos valdžios šia griežta pras- 
me reiškia įsipainioti į keletą problemų, kurių visai patenkinamai iš- 
spręsti dar nėra pavykę. 

2. Jei daugumos valdžia griežta prasme yra nepatenkinama, ar egzi- 
stuoja aiškiai pranašesnė alternatyva? Viena galimybė yra tokia: iš 
visų kolektyvinių sprendimų reikalauti to, ką Locke'as ir Rousseau 
manė esant būtina pradinei sutarčiai — vienbalsio pritarimo. Tarp griež- 


180 Demokratinio proceso problemos 


tos daugumos valdžios ir vienbalsio pritarimo išsiskleidžia neapibrėž- 
ta galimybių skalė — du trečdaliai, trys ketvirtadaliai... Tačiau, nelai- 
mei, visos griežtos daugumos valdžios alternatyvos irgi yra rimtai 
pažeidžiamos. 

3. Jei negalima surasti patenkinamos taisyklės, ar tai reiškia, kad 
demokratinis procesas, griežtai kalbant, neįmanomas? O jeigu taip, ar 
tokiu atveju esama priimtino demokratinio proceso pakaitalo, kuriam 
negaliotų prieštaravimai, keliami daugumos valdžiai ir jos alternaty- 
voms? | 

4. Pagaliau kokias taisykles žmonės, pritariantys demokratijai, iš 
tikrųjų taiko praktikoje? Pavyzdžiui, ar daugumos valdžia, nežiūrint 
su ja susijusių sunkumų, yra labai geras pavyzdinis sprendimas? 

Aš siūlau imtis ieškoti atsakymų, pateikdamas svarbiausius man 
žinomus argumentus už daugumos valdžią, o po to svarstydamas pa- 
grindinius prieštaravimus ir alternatyvas. 


PARENGIAMOSIOS PASTABOS 


MažoRITARAS: Prieš parodydamas Jums, kodėl esu įsitikinęs, 
kad demokratiniam procesui reikalinga tvirta daugumos valdžia, norė- 
čiau suformuluoti keletą prielaidų, kurios, aš esu tikras, Jums bus 
akivaizdžios. Tarkime, kad žmonių grupė gyvena aiškiai apibrėžtose 
ribose. Jie įsitikinę politinės lygybės ir demokratijos būtinumu. Jiems 
reikalingi kolektyviniai sprendimai. Ar yra kokių nors problemų? 

KaiTikAS: Jokių. Iš esmės Jūs priėmėte tokias prielaidas, kurias pri- 
imčiau ir aš, siekdamas pateisinti demokratinį procesą. 

MAžoORITARAS: Žinoma, man tai gerai suprantama. Esu tikras, kad Jūs 
taip pat sutiksite su manimi, kad demokratiniam procesui reikalinga 
tam tikra sprendimo taisyklė ar net keletas skirtingų taisyklių. Visgi 
kai pasiekiama galutinė sprendimų priėmimo fazė ir jau suskaičiuoti 
visi vienodai reikšmingi balsai, reikalinga taisyklė, nustatanti, kuri 
alternatyva bus priimta. 

KaITIKAS: Žinoma. Tai, ką Jūs sakote, man akivaizdu. 

MažokRiTARAS: Ir Jūs tikriausiai sutiksite, kad žmonėms, atsidavu- 
siems demokratiniam procesui, tinkama sprendimo taisyklė, be abejo- 
nės, turi atitikti šio proceso kriterijus ir prielaidas. 

KaiTikAs: Na Žinoma. 

MažoRITARAS: Tai ar nebūtų irgi pagrįsta reikalauti, kad sprendimo 
taisyklė, kad ir kokia ji būtų, turi būti sprendžiamoji? Sakydamas 
“sprendžiamoji"" turiu galvoje, jog ji užtikrina, kad tam tikras rezul- 
tatas yra tikrai atrenkamas. 

KaiTIKAS: Sprendžiamumo reikalavimas man atrodo visai pagrįstas. 
Ar galiu dar pridurti, kad gera sprendimo taisyklė kartu turi būti prak- 
tiška, arba įvykdoma? Ir kad ji turi būti priimtina dalyvaujantiems? 

MaAžoRITARAS: Puiku! Kaip aš ir tikėjausi, mano bičiuli, Jūs paga- 
vote mano pastangų surasti geriausią demokratinių sprendimų pri- 
ėmimo taisyklę dvasią. Tikiuosi Jums parodyti, kodėl daugumos val- 
džia griežtąja prasme yra geriausia sprendimo taisyklė, o iš esmės 
vienintelė sprendimo taisyklė, visiškai atitinkanti demokratinį pro- 
cesą. 

KaiTrkas: Nekantraudamas laukiu Jūsų parodymų. 

MažoRiTARAS: Pradėsiu nuo pastabos, kuri nėra “parodymas", kaip 
Jūs sakote, bet iš tikrųjų papildomai pagrindžia šį principą. Bet koks 
demas, įsitraukęs į demokratinį procesą, daugumos valdžią veikiausiai 
laikys intuityviai priimtina. Paaiškinsiu kodėl. Jei dalyviai laiko vie- 
nas kitą politiškai lygiais — jeigu jie tvirtai tiki, kad nė vienas iš jų 
neturi būti traktuojamas kaip politiškai labiau privilegijuotas už ki- 
tus — tada silpnoji daugumos valdžios versija beveik tikrai atrodys 
jiems priimtina. Jie samprotaus, kad mažumai tikrai neturi būti leista 
turėti persvarą prieš daugumą. Bet jeigu jie priims šią prielaidą, jiems 
turės tapti patraukli griežtoji versija. 

KkiTikAS: Kodėl? Silpnoji versija logiškai neiimplikuoja griežtosios 
Versijos. 

MažoRITARAS: Kodėl ne? Jeigu neteisinga leisti mažumai turėti per- 
svarą prieš daugumą, ar nėra taip pat neteisinga mažumai leisti blo- 
kuoti daugumą? Bet kaip tik tai atsitiktų, atsisakius griežtosios versi- 
jos. Tik pagalvokite apie tai: jei mažuma visada gali skelbti veto 
daugumos sprendimams, tada praktinis rezultatas būtų mažumos val- 
džia, ar ne? Vadinasi, jeigu kokios nors grupės nariai laiko save poli- 
tiškai lygiais, turinčiais valdytis per demokratinį procesą, stiprioji 
daugumos valdžios versija, atrodo, yra įtikinamesnė ir priimtinesnė už 
bet kokią jos alternatyvą. 

KkiTIKAS: Galbūt. Tačiau nors Jūsų spėjimas yra gana tikėtinas, 

nelaikau jo labai griežtu. Manau, kad įmanoma padaryti keletą ėjimų, 
kurie jūsų argumentaciją nustums nuo lentos. 

MAžŽoORITARAS: Gerai suprantu, kad tai, ką aš ką tik pasakiau, nėra 
griežtas įrodymas. Tačiau pabrėžti tą intuityvų žavesį, kurį daugumos 
valdžia veikiausiai sukelia žmonėms, save laikantiems politiškai ly- 
giais, man atrodo labai svarbu. Be kitų dalykų, jis siejasi su klausimu 
apie priimtinumą, kurį Jūs pats pasiūlėte kaip geros sprendimo taisyk- 
lės kriterijų. 

Tačiau aš suprantu, kad Jūs keliate klausimą, ar šis intymus priimti- 
numo jausmas gali būti pagrįstas racionaliai. 

KaiTiIkAS: Kaip tik taip. 

MažoRiTARAS: Atsakymas aiškiai teigiamas, jei mes sutinkame dėl 
keleto visai pagrįstų prielaidų. Faktiškai pagrįsti daugumos valdžią 
racionaliai galima mažų mažiausiai keturiais būdais. 

KaiTIKAS: Pakaktų ir vieno. 

MažoRITARAS: Aš tai suprantu. Tačiau kadangi kiekvienas iš mano 
turimų galvoje pagrindimų priklauso nuo šiek tiek skirtingų prielaidų, 
norėčiau paaiškinti visus keturis. 

KaiTIKAS: Žinoma. Aš seniai supratau, kad egzistuoja ne vienas ke- 
lias į žinojimą. Galbūt parodysite man tokį, kuriam negalėčiau atsi- 
spirti. 

MažokiTARAS: Tikiuosi. Bet pirmiausia aš paprašysiu Jūsų priimti 
preliminarią prielaidą. Svarstant mano keturis argumentus už daugu- 
mos valdžią, gerai būtų pradėti tariant, kad demas tiesiogiai balsuoja 
dėl klausimų, įeinančių į dienotvarkę, kurie reikalauja kolektyvinių 
sprendimų. Taip pat norėčiau tarti, kad bet kuriuo atveju demas turi 
pasirinkti vieną iš dviejų alternatyvų. Jei Jūs iš pradžių man leisite 
priimti šias prielaidas, mes galime nekreipti dėmesio į kai kurias komp- 
likacijas, kurios kitu atveju įsismelktų į normalų argumentų išdėsty- 
mą. 

KaRiTIKAS: Abi prielaidos drastiškai supaprastina realų demokratinės 
politikos pasaulį! Nors aš suprantu naudingumą tokių prielaidų, ku- 
rios padeda sumažinti realaus pasaulio netvarką ir sudėtingumą, rei- 
kalausiu, kad tam tikru momentu mes sugrįžtume prie realaus pasau- 
lio. Kaip Jums gerai žinoma, realiame pasaulyje du šimtmečius de- 
mokratijos šalininkai demokratinį procesą bandė taikyti atstovauja- 
mosioms valdžioms. Negana to, realiame pasaulyje balsuotojai ir 

įstatymų leidėjai dažnai susiduria su atvejais, turinčiais daugiau negu 
dvi alternatyvas. 

MaAžoRITARAS: Aš to neneigiu. Bet šios komplikacijos bus supranta- 
mesnės, jei pradėsime nuo paprastesnio, ne tokio realistiško pasaulio. 


KETURI DAUGUMOS VALDŽIOS PATEISINIMAI 


Apsisprendimo maksimizavimas 


MažoRIiTARAS: Pradėkime nuo to, kad daugumos valdžia mak- 
simizuoja skaičių asmenų, galinčių apsispręsti priimant kolektyvinius 
sprendimus. Esant tam tikroms konkrečioms politinės sistemos ri- 
boms, tam tikrai demo sudėčiai ir poreikiui priimti sprendimą tam 
tikru klausimu, griežtasis daugumos valdžios principas užtikrina, kad 
didžiuma (kiek tai įmanoma) piliečių gyvens paklusdami jų pačių 
pasirinktiems įstatymams. Jeigu įstatymas būtų priimtas mažiau negu 
daugumos, tada tų, kurie pasirinktų šį įstatymą, neišvengiamai būtų 
mažiau negu tų piliečių, kurie pasirinktų alternatyvinį variantą. Pana- 
šiai, jeigu įstatymui priimti būtų reikalaujama daugiau negu paprastos 
daugumos balsų - tarkime, 60 nuošimčių, - tada 40-ties nuošimčių 
(plius vienas balsas) mažuma neleistų 60-ties nuošimčių (minus vie- 
nas balsas) daugumai priimti jos pasirinktą alternatyvą. Todėl alterna- 
tyva, pasirinkta mažumos, būtų primetama daugumai.? 

KaiTIKAS: Negaliu nesutikti su Jūsų argumentu, tačiau pastebėsiu du 
dalykus. Pirma, Jūsų tik ką pateiktas pagrindimas priklauso nuo prie- 
laidos, kad laisvė, išreikšta apsisprendimu, turi būti maksimizuota 
kolektyviniais sprendimais. Ar toks argumentas nėra pernelyg ab- 
straktus, kad įtikintų ką nors, išskyrus filosofą? Ar Jūs sakote, kad 
daugumos valdžios priimtinumas reikalauja, kad žmonės skaitytų ir 
suprastų Rousseau arba Immanuelį Kantą? 

MAžoRITARAS: Žinoma, kad ne. Nors manasis pagrindimas gali pasi- 
rodyti abstraktus, įtariu, kad jis implicitiškai grindžia tai, ką daugybė 
žmonių mano apie daugumos valdžią. Galiu nesunkiai įsivaizduoti 
paprastą pilietį, savo bendrapiliečiams aiškinantį maždaug štai ką: 


Ziūrėkit, šiuo reikalu mums reikia priimti sprendimą. Vieniems iš 

mūsų nepatinka vienas variantas, kitiems - kitas. Kiek galėjome sten- 
gėmės surasti visiems priimtiną sprendimą, arba, tokio neradę, spren- 
dimą, priimtiną didesnei mūsų daliai negu kiti variantai. Tačiau mes 
neiškėlėme kokių nors geresnių alternatyvų. Todėl dabar turime pasi- 
rinkti vieną iš dviejų geriausių iškeltų alternatyvų. Kad ir koks būtų 
sprendimas, kai kuriems iš mūsų įstatymas nepatiks, nors, šiaip ar taip, 
paklusti jam privalėsime visi. Todėl tegu! lemia dauguma. Tokiu atve- 
ju pagal priimtiną įstatymą gyvens bent daugiau mūsų negu tada, kai 
mes leistume mažumai gauti tai, ko ji nori. Ar tai ne vienintelis teisin- 
gas sprendimas? 


KaiTIKAS: Galiu suprasti, kaip tokia argumentacija galėtų būti pri- 
imtina daugeliui žmonių. Todėl eikime prie mano antros pastabos. 
Pokalbio pradžioje sutikau su prielaida, kad kai kurie kolektyviniai 
sprendimai neišvengiami ir kad kolektyvo ribos fiksuotos. Dabar ma- 
tau, kad buvau neatsargus. Kiekvienoje iš šių prielaidų glūdi tai, ką 
galima pavadinti ribos problema. Prielaida, kad yra reikalingi kolek- 
tyviniai sprendimai, suponuoja ribą tarp klausimų, reikalaujančių ko- 
lektyvinių sprendimų, ir klausimų, tokių sprendimų nereikalaujančių. 
Prielaida, kad kolektyvo ribos yra fiksuotos, atmeta galimybę, kad 
kolektyvinis junginys, turintis kitokias ribas, — tarkime, mažesnis, 
labiau lokalinis, homogeniškesnis arba didesnis ir heterogeniškes- 
nis — gali būti geresnis. 

MAŽoORITARAS: Jei stengsimės visas demokratijos teorijos ir prakti- 
kos problemas spręsti iškart, nieko nepešime. Ar negalėtume atidėti 
jūsiškės ribų problemos? 

KRITIKAS: Sutinku. 

MažoRITARAS: Tuo tarpu Jūs sutiksite, ar ne, jog jeigu asociacijos 
nariams reikalingi kolektyviniai sprendimai, kad būtų pasiekti jų tiks- 
lai, o demokratinio junginio ribos fiksuotos, tada maksimaliam apsi- 
sprendimui reikalinga daugumos valdžia? 

KRiTIKAS: Taip. Dabar aš visai pasirengęs atsisakyti savo išlygų, 
tačiau norėsiu prie jų grįžti vėliau. 

MažoRITARAS: Kaip norite. Bet Jūsų keliamos problemos turi būti 
aiškiai atskirtos nuo daugumos valdžios problemos, ar ne? 

KaiTikAs: Galbūt mano požiūriu šios problemos susijusios labiau, 
negu manote Jūs. 

Daugumos valdžia kaip būtinas 
pagrįstų reikalavimų padarinys 


MažoRITARAS: Mano antrasis pagrindimas yra šiek tiek pana- 
šus į pirmąjį. Bet argumentacija yra detalesnė ir griežtesnė. Supapra- 
stinus argumentas yra toks: jei Jūs pripažįstate keturis racionalius 
kriterijus, kuriuos turi atitikti sprendimo taisyklė demokratinėje aso- 
ciacijoje, tada logiškai Jūs turite sutikti, kad daugumos valdžios prin- 
cipas, ir tik šis principas, gali patenkinti tuos kriterijus. Šį teiginį 
grakščiai pademonstravo paprastas, tiesioginis ir griežtas matematiko 
Kennetho May įrodymas 1952 m. (May 1952). Jums leidus, norėčiau 
šią argumentaciją apibendrinti. 

KaiTIKAS: Prašom. 

MažoRiTARAS: Pirma, mes jau susitarėme, kad demokratinė sprendi- 
mų taisyklė turi būti sprendžiamoji. Jei demas turi dvi alternatyvas x ir 
y (kaip mes ir tarėme), tada sprendimo taisyklė turi aiškiai vesti prie 
vienos iš trijų išdavų: pasirenkama arba x, arba y, arba nei viena, nei 
kita. Antra, demokratinė sprendimo taisyklė vienam balsuotojui neturi 
būti palankesnė negu kitam. Šitai May vadina anonimiškumo reikala- 
vimu: išdava neturi priklausyti nuo to, ar konkretūs asmenys palankiai 
žiūri į alternatyvą, ar jai oponuoja. 

KaiTIKAS: Kadangi tai, ką jis vadina anonimiškumu, yra taip pat im- 
plikuojama vieno demokratinio proceso kriterijaus - balsavimo lygy- 
bės, — aš ją laikau visai pagrįsta prielaida. Na o trečias reikalavimas? 

MažoRiTARAS: Balsavimo procedūra turi būti neutrali ir alternatyvų 
atžvilgiu. T. y., ji neturi būti palankesnė ar nepalankesnė vienai alter- 
natyvai labiau negu kitai. Jeigu dienotvarkė apima dvi alternatyvas A 
ir B, sprendimo taisyklėje neturi būti nieko tokio, kas darytų ją palan- 
kią kuriai nors iš alternatyvų. Pavyzdžiui, tarkime, kad A yra siūlymas 
keisti politiką, o B reikalauja paprasčiausiai laikytis esamos politikos. 
Alternatyvos dvi: tam tikru požiūriu keisti sfafus guo ar ją išsaugoti. 
Neutralumas reikalauja, kad sprendimo taisyklė neteiktų kokio nors 
ypatingo pranašumo nei siūlomam pakeitimui, nei status guo. 

KkiTiIKAS: Burke'o tipo konservatorius reikalautų, kad status guo 
būtų teikiamas pranašumas. 

MAŽORITARAS: Status guo visada iuri ti2k daug išankstinių pranašu- 

mų, kad jai tikrai nereikia papildomų pranašumų, teikiamų šališkos 
sprendimo taisyklės! Kadangi ši tiesa yra nepaprastai svarbi, trumpai 
prie jos sustosiu. Tarkime, - o taip 1š tikrųjų ir buvo kiekvienoje 
šalyje, kuri šiuo metu yra demokratinė, - kad vaikams leidžiama dirbti 
kasyklose ir gamyklose. Leidus dirbti, skurdas spiria juos tai daryti. 
Toliau tarkime, kad rengiamas referendumas, kurio metu balsuotojai 
gali pasisakyti už arba prieš pasiūlymą uždrausti vaikų darbą kasyklo- 
se ir gamyklose. (Atkreipkite dėmesį, kad referendumo pavyzdys 
mums leidžia ignoruoti atstovavimo klausimą, kaip mes iki šiol darė- 
me.) Pasiūlymą uždrausti vaikų darbą vadinkime A. Todėl balsuoti 
prieš A reiškia balsuoti už B, o pastarasis yra status guo. Jei Jūs norite 
panaikinti vaikų darbą, remiate A; jei nenorite, kad jis būtų panaikin- 
tas, remiate B, kas reiškia, kad vaikų darbas ir toliau bus toleruojamas. 
Aš klausiu Jūsų, kodėl mūsų sprendimo taisyklė turėtų status guo 
teikti pranašumą prieš pakeitimą, t.y. teikti pranašumą vaikų darbui 
prieš jo panaikinimą? Tarkime, jog šalies konstitucija sako, kad refe- 
rendumu gali būti priimtas tik toks įstatymas, reguliuojantis darbą 
kasyklose ir gamyklose, už kurį balsuoja du trečdaliai dalyvių. Taigi 
dabar tarkime, kad 66 nuošimčiai balsuotojų remia vaikų darbo panai- 
kinimą, o 34 nuošimčiai tam prieštarauja. Vaikų darbas negali būti 
panaikintas! Ar egzistuoja kokia nors žemiška priežastis, dėl kurios 
esamai padėčiai būtų teikiamos tokios privilegijos? 

KkiTIKAS: Pasirinkdamas vaikų darbo pavyzdį, Jūs pateikėte labai 
įtikinamą argumentą. Tačiau vis tiek manau, jog tam tikromis aplinky- 
bėmis mažuma gali pamatuotai reikalauti, kad tam tikri dalykai — 
nebūtinai tokie įžeidžiantys mūsų šiandienykštį teisingumo jausmą 
kaip vaikų darbas — turi būti apsaugoti nuo greito kitimo. Ar manote, 
kad neutralumo kriterijus turi būtinai neleisti taikyti specialios spren- 
dimo taisyklės ir šiems dalykams. Jei taip, nesu visai įsitikinęs, kad 
neutralumas visada yra geras kriterijus. Tačiau aš pasirengęs nekreipti 
dėmesio į savo išlygas, todėl Jūs galite išdėstyti visą savo argumenta- 
ciją. 

MAŽoORITARAS: Dėkoju. May paskutinė prielaida iš pradžių Jums gali 
pasirodyti pernelyg smulkmeniška, tačiau ji prasminga. Jis pasiūlė, 
kad sprendimo taisyklė turi būti pozityviai atsakomoji. Tai reiškia štai 
ką. Tarkime, kad demo nariai iš pat pradžių indiferentiški tiek A, tiek 
B atžvilgiu. Jie neteikia pranašumo nė vienam atvejui. Vėliau (galbūt 

dėl diskusijos ar tolesnių apmąstymų) vienas pilietis pradeda teikti 
pranašumą A prieš B, bet nė vienas nepradeda teikti pirmenybės B 
prieš A. Be abejonės, samprotavo May, dabar sprendimo taisyklė turi 
lemti tai, kad pasirenkamas A. 

KaiTIKAS: Man ne visai aiškus tokios prielaidos būtinumas. 

MažoRiTARAS: Galbūt man pavyks jai suteikti tam tikrą intuityvaus 
akivaizdumo galią. Įsivaizduokite tokią sprendimo taisyklę, kuri ati- 
tinka tris anksčiau mano minėtus kriterijus. Ji yra sprendžiamoji, neut- 
rali piliečių atžvilgiu (May anonimiškumo kriterijus) ir neutrali kelia- 
mų klausimų atžvilgiu. Tačiau ji nurodo, kad politika, kurios turi būti 
imamasi, yra toji alternatyva, kuriai teikia pirmenybę ne dauguma, o 
mažuma. Perversiškai leidus laimėti mažumai, būtų tikrai pažeista 
May pozityvios atsakomybės sąvoka. Arba apžvelkime ne tokį aki- 
vaizdų atvejį. Tarkime, niekam nerūpi, ar priimamas A, ar priimamas 
B. Turbūt tokiu atveju piliečiai, jei jie jaučia, kad sprendimas turi būti 
priimtas, veikiausiai apsispręs mesdami monetą. Bet jeigu bent vienas 
pilietis, Robinsonas, dabar nusprendžia, kad A iš tikrųjų geresnis už B, 
atrodo teisinga; kad Robinsono pasirinkimas turi persverti. Išskyrus 
Robinsoną, niekas nesuka galvos. Jam svarbu, kad būtų priimtas A, o 
ne B; toks sprendimas nekenkia niekam. Tai ar A turi būti priimtas? 
Sugrįžus prie ankstesnio argumento, apsisprendimas būtų maksimi- 
zuotas. O utilitariniu požiūriu vienam asmeniui rezultatas teiktų dides- 
nį pasitenkinimą, ir nė vienam nuo to nebūtų blogiau. Taigi blaivus 
galvojimas spiria pasirinkti A. 

KaiTIKAS: Su tokiu variantu aš linkęs sutikti. 

MažoRiTARAS: Na, jeigu Jūs sutinkate, kad šis ir kiti trys kriterijai yra 
pagrįsti, tada, kaip parodė May, tik viena sprendimo taisyklė gali 
patenkinti visus keturis kriterijus. Kaip jau sakiau, ši unikali sprendi- 
mo taisyklė yra ne kas kita kaip griežtoji daugumos valdžios versija. 
Kadangi kiekviena iš šių aksiomų atrodo visai pagrįsta, - juolab kiek- 
vienam, įsitikinusiam demokratinio proceso būtinumu, - May įrody- 
mas racionaliai pateisina ir intelektualiai sustiprina ketinimą priimti 
griežtąją daugumos valdžios formą. 

KaiTIKAS: Jau išdėsčiau savo išlygas, liečiančias neutralumo prielai- 
dą visų klausimų atžvilgiu, bet kitais požiūriais laikau šį argumentą 
įspūdingu. Manau, kad turite ir kitų. 

Didesnė tikimybė 
priimti teisingus sprendimus 


MažoRITARAS: Taip. Mano trečiasis daugumos valdžios patei- 
sinimas yra toks: tam tikromis sąlygomis ji duoda didesnę tikimybę 
prieiti teisingus (t.y. neklaidingus) sprendimus negu kitos valdžios. 
Prisiminkite, kad, Aristotelio požiūriu, labiau tikėtina, jog daugelio 
skirtingų asmenų bendri sprendimai apskritai išmintingesni ir, be abe- 
jonės, labiau apsaugoti nuo didelių klaidų negu vieno ar kelių asmenų 
sprendimai. Manau, kad taip galvoja daug kas. Faktiškai kažką pana- 
šaus galima rasti įžymiajame Millio tekste, kai jis gina mąstymo lais- 
vę. Prisiekusiųjų teismo pateisinimas remiasi ta pačia nuostata. 

KkiTikAs: Ar jūs teigiate, kad tiesa yra tai, ką dauguma nusprendžia 
esant tiesa? 

MažoRITARAS: Jokiu būdu. Aš tvirtinu, kad tam tikromis sąlygomis 
geriausias teiginio teisingumo ar neklaidingumo patikrinimas priklau- 
so nuo to, ar gerai informuotų asmenų dauguma sprendžia apie to 
teiginio teisingumą ar neklaidingumą. 

KaiTiKAS: Jei atidžiai pažvelgsime į Jūsų išlygą —- “tam tikromis 
sąlygomis" — gali paaiškėti, kad tai yra problemų knibždėlynas. 

MažoRiTARAS: Kad paaiškinčiau savo argumentą, pasiremsiu įrody- 
mu, pateiktu XVIII a. prancūzų filosofo ir matematiko markizo de 
Condorcet.? Tarkime, kad tam tikrose situacijose piliečio pasirinkimas 
gali būti teisingas ar klaidingas, pvz., kai teismo narys sprendžia, ar 
teisiamasis įvykdė kriminalinį nusikaltimą, ar ne. Taip pat tarkime, 
kad priimant daug tokių sprendimų, kai kiekvienas pilietis kartais yra 
teisus, o kartais klysta, pilietis dažniau renkasi teisingą atvejį. Tada 
tikimybė, kad dauguma pasirinks teisingą sprendimą, yra didesnė 
negu tikimybė, kad tai padarys mažuma. Todėl turi būti teikiama pir- 
menybė daugumos, o ne mažumos sprendimui, ar ne? 

KaiTIKAS: Manau, kad taip, jei turime tik dvi alternatyvas: daugumos 
valdžią ir mažumos valdžią. 

MažoRITARAS: Puiku. Bet Condorcet atskleidė kažką dar įdomiau. 
Tikimybė, kad dauguma yra teisi, dramatiškai išauga proporcingai 
daugumos dydžiui. Tarkime, tikimybė, kad kiekvienas atskiras narys 
yra teisus, yra vos didesnė už atsitiktinumą, pvz., 0,51. Tada 100 
žmonių grupėje tikimybė, kad dauguma, susidedanti iš 51 asmens, yra 

teisi, yra labai menka - 0,52. Bet jei dauguma padidėja iki 55 asmenų, 
jos teisumo tikimybė padidėja beveik iki 0,60. 60 asmenų daugumai 
tikimybė, kad ji teisi, yra beveik 70 nuošimčių! Jei tikimybė, kad 
individualus pilietis yra teisus, didėja nežymiai, tai tikimybė, kad teisi 
dauguma, didėja labai sparčiai. Imkime tą patį išeities tašką kaip ką tik 
mano pateiktame pavyzdyje: šimto asmenų grupėje, kur tikimybė, kad 
kiekvienas narys yra teisus, yra tik 0,51, tikimybė, kad dauguma pri- 
ims teisingą sprendimą yra tik 0,52. Bet jeigu pavienio nario šansas 
būti teisiam lygus 0,55, tikimybė, kad bus teisi dauguma, yra 0,60.* 

KRiITIKAS: Šaunu! Bet, atsižvelgdami į Condorcet, ar neturime reika- 
lauti didžiosios daugumos - tarkime, dviejų trečdalių ar net vieningu- 
mo taisyklės? 

MažoRiTARAS: Ne, ir štai kodėl. Jei tikimybė, kad dauguma yra teisi, 
juo didesnė, juo didesnė dauguma, tai juo mažesnė mažuma, juo ma- 
žesnė tikimybė, kad teisi ji, mažuma. Taisyklė, reikalaujanti didžio- 
sios daugumos, reiškia, kad mažuma gali blokuoti daugumą. Bet juo 
didesnės didžiosios daugumos reikalauja ši taisyklė, juo mažesnės 
mažumos pakanka tarti veto ir tokiu būdu įpiršti savo sprendimą. 
Tačiau juo mažesnė mažuma, juo didesnė tikimybė, kad ji neteisi. 

KaiTIKAs: Neužmirškime, kad visa Jūsų argumentacija priklauso nuo 
abejotinos prielaidos, kad vidutinis balsuotojas turi daugiau galimybių 
būti teisus negu klysti. Jei aš atmetu šią prielaidą, tada Jūsų įrodymas 
pasisuka priešinga kryptimi - jis reikalauja stiprią daugumos valdžią 
pakeisti didžiosios daugumos valdžia. Ir jei gerai pamenu, pats Con- 
dorcet siekė parodyti, kad daugumos balsavimas gali smarkiai įstrigti, 
jei esama daugiau negu dviejų alternatyvų. Mes iš tikrųjų privalome 
apsvarstyti šias problemas. 


Naudingumo maksimizavimas 


MažoRiITARAS: Prieš tai noriu pateikti savo ketvirtąjį pateisini- 

mą, utilitarinį argumentą, pagrįstą nuostolių ir pelno prielaida.? 
Laikydamiesi paprastinančių prielaidų, iš pat pradžių susitarėme, 
kad demas tiesiogiai balsuoja dėl įstatymų. Dabar tarkime, kad (turė- 
dami galvoje bet kokį pasiūlymą, remiamą daugumos), jei pasiūlymas 
bus priimtas, tada kiekvienas pilietis, priklausantis daugumai, įgis 

mažų mažiausiai tiek pelno (ar naudos, ar pasitenkinimo, ar dar ko 
nors), kiek jo praras kiekvienas pilietis, priklausantis mažumai. Pagal 
šią prielaidą, daugumos valdžia neišvengiamai maksimizuotų visų pi- 
liečių vidutinę naudą, teikiamą įstatymų. 

KaiTIKAS: Priėmus Jūsų prielaidą, tokia išvada akivaizdi. Kas visai 
neakivaizdu, tai pati Jūsų prielaida. 

MažoRITARAS: Sutinku. Nežiūrint to, savo poziciją norėčiau pagrįsti 
pasitelkdamas ekstremalų atvejį. Tarkime, kad grynas kiekvieno dau- 
gumos nario pelnas ir grynas kiekvieno mažumos nario nuostolis yra 
visai vienodas - po vieną pasitenkinimo balą. Net jeigu tik 51 demo, 
kurį sudaro 100 asmenų, pilietis remtų tam tikrą įstatymą, o 49 jam 
prieštarautų, grynos pajamos vyraujant daugumos principui būtų, tar- 
kime, du pasitenkinimo balai. Jokia alternatyvi sprendimo taisyklė 
negalėtų veikti taip gerai. Eikime toliau. Jei tariame, kad sistemos 
ribos negali būti pakeistos, tada ekstremaliu atveju, kai tie patys pilie- 
čiai kaskart priklauso tai pačiai daugumai arba mažumai, sprendimai 
pagal daugumos taisyklę būtų pranašesni už bet kokią alternatyvą. 
Nors nuolatinei mažumai tokia sistema tikrai atrodytų žiauri ir netei- 
singa, šios konkrečios sistemos ribose bet kokia daugumos valdžios 
alternatyva būtų neišvengiamai blogesnė. 

KRITIKAS: Štai ir vėl sugrįžome prie ribų problemos. Manau, mes 
privalome imtis šios problemos išsamiai. 

MažoRITARAS: Sutinku. Bet dar kartą pastcbėkime, kad jei nuolatinė 
mažuma turėtų atsiskirti ir sukurti savo nepriklausomą demokratinę 
sistemą ir jei mano priimta santykinių pelnų bei nuostolių prielaida vis 
dar galiotų, tada geriausia sprendimo taisykle naujajai sistemai vis dar 
būtų daugumos principas. 

KkiTIKAS: Taip, bet, mano galva, Jūsų prielaida yra savavališka. Bet 
kaip tai sužinoti? Jūs — kaip ir aš — suprantate, kad iš tikrųjų mes 
negalime išmatuoti reliatyvaus pasitenkinimo. Jūsų pasitenkinimo ba- 
lai - įžymieji utilitarizmo klasikų “utiliai" [naudos vienetai.- Vert.]- 
yra fikcija. 

MažoRiTARAS: Galbūt. Nežiūrint to, mes priversti nuolat spręsti apie 
reliatyvius nuostolius ir pelnus. Drįsčiau spėti, kad ieškant sprendimo, 
ar kas nors tarnauja viešajam gėriui, ar ne, mūsų svarstymai daugiau- 
siai ir iš esmės būna utilitariniai. Nepaisydami visų gerai žinomų 


Daugumos valdžia ir demokratinis procesas 191 


sunkumų, mes stengiamės apytikriai suskaičiuoti visus nuostolius ir 
pelnus. Kaip tik dėl gerai žinomų sunkumų apskritai mes negalime jų 
nustatyti tiksliai. Todėl apytikriai skaičiuodami mes prieiname išvadą: 
tam tikra politika reikalinga, nes daugiau žmonių laimėtų negu prara- 
stų; ji netaikytina, jei daugiau žmonių praranda negu laimi. Tokie 
sprendimai gali būti pernelyg negriežti ir migloti, kad įtikintų filosofą 
arba socialinio pasirinkimo teoretiką. Bet kadangi ši publika niekada 
nepajėgė mums pasakyti, kaip mes galime tiksliai išmatuoti naudą ar 
pasitenkinimą, dažniausiai mes iš tikrųjų neturime negriežtų ir miglo- 
tų sprendimų alternatyvos. Sugrįždamas prie mano ankstesnio daugu- 
mos valdžios pagrindimo ir priimdamas šiuos sunkius sprendimus, aš 
manau, kad dauguma veikiausiai teisesnė už mažumą. 

KaiTIKAS: Galbūt ir taip. Bet Jūsų pateiktas utilitarinis pagrindimas, 
mano galva, yra daug silpnesnis už kitus. Jei nieko nebepridursite, 
norėčiau paaiškinti, kodėl. 

MažoRITARAS: Prieš Jums pradedant, pasakysiu dar vieną dalyką. 
Utilitarinį daugumos valdžios pagrindimą žymiai sustiprina antroji 
prielaida. Tarkime, piliečiai, pralaimintys vienu atveju, gali pagrįstai 
tikėtis, kad jie laimės kitu atveju. Kitaip tariant, nėra nuolatinių dau- 
gumų arba nuolatinių mažumų. Tiksliau pasakius, tarkime štai ką: 
kiekvienu klausimu galimybė, kad pilietis priklauso daugumai, lygus 
proporcijai piliečių, priklausančių daugumai ir teikiančių pirmenybę 
atitinkamam įstatymui. Pavyzdžiui, jeigu 60 nuošimčių piliečių teikia 
pirmenybę įstatymui, šeši šansai iš dešimties, kad bet koks pilietis 
priklauso daugumai. Taigi, bėgant laikui, kiekvienas pilietis turi vis 
daugiau šansų laimėti tam tikru atveju. Kuo didesnis konsensas (t.y. 
kuo didesnė vidurkinė dauguma), tuo didesnė tikimybė, kad vidutinis 
pilietis bus tarp laimėjusiųjų. Štai jei vidurkinė dauguma sudarytų 
apie 75 nuošimčius, vidutinis pilietis balsuotų kartu su dauguma maž- 
daug tris kartus iš keturių. 

Pagal pirmąją prielaidą dėl laimėjimų ir nuostolių, utilitariniu požiū- 
riu, jokia daugumos valdžios alternatyva negali užtikrinti tokių gerų 
rezultatų kiekvienu konkrečiu atveju. O jei galioja ir antroji prielaida, 
jokia alternatyva negali vidutiniam piliečiui užtikrinti tokių gerų re- 
zultatų visais atvejais. 

SUNKUMAI 


KaiikAS: Visi Jūsų daugumos valdžios pagrindimai priklauso 
nuo tam tikrų prielaidų. Prisipažįstu, kad jei galėčiau visiškai priimti 
šias prielaidas, Jūsų argumentai priverstų mane prieiti išvadą, kad 
daugumos valdžia pagrindžiama racionaliai ir kad jokia alternatyva 
nėra tokia pat gera. Trumpai tarus, turėčiau sakyti, kad demokratinis 
procesas neišvengiamai suponuoja daugumos valdžios principą. 

Bet, kaip pastebėjau su Jumis diskutuodamas, manau, kad daugelis 
Jūsų pamatinių prielaidų rimtai pažeidžiamos. 

MažoRiITARAS: Kokius trūkumus Jūs turite galvoje? 

KaiTikAs: Nors sutikau su Jumis, kad kai kurios paprastinančios 
prielaidos gali būti naudingos, esu tikras, kad sutiksite su manimi, jog 
į komplikacijas, atsirandančias realiame demokratiniame pasaulyje, 
taip pat turi būti atsižvelgta. 

MAŽORITARAS: Žinoma. Jei manyčiau, kad daugumos principas nega- 
li būti pateisintas realiame politiniame gyvenime, atsisakyčiau jo. 


Daugiau negu dvi alternatyvos 


KaiTikas: Na, Jūsų prielaida, kad demas turi tik dvi alternaty- 
vas, aiškiai yra labai nerealistinė. O kai piliečiai turi balsuoti dėl trijų 
ar daugiau alternatyvų, daugumos valdžios principas sukelia rimtų 
sunkumų. Vienas dalykas yra tas, kad šis principas ne visada būna 
sprendžiamas.* 

Kai yra tik dvi alternatyvos, visai aišku, ko reikalauja daugumos 
valdžia: kad būtų priimta alternatyva, kurią paremia daugiau balsuoto- 
jų. Tačiau tarkime, kad balsuotojai susiduria su trimis alternatyvomis 
A, B ir C. Toliau tarkime, kad balsuotojai alternatyvas laipsniuoja 
pagal jų pageidautinumą. Dabar daugumos principą mes galime inter- 
pretuoti keleriopai ir skirtingai, priklausomai nuo to, kaip įvairūs bal- 
suotojai laipsniuoja alternatyvas. 

Lengviausias atvejis, kai vienai alternatyvai pirmenybę teikia abso- 
liuti balstuotojų dauguma. Savaime suprantama, kad laikantis daugu- 
mos principo ši alternatyva turi būti priimta. Štai ryškus pavyzdys: 

Grupė 
I II III 
Alternatyvų 
laipsniavimas A C B 
B B C 
C A A 
Balsai 55 25 20 


A atiduoda pirmenybę 55 balsuotojai. Todėl alternatyva A yra pri- 
imama —- visai nedviprasmiška daugumos valdžios interpretacija. 

Bet ką sakytume, jei absoliuti dauguma neteiktų pirmenybės nė 
vienai alternatyvai? Pavyzdžiui, tarkime, kad I grupę sudaro 40 bal- 
suotojų, II grupę - 35 ir III grupę - 25: 


Grupė 
I II III 
Alternatyvų 
laipsniavimas A C B 
B B C 
C A A 
Balsai 40) 35 25 


MažoRiTARAS: Vienas galimas sprendimas šiuo atveju būtų toks: kad 
apibrėžtume daugumą, reikia taikyti Condorcet kriterijų. Laimėjusi 
būtų ta alternatyva, kuri įveikia kiekvieną iš kitų, balsuojant už kiek- 
vieną alternatyvų porą. Jūsų pavyzdyje tai reikštų A priešinti su B, B 
su C, ir C su A. Šią sprendimo taisyklę taikant Jūsų pavyzdžiui, B 
įveiktų C santykiu 65 prieš 35 (I ir III grupė prieš II grupę) ir B taip pat 
įveiktų A santykiu 60 prieš 40 (II ir III grupė prieš I grupę). Trečiajame 
poriniame balsavime C įveiktų A santykiu 60 prieš 40. Taigi B įveiktų 
AirC, oC įveiktų A. Pagal Condorcet kriterijų aiškiai laimi B. 


Ciklinės daugumos 


KaiTIKAS: Condorcet Jus ištraukė iš šios duobės, bet nema- 
nau, kad jis ištrauks Jus iš daug gilesnės. Tam tikrose aplinkybėse 
balsuotojų pasirinkimai gali neleisti demui pritaikyti Condorcet kri- 

terijų, juolab reikalauti absoliučios daugumos. Štai Jums pavyzdys: 


Grupė 
I II III 
Alternatyvų 
laipsniavimas A C B 
B A C 
C B A 
Balsai 40) 30 30 


Šiuo atveju A įveiks B santykiu 70 prieš 30 (I ir II grupė prieš III 
grupę); B įveiks C santykiu 70 prieš 30 (I ir III grupė prieš II grupę); 
ir C įveiks A santykiu 60 prieš 40 (II ir III grupė prieš I grupę). 

Dabar mes susiduriame su ciklinių daugumų atveju, kurį Jūsų men- 
torius Condorcet taip pat aptarė. Kaip Jums žinoma, ši sunki demokra- 
tijos teorijos ir praktikos problema susilaukė didžiulio dėmesio po to, 
kai 1951 m. į ją atkreipė dėmesį Kennethas Arrow. Arrow garsioji 
Negalimybės teorema parodo, kad jei vienam asmeniui neleidžiama 
diktuoti visiems likusiems, neegzistuoja toks ciklinės daugumos pro- 
blemos sprendimas, kuris nepažeistų mažų mažiausiai vienos iš keleto 
pagrįstų prielaidų.? Kiek man žinoma, niekam dar nepavyko parodyti, 
kad kokia nors Arrow prielaida yra nepagrįsta, ar išspręsti ciklinių 
daugumų problemą toms prielaidoms neprieštaraujant. Taigi jei Jūs 
nepasirengęs daugumos valdžios pakeisti diktatūra, Jūs negalite rasti 
jokios nesavavališkos išeities iš daugumos ciklo. 

MažokiTARAS: Na, vienas galimas sprendimas būtų toks: daugumos 
principą interpretuoti kaip reikalaujantį priimti tą alternatyvą, kuriai 
atiduoda pirmenybę daugiausia balsuotojų —- amerikiečiai tai vadina 
“pliuralumu" (plurality), britai - “santykine dauguma". Jeigu pliura- 
lumas arba santykinė dauguma būtų priimtina, tada Jūsų paskutiniame 
pavyzdyje būtų priimtas A, nes jis surinko daugiausia balsų. 

KRITIKAS: Bet, kaip rodo mano pavyzdys ir kaip mes visi žinome iš 
patirties, balsuotojų pliuralumas gali būti balsuotojų mažuma. Šiuo 
atveju tvirtinti, kad daugumos principo įgyvendinimas reikalauja ma- 
žumos, man atrodo, reiškia prieštarauti pačiam sau. Kaip daugumos 
valdžia gali būti pateisinama racionaliai, jei nėra jokios daugumos? 

Dienotvarkės kontrolė 


KaiTiKAS: Ciklinis balsavimas iškelia dar vieną demokratinio 
proceso problemą: dienotvarkės kontrolė gali būti panaudota manipu- 
liuoti rezultatais. Kaip galite spręsti iš mano paskutiniojo pavyzdžio, 
eilės tvarka, pagal kurią žmonės balsuoja dėl alternatyvų, galima sava- 
vališkai nulemti laimėtoją. Tarkime, kad protingas vienos alternaty- 
vos šalininkas kontroliuoja dienotvarkę kaip susirinkimo moderato- 
rius arba pirmininkas. Sakykime, pirmininkas siekia, kad laimėtų A. 
Pirmiausia jis siūlo piliečiams balsuoti už B ir C. B laimi santykiu 70 
prieš 30. Toliau jis siūlo jiems balsuoti už B ir likusią alternatyvą A. 
Šiuokart A laimi prieš B santykiu 70 prieš 30. Tada jis paskelbia, kad 
laimėjo A. Pirmininkas, tokiu būdu galintis manipuliuoti dienotvarke, 
lygiai taip pat gali atiduoti pergalę vienai iš kitų dviejų alternatyvų. Ar 
tai nepanaikina galutinės kontrolės kriterijaus? 

MažoRiTARAS: Ne, kadangi šis kriterijus reikalauja, kad piliečiai 
turėtų galimybę nuspręsti, kaip turi būti nustatyta dienotvarkė. Jie gali 
nuspręsti, kad, pavyzdžiui, kai atsiranda balsavimo ciklai, pakanka 
balsų pliuralumo arba šis reikalas gali būti nuspręstas tam tikra loterija 
ar kokiu kitu būdu, kuris jiems atrodo teisingas ir protingas. 


Ribų problemos 


KaiTIKAs: Dabar panagrinėkime dvi ribų problemas, kurias aš 
minėjau anksčiau. Prisiminkite, viena problema liečia ribą tarp reika- 
lų, sprendžiamų kolektyviai, ir reikalų, šitaip nesprendžiamų: kolekty- 
vinių sprendimų ribą. Kita liečia paties kolektyvinio junginio ribas. 
Kolektyvinių sprendimų ribą aptariant Jūsų pirmojo pagrindimo fone, 
ar kartkartėmis nebūtų įmanoma maksimizuoti apsisprendimą, leidžiant 
individams ar grupėms kai kuriuos reikalus spręsti autonomiškai, o ne 
palenkti juos kolektyviniam sprendimui? 

MažoRITARAS: Žinoma! Bet sprendimas, kaip turi būti sprendžiamas 
konkretus reikalas, kolektyviai ar autonomiškai, pats reikalaus kolek- 
tyvinio sprendimo, bent jau sprendimo, ar — ir kada - šis klausimas 
tampa viešu reikalu, tiesa? Nebent Jūs įrodinėsite, kad nėra tokių rei- 
kalų, kurie reikalautų kolektyvinio sprendimo, tada prielaida, dėl ku- 

rios mes susitarėme, yra visai pagrįsta. O jei niekas nereikalauja kolek- 
tyvinių sprendimų, mums tikrai nereikia demokratinio proceso, ar ne? 

KairikAs: Aš Jums pritariu. Bet neužmirškime: kad demokratinė 
asociacija maksimizuotų savo narių apsisprendimą, toli gražu nepa- 
kanka priimti patenkinamo kolektyvinių sprendimų principo. 

MažoRITARAS: Visai sutinku. Dabar aš galvoju štai ką: gali pasirody- 
ti, kad junginio ribų klausimas yra problema, susijusi ne tiek su daugu- 
mos principu, kiek apskritai su demokratijos teorija ir praktika. 

KkiTIKAS: Kad rastume išeitį, panagrinėkime šią problemą. Kaip ir 
pats demokratinis procesas, daugumos principas suponuoja egzistavi- 
mą politinio junginio, kuriame piliečių korpusas turi prieiti prie kolek- 
tyvinių sprendimų. Tačiau daugumos valdžios idėjoje niekas nesutei- 
kia galimybės racionaliai pagrįsti kokį nors specifinį junginį apibrė- 
žiančias ribas. Sakyti, kad sprendimą turi priimti daugumos valdžia, 
dar nereiškia paprasčiausiai atsakyti į klausimą: kokio demokratinio 
junginio daugumos? | 

MažoRiTARAS: Teisingai. Bet aš nesuprantu, kaip šis kazusas siejasi 
su daugumos valdžios pateisinimu. 

KaiTIKAS: Tarkime, egzistuoja šalis, besivaldanti demokratiškai, ko- 
lektyviniams sprendimams priimti taikanti daugumos principą, bet 
kartu turinti nuolatinę daugumą ir nuolatinę mažumą. Taigi tie patys 
žmonės visada laimi ir tie patys pralaimi. Tarkime, kad nuolatinė 
dauguma sudaro 60 nuošimčių, o nuolatinė mažuma - 40 nuošimčių. 
Taigi 60 nuošimčių piliečių gyvena, paklusdami savo pačių pasirink- 
tiems įstatymams, o 40 nuošimčių visada gyvena paklusdami įstaty- 
mams, kurių jie nemėgsta, įstatymams, kuriems juos palenkė daugu- 
ma. Man būtų sunku tai pavadinti apsisprendimo maksimizavimu. 
Vietoj to turime apsisprendimą daugumai ir išorinę prievartą mažu- 
mai: pasakyčiau - daugumos viešpatavimą. Ar apsisprendimas nebūtų 
maksimizuotas, jei tos dvi grupės būtų atskirtos ir sudarytų dvi nepri- 
klausomas politines asociacijas? Kadangi kiekvienoje iš jų žmonės 
dabar sutartų dėl jiems priimtinų įstatymų, kiekvienas gyventų, pa- 
klusdamas savo paties pasirinktiems įstatymams ir nė vienas nebūtų 
įpareigotas paklusti įstatymams, jam primestiems kitų. 

MažoRiITARAS: Aišku, Jūsų sprendimas yra teisingas, bent jau for- 
maliai. Taigi tarkime, kad vietoj vienos asociacijos dabar turime dvi. 
Bet prašom atkreipti dėmesį į įdomų šio pasikeitimo padarinį: kiek- 

vienos asociacijos piliečiai dabar susiduria su visai tokiu pat klausi- 
mu kaip ir anksčiau! Kaip Jūs manote, kokią sprendimo taisyklę jie 
turėtų priimti, kad galėtų valdytis savo naujuose ir homogeniškes- 
niuose junginiuose? Žinoma, jeigu Jūs norite postuluoti pasakišką 
išvadą, pagal kurią kiekviename junginyje visiems laikams nusistovi 
tobula harmonija, tada nereikia jokio atsakymo. Tačiau politika, val- 
stybė ir demokratinio proceso poreikis išnyktų kaip dūmas. Jūs tarė- 
te, kad mano pasiūlytos prielaidos gali netikti realiam pasauliui. Na, 
“amžinosios harmonijos“ scenarijus realiame pasaulyje yra tas pat, 
kas aitvarai turtams susikrauti. Aš įrodinėju tik tai, kad bet kokiame 
demokratiniame junginyje, stokojančiame tobulos vienybės, kitaip ta- 
rus, kiekviename realiame demokratiniame junginyje, apsisprendimas 
gali būti maksimizuotas per daugumos valdžią priimant kolektyvinius 
sprendimus. 

KaiTIKAS: O aš įrodinėju paprasčiausiai štai ką: nepriklausomai nuo 
įsitikinimų demokratiškumo, mažuma gali atmesti daugumos valdžią 
konkrečiame politiniame junginyje. Vietoj to jie gali stengtis pakeisti 
patį junginį, sprendimus dėl kai kurių reikalų galbūt paskirstydami 
homogeniškiems junginiams, o galbūt net tapdami visiškai nepri- 
klausomi. Faktiškai aš išplėsiu šį argumentą: tarus, kad demokratinis 
procesas yra priimtinas tam tikrai žmonių grupei, demokratinio pro- 
ceso vertybės kartais gali būti geriau įgyvendintos pakeitus junginio 
ribas. 

MažoRITARAS: Aš jau pritariau Jūsų požiūriui. Jei vienas būdas su- 
tvirtinti politinį junginį demokratinėms vertybėms tarnaus geriau už 
kitą, tada, nors kiti veiksniai vienodi, akivaizdu, kad turi būti pasirink- 
tas geresnis junginys. Nors realiame pasaulyje kiti veiksniai nėra vie- 
nodi ir ribų klausimai nėra lengvai sprendžiami. Bet ar mes negalėtu- 
me klausimo apie daugumos valdžią atskirti nuo klausimo apie jungi- 
nio ribas? Kas sudaro geriausią junginį, kuriame įgyvendintos demo- 
kratinės vertybės — tai jau savaime sunkus ir sudėtingas klausimas. 
Norėdami atiduoti jam tai, kas pridera, turėtume išsamiai diskutuoti, 
nutoldami nuo daugumos principo.!* Tačiau turiu pabrėžti štai ką: aš 
tvirtinu, kad, jeigu konkretus junginys bent jau eksperimentiškai būtų 
priimtas kaip egzistuojantis, tada, viską pasvėrus, šio junginio na- 
riams daugumos principas duotų geresnę demokratinę sprendimo tai- 
syklę negu bet kokia jo alternatyva. | 

Daugumos valdžios susilpnėjimas 
realiame pasaulyje 


KaiTikas: Žvilgterėkime į kitą prielaidą. Netikiu, kad daugu- 
mos valdžia gali būti racionaliai pagrįsta, aiškiai neįvertinus atstova- 
vimo. Aš visai linkęs sutikti, kad norint supaprastinti prasidedančią 
diskusiją buvo naudinga ignoruoti atstovavime glūdinčius keblumus. 
Bet jeigu daugumos valdžia nebūtų pateisinta atstovaujamosiose siste- 
mose, ji turėtų tik ribotą pritaikymą moderniajame pasaulyje. 

MažoRITARAS: Man sunku paneigti tai, ką Jūs sakote. Kad pateik- 
tume paprastesnį argumentą, naudinga aptarti tokias demokratines 
asociacijas, kuriose piliečiai susirenka ir tiesiogiai balsuoja dėl įsta- 
tymų. Bet aš visai sutinku, kad šių dienų pasaulyje tiesioginė demo- 
kratija yra išimtis. Todėl tam, kad daugumos principas tiktų moder- 
niajai demokratijai, mes turime sugebėti jį pritaikyti atstovaujamajai 
demokratijai. Bet nesuprantu, kodėl tai turėtų sukelti neįveikiamus 
sunkumus. 

KaiTIKAS: O ar Rousseau nebuvo visiškai teisus dėl atstovavimo? 
Argi atstovavimas gerokai nesusilpnina daugumos valdžios? 

MažokiTARAS: Ką Jūs turite galvoje, sakydamas “nesusilpnina"? 

KaiTIKAS: Aš turiu galvoje, kad realaus pasaulio sąlygos apskritai 
silpnina daugumos preferencijų perkėlimą į įstatymą ir administravi- 
mą. Kai Jūs kalbate apie daugumos valdžią realiame pasaulyje, kokią 
daugumą turite galvoje - piliečių, balsuotojų ar įstatymų leidėjų dau- 
gumą? Net tiesioginės demokratijos sistemose daugumos valdžia su- 
silpninama, jei daug piliečių susilaiko nuo dalyvavimo. Pavyzdžiui, 
Naujosios Anglijos miestų susirinkimuose, su kuriais aš gerai susipa- 
žinęs, tik nedidelė piliečių mažuma lanko susirinkimus, ir jie nėra 
ypač "atstovaujantys" kitus. Kai dėl Atėnų demokratijos, niekas ne- 
gali tvirtai pasakyti, koks piliečių nuošimtis ateidavo į susirinkimus 
ir kaip jie atstovavo. Kai kurie tiesioginės demokratijos šalininkai 
įrodinėja, kad didelėse sistemose susirinkimus gali pakeisti referen- 
dumai; bet referendumai garsėja kaip mažumų instrumentai. SugrįŽ- 
dami prie atstovaujamųjų sistemų, mes pastebime, kad kai kuriose, 
pvz., Jungtinių Valstijų, dalyvavimas tarpiniuose rinkimuose į Kon- 
gresą yra mažesnis negu 50 nuošimčių. Net ten, kur rinkimuose daly- 
vaujama santykinai aktyviai, balsuotojų dauguma gali sumažėti iki 

įstatymų leidėjų mažumos. Negana to, balsuotojų mažuma kartais 
gali laimėti daugumą vietų. 

MaAžoORITARAS: Tai aš suprantu. Bet rinkimų sistemos gali būti sutvar- 
kytos taip, kad rinkėjų daugumos pereitų į įstatymų leidėjų daugumas. 
Laimei, demokratinė šalis nebūtinai turi taikyti labai nevykusį rinkimų 
tipą, priimtą Britanijoje, Jungtinėse Valstijose, Kanadoje, Australijoje 
ir Naujojoje Zelandijoje. Tose šalyse rinkimų sistema neretai teikia 
galimybę balsuotojų mažumos atstovams laimėti daugumą vietų. Bet 
kaip tik dėl šių angliškai kalbančių šalių rinkimų sistemos trūkumų 
beveik visos kitos demokratinės šalys priėmė proporcinio atstovavimo 
sistemas, kurios apskritai užtikrina atitikimą tarp rinkėjų ir įstatymų 
leidėjų daugumų. 

KkiTIkAs: Tačiau netgi esant proporciniam atstovavimui, šalyse su 
trimis ar daugiau stiprių partijų parlamente beveik nuolat atsitinka 
taip, kad kabineto, palaikomo daugumos narių, formavimo procesas 
jokiu būdu pilnai nenulemiamas įvykusių rinkimų. Iš tiesų valdančio- 
sios koalicijos gali subyrėti tarp rinkimų, ir naujos koalicijos, kurios 
skiriasi nuo senųjų, gali užimti anų vietą ir be jokių rinkimų. Pasaky- 
čiau, kad tai gerokai susilpnina daugumos valdžią. 

MažoRITARAS: Sutinku. Bet ar daugumos principas nėra svarbus kri- 
terijus, kuriuo remdamiesi mes galime spręsti apie galiausiai sufor- 
muotos valdžios teisėtumą? 

KkRiTIKAS: Be abejonės, tai vienas iš kriterijų. Bet jį taikydami mato- 
me, kaip dažnai realaus pasaulio praktikoje demokratinės šalys nutols- 
ta nuo abstraktaus principo. O daugumos principą praktikoje susilpni- 
na visi kiti veiksniai, trukdantys realiame pasaulyje įgyvendinti poli- 
tinę lygybę ir konsensą. 

MažoRiITARAS: Man atrodo, kad Jūs tik pasakote tai, ką mes puikiau- 
siai Žinome: priartėti prie demokratinio proceso realiame pasaulyje 
yra sunku, o tam tikrose epochose, vietose bei sąlygose faktiškai ne- 
įmanoma. Bet tokiu mastu, kokiu mes galime jį įgyvendinti, daugu- 
mos principas, net susilpnėjęs praktikoje, yra geriausia sprendimo 
taisyklė. 

KaiTIKAS: Tik iki tam tikros ribos. Aš tvirtinu, kad —- net jei esame 
įsitikinę, jog daugumos principas yra geriausia sprendimo taisyklė 
idealiai demokratijai, — juo labiau daugumos valdžia yra susilpninama 
praktiškai, juo silpnesnis jos praktinis pagrindimas. Tam tikromis s4- 

lygomis daugumos valdžia gali būti taip susilpninta, kad mes pagrįstai 
galime teikti pirmenybę alternatyvai. 

MažoniTARAS: Ką Jūs turite galvoje? 

KaiTIkAs: Nieko ypatinga. Bet aš linkęs tvirtinti, kad realistiniu 
požiūriu valdžios sprendimai demokratinėse šalyse galbūt daug daž- 
niau yra visai ne daugumos, o mažumų valdžios pavyzdžiai. 

MažokiTARAS: Ar Jūs dabar tvirtinate, kad realios demokratijos iš 
tikrųjų yra mažumos dominavimo sistemos, kaip manė tokie autoriai 
kaip Gaetano Mosca, Vilfredo Pareto, Robertas Michelsas, V. I. Leni- 
nas ir daug kitų “buržuazinės" demokratijos kritikų? Jei taip, Jūs mane 
stebinate. Žinau, kad mes šiek tiek nesutariame dėl daugumos princi- 
po, bet iki šiol aš nemaniau, kad, Jūsų požiūriu, realiame pasaulyje 
neįmanoma saikingai priartėti prie demokratijos! 

KaiTIKAS: Palūkėkite! Ne, mano požiūriu, mažumos dominavimo 
teorijos, tokios, kurias ką tik minėjote, esmingai iškreipia moderniųjų 
demokratinių šalių valdžios prigimtį.!' Aš turiu galvoje visai ką kita. 
Manau, kad jeigu Jūs rūpestingai patikrintumėte konkrečius valdžios 
sprendimus, dažnai jie negalėtų būti teisingai apibūdinti kaip daugu- 
mos sprendimai. Jie tiksliau apibūdinami kaip mažumos sprendimai 
arba kaip maža mažumų koalicija. Mažumos dominavimo teorijose 
dominuojanti mažuma yra beveik ta pati priimant visus lemtingus 
sprendimus. “Mažumų valdžios" sistemose mažuma ar mažumų koali- 
cija žymiai skiriasi sudėtimi ir interesais, priklausomai nuo sprendimo 
ar sprendimo tipo. 

MažokiTARAS: Galbūt “mažumų valdžia“ yra teisingas empirinis 
sprendimų priėmimo kai kuriose demokratinėse šalyse aprašymas. Bet 
vėlgi, ar “mažumų valdžios“ sistemos mes nelaikysime blogesne už 
daugumos valdžios sistemą? Tai, ką Jūs vadinate mažumų valdžia, 
aiškiai yra antrarūšė sistema, ar ne? 

KkiTIKAS: Nebūtinai. Galbūt ji leistų didesniam skaičiui žmonių įgy- 
vendinti jiems labiausiai priimtiną politiką, ko jie negalėtų padaryti 
esant mažoritarinei sistemai. Tokiu mastu ji galėtų maksimizuoti apsi- 
sprendimą, vidutinę naudą ir teisingumą labiau, negu tai būtų įmano- 
ma esant daugumos valdžiai. 

MaAžŽoRITARAS: O gal ir ne. Tai priklausytų nuo empirinių aplinkybių, 
ar ne taip? 

KaiTIKAS: Kaip tik taip. Bet jeigu tam tikromis aplinkybėmis “mažu- 

mų valdžia" geresnė už daugumos valdžią, tada mes negalime sakyti, 
kad daugumos valdžios principas yra visada geriausias, ar ne? 


Ar daugumos valdžia maksimizuoja 
vidutinę naudą? 


KaiTiKAsS: Dabar aptarkime tą Jūsų pagrindimą, pagal kurį dau- 
gumos valdžia yra būdas per kolektyvinius sprendimus maksimizuoti 
vidutinę gryną naudą - arba vidutinį pasitenkinimą, naudingumą; va- 
dinkite kaip patinka. 

MažoRiTARAS: Tebūnie grynoji nauda. 

KkiTiKAs: Kad įrodytumėte savo tiesą, turėjote tarti, kad, jeigu būtų 
priimta alternatyva A, vidutinė gryna asmenų, priklausančių daugu- 
mai, nauda būtų mažų mažiausiai lygi vidutinei grynai mažumai pri- 
klausančių narių naudai, jeigu būtų atmesta A (ir priimta B). Bet tokia 
prielaida man atrodo siaubingai savavališka. Tais atvejais, kai ji nega- 
lioja, daugumos valdžia neduoda garantijų, kad dauguma būtinai lai- 
kysis tokios politikos, kuri kiekvienam užtikrins gryną pelną. Galų 
gale dauguma nėra lygiai tas pat, kas neutralus, palankus ir visažinis 
teisėjas, balsuojantis už tokią politiką, kuri maksimizuoja vidutinę 
naudą (arba malonumą, laimę ar dar ką nors). Vietoj to dauguma gali 
pasirinkti tokią politiką, kuri jos nariams užtikrintų tik kuklią naudą, o 
kartu būtų tokia žalinga mažumai, kad skaičiuojant griežtai utilitariš- 
kai - tarkime, skaičiuojant vidutinės gerovės maksimizavimą — tokia 
politika turėtų būti atmesta. Juo mažesnė daugumos narių vidutinė 
nauda, juo didesni vidutiniai mažumos narių nuostoliai ir juo mažesnis 
skaitmeninis skirtumas tarp daugumos ir mažumos (riba laikant 50 
nuošimčių plius vienas versus 50 minus vienas), juo blogesni rezulta- 
tai, matuojant griežtai utilitariškai. Jei neutralus teisėjas priiminėtų 
sprendimus, šiais atvejais jis atsisakytų daugumos politikos ir pasi- 
rinktų mažumos politiką. 

MažoRiTARAS: Bet Jūsų neutralus teisėjas pašalina demokratinį pro- 
cesą ir pakeičia jį kokia nors priežiūros forma. Ar tai Jūs ir siūlote kaip 
daugumos valdžios alternatyvą? 

KaiTIKAS: Aš nesiūlau alternatyvos. Neutralaus teisėjo įvaizdį aš 
paprasčiausiai naudoju tam, kad parodyčiau, kodėl jūsiškis utilitarinis 

daugumos valdžios pagrindimas turi rimtų trūkumų. Turiu dar pridurti, 
kad jeigu dauguma nepajėgia lygiai traktuoti mažumos interesų, ji 
pažeidžia principą, nuo kurio priklauso tiek demokratinio proceso, 
tiek daugumos valdžios teisėtumas. 

MažoRITARAS: Esu tikras, kad Jūs galite išvardyti tam tikras sąlygas, 
kurioms esant dauguma nesielgs taip, kaip Jūs sakėte. 

KaiTIKAS: Aš tuo neabejoju, tačiau tai nėra atsakymas. Jeigu Jums 
reikia “tam tikrų sąlygų" pateisinti daugumos principui, Jūs tuo pačiu 
sutinkate, kad jei tokių sąlygų nėra, daugumos valdžios procesas nebe- 
pateisinamas. Tačiau daugumos principas neduoda garantijų, kad to- 
kios sąlygos atsiras, ir dauguma pasirinks rezultatus, patenkinančius 
utilitarinį kriterijų. Jeigu sistema neturi Jūsų hipotetinių sąlygų, Jūs 
negalite įrodyti, kad daugumos valdžia yra būtina ar pakankama tam, 
kad būtų pasiekti moraliai teisingi rezultatai ar bent jau matuojama 
utilitariniais kriterijais. Jūs juk nesirengiate tvirtinti, kad sąlygos, ku- 
rias Jūs nurodytumėte, visada egzistuotų, ar ne? 

MAŽORITARAS: Žinoma, ne. 


Neutralumas ginčytinų klausimų atžvilgiu 


KaiTIKAS: Pagaliau aš linkęs suabejoti prielaida, kuri lemtinga 
May pateiktam argumentui už daugumos valdžią: prielaida dėl neutra- 
lumo ginčytinų klausimų atžvilgiu. Neutralumo klausimas turi išskir- 
tinę praktinę svarbą, nes daugumoje demokratinių šalių sprendimų 
priėmimo procesas nėra neutralus visų ginčytinų klausimų, pvz., kon- 
stitucinių pataisų, atžvilgiu. Kitas pavyzdys: federalinėse sistemose 
valstijos, provincijos ar kantonai, sudarantys sistemą, negali būti pa- 
naikinti paprasta daugumos valia. Dar vienas: kai kuriose demokrati- 
nėse šalyse klausimai, liečiantys svarbias religines, kalbines ar regio- 
nines subkultūras negali būti išspręsti daugumos valia. Faktiškai — 
pagal konstituciją ar susitarus - kiekviena subkultūra gali turėti veto 
teisę sprendžiant reikalus, nulemiančius tos subkultūros vertybes ar 
interesus. Trumpai tarus, demokratinių šalių lyginamoji analizė paro- 
dytų, kad daugumos valdžia sprendžiant visus ginčytinus klausimus 
yra palyginti retas dalykas.!? 
MažoRITARAS: Ji parodo, kiek mažai šalių visiškai apima demokrati- 
nis procesas. 

KaiTikAS: Jūsų atsakymas pernelyg paviršutiniškas. Kaip ir daugelis 
daugumos valdžios šalininkų, Jūs manote, kad žmonės negali būti 
įsitikinę demokratinio proceso būtinumu, jei jie kartu nepriima daugu- 
mos valdžios. Bet, tikiuosi, Jūs sutiksite, kad kai kuriose demokratinė- 
se šalyse, kur daugumos valdžios įgaliojimai apriboti, žmonės pripa- 
žįsta politinę lygybę bei demokratijos idėją taip pat rimtai kaip ir 
mažoritarinėse demokratijose. Ir, jei daugumos valdžios Jūs nelaikote 
svarbiausiu kriterijumi, turite pripažinti, kad nemažoritarinių šalių 
politinės institucijos tokios pat demokratiškos kaip ir labiau mažorita- 
rinių šalių politinės institucijos. 


Daugumos valdžios trūkumai, nurodyti Kritiko, labai kenkia mažo- 
ritarų nuostatai, kad demokratinis procesas būtinai reikalauja daugu- 
mos valdžios priimant visus kolektyvinius sprendimus. Tačiau nuo 
neginčytino teiginio, kad daugumos valdžia yra netobula, - galbūt net 
labai netobula, — mes negalime tiesiogiai eiti prie išvados, kad ji turi 
būti pakeista alternatyvine kolektyvinių sprendimų taisykle. Prieš pri- 
eidami šią išvadą, mes norėtume žinoti, ar gali būti surasta kokia nors 
geresnė visuotinė alternatyva. Kaip matysime, daugumos valdžios al- 
ternatyvos taip pat turi rimtų trūkumų. 


VIENUOLIKTAS SKYRIUS 


Ar egzistuoja 
geresnė alternatyva? 


Ar įmanoma surasti alternatyvą, kuri būtų aiškiai geresnė, o 
kartu atitiktų demokratijos moralines prielaidas ir vertybes, atsižvel- 
giant į sunkumus, atskleistus mažoritaro ir kritiko dialoge? 


DIDŽIOSIOS DAUGUMOS 


Vienas pasiūlytas sprendimas - sprendimo taisyklė, reikalau- 
janti didžiosios daugumos priimant kolektyvinius politinius sprendi- 
mus. Tokia praktika, kaip nurodė Kritikas, dažna demokratinėse šaly- 
se. Kraštutiniu atveju galima reikalauti vienbalsio pritarimo. Bet viena 
yra sakyti, kad jei kiekvienas pritaria kokiai nors politikai, ji turi būti 
be išlygų priimta (Pareto principas). Ir visai kas kita teigti, kad tam 
tikra politika turi būti priimta tik tada, kai jai pritaria kiekvienas. 
Suteikiant veto teisę kokiam nors asmeniui, prieštaraujančiam kokiai 
nors politikai, vieningumo taisyklė valstybę daro neįmanomą. Kadan- 
gi mes jau apsvarstėme ir atmetėme anarchizmo atvejį, čia nebūtina 
kartoti tos diskusijos.! 

Ką galime pasakyti apie taisyklę, reikalaujančią ne vienbalsio prita- 
rimo, 0 tik daugiau negu paprastos daugumos? Ar negalima surasti 
taisyklės, - kaip tvirtino Rousseau, - kuri suderintų greito sprendimo 
poreikį su Sprendžiamo reikalo rimtumu? Tačiau tokiems tarpiniams 
didžiosios daugumos sprendimams gali būti prieštaraujama keliaip. 
Pirma, leidžiant mažumai vetuoti daugumos sprendimą, sumažėja pi- 

liečių, galinčių apsispręsti; o apsisprendimą, kaip parodė Mažorita- 
ras, maksimizuoja daugumos valdžia. Antra, jei nėra vieningumo, ne- 
įmanoma apeiti sunkios balsavimo ciklų problemos. Trečia, kaip irgi 
nurodė Mažoritaras, didžiosios daugumos reikalavimai palankūs sta- 
tus guo ir šitaip egzistuojančias neteisybes apsaugo nuo reformos, 
priimtos paprastos daugumos sprendimu. 

Jei nariai būtų linkę priimti paskutinę išvadą, tada esant tam tikroms 
sąlygoms taisyklė, reikalaujanti 64 nuošimčių ar didesnės daugumos, 
išspręstų balsavimo ciklų problemą ir užtikrintų, kad “visada egzi- 
stuoja laimėtojas".? Tačiau nors toks reikalavimas gali būti priimtinas 
konservatoriams, tvirtai palaikantiems status guo, ir galbūt kitiems 
tuo atveju, jei taisyklė būtų taikoma.tik tam tikriems sprendimams, 
labai privilegijuota pozicija, kurią ji suteiktų status guo, būtų įtikina- 
mai nepateisinama moraliniu požiūriu. O kalbant empiriškai, ši taisyk- 
lė veikiausiai pažeidžia daugelio Žmonių, gyvenančių demokratinėse 
asociacijose ir demokratinėse šalyse, moralinius sentimentus ir politi- 
nius tikslus, todėl visuotinai nepriimtina. 

Sprendimas galėtų būti toks: daugumos valdžios pranašumus su- 
jungti su absoliučių daugumų galimybėmis, daugumos valdžią naudo- 
jant kaip pirmąją ir paskutiniąją instanciją. Pagal daugumos taisyklę 
nariai iš anksto galėtų nuspręsti, kad tam tikrais atvejais būtų reikalin- 
ga didžioji dauguma. Šie atvejai galėtų apimti lemtingas ir pavojingas 
problemas, pvz., dėl nuolatinių kalbinių ar religinių skirtumų; jie taip 
pat galėtų apimti balsavimo ciklus, jei — ir kai tik - jie būtų aptikti. 
Tačiau tokius sprendimus, pagal kuriuos ginčytini klausimai reikalau- 
tų didžiosios daugumos, turėtų priimti daugumos valdžia. 


RIBOTA DEMOKRATIJA 


Akivaizdu, kad demokratinis procesas negalėtų egzistuoti, jei 
nebūtų save ribojantis, t.y., jeigu neapsiribotų tokiais sprendimais, 
kurie negriauna sąlygų, reikalingų jo egzistavimui. (Prie šio klausimo 
aš grįšiu 12 skyriuje.) Tačiau nepaprasti sunkumai, iškylantys mėgi- 
nant surasti patenkinamą sprendimo taisyklę, kai kuriuos demokrati- 
nio proceso kritikus paskatino pasiūlyti ribas, žymiai pranokstančias 
apsiribojimus, reikalingus pačiam procesui. 

Šia dvasia Williamas Rikeris, žymus socialinio pasirinkimo teorijos 
atstovas, tvirtina, kad negalima rasti tokios kolektyvinių sprendimų 
taisyklės, kuri neatvestų prie beprasmiškų ar savavališkų padarinių 
(Riker 1982). Vadinasi, mes turime atmesti kaip nerealias ir net neįma- 
nomas visas pastangas sukurti tokią politinę sistemą, kuri atitiktų 
demokratinio proceso reikalavimus, arba, jo paties terminais, “populi- 
stinę demokratiją". Įmanomas ir, jo požiūriu, siektinas žymiai ribotes- 
nis dalykas - sistema, pakankamai demokratiška, kad leistų periodiš- 
kai balsuojantiems piliečiams pašalinti išrinktus pareigūnus, kai pa- 
reigūnų veikla jų nebepatenkina (181-200). Rikeriui taip apribota 
demokratinė sistema (ją jis vadina “liberaliąja demokratija") tarnauja 
pamatinėms vertybėms, išreikštoms per demokratijos idėją, net tada, 
kai valdžia nepasiekia neįgyvendinamo tikslo — visiško liaudies valios 
atstovavimo. 

Kaip apytikris demokratinio proceso, taikomo didelėms siste- 
moms, ir didelio masto demokratinių vertybių aprašymas, Rikerio 
argumentacija turi daug privalumų (plg. 16 sk.). Tačiau jo argu- 
mentacija turi daug rimtų trūkumų. Pirma, kaip pastebėjo kritikai, 
jo “liberalioji demokratija" neišvengia “populistinės demokratijos" 
trūkumų. Jeigu jis teisingai kritikuoja socialinio pasirinkimo dvi- 
prasmybę, tai tik todėl, kad piliečių nuosprendis rinkimų keliu pa- 
šalinti pareigūnus neduoda tinkamo pagrindo apibrėžti, kokia šito- 
kios išdavos prasmė.? Antra, lieka neaišku, kokiu mastu balsavimo 
ciklai yra būdinga demokratinių asociacijų problema. Kai kurie so- 
cialiniai teoretikai priėjo išvadą, kad Rikeris ir kiti perdeda balsavi- 
mo ciklų svarbą.“ 


KVAZIPRIEŽIŪRA 


Dėl sunkumų, susijusių su balsavimo taisyklėmis, kai kurie 
demokratinio proceso kritikai įrodinėjo, kad įstatymų leidžiamųjų in- 
stitucijų pajėgumas priimti įstatymus nusileidžia nerinktų kvaziprižiū- 
rėtojų korpusams, tokiems kaip Jungtinių Valstijų Aukščiausiasis teis- 
mas. Štai Rikeris ir Barry Weingastas (1986) atmeta įprastą Jungtinėse 
Valstijose argumentą, kad Aukščiausiasis teismas turi nusileisti Kon- 
gresui, sprendžiant ekonominio pasirinkimo ir ekonominių teisių, ypač 

nuosavybės teisių, klausimus. Jie įrodinėja, kad jų kritika, “geriau 
pagrindžia teisminę visų rūšių teisių priežiūrą" (26). 

Tačiau tą autoritetą, kurį dešine ranka jie suteikia Teismo kvazipri- 
žiūrėtojams, tuojau pat atima kaire ranka. 


Juridinis patikrinimas, leidžiantis teisėjams įstatymų leidimo logiką pakeisti 
savąja, tik perkelia ekonominių teisių neprognozuojamumo ir netikrumo 
problemą nuo įstatymų leidybos ant juridinės pakopos; jis neišsprendžia 
teisių apsaugos problemos (26).3 


Taigi jie pripažįsta, nors tik implicitiškai, kad, kaip daugumos prin- 
cipo alternatyva, kvazipriežiūra turi du fatališkus trūkumus. Pirma, 
nors prižiūrėtojų valdžios ribos yra siauresnės, tose ribose jų valdžiai 
galima kelti daugiausia prieštaravimų, kurie, kaip matėme 5 skyriuje, 
duoda tvirtą pagrindą atmesti priežiūrą. Antra, kaip ir visiška priežiū- 
ra, kvazipriežiūra negali išvengti daugumos valdžios trūkumų, jeigu 
nepripažįstama viena iš dviejų heroiškų, bet neįtikinamų prielaidų: 
aliai sutaria. Tarti, kad tik vienas asmuo yra tinkamas valdyti dėl 
aukštesnio žinojimo ir dorybės, yra net labiau neįtikinama negu tarti, 
kad tik mažuma tinka valdyti. Taip pat neįtikėtina manyti, - tai ypač 
patvirtina istoriniai faktai, - kad aukštieji teisėjai visada sutars. Ta- 
čiau jei teismas susidėtų iš kelių teisėjų ir jie nesutartų, - o taip bus iš 
tikrųjų, — tada teismui prireiktų sprendimo taisyklės. Jei nesutarimai 
turi būti pašalinti balsavimu ir jeigu teisčių balsai vertinami lygiai, 
tada visos daugumos valdžios bei jos alternatyvų problemos egzistuos 
mikrokosme (Shapiro 1989). 


DAUGUMOS TIRONIJA 
VERSUS MAŽUMOS TIRONIJA“ 


Nors nemažoritarinių sistemų gynėjai kartais baimingai rodo į 
daugumos tironijos šmėklą, pasak jų, plevenančią virš galvų ir laukian- 
čią mažiausio preteksto pulti mažumų teises, tie šalininkai paprastai 
nepastebi sunkiau matomų antrosios šmėklos - mažumos tironijos — 
pėdsakų. Tačiau kaip mažoritarinė demokratinė sistema neduoda jokių 
mažumos teisių ir privilegijų konstitucinių garantijų, nesutampančių su 

pamatinėmis politinėmis visų piliečių teisėmis, taip ir nemažoritariniai 
demokratiniai institutai patys savaime negali sutrukdyti mažumai pasi- 
naudoti savo privilegijuota padėtimi ir pakenkti daugumai. Mažoritari- 
nėje šalyje mažumų teisių apsauga negali viršyti daugumos piliečių 
įsipareigojimo saugoti visų piliečių pamatines demokratines teises, gerbti 
bendrapiliečius ir vengti žalingų mažumos skriaudimo padarinių. Taip 
ir demokratinėje šalyje, turinčioje nemažoritarinę sistemą, daugumų 
apsauga nuo piktnaudžiaujančių mažumų negali viršyti privilegijuotų 
mažumų įsipareigojimo nepiktnaudžiauti savo galimybėmis skelbti ve- 
to joms nepriimtiniems daugumos sprendimams. Teiginys, kad mažu- 
mos veto gali būti panaudotas tik pozityviai, t.y. blokuoti daugumos 
keliamą pavojų mažumos teisėms ir gerovei, bet negali būti panaudotas 
negatyviai, t.y. kenkti daugumai arba kitai mažumai, yra, kaip parodė 
Mažoritaras pokalbyje su Kritiku, neteisingas. 

Taigi savaime nei mažoritariniai, nei nemažoritariniai institutai ne- 
gali užtikrinti kolektyvinių sprendimų teisingumo. Nežiūrint šalininkų 
teiginių, nei daugumos valdžia, nei įvairūs nemažoritariniai institutai 
negali būti rekomenduotini kaip visais atvejais geriausia sistema, lei- 
džianti priimti kolektyvinius sprendimus demokratinėje šalyje. 


DAUGUMOS VALDŽIA DEMOKRATINĖSE ŠALYSE 


Kadangi teorinių samprotavimų akivaizdžiai nepakanka tvir- 
tai pagrįsti išvadai, kad daugumos valdžia yra būtinai geresnė ar blo- 
gesnė už kai kurias jos alternatyvas, būtų keista, jeigu asociacijos, 
kurių nariai pripažįsta demokratijos idėją, būtų radusios vienintelę 
išeitį iš sprendimo taisyklių problemos. Atrodo, kad “demokratinių" 
organizacijų apžvalga patvirtina šį teiginį, nes jų praktinis įgyvendini- 
mas nepaprastai įvairus. 

Vienas akivaizdus faktas, patvirtinantis šią išvadą, yra Arendo Lijp- 
harto pateikta mažoritarinės ir konsensu grindžiamos valdžios tenden- 
cijos dvidešimt vienoje šalyje analizė, apimanti visas šalis, kuriose 
“nuolatinė demokratija viešpatavo apytikriai nuo Antrojo pasaulinio 
karo" (Lijphart 1984).7 Lijpharto demokratijos yra iš esmės tas pat, ką 
15 skyriuje aš vadinsiu “poliarchijomis". Turėdamas galvoje 15 sky- 
rių, tas šalis aš vadinsiu “stabiliomis poliarchijomis"'.3 


Ar egzistuoja geresnė alternatyva? 209 


Lijphartas supriešina du demokratijos modelius - “Vestminsterio 
modelį", kilusį iš idealizuotos Didžiosios Britanijos parlamentinės 
sistemos versijos?, ir “konsenso" modelį, atstovaujamą, pavyzdžiui, 
Šveicarijos ir Belgijos. Lijpharto požiūriu “konsensas" nebūtinai reiš- 
kia vienbalsį sutarimą. Todėl sprendimų priėmimo sistemoms tose 
šalyse, kurios atitinka jo konsenso modelį, dažniausiai netinka ta vien- 
balsiškumo kritika, kuri buvo aptarta praeitame skyriuje, nors, kaip ir 
visose didžiosios daugumos valdžios sistemose, jų institutai tikrai 
teikia pirmenybę status guo, bent jau kai kuriais atvejais. Taigi jeigu 
“Vestminsterio modelio esmė yra daugumos valdžia“ (4), konsenso 
modelio pamatinis principas — pasiekti eksplicitinį didžiausių šalies 
socialinių grupių susitarimą.!? 

Detalės išraiškingos. Pavyzdžiui, jei mažoritarizmas būtų norma 
stabiliose poliarchijose, teoriškai galvojant būtų galima tikėtis, kad 
šalyse, turinčiose kabinetines sistemas (t.y. visose, be Jungtinių Val- 
stijų), kabinetai paprastai apimtų tik daugumos partijos ar partijų ko- 
alicijų narius. Apimti mažumų partijų narius, kurių balsai nebūtų visi- 
škai reikalingi priimti įstatymams, reikštų pereiti prie konsensualiz- 
mo. Tačiau tik aštuoniose šalyse beveik visą laiką vyrauja kabinetai, 
kurie valdo minimaliai reikalingą balsų daugumą (11.1 lentelė). Tuo 
pačiu būdu griežtai mažoritarinėje sistemoje antrieji rūmai beveik 
neturi prasmės; iš tikrųjų kaip tik todėl, kad vieni rūmai iš esmės 
kartoja kitus, Skandinavijos šalys panaikino nereikalingus antruosius 
rūmus. Tačiau apskritai demokratinėse šalyse dažniausiai vyrauja dvejų 
rūmų sistema (11.1 lentelė). 

Tie, kurie laiko Vestminsterio modelį geriausiu moderniųjų demo- 
kratinių institucijų pavyzdžiu, garbina dvipartines sistemas kaip esmi- 
nę daugumos valdžios sąlygą. Partija, laiminti daugumą balsų ir vietų, 
turi teisę valdyti, o mažumos partija sudaro lojalią opoziciją. Tačiau 
dvipartinė sistema yra retenybė; šiandien tik Naujoji Zelandija ir Jung- 
tinės Valstijos turi tokią sistemą (o fragmentiškos Jungtinių Valstijų 
partijos yra tik tolimas pradinio Vestminsterio modelio centralizuotų 
partijų aidas). Net dvipartinės sistemos gimtieji namai, Britanija, ne- 
bėra tokie (11.1 lentelė). 

Mažoritarinės sistemos rėmėjai taip pat linkę tarti, kad partijų kon- 
fliktas gali atsirasti vieno tipo klausimų atžvilgiu (paprastai tai socio- 
ekonominiai klausimai), kas leidžia balsuotojams gana nuosekliai iš- 

11.1 lentelė. Mažoritarinės ir nemažoritarinės sistemos dvidešimt dviejose 


stabiliose poliarchijose 


Mažoritarinės 


Kabinetų dydis* Turintys 
minimaliai reikalingą 
balsų daugumą 
Daugiau negu 85 
nuošimčiai laiko 8 
85 nuošimčiai laiko 
arba mažiau 
Turintys daugiau 
negu minimumą 


Vienų rūmų Vienų rūmų 6 
ir dvejų rūmų Hibridiniai 
parlamentai * Dvejų rūmų 

Partijų sistemos“ Dviejų partijų 2 


Daugiau dviejų, 
bet mažiau trijų “ 
Trijų ir daugiau 
To paties klausimo Daugiausiai 
aspektų, dėl kurių vienas klausimas / 5 
konfliktuoja Du arba 
partijos, skaičius“ daugiau aspektų 
Rinkimų sistemos 5 Santykinės daugumos 
ir mažoritarinės sistemos 6 
Pusiau proporcinės * 
Proporcinis atstovavimas 


Unitarinės ir fede- Unitarinės 16 
ralinės sistemos ' Federalinės 
Teisminė priežiūra Nė viena 4 


ir mažumos veto! Teisminė priežiūra 
be mažumos veto 
Mažumos veto 
be teisminės priežiūros 
Mažumos veto ir 
teisminė priežiūra 


* Jungtinės Valstijos: Lijphart 1984, 152. 
> Šaltinis: Lijphart 1984, 92. 
“ Šaltinis: Lijphart 1984, 121, 122. 


* Sistemos, kuriose trečioji partija- silpnesnė už kitas dvi. 


* Šaltinis: Lijphart 1984, 130. 
f 


Valstijas. 


Šalių skaičius 
Mišrios Konsensinės 


14 


14 


17 


15 


apima visas šalis, kuriose koeficientas mažesnis negu 2 pagal Lijpharto klausimo 
aspektų matą: Kanadą, Airiją, Naująją Zelandiją, Jungtinę Karalystę ir Jungtines 

11.2 lentelė. Nacionaliniai referendumai (1945-1980) 


Referendumų skaičius 


169 
20-168 
10-19 
2-9 
1 
0 


11.3 lentelė“ 


Mažoritarinės 
Naujoji Zelandija 
Jungtinė Karalystė 
Airija 
Liuksemburgas 
Švedija 
Norvegija 
Mažoritarinės-federalinės 
Jungtinės Valstijos 
Kanada 
Vokietija 
Austrija 
Australija 
Japonija 
Konsensinės-unitarinės 
Izraelis 
Danija 
Suomija 


Šalių skaičius 


(Šveicarija) 


1 
() 
3 
5 
4 
9 


Prancūzija (Ketvirtoji Respublika) 


Islandija 
Konsensinės 
Šveicarija 
Belgija 
Nyderlandai 
Italija 


Prancūzija (Penktoji Respublika) 


š Šaltinis: Lijphart 1984, 152. 


B Japonija. 


" Šaltinis: Lijphart 1984, 178. 
J Šaltinis: Lijphart 1984, 193. 
K Šaltinis: Lijphart 1984, 216. 

sidėstyti maždaug toje pačioje politinio spektro nuo kairės iki dešinės 
vietoje. Taigi rinkimų rezultatai atspindi tvirtą daugumą bei mažumą 
rinkėjų korpuse, ir parlamente jie lemia daugumos valdžią bei mažu- 
mos opoziciją. Negana to, kadangi politinės alternatyvos paprastai yra 
taip suformuluotos, kad iš kiekvieno reikalauja balsuoti už ar prieš 
kokį nors pasiūlymą, išvengiama daugumos valdžios trūkumų susidū- 
rus su daugiau negu dviem alternatyvomis. Priešingai, kai politiniai 
veikėjai nesutaria dėl dviejų ar daugiau kokios problemos aspektų, 
tokių kaip socioekonominiai ir religiniai klausimai, dauguma vienu 
klausimu savo sudėtimi veikiausiai skiriasi nuo daugumos kitu klausi- 
mu. Todėl parlamentinės daugumos, sugebančios išlikti sprendžiant 
įvairiausius klausimus, formavimas verčia lyderius sudarinėti koalici- 
jas ir susitarimus; ribiniu atveju rezultatas gali būti didžioji visų svar- 
biausių partijų koalicija. Todėl tokioje politinėje aplinkoje mažoritari- 
nį Vestminsterio modelį gali išstumti konsenso sistema. Pagal Lijp- 
harto skaičiavimus, tik penkiose šalyse su poliarchine valdžia vyrauja 
partijų konfliktai dėl vieno įvairių klausimų aspekto (11.1 lentelė). 
Nors Vestminsterio modelis diktuoja santykinės arba absoliučios 
daugumos rinkimų sistemą, —- vietos parlamente atitenka kandida- 
tams, laimėjusiems daugiausiai balsų apylinkėse, kur balsuojama už 
vieną narį, - man atrodo, kad šis bruožas išreiškia angliškai kalban- 
čių šalių specifiką, bet nėra griežtas reikalavimas mažoritarizmui.!! 
Tačiau dažnai įrodinėjama, kad Vestminsterio rinkiminiai institutai 
yra palankūs dviems partijoms, o proporcinis atstovavimas skatina 
atsirasti daugiapartines sistemas. Dvi partijos užtikrina, kad balsuo- 
tojai, susidūrę tik su dviem alternatyvomis, susijungs į daugumą, at- 
stovaujamą daugumos partijos, ir į mažumą, atstovaujamą lojalios 
opozicijos. Laimėjusiai partijai duodanias daugiau vietų, negu suteik- 
tų jos gautų balsų procentas, Vestminsterio modelis kartu padidina 
daugumos partijos galimybes turėti stabilų kabinetą, sugebantį vyk- 
dyti tokią politiką, kurią, kaip tariama, bent jau bendrais bruožais, 
palaikė balsuotojų dauguma. Nors tokie argumentai yra abejotinos 
vertės!?, faktas yra tas, kad neangliškai kalbančiose šalyse proporci- 
nis atstovavimas yra norma (11.1 lentelė). Proporcinis atstovavimas 
ir daugpartinės sistemos tikrai linkę atsirasti kartu." Dažniausiai pro- 
porcinio atstovavimo šalyse rinkėjų korpusai yra fragmentiški. Viena 
partija retai laimi vietų daugumą, o dar rečiau daugumą rinkėjų balsų. 

Vyrauja koaliciniai kabinetai. O stabilios koalicijos, kaip įprasta, rei- 
kalauja sudaryti konsensą. 

Kai kurių šalių politinės institucijos trukdo įgyvendinti daugumos 
valdžią ir kitokiais būdais. Federalinėse šalyse nacionalinės daugu- 
mos ne visada gali turėti persvarą prieš mažumas, susitelkusias tam 
tikrose valstijose ar provincijose. Nors tik šešios šalys turi federalines 
sistemas, jos apima keletą seniausių “stabilių poliarchijų" (11.1 lente- 
lė). Netgi labiau paplitusios kitos mažumų naudojimosi veto teise 
prieš daugumos sprendimus formos. Daugumoje demokratinių šalių 
politinė sistema leidžia mažumoms vetuoti politinius sprendimus tai- 
kant teisminę priežiūrą, kuri leidžia aukštiesiems teismams atmesti 
įstatymą, jų požiūriu, prieštaraujantį konstitucijai, arba sudarant pak- 
tus bei susitarimus, kurie sukuria tam tikros rūšies konsociacinius 
institutus, arba kartais veikiant abiem būdais (11.1 lentelė). 

Įvairūs mažoritarinės valdžios galių apribojimai gali būti pašalinti 
rengiant referendumus. Tačiau nacionaliniai referendumai beveik iš- 
skirtinai būdingi tik Šveicarijai. Visur kitur jie rengiami retai arba 
išvis nerengiami (11.2 lentelė). 

Taigi stabiliausios poliarchijos nepriėmė griežtų mažoritarinių sis- 
temų. Iš dvidešimt vienos šalies, analizuotos Lijpharto, jo manymu, 
tik šešios yra daugiau ar mažiau visiškai mažoritarinės. Dar šešios 
yra “mažoritarinės federalinės", t. y. čia nacionalinės daugumos ri- 
bojamos federalizmo. Visos kitos yra veikiau “konsensinės" negu 
mažoritarinės. 


KODĖL DAUGUMOS VALDŽIA 
NE TOKIA POPULIARI DEMOKRATIJOS 
PRAKTIKOJE KAIP DEMOKRATIJOS TEORIJOJE 


Kaip mes galime paaiškinti apribotos daugumos valdžios ir 
konsensinių sistemų vyravimą prieš griežtai mažoritarines sistemas 
moderniosiose “demokratinėse" šalyse? 

Įtikinamai įrodinėti, kad nemažoritarinių šalių žmonės mažiau atsi- 
davę demokratijos idėjoms negu mažoritarinių šalių Žmonės, galima 
tik remiantis griežta lyginamąja analize, kurios, kiek man Žinoma, 
niekas neatliko. Paviršutiniškos 11.3 lentelės apžvalgos, atrodo, pa- 

kanka diskredituoti tokiai argumentacijai. Taip pat nebent demokrati- 
nis procesas pagal apibrėžimą reikalautų griežto mažoritarizmo (o 
praeitame skyriuje įrodyta, kad taip nėra). Parodyti, kad stabilių ne- 
mažoritarinių poliarchijų politinės sistemos yra mažiau demokratiškos 
už labiau mažoritarinių šalių sistemas irgi būtų galima tik remiantis 
lyginamąja analize, kuri niekada nebuvo atlikta. Ir vėl atsitiktiniai 
lyginimai, mano galva, nepagrindžia tokio požiūrio. 

Tinkamesnį aiškinimą siūlo Kritiko ir Mažoritaro dialogas. Kaip 
parodo Kritikas, tam tikromis sąlygomis daugumos principas nepa- 
grindžiamas. Šiose aplinkybėse demokratinis procesas nebūtinai iš- 
stumia griežtos daugumos valdžios alternatyvas. Ar žmonės, atsidavę 
demokratiniam procesui, laiko esant pagrįsta visiems kolektyviniams 
sprendimams taikyti daugumos taisyklę, apriboti daugumos valdžią 
arba siekti konsensinių institutų — visa tai iš dalies priklauso nuo 
sąlygų, kuriose bus priimami kolektyviniai sprendimai. Jeigu šios są- 
lygos kinta, institutai, pripažinti tinkamais ankstesnėse sąlygose, gali 
būti pakeisti viena ar kita kryptimi — griežtesnio mažoritarizmo arba 
didesnio nemažoritarizmo link. Pavyzdžiui, jei politiniai konfliktai 
kelia grėsmę nacionalinei vienybei, politiniai lyderiai mažoritarinę 
praktiką gali pakeisti konsociaciniais institutais, visoms svarbioms 
subkultūroms suteikiant veto teisę. Jeigu konfliktas nuslūgsta, šie kon- 
sociaciniai institutai savo ruožtu gali užleisti vietą mažiau konsensi- 
nei, labiau mažoritarinei sistemai; apytikriai tokia yra Nyderlandų 
istorija nuo Pirmojo pasaulinio karo iki devintojo dešimtmečio. 

Svarbiausios sąlygos, palankios mažoritarinei praktikai kokioje nors 
šalyje, yra tokios. Pirma, juo homogeniškesni šalies gyventojai, ypač 
tomis savybėmis, kurios tvirtai susijusios su politinėmis pažiūromis, 
juo mažiau tikėtina, kad dauguma parems politinius sprendimus, ken- 
kiančius mažumai ir todėl juo labiau tikėtina, kad bus plačiai pritaria- 
ma daugumos valdžios idėjai. Ribiniu atveju šalies gyventojai būtų 
tokie homogeniški, kad jokia dauguma niekada negalėtų pakenkti ma- 
žumai, kartu nepakenkdama savo nariams; manau, kad tokia buvo 
Rousseau prielaida, leidusi jam taip patikliai patikėti daugumai priimti 
kolektyvinius sprendimus dėl bendrojo gėrio. 

Antra, kuo didesnės politinės mažumos narių viltys, kad jie priklau- 
sys rytdienos daugumai, tuo jiems bus priimtinesnė daugumos valdžia, 
tuo mažiau jiems bus reikalingos tokios specifinės garantijos kaip 

mažumos veto ir tuo labiau tikėtina, kad tokias garantijas jie laikys 
kliūtimis įgyvendinti savo ateities planams, kai jie taps daugumos 
valdžios dalyviais. 

Pagaliau kaip pirmų dviejų sąlygų padarinys ar dėl kitų priežasčių 
daugumos valdžia veikiausiai susilauktų didesnės mažumos narių pa- 
ramos, jeigu šie būtų tikri, kad kolektyviniai sprendimai niekada ne- 
kels esminio pavojaus jų gyvenimo būdui - religijai, kalbai, ekonomi- 
niam saugumui ar kitiems dalykams. 

Atvirkščiai, tokiu mastu, kokiu vienos ar daugiau minėtų sąlygų 
nesama, kai kurios grupės veikiausiai priešintųsi griežtai daugumos 
valdžiai ir neigtų daugumos sprendimų teisėtumą. Kaip matysime 18 
skyriuje, dauguma pasaulio šalių išties neturi šių sąlygų (o dažnai ir 
kitų demokratijai palankių sąlygų); tai yra viena iš priežasčių, dėl 
kurių tiek daug pasaulio šalių nėra demokratinės. Tačiau net šalyse, 
turinčiose (kitais atžvilgiais) demokratines ar poliarchines instituci- 
jas, ką tik minėtos mažoritarizmui palankios sąlygos dažnai yra silp- 
nos, arba jų išvis nėra. Todėl šiose demokratinėse šalyse dažniausiai 
atsisakyta griežto mažoritarizmo ir sukurti įvairūs nemažoritariniai ir 
konsensiniai institutai kolektyviniams sprendimams priimti.“ 

Todėl susidurdami su sąlygomis, rimtai trukdančiomis priimti bei 
įteisinti daugumos valdžią, demokratai dažnai sutinka apriboti mažo- 
ritarizmą. Tvirtinti, kad taip darydami jie neišvengiamai pažeidžia 
būtinas demokratinio proceso sąlygas, man atrodo, būtų neteisinga. 


Mūsų daugumos valdžios tyrinėjimo išvada yra tokia: pastanga rasti 
vieną taisyklę, nurodančią kaip turi būti priimami kolektyviniai spren- 
dimai sistemoje, valdomoje demokratinio proceso, yra bevaisė. Atro- 
do, tokios taisyklės surasti neįmanoma. 

Kita vertus, daugumos valdžios trūkumai yra pernelyg rimti, kad į 
Juos būtų galima nekreipti dėmesio. Jie įpareigoja mus labai skeptiškai 
vertinti reikalavimą, kad demokratijai būtinai reikalinga daugumos 
valdžia. Tačiau mes turime teisę taip pat skeptiškai vertinti nuomonę, 
kad kokia nors alternatyva būtų aiškiai pranašesnė už daugumos val- 
džią ar labiau atitiktų demokratinį procesą ir jo vertybes. Juk visos 
daugumos valdžios alternatyvos taip pat turi rimtų trūkumų. 

Todėl mes galime daryti pagrįstą išvadą, kad apie geriausią kolekty- 
vinių sprendimų priėmimo taisyklę reikia spręsti tik rūpestingai įver- 
tinus tas aplinkybes, kuriomis tie sprendimai turi būti priimami. Ši 
išvada atitinka realią skirtingų demokratinių šalių patirtį, kur žmonės 
yra taikę įvairiausias taisykles ir praktines maksimas. 

Priimdami ir atmesdami daugumos valdžią, demokratinių šalių gy- 
ventojai nebūtinai pažeidžia demokratinį procesą ar jį pateisinančias 
vertybes. Juk esant kitokioms sąlygoms demokratinis procesas gali 
būti tinkamai įgyvendinamas laikantis kitokių kolektyvinių sprendimų 
priėmimo taisyklių. 


DVYLIKTAS SKYRIUS 

Galimas bet kokio sprendimų priėmimo proceso trūkumas yra 
tas, kad šiuo procesu gali būti nepasiekti pageidautini rezultatai. Net 
teisingas procesas kartais gali lemti neteisingą išdavą. Iš principo 
procesas gal atitikti visus ankstesniuose skyriuose išdėstytus reikala- 
vimus tiek, kiek tai įmanoma. Tačiau ar tam tikromis aplinkybėmis jis 
negali lemti moraliai nepageidautinų rezultatų? 

Tokia galimybė įtaigauja du prieštaravimus demokratiniam proce- 
sui. (1) Jis gali būti žalingas. (2) Juo gali būti nepasiektas bendrasis 
gėris. Pirmuoju atveju kritikai dažnai įrodinėja, kad norint išvengti 
kolektyvinių sprendimų daromos žalos reikia apriboti ir suvaržyti de- 
mokratinį procesą arba atsisakyti tam tikrų svarbių jo aspektų. Antruo- 
ju atveju kritikai dažnai tvirtina, kad interesų konfliktai bei pilietinės 
dorybės stoka, būdingi moderniosioms visuomenėms, lemia tai, kad 
demokratinis procesas labiausiai tarnauja paskiriems interesams ir 
nesugeba pasiekti bendrojo gėrio. 

Pirmąjį prieštaravimą nagrinėsime šiame ir kitame skyriuje. Antrojo 
prieštaravimo nagrinėjimą nukeliu į 20 ir 21 skyrių, kai mes jau būsi- 
me turėję galimybę apsvarstyti demokratinių institucijų ir demokrati- 
nės praktikos padarinius, atsirandančius dėl demokratijos idėjos persi- 
slinkimo į didelio masto nacionalinės valstybės sritį. 

Kraštutiniu atveju reikalavimas, kad substanciniams rezultatams būtų 
teikiama pirmenybė prieš procesus, tampa atvirai antidemokratiniu 
priežiūros pateisinimu, o “substancinė demokratija" — apgaulinga eti- 
kete, žyminčia tai, kas iš tikrųjų yra diktatūra. Bet šitie antidemokra- 

tiniai argumentai gali būti kaip tokie, ką aš bandžiau parodyti aptarda- 
mas priežiūrą. Daug svarbesnės demokratijos teorijai ir praktikai yra 
diskusijos, išsiskleidžiančios pačioje demokratijos tradicijoje tarp tų, 
kurie tvirtai tiki, kad geriausia valstybė yra demokratiškai valdoma 
valstybė, bet nesutaria dėl tinkamos procedūrinių bei substancinių 
vertybių pusiausvyros ir ypač dėl to, kokiu mastu demokratinis proce- 
sas turi būti palenktas substanciniams apribojimams. Toliau pateiktas 
dialogas nėra disputas tarp demokrato ir antidemokrato; jie abu demo- 
kratai. Bet vienas gina demokratinį procesą remdamasis tuo, kad tas 
procesas yra griežtai substancinis, o kartu procedūrinis, o kitas, jo 
kritikas, tvirtina, kad pats savaime demokratinis procesas nepakanka- 
mai apsaugo nuo substancinių interesų pažeidimo. 


KELIOS KLAIDINGOS SĄVOKOS 


ŠALININKAS: Nors sutinkų, kad proceso ir substancijos proble- 
ma yra reikšminga demokratijos teorijai ir praktikai, kartu aš manau, 
kad šios problemos prigimtis dažnai iškreipiama tam tikrų klaidingų 
prielaidų. 

Pirma, klaidinga galvoti, kad procedūros kažkodėl moraliai nesvar- 
bios. Pavyzdžiui, aš girdžiu Žmones sakant, kad “procedūros neturi 
užgožti teisingumo". Tačiau teisingumas yra ir procedūrinis, ir sub- 
stancinis. Dažnai, pvz., kriminalinėse bylose, jokia procedūra negali 
užtikrinti, kad rezultatas bus substanciškai teisingas: sąžiningas teis- 
mo procesas gali atvesti prie klaidingo nuosprendžio. Nežiūrint to, 
galima daryti išvadą, kad viena procedūra atves prie teisingo rezultato 
veikiau negu kita. Taigi galime tarti, kad kriminalinėse bylose lygių 
prisiekusiųjų teismas yra pranašesnis už bet kokią galimą alternatyvą. 
Tačiau, geriausiu atveju, net tobuliausia teisinė sistema gali užtikrinti 
tik procedūrinį teisingumą; ji negali garantuoti substancinio teisingu- 
mo. Konstitucija gali užtikrinti teisę į sąžiningą teismo procesą; ji 
negali absoliučiai garantuoti, kad sąžiningas procesas visada atves 
prie teisingo nuosprendžio. Bet kaip tik todėl, kad neįmanoma tokia 
garantija, mes taip aukštai vertiname sąžiningą procesą. 

Antra, išplaukianti iš pirmosios, itin klaidinga prielaida yra tokia: 
kad teisingumo reikalavimai prieštarauja “tik formalioms" demokrati- 

nėms procedūroms. Demokratinio proceso pateisinimas mums leidžia 
teigti, kad, esant tam tikroms prielaidoms, pats demokratinis procesas 
yra teisingumo forma: tai yra, teisinga procedūra, leidžianti priimti 
kolektyvinius sprendimus. Negana to, kadangi demokratinis procesas 
nustato valdžios paskirstymą, jis kartu duoda skirstomojo teisingumo 
formą: tinkamas valdžios paskirstymas kaip tik ir yra geros konstituci- 
jos teisingas padarinys. Skirstomasis teisingumas reikalauja sąžiningo 
esminių resursų - galios, turto, pajamų, lavinimo, žinių gavimo, savi- 
garbos bei asmeninio vystymosi galimybių ir kitų - paskirstymo. Vie- 
nas svarbiausių resursų bet kurioje visuomenėje yra galia. O galios 
paskirstymas iš dalies nulemia tai, kaip paskirstoma valdžia tarp val- 
stybės ir kitų asociacijų. Be kitų priežasčių, ši valdžia svarbi dėl to, 
kadtos valdymo formos leidžia įtakoti daugelio kitų resursų paskirsty- 
mo būdą. Todėl pasirinkimas tarp demokratinio proceso ir substanci- 
nių rezultatų nėra paprastas pasirinkimas tarp procedūrų ir teisingumo 
ar net tarp procedūrinio teisingumo ir substancinio teisingumo. Tai 
pasirinkimas tarp demokratinio proceso nulemto teisingumo (tiek pro- 
cedūrinio, tiek skirstomojo) ir kitų reikalavimų, keliamų substanci- 
niam teisingumui. Trumpai tarus, aš sakau, kad demokratinis procesas 
esmingai susijęs su substancinėmis vertybėmis. 

KaiTIKAS: Bet Jūs tikrai sutinkate, kad demokratinis procesas jokiu 
būdu neaprėpia visų substancinio teisingumo reikalavimų. Kaip Jūs 
pasakėte, egzistuoja ir kiti reikalavimai. Jei taip, ar ne visai pagrįsta 
laukti, kad visi tie reikalavimai būtų kažkaip apsaugoti nuo pažeidimų, 
kylančių dėl sprendimų, priimtų demokratiniame procese? 

ŠALININKAS: Ar pagrįsta reikalauti, kad demokratinis precesas būtų 
apribotas — tai priklauso nuo to, ar galima pasiūlyti alternatyvą. Taip 
išryškėja trečioji klaida. Jei neįmanoma nurodyti galimo alternatyvi- 
nio proceso, kuris veikiausiai duotų teisingesnius rezultatus, neteisin- 
ga tvirtinti, kad kolektyvinių sprendimų priėmimo procesas netinka- 
mas tik todėl, kad jis gali atvesti prie neteisingų rezultatų. Net jei mes 
galėtume suformuluoti nepriklausomą teisingumo kriterijų, su kuriuo 
lygintume proceso eigą, tikriausiai ir šiuo atveju joks kolektyvinių 
sprendimų priėmimo procesas negalėtų, Johno Rawlso terminais, duo- 
ti nieko, išskyrus netobulą procedūrinį teisingumą. 

Kad paaiškinčiau galimą ryšį tarp procedūrinio ir substancinio tei- 
singumo, pasinaudosiu kai kuriomis Rawlso kategorijomis. Mes tarsi- 

me, kad jeigu procedūra užtikrina tokį rezultatą, kurį mes laisvai api- 
brėžiame kaip teisingą, tada mes turime tobulą procedūrinį teisingu- 
mą. Pavyzdžiu galėtų būti teisminė procedūra, kuri kaltąjį visada pri- 
pažintų kaltu ir visada išteisintų nekaltąjį. Kaip sako Rawlsas, “Visai 
aišku, kad daugeliu praktiškai reikšmingų atvejų tobulas procedūrinis 
teisingumas yra retas, jei išvis įmanomas dalykas" (1971, 83). Todėl 
dažniausiai mes privalome turėti reikalą su tinkamiausia (kiek tai 
priklauso nuo mūsų) procedūra, net jei kartais ji pasirodytų ydinga, 
kaip pvz., kriminalinio proceso atveju. Toks yra netobulas procedūri- 
nis teisingumas. Kartais, kai mes kaip tik ir neturime nepriklausomo 
teisingų rezultatų kriterijaus, galime suprojektuoti “tokią teisingą ir 
sąžiningą procedūrą, kad rezultatai veikiausiai būtų teisingi ar sąži- 
ningi" (86). Rawlsas tai vadina grynuoju procedūriniu teisingumu. 
Pavyzdys gali būti toks: jei mes dalijamės pyragaitį ir Jūs pirmas jį 
perpjovėte, po to aš pasirenku tą gabalą, kurio noriu. 

Deja, dažnai nepasiekiamas nei “tobulas" ar “netobulas", nei “gry- 
nas" procedūrinis teisingumas. Nepriklausomi kriterijai gali egzistuo- 
ti, bet jų nepakanka tam, kad galėtume pasakyti, koks rezultatas yra 
teisingas, nebent tam tikroje tikimybių skalėje. O tikimybių skalėje 
įvairūs rezultatai gali būti vienodai teisingi. Rawlsas truputį miglotai 
vadina “kvazigryna" tokią procedūrą, kuri leidžia rinktis tos skalės 
ribose. Dažniausiai kaip tik kvazigrynos procedūros gali būti geriau- 
sia, ką mes galime pasiekti. Pavyzdžiui, net jei kokia šalis du garsiuo- 
sius Rawlso teisingumo principus priimtų kaip tinkamus įstatymų lei- 
dybos “įvairiais socialinės ir ekonominės politikos klausimais" krite- 
rijus, jis daro išvadą, kad “mes turime sugrįžti prie kvazigryno proce- 
dūrinio teisingumo" (201) sąvokos. Galbūt naudinga Rawlso kategori- 
jas pateikti lentelės pavidalu (12.1 lentelė). 


12.1 lentelė. Procedūrinis ir substancinis teisingumas 





Procedūrinio teisingumo Nepriklausomas Tobula 
forma kriterijus? procedūra? 
Tobula taip taip 
Netobula taip ne 

Grynoji ne taip 
Kvazigrynoji taip kvazi * 





* Neapibrėžiama pasirinkimų skalėje, priimtoje pagal šį kriterijų. 
Šaltinis: panaudota Rawls 1971, 85-86, 201. 

Pateiksiu vieną iš Rawlso išvadų, nes manau, kad šiuo klausimu jis 
absoliučiai teisus: 


Akivaizdu, kad bet kokia įmanoma politinė procedūra gali atvesti prie netei- 
singų rezultatų. Faktiškai nėra tokių procedūrinių politinių taisyklių schemų, 
kurios užkirstų kelią neteisingai įstatymdavystei. Konstitucinio režimo, o 
gal net ir bet kokios politinės struktūros atveju, tobulo procedūrinio teisin- 
gumo idealas negali būti įgyvendintas. Geriausia įmanoma schema įgalina 
pasiekti tik netobulą procedūrinį teisingumą (198). 


Tačiau net netobulas procedūrinis teisingumas gali išsprūsti iš mūsų 
rankų. Kaip pripažįsta Rawlsas, jeigu jo du teisingumo principai būtų 
priimti kaip konstituciniai principai, jų abstraktumas neleistų jų api- 
brėžtai taikyti konkretiems sprendimams. Todėl, pasak jo, daugiausia, 
ko mes dažnai galime pagrįstai tikėtis, yra jo kvazigrynasis procedūri- 
nis teisingumas" (201). O jei mes negalime rasti nepriklausomų prin- 
cipų, leidžiančių spręsti apie rezultatus, tada mums gali tekti sugrįžti 
prie grynos procedūros. 

KkiTiIKAS: Tikiuosi, kad Jūs nebandysite įrodinėti, kad kaip tik tokia 
procedūra yra daugumos sprendimas. Jūs pradedate kalbėti panašiai 
kaip Rousseau, kai jis sako: “Bendroji valia visuomet teisi ir visuomet 
siekia naudos visuomenei" (1978, kn. 2, sk. 3. P. 61). Jūs tikriausiai 
pripažinsite, kad daugumos yra dažnai dariusios daug žalos mažu- 
moms. 

ŠALININKAS: Nesu toks kvailas, kad tai neigčiau. Tačiau norėčiau 
atkreipti Jūsų dėmesį į klaidingą implikaciją, slypinčią Jūsų komenta- 
re. Argi Jūs neturėjote omeny, kad kolektyvinių sprendimų priėmimo 
procedūra yra netinkama, jei ji kenkia kai kurių asmenų interesams; 
nes, pažeisdama kai kurių asmenų interesus, ji būtinai traktuoja jų 
interesus nelygiai. Jei taip, tai, mano galva, Jūsų išvada klaidinga. 
Kolektyvinis sprendimas, kuris kenkia kai kurių Žmonių interesams, 
nebūtinai pažeidžia lygaus interesų traktavimo principą. Priimant ko- 
lektyvinius sprendimus iš esmės neįmanoma nepažeisti tam tikrų Žmo- 
nių tam tikrų interesų. Joks sprendimas, nei procedūrinis, nei substan- 
cinis, negali garantuoti, kad kaip nors nebus pakenkta kieno nors 
interesams. Nei demokratinis, nei koks nors kitas tikėtinas kolektyvi- 
nių sprendimų priėmimo procesas negali visada (ar net dažnai) paten- 
kinti reikalavimo, kad neturi būti pakenkta nė vienam. Tačiau svarbu 

pabrėžti, kad jei priimant sprendimus lygiai traktuojami kiekvieno 
interesai, tada, net pakenkus kai kurių asmenų interesams, pats princi- 
pas nebūtų pažeistas. 

KaiTikAS: Bet žiūrėkit, kokia Jūsų prielaida: tai tobulas demokratinis 
procesas, kur kiekvienas traktuojamas lygiai. Bet Jūs, kaip ir aš, gerai 
žinote, kad politiniai procesai visose demokratinėse šalyse toli gražu 
neprilygsta demokratinio proceso kriterijams. Atrodo, Jūs kalbate apie 
demokratiją idealiame pasaulyje, o ne apie tokią demokratiją, kuri 
žinoma iš mums pažįstamo pasaulio. 

ŠALININKAS: Negalėčiau neigti, kad politika demokratinėse šalyse 
jokiu būdu nėra tobulai demokratinė. Faktiškai tai yra esminis dalykas, 
kurio užmiršti negalima. Manau, kad substancinių demokratinio proce- 
so apribojimų šalininkai dažnai painioja tokias situacijas, kai gerai 
funkcionuojančio demokratinio proceso padarinys yra substancinis 
neteisingumas, su tokiomis situacijomis, kai neteisingumas atsiranda 
dėl to, kad sprendimų priėmimo procesas neatitinka demokratinių kri- 
terijų. Sutinku, kad pirmuoju atveju nepasiekiamas joks sprendimas, 
atitinkantis demokratinį procesą, tačiau antruoju atveju geriausias spren- 
dimas būtų kuo tiksliau įgyvendinti demokratinį procesą. 

KaiTIKAS: Bet mane visų pirma domina pirmasis atvejis. Jūs jau tiek 
laiko trypčiojate aplink jį. Ar ne laikas Jums pažvelgti į jį tiesiai? 


DEMOKRATINIS PROCESAS VERSUS 
LYGUS TRAKTAVIMAS 


ŠALININKAS: Tuojau pat. Bet jei mes tikrai gvildename galimų 
konfliktų tarp substancinių reikalavimų ir demokratinio proceso svar- 
bą, išskirkime tris reikalavimų, keliamų substanciniam interesui ar 
gėriui, rūšis: 


1. Substancinis interesas yra teisė, įgaliojimas arba kitas reikalavimas 
kažkam, kas priklauso demokratiniam procesui. Tardamas “kas pri- 
klauso“, turiu galvoje tai, kas yra esminė pačios demokratinio pro- 
ceso koncepcijos dalis, pvz., teisė laisvai reikšti savo nuomonę ar 
susirinkimų laisvė. 

2. Kokia nors substancinė teisė ar gėrybė yra išoriška demokratinio 

proceso atžvilgiu, tačiau jam būtina. Tardamas “išoriška", turiu 
galvoje, kad ji nėra paties proceso koncepcijos dalis, tačiau ji yra 
būtina tinkamam šio proceso funkcionavimui. Pavyzdžiui, nuo Ari- 
stotelio laikų politikos teoretikai pripažino, kad demokratinio pro- 
ceso funkcionavimas bus trikdomas, jei piliečiai labai nelygūs eko- 
nominiu ar kitų lemtingų resursų požiūriu. 

3. Kokia nors substancinė teisė ar gėrybė yra išoriška demokratinio 
proceso atžvilgiu ir jam nebūtina; tačiau būtina, kad būtų gerbiama 
Prigimtinės Lygybės Idėja. Štai sąžiningas kriminalinio nusikaltė- 
lio teismo procesas nėra demokratinio proceso elementas ir jam 
visai nebūtinas, bet jis yra akivaizdžiai būtinas lygiam traktavimui. 
KaiTIKAS: Pastarasis punktas yra ypač svarbus, nes jis parodo, jog 

yra įmanoma, kad demokratinis procesas kartais gali pažeisti vieną iš 
savo prielaidų, ir būtent prielaidą, esmingą pačiam jo, kaip kolektyvi- 
nių sprendimų proceso, pateisinimui. Tai galima padaryti dvejopai: (1) 
galima tiesiog atsisakyti lygiai traktuoti visų interesus, pvz., nepakan- 
kamai atsižvelgiant į skurdžių interesus, nes jie ne tokie susitelkę, 
organizuoti ir veiklūs. (2) Remdamiesi Prigimtinės Lygybės Idėja, 
mes galime išskirti tokius fundamentalius interesus, kurių neturėtų 
ignoruoti net demokratinis procesas. 


REIKALAVIMAI GĖRYBĖMS, 
PRIKLAUSANČIOMS DEMOKRATINIAM PROCESUI 


ŠALININKAS: Natūralu, kad Jūs tiesiai ėmėtės sunkiausio atve- 
jo. Bet ir kiti dalykai svarbūs. Tarkime, galite parodyti, kad Jūsų 
siekiamas geras substancinis rezultatas realiai yra paties demokratinio 
proceso sudėtinė dalis: pavyzdžiui, tai žodžio laisvė. Tada konfliktas 
tarp demokratinio proceso ir tinkamų substancinių rezultatų išnyktų. 
Šiuo atveju būtų geriausia ne atsisakyti demokratinio proceso, o jį 
įgyvendinti ar toliau tobulinti. 

Konfliktas tarp substancinių rezultatų ir demokratinio proceso iš- 
nyktų, jeigu (1) daugumos valdžia kokiu nors pavidalu būtinai vestų 
prie geriausių substancinių rezultatų; (2) siektinas substancinis rezul- 
tatas būtų teisė, privilegija, galimybė ar pareiga, kaip sudėtinė demo- 
kratinio proceso dalis; arba (3) tiek, kiek būtų patenkintas apsišvietu- 

sio supratimo kriterijus, demokratinis procesas būtinai vestų prie ge- 
riausių substancinių rezultatų. 


Daugumos valdžia 


KaiTIkAS: Pirmasis sprendimas tikrai neteisingas. Manau, kad 
iš pat pradžių mes abu turime atsisakyti požiūrio, į0g neturime išorinių 
kriterijų, kuriais galėtume vertinti daugumos sprendimus ir taip nu- 
spręsti, ar daugumos sprendimai būtinai teisingi. Jei taip būtų, daugu- 
mos valdžia užtikrintų tai, ką Rawlsas pavadino “grynuoju procedūri- 
niu teisingumu". Bet šis tvirtinimas galiausiai sugriauna save patį. Juk 
jei mes neturime išorinių kriterijų, pagal kuriuos vertintume daugumos 
veiksmus, kartu mes neturime kriterijų, pagal kuriuos spręstume, ar 
daugumos valdžia yra pranašesnė už bet kokią alternatyvą ir ar iš 
tikrųjų demokratinis procesas yra pranašesnis už kokią nors alternaty- 
vą, tokią kaip priežiūra. 

ŠALININKAS: Mes tikrai dėl to sutariame. Mano galva, beprasmiška 
tarti, kad mes galėtume pateisinti demokratinį procesą, remdamiesi 
morale, jei tikėtume, kad nėra jokių pačiam procesui išoriškų moralės 
normų. 

KaiTIKAS: Ar tai reikštų, kad daugumos valdžia nėra Rawlso “gryno- 
jo procedūrinio teisingumo" forma? 

ŠALININKAS: Ne, ji nėra, ir aš nesutikčiau, kad ji yra “tobulas proce- 
dūrinis teisingumas". Rawlso terminais, jis gali būti “netobulas" arba 
“kvazigrynas". Bet Žiūrėkite: daugumos valdžia yra pelkė, kurioje 
murkdydamiesi prarasime jėgas. Tikiuosi, kad mes galime apeiti di- 
džiąją šios pelkėtos teritorijos dalį. Būtų gerai, jei mes galėtume sutar- 
ti, kad vėliau, kalbėdami apie daugumos sprendimus, turėtume galvoje 
tuos sprendimus, kuriuos priimant vyrautų daugumos piliečių balsai, 
nors paliekame atvirą painų klausimą - ar tam būtina griežta daugu- 
mos valdžia. Mano galva, mes galime sutarti, kad, priėmus bet kokią 
pagrįstą demokratinio proceso interpretaciją, daugumai būtų leidžia- 
ma turėti persvarą prieš mažumą priimant kolektyvinius sprendimus. 
Juk mes abu tariame, kad net šia neapibrėžta prasme daugumos valdžia 
ne visada ir nebūtinai veda prie geriausių substancinių padarinių. 

KkRiTIKAS: O daugumos kartais gali kenkti mažumoms? 

ŠALININKAS: Kaip sakiau, - o kadangi Jūs neprieštaravote, tariau, kad 
sutikote, - joks kolektyvinių sprendimų priėmimo procesas - net jeigu 
jis pasižymi tobulu procedūriniu teisingumu - kartais negali nepažeis- 
ti tam tikrų asmenų interesų. Net Tocgueville'is, kurio požiūriu, dau- 
gumos kelia grėsmę pamatinėms laisvėms, vis dėlto buvo įsitikinęs, 
kad “moralinė daugumos jėga remiasi tuo... [principu], kad daugumos 
interesams turi būti teikiama pirmenybė prieš mažumos interesus“ 
(Tocgueville [1835] 1961, 1:300). Problemiška ne tai, ar daugumos, 
veikdamos per demokratinį procesą, kartais gali pažeisti mažumos 
interesus. Jos tikrai tai padarys. Problemiška tai, ar — ir kaip - galima 
joms neleisti neteisėtai pažeisti pamatinių mažumos teisių ir interesų. 

KkiTiKAS: Ar dabar Jūs neteigiate, kad tam tikromis aplinkybėmis 
teisingas veiksmas nepriklauso nuo jo padarinių, liečiančių naudą, 
malonumą, laimę ar dar ką nors, įvertinimo? Pavyzdžiui, negalima 
pateisinti nekaltų asmenų žudymo tuo, kad jų žudymas esą reikalingas 
pasiekti tam tikram kolektyviniam tikslui. Panašiai būtų klaidinga 
pamatines teises ir teisingumo principus sverti grynai utilitarinėmis 
svarstyklėmis, nes jie dažnai gali būti nusverti daugumos utilitarinio 
pelno (Dworkin 1978, 271; Rawls 1971, 22-27, 356-362). Bet jei 
pripažįstate, kad tam tikros pamatinės teisės ir principai turėtų būti 
laikomi nepažeistinais ir iš tikrųjų neturėtų būti pažeidžiami jokio 
politinio proceso, ar Jūs nesutiktumėte su manimi, kad jie neturėtų būti 
pažeidžiami ir demokratinio proceso? 


Teisės 


ŠALININKAS: Taip, tačiau kai mes prieiname prie pamatinių 
teisių klausimo, argumentai už demokratinį procesą tampa žymiai stip- 
resni, daug stipresni, negu mano tokie žmonės kaip Jūs. Jūsų tipo 
kritikai, teigiantys, kad substanciniai padariniai pranašesni už demo- 
kratinį procesą, dažnai, ypač Jungtinėse Valstijose, įrodinėja, kad pi- 
liečiai demokratinėje santvarkoje “savo valdžios atžvilgiu turi tam 
tikras pamatines teises". Pavyzdžiui, dėl amerikiečių sakoma, kad tos 
teisės apima “tam tikras moralines teises, juridiškai legalizuotas kon- 
stitucijos" (Dworkin 1978, 191). Prototipinis pavyzdys yra žodžio 
laisvė (192). Taigi žodžio laisvė dažnai vertinama kaip substancinis 

reikalavimas, aukštesnis už demokratinį procesą ir, jei reikia, ginti- 
nas nuo demokratinio proceso. Tas pat ir su daugeliu kitų pamatinių 
politinių teisių — balsavimu laisvuose ir sąžininguose rinkimuose, 
spaudos laisve, susirinkimų laisve ir t.t. Pavadinčiau tai išankstinių 
teisių teorija. 

KaiTIkAs: Aš ir pats linkęs tai teorijai pritarti. Esu įsitikinęs, kad 
daugelis pamatinių teisių (neišskiriant ir politinių teisių) turi moralinį 
autoritetą, jei norite, ontologinį pamatą, visiškai nepriklausantį nuo 
demokratijos ir demokratinio proceso. Jos apriboja tai, ką galima nu- 
veikti (mažų mažiausiai nuveikti deramai) per demokratinį procesą. 
Pilietis turi teisę esant reikalui šias teises priešpriešinti demokrati- 
niam procesui. Kadangi jų įgalinamai laisvei demokratinis procesas 
pats kelia potencialią grėsmę, kad išsaugotume pamatines politines 
teises bei laisves, privalome jas apsaugoti net nuo tokių pažeidimų, 
kurie nulemti paties demokratinio proceso. 

ŠALININKAS: Jūsų požiūris dažnai vadinamas ribotos demokratijos 
teorija, ją menamai priešpriešinant neribotai demokratijai. Bet manau, 
kad tokia priešstata yra klaidinanti. 

KaiTIKAS: Bet jeigu Jūs nemanote, kad demokratinis procesas gali 
būti apribotas, akivaizdu, jog esate įsitikinęs, kad demokratija neturi 
jokių privalomų ribų. 

ŠALININKAS: Manau, kad tokia priešstata klaidinga. Savivaldos teisė 
demokratiniame procese savaime yra viena iš fundamentaliausių as- 
mens teisių. Jei galima sakyti, kad kai kurios teisės yra neatimamos, 
Jūs tikrai sutiksite, kad tarp jų turi būti ir šioji. Todėl bet koks savival- 
dos teisės pažeidimas neišvengiamai pažeidžia pamatinę, neatimamą 
teisę. Bet jeigu Žmonės turi teisę valdytis patys, tada ir piliečiams 
priklauso turėti visas teises, neatskiriamas nuo demokratinio proceso. 
Šitaip samprotaujant, pamatinių politinių teisių visuma gali būti išves- 
ta iš vienos fundamentaliausių žmogaus teisių: teisės į savivaldą per 
demokratinį procesą. 

KaiTIkAs: Tai skamba labai didingai, tačiau “teisė į savivaldą per 
demokratinį procesą" yra tokia bendra, kad beveik beprasmiška. Kaip 
galima užtikrinti tokią neapibrėžtą teisę? Turiu galvoje įstatyminį už- 
tikrinimą, o ne revoliucinį. 

ŠALININKAS: Žinoma, “teisė į savivaldą" yra abstrakti. Tai abstrakti 
moralinė teisė, o ne konkreti teisė, įvedama įstatymiškai. Bet ši ab- 

strakti moralinė teisė virsta daugybe moralinių ir juridinių teisių, kurių 
dauguma yra konkrečios ir įmanomos teisiškai apsaugoti. Kad supras- 
tume, kodėl taip yra, apmąstykime demokratinio proceso kriterijus. Jie 
būtinai reikalauja, kad asmenys, veikiami kolektyvinių sprendimų, 
turėtų tam tikras teises; jei šių teisių nesama, kriterijai pažeidžiami ir 
demokratinis procesas nebeegzistuoja. Kiekvienas kriterijus apibrėžia 
plačią moralinę teisę: teisę būti pilnateisiu piliečiu asociacijos, pri- 
1mančios kolektyvinius sprendimus, privalomus kiekvienam. Kaip pil- 
nateisis pilietis, kiekvienas turi teisę į balsavimo lygybę ir vienodas 
galimybes veikti priimant sprendimus, gerai suprasti savo asmeninius 
interesus ir kartu su kitais piliečiais kontroliuoti priimtus saistančius 
kolektyvinius sprendimus. 

Praktiškai kiekviena iš šių plačių moralinių teisių savo ruožtu reika- 
lauja daug konkretesnių teisių, tiek moralinių, tiek juridinių, tokių 
kaip saviraiškos laisvė. Atskirais atvejais šitos konkretesnės teisės yra 
neatskiriamos ne tik nuo kurios nors vienos, bet ir nuo keleto plačių 
moralinių teisių. Pavyzdžiui, žodžio laisvė yra neatskiriama tiek nuo 
veiksmingo dalyvavimo, tiek ir nuo apsišvietusio žmogaus supratimo; 
tas pat ir su spaudos bei susirinkimų laisve. Didelėse demokratinėse 
sistemose teisė kurti politines partijas ir kitas politines asociacijas 
neatskiriama nuo balsavimo lygybės, veiksmingo dalyvavimo, apšvie- 
tos ir galutinės dienotvarkės kontrolės. 

KaiTIkAS: Visa tai puiku, bet ar Jūs ne per didelis formalistas? Ga- 
liausiai kas atsitiks, jei dauguma, veikdama per tobulas demokratines 
procedūras, iš mažumos atims žodžio laisvę? 

ŠALININKAS: Bet ar nepastebite, kad tokiu atveju dauguma neveik- 
tų — ir negalėtų veikti - per “tobulas demokratines procedūras"? Šios 
politinės teisės — aš jas vadinsiu pirminėmis politinėmis teisėmis — 
neatskiriamos nuo demokratinio proceso. Jos nėra ontologiškai at- 
skirtos nuo demokratinio proceso, pirminės jo atžvilgiu ar pranoks- 
tančios jį. Jei demokratinis procesas išsiskleidžia tam tikroje politi- 
nėje sistemoje, kartu turi egzistuoti visos pirminės politinės teisės. 
Jei toji sistema neapima pirminių politinių teisių, neegzistuoja ir de- 
mokratinis procesas. 

Rezultatas yra tas, kad mes nesusiduriame su tiesioginiu konfliktu 
tarp substancinių teisių ir laisvių iš vienos pusės, ir demokratinio 
proceso iš kitos. Juk jeigu pati demokratija yra pamatinė teisė, tada 

asmens pamatinė laisvė iš dalies apima galimybę ta teise naudotis. 
Mes jau sutarėme, kad, naudodamasi savo teisėmis ir laisvėmis, dau- 
guma gali teisėtai apsaugoti savo interesus nuo pažeidimų iš mažumos 
pusės, nors tai reiškia, kad kenksminga mažumos veikla apribojama. 

Bet demokratinis procesas nėra visiškai atviras. Jei dauguma iš 
mažumos ar net iš savęs atimtų kokią nors pirminę politinę teisę, tada 
jau vien tai darydama, ji pažeistų demokratinį procesą. Jei daugumos 
sprendimas nebuvo paprasčiausia jos klaida, tada būtų visiškai teisin- 
ga, kad ji pati nėra visiškai atsidavusi demokratiniam procesui. Arba, 
kita vertus, jei piliečiai būtų atsidavę demokratiniam procesui, jie 
nepažeistų kokių nors piliečių pirminių politinių teisių, galbūt išsky-- 
rus tuos atvejus, kai jie klysta. 

KaiTIKAS: Ar Jūs norite pasakyti, kad daugumos tironija yra papras- 
čiausia iliuzija? Tokia nuomonė būtų menka paguoda mažumai, kurios 
pamatines teises trypia piktnaudžiaujanti dauguma. Manau, turėtumė- 
te rimtai apsvarstyti dvi galimybes: pirma, kad dauguma pažeis mažu- 
mos teises, ir antra, kad dauguma gali priešintis pačiai demokratijai. 

ŠALININKAS: Imkime pirmąją. Ši problema dažnai pateikiama kaip 
paradoksas: jei dauguma neturi teisės tai daryti, šitaip iš jos atimamos 
Jos teisės; bet jei dauguma turi teisę tai daryti, tada ji gali iš mažumos 
atimti jos teises. Šis paradoksas turėtų parodyti, kad joks sprendimas 
negali būti demokratiškas ir kartu teisingas. Bet ši dilema man atrodo 
netikrą. 

Žinoma, dauguma gali turėti tiek jėgos ar galios, kad atimtų iš mažu- 
mos jos politines teises. Tačiau spėju, kad praktikoje galinga mažuma 
gali atimti iš daugumos jos politines teises daug dažniau negu priešin- 
gai. Tačiau tai empirinis klausimas, ir mes aptarinėjame ne jį. Tikrasis 
klausimas yra toks: ar dauguma gali feisėtai pasinaudoti savo pirminė- 
mis politinėmis teisėmis, kad atimtų iš mažumos jos politines teises. 

Atsakymas yra aiškiai neigiamas. Kitaip tariant, logiškai negali būti 
teisinga, kad asociacijos nariai turi valdytis demokratiškai ir tuo pačiu 
metu asociacijos dauguma gali atimti iš mažumos jos politines teises. 
Juk taip darydama dauguma atimtų iš mažumos teises, neatskiriamas 
nuo demokratinio proceso. Todėl galiausiai dauguma tvirtintų, kad 
asociacija neturi valdytis demokratiškai. Procesas ir tokie jo pažeidi- 
mai negali egzistuoti kartu. 

KaiTIkKAS: Galbūt logiškai Jūsų argumentas nepriekaištingas. Tačiau 

daugumos ne visada nepriekaištingai logiškos. Jos gali tam tikru mas- 
tu būti atsidavusios demokratijai ir kartu pažeidinėti jos principus. Dar 
blogiau, jos gali netikėti demokratija ir kartu ciniškai pasinaudoti 
demokratiniu procesu tam, kad sugriautų demokratiją. Kas gi Jūsų 
teisių teorijoje trukdo liaudžiai nuspręsti, kad ji paprasčiausiai nenori 
būti valdoma per demokratinį procesą? Ar negali būti taip, kad ji 
sąmoningai pasinaudos demokratiniu procesu, kad demokratiją pa- 
keistų nedemokratiniu režimu? Ar dabar Jūs nesusiduriate su paradok- 
su, kuriam neturite sprendimo? Arba liaudis neturi teisės naudotis 
demokratiniu procesu tam, kad sugriautų demokratiją, ir šiuo atveju ji 
nesugeba valdytis demokratiškai, arba ji turi tokią teisę, ir šiuo atveju 
ji gali demokratiškai pasirinkti būti valdoma diktatoriaus. Bet kuriuo 
atveju demokratiniam procesui lemta išnykti. Be tam tikrų apribojimų, 
tiek moralinių, tiek konstitucinių, demokratinis procesas tampa prieš- 
taringas, ar ne? 

ŠALININKAS: Kaip tik tai aš ir stengiausi parodyti. Žinoma, demokra- 
tija yra ribota. Bet, mano galva, šios ribos yra įmontuotos į paties 
proceso prigimtį. Jei peržengiate šias ribas, tada neišvengiamai pažei- 
džiate demokratinį procesą. Paaiškinsiu, ką turiu galvoje, naudodamas 
Jūsų pavyzdį apie daugumą, kuri yra priešiška pačiai demokratijai. 

Empiriškai yra visai teisinga, jog liaudis gali pasinaudoti demokra- 
tiniu procesu, kad jį sugriautų. Galiausiai, jei demokratinis procesas 
egzistuoja, jis jokiu būdu nebus barjeras, kurio neperžengtų dauguma, 
siekdama tai padaryti. Tačiau pirmas klausimas yra toks: ar demas gali 
teisėtai padaryti tai, ką jis aiškiai gali padaryti, arba, vartojant kitus 
terminus, ar jis turi įgaliojimus padaryti tai, kam padaryti jis turi jėgą. 
Šitaip pateiktas argumentas, kad demas gali teisėtai pasinaudoti de- 
mokratiniu procesu, jog sugriautų demokratiją, yra suprastas taip pat 
blogai kaip ir ankstesnis argumentas, kad dauguma gali teisėtai atimti 
iš mažumos jos teises, nes abiejų argumentų esmė sutampa. Ši dilema 
yra netikra tiek vienu, tiek kitu atveju. Jeigu pageidautina, kad liaudis 
valdytųsi demokratiškai, tada negali būti pageidautina, kad ji valdytų- 
si nedemokratiškai. Jei žmonės tiki, kad demokratija yra siektina ir 
pateisinama, logiškai jie negali kartu tikėti, kad ji nesiektina, ir tokiu 
būdu pateisinti demokratinio proceso griovimą. 

Jokia Žmogiškoji patirtis mums neparodo, kad demokratija negali 
žlugti. Tačiau Žmonės, atsidavę demokratiniam procesui, būtų logiš- 

kai įpareigoti saugoti teises, būtinas demokratiniam procesui. Jei jie 
sąmoningai pažeidžia šias teises, tuo pačiu jie paskelbia, kad nori 
atsisakyti demokratinio proceso. 

KaiTIkas: Jūs vis vengiate išgirsti tai, ką aš bandžiau pabrėžti. Jūsų 
dirbtiniai loginiai pratimai yra labai silpna kliūtis daugumos tironijai. 
Dar sykį: mums nepakanka Jūsų formalių procedūrų, mums reikia, kad 
substancines teises ir padarinius garantuotų tam tikri institutai! 

ŠALININKAS: Visiškai sutinku. Tačiau praktikoje demokratinis pro- 
cesas veikiausiai neišliktų ilgai, jei kokios nors šalies žmonės nebe- 
tikėtų, kad jis pageidautinas, ir jeigu jų tikėjimas nebūtų įkūnytas jų 
papročiuose, veikloje bei kultūroje. Ryšys tarp demokratinio proceso 
ir pirminių politinių teisių iš tikrųjų nėra labai abstraktus. Jį puikiai 
mato praktinė nuovoka ir sveikas protas. Mąstydama -apie savo poli- 
tinės sistemos reikmes, demokratinė liaudis, jos vadai, jos intelektu- 
alai bei jos teisininkai matytų praktinį pirminių politinių teisių reika- 
lingumą ir sukurtų jų apsauginius mechanizmus. Todėl tarp žmonių, 
daugiausiai nusiteikusių demokratiškai, tikėjimas pirminių politinių 
teisių reikalingumu gali puikiausiai persipinti su jų tikėjimu pačia 
demokratija. Stabilioje demokratijoje nusiteikimas saugoti visas pir- 
mines politines teises taptų neatskiriamu politinės kultūros elementu, 
ypač tokiu mastu, kokiu ši kultūra buvo saugojama, interpretuota ir 
perduota asmenų, tiesiogiai atsakingų už teisių interpretaciją ir įgy- 
vendinimą, pvz., juristų. 

Jeigu demokratinis procesas ir jam reikalingos pirminės politinės 
teisės nebūtų šitaip remiamos liaudies politinės kultūros, neįtikėtina, 
kad demokratinis procesas išliktų. 

KaiTIKAS: Bet galbūt tai, ko reikia, kad jis realiai išliktų, yra teismai, 
turintys konstitucinę galią apginti pamatines teises nepriklausomai 
nuo to, ko nori dauguma. 

ŠALININKAS: Kai tik demokratinis procesas nebegali būti išsaugotas 
dėl žemos ar priešiškos politinės kultūros, būtų lengvabūdiška tikėtis, 
kad pirmines politines teises ilgiau išsaugos teismai ar kokios kitos 
institucijos. Jūs tikriausiai neraginsite manęs tikėti, kad Aukščiausia- 
sis teismas, įgaliotas ginti substancines teises, būtų galėjęs sutrukdyti 
nuversti demokratiją diktatoriškoms jėgoms Italijoje 1923 m., Vokie- 
tijoje 1933 m., Čilėje bei Urugvajuje 1973 m. ir t.t.! 

KaiTIKAS: Net jei nėra konflikto tarp demokratinio proceso ir daugy- 

bės jam reikalingų pamatinių teisių, - pirminių politinių teisių, - visai 
įmanoma, kad palyginti gerai funkcionuojančioje demokratinėje siste- 
moje, palaikomoje demokratinės politinės kultūros, laikas nuo laiko 
pirminių politinių teisių, pvz., žodžio laisvės, apsauga gali sutrikti. Ar 
nėra taip pat įmanoma, kad alternatyvinis procesas gali ištaisyti šias 
klaidas, ne per daug išstumdamas demokratinį procesą? Daug ameri- 
kiečių tiki, kad tokį procesą užtikrina nepriklausoma teisminė sistema, 
turinti galią paskelbti nekonstitucine tokią įstatymų leidybą, kuri pa- 
žeidžia konstitucijos nustatytas teises. 

Be to, jūsų politinių teisių traktavimas netrukdo tam, kad demokra- 
tinis procesas gali pažeisti kitas teises ir interesus, nepriskirtinus pir- 
minėms politinėms teisėms. Anksčiau sakiau, kad demokratinis proce- 
sas gali pažeisti Prigimtinės Lygybės Principą, nelygiai traktuodamas 
visų interesus arba pažeisdamas tokius pamatinius interesus, kurie 
turėtų būti apsaugoti konstitucijos. Šiuo atveju net tobulai apsaugoda- 
mas piliečių pirmines politines teises ir kitokiais būdais užtikrindamas 
lygų traktavimą, demokratinis procesas pažeistų šiaip jau nepažeistiną 
gėrį, interesą ar teisę. 


INTERESAI, APŠVIETA IR LAISVA DISKUSIJA 


ŠALININKAS: Jūs, tie žmonės, kurie primygtinai tvirtina, kad 
substanciniams rezultatams turi būti teikiama pirmenybė prieš demo- 
kratinį procesą, turite tikėti, jog žinote, kokie tie rezultatai turi būti. 
Bet kas gi leidžia jums savintis tokį aukštesnį žinojimą? Ar Jūs neuž- 
kliuvote už to paties rifo kaip ir tezė, kad priežiūra yra pranašesnė už 
demokratiją? 

Galų gale Jūsų tariamas Žinojimas, kokie substanciniai interesai turi 
būti apsaugoti nuo demokratinio proceso, yra prieštaringas. Veikiau- 
siai Jūs negalite sužinoti apie kitų (nekalbant apie Jūsų pačių) interesus 
niekaip kitaip, kaip tik plačiai bendraudami ir diskutuodami su kitais. 
Tokia diskusija turėtų būti laisva, nevaržoma ir neprievartinė. Bet jeigu 
įvyktų tokia diskusija, tada, be abejonės, kiti, jei jų protiniai sugebėji- 
mai nėra smarkiai pažeisti, pasiektų tokį pat apsišvietusį savo interesų 
supratimą kaip ir Jūs. Tad kaipgi Jūs galite pagrįsti savo pretenziją 
suprasti jų interesus geriau, negu diskutuodami suprastų jie patys? 

KaiTriKAs: Jūs būtumėte teisus, jei mes visi dalyvautume laisvoje, 
nevaržomoje ir neprievartinėje diskusijoje, apie kurią Jūs šnekate. 
Nelaimei, mes negyvename tokiame pasaulyje. 

ŠALININKAS: Sutinku. Tačiau noriu pabrėžti, kad šiuo požiūriu demo- 
kratinis procesas yra daug pranašesnis už bet kokią alternatyvą. Nors 
demokratinio proceso kriterijai, žinoma, niekada negali būti patenkin- 
ti tobulai, į juos gali būti pakankamai atsižvelgta tik tokiu mastu, 
kokiu piliečiai iš tikrųjų turi galimybes dalyvauti laisvoje, nevaržomo- 
je ir neprievartinėje diskusijoje. Jokia demokratinio proceso alternaty- 
va nepateikia tokios griežtos normos, pagal kurią turi būti sprendžia- 
ma apie jos sklaidą. 

KaiTikAS: Jūs vis dar trypčiojate aplink mano pagrindinę mintį. Jūs 
vis dar piešiate demokratinį procesą idealiais terminais. Tačiau Jūs, 
kaip ir aš, gerai žinote, kad realioje praktikoje politinis gyvenimas 
demokratinėse šalyse niekada visiškai neatitinka idealių demokratinio 
proceso normų. Dažnai, galbūt dažniausiai, reali praktika labai nutolu- 
si nuo idealo. Kai taip yra, net Jūsų įsitikinimu gali būti daug neteisy- 
bės. Kai kurių piliečių interesai paprasčiausiai traktuojami nelygiai. 
Net jei nepasitaikytų kitokių šio principo pažeidimų, vien šie atvejai 
tikrai reikalautų alternatyvinio proceso, garantuojančio teisingus sub- 
stancinius rezultatus. 

ŠALININKAS: Jei Jums atrodo, kad bėgu nuo Jūsų minties, tai tik todėl, 
kad noriu Jums parodyti, jog konfliktas, Jūsų manymu, egzistuojantis 
tarp proceso ir substancijos, iš tikrųjų nėra konfliktas tarp substanci- 
nio teisingumo ar teisės ir demokratinio proceso. Priešingai, jis atspin- 
di demokratinio proceso nesėkmę. Ši išvada svarbi ne tik teoriškai. Ji 
svarbi praktiškai, nes pasako mums, jog sprendimas gali būti ne toks, 
kai demokratinis procesas apribojamas arba teisingi rezultatai užtikri- 
nami per alternatyvinį ir veikiausiai mažiau demokratišką procesą. 
Vietoj to, sprendimas gali būti toks: patobulinti demokratinio proceso 
veikimą: jį padaryti labiau demokratišką. 

KaiTIKAS: Man akivaizdu, kad mes dar neatskleidėme pagrindinių 
mūsų nesutarimų. Diskusijos pradžioje teigėte, kad reikia skirti tris 
teisių arba gėrybių rūšis. Kol kas mes kalbėjome tik apie substancines 
teises arba gėrybes, neatskiriamas nuo patics demokratinio proceso, 
tardami, kad šis procesas pakankamai atitinka šiuos kriterijus. Tačiau 
Jūsų paskutinė pastaba man primena, kad mums vis dar reikia aptarti 

įvykdomumo klausimą. Tai, ką Jūs sakote apie demokratinio proceso 
tobulinimą, yra labai gražu kaip idealus tikslas, bet praktikoje šis 
sprendimas gali būti sunkiau įgyvendinamas negu, tarkime, konstitu- 
cinių garantijų sistema ir Aukščiausiasis teismas, turintis galutinę 
teisę jas interpretuoti. 

Antra, Jūs neišskleidėte problemos, nulemtos substancinių teisių ar 
gėrybių, išoriškų demokratiniam procesui, bet jam būtinų. Manau, čia 
galima įžvelgti subtilaus paradokso padarinius. 

Trečia, Jūs neišskleidėte teisių arba gėrybių, esančių už demokrati- 
nio proceso ir jam nebūtinų, tačiau neatskiriamų nuo Prigimtinės Ly- 
gybės Idėjos ir Lygaus Traktavimo Principo, problemos. Kaip pavyzdį 
Jūs paminėjote sąžiningą kriminalinį procesą, o aš tikriausiai galėčiau 
pateikti ir kitus pavyzdžius. 


* kt 


Nors diskusija tarp Šalininko ir Kritiko čia nutrūksta, neišsprendusi 
kai kurių lemtingų problemų, prieš pradėdamas jas nagrinėti kitame 
skyriuje, noriu pabrėžti Šalininko argumentacijos svarbą. 

Tariamas demokratinio proceso nesugebėjimas tam tikrais svarbiais 
aspektais užtikrinti pageidautinus substancinius rezultatus neįtikina. 
Įkandin Šalininko mums reikia atmesti gerai žinomą prieštaravimą 
tarp substancijos ir proceso. Juk nuo demokratinio proceso negalima 
atskirti substancinių teisių, gėrybių bei interesų, kuriems, kaip dažnai 
ir klaidingai manoma, jis kelia grėsmę. 

Tarp jų yra savivaldos per demokratinį procesą teisė. Tai ne triviali, 
o pamatinė teisė, kurią Amerikos Nepriklausomybės deklaracijos au- 
toriai vadino neatimama. Be to, savivaldos teisė nėra teisė “tik į 
formalų procesą“, nes demokratinis procesas nėra nei “tik procesas“, 
nei “tik formalus". Demokratinis procesas nėra “tik procesas“, nes 
kartu jis yra svarbus skirstomojo teisingumo tipas. Juk jis padeda 
nustatyti lemtingų galios ir valdžios resursų paskirstymą. Teisė į de- 
mokratinį procesą nėra “tik formali", nes turi egzistuoti visi šiai teisei 
įgyvendinti reikalingi resursai ir institutai; tokiu mastu, kokiu jų nesa- 
ma, neegzistuoja ir pats demokratinis procesas. Be to, teisė į demokra- 
tinį procesą nėra “tik abstraktus reikalavimas". Veikiau tai yra visų — 
moralinių ir įstatymiškų, konstitucinių —- bendrųjų ir konkrečiųjų tei- 

sių, neatskiriamų nuo šio proceso, reikalavimas, pradedant žodžio, 
spaudos ir susirinkimų laisvėmis, baigiant opozicinių politinių partijų 
kūrimo teise. Kad autoritariniai valdovai deda visas pastangas su- 
griauti institucijas, reikalingas demokratiniam procesui, parodo, kaip 
gerai jie supranta, kad šis procesas yra ne “tik formalus", bet gali 
paskatinti struktūrines jų režimų permainas. 

Šiuo požiūriu demokratinis procesas duoda piliečiams daugybę tei- 
sių, laisvių ir resursų, juos įgalinančių visiškai, kaip lygiateisiams 
piliečiams, dalyvauti priimant kolektyvinius sprendimus, kuriais jie 
susisaisto. Jei subrendę asmenys turi dalyvauti priimant kolektyvinius 
sprendimus, kad apsaugotų savo asmeninius interesus, apimančius jų 
kaip bendruomenės narių interesus, kad išskleistų savo žmogiškus 
sugebėjimus ir veiktų kaip apsisprendžiančios, moraliai atsakingos 
būtybės, tada demokratinis procesas būtinas pasiekti ir šiems tikslams. 
Šiuo požiūriu demokratinis procesas yra ne tik reikalingas vienai svar- 
biausių iš visų politinių gėrybių, - Žmonių teisei valdytis patiems, - 
bet ir pats savaime yra turtinga substancinių gėrybių visuma. 


TRYLIKTAS SKYRIUS 

Ankstesnio skyriaus išvados neatmeta galimybės, kad demo- 
kratinis procesas gali pakenkti svarbioms substancinėms teisėms arba 
kitiems teisingumo reikalavimams. Kaip nurodė Kritikas, tai įmanoma 
padaryti trimis būdais. Pirma, tam tikros grupės, galbūt dauguma, gali 
pasinaudoti netobulu demokratiniu procesu, kad pažeistų nuo demo- 
kratinio proceso neatskiriamas teises — pvz., žodžio laisvę. Kadangi 
praktikoje reiklūs demokratinio proceso kriterijai niekada nepatenki- 
nami, net pačios geriausios demokratijos yra akivaizdžiai netobulos. 
Antra, teisės ir gėrybės, išoriškos šiam procesui, bet jam būtinos, gali 
būti apsaugotos nepakankamai. Pavyzdžiui, neraštingumas, skurdas ir 
žema socialinė padėtis iš kai kurių piliečių gali atimti lygias ir pakan- 
kamas galimybes dalyvauti priimant sprendimus. Trečia, demokratiš- 
kai priimti sprendimai, tobuli ar netobuli, vis dėlto gali pažeisti teises, 
interesus ar gėrybes, nebūtinas demokratiniam procesui, bet diktuoja- 
mas lygios vidinės vertės principo. Pavyzdžiui, įtariamiems kriminali- 
niams nusikaltėliams gali būti neužtikrintas teisingas teismo procesas. 
Šias tris galimybes trumpai norėčiau pavadinti “pažeidimais" arba 
“nesekmėmis". 

Tačiau, jei - kaip reikalauja realistinė nuostata - mes tariame, kad 
kolektyvinius sprendimus reikia priimti, tada bet kokio tobulo ar neto- 
bulo demokratinio proceso, reikalingo priimti demokratiniams spren- 
dimams, alternatyva reikalaus kažkokio kito kolektyvinių sprendimų 
priėmimo proceso. Ankstesniame skyriuje matėme, kad tai, kas atrodė 
esąs paprastas ir tiesioginis konfliktas tarp proceso ir substancijos, iš 

tikrųjų apima daug sudėtingesnį konfliktą tarp vienos substancinių 
gėrybių sistemos ir kitų galimų gėrybių. Dabar mes matome, kad ra- 
cionalūs šių konfliktų sprendimai pareikalaus pasverti tiek demokrati- 
nio, tiek alternatyvinio proceso vertybes. Kas atrodo kaip substancija 
versus procesas, iš tikrųjų yra procesas versus procesas. Koks kolek- 
tyvinių sprendimų priėmimo procesas gali būti laikomas tinkamu pa- 
siekti geriausiems rezultatams? Ar egzistuoja tikėtinos alternatyvos, 
galinčios pateikti geresnius sprendimus negu demokratinis procesas? 

Kaip primygtinai teigė Šalininkas, būtų neteisinga atsisakyti demo- 
kratinio proceso vien todėl, kad kartais per jį nepasiekiami moraliai 
teisingi rezultatai. Būtų nepagrįsta atsisakyti demokratinio proceso, 
Jei jo nesėkmes būtų galima pašalinti tą procesą tinkamai patobulinus. 
Net jei tai neįmanoma, vis tiek būtų neteisinga atsisakyti demokratinio 
proceso, jei jo neįmanoma pakeisti žymiai labiau tikėtina ir didesnę 
sėkmę užtikrinančia alternatyva. 

Pasakius glausčiau, demokratinio proceso nesėkmes siekiant pagei- 
dautinų substancinių rezultatų galima įveikti tik keturiais būdais. (1) 
Demokratinis režimas gali būti pakeistas kitokio tipo režimu. Bet 
kadangi mes atmetėme šį variantą, tarsime, kad svarbiausia — nepa- 
keisti demokratijos alternatyvine politine sistema. Vietoj to derėtų 
surasti tinkamą alternatyvą, įgalinančią pataisyti tik kai kuriuos speci- 
finius sprendimus, įstatymus ar politinius veiksmus apskritai demo- 
kratinės sistemos ribose. 

Taigi (2) netobulas demokratinis procesas gali būti patobulintas. 
Arba (3) konkrečios nesėkmės, kylančios iš demokratinio proceso 
(tobulo ar netobulo), gali būti įveiktos nedemokratinio proceso. Ar- 
ba - jeigu netinka nei (2), nei (3) - (4): tam tikras pažeidimo lygmuo 
gali būti priimtinas kaip toleruotina kaina už demokratinio proceso 
privalumus. Tačiau jei manoma, kad kaina per didelė, tada reikėtų 
sugrįžti pric pirmojo varianto. 


NEIŠVENGIAMI DEMOKRATINĖS VEIKSENOS 
NETOBULUMAI 


Šalininkas ir Kritikas sutaria, kad realiame pasaulyje “demo- 
kratijos" niekada nėra visiškai demokratiškos: tam tikrais atžvilgiais 

jos nuolat nutolsta nuo demokratinių kriterijų. Tačiau mūsų sprendi- 
mas apie galimas alternatyvas iš dalies priklauso nuo to, ar sėkmingai 
demokratinis procesas funkcionuoja praktikoje. Sprendimo, priimtino 
šaliai, kurioje demokratija funkcionuoja prastai, mes galime netaikyti 
šaliai, kur demokratinis procecas funkcionuoja gerai. 

Akivaizdu, kad mums reikia turėti galvoje tam tikras konkrečias 
sistemas. Kokios jos turėtų būti? Siūlau, kad tokių sistemų pavyzdžiu 
būtų šalys, kurias mes paprastai laikome “demokratijomis". Kadangi 
toks sprendimas gali gluminti skaitytoją kaip miglotas ir savavališkas, 
dar kartą užbėgdamas į priekį pasakysiu, kad “demokratine" šalimi aš 
laikau tokią, kurioje valstybinė valdžia yra poliarchinė. Kaip matysi- 
me vėliau, poliarchija yra režimas, apimantis unikalią sistemą tokių 
institutų, kurie, kartu paėmus, jį skiria nuo kitokių režimų. Poliarchi- 
jomis galima laikyti tokias valdžias, kur demokratiniam režimui būti- 
nos institucijos pakyla virš tam tikro lygio. Nors poliarchijos yra 
didžiausias demokratinio proceso laimėjimas didžiuoju nacionalinės 
valstybės mastu, tai, kas pasiekta poliarchijų, yra toli nuo to, ko reika- 
lauja demokratinio proceso kriterijai, pateikti 8 skyriuje. Kaip didelio 
masto demokratinė sistema realiame pasaulyje, poliarchija yra geriau- 
sias įmanomas atvejis, bet pagal idealias normas ji yra antrarūšė. 

Taigi mes klausiame, kaip substanciniai trūkumai gali būti įveikti 
tokioje šalyje, kur valstybinė valdžia yra poliarchija, t.y. netobula 
demokratija. Dabar turime keturis galimus sprendimus: (1) poliarchiją 
pakeisti nepoliarchija; (2) patobulinti poliarchijos veikseną; (3) kon- 
krečių nesėkmių atvejais netobulus poliarchijos demokratinius proce- 
sus pakeisti tinkama nedemokratine alternatyva, tokia kaip Aukščiau- 
siasis teismas; (4) jei nė vienas iš šių sprendimų netinka, ir toliau 
priiminėti atitinkamus kolektyvinius sprendimus per poliarchinę (t.y. 
netobulą) demokratiją. 

Čia daug skaitytojų gali suabejoti, ar bet koks bendras mūsų proble- 
mos traktavimas, poliarchijas suvokiant kaip tam tikrą klasę, gali būti 
labai prasmingas ir - aš linkęs manyti, kad taip ir bus, - ar svarbiausi 
sprendimo elementai bus surasti konkrečios šalics ypatybėse. Bet aš 
manau, kad, turint galvoje šią išlygą, naudinga apmąstyti tam tikrus 
bendrus šios problemos aspektus. Tolesnis dialogas tarp Šalininko ir 
Kritiko gali padėti juos nušviesti. 

TEISIŲ IR GĖRYBIŲ, IŠORIŠKŲ DEMOKRATINIAM 
PROCESUI, TAČIAU JAM BŪTINŲ, PAŽEIDIMAI 


KaiTikAS: Nors ilgai narpliojote teisių ar gėrybių, neatskiria- 
mų nuo paties demokratinio proceso, klausimą, Jūs neapsvarstėte ga- 
limybės, kad nesėkmės ir pažeidimai gali paliesti teises ir gėrybes, 
išoriškas demokratiniam procesui, bet jam būtinas. 

ŠALININKAS: Nelabai suprantu, ką turite galvoje. 

KaiTIKAS: Ar sutinkate su tokiu teiginiu: kad būtų visiškai įgyven- 
dintas demokratinis procesas, turi egzistuoti tam tikros sąlygos? 

ŠALININKAS: Tai visai akivaizdu. 

KaiTIKAS: Tai kokios tos sąlygos? 

ŠALININKAS: Na, idealiu atveju piliečiai įsijungtų į politinį gyvenimą 
kaip politiškai lygiateisiai. Kaip sakiau anksčiau, kad piliečiai būtų 
politiškai lygiateisiai, reikia, kad jie turėtų visas teises, pareigas ir 
galimybes implikuoti demokratinio proceso kriterijų. Bet - ir aš ma- 
nau, kad Jūs klausiate apie tai, — tos teisės, pareigos, galimybės ir t.t. 
negali egzistuoti, jeigu, pavyzdžiui, daugelis svarbių politinių resursų 
tarp jų nepaskirstyta visai lygiai. Aš turiu galvoje tą lygybės laipsnį, 
kurį Tocgueville'is XIX a. ketvirtajame dešimtmetyje, jo manymu, 
rado tarp amerikiečių ar bent jau tarp suaugusių baltųjų vyriškos lyties 
piliečių. Aš turiu galvoje nuosavybę, turtą, pajamas, išsilavinimą, so- 
cialinę padėtį, informaciją ir panašius dalykus. 

KaiTIKAS: Ar esama kitų sąlygų? 

ŠALININKAS: Kaip ką tik minėjau, demokratija negali egzistuoti, jei 
žmonės ja netiki. Faktiškai Tocgueville'is įsitikinimą, papročius, įpro- 
čius laiko net svarbesniais už konstituciją ir įstatymus, nes be įsitiki- 
nimų paramos įstatymų sistemos taptų beprasmiškos; jis manė, kad 
tokios beprasmiškos jos buvo kai kuriose ano meto Pietų Amerikos 
šalyse. 

KaiTikas: Taigi jei stokojama įsitikinimų, socioekonominės lygybės 
ir kitų esminių sąlygų, tada kolektyvinių sprendimų priėmimo proce- 
sas negali būti tobulai demokratinis? 

ŠALININKAS: Be abejonės. 

KaiTIkAS: Ir negalima neigti, kad tai, ką mes vadiname poliarchija, 
yra netobula ar antrarūšė demokratija, nes nėra sąlygų, būtinų tobulam 
demokratiniam procesui? 

ŠALININKAS: Jūs absoliučiai teisus! 

KaiTIKAS: Bet kodėl nesama tokių būtinų sąlygų? Ar Jūs sutiktumėte, 
kad jų nėra dėl vienos iš dviejų priežasčių: arba dėl to, kad tos sąlygos 
neįmanomos ir paprasčiausiai negali būti įgyvendintos, arba dėl to, 
kad, nors įmanomos, jos nebuvo įgyvendintos? 

ŠALININKAS: Nesuprantu, kodėl turėčiau nuginčyti tokį akivaizdų tei- 
ginį. 

KkiTIKAS: O kodėl gi jos neįgyvendintos? Arba todėl, kad piliečių 
dauguma norėtų tai padaryti, bet nepajėgia dėl demokratinio proceso 
netobulumų, arba todėl, kad piliečių dauguma nenori jų įgyvendinti. 
Ar ne taip? 

ŠALININKAS: Jūsų loginei argumentacijai pritartų Viduramžių filoso- 
fas. Taip, aš manau, kol kas Jūs tikriausiai teisus. 

KaiTIKAS: Tačiau jei demokratinio proceso netobulumai piliečių dau- 
gumai trukdo įgyvendinti būtinas politinės lygybės sąlygas, tada gal- 
būt vienintelis būdas jas įgyvendinti yra koks nors nedemokratinis 
procesas? Panašiai, jei dauguma piliečių nenori sukurti sąlygų, būtinų 
demokratiniam procesui, ar nėra taip pat teisinga, kad tos būtinos 
sąlygos gali būti sukurtos tik per nedemokratinį procesą? 

ŠALININKAS: Manau, tai neįmanoma, bent jau per trumpą laiką. Per 
ilgą laiką įsitikinimai tikrai keičiasi. Bet aš manau, kad Jūs nagingai 
sukonstravote spąstus, į kuriuos paklius Jūsų argumentacija. Imkime 
pirmąją Jūsų siūlomą alternatyvą. Šiuo atveju mažuma, galinti neleisti 
daugumai valdyti, kartu turi priešintis tolesnei demokratizacijai. Iš 
šitų menamų prižiūrėtojų tikrai negalima tikėtis didesnės demokrati- 
jos. Antruoju atveju didesnei demokratizacijai palanki mažuma pri- 
mestų savo valdžią prieštaraujančiai daugumai. Perfrazavus Rous- 
seau, mažuma turėtų priversti daugumą būti laisva. Bet aš nesuprantu, 
kaip tai būtų įmanoma politiškai daugmaž demokratinėje sistemoje. 
Rezultatas štai koks: grakščiai iškėlęs problemą, Jūs užblokavote įma- 
nomo sprendimo galimybę. 

KaiTIkAs: O dabar kuris iš mūsų scholastas? Abstrakčiu samprotavi- 
mu Jūs tik ką įrodėte, kad JAV Aukščiausiasis teismas neegzistuoja. 
Sveikinu! 

ŠALININKAS: Galime nesutikti, ar Aukščiausiasis teismas tikrai pa- 
neigia mano argumentą. 

KaiTIKAS: Šiuo klausimu mes tikrai nesutarsime. Bet jei Jūs teisus, ar 
taip pat nelikote be sprendimo? 

SALININKAS: Ne, aš vis dar turiu du. Pirma, esu pasirengęs susitaikyti 
su tam tikromis nesėkmėmis ir pažeidimais kaip priimtina kaina už 
demokratinį procesą, nors ir netobulai įgyvendintą. Jūs galite tai pava- 
dinti pseudosprendimu, bet tai, ką Jūs laikote pseudosprendimu, gali 
būti mano sprendimas. Antra, truputį anksčiau, sutikęs su Jumis dėl 
trumpo laiko, aš užsiminiau apie ilgalaikių viešosios nuomonės pasi- 
keitimų galimybę. Manau, kad viešoji nuomonė demokratinėse šalyse 
darosi vis palankesnė tokioms idėjoms, kaip prigimtinė lygybė ir lygus 
traktavimas. Demokratinės kultūros turi didelių sugebėjimų ištaisyti 
savo klaidas. Ir per ilgą laiką bendroji nuomonė demokratinėse šalyse 
paprastai įsivyrauja. 

KaiTIKAS: Aš matau, kad nuomonių skirtumai tarp mūsų labiau liečia 
praktinius teiginius apie alternatyvinių sprendimų įmanomumą, 0 ne 
teorinius klausimus. Bet mes vis dar privalome apsvarstyti trečiąjį 
nesėkmės tipą: pažeidimą tokio pamatinio intereso, gėrio ar teisės, 
kuri nėra nei neatskiriama nuo demokratinio proceso, nei esmingai 
būtina jo normaliam funkcionavimui. 


INTERESAI, NEESMINGI 
DEMOKRATINIAM PROCESUI 


Pracitame skyriuje Šalininkas įrodinėjo, kad žmonės, panašūs 
į Kritiką, primygtinai reikalaujantys, kad substanciniams rezultatams 
būtų teikiama pirmenybė prieš demokratinį procesą, turi paaiškinti, iš 
kur jie žino, kokie turėtų būti tie rezultatai. Šalininko pastabos supo- 
nuoja tris klausimus. Pirmas yra epistemologinis. Iš kur mes galime 
žinoti, kokie yra asmens interesai, ypač asmens “pamatiniai" intere- 
sai? Antras yra substancinis. Nesunku lengvabūdiškai kalbėti apie 
interesus, tokius pamatinius, kad jie turi būti nepažeidžiami demokra- 
tinio (ar kitokio) proceso, bet kokie konkrečiai yra tie interesai ir kuo 
remdamiesi mes tikrai pagrindžiame jų nepažeidžiamumą? Trečias yra 
procedūrinis arba institucinis. Kokie procesai ar institucijos gali ge- 
riausiai apsaugoti tuos interesus? 

Iš kur mes galime žinoti? 


Vienas argumentas, ginantis demokratinį procesą, yra tas, kad 
į pirmąjį klausimą nėra racionaliai pagrindžiamo atsakymo. Tačiau tuo 
pat metu juo mėginama susilpninti šios pozicijos antidemokratines 
potencijas, jį laikant išeities tašku: (1) Jei joks moralinis reikalavimas 
nėra reikšmingesnis už kitą, tada visi tokie reikalavimai yra lygiaver- 
čiai. (2) Bet jei visi reikalavimai yra lygiaverčiai, visi asmenys, ke- 
liantys skirtingus reikalavimus, taip pat yra lygūs: nė vienas negali 
būti pagrįstai traktuojamas kaip aukštesnis ar žemesnis už kitą jo 
reikalavimų reikšmingumo požiūriu. (3) Vadinasi, kiekvienas turi da- 
lyvauti kaip lygus siekiant susitarimo. (4) Todėl ir sprendimai, pri- 
klausantys nuo moralinių reikalavimų, turi būti priiminėjami per daly- 
vavimo procesą, bent jau idealiu atveju pasibaigiantį susitarimu..! 
Kaip primygtinai pabrėžė kai kurie visiško moralinio skepticizmo 
kritikai, lemtingas tokios argumentacijos trūkumas yra tas, kad ji pa- 
neigia save pačią. Jeigu joks moralinis teiginys nėra geresnis už kitą, 
tada (3) ir (4), kurie tikrai yra moralinės prielaidos ar tiesiogiai pri- 
klauso nuo jų, nėra geresni už bet kuriuos kitus. Trumpai tarus, kodėl 
žmonės privalo dalyvauti kaip lygūs? Ar nebūtų taip pat pamatuota 
sakyti, kad, jei joks moralinis teiginys nėra pranašesnis už kitą, (3) ir 
(4) teiginiai nėra geriau pagrįsti už teiginį, kad turi vyrauti stipresnis? 
Vis dėlto lieka atviras toks klausimas: iš kur mes galime žinoti, 
kokie yra asmens interesai? Įkandin Kritiko ir Šalininko aš atmetu 
požiūrį, kad visi reikalavimai moralinei sąmonei yra iš esmės nereikš- 
mingi. Siūlau suformuluoti taip: 


Asmens interesas ar gėris yra tai, ką tas asmuo galėtų pasirinkti, 
geriausiai suprasdamas padarinius, atsirandančius iš šio pasirinkimo 
ir svarbiausių jo alternatyvų. 


Sakyti, jog A suinteresuotas, kad teismo procesas kriminalinėje by- 
loje būtų sąžiningas, yra tas pat, kas sakyti, kad jei A suprastų sąžinin- 
go arba nesąžiningo proceso padarinius, jis reikalautų sąžiningo pro- 
Ces0. 

Apsišvietusio supratimo kriterijų dabar galime papildyti, interpre- 
tuodami jį taip: asmenys, suprantantys savo interesus taip, kaip ką tik 

paaiškinta, turi apsišvietusį savo interesų supratimą.* Sakydamas “ge- 
riausiai suprasdamas", aš sąmoningai atsitraukiau nuo negalimybės 
prarajos, į kurią įkristų kiekvienas, sakydamas “visiškai suprasda- 
mas", nes visiškas supratimas iš kiekvieno reikalautų pačiam patirti 
procesą, jo padarinius ir svarbiausias alternatyvas, kas griežta prasme 
neįmanoma iš anksto.? 

Bet ar ši definicija nėra beprasmiška? Jei ne, tai kaip ją taikyti kitam 
asmeniui? Tai mes galime padaryti tik per apsišvietusią simpatiją, 
kurios padedami stengiamės suvokti kitų žmonių troškimus, siekius, 
poreikius ir vertybes, ir mintyse eksperimentuodami bandome įsivaiz- 
duoti, ką jie darytų, jei suvoktų savo pasirinkimo padarinius. Jei mums 
pavyksta tai padaryti, mes įgyjame apsišvietusį kitų Žmonių interesų 
supratimą. Tačiau, kadangi mes patys įsprausti į savąjį supratimą, 
mūsų minties eksperimentai esmingai netobuli — jie grindžiami mūsų 
pačių neadekvačiu žinojimu ir iškreipti mūsų pačių pažiūrų, įsitikini- 
mų bei aistrų. Net mūsų apsišvietęs supratimas yra klaidingas. 

Ar apsišvietusios simpatijos idėją mes turime atmesti dėl jos neiš- 
vengiamo klaidingumo? Ar apsišvietusi simpatija mus verčia priimti 
sprendimus, kurių priimti mes negalime bet kuriuo atveju? Faktas yra 
tas, kad mes iš tikrųjų sprendžiame apie kitų žmonių interesus. Negana 
to, mes skiriame pagrįstus ir nepagrįstus sprendimus apie kitų žmonių 
interesus. Kaip galėtume pateisinti tėvų autoritetą, jei manytume, kad 
tėvai nepajėgia spręsti apie savo vaikų interesus geriau negu patys 
vaikai? Taip spręsdami mes tariame, kad galime pasinaudoti apsišvie- 
tusia simpatija. Taip pat mes tariame, kad taip galime elgtis, kai, 
pavyzdžiui, bandome nuspręsti, ar kai kurie suaugusieji yra tokie ne- 
pajėgūs atsižvelgti į savo pamatinius interesus, kad jie turi būti pa- 
lenkti paternalistiniam autoritetui. Taip pat mes naudojamės apsišvie- 
tusia simpatija post hoc, kad nuspręstume, ar tie, kuriems pripažintas 
paternalistinis autoritetas, juo pasinaudojo tinkamai, ar piktnaudžia- 
vo. Taip pat tikėtina, kad mes naudojamės apsišvietusia simpatija, 
bandydami atkalbėti kitus suaugusiuosius - galbūt šeimos narį ar 
draugą — nuo tokio veiksmo, kurio, mūsų manymu, jie gailėsis. Mes 
galime nespręsti apie kitų Žmonių interesus, ar atsisakyti apsišvietu- 
sios simpatijos, reikalingos sprendimui, tik siaubingai iškreipdami 
savo paprastas, kasdienės ir žmogiškąsias savybes. 

Tai, ką aš tik ką pasakiau, turėtų būti epistemologinės interesų pro- 

blemos - kaip mes galime žinoti, kokie jie yra, - sprendimas. Galima 
dvejoti, ar šis sprendimas siejasi su Asmeninės Autonomijos Prielai- 
da, kuri, kaip pažymėjau anksčiau, yra ne epistemologinė prielaida, 
bet apdairumo taisyklė, taikoma priimant kolektyvinius sprendimus. 
Bet tarkime, esame tikri, kad visi piliečiai, priiminėdami kolektyvi- 
nius sprendimus, savo vertinimus tikrai grindžia apsišvietusiu savo 
interesų, apimančių rūpinimąsi kitais bei savo bendruomene, suprati- 
mu. Kaip mes galėtume būti tikri, sakydami, kad tai, ką renkasi A, 
neatitinka A interesų? Šitokia elgsena suponuotų, kad mes turime A 
nepasiekiamą aukštesnį žinojimą absoliučios normos, nepriklausan- 
čios nuo apsišvietusio paties A troškimų, norų, reikmių bei idealių 
vertybių savižinos. Bet, kaip jau sakiau, praeitame amžiuje visas pa- 
stangas pagrįsti tokią pretenziją sugriovė kritikų puolimai. Priėmus 
apsišvietusio supratimo prielaidą, paties A vertinimų ignoravimas ir 
apeliavimas į aukštesnę pranašesnių, A gėrio žinojimu apginkluotų, 
nepriklausomų teisėjų kolegiją, niekada negali būti pateisintas. 

Tačiau atvirkščiai, jei mes negalime tarti, kad visi piliečiai vadovau- 
Jasi apsišvietusiu savo interesų supratimu, tada, nustatant kas kam 
geriausia, asmeninės autonomijos reikalavimas vargu ar gali būti trak- 
tuojamas kaip epistemologinis principas. Ir kaip tik todėl, kad mes 
negalime tarti, jog piliečiai visada vadovaujasi apsišvietusiu savo in- 
teresų supratimu, asmeninės autonomijos priimant kolektyvinius spren- 
dimus prielaida yra ne epistemologinė prielaida, o tik apdairumo tai- 
syklė. 


Kokie interesai aukštesni už demokratinį 
procesą? 


Jei taip, tai kokių interesų negalėtų pažeisti demokratinis pro- 
cesas ar apskritai bet koks kolektyvinių sprendimų priėmimo proce- 
sas? Man atrodo, visai pagrįsta įrodinėti, kad be interesų, nuo demo- 
kratinio proceso neatskiriamų ir jam esmingų, nėra tokių interesų, 
kurie turėtų būti nepažeidžiami. Demokratinė liaudis į šią plačią sritį 
gali įsibrauti tik per klaidą; ir tokia liaudis gali sukurti institucinius 
saugiklius, padedančius tokios klaidos išvengti. Bet už šios plačios 
srities ribų demokratinė liaudis gali laisvai rinktis tokią politiką, kurią 

jos nariai jaučia esant geriausią; jie gali nuspręsti, kaip geriausiai 
suderinti laisvę ir kontrolę, kaip geriausiai pašalinti konfliktus tarp 
vienų ir kitų Žmonių interesų, kaip geriausiai tvarkyti bei valdyti savo 
ekonomiką ir t.t. Trumpai tarus, tikroji politinių sprendimų sritis yra 
už nepažeidžiamų demokratinės liaudies interesų, susijusių su demo- 
kratinio proceso išsaugojimu, ribų. Per demokratinį procesą ir visų šio 
proceso keliamų reikalavimų dėka piliečiai maksimizuoja savo kolek- 
tyvinę laisvę nustatinėti įstatymus ir principus, kuriems paklusdami 
jie nori gyventi. 

Piliečiui A visai natūralu jausti, kad visi jo giliausiai puoselėjami 
interesai ir tikslai turi būti nepažeidžiami. O piliečiui B - kelti panašų 
reikalavimą. Ir piliečiui C.... Labai privilegijuotos grupės nariai vei- 
kiausiai reikalautų, kad jų interesai tikrai turėtų būti nepažeidžiami, 
ypač todėl, kad, jų įsitikinimu, jų interesai sutampa su visos visuome- 
nės interesais. Todėl nieko nuostabaus, kad dažnai tvirtinama, jog 
nuosavybės teisės turi būti prioritetinės ar aukštesnės demokratinio 
proceso atžvilgiu. Nepalankioje padėtyje esančių grupių nariai taip pat 
gali reikalauti atsižvelgti į aukštesnį interesą, kuris turi būti patenkin- 
tas kitais būdais, jei to nesugeba padaryti demokratinis procesas. 

Kaip primygtinai pabrėžia Šalininkas, apsaugodami ar patenkinda- 
mi kai kurių asmenų interesus, kolektyviniai sprendimai paprastai 
pažeidžia kitų žmonių interesus. Sprendimai dėl viešųjų reikalų didžia 
dalimi yra sprendimai, nustatantys išlaidas ir pajamas, naudą ir žalą. 
Tokiose varžybose bet kokiai grupei labai naudinga savo interesus 
apsaugoti nuo kolektyvinių sprendimų įtakos, arba, jei nepasiseka to 
padaryti, pasistengti, kad tų interesų likimą nulemtų sprendimų pri- 
ėmėjų korpusas, nepriklausantis nuo demokratinio proceso. Tačiau 
jeigu platus teisių, interesų, gėrybių ir apsaugos priemonių diapazonas 
įmontuotas į demokratinį procesą, kaip mes galime racionaliai patei- 
sinti pastangas tapti nuo šio proceso nepriklausomais? 

Nors, mano galva, toks požiūris patrauklus, tačiau jis palieka atvirą 
keblų klausimą. Ar mes išties galime tarti, kad Žmonės neturi jokių 
kitų nepažeidžiamų interesų, išskyrus jų teisę į demokratinį procesą ir 
visą tai, kas su juo esmingai susiję? Pavyzdžiui, ar kiekvienas neturi 
teisės į sąžiningą teismo procesą kriminalinėse bylose? Jei taip, ar ši 
teisė neturėtų būti pažeidžiama net demokratinio proceso? Šie klausi- 
mai beveik sugrąžina mus prie trečiojo, ką tik mano iškelto klausimo. 

Jei tam tikros teisės ar interesai turi būti traktuojami kaip nepažeidžia- 
mi ir todėl aukštesni net už patį demokratinį procesą, kokie procesai ar 
institutai gali juos geriausiai apsaugoti? 

Šis klausimas perstumia argumentaciją į visai kitą sferą. Kadangi 
dabar susiduriame su konfliktu tarp pamatinių teisių, mums reikia 
surasti šį konfliktą išsprendžiantį procesą. Jei liaudis turi pamatinę 
savivaldos teisę, ar nebūtų neteisinga šią teisę pažeisti, apribojant 
demokratinio proceso apimtį taip, kad būtų nebesilaikoma šio proceso 
normų? Jei teisė į demokratinį procesą prieštarauja kitai pamatinei 
teisei, per kokį procesą turi būti išspręstas šis konfliktas? Nepakanka 
pateikti grynai filosofinį atsakymą, pvz., tokį, kad viena teisė turi būti 
suderinta su kita. Konfliktas turi būti sprendžiamas (aš nesakau — 
išsprendžiamas) per tam tikrą sprendimų priėmimo procesą, t.y. per 
“politinį procesą plačiąja prasme. Ir galima tarti, kad šis procesas bus 
įmontuotas į politines institucijas. 

Taigi tai, ko pradžia yra substancijos supriešinimas su procesu, 
anksčiau ar vėliau turi virsti praktiniais sprendimais apie tikėtinus 
alternatyvinius procesus. 


KAI KURIE PROCESAI 


Išskleisdami distinkcijas, pateiktas Šalininko ir Kritiko, mes 
galime įsivaizduoti, kad demokratinis procesas gali pažeisti trijų tipų 
interesus: interesus, neatskiriamus nuo demokratinio proceso, intere- 
sus, nuo jo atskiriamus, bet būtinus jo funkcionavimui, ir interesus, nei 
neatskiriamus nuo jo, nei būtinus jo fukcionavimui. Kokių tipų institu- 
cijos gali apsaugoti nuo tokių pažeidimų? Siūlau panagrinėti keturis 
bendrus sprendimus. 

Jei tie keturi sprendimai turi apimti tris galimų pažeidimų tipus, 
tada, kalbant formaliai, mes turime mažų mažiausiai dvylika galimų 
institucijų. Nežiūrint šio galimybių pertekliaus, glūdinčio mūsų teori- 
niame universume, tas faktas, kad kiekvienas sprendimas turi bendrą 
pobūdį ir nesusijęs su konkrečia situacija, leidžia manyti, kad speci- 
finiai sprendimai labiau priklausys nuo teorinių svarstymų negu nuo 
to, kas tinka konkrečiai šaliai su jos politine kultūra, istorine raida ir 
konstitucine struktūra. Bendrieji principai gali mus vesti tik iki tam 

tikros ribos, ir mes labai greitai prie jos artėjame. Tačiau dabar aš 
noriu nurodyti keturis bendrus sprendimus ir paminėti kai kurias su 
jais susijusias problemas. 

Kritikai, primygtinai reikalaujantys substancinių rezultatų pirmumo 
prieš demokratinį procesą, linkę tarti, kad, kadangi demokratinis pro- 
cesas negali užtikrinti jų norimų rezultatų, jis turi būti pakeistas tam 
tikra alternatyva, kuri tokiu atveju neišvengiamai turi būti nedemokra- 
tinė alternatyva. Bet kaip. pracitame skyriuje pažymėjo Šalininkas, 
šitokia išvada yra nepagrįsta, nes kartais geriausias sprendimas galėtų 
patobulinti demokratinį procesą. Todėl noriu pateikti tris demokrati- 
nius sprendimus ir vieną alternatyvinį nedemokratinį sprendimą. 


Demo didinimas ir mažinimas 


Tam tikromis aplinkybėmis pamatinių teisių ar interesų pažei- 
dimai gali būti minimizuojami keičiant piliečių korpuso sudėtį priski- 
riant ar išskiriant, jį didinant arba mažinant. Kadangi aš tariau, kad 
demokratinis procesas vyksta, ši problema negali būti išspręsta didi- 
nant piliečių korpusą; juk mažuma, kurios teises pažeidė įstatymai, 
priimti daugumos, pagal tą prielaidą jau būtų priskirta demui. Nežiū- 
rint to, verta stabtelėti ir pastebėti, kad galbūt blogiausi pamatinių 
teisių (žinoma, apimančių ir pirmines politines teises) pažeidimai atsi- 
randa tada, kai tie, kurie pavaldūs demo įstatymams, yra iš jo išskiria- 
mi. Šiais atvejais geriausias sprendimas neretai būtų toks: plėsti de- 
mokratinį procesą — tegul demas plečiasi, apimdamas ir tuos, kurie yra 
išskirti, bet kartu skriaudžiami įstatymų, kuriems jie yra pavaldūs. 
Išskleisdami savo politines teises, naujai priskirtieji nariai dabar gali 
sėkmingai keisti įstatymus, darančius žalą jų pamatinėms teisėms. 

Tačiau tarkime, kad skriaudžiami piliečiai sudaro mažumą, o daugu- 
ma nereaguoja? Kartais sprendimas gali būti toks: leisti tokiai mažu- 
mai suformuoti savo demokratinį junginį. Toks sprendimas gali tikti, 
kai mažuma aiškiai apibrėžta, kai konfliktas tarp daugumos ir mažu- 
mos nuolatinis, o daugumos principas leidžia daugumai pažeisti tokią 
teisę, kuri mažumos įsitikinimu turi neprilygstamą svarbą. Atskirame 
demokratiniamę junginyje buvusios mažumos nariai dabar gali valdy- 
tis, nepažeisdami daugumos principo, kurį, jei nori, gali taikyti sau. 

Kai dėl buvusios daugumos narių, jie ir toliau valdosi patys, bet jau 
nebevaldo naujos autonominės mažumos. Vienu kraštutiniu atveju šis 
sprendimas gali reikalauti visiškos nepriklausomybės: viena valstybė 
tampa dviem. Kitu kraštutiniu atveju decentralizuojamas tik kai kurių 
specifinių klausimų sprendimo autoritetas: pvz., dauguma ir mažuma, 
kiekviena atskirai, kuria vietines valdžias, turinčias labai ribotą auto- 
ritetą. 

Toks sprendimas ne tik tobulai derinasi su demokratiniu procesu, 
bet ir daugeliui piliečių jis gali išplėsti laisvę ir apsisprendimą, suda- 
rydamas galimybę pasiekti savo tikslus ir priimti savo įstatymus. Ta- 
čiau emociniai varžtai - pvz., nacionalistiniai jausmai, - gali sutruk- 
dyti daugumai priimti tokį sprendimą. Negana to, toks sprendimas 
nebūtinai turi būti pageidautinas, jeigu laisvė, įgyta naujojo demo, 
ankstesnės mažumos, leidžia jai kenkti daugumos, dabar išskirtos iš 
mažesnio demo, gėriui. 


Balsavimas, rinkimai ir įstatymų leidimo 
procedūros 


Kartais geriausias sprendimas galėtų būti toks: nustatyti to- 
kias balsavimo, rinkimų ir įstatymų leidimo procedūras, kurios apsau- 
gotų mažumos ar apskritai mažumų interesus. 

Kaip matėme 10 skyriuje, tezė, kad griežta daugumos taisyklė yra 
vienintelis sprendimo priėmimo principas, atitinkantis demokratinį 
procesą ir jo prielaidas, yra labai įtartina. Negana to, įvairios balsavi- 
mo procedūros, kiekviena iš kurių gali turėti skirtingas pasekmes, gali 
pagrįstai skatinti siekti politinės lygybės.* Beje, 14 skyriuje mes dar 
susidursime su lemtingu klausimu, klausimu, kurį implikuoja sprendi- 
mas pakeisti junginį: kurio junginio dauguma? Kadangi demokratinio 
proceso kriterijai nenurodo ypatingos balsavimo bei rinkimų procedū- 
rų sąrangos, šios procedūros duoda daug galimybių minimizuoti pa- 
matinių interesų pažeidimus, nekenkiant demokratiniam procesui. 

Tas pat dėl įstatymų leidimo procedūrų. Demokratiniai korpusai 
dažnai patys nustato procedūras, užtikrinančias, kad jie veikia rūpes- 
tingai, o ne apgraibom; išmintingai, o ne kvailai. Dažnai šios procedū- 
ros deleguoja tam tikrai mažumai teisę sustabdyti, atidėti ar pakeisti 

tai, kas kitu atveju gali būti nustatyta paprastos, nevaržomos daugu- 
mos valdžios. Moraliai įsipareigodamas gerbti tam tikras pamatines 
teises, jautrus savo silpnybėms, suvokdamas, kad gali veikti neišmin- 
tingai, demas gali taikyti tokias procedūras kaip priemonę apsaugoti 
pamatines teises. 

Patirtis atskleidžia labai daug galimybių. Nors daugumoje nūdienos 
poliarchijų antrieji rūmai reikalingi tam, kad ištaisytų kitų rūmų priim- 
tuose nutarimuose padarytas klaidas, antricji rūmai, atstovaujantys ar 
atspindintys skirtingus nuo pirmųjų rūmų interesus, kartais - kaip tai 
buvo Amerikos Konstituciniame suvažiavime 1787 m. — pristatomi 
kaip mažumos teisių bastionas ir kliūtis daugumos tironijai. Dėl tų 
pačių priežasčių daugelis konstitucijų suteikia apribotą veto teisę pa- 
grindiniam vykdomosios valdžios atstovui. Balsavimo taisyklės įsta- 
tymų leidžiamajame korpuse gali turėti tą patį tikslą: reikalaudamos 
konkrečios daugumos, pvz., dviejų trečdalių, tos procedūros duoda 
mažumai galią sutrukdyti leisti tokius įstatymus, kurie, jos nuomone, 
yra ginčytini. 

Kai išspręsti šią problemą išplečiant demą ar pakeičiant demokratinį 
junginį nėra nei priimtina, nei pageidautina, tokio tipo procedūrų įve- 
dimas gali būti pats geriausias sprendimas. Juk jeigu demas efektyviai 
išsaugo galutinę valdžią savo procedūroms, tos procedūros nepažei- 
džia demokratinių kriterijų. Iš tikrųjų jos gali padėti patenkinti apsi- 
švietusio supratimo kriterijų, sukurdamos didesnę tikimybę, kad dau- 
guma geriau supras savo veiksmų padarinius prieš galutinai nuspręs- 
dama nustatyti ir įvesti kokį nors įstatymą, principą ar kokią nors 
politiką. 

Tačiau praktikoje.tokios procedūros turi du rimtus trūkumus. Pirma, 
beveik neįmanoma užtikrinti, kad mažuma naudotųsi šiomis specialio- 
mis procedūromis tik tam, kad apsaugotų savo pamatines teises. Ap- 
skritai tokios procedūros suteikia mažumai galią iš dalies pakeisti 
daugumos sprendimus, liečiančius politikos klausimus, tokiais būdais, 
kurie, piliečių daugumai apsvarsčius, būtų nepriimtini; arba šios pro- 
cedūros yra naudojamos apsaugoti mažumų teises tokių pat ar aukštes- 
nių daugumos teisių pažeidimo sąskaita: Pavyzdžiui, daugelis Ameri- 
kos Konstitucijos kūrėjų, atrodo, tikėjo, kad, siekiant apsaugoti pama- 
tines teises, prezidentas privalo turėti teisę vetuoti įstatymų leidimą, 
vykdomą Kongreso; toks veto gali būti atmestas tik dviejų trečdalių 

daugumos kiekvienuose rūmuose. Tačiau nuo pat pradžių Amerikos 
prezidentai reguliariai naudojosi veto teise, kad užblokuotų jiems ne- 
priimtiną politiką, niekas nesutinka, kad prezidentas naudojosi - o 
šiandien veikiausiai niekas nesutinka, kad prezidentas turėtų naudo- 
tis, — veto teisc išimtinai prieš įstatymus, kurie akivaizdžiai pažeidžia 
pamatines teises. Tiek 1787 m. Konstituciniame suvažiavime, tiek 
vėliau buvo panašiai įrodinėjama, kad mažumų teisių apsaugos labui 
kiekviena Valstija būtų lygiai atstovaujama Senate, nors toks reikala- 
vimas neišvengiamai lemia nelygų atstovavimą piliečių atžvilgiu. Ta- 
čiau papildomas svoris, suteiktas mažoms valstijoms, jų piliečių at- 
žvilgiu retai (jeigu apskritai kada nors) padėjo apsaugoti pirmines 
politines ar socialines teises. 

Kitas rimtas šių procedūrų trūkumas yra tas, kad praktikoje daugu- 
mai yra nepaprastai sunku jas pakeisti, kai piktnaudžiaujama galia, 
įgyta šių specialių procedūrų dėka. Pavyzdžiui, Jungtinių Valstijų 
Senato taisyklės apsunkino ir daugelį metų padarė praktiškai ncįmano- 
mą nesibaigiančių debatų nutraukimą. Keletas užsispyrusių ir parinktų 
plepių senatorių galėdavo ne tik blokuoti įstatymų leidimą, paremtą 
prezidento, didžiosios senatorių daugumos, Bendruomenių rūmų ir 
visos šalies, bet kartu galėdavo sutrukdyti pataisyti pačias procedūras. 
Priešingai argumentui, kad teisė į neribotus debatus yra esminis pama- 
tinių teisių apsaugos elementas, nesibaigiantys debatai Senate kartais 
buvo naudojami sutrukdyti priimti įstatymus, ginančius pamatines juo- 
dųjų teises. Net pačios taisyklės, leidusios senatorių mažumai sužlug- 
dyti įstatymus dėl pilietinių teisių, remiamus daugumos - kartais žy- 
mios daugumos - senatorių, taip pat buvo naudojamos sužlugdyti 
daugumos siūlymus pakeisti šias taisykles. 

Taigi viena problema, liečianti specialias procedūras, yra ta, jog jos 
retai veikia taip, kaip turėtų veikti, kad būtų priimtinos atsižvelgiant į 
demokratinius kriterijus, t.y. užtikrintų demo galutinės valdžios dele- 
gavimą, bet sutrukdytų jos praradimą. Jei specialios procedūros iš 
tikrųjų patenkina demokratinius kriterijus ir galutinę dienotvarkės kon- 
trolę išsaugo demas arba jo dauguma, tada, griežtai tariant, dar nėra 
išsprendžiama problema, nuo kurios mes pradėjome: kaip apsaugoti 
pamatines teises bei interesus nuo pažeidimų iš demokratinio proceso 
pusės, jei toms teisėms ar interesams kelia grėsmę būtent demokratinis 
procesas. 


250 Demokratinio proceso problemos 


Viešosios nuomonės evoliucija 


Jei nepakanka nei pakeisti demo, nei nustatyti specialių balsa- 
vimo, rinkimų ar įstatymų leidimo procedūrų, tada kitas galimas spren- 
dimas būtų pasikliauti viešosios nuomonės evoliucija. Mūsų Kritikas, 
be abejonės, iškart atmestų šią idėją, sakydamas, kad viešoji nuomonė 
pati yra problemiškas dalykas, todėl vargu ar tai gali būti geras spren- 
dimas. Tačiau toks teiginys būtų pernelyg skubotas. 

Tolesniuose skyriuose (17 ir 18) mes matysime, kaip ir kodėl bandy- 
mas pritaikyti demokratinį procesą didelio masto nacionalinėms val- 
stybėms kartais pavykdavo, o kartais patirdavo nesėkmę. Kai kuriose 
šalyse poliarchijos institutai skleidėsi daugiau ar mažiau sparčiai, 
įsišaknijo ir išliko. Mes susidūrėme su šiomis apytikriai dvidešimčia 
šalių ankstesniame skyriuje, kur jos buvo vadinamos stabiliomis po- 
liarchijomis. Ir priešingai, daugumoje šalių poliarchija neatsirado. Kai 
kuriose šalyse, kur šios institucijos atsirado neseniai, jos lieka nepati- 
kimos ir netvirtos. Kitose šalyse jos atsirado ir išnyko, kad atskirais 
atvejais būtų vėl atkurtos. 

Per istorinę pirmosios grupės, stabilių poliarchijų, raidą, mes galime 
bendrais bruožais atskleisti viešosios nuomonės evoliuciją — evoliuci- 
ją, tai būtina pabrėžti, be kurios negalėtų atsirasti stabili poliarchija. 
(Tai, ką aš dabar pateikiu, yra negriežtas empirinis paaiškinimas, o ne 
normatyvinis argumentas.) Šių šalių patirtis atskleidžia, kad einant 
laikui pamatinių teisių ir interesų apsauga yra pagilinama ir išplečia- 
ma, o pažeidimai, kuriuos anksčiau paremdavo viešoji nuomonė, tam 
tikru metu, pasirodo, tampa nebepriimtini. Šia prasme Prigimtinės 
Lygybės Idėja, reikalaujanti lygaus interesų traktavimo visų paklūs- 
tančių įstatymams atžvilgiu, laipsniškai įsigalėjo kaip konstitucinio 
konsenso ir politinės kultūros elementas. Taip sakydamas, nesistengiu 
nematyti šio principo trūkumų ir pažeidimų, nedžiuginančio lėtumo 
taisant rimtas neteisybes ir atsitiktinių atkryčių. Bet, žvelgiant plates- 
niu žvilgsniu, bendra šių šalių istorinė raida orientuota į daugelio 
pamatinių teisių ir interesų institucinės apsaugos plėtojimąsi. Jei taip 
būtų buvę, šios šalys nebūtų tapusios poliarchijomis, juolab stabilio- 
mis poliarchijomis. Tačiau ši evoliucija nesustojo ties teisėmis ir gali- 
mybėmis, būtinomis poliarchijos institutams, bet kartu apėmė sociali- 

nes ir ekonomines teises bei garantijas ir daugelį kitų teisių bei intere- 
sų (žr. Marshall 1950 apie Britaniją). 

Nenoriu teigti, kad ši evoliucija vyksta tik kaip mandagių filosofinių 
debatų padarinys. Priešingai, dažnai ji susiformuoja po ilgų kovų ir 
grumtynių, kartais susijusių su prievarta ir pavojais pačios poliarchi- 
jos (ar besiformuojančios poliarchijos) stabilumui. Šiame kovos ir 
grumtynių procese tikėjimas į prigimtinę lygybę ir lygaus traktavimo 
teisę įleidžia vis gilesnes šaknis, vis labiau kaunamasi su visų rūšių 
diskriminavimu; kas vienu metu piliečių daugumos priimama kaip 
normalus skirtumas, vėlesnės daugumos suvokiama kaip savivalė ir 
nesąžiningumas; visai įmanoma, kad ta vėlesnė dauguma yra dauguma 
demo, kuriai ankstesnės kovos dėl rinkimų teisės padėjo išsiplėsti ir 
apimti tuos, kurių teisės iki tol buvo pažeidinėjamos. 

Taigi istoriniai duomenys labai sustiprina argumentą, kad laikui 
bėgant šalyje, turinčioje daugmaž demokratinę kultūrą, viešoji nuo- 
monė gali ištaisyti akivaizdų lygaus traktavimo nepaisymą. Tačiau 
vargu ar įtikintume mūsų Kritiką, kad lėta viešosios nuomonės evoliu- 
cija demokratinėje šalyje yra pakankama garantija. Ir jeigu ji tokia 
nėra, o kitų demokratinių sprendimų nepakanka, tada mes turime su- 
grįžti prie nedemokratinių sprendimų. 


Kvazipriežiūra 


Jei pamatinės teisės bei interesai negali būti tinkami apsaugoti 
priemonėmis, atitinkančiomis demokratinį procesą, tada lieka alterna- 
tyva, kad jų apsaugą užtikrintų pareigūnai, nepalenkti demokratiniam 
procesui. Kadangi šie pareigūnai priiminėtų savo sprendimus demo- 
kratinės sistemos kontekste, tačiau nebūtų demokratiškai kontroliuo- 
jami, juos galėtume pavadinti kvaziprižiūrėtojais. Įprasčiausia kvazi- 
priežiūros forma demokratinėse šalyse yra teisminė priežiūra, turinti 
galutinę tam tikrų substancinių ir procedūrinių apsaugos mechanizmų 
kontrolės teisę. Teisminio sprendimo galutinumas paprastai grindžia- 
mas jo galia įstatymus, priimtus parlamento, paskelbti pažeidžiančiais 
konstituciją - amerikiečiai tai vadina “teismine priežiūra". Iš dvide- 
šimt vienos stabilios poliarchijos trylika turi tam tikrą teisminės prie- 
žiūros formą (žr. 11.2 lentelę). 

Galbūt geriausias teisminės kvazipriežiūros pavyzdys yra Amerikos 
federalinė teismų sistema, ir ypač JAV Aukščiausiasis teismas, kuris 
nuo 1803 m. sėkmingai įrodė savo galią skelbti įstatymų leidimą ne- 
konstituciniu, taigi neįstatymišku ir nesaistančiu. Jokioje kitoje de- 
mokratinėje šalyje teismai nėra toks galingas kolektyvinių sprendimų 
suvaržymo instrumentas kaip federaliniai teismai Jungtinėse Valstijo- 
se. Visur kitur, nors teismai gali būti konstituciškai įgalioti įgyvendin- 
ti teisminę priežiūrą, paprastai jie atsargiau atmeta įstatymus, priimtus 
parlamento. Kad apsaugotų pamatines teises bei interesus, daugumos 
stabilių poliarchijų piliečiai labiausiai pasitiki demokratiniu procesu, 
pasireiškiančiu per parlamentą, rinkimus, o kartais per nacionalinius 
refcrendumus. 

Pripratę pric lemtingo teismų vaidmens, dauguma amerikiečių, neiš- 
skiriant nė daugumos juristų?, linkę laikyti savaime suprantamu daly- 
ku, kad budrūs teismai, galintys ir linkę atmesti nacionalinę politiką, 
vykdomą nacionalinės įstatymų leidžiamosios ir vykdomosios val- 
džios, yra būtini pamatinių teisių apsaugai. Net žinodami, kad stabi- 
lios poliarchijos egzistuoja ir be teisminės priežiūros, daugelis apsi- 
švietusių amerikiečių, kaip įtariu, būtų linkę įrodinėti, kad amerikieti- 
škas variantas turi būti laikomas ne unikaliu, o veikiau visuotinu nepa- 
žeidžiamų teisių ir interesų problemos sprendimu. Ar toks sprendimas, 
kai kvazipriežiūrą įgyvendina teisminė valdžia, yra patenkinamas? 

Amerikos ir lyginamoji patirtis, kartu su bendresniais apmąstymais, 
man atrodo, leidžia pagrįsti tokius sprendimus apie kvazipriežiūrą 
kaip bendrą mūsų problemos sprendimą: | 

1. Neišvengiama atvirkštinė proporcija tarp kvaziprižiūrėtojų val- 
džios ir demo bci jo atstovų valdžios. Jei kvaziprižiūrėtojų valdžia būtų 
žymi, tada demas prarastų viešųjų reikalų dienotvarkės kontrolę ir 
demokratinis procesas būtų nuslopintas. Net jei prižiūrėtojų valdžia 
būtų apribota tik tam tikrais pamatinių teisių ir interesų klausimais, 
šiuose dalykuosc demas neišvengiamai prarastų valdymo galimybę. 
Siauresniems klausimams irgi galioja atvirkštinė proporcija: juo pla- 
tesnė teisių ir interesų, priklausančių nuo galutinio kvaziprižiūrėtojų 
sprendimo, skalė, juo siauresnė demokratinio proceso apimtis. Negana 
to, netgi ribotame diapazone kvaziprižiūrėtojų valdžia gali būti daugiau 
negu tik negatyvi ir peržengti nekonstitucinių įstatymų vetavimo ribas. 
Kaip rodo JAV Aukščiausiojo teismo patirtis (pvz., mokyklų desegrc- 

gacijos atveju*), stengdamasis įtvirtinti aukščiausias teises ir interesus, 
teismas gali imtis ne tik negatyvių apribojimų, bet ir pabandyti nuro- 
dinėti pozityvios politikos kryptis, kartais net iki smulkmenų. Atmes- 
damas politiką, kuri, jo nuomone, daro žalą pamatinėms teisėms, teis- 
mas gali energingai imtis politikos, kuri, jo manymu, būtinai reikalinga 
pamatinėms teisėms ir bendram gėriui. Juo platesnė apimtis tų teisių ir 
interesų, kuriuos apsaugoti įgalioti kvaziprižiūrėtojai, juo labiau jie 
turi prisiimti įstatymų kūrimo ir politikos vykdymo funkcijas. 

2. Federalinėsc sistemose standartinis sprendimas yra aukštieji rū- 
mai, turintys galią atmesti žemesnių federalinių junginių priimtus 
įstatymus, pažeidžiančius nacionalinę konstituciją. Tačiau tik mažu- 
ma stabiliųjų poliarchijų yra federalinės; žymi dauguma - unitari- 
nės. Beveik pusėje unitarinių sistemų teisminė sistema neturi teisės 
parlamentinius aktus paskelbti nekonstituciniais.* Net federalinėse 
sistemose teismams gali būti neduota galia paskelbti nekonstituci- 
niais įstatymus, priimtus nacionalinio parlamento; jų teisė tai daryti 
gali būti apribota tik žemesnių junginių leidžiamais įstatymais. Faktiš- 
kai šis klausimas taip sprendžiamas Šveicarijoje (Codding 1961, 33, 
105-106, 112). 

3. Kad parodytume, jog teisminė sistema, turinti galią atmesti įstaty- 
mus, priimtus nacionalinio įstatymų leidimo organo, yra esmingai 
svarbi pamatinių teisių apsaugai demokratinėse santvarkose, turime 
įrodyti vieną iš dviejų dalykų. Arba tos demokratinės šalys, kuriose 
teismai tokios galios neturi, nėra tikrai demokratiškos ar bent ne tokios 
demokratiškos kaip Jungtinės Valstijos, arba šiose šalyse pamatinės 
teisės apsaugotos blogiau negu Jungtinėse Valstijose. Niekas neįrodė, 
kad tokios šalys kaip Nyderlandai ar Naujoji Zelandija, neturinčios 
juridinės priežiūros, Norvegija ar Švedija, kur ta priežiūra taikoma 
retai ir labai ribota, Šveicarija, kur ji gali būti taikoma tik kantonų 
įstatymų leidybai, yra ne tokios demokratiškos kaip Jungtinės Valsti- 
jos. Be to, aš manau, kad nickas ir nepajėgtų to įrodyti. 

4. Taip pat nėra įrodyta, kad pamatinės teisės bei interesai geriau 
apsaugoti poliarchijose, turinčiose teisminę kvazipriežiūrą, negu po- 
liarchijose, jos neturinčiose. Galima manyti, kad šalyje bc kvazipri- 
žiūrėtojų demas ir jo atstovai turėtų labiau save tvardyti. Tokioje 


* Iki septintojo šio amžiaus dešimtmečio vidurinės mokyklos JAV buvo atskiros baltie- 
siems ir juodiesiems. Desegregacija siekta panaikinti aparteidą mokyklose. - Red. 

šalyje pamatinė teisė ar interesas turi būti pripažinti kaip norma, ir ši 
norma turėtų būti įtvirtinta per socialinius ir politinius procesus, o ne 
per teisinius parlamento apribojimus, nustatytus teisminių prižiūrėto- 
jų. Todėl kvazipriežiūra gali pareikalauti mažesnės demo ir jo atstovų 
savitvardos, bet didesnių išorinių suvaržymų, nustatomų teisminių 
prižiūrėtojų. Laikui bėgant politinėje kultūroje gali įsitvirtinti nuosta- 
ta, kad teisminiai prižiūrėtojai pajėgs apsaugoti nuo pažeidimų pama- 
tines teises, o didesnė demo ir jo atstovų savitvarda taps griežtesne 
norma poliarchijų be teisminės priežiūros politinėje kultūroje. 

5. Sprendžiant iš visos teisminės priežiūros Jungtinėse Valstijose 
istorijos, teisminiai prižiūrėtojai iš tikrųjų ne kažin kiek apsaugo pa- 
matines teises nuo atkaklių nacionalinio demo ir jo atstovų pasikėsini- 
mų. JAV Aukščiausiojo teismo reputacija šiuo klausimu daugiausia 
grindžiama teisminio aktyvumo laikotarpiu, prasidėjusiu 1954 m., kai 
Teismui pirmininkavo Vyriausiasis teisėjas Earlas Warrenas. Tačiau 
garsiausios Warreno teismo bylos buvo dėl valstybės ar vietinių įsta- 
tymų, o ne Kongreso aktų. 

Tačiau šalia šių sprendimų esama daug atvejų, kai Teismas naudojo- 
si Teisių bilio priedanga arba konstitucijos pataisomis (priimtomis po 
Pilietinio karo tam, kad gintų ką tik išlaisvintų juodųjų teises) ne ginti 
teises tų žmonių, kurie yra per silpni, kad politiškai apsisaugotų per 
rinkimų politiką, bet, priešingai, prisidėjo prie jų tramdymo. Nugalė- 
tojai daugiausia buvo vergvaldžiai - vergų sąskaita, baltieji - nebaltų- 
jų sąskaita ir žemvaldžiai - bežemių darbininkų ir kitų grupių sąskaita. 
Skirtingai nuo keleto santykinai nesvarbių atvejų, minėtų anksčiau, 
visi šie atvejai lietė nepaprastai svarbias teises ir interesus, kai prie- 
šinga politika būtų reiškusi esminius poslinkius paskirstant teises, 
laisves ir galimybes Jungtinėse Valstijose. 

6. Tai, kad, nežiūrint geros reputacijos, JAV Aukščiausiasis teismas 
ne visada tvirtai kovojo prieš Kongreso įstatymų leidybos (skirtingai 
nuo valstijų ar savivaldybių įstatymų ar potvarkių) pamatinių teisių 
bei interesų pažeidimus, paaiškina faktas, labai reikšmingas plates- 
niam kvazipriežiūros problemoms supratimui: Aukščiausiasis teismas 
neišvengiamai tampa dalimi bet kokios nacionalinės politinės koalici- 
jos, kuri nuolat laimi daugumos balsus nacionaliniuose rinkimuose. 
Teisininkai, pagarsėję tuo, kad labai nepritaria prezidento ar Senato 
daugumos pozicijai, neskiriami prezidento ir netvirtinami Senato [į 

Aukščiausiąjį teismą]. Taigi daugumos Aukščiausiojo teismo narių 
nuostatos niekada ilgam nenukrypsta nuo pažiūrų, būdingų šalies įsta- 
tymų leidėjų daugumai. Tarti, kad gali būti kitaip, labai nerealistiška. 
Aukščiausiojo teismo kvaziprižiūrėtojai retai sugeba priešintis politi- 
kai, vykdomai įstatymų leidėjų daugumos daugiau negu keletą metų. 
Taigi Amerikos patirtis rodo, kad demokratinėje šalyje rėmimasis kva- 
ziprižiūrėtojais, turinčiais apsaugoti pamatines teises nuo nacionali- 
nės įstatymų leidybos (skirtingos nuo valstijos, provincijos, kantono 
ar municipalinės įstatymų leidybos) kišimosi, nėra daug žadanti demo- 
kratinių procesų alternatyva, nebent tik trumpalaikė. 

Nesunku suprasti, kodėl. Arba kvaziprižiūrėtojai yra tiek izoliuoti 
nuo vyraujančios viešosios nuomonės ir gali mobilizuoti tokius dide- 
lius prievartos resursus, kad jie gali įgyvendinti savo nuostatas, ne- 
paisydami nacionalinės rinkimų daugumos ir jos atstovų opozicijos, 
arba jie šito negali padaryti ir daugių daugiausia pajėgia imtis gynybi- 
nių veiksmų, kol pagaliau įveikiami nacijos mastu išrinktų pareigūnų 
koalicijos. Ar pirmas atvejis yra įmanomas kokioje nors demokratinė- 
je šalyje? Amerikos patirtis rodo, kad ne.? O jeigu jis būtų įmanomas, 
ar nebūtų galutinai pakirstas prižiūrėtojų teisėtumas? Kita vertus, jei- 
gu vienintelė kvaziprižiūrėtojų funkcija - stabdyti nacionalinės politi- 
kos pasikeitimus, tikrai būtų įmanoma surasti tinkamesnes ir ne tokias 
savavališkas priemones šiam tikslui pasiekti.* 

7. Jei vis dėlto priimamas sprendimas, grindžiamas juridine kvazi- 
priežiūra, jį galima suderinti su demokratiniu procesu, jeigu juridinių 
gali būti sutaikoma juridinė priežiūra ir demokratinis procesas, mums 
reikia dar kartą apmąstyti skirtumą tarp interesų ar teisių, neatskiriamų 
nuo demokratinio proceso, interesų ar teisių, išoriškų šiam procesui, 
bet būtinų jam, ir interesų ar teisių išoriškų ir nebūtinų jam, bet būtinų 
tam, kad būtų gerbiama Prigimtinės Lygybės Idėja ir Lygaus Interesų 
Traktavimo Principas. Demokratinio proceso kriterijai nenurodo, kaip 
turi būti palaikomas pats procesas. Juk toks atvejis, kai teismas atmeta 
įstatymus, pažeidžiančius pačius kriterijus, tikrai nebūtų nesuderina- 
mas su tais kriterijais. Todėl toks teismas, kurio galia skelbti įstaty- 
mus esant nekonstituciniais, apribojamas teisėmis ir interesais, neat- 
skiriamais nuo demokratinio proceso, būtų visai suderinamas su de- 
mokratiniu procesu.? 

Tolstant nuo pirmosios [interesų ir teisių] kategorijos, kvaziprižiū- 
rėtojų vaidmuo darosi vis labiau abejotinas. Bet toks atvejis, kai nepri- 
klausomas korpusas atmeta įstatymus, rimtai pažeidžiančius teises ir 
interesus, kurie nors ir išoriški demokratiniam procesui, bet akivaiz- 
džiai jam būtini, neatrodo pažeidžiantis demokratinį procesą. Tačiau 
trečiosios kategorijos atveju konfliktas yra neišvengiamas. Jei teisės ir 
kiti interesai, būtini demokratiniam procesui, jau yra efektyviai apsau- 
goti, tada kvaziprižiūrėtojai juo labiau išplečia savo galią, liečiančią 
substancinius klausimus, juo labiau jie sumažina demokratinio proce- 
so apimtį. 


* ki 


Kokia išvada plaukia iš šios alternatyvinių struktūrų, apsaugančių 
pamatines teises ir interesus demokratinėje santvarkoje, analizės? 

Matėme, kad neteisinga kelti pamatinių teisių ir interesų problemą 
taip, tarsi dilema būtų substancija versus procesas, t.y. pamatinės 
teisės ir interesai prieš formalias procedūras. Demokratinis procesas 
ne tik suponuoja daugybę pamatinių teisių: jis pats yra skirstomojo 
teisingumo forma, nes jis tiesiogiai įtakoja valstybinės valdžios galių 
bei įgaliojimų paskirstymą, o dėl valstybinės valdžios sprendimų svar- 
bos — ir kitų substancinių gėrybių paskirstymą. 

Todėl, kaip matėme, konfliktą tarp substancinių reikalavimų ir de- 
mokratinio proceso klaidinga interpretuoti kaip konfliktą tarp pamati- 
nių teisių iš vienos pusės ir formalių procedūrų — iš kitos. Jei tokie 
konfliktai iškyla, tai yra konfliktai tarp vienos teisės ar intereso ir kitos 
teisės, kuri yra vicna fundamentaliausių Žmonių teisių, teisė tokia 
esminė, kad buvo pavadinta neatimama: Žmonių teisė valdytis pa- 
tiems. 

Vadinasi, tvirtinti, kad konkreti teisė ar interesas neturi būti pažei- 
džiami demokratinio proceso, yra ne tas pat, kas - kaip kartais sako- 
ma - teigti teisę, supriešintą su “valstybe", tarsi “valstybė" būtų bet 
kokia valstybė. Tai veikiau reikštų teigti teisę, supriešintą su demo- 
kratiniu procesu, pasireiškiančiu per demokratinės valstybės, todėl 
veikiausiai geros ir galbūt geriausio įmanomo tipo valstybės, valdžią. 

Negana to, būtų neteisinga apriboti demokratinį procesą remiantis 
vien tuo, kad jis gali būti panaudotas ar faktiškai naudojamas pažeidi- 

nėti pamatinės teises ir interesus. Juk kiekvienas toks apribojimas 
reikalautų alternatyvinio kolektyvinių sprendimų priėmimo proceso, 
vadinasi, veikiausiai nedemokratinio proceso. Jeigu būtų neteisinga, 
kad demokratinis procesas pažeistų pamatinę teisę ar interesą, tai 
lygiai taip pat būtų neteisinga, kad tą patį darytų bet koks kitas proce- 
sas. Todėl demokratinis procesas neturėtų būti pakeistas nedemokrati- 
niu procesu, jeigu (bent jau) nebūtų įtikinamai parodyta, kad per ilgą 
laiką nedemokratinis procesas taptų pranašesnis už demokratinį pro- 
cesą. 

Neteisinga teigti, kad tėra tik vienas universalus ir geriausias būdas 
išspręsti problemą, kaip geriausiai apsaugoti pamatines teises ir inte- 
resus poliarchijoje. Nors Amerikos teisininkai paprastai taria, kad 
sprendimas turi apimti Aukščiausiąjį teismą, turintį galią anuliuoti 
nacionalinius įstatymus, pažeidžiančius pamatines teises ir interesus, 
tokia kvazipriežiūros sistema nėra nei būtina, nei, kaip rodo Amerikos 
patirtis, pakankama. Kai nėra universalaus ir geriausio sprendimo, 
konkretūs sprendimai turi būti pritaikyti prie istorinių sąlygų ir istori- 
nės patirties, prie politinės kultūros ir konkrečių pavienės šalies poli- 
tinių institucijų. Kvazipriežiūra Aukščiausiojo teismo, turinčio juridi- 
nės priežiūros galią, pavidalu, yra toks sprendimas, kurį amerikiečiai 
priėmė kaip pageidautiną. Negalima įrodyti, kad jis yra visuotinai 
priimtinas poliarchijose. Taigi akivaizdu viena: kad priimtume pagrįs- 
tą sprendimą dėl kompromisų, reikia ne tik empiriškai patikrinti gali- 
mus alternatyvinių procesų padarinius konkrečioje atskiros šalies situ- 
acijoje, bet ir įvertinti tinkamiausią reliatyvų demokratinio proceso 
svorį, tą procesą lyginant su kitomis vertybėmis. 

Taigi prieš demokratinį procesą pakeičiant kvazipriežiūra, būtina 
remtis tvirtais įrodymais. Būtina parodyti, kad demokratinis procesas 
nepajėgia lygiai traktuoti interesų tų žmonių, kurie pavaldūs jo įstaty- 
mams; kad kvaziprižiūrėtojai pajėgs tai padaryti; ir kad žala, padaryta 
lygaus traktavimo teisei, persveria žalą, padaryta žmonių teisei valdy- 
tis patiems. 

Toks vertinimas iš dalies turėtų priklausyti nuo pažiūros į tai, kokiu 
mastu gera politinė santvarka atveria galimybes kolektyviniam mora- 
liniam atsakingumui ir augimui. Jei gera politinė santvarka reikalauja, 
kad demas jokiomis aplinkybėmis neturėtų elgtis neteisingai bent jau 
pamatinių teisių ir interesų atžvilgiu, tada galima linkti manyti, kad 

demas ir jo atstovai turėtų būti suvaržyti kvaziprižiūrėtojų, kurie, 
panašiai kaip tikri prižiūrėtojai, pasižymėtų aukštesniu žinojimu ir 
aukštesne dora. Tačiau jeigu geriausia politinė santvarka yra tokia, kur 
nariai individualiai ir kolektyviai pasiekia brandą ir atsakomybę, susi- 
durdami su moraliniais pasirinkimais, tada jie privalo turėti galimybę 
veikti autonomiškai. Kaip individo autonomija būtinai suponuoja ir 
galimybę klysti, ir veikti teisingai, lygiai taip pat ir žmonių bendruo- 
menė. Kiek iš liaudies atimama galimybė veikti autonomiškai ir ji 
savo kolektyvinius veiksmus jausmui. Kiek ji autonomiška, tiek ji 
kartais klysta ir veikia neteisingai. 

Demokratinis procesas yra žaidimas galimybėmis, kai žmonės, veik- 
dami autonomiškai, išmoksta veikti teisingai. 


KETURIOLIKTAS SKYRIUS 


Kada žmonės turi teisę 
į demokratinį procesą? 


Sakyti, kad visi žmonės - bent jau visi suaugusieji - turi teisę 
į demokratinį procesą, reiškia iškelti kitą, pirmesnį klausimą. Kada 
žmonių sambūris sudaro esybę - “liaudį" — turinčią teisę valdytis 
demokratiškai? 

Tokiu mastu, kokiu asmenys, sudarantys politinę sistemą, susiję 
neteisėtais ryšiais, demokratijos vertė šiai sistemai yra sumenkinta. 
Jeigu Kosta Rika būtų prievarta aneksuota Jungtinių Valstijų ir priver- 
sta tapti penkiasdešimt pirmąja valstija, kodėl Kosta Rikos žmonės - 
ar mes, kaip bešališki teisėjai — turėtų vertinti savo naująją federalinę 
demokratiją taip pat aukštai kaip ir savo ankstesnę nepriklausomą 
demokratinę sistemą? Ir, kaip pastebėjau anksčiau, daugumos val- 
džios principas suponuoja, kad pats junginys tinka daugumos valdžiai. 
Kiek tas junginys, kuriame veikia daugumos valdžia, yra neteisėtas, 
tick neteisėta daugumos valdžia tame junginyje. Ar Jungtinių Valstijų 
piliečių dauguma turėtų teisę lemti kostarikiečių politiką, jei jie būtų 
priversti tapti penkiasdešimt pirmos valstijos piliečiais? 

Politikos teoretikai dažniausiai arba ignoruodavo šiuos keblius ir 
sunkius klausimus, arba atsakydavo paviršutiniškai. Ar gali būti taip, 
kad patenkinamų atsakymų apskritai nėra? 


JUNGINIO PROBLEMA 


Koks turi būti konkretus žmonių sambūris, kad jis turėtų teisę 
į demokratišką valdžią? 

Šis klausimas iškelia demokratijos tinkamumo įvairiems asmenų 
agregatams, - galima sakyti, junginiams, - turintiems skirtingą apim- 
tį, problemą.! Tačiau tai, kas iš pirmo žvilgsnio atrodo yra vienas 
klausimas, pamąsčius suskyla į keletą skirtingų klausimų: 

1. Koks asociacijų tipas (ar tipai) turi būti demokratiškai valdomas 
asociacijos narių? Demokratai paprastai tardavo, kad bent jau teritori- 
nės valstybės valdžia turi būti kontroliuojama demokratiškai.? Tačiau 
daugelis šiuolaikinių demokratų įrodinėja, kad iš vidaus demokratiški 
turi būti ir kiti asociacijų tipai: profsąjungos, politinės partijos, ekono- 
minės įmonės ir t.t. Kai kurie “dalyvaujamosios demokratijos" šali- 
ninkai, atrodo, yra įsitikinę, kad faktiškai visos asociacijos turi būti 
demokratiškos. Tačiau tarkime, kad mūsų turimas galvoje asociacijos 
tipas yra teritorinė valstybė. 

2. Net jeigu apsiribojama valstybėmis, turint galvoje ilgą demokra- 
tinių idėjų ir demokratinės praktikos istoriją, galima pagrįstai klausti, 
ar valstybės tipas gali sietis su demokratinio proceso tinkamumu. Kaip 
matėme, graikams buvo akivaizdu, kad demokratija būtų pageidautina, 
ji turėtų egzistuoti mieste-valstybėje, nes gera valstybė gali egzistuoti 
tik mieste. Žymiai vėliau, XVIII a. Rousseau ir Montesguieu sutarė, kad 
geriausia valstybė savivaldžiai liaudžiai negali būti didesnė už miestą. 
Nuo to laiko demokratai ortodoksai skelbė, kad nacionalinė valstybė ar 
šalis yra tinkamiausias junginys, net jeigu menama šalis yra tik trapus 
sričių ar genčių junginys. Tačiau kaip ir jos pirmtakai nacionalinė 
valstybė yra istoriškai apibrėžtas fenomenas. Ar 2100 metais vis dar 
atrodys, kad ji yra natūrali demokratinio proceso vieta ir riba? 

22 skyriuje aš rengiuosi aptarti perslinkio nuo miesto prie naciona- 
linės valstybės ir už jos ribų padarinius demokratijai. Dabar aš tarsiu, 
kad tai, ką mes turime galvoje, yra nacionalinių valstybių pasaulis, 
nors skleidžiantis argumentacijai šį apribojimą esu linkęs susilpninti. 

Net nacionalinių valstybių forma gali būti įvairi. Federalinės siste- 
mos demokratinei teorijai ir praktikai iškelia tokius klausimus, kurie 
neiškyla unitarinių sistemų atveju. Kadangi skirtumas tarp federalinių 
ir unitarinių sistemų tiesiogiai susijęs su pagrindine šio skyriaus pro- 
blema, netrukus prie jo sugrįšiu. 

3. Kuriam laikui atidėję šiuos klausimus į šalį, dabar mes galime 
apsistoti prie demokratinio junginio ir jo ribų problemos. Kai demo- 
kratijos šalininkai aprašinėja ar rekomenduoja kokią nors demokratinę 


Kada žmonės turi teisę į demokratinį procesą? 261 


sistemą, jie laiko savaime suprantamu dalyku, kad demokratija gali 
egzistuoti tam tikruose konkrečiuose politiniuose junginiuose: mies- 
tuose-valstybėse, nacionalinėse valstybėse ar dar kur nors. Jie gali 
nurodyti istorinius ar egzistuojančius tokių junginių pavyzdžius, tam 
tikrus specifinius agregatus asmenų, gyvenančių daugiau ar mažiau 
aiškiai apibrėžtose teritorijose: Atėnuose, Ženevoje, Prancūzijoje, Šve- 
dijoje... Bet jie retai kelia klausimą, kodėl mes turime laikyti šiuos 
konkrečius agregatus tinkamesniais demokratijai negu kitokie agrega- 
tai su kitokiomis ribomis. Kodėl senovės atėniečiai turėjo teisę į de- 
mokratiją, o senovės Graikija kaip visuma - ne? Ir kodėl šiuolaikiniai 
graikai, o ne atėniečiai arba norvegai, ar ne skandinavai? Aliaska ir 
Havajai gavo valstijų statusą Jungtinėse Valstijose. O kodėl ne Puerto 
Rikas —- ar netgi Kosta Rika?* Ar tai paprasčiausio pritarimo, o ne 
prievartos reikalas? 
Trumpai pasvarstykime tokius reikalavimus: 


I REIKALAVIMAS: Žmonės, gyvenantys Kvebeke, turi teisę į savo demo- 
kratinę valdžią, nepriklausomą nuo Kanados. (Kvebeką ir Kanadą 
galima pakeisti pietinėmis valstijomis ir Jungtinėmis Amerikos Val- 
stijomis; Norvegija ir Švedija; Airija ir Jungtine Karalyste; Šiaurės 
Airija ir Airijos Respublika; Britanija ir Prancūzija; Kipro turkais ir 
Kipro graikais.) 


II REIKALAVIMAS: Žmonės, gyvenantys Kvebeke, turi būti demokratinės 
Kanados valstybės piliečiais. (Tai tik veidrodinis atspindys pirmojo 
reikalavimo, kurį jis atmeta; čia galima taikyti tuos pačius atitikme- 
nis.) 


III REIKALAVIMAS: Dėl gimstamumo kontrolės problemų Konektikuto 
žmonės turi teisę naudotis demokratiniu procesu nepriklausomai nuo 
federalinės Jungtinių Valstijų valdžios. (Jungtines Valstijas galima 
pakeisti bet kokia demokratine šalimi; Konektikutą - bet kokiu tos 
šalies lokaliniu vienetu; gimstamumo kontrolę - neapibrėžtu sąrašu 
tokių reikalų, kurie gali būti sprendžiami junginių, mažesnių už nacio- 
nalinę valstybę. Demokratinę šalį galima pakeisti transnacionaline 
politine sistema, tokia kaip Europos Bendrija, o lokalinį vienetą - į 


* Puerto Rikas - JAV valda, netapusi pilnaverte valstija; Kosta Rika —- nepriklausoma 
valstybė. - Red. 

bendriją įeinančiomis šalimis; reikalų, kuriuos kontroliuoja kokia nors 
šalis, diapazonas gali būti labai platus.) 

IV, V...n REIKALAVIMAI: Panašiems į ką tik paminėtus vietinės autono- 
mijos reikalavimams gali būti priešpriešinami reikalavimai, tvirti- 
nantys; kad atskirų diskutuotinų reikalų kontrolę turi vykdyti didesnis 
ir labiau priskiriantis junginys. Žinoma, šie priešingi reikalavimai 
yra tik veidrodinis vietinės autonomijos reikalavimų atspindys. 


Apžvelgdami tokius ir priešingus reikalavimus, matome, kad jie yra 
dvejopi: jie kartu yra kontrolės arba autonomijos reikalavimai, lie- 
čiantys tam tikrus reikalus, — teisėtvarką, sveikatos apsaugą, gyven- 
viečių statybą, užsienio reikalus ir t.t., - ir reikalavimai, kad tie reika- 
lai būtų kontroliuojami tam tikro agregato asmenų, kurie paprastai 
gyvena bendroje teritorijoje, bet, aišku, gali ir negyventi joje.? Pirmąjį 
galime pavadinti tinkamiausios kontrolės apimties reikalavimu, antrą- 
jį - tinkamiausios srities asmenų, turinčių teisę kontroliuoti reikalus, 
patenkančius į tinkamiausios apimties ribas, reikalavimu. Toji apimtis 
gali keistis nuo atskiro siauro klausimo - pvz., automobilių stovėjimo 
vietų reguliavimo, - iki visiškos autonomijos, visiško suverenumo, 
visiškos nepriklausomybės klausimų. Panašiai ir sritis gali būti tokia 
maža, kad apimtų tik kokio nors kaimo žmones ar kaimynus, arba tokia 
didelė, kad apimtų didžiulės šalies ar asociacijos, tokios kaip Europos 
Bendrija, šalių gyventojus. Paprastai apimtis ir sritis yra labai susiju- 
sios: vienai iš jų keliamas reikalavimas aiškiai siejasi su kitai keliamu 
reikalavimu. 

Nors reikalavimai, keliami valdžios sričiai ir apimčiai, aiškiai re- 
miasi tam tikrais vertybiniais sprendimais, apžvelgiant atskirus reika- 
lavimus iškart krenta į akis faktas, kad pagrįstas sprendimas būtinai 
priklausys nuo konkrečių aplinkybių. Kaip ir patys reikalavimai, įma- 
nomi sprendimai yra griežtai sąlygojami konkrečių tikėjimų, tradicijų, 
mitų, istorinės patirties, Žodžiu, margos empirinės tikrovės, su kuria 
susijęs konkretus Žmonių agregatas. Be to, dažnai - galbūt dažniau- 
siai — disputai apie sritį ir apimtį yra išsprendžiami ne argumentuotų 
apeliacijų į teisingumą, laisvę, demokratiją, apsisprendimą, efektyvu- 
mą ir kitas abstrakčias idėjas jėga, o smurtu ir prievarta. Tokiu atveju 
abstrakčios vertybės naudojamos kaip patogios racionalizacijos, įtei- 
sinančios pergalės padarinius. 

Ir vėl galima suabejoti, ar įmanomas bendras šios problemos spren- 
dimas ir ar apskritai bendrieji principai kiek padeda prieiti tinkamų 
sprendimų. Kai pradedama ieškoti bendrų sprendimų, dažniausiai vis 
labiau abejojama jų nauda. 


DU PSEUDOSPRENDIMAI 


Paminėsiu du iliuzinius sprendimus, su kiekvienu iš kurių mes 
susidūrėme kitame kontekste, aptarinėdami priskyrimo problemą. 


Kiekviena liaudis apsibrėžia pati 


Vienas pseudosprendimas analogiškas Schumpeterio atsaky- 
mui į klausimą, kas turi būti priskirtas demui, išskyrus tai, kad šiuo 
atveju kiekviena liaudis apsibrėžia pati. Štai atėniečiai apsibrėžė kaip 
atskira graikų grupė, gyvenanti kartu autonominiame ir demokratinia- 
me polyje. Po dviejų tūkstantmečių šiuolaikiniai graikai apsibrėžė 
kaip liaudis, ir dabar atėniečiai yra didesnės Graikijos piliečiai. Ame- 
rikos revoliucijos metu Virdžinijos gyventojai apsibrėžė labiau kaip 
virdžiniečiai negu kaip amerikiečiai; 1861 m. jie laikė save labiau 
Konfederacijos negu Sąjungos piliečiais; šiandien jie neabejotinai lai- 
ko save Jungtinių Valstijų piliečiais. Taigi senovės atėniečiai bei šiuo- 
laikiniai graikai; XVIII a. virdžiniečiai, Pilietinio karo laikų žmonės, 
priklausę Konfederacijos valstijomis, bei šių dienų amerikiečiai - visi 
apsibrėžė ir savo bendrapiliečius apibrėžė istoriškai unikaliais būdais. 
Aprašius šiuos istorinius pokyčius, ką dar galima pasakyti? 

Tačiau kaip ir demo narystės atveju, taip ir čia aforizmas, kad kiek- 
viena liaudis apsibrėžia pati, gali glaustai apibendrinti istorinę patirtį, 
tačiau juo remiantis negalima spręsti, ar vienas reikalavimas yra la- 
biau pagrįstas už kitą ir ar istoriniai padariniai turėtų būti išsaugoti ar 
pašalinti. Pasitenkindami šiuo aforizmu, mes turėtume pripažinti, kad 
kiekvienas reikalavimas ir jam priešingas reikalavimas yra lygiaver- 
čiai. Tačiau tokiu atveju vienintelis kelias prieiti sprendimą būtų pro- 
paganda ir prievarta. Šiuo požiūriu minėtas aforizmas neduoda spren- 
dimo; jis tik skelbia, kad jokio sprendimo nėra. 

Politinė autonomija kaip absoliuti teisė 


O kaip su gerbiama pritarimo (consent) sąvoka? Ar vienas 
lemtingiausių skirtumų tarp Aliaskos ir Kosta Rikos prijungimo prie 
Jungtinių Valstijų paprasčiausiai nėra tas, kad Aliaskos gyventojai 
pareiškė savo pritarimą, o (aš spėju) kostarikiečiai nepareikštų savojo. 

Nuo XVII a. pritarimo sąvoka buvo vartojama moraliai pagrįsti de- 
mokratinės valstybės idėjai. Kaip mes galime garantuoti pritarimą? Jei 
to reikia, kodėl politinės autonomijos nelaikyti absoliučia teise? Saky- 
damas “absoliuti", turiu galvoje, kad autonomija būtų užtikrinta kiek- 
vienai jos siekiančiai grupei, jeigu tik toji grupė įtikinamai įrodo, kad 
jos naujas junginys, iš dalies arba visai nepriklausomas, būtų valdo- 
mas per demokratinį procesą. 

Įsivaizduokime, kad kokia nors demokratinė šalis iš tikrųjų paskelb- 
tų, kad politinė autonomija yra absoliuti teisė. Užtikrinus tokią teisę, 
nebūtų įmanoma (ar įmanoma bent kaip neteisėta) valstybė arba kokia 
nors prievartinė organizacija, nes bet kokia grupė, kokiu nors klausi- 
mu susidūrusi su prievarta, galėtų reikalauti autonomijos ir atsiskirda- 
ma ją gautų. Vadinasi, būtų įteisintas anarchizmas. Tokia išvada suža- 
vėtų filosofuojančius anarchistus. Tačiau jeigu argumentacija, pateik- 
ta 3 skyriuje, yra teisinga ir demokratinė valstybė geresnė už nevalsty- 
binę būseną, tada būtų klaidinga pripažinti, kad politinė autonomija 
yra absoliuti teisė. Juk autonominė organizacija, net autonominė ir 
priskirianti demokratija, gali padaryti didelę žalą jai nepriklausančių 
Žmonių interesams. Kadangi absoliuti teisė į politinę autonomiją reikš- 
tų, jog jokia organizacija negali teisėtai panaudoti jėgos tam, kad 
neleistų kenkti jai nepriklausantiems žmonėms, ar žala bus padaryta, 
ar ne — tai visiškai priklausytų nuo autonominės grupės narių veiksmų. 
O tokiu atveju žmogiškoji patirtis neduoda pagrindo optimizmui. 


FEDERALIZMAS 


Kartais federalizmas yra geras sprendimas, tačiau, kaip paro- 
do Kosta Rikos pavyzdys, nebūtinai visada. Federalizmu aš vadinu 
sistemą, kurioje tam tikri reikalai yra visiškoje tam tikrų lokalinių 
junginių - kantonų, valstybių, provincijų - kompetencijoje ir konsti- 

tuciškai yra už nacionalinės valdžios kompetencijos ribų ir kurioje kiti 
įvairūs reikalai konstituciškai yra už mažesnių junginių kompetenci- 
j0s ribų. 

Federalinių sistemų padėtis demokratinių idėjų visumoje yra šiek 
tiek dviprasmiška iš dalies dėl grynai istorinių priežasčių, bet kartu ir 
dėl to, kad savo sandara jos atspindi tam tikrus šio skyriaus problema- 
tikos aspektus. 


Federalizmas ir demokratinės idėjos 


Senesnioji doktrina, primygtinai teigdavusi, kad tinkamiau- 
sias junginys respublikinei ar demokratinei valdžiai esąs miestas-val- 
stybė, kartu dažnai pabrėždavo tą žalą, kuri gali būti padaryta vieša- 
jam gėriui tuo atveju, jeigu mieste-valstybėje egzistuotų santykinai 
autonomiškos asociacijos. Štai Rousseau, paskutinis reikšmingas to- 
kių pažiūrų reiškėjas, teigė, kad respublikai geriausiai tinka maža 
valstybė be asociacijų. Šitoks priesakas padėjo Rousseau - kaip ir jo 
pirmtakams — apeiti keblų klausimą apie viešojo gėrio esmę tokioje 
valstybėje, kur kiekvienas pilietis tuo pačiu metu priklauso kelioms 
skirtingoms politinėms asociacijoms, kaip tai atsitiktų, pavyzdžiui, 
tada, kai kas nors būtų kokio nors municipaliteto, kokios nors valsty- 
bės ir kokios nors šalies pilietis. Jei vieno municipaliteto (ar kokios 
kitos asociacijos) viešasis gėris yra X, o kito municipaliteto ar kitos 
asociacijos viešasis gėris yra Y, koks viešasis gėris piliečių, priklau- 
sančių visai valstybei, kuri apima ir tuos, ir daugelį kitų vietinių jun- 
ginių, o kartu ir kitokios rūšies asociacijas?“ 

Tačiau net Rousseau laikais demokratinių idėjų istorinis svorio cen- 
tras perslinkinėjo nuo miesto-valstybės prie nacionalinių valstybių ir 
šalių. Tačiau atsitiko taip, kad šalys, kuriose demokratinės idėjos 
labiausiai paveikė institucijas ir praktinį gyvenimą, vartojant konstitu- 
cinę kalbą, buvo dviejų rūšių: unitarinės ir federalinės. Unitarinėse 
sistemose vietiniai junginiai yra tik nacionalinio parlamento kūriniai, 
visiškai — bent jau pagal konstitucinį principą - jo kontroliuojami. 
Nacionalinė valdžia tik deleguoja autoritetą vietinėms valdžioms; ji 
neatsisako savo autoriteto. Taigi konstitucinė struktūra leidžia na- 
cionaliniam demui visiškai kontroliuoti politinio gyvenimo dienotvar- 

kę. Nacionalinė dauguma gali - jei tik nusprendžia - panaikinti vieti- 
nių junginių sprendimus, pavyzdžiui, spręstinus reikalus pašalindama 
iš vietinių valdžių dienotvarkės. 

Tačiau demokratinės idėjos bei demokratinė praktika klestėjo ir 
federalinėse sistemose - faktiškai netgi anksčiau negu unitarinėse. Iš 
tikrųjų ir Šveicarijoje, ir Jungtinėse Valstijose, kur federalizmas yra 
ankstesnis negu daugelis institucijų, reikalingų demokratiniam proce- 
sui, buvo paplitusi mintis, kad federalinė sistema ypač palanki demo- 
kratijai. Tai įrodinėjo Tocgueville'is savo garsiame traktate apie de- 
mokratiją Jungtinėse Valstijose. Tačiau XX a., stiprėjant gerovės val- 
stybei ir plečiantis nacionalinei ekonominio gyvenimo kontrolei, kar- 
tais buvo tvirtinama, kad federalizmas jau atgyveno (Laski 1939). 
Tačiau toks požiūris pasirodė esąs pernelyg ankstyvas, be kita ko, ir 
dėl to, kad Europos Bendrijoje atsirado transnacionalinio masto fede- 
ralinės institucijos. 

Transnacionalinis federalizmas yra veidrodinis federalizmo šalies 
viduje atspindys. Kai unitarinė nacija, tokia kaip Prancūzija arba Bri- 
tanija, įeina į transnacionalinę federalinę sistemą, tokią kaip Europos 
Bendrija, tada jos nacionalinis demas nebeturi teisės iki galo kontro- 
liuoti politinę dienotvarkę. Tačiau ir transnacionalinio junginio dieno- 
tvarkė yra griežtai apribota. Dėl to, net jeigu didesnė bendruomenė turi 
veikti pagal daugumos principą, dauguma tos bendruomenės piliečių 
daugeliu klausimų negali nuslopinti mažumos, jeigu atsitinka taip, kad 
šios bendruomenės mažuma yra vietinio junginio, t.y. šalies dauguma. 
Jei tarsime, kad kitame šimtmetyje transnacionalinis federalizmas su- 
stiprės, tada klausimai, kuriuos federalizmas iškelia demokratinei te- 
orijai ir praktikai, toli gražu nėra nei laikini, nei atgyvenę. 

Šiuos klausimus panagrinėti padėtų įsivaizduojamas pokalbis tarp 
dviejų amžininkų demokratų: vienas yra demokratinio federalizmo 
atstovas, kitas - federalizmo kritikas. Federalistą aš pavadinsiu Jame- 
su*, 0 jo monistinį kritiką Jeanu-Jacgues'u. 


* Užuomina į Jamesą Madisoną, vieną iš Federalistų raštų (1787-1788 m.) autorių. Be 
to, James ir Jacgues yra angliškas ir prancūziškas to paties vardo variantas. - Red. 

Dienotvarkės problema 


JEANAS-JACGUES'AS: Žinau, kad Jūs šiek tiek žavitės federalinė- 
mis sistemomis, Jamesai, ar ne taip? 

JAMESAS: Taip, aš manau, kad jos turi tam tiktų ypatingų privalumų, 
Jeigu Jūs tai turite galvoje. 

JEANAS-JacguUEs'AS: Bet, kaip man gerai žinoma, Jūs taip pat tvirtai 
tikite demokratija, ar ne? 

JAMEsSAS: Kaip tik taip. 

JEANAS-JACGUES'AS: Na, man ne visai aišku, kaip tuodu dalykus sude- 
rinti. 

JAMEsAS: Paaiškinkite. 

JEANAS-JACGUES'AS: Pabandysiu. Žinau, kad daugelis amerikiečių, 
atrodo, tiki, kad Jungtinės Valstijos yra tiesiog demokratijos įsikūniji- 
mas, ir todėl visa tai, kas parašyta JAV Konstitucijoje, išreiškia pačią 
demokratijos esmę. Mano galva, kai kurie amerikiečiai gali tikėtis, 
kad - kadangi Jungtinės Valstijos yra federacija - federalizmas yra 
būtinas demokratijai. Jūs neketinate to įrodinėti, ar ne? 

JAmEsAS: Tai būtų absurdiška. Net labiausiai užkietėjęs federalistas 
vargu ar sutiktų, kad Norvegijos politinė sistema, nors ir unitarinė, yra 
mažiau demokratiška už Šveicarijos politinę sistemą. Jei federalizmas 
būtinas demokratijai, tada unitarinės konstitucinės sistemos neišven- 
giamai yra nedemokratinės. Įrodinėdamas, kad unitarinės konstituci- 
nės sistemos yra neišvengiamai nedemokratinės, aš turėčiau įrodyti, 
kad mažas autonominis miestas-valstybė, kuriam nėra reikalo decen- 
tralizuotis į dar mažesnius junginius, neišvengiamai būtų nedemokra- 
tinis. Tai būtų tiesiog kvaila. 

JEANAS-JACGUES'AS: Ar negali bū'i teisingas priešingas teiginys: kad 
federalinės sistemos neišvengiamai yra nedemokratinės? 

JAMEsAS: Manau, kad šis teiginys toks pats absurdiškas, kaip ir anas. 

JEANAS-JACRUES'AS: Bet Jūs tikrai sutiksite, Jamesai, kad vienas rei- 
kalavimas, keliamas visiškai den okratiniam procesui, yra toks: demas 
privalo turėti teisę į galutinę die notvarkės kontrolę? 

JAMESAS: Man būtų sunku tai 'iuneigti. 

JEANAS-JACgUES'As: Tačiau feieralinėje sistemoje joks pavienis pi- 
liečių korpusas negali turėti teisžs į galutinę dienotvarkės kontrolę. Ar 

tada nesutiksite, kad federalinėse sistemose procesai, per kuriuos val- 
dosi liaudis, net iš principo negali būti visiškai demokratiški? 

JaMEsAsS: Nelabai suprantu Jūsų samprotavimų, Jeanai-Jacgues'ai. 

JEANAS-JACOUES'AS: Ak, štai toji angloamerikietiškoji politinė galvo- 
sena: žinoma, Jūs nepasitikite tuo, kad aš apeliuoju į protą, o ne į 
patirtį. Todėl pabandysiu šią problemą sukonkretinti hipotetiniu pa- 
vyzdžiu. Įsivaizduokime vadinamąją demokratiją su labai ribota die- 
notvarke, apimančia, tarkime, vaikų mokymą. Be jokios ypatingos 
priežasties ją pavadinkime Silvanija. Na, jeigu mūsų silvaniečiai nori 
daryti poveikį ne tik mokykloms, bet ir kitiems reikalams, bet neturi 
galimybės įtraukti tų reikalų į Silvanijos dienotvarkę (arba į kitos jų 
kontroliuojamos valdžios dienotvarkę), tada net tuo atveju, jeigu jie 
aktyviai ir energingai dalyvautų priimant sprendimus dėl auklėjimo, ar 
Jūs nelaikytumėte jų engiamaisiais? 

JAMESAS: Žinoma. Tačiau kodėl silvaniečiai negali įtraukti į dieno- 
tvarkę kitų reikalų? 

JEANAS-JAcguEs'As: Na, tarkime, kad Silvanija yra kontroliuojama 
užsienio nacijos. Pavadinkime ją Sąjunga. Ši Sąjunga nelaiminguosius 
silvaniečius išskiria iš piliečių, tačiau leidžia jiems daryti ką tik nori 
su savo mokyklomis. Nesvarbu, kad Sąjunga yra tobuliausio demokra- 
tinio proceso pavyzdys: silvaniečiai yra tik kolonijos gyventojai, o jų 
menka “demokratijėlė" yra tik gražus kamufliažas, sukurtas jų valdo- 
vų. Silvaniečiai gal ir žavisi savo valdovų demokratiškumu, bet jie 
niekada negali patys taip valdytis. 

JAMEsAS: Tai ne tik nenatūralus pavyzdys; jis neturi nieko bendra su 
federalizmu. Tarkime, kad silvaniečiai neišskirti iš Sąjungos piliety- 
bės, kas labiau tikėtina negu Jūsų prielaida. Dabar jie yra tiek Silvani- 
jos, tiek ir labiau priskiriančio junginio, kurį pavadinsiu Federalinė 
Sąjunga, piliečiai. Jeigu kaip silvaniečiai jie valdosi demokratiškai 
mokyklų reikaluose, o kaip Federalinės Sąjungos piliečiai jie valdosi 
demokratiškai kitais klausimais, ir jeigu federalinė dienotvarkė yra 
visiškai atvira, o silvaniečiai gali įtraukti juos dominančius reikalus į 
federalinę dienotvarkę, tada demokratiniu požiūriu aš nematau jokių 
trūkumų. Nesakau, kad negali būti kitokių problemų, tačiau silvanie- 
čių turimos galimybės valdytis patiems atitinka visus demokratinio 
proceso reikalavimus. Sutelkdami abi savo valdžias, silvaniečiai kon- 
troliuoja visiškai atvirą dienotvarkę. Jei mes tarsime, kaip jau padarė- 

me, kad patenkinti visi kiti kriterijai, ar tada neturėtume prieiti išvadą, 
kad silvaniečiai naudojasi visiškai demokratiniu procesu? 

JEANAS-JACOUES'AS: Bet ar tik nepavertėte savo Federalinės Sąjungos 
veikiau unitarine negu federaline sistema? Jei taip, tai Jūs parodėte, 
kaip silvaniečiai gali tapti demokratinės sistemos piliečiais, bet nepa- 
rodėte, kad federalinė sistema gali patenkinti demo teisės iki galo 
kontroliuoti dienotvarkę reikalavimą. Juk Federalinės Sąjungos demas 
tik delegavo Silvanijai ir kitoms vietinėms valdžioms teisę kontroliuo- 
ti mokyklų klausimus, ar ne? Bet jeigu taip, tada Jūsų siūlomas fede- 
ralizmo ir demokratijos sutaikymas yra netikras. Jūs tik parodėte tai, 
kas mums visiems gerai žinoma: kad galutinės kontrolės problema 
nebūtinai turi iškilti unitarinėse sistemose. Bet Jūs vis dar neparodėte, 
kaip demas gali iki galo kontroliuoti dienotvarkę federalinėse sistemo- 
se. Vis dėlto aš manau, kad Jūsų sprendimas gali implikuoti kažką 
nepaprastai įdomaus: kad šios problemos negalima išspręsti kitaip, o 
tik paverčiant federalines sistemas unitarinėmis! 

JAMEsSAS: Giriu Jus už Jūsų žavingą logiką, bet būgštauju, kad nepa- 
taikėte. Tarkime, kad prie konstitucinės tvarkos, nusistovėjusios Sil- 
vanijai prisijungus prie Federalinės Sąjungos, Silvanijos teisė kontro- 
liuoti mokyklas yra nuolatinė ir neatimama. Ar nesutiktumėte, kad 
esant tokioms sąlygoms sistema yra aiškiai federalinė? Ir aiškiai ne 
unitarinė? 

JEANAS-JACOUES'AS: Taip, aš turėčiau sutikti, kad tokia sistema yra ne 
unitarinė, o federalinė. Definicija yra definicija, yra definicija... Bet 
nesu tikras, kokias išvadas stengiatės išpešti. Man vis dar neaišku, kad 
Jūsų Federalinė Sąjunga yra visiškai demokratinė. 

JamEsAs: Na, pažvelgęs iš vienos perspektyvos, Jūs galite sakyti, 
kad Federalinės Sąjungos demas teisę kontroliuoti mokyklas atidavė 
Silvanijai ir kitoms vietinėms valdžioms. Kaip Silvanijos dienotvarkė 
yra visiškai uždara viskam, išskyrus mokyklas, taip ir Federalinės 
Sąjungos dienotvarkė yra nuolat uždara mokyklų reikalams. Nežiūrint 
to, nors dėl šių priežasčių valdžia yra aiškiai federalinė, toks sprendi- 
mas labai panašus į tą, kurį siūlo unitarinė sistema su vietinėmis 
valdžiomis! Taip, Federalinės Sąjungos dienotvarkė yra uždara moky- 
klų atžvilgiu. Bet viskam kitam ji visiškai atvira. Pavadinkime federa- 
linę dienotvarkę kvaziatvira. 

JEANAS-JACguEs'As: Tikriausiai man teks toleruoti šiokį tokį kalbos 
teršimą tam, kad Jūs galėtumėte tęsti savo argumentaciją. 

JAMEsAs: Dėkoju. Taigi visai taip pat kaip unitarinėje sistemoje, 
jei mes žvelgsime į abi valdžias tuo pačiu metu, tada silvaniečiai 
kontroliuos visiškai atvirą dienotvarkę. Visa tai, ką jie gali įtraukti į 
Silvanijos dienotvarkę, jie gali įtraukti ir į federalinę dienotvarkę. 
Jei kiekvienas Federalinės Sąjungos pilietis turi vietinį Silvanijos 
atitikmenį, tada šioje federalinėje sistemoje nėra nieko tokio, kas 
trukdytų jos piliečiams įgyvendinti teisę į galutinę viešųjų reikalų 
dienotvarkės kontrolę. Gerbdamas Jūsų polinkį abstraktiems argu- 
mentams, dabar apibendrinsiu savo argumentaciją. Jeigu visi pilie- 
čiai viename savo junginyje kontroliuoja kvaziatvirą dienotvarkę, 
federalizmo esmė atitinka demokratinio proceso kriterijus ne blo- 
giau negu unitarinė sistema. 

JEANAS-JACgUES'AS: Kažin ar esmė? Tam tikromis aplinkybėmis Jūsų 
sprendimas nebūtų patenkinamas. Ir jis juo labiau nepatenkinamas, 
juo stipresnė federalinė sistema. 

JAMEsAS: Ką turite galvoje, sakydamas “stipresnė"'? 

JEANAS-JACOUES'AS: Turiu galvoje, kad vietiniai junginiai visiškai 
kontroliuoja tam tikrus tikrai svarbius klausimus. Aš neturiu galvoje 
anemiško mūsų dienų Jungtinių Valstijų federalizmo, kur, pavyzdžiui, 
federalinė valdžia, remdamasi konstitucija, gali tiesiogiai ar netiesio- 
giai tvarkyti ir kontroliuoti didžiąją dalį valstybių ar municipalitetų 
veiklos. De facto Jungtinės Valstijos labai arti unitarinės sistemos. 
Tad įsivaizduokime, kad Federalinėje Sąjungoje Silvanija ir kitos tris- 
dešimt provincijų galutinai kontroliuoja tuos politinius veiksmus, ku- 
riuos Sąjungos piliečiai laiko labai svarbiais. Tarkime, kad tai taršos 
ar gamtos išteklių išsaugojimo klausimai. Toliau tarkime, kad daugu- 
ma silvaniečių ir kitų Sąjungos piliečių siekia griežtai kontroliuoti 
taršą, atvirą kalnakasybą ir pan., o vienos provincijos, Karbonijos, 
piliečiai nusistatę prieš tokią kontrolę. Tokiomis sąlygomis nėra dic- 
notvarkės, į kurią Siivanijos ir kitų provincijų žmonės galėtų įtraukti 
klausimą dėl karbonicčių didinamos taršos.? Tokiu atveju unitarinė 
sistema — arba ancmiška federalinė - demokratinio proceso kriterijus 
atitinka geriau negu stipri federalinė sistema. 

JAMESAS: Iš tikrųjų taip. Bet, matyt, Jūsų argumentas implikuoja, kad 
didesnė ar labiau priskirianti grupė visada turi teisę primesti savo valią 

mažesnei grupei vien todėl, kad ji didesnė. Ar tikrai esate tuo įsitiki- 
nęs? Ar didesnioji grupė tam tikru požiūriu neturėtų būti /feisėtas 
demokratijos junginys? 

JEANAS-JACgUES'As: Manau, kad taip. Bet, rodos, apsukę ratą, mes 
sugrįžome prie problemos, nuo kurios pradėjome. Kol kas nė vienas iš 
mūsų nedavė patenkinamo atsakymo. Ir mes vis dar neaptarėme dau- 
gumos valdžios problemos. 


Federalizmas ir daugumos valdžios principas 


JAMEsAS: Man neaišku, kokia tai problema. 

JEANAS-JACOUES'AS: Gerai, tarkime, kad kokia nors politinė sistema 
ypač privilegijuotai mažumai duotų galią spręsti politikos klausimus 
nesiskaitant su dauguma. Vargu ar tokią sistemą Jūs traktuotumėte 
kaip demokratinę, ar ne? 

JAMEsAS: Nenagrinėdamas diskutuotinos aukščiausiojo teismo, kon- 
troliuojančio konstitucinius reikalus, problemos, atsakyčiau neigia- 
mai. Jei ypač privilegijuota mažuma gali įgyvendinti savo politines 
preferencijas nepaisydama daugumos siekių, aš pasakyčiau, kad tokia 
sistema ne tik aiškiai pažeistų daugumos valdžią, bet būtų visiškai 
nedemokratinė. 

JEANAS-JACgUES'AS: Kaip tik to iš Jūsų ir tikėjausi. O dabar tarkime, 
kad šnekamės ne apie pamatinius konstitucinius dalykus, o apie poli- 
tinius kursus: dauguma, orientuota į X politinį kursą, mažuma - į Y. 
Abu sutariame, kad daugumos valdžios esmė yra tokia: jei dauguma 
politiniam kursui X teikia pirmenybę prieš Y, tada turi būti laikomasi 
politinio kurso X. Tačiau ar nėra teisinga, kad federalinėse sistemose 
nacionalinė dauguma ne visada gali užgožti mažumą net paprasčiausių 
politinio kurso klausimų atveju? 

JAMEsSAS: Manau, kad suprantu, kur Jūs sukate. Paprasčiausiai tai 
kitas būdas pažvelgti į dienotvarkės kontrolės klausimą, ar ne? 

JEANAS-JACGUES'AS: Taip, tačiau daugumos valdžios požiūriu. Tarki- 
me, kad tokie reikalai kaip X ir Y yra konstitucinė vietinių junginių — 
valstijų, provincijų, kantonų, apskričių ir pan. - prerogatyva. Tarki- 
me, kad mažumą sudarantys žmonės, siekiantys Y, susitelkę konstitu- 
cijos saugomame vietiniame junginyje, kur jie sudaro daugumą. Jei 

diskusijos labui tarsime, kad dauguma nacionaliniame parlamente dau- 
giau ar mažiau tiksliai išreiškia nacionalinės piliečių daugumos politi- 
nes orientacijas, tada unitarinėje sistemoje nacionalinis parlamentas 
visai legaliai gali ignoruoti vietinę valdžią. Jei dauguma visų piliečių 
politiniam kursui X teikia pirmenybę prieš Y, nacionalinis parlamen- 
tas gali vykdyti politinį kursą X ir primesti jį vietiniam junginiui, net 
jei to atskiro vietinio junginio dauguma teikia pirmenybę Y. Federali- 
nėje sistemoje tam tikrais atvejais vyrautų mažuma, ir, šnekant konsti- 
tucine kalba, nacionalinė dauguma nieko negalėtų padaryti. 

JAMESAS: Tam tikrais atvejais — taip. Bet aš nemanau, kad mūsų 
dienomis federalinėse sistemose nacionalinė vyriausybė nesurastų bū- 
do kaip primesti savo valią, jei reikalas būtų ypač svarbus. 

JEANAS-JACguUEs'As: Dėkoju. Jūs man padedate. Iš tikrųjų Jūs sakote, 
kad tokiose šalyse kaip Jungtinės Valstijos federalizmas tapo visai 
anemiškas. Anemiškose federalinėse sistemose nacionalinės valdžios 
įtaka vietinei politikai taip išaugo, kad šiuo požiūriu jos nedaug skiria- 
si nuo unitarinių sistemų. Atrodo tam, kad būtų įmanoma susitvarkyti 
su moderniosios visuomenės problemomis, federalinės sistemos de 
facto turėtų virsti unitarinėmis. Ar galiu tuo baigti? 

JAMEsAS: Ne visai. Pavyzdžiui, Jungtinėse Valstijose švietimas vis 
dar priklauso išskirtinei valstijų jurisdikcijai, o valstijos savo ruožtu 
deleguoja teises municipalinėms valdžioms. Faktiškai didžiausias val- 
stijų biudžeto išlaidų punktas yra švietimas. 

JEANAS-JACgUES'As: Kadangi švietimas yra svarbus, Jūsų pavyzdys 
man padeda užbaigti savo argumentaciją. Imkime mūsų hipotetines 
politijas, Silvaniją ir Federalinę Sąjungą. Jūs prisimenate, kad Silvani- 
jos dienotvarkė apima tik mokyklas, o Federalinės Sąjungos dieno- 
tvarkė apima viską, išskyrus mokyklų reikalus. Dabar tarkime, daugu- 
ma Federalinės Sąjungos piliečių priėjo išvadą, jog jų mokyklų būklė 
tokia apgailėtina, kad šalyje turi būti įvesti vienodesni švietimo stan- 
dartai. Jei Sąjunga būtų unitarinė, aš abejoju, kad kuris nors iš mudvie- 
jų laikytų tironija ar net ne demokratija, jeigu būtų imtasi tokios nacio- 
nalinės politikos, kuri vietines mokyklines sistemas pakeltų iki reikia- 
mo lygio. Kaip tik taip elgiasi daugelis demokratinių šalių. Tačiau 
kadangi Federalinė Sąjunga yra ne unitarinė, o federalinė, tos šalies 
daugumai neleidžiama tobulinti mokyklų. Tačiau silvaniečiai gali 

sudaryti nedidelę visų piliečių mažumą; ir net Silvanijoje tie, kurie 
priešinasi federalinei kontrolei, gali sudaryti tik nedidelę daugumą. 

Galiu įsivaizduoti daugybę atvejų, kai teisingumo kriterijus palaiky- 
tų Silvanijos pretenzijas į autonomiją tam tikru konkrečiu reikalu. Bet 
ar Šiuo konkrečiu atveju nebūtų kartu ir neteisinga bei nedemokratiš- 
ka, jei mažumai - galbūt visai nežymiai mažumai - būtų leidžiama 
lemti, koks bus mokyklų lygis? Jei faktiškai federalinė valdžia būtų 
bejėgė ką nors padaryti? Jeigu daugumos principas yra apskritai patei- 
sinamas, tai ar jis nepateisinamas šiuo atveju? O jeigu jis negali būti 
pateisintas šiuo atveju, kaip jis apskritai gali būti pateisintas? 

JAMESAS: Atsakymai į Jūsų klausimus gali būti neapibrėžtesni negu 
Jūs manote. Kad Jums paaiškinčiau, kodėl, aš noriu nukreipti dėmesį 
nuo Silvanijos bei Federalinės Sąjungos ir aptarti labai abstrakčią 
politinę sistemą. Ši abstrakti sistema mus gali priversti permąstyti 
dienotvarkės klausimą. 

JEANAS-JACguUEs'As: Labai abstrakti politinė sistema? Ar galiausiai 
Jūs neprisiekiate ištikimybės Proto dievaitei? 

JAMEsAs: Aš visada ja žavėjausi. Šiaip ar taip, mano abstrakčioji 
sistema yra tokia: įsivaizduokite du stačiakampius, vieną kito viduje. 
M yra mažesnė sistema D, didesnės ir labiau apimančios sistemos, 
viduje. 

M - mažesnė, D - didesnė. Suprantate? Negali būti nieko paprastes- 
nio. 





Turiu Jus įspėti, kad neketinu dar sykį vaizduoti Silvanijos ir Fede- 
ralinės Sąjungos. Dabar tarkime, kad tiek D, tiek M valdomos demo- 
kratiškai, kiekviena savo dienotvarkės ribose, ir kad pirminės politi- 
nės visų piliečių teisės yra visiškai gerbiamos. Ar D dauguma visada 
būtų įgaliota diktuoti lokalinei M daugumai, tarkime, mokyklų klausi- 
mu? Arba, apvertus klausimą, ar vietinė M dauguma galėtų būti kon- 

stituciškai įgaliota kontroliuoti kai kuriuos reikalus - pvz., mokyklų - 
nepriklausomai nuo D daugumos? 

JEANAS-JAcCguUEs'AS: Manau, kad tai priklauso nuo to, ką Jūs turite 
galvoje, sakydamas “būtų įgaliota". 

JAMESAS: “Būti įgaliotam" man reiškia neapsiriboti vien tik efekty- 
vumu, patogumu ar nauda. D žmonėms gali būti patogu ar naudinga 
leisti M žmonėms kai kurių reikalų, pvz., mokyklų klausimu valdytis 
patiems. Tai reiškia paprasčiausiai pasakyti, kad D yra unitarinė siste- 
ma ir D dauguma mano esant naudinga deleguoti valdžią M. Akivaiz- 
du, kad dabar mus domina ne ši problema. Sakyti, kad M dauguma 
kartais būna įgaliota turėti persvarą prieš D daugumą, reiškia teigti, 
kad M žmonės turi teisę valdytis patys kai kurių reikalų atžvilgiu ir kad 
D neturi pažeisti šios teisės. Tačiau tuo pat metu, pagal mūsų prielai- 
dą, visų D piliečių, apimančių ir M piliečius, pirminės politinės teisės 
yra visiškai apsaugotos. 

JEANAS-JAcguEs'As: Bet jeigu šis įgaliojimas nėra tik patogumas ar 
nauda ir jei jis nėra pirminė politinė teisė, - teisė, būtina demokrati- 
niam procesui, - tada kokios rūšies “teisė" tai būtų? Ar žmonės tikrai 
turi pamatinę moralinę teisę į “vietinę" valdžią, panašiai kaip “teisę" 
į žodžio laisvę - tokią pamatinę moralinę teisę, kuri turi būti garantuo- 
ta konstituciškai? Nesu tikras, kaip galima tokią “teisę" pagrįsti. 

JAMESAS: Nesu tikras ir aš. Tačiau, nežiūrint to, aš tikiu, kad mes abu 
tikime į tokią teisę. Paaiškinsiu, kodėl. Manau, kad nepaisydamas 
mano neseno įspėjimo, Jūs tikrai įsivaizdavote M kaip vietinį junginį, 
o D - kaip nacionalinį junginį. Todėl, atsižvelgdamas į Jūsų ankstesnę 
argumentaciją, aš manyčiau, kad Jūs labiau simpatizuojate D žmonių 
pretenzijai tam tikra dalimi kontroliuoti M mokyklas. 

JEANAS-JACGUES'AS: Na taip, iš tikrųjų. Prisipažįstu, kad įsivaizdavau 
D, kaip, tarkim, Prancūziją ar net Jungtines Valstijas, o M kaip muni- 
cipalitetą ar kaip valstiją, o galbūt departamentą“. 

JAMEsAS: Na, o dabar įsivaizduokite, kad M yra tokia šalis kaip 
Prancūzija, o D yra transnacionalinė sistema kaip Europos Bendrija. 
Kaip dabar pasiskirstys Jūsų simpatijos? Ar norėtumėte, kad Prancūzi- 
jos švietimo sistema būtų kontroliuojama Europos Bendrijos? Įtariu, 
kad dabar Jūs labiau simpatizuojate M žmonių pretenzijoms kontro- 

liuoti savo vaikų švietimo sistemą, negu D pretenzijoms valdyti M 
žmones šių reikalų atžvilgiu? 

JEANAS-JACoUES'AS: Aš tik ką sakiau, kad taip. 

JAMESAS: Taigi: ar mes turėtume sakyti, kad D tik deleguoja švietimo 
kontrolę M? Bet kokia prasme D turi teisę tai daryti? Juk ne įstatyminė 
ar konstitucine. Moraline? Ar didesnis junginys visada turėtų turėti 
teisę valdyti kokį nors mažesnį junginį? Net toks griežtas federalizmo 
kritikas, kokiu aš laikau Jus, tuo kick suabejotų ir tam priešintųsi. 

JEANAS-JACgUES'AS: Dabar aš suprantu, kad Jūs pagarbinote ne Proto, 
o Painiavos dievaitę. Nemanau, kad mes kiek išsiaiškinome šį klausi- 
mą apie federalizmą ir daugumos valdžią. 

JAMEsAS: Ne, mano galva, mes tai padarėme. Proto ar painiavos 
padedami mes priėjome labai svarbią išvadą. Pats daugumos principas 
priklauso nuo tokių išankstinių prielaidų, susijusių su junginiu: kad 
junginys, kurio ribose šis principas veikia pats, yra teisėtas ir kad 
reikalai, kurių atžvilgiu principas taikomas, priklauso to junginio ju- 
risdikcijai. Kitaip sakant: ar daugumos valdžios apimtis ir sritis tinka 
kokiam nors konkrečiam junginiui, tai priklauso nuo tokių prielaidų, 
kurių niekaip negalima pagrįsti daugumos principu. Toks junginio 
pagrindimas yra už daugumos principo kompetencijos ribų, o tuo pa- 
čiu daugmaž už pačios demokratinės teorijos ribų. 


JUO DIDESNIS, JUO GERESNIS? 


JEANAS-JACgUES'AS: Manau, mes susipainiojome dėl to, kad ne- 
atskyrėme dviejų skirtingų klausimų: 1) Ar vienas tam tikros apimties ir 
tam tikros srities junginys tam tikru racionaliu požiūriu yra demokrati- 
škesnis už kitą? 2) Ar vienas junginys tam tikru racionaliu požiūriu 
labiau pageidautinas? Kai dėl pirmojo klausimo, tai čia aš matau dvi 
galimybes. Viena yra nuogi skaičiai. Kaip jau seniai tvirtino Rousseau, 
neišvengiama, kad juo didesnis piliečių skaičius, juo mažesnis kiekvie- 
no piliečio svoris nulemiant rezultatą. Jei laikysimės požiūrio, kad juo 
didesnis kiekvieno piliečio svoris, juo demokratiškesnė sistema, tada, 
kai kiti veiksniai vienodi, didesnė sistema turi būti ne tokia demokrati- 
ška kaip mažesnė sistema. Taigi galėdamas pasirinkti demokratas visa- 
da turėtų teikti pirmenybę mažesniam junginiui. 

JAMESAS: Brangusis Jeanai-Jacgues'ai, būgštauju, kad Jūsų dievaitė 
Jus apleido. Jei būtų teisinga, kad mažesnė sistema visada turėtų būti 
demokratiškesnė už didesnę, tada pati demokratiškiausia sistema susi- 
dėtų iš vieno asmens, o tai absurdiška. 

JEANAS-JACGUES'AS: Jūs galėjote pastebėti, kad mano išvada buvo 
griežtai sąlygota. Aš pasakiau: “Jei mes laikomės tokio požiūrio". O 
šito mes nepadarėme. Todėl mums lieka tik antroji iš dviejų galimy- 
bių, kurias aš ką tik minėjau. Tarkime, kad sistema yra demokrati- 
škesnė tokiu mastu, kokiu ji leidžia piliečiams valdytis patiems spren- 
džiant jiems svarbius reikalus. Tada daugeliu atveju didesnė sistema 
būtų demokratiškesnė už mažesnę, nes jos galimybės tvarkyti tam 
tikrus reikalus — taršą, fiskalinę ir monetarinę politiką, nedarbą, so- 
cialinę apsaugą, gynybą ir pan. — būtų didesnės. Tokiu požiūriu jun- 
ginys, pakankamai didelis, kad duotų žmonėms galimybę tvarkyti 
jiems svarbius reikalus, visada bus demokratiškesnis už bet kokį ma- 
žesnį junginį. 

JaMEsAS: Man atrodo, kad Jūs imatės reikalo vis dar nerimtai. Ar ne 
akivaizdu štai kas: kaip skaičiai patys savaime veda prie absurdo, taip 
1r sistemos galių kriterijus pats savaime verčia mus tarti, kad demokra- 
tiškiausia yra absurdiškai didelė sistema. Visai tikėtina, kad tokia 
sistema apima visus Žemės rutulio gyventojus. 

JEANAS-JACgUES'AS: Kad išvengtume absurdų, prie kurių veda kiek- 
vienas atskirai paimtas kriterijus, tarkime, kad imame abu kriterijus 
kartu ir ieškome optimalaus balanso tarp sistemos dydžio bei galių. 

JAMESAS: Puiki idėja! Mano galva, Jūs veikiausiai suradote sprendi- 
mo ieškojimo kryptį, jei apskritai įmanomas koks ncrs sprendimas. 
Bet atkreipkite dėmesį į du dalykus. Pirma, aš netikiu, kad teoriniai 
samprotavimai mums labai padėtų ieškant optimumo. Mums reikia 
žymiai didesnės paramos, negu gali suteikti Jūsų dievaitė. Mums rei- 
kia remtis sudėtingais ir diskutuotinais empiriniais bei utilitariniais 
sprendiniais. Negana to, kadangi empirinės sąlygos labai įvairios, 
visai pagrįsta tarti, kad net jeigu galima surasti optimumą, jis nebus tas 
pats skirtingose aplinkybėse ir istorinėse epochose. Ir pagaliau mes 
negalime tarti, kad vienam asmenų agregatui geriausiai tarnautų tik 
viena sistema. Vandens tiekimas, šiukšlių pašalinimas, mokyklos, tar- 
ša, gynyba - kiekvienas iš šių reikalų gali reikalauti skirtingo optimu- 
mo. Kaip padarinys gali atsirasti kompleksinė sistema, apimanti keletą 

arba daug demokratinės valdžios sluoksnių, ir kiekviename gali būti 
remiamasi šiek tiek skirtinga dienotvarke. 

JEANAS-JACgUES'As: Iš tikrųjų galėtų tikti sistema, sudėtingesnė už 
gana nelanksčių ribų federalinę sistemą, ar ne? 

JAMEsAS: Būgštauju, kad privalau su Jumis sutikti. Tačiau dabar 
noriu pastebėti antrą dalyką, man atrodo, išplaukiantį iš Jūsų pasiūly- 
mo. Pastebėkite, kad tiedu klausimai, kuriuos Jūs raginote atskirti, — 
koks junginys demokratiškesnis? ir koks junginys labiau pageidauti- 
nas? — ieškant optimumo persipynė. Tarkime, kad pasvėrus vienas 
sprendimas gali būti labiau pageidautinas už kitą, bet ne toks demokra- 
tiškas. Kaip mums nuspręsti, kuris geresnis? 

JEANAS-JACgUES'As: Kol kas mes netgi neaptarėme, ką turime galvoje 
sakydami, kad labiau pageidautina sistema kartais gali būti ne tokia 
demokratiška. Aišku, mes tarėme, kad politinės sistemos pageidauti- 
numą galime matuoti ne demokratiniu procesu, o kitais standartais. 
Turbūt galime jį matuoti pagal jo padarinius. Mes taip pat tarėme, kad 
tam tikromis aplinkybėmis būtų pateisinami kompromisai ir mes ne- 
tektume šiek tiek demokratijos, kad pasiektume daugiau kitokio pobū- 
džio pageidaujamų tikslų: šiek tiek mažiau proceso demokratijos ir 
šiek tiek daugiau pasiektų gerų rezultatų. 

JAMESAS: Taip, atrodo, kad mes iš tikrųjų priimame tokias prielaidas. 
Tačiau kompromisai ne visada neišvengiami. Jūs tikriausiai sutiksite, 
kad būtų gerai, jei mes galėtume tuo pačiu metu stiprinti demokratiją, 
apsisprendimą ir laisvę? 

JEANAS-JACgUES'AS: Kaip galėčiau nesutikti? 

JAMESAS: O jei federalinės struktūros tai padarytų įmanoma, Jūs 
turėtumėte sutikti, kad jos būtų pageidautinos, ar ne? 

JEANAS-JAcguEs'AS: Jei vien federalinės struktūros padarytų tai įma- 
noma, aš turėčiau sutikti. Tačiau malonėkite pasakyti, ką turite galvoje. 

JAMESAS: Šitai implikavo tai, ką jau esu sakęs. Tarkime, kad silva- 
niečiai yra unitarinės valstybės nariai. Pavadinkime ją Sąjunga. Ta- 
čiau tarkime, kad daug aistringiau už kitus Sąjungos piliečius jie tiki 
švietimo svarba ir skirtingai nuo kitų Sąjungos piliečių jie pasirengę 
mokėti didelius mokesčius, kad tik jų vaikai gautų geriausią įmanomą 
išsilavinimą. Kartu jie giliai tiki tam tikrais auklėjimo metodais ir 
tematika, o kiti Sąjungos piliečiai tuo netiki. Silvaniečių nelaimei, 
Sąjungoje jie sudaro mažumą, todėl negali pasiekti, kad būtų laikoma- 

si jų politikos. Tačiau galiausiai dėl šio ir kitų nesutarimų Sąjungos 
gyventojai nusprendžia, kad būtų gerai, jeigu jų unitarinė Sąjunga 
taptų Federaline Sąjunga, kuri, be kita ko, leistų silvaniečiams kontro- 
liuoti savąją švietimo sistemą ir jai paremti reikalingus mokesčius. 
Federalizmas įtinka kiekvienam: silvaniečiai gauna, ko nori, bet ir kiti 
Federalinės Sąjungos piliečiai taip pat bus patenkinti. Galbūt dabar, 
Jeanai-Jacgues'ai, sutiksite, kad toks federalinis sprendimas yra gry- 
nas pelnas demokratijai, apsisprendimui ir laisvei. 

JEANAS-JACGUES'AS: Žinoma, aš priverstas sutikti. Bet aš nesutinku, 
kad tokie rezultatai gali būti pasiekti tik federalizmo. O Jūs, atrodo, 
manote būtent taip. Ar Sąjungos gyventojai nebūtų galėję pasiekti 
lygiai to paties, duodami silvaniečiams teisę kontroliuoti mokyklas ir 
atitinkamą apmokestinimo teisę? Bet jiems nebūtina atsisakyti šios 
kontrolės. Jei pasikeistų įsitikinimai ar jei silvaniečiai bankrutuotų ir 
dėl to iškiltų pavojus nacionalinei ekonomikai, tada Sąjunga galėtų 
imtis kitokių priemonių. 

JAMEsAs: Mano galva, Jūs keliate klausimą apie tai, kiek saugiai 
silvaniečiai jaustųsi dėl ateities, jei nacionalinė dauguma galėtų susi- 
grąžinti savo teisę, kai tik panorėtų. Tai, ką Jūs vadinate “stipriu" 
federalizmu, užkirstų tam kelią, ir net anemiškas federalizmas sutruk- 
dytų tai padaryti. 

JEANAS-JACgUES'As: Mano galva, dabar mes grįžtame atgal. 

JAMEsAS: Be to, Jūs pastebėsite, kad sprendimus mes dar labiau 
nutolinome nuo grynų teorinių svarstymų srities. Sprendimai apie re- 
liatyvią alternatyvinių struktūrų vertę (atsižvelgiant į jų veikimą) pa- 
reikalaus empirinių Žinių, - arba grynų spėlionių, - kurių mes veikiau- 
siai nerasime jokiuose abstrakčiuose alternatyvų aprašymuose. Taigi, 
atrodo, kad, remiantis griežtai teoriniu samprotavimu, neįmanoma pri- 
eiti pagrįstos išvados dėl tinkamo demokratinio junginio. 

Manau, kad tokia išvada gali Jus nuliūdinti, Jeanai-Jacgues'ai, bet 
teorinis samprotavimas mums negali duoti atsakymų: mes privalėsime 
remtis praktiniu sprendimu. Tačiau, atrodo, kad net praktinis sprendi- 
mas negali duoti bendro atsakymo, galiojančio visiems laikams ir 
visoms vietoms. Patenkinamas atsakymas pernelyg priklauso nuo kon- 
kretybių. 

JEANAS-JACgUES'AS: Prieš visiškai atsisakant bendrųjų principų, aš 
noriu primygtinai pabrėžti, kad, jei atsakymo negalima gauti teoriniu 

būdu, tai nereiškia, kad sprendimai būtinai turi būti savavališki. Jei 
taip būtų, tada beveik visi politiniai sprendimai būtų savavališki. Tam 
tikros prielaidos, nuo kurių priklauso paties demokratinio proceso 
pagrįstumas, gali būti panaudotos. Štai pagrįstas sprendinys reikalau- 
tų iš mūsų pritarti alternatyviniams sprendimams, orientuojantis į du 
pirminius principus: kad kiekvieno asmens interesai turi būti traktuo- 
jami lygiai ir kad, nesant prievartinių priešingo dalyko rodiklių, taria- 
ma, jog suaugęs asmuo supranta savo interesus geriau negu bet koks 
kitas asmuo. Šie principai yra pernelyg bendri, kad atvestų prie už- 
baigtų atsakymų, ypač susidūrus su labai sudėtinga empirija. Bet, man 
atrodo, jie gali mums padėti surasti racionalius atsakymus. 


DEMOKRATINIO JUNGINIO KRITERIJAI 


Kaip nutarė Jeanas-Jacgues'as ir Jamesas, tinkamos demokra- 
tinio junginio apimties ir srities problemos mes negalime išspręsti, 
neišeidami už demokratinės teorijos ribų. Kaip ir daugumos valdžia, 
demokratinis procesas suponuoja tinkamą junginį. Demokratinio pro- 
ceso kriterijai suponuoja paties junginio teisėtumą. Jei pats junginys 
nėra tinkamas ar teisėtas, — jei jo apimtis ar sritis nepateisinama, - 
tada demokratinės procedūros paprasčiausiai negali padaryti jo teisė- 
tu. Be to, kaip irgi nutarė Jeanas-Jacgues'as ir Jamesas, kad prieitume 
pagrįstą sprendimą dėl demokratinių junginių apimties ir srities, turi- 
me išeiti už teorinio proto ribų ir įsigilinti į praktinių svarstymų sritį. 

Tačiau, kaip užsiminė Jeanas-Jacgues'as, būtų klaidinga nuspręsti, 
kad negalima pasakyti daugiau nieko.“ Man atrodo, pagrįsta tarti, kad 
tinkamos demokratinio junginio srities ir apimties reikalavimas patei- 
sinamas tokiu mastu, kokiu jis atitinka septynis kriterijus. Ir atvirkš- 
čiai, juo blogiau jis patenkina tuos kriterijus, juo mažiau pateisinamas 
šis reikalavimas. 

Tačiau nė vienas iš šių kriterijų pats savaime nėra adekvatus. Kiek- 
vieno kriterijaus paslėpta prielaida yra įžymusis “visiems kitiems da- 
lykams esant lygiems" ir ypač prielaida “kitiems šešiems kriterijams 
esant lygiai gerai patenkintiems“. 

1. Sritis ir apimtis gali būti apibrėžta aiškiai. Ypač svarbu, kad toji 
"sritis — asmenys, sudarantys tą junginį, - būtų aiškiai apribota. Be 

abejonės, tai yra viena priežastis, dėl kurios teritorinės ribos — nors, 
griežtai tariant, ir neesminės - taip dažnai naudojamos apibrėžti jungi- 
nio sričiai, ypač jei jos išreiškia aiškius istorinius ar geografinius 
veiksnius. Atvirkščiai, juo neapibrėžtesnė sritis ir apimtis, juo labiau 
tikėtina, kad įsteigtas junginys bus įveltas į teisinius kivirčus ar net 
pilietinius karus. 

2. Žmonės, gyvenantys numatomoje srityje, labai pageidauja politi- 
nės autonomijos, liečiančios reikalus, susijusius su numatoma apim- 
timi. Ir visai nesvarbu, ar toji apimtis būtų tick siaura, kad liestų tik 
vietinės mokyklinės lentos kontrolę, ar tokia plati, kad liestų visišką 
suverenitetą. Primesti politinę autonomiją tokiai grupei, kurios nariai 
jos nenori (pvz., dėl to, kad jie nori išsaugoti ar įsigyti daugiau ar 
mažiau priskiriančio junginio narystę), būtų tokia pat prievarta, kaip ir 
tai grupei autonomijos nesuteikti. Negana to, tokiu mastu, kokiu ati- 
tinkamo junginio nariai nesutinka, - nes vieni asmenys nori politinės 
autonomijos, o kiti ne, - bet koks sprendimas bus prievartinis. 

3. Žmonės, gyvenantys numatomoje srityje, labai pageidauja val- 
dytis patys per demokratinį procesą. Atvirkščiai, kokios nors grupės 
keliamos politinės autonomijos reikalavimas pateisinamas juo ma- 
žiau, juo labiau tikėtina, kad naujoji jų valdžia negerbs demokratinio 
proceso. Teisė į savivaldą nesuponuoja teisės sukurti prievartinę val- 
džią. 

4. Numatoma apimtis neišeina už teisėtų ribų ta prasme, kad ji 
nepažeidžia pirminių politinių teisių (tai kitas būdas suformuluoti tre- 
čiąjį kriterijų) ar kitų pamatinių teisių bei verčių. Atvirkščiai, kokios 
nors grupės keliamas autonomijos reikalavimas pateisinamas juo ma- 
Žiau, juo stipresni motyvai tikėtis, kad, gavusi autonomiją, toji grupė 
padarys rimtą žalą savo nariams arba jai nepriklausantiems asmenims. 

5. Numatomos apimties viduje numatomam junginiui priklausančių 
asmenų interesus labai veikia tokie sprendimai, kurių jie negali rimtai 
kontroliuoti. Kaip matėme, teisės dalyvauti priimant svarbius sprendi- 
mus reikalavimai tam tikrais atvejais gali būti geriausiai patenkinami, 
priskiriant tuos asmenis, kurie esamu momentu yra išskirti iš egzistuo- 
Jančio junginio. Kitais atvejais geresnis sprendimas galėtų būti toks: 
asmenims, jau priskirtiems egzistuojančiam junginiui, leisti sufor- 
muoti junginį, kuris būtų iš dalies (ar net visiškai) autonomiškas reika- 
lų, priklausančių tam tikrai apimčiai, atžvilgiu. Atvirkščiai, priskyri- 

mo ar nepriklausomybės reikalavimas negali būti pateisinamas, jei jį 
kelia asmenys, kurių interesai nėra labai veikiami to junginio priima- 
mų sprendimų. 

6. Konsensas tarp asmenų, kurių interesai labai veikiami, bus tvir- 
tesnis, negu jis būtų esant kokioms nors kitoms įmanomoms riboms. 
Pagal šį kriterijų visiems kitiems dalykams esant lygiems (kitiems 
kriterijams esant lygiai gerai patenkintiems), viena ribų sistema geres- 
nė už kitą tokiu mastu, kokiu ji leidžia didesniam asmenų skaičiui 
daryti tai, ką jie nori daryti: tokia prasme šis kriterijus įtvirtina asme- 
ninės laisvės vertę. Ir, kaip pabrėžė Jamesas, geriausias sprendimas 
kartais gali paskatinti laisvę, apsisprendimą ir demokratiją. Žinoma, ir 
atvirkščiai: numatomas junginys yra juo mažiau pageidautinas, juo 
labiau jis skatina konfliktą dėl tikslų ir todėl padidina skaičių tokių 
asmenų, kurie negali pasiekti savųjų tikslų. 

7. Matuojant visais tinkamais kriterijais, pelnas turi persverti nuo- 
stolius. Žinoma, tai ne daugiau kaip bendras racionalus pasirinkimo 
kriterijus ir kaip toks jis vos ne tuščias: tai visaapimantis kriterijus, 
kuris didžia dalimi jau buvo numatytas ankstesnių kriterijų. Bet jis 
naudingas todėl, kad mums primena, jog bet koks demokratinio proce- 
so apimties ir srities problemos sprendimas beveik tikrai bus susijęs 
tiek su nuostoliais, tiek su pelnu. Kaip matėme, nuostolių ir pelnų 
įvertinimas reikalauja iš mūsų naudotis keletu skirtingų kriterijų. Be 
gryno pelno, matuojamo minėtais šešiais kriterijais, galima pridurti ir 
kitką: nuostolius ir pelnus, susijusius su komunikacija, derybomis, 
administracija, ekonominiu efektyvumu ir t.t. Tie kriterijai daugiausia 
reikalautų kokybinių įvertinimų. Kiekybiniai įvertinimai būtų iliuzi- 
niai, nes jie paprastai nepaiso, iškreipia ar užgožia daugumą lemtin- 
giausių sprendimų. Todėl beveik ar visai neįmanoma galutinai įrodyti, 
kad vienas sprendimas yra akivaizdžiai geriausias. Kadangi negalima 
prieiti aiškiai geriausio sprendimo, konkretaus sprendimo šalininkai 
perdėtų pelną ir ignoruotų nuostolius; 0 jų oponentai perdėtų nuosto- 
lius ir minimizuotų pelną. 

Todėl realiame pasaulyje atsakymai į klausimą “kas sudaro “liaudį", 
keliant demokratinius tikslus?", matyt, dažniausiai ateina iš politinio 
veiksmo ir konflikto srities, kurioje esama smurto bei prievartos, o ne 
iš spekuliatyvinių išvadų dėl demokratinių principų bei demokratinės 
praktikos. Juk, kaip matėme, spręsdama šią dalinę problemą, demo- 

kratinė teorija toli mūsų nuvesti negali. Kaip sakiau, demokratinės 
idėjos negarantuoja galutinio atsakymo. Jos suponuoja, kad tokį atsa- 
kymą pateikia (ar pateiks) istorija bei politika. 

Sakyti, kad suaugę asmenys turi teisę dalyvauti demokratiniame 
procese, kai priimami kolektyviniai sprendimai, kuriems jie gali būti 
priversti paklusti, tai ne tas pat, kas sakyti, kad kiekvienas asmuo turi 
teisę tapti piliečiu tokio politinio junginio, kuris galėtų geriausiai 
apsaugoti ir puoselėti jo (arba jos) interesus. Kadangi neįmanoma 
pasiekti tobulų konsensinių demokratinių sistemų pasaulio, tie politi- 
niai junginiai, kuriuos demokratinės politijos piliečiai gali susikurti, 
niekada tobulai neatitiks kiekvieno piliečio interesų. Kiekvienas spe- 
cifinis, konkretus ir įmanomas alternatyvinis geriausio junginio pro- 
blemos sprendimas beveik be abejonės bus naudingesnis tam tikrų 
piliečių interesams labiau negu kitų. Taigi ir šiuo atveju, nežiūrint 
demokratinių idėjų perfekcionistinių pažadų, geriausias galimas jun- 
ginys tam tikriems piliečiams bus ne pats geriausias. 

Tačiau atsižvelgiant į istorinius laiko bei vietos ribotumus ir spren- 
džiant pagal racionalius kriterijus, kai kurie alternatyviniai junginiai 
yra geresni už kitus. Problema ne ta, kad negalima prieiti racionalių 
sprendimų, kas geriau, kas blogiau. Problema ta, kad tie sprendimai, 
veikiausiai, bus negalutiniai ir labai diskutuotini. 


PENKTA DALIS 


DEMOKRATIJOS RIBOS 
IR GALIMYBĖS 


PENKIOLIKTAS SKYRIUS 


Antroji demokratinė 
transformacija: 

nuo miesto-valstybės 

prie nacionalinės valstybės 


Moderniosios demokratijos idėjos ir demokratinė praktika yra 
dviejų didžiųjų politinio gyvenimo transformacijų padarinys. Pirmoji, 
kaip matėme, įsismelkė į senovės Graikiją bei Romą V a. pr. Kr. ir 
išnyko iš Viduržemio civilizacijos prieš prasidedant krikščioniškajai 
erai. Po tūkstančio metų keletoje Viduramžių Italijos miestų-valstybių 
taip pat atsirado liaudies valdžia, kuri sunyko Renesanso epochoje. 
Abiem atvejais demokratinių ir respublikoniškų idėjų bei atitinkamos 
praktikos vieta buvo miestas-valstybė. Abiem atvejais liaudies valdžia 
galiausiai ištirpo imperiniame ar oligarchiniame valdyme. 

Antra didžioji transformacija, kurios paveldėtojai esame ir mes, pra- 
sidėjo demokratijos idėjai laipsniškai persikeliant iš miesto-valstybės į 
kitą istorinę vietą - platesnę nacijos, šalies ar nacionalinės valstybės 
sritį.! Kaip politinis judėjimas, o kartais ir kaip įsigalėjusi tikrovė, ne tik 
kaip idėja, XIX a. ši antroji transformacija įgavo didelį pagreitį Europo- 
jeirangliškai kalbančiame pasaulyje. XX a. demokratijos idėja jau tapo 
nebe siaura doktrina, pripažinta tik Vakaruose, mažos pasaulio gyven- 
tojų dalies, ir keletą šimtmečių gyvavusi tik nežymioje žemės rutulio 
dalyje. Nors toli gražu neįsigalėjusi visame pasaulyje, antroje šio am- 
žiaus pusėje demokratija šiuolaikine prasme tapo universalia jėga kaip 
politinė idėja, kaip siekinys ir kaip ideologija. 


ANTROJI TRANSFORMACIJA 


Tačiau šis antrasis su demokratijos idėjomis ir demokratine 
praktika susijęs pakitimas smarkiai transformavo demokratinio proce- 

so įgyvendinimo sampratą. Galingiausia (nors ne vienintelė) šios tran- 
sformacijos priežastis — tai jos perslinkis iš miesto-valstybės į nacio- 
nalinę valstybę. O dabar, be nacionalinės valstybės, yra galimybė 
atsirasti net didesnėms, labiau priskiriančioms antnacionalinėms poli- 
tinėms asociacijoms. Nors ateitį numatyti sunku, politinės santvarkos 
apimties išaugimas jau sukūrė moderniąją demokratinę valstybę, visai 
skirtingą nuo miesto-valstybės demokratijos. 

Daugiau negu du tūkstančius metų - nuo klasikinės Graikijos iki 
XVIII a. - viena pamatinė Vakarų politinės minties prielaida buvo ta, 
kad demokratinėse ir respublikinėse valstybėse piliečių korpusas bei 
valstybės teritorija turi būti nedideli - pagal šiuolaikinius standartus 
netgi mikroskopiniai. Paprastai buvo manoma, kad demokratinė ar 
respublikinė valdžia tinka tik mažoms valstybėms.* Taigi polio - ma- 
žo vieningo giminaičių ir bičiulių miesto-valstybės — idėja ir idealas 
gyvavo ir po to, kai patys miestai-valstybės visai išnyko kaip istorijos 
reiškinys. 

Nežiūrint įspūdingo persų pralaimėjimo graikams, mažas miestas- 
valstybė negalėjo ilgai varžytis su didesniu imperinio tipo kaimynu, ką 
aiškiai parodė Makedonija ir Roma. Daug vėliau nacionalinės valsty- 
bės iškilimas, dažnai lydimas išplėstos nacionalumo koncepcijos, iš- 
stūmė micstus-valstybes ir mažytes kunigaikštystes. Tik keletas išim- 
čių, tokių kaip San Marinas ir Lichtenšteinas, išliko iki šių dienų kaip 
įstabus dingusios pracitics palikimas. 

Dėl nacionalinių valstybių iškilimo, apytikriai nuo XVII a., demo- 
kratijos idėja nebūtų turėjusi ateities, jeigu jos vieta nebūtų persikė- 
lusi iš miesto-valstybės į nacionalinę valstybę. Visuomenės sutartyje 
(1762) Rousseau buvo vis dar ištikimas liaudies, savo rankose turin- 
čios galutinę valstybinės valdžios kontrolę, vizijai; tokia valstybė, 
pakankamai maža tick gyventojų skaičiumi, tiek teritorija, duoda ga- 
limybę visiems piliečiams susirinkti kartu tam, kad įgyvendintų savo 
suverenitetą per vienatinį liaudies susirinkimą. Bet nepračjo nė šimt- 
metis, kai įsitikinimas, kad nacija ar šalis yra "natūralus" suverenios 
valdžios junginys, tapo toks savaime suprantamas, kad savo Svarsty- 
muose apie atstovaujamąją valdžią Johnas Stuartas Millis, vienu sa- 
kiniu konstatuodamas tai, kas jam ir jo skaitytojams buvo priimtina 
kaip savaime akivaizdi tiesa, atsisakė įprastinės daugiau nei dviejų 
tūkstantmečių išminties, atmesdamas prielaidą, kad savivalda būtinai 

reikalauja tokio nedidelio junginio, jog galėtų susirinkti visas piliečių 
korpusas (Mill [1861] 1958, 55). 

Tačiau net Millis iki galo nesuvokė, kaip radikaliai didelis masto 
išaugimas neišvengiamai transformuos demokratijos institucijas ir de- 
mokratinę praktiką. Šis epochinis demokratijos vietos pasikeitimas 
sukėlė mažų mažiausiai aštuonis svarbius padarinius. Visi kartu jie 
leidžia įžvelgti didžiulį kontrastą tarp moderniosios demokratinės val- 
stybės ir senųjų demokratinių bei respublikinių valdžių idealų ir prak- 
tikos. Dėl šios priežasties modernųjį demokratinės idėjos palikuonį 
kankina protėvių prisiminimas, nuolat lydimas liūdnos dejonės, kad 
dabarties praktika labai nutolo nuo senovės idealų. (Užmirštama, kad 
pati senovės praktika menkai atitiko senovės idealus.) 


AŠTUONI PADARINIAI 


Trumpai apibendrinsiu svarbiausius milžiniško masto išaugi- 
mo padarinius. Tolesniuose skyriuose keletą jų aptarsiu ir detaliau. 


1. Atstovavimas 


Žinoma, akivaizdžiausia permaina yra ta, kad atstovai pakeitė 
senovinės demokratijos piliečių susirinkimą. (Millis vienu sakiniu 
nubraukia tiesioginę demokratiją traktate apie atstovaujamąją val- 
džią.) Aš jau paaiškinau, kaip atstovavimas, iš pradžių nedemokratinė 
institucija, buvo pertvarkytas į esminį moderniosios demokratijos ele- 
mentą (2 skyrius). Dar keletas žodžių gali padėti suprasti atstovavimą. 

Kaip priemonė, padedanti demokratizuoti nacionalinių valstybių val- 
džią, atstovavimas gali būti suprastas tiek kaip istorinis reiškinys, tick 
kaip lygybės logikos pritaikymas didelio masto politinci sistemai. 

Pirmos sėkmingos pastangos demokratizuoti nacionalinę valstybę 
dažniausiai pasirodė šalyse, turinčiose įstatymų leidžiamuosius insti- 
tutus, kurie turėjo atstovauti tam tikricms aiškiai diferencijuotiems 
socialiniams interesams: aristokratų, prastuomenės, žemvaldžių, ko- 
mercinį interesą ir pan. Todėl, kai judėjimai už didesnę demokratiza- 
ciją.sustiprėjo, “atstovaujamosios" įstatymų leidybos projektas netu- 

rėjo būti nuaustas iš abstrakčių demokratinių idėjų voratinklinių siū- 
lų: jau egzistavo konkrečios, nors ir nedemokratinės įstatymų leidžia- 
mosios bei atstovaujamosios valdžios. Todėl reformos šalininkai, ku- 
rie ankstyvosiose stadijose retai kada turėjo bent menkiausią tikslą 
sukurti priskiriančią demokratiją, egzistuojančią įstatymų leidžiamąją 
valdžią siekė padaryti labiau “atstovaujama", išplėsdami balsavimo 
teisę, įvesdami tokią rinkimų sistemą, kuri įgalintų narius geriau atsto- 
vauti elektoratą, ir užtikrindami, kad rinkimai būtų laisvi ir sąžiningi. 
Be to, jie siekė užtikrinti, kad aukščiausioji vykdomosios valdžios 
grandis (prezidentas, ministras pirmininkas, kabinetas ar valdytojas) 
būtų išrinkta įstatymų leidžiamosios valdžios (ar Bendruomenių rū- 
mų) daugumos arba viso elektorato. 

Nors šis trumpas bendro kelio į demokratizaciją aprašas negali įver- 
tinti daug svarbių variacijų kiekvienoje šalyje, apytikriai kažkas pana- 
šaus vyko pirmose demokratizuojamose nacionalinėse valstybėse. Pa- 
vyzdžiui, tai vyko ikirevoliucinėse Amerikos kolonijose — pusantro 
šimto metų protodemokratinio vystymosi laikotarpis, kurio svarba daž- 
nai neįvertinama,- ir, išsikovojus nepriklausomybę, trylikoje Ameri- 
kos valstijų. Žinoma, po nepriklausomybės paskelbimo projektuodami 
Konfederacijos sutartį Amerikos lyderiai turėjo sukurti nacionalinį 
kongresą faktiškai iš nieko; ir netrukus po to JAV Kongresas įgavo 
patvaresnį pavidalą 1787 m. Konstituciniame suvažiavime. Tačiau 
sudarinėdami Konstituciją delegatai į konvenciją kaip išeities tašką 
visada ėmė specifinius britų konstitucinės sistemos bruožus, - ypač 
karalių, dviejų rūmų parlamentą, ministrą pirmininką ir kabinetą, - 
nors jie ir pakeitė britų modelį, pritaikydami prie naujų sąlygų, esančių 
šalyje, sudarytoje iš trylikos suverenių valstybių ir neturinčioje nei 
monarcho kaip valstybės galvos, nei paveldimųjų perų, reikalingų 
Lordų rūmams. Nors laikui bėgant paaiškėjo, kad jų priimtas pagrindi- 
nio vykdomosios valdžios subjekto problemos sprendimas - rinkėjų 
kolegija — neatitinka to meto demokratinių impulsų, netrukus prezi- 
dentas buvo pradėtas realiai rinkti tokiu būdu, kurį praktiškai galima 
laikyti visuotiniais rinkimais. 

Britanijoje XVII a. pabaigoje, kur ministras pirmininkas jau tapo 
priklausomas nuo parlamentinės daugumos pasitikėjimo, svarbiausias 
demokratinių judėjimų tikslas nuo 1832 m. buvo išplėsti balsavimo 
teisę Parlamento nariams ir užtikrinti, kad jo rinkimai būtų sąžiningi ir 

laisvi.? Skandinavijos šalyse, kur kaip ir Anglijoje įstatymų leidžia- 
mieji korpusai egzistavo nuo Viduramžių, iškilo uždavinys ministrą 
pirmininką padaryti priklausomą nuo parlamento (o ne nuo karaliaus), 
ir išplėsti balsavimo teisę parlamento rinkimuose. Tas pat buvo Olan- 
dijoje ir Belgijoje. Nors nuo 1789 m. Revoliucijos iki 1871 m. Trečio- 
sios Respublikos Prancūzijos kelias buvo kiek kitoks (balsavimų tei- 
sės plėtimą paprastai lydėjo vykdomosios valdžios despotizmas), tai, 
ko reikalavo demokratiniai judėjimai, nesiskyrė nuo to, kas vyko visur 
kitur. Kanados, Australijos ir Naujosios Zelandijos politinės instituci- 
jos buvo suformuotos remiantis jų pačių kolonijine patirtimi, kuri 
apėmė svarbius parlamentinės valdžios elementus, ir Britanijos bei 
Amerikos konstitucinėmis sistemomis. 

Šios nedidelės istorijos tikslas - pabrėžti, kad judėjimai, siekę de- 
mokratizuoti nacionalinių Europos ir Amerikos valstybių valdžias, 
neprasidėjo nuo tuščios vietos. Šalyse, kurios nuo XVIII a. pabaigos 
iki (apytikriai) 1920 m. buvo pagrindiniai sėkmingos demokratizaci- 
jos centrai, įstatymų leidybos struktūros, atstovavimo sistemos ir net 
rinkimai jau buvo gerai žinomos institucijos. Todėl kai kurios būdin- 
giausios moderniosios demokratijos institucijos, neišskiriant nė pa- 
čios atstovaujamosios valdžios, buvo ne tik abstrakčių samprotavimų 
apie demokratinio proceso reikmes padarinys. Jos atsirado specifiškai 
ir nuosekliai modifikuojant jau egzistuojančias politines institucijas. 
Jeigu jos būtų sukurtos tik demokratijos šalininkų, besiremiančių vien 
abstrakčiais demokratinio proceso metmenimis, rezultatai veikiausiai 
būtų buvę kitokie. 

Tačiau būtų klaidinga egzistuojančių įstatymų leidybos institucijų 
demokratizavimą interpretuoti tik kaip egzistuojančių institucijų adap- 
taciją ad hoc*. Kai demokratijos vieta persikėlė į nacionalinę valstybę, 
politinės lygybės logika, dabar taikoma šalims, daug didesnėms už 
miestą-valstybę, aiškiai implikavo, kad didžiumą įstatymų leidybos 
dabar turi vykdyti ne susirinkę piliečiai, 0 jų išrinkti atstovai.“ Juk 
tada, kaip ir dabar, buvo aišku, kad, jei piliečių skaičius viršija mažą, 
nors ir netikslų skaičių piliečių, galinčių susirinkti į vieną vietą (ar net 
Jei jie ir gali tai padaryti, turinčių galimybę dalyvauti kitaip negu tik 
balsuojant) proporcija neišvengiamai turi vis mažėti ir mažėti. Netru- 


* Šiuo atveju (lot. k.) - Red. 

kus aš detaliau aptarsiu dalyvavimo problemą. O dabar noriu pabrėžti, 
kad atstovaujamoji valdžia nebuvo įskiepyta į demokratinę idėją pa- 
prasčiausiai dėl egzistuojančių institucijų inercijos ar įprastumo. Tie, 
kurie ėmėsi modifikuoti tas institucijas, gerai suprato, kad, norint 
pritaikyti politinės lygybės logiką didelio masto nacionalinei valsty- 
bei, “tiesioginę" piliečių demokratiją reikia pakeisti (ar bent jau papil- 
dyti) atstovaujamosiomis valdžiomis. Tai buvo pastebėta daug sykių, 
kol Millis galutinai neužfiksavo šio dalyko kaip savaime suprantamo. 
Net šveicarai, turėję ilgą susirinkimų valdžios tradiciją savo senovi- 
niuose kantonuose, pripažino, kad nacionaliniai referendumai negali 
gerai atlikti nacionalinio parlamento funkcijų. 

Tačiau, kaip teisingai numatė Rousseau Visuomenės sutartyje, at- 
stovavimas neišvengiamai turėjo pakeisti pilietybės ir demokratinio 
proceso prigimtį. Kaip matysime, didelio masto demokratija neturi kai 
kurių mažo masto demokratijos galimybių. Tačiau dažnai nepastebi- 
ma, kad toks pat teisingas yra ir priešingas dalykas. 


2. Neribotas plėtimasis 


Kai atstovavimas tapo priimtinu sprendimu, kliūtys, susiję su 
demokratinio junginio dydžiu, nulemtu miesto-valstybės susirinkimo 
ribų, buvo pašalintos. Iš principo atstovaujamajai valdžiai jokia šalis 
negali būti per plati, joks gyventojų skaičius per didelis. 1787 m. 
Jungtinės Valstijos turėjo apie keturis milijonus gyventojų. Toks skai- 
čius jau buvo gigantiškas pagal idealaus graikų polio matus. Kai kurie 
Konstitucinio suvažiavimo delegatai drąsiai numatė būsimas Jungti- 
nes Valstijos, turėsiančias šimtą milijonų ar daugiau gyventojų, ir šis 
skaičius buvo galiausiai viršytas 1915 m. 1950 m., kai Indija įvedė 
savo respublikinę parlamentinę sistemą, joje gyveno apie 350 mln. 
Žmonių ir jų vis daugėjo. Iki šiol neįmanoma nustatyti aukščiausios 
teorinės ribos. 


3. Dalyvaujamosios demokratijos ribotumai 


Tačiau kaip didesnio masto padarinys, tam tikros politinio 
dalyvavimo formos poliarchijose yra iš esmės labiau ribotos negu jos 

buvo miestuose-valstybėse. Nenoriu pasakyti, kad demokratiniuose ar 
respublikiniuose miestuose-valstybėse dalyvavimas iš tikrųjų pasiekė 
kažką panašaus į dalyvavimo galimybių ribas. Tačiau teoriškai dauge- 
lyje Antikos ir Viduramžių miestų-valstybių egzistavo tokios galimy- 
bės, kurių demokratinėje šalyje, net palyginti mažoje šalyje, nėra dėl 
didelio jos piliečių korpuso ir (tai ne taip svarbu) dėl jos teritorijos. 
Efektyvaus politinio dalyvavimo teorinė riba, net naudojantis moder- 
niomis elektroninės komunikacijos priemonėmis, sparčiai mažėja di- 
dėjant mastui. Dėl to vidutinis Jungtinių Valstijų ar net Danijos pilietis 
politiniame gyvenime negali dalyvauti taip pat visapusiškai kaip vidu- 
tinis daug mažesnio demo piliečių skaičius daug mažesnėje valstybė- 
je. Prie šio klausimo aš norėčiau sugrįžti kitame skyriuje. 


4. Įvairovė 


Nors priklausomybė tarp masto ir įvairovės nėra tiesioginė, 
galima sakyti, kad juo didesnis ir labiau priskiriantis politinis jungi- 
nys, juo labiau jo gyventojams būdinga politinio gyvenimo įvairovė, 
kurią sudaro lokalinis ir regioninis prieraišumas, etninė ir rasinė tapa- 
tybė, religija, politiniai įsitikinimai ir ideologijos, užsiėmimai, gyve- 
nimo būdas ir t.t. Piliečių, kuriuos vienija bendras prisirišimas prie 
miesto, kalbos, rasės, istorijos, mitų, dievų ir religijos, santykinai 
homogeniška populiacija, buvusi ryškia Antikos miesto-valstybės de- 
mokratinės vizijos dalimi, dabar tampa praktiškai nebeįmanoma. Bet, 
kaip mes galime dabar pastebėti, tampa įmanoma politinė sistema, 
esanti už ikimodernių liaudies valdžios šalininkų koncepcijos ribų. 
Tai atstovaujamoji valdžia, apimanti priskiriančius elektoratus ir pla- 
čią asmens teisių bei laisvių skalę, egzistuojanti didelėse šalyse, ku- 
rioms būdinga ypatinga įvairovė. 


5. Konfliktas 


Tačiau, kaip įvairovės padarinys, padidėja politinis susiskal- 
dymas; politinis konfliktas tampa neatskiriama politinio gyvenimo 
dalimi ir politinė teorija bei praktika priima konfliktą kaip normalų, o 
ne kaip nuo normos nukrypstantį politikos bruožą. 

Ryškus tokios permainos simbolis yra Jamesas Madisonas, Ameri- 
kos Konstituciniame suvažiavime 1787 m. ir vėliau ją gindamas Fede- 
ralistų raštuose (The Federalist Papers), tiesiai atmetė istorinį požiū- 
rį, atsispindėjusį antifederalistinėse nuostatose, pagal kurias pastanga 
suformuoti tokio groteskiško masto demokratinę respubliką kaip tryli- 
kos valstijų federalinė sąjunga yra absurdiška ir ydinga. Genialioje 
polemikoje Madisonas tvirtino štai ką: kadangi interesų konfliktai 
būdingi žmogaus bei visuomenės prigimčiai, o šių konfliktų raiškos 
negalima nuslopinti nenuslopinant laisvės, geriausias vaistas nuo skal- 
dymosi yra masto didinimas. Tokiu požiūriu, priešingu tradiciniam, 
pozityvus didelio masto nacionalinės valstybės respublikinės valdžios 
pranašumas yra tas, kad šiuo atveju esama tikimybės, jog politiniai 
konfliktai nepereis į smarkų pilietinį vaidą, kaip tai būdavo siauresnė- 
se miesto-valstybės ribose. 

Taigi priešingai klasikiniam požiūriui, pagal kurį galima tikėtis, 
kad homogeniškesnis piliečių korpusas turės gana vienodą bendrojo 
gėrio supratimą, dabar bendrojo gėrio sąvoka atskiedžiamą tam, kad 
ji galėtų apimti heterogeniškus prisirišimus ir įsitikinimus, susifor- 
mavusius įvairių piliečių bendruomenėje, kuriai būdinga daugybė 
prieštaravimų ir konfliktų. Faktiškai ši sąvoka yra tiek atskiesta, kad 
mes esame priversti kelti klausimą, ar bendrojo gėrio idėja dabar 
nėra tik gyvas senovinės vizijos priminimas. Negrįžtamos permainos 
šią viziją padarė visai netinkamą moderniojo ir postmoderniojo poli- 
tinio gyvenimo sąlygomis. Prie šios problemos sugrįšime 20 ir 21 
skyriuje. 


6. Poliarchija 


Šie masto pasikeitimai ir jo padariniai - atstovaujamoji val- 
džia, didesnė įvairovė ir konfliktų bei skaldymosi išaugimas — padėjo 
atsirasti sistemai tokių politinių institucijų, kurios, kartu paėmus, mo- 
derniąją atstovaujamąją demokratiją skiria nuo visų kitų politinių sis- 
temų, tiek nuo nedemokratinių režimų, tiek nuo ankstesnių demokrati- 
jų. Tokio tipo politinė sistema buvo pavadinta poliarchija. Šį terminą 
aš dažnai vartoju.? 

Poliarchija gali būti suprasta keleriopai: kaip pastangų demokrati- 

zuoti ir liberalizuoti nacionalinių valstybių politines institucijas isto- 
rinis padarinys; kaip ypatingas politinės santvarkos ar politinio režimo 
tipas, labai skirtingas ne tik nuo visų rūšių nedemokratinių sistemų, 
bet ir nuo ankstesnių mažo masto demokratijų; kaip politinės kontrolės 
sistema (tokia, kokią vaizdavo Schumpeteris), kurioje aukščiausi val- 
stybinės valdžios pareigūnai priversti elgtis taip, kad laimėtų rinkimus 
politiškai varžydamiesi su kitais kandidatais, kitomis partijomis ar 
grupuotėmis; kaip politinių teisių (aptartų anksčiau, 11 skyriuje) siste- 
ma; arba kaip sankaupa institucijų, reikalingų didelio masto demokra- 
tiniam procesui. Nors tokie poliarchijos interpretacijos būdai yra skir- 
tingi įdomiais ir svarbiais aspektais, jie neprieštarauja vieni kitiems. 
Priešingai, jie papildo vienas kitą. Jie paprasčiausiai pabrėžia skirtin- 
gus aspektus ar padarinius tų institucijų, kuriomis remiantis poliarchi- 
nę politinę santvarką galima atskirti nuo nepoliarchinių. 

Netrukus aš nagrinėsiu poliarchiją paskutiniuoju aspektu, kaip siste- 
mą politinių institucijų, reikalingų didelio masto demokratijai. Toles- 
niuose skyriuose matysime, kaip poliarchijos raida priklauso nuo tam 
tikrų esminių sąlygų; kaip, nesant vienai ar daugiau tų sąlygų, poliar- 
chija gali sužlugti; ir kaip po pilietinių vaidų ir autoritarinio valdymo 
poliarchija kartais gali būti atkurta. Mes taip pat apsvarstysime dabar- 
tinę poliarchijos vietą pasaulyje ir jos ateities galimybes. 


7. Socialinis ir organizacinis pliuralizmas 


Kita didesnio masto politinę santvarką ir nurodytus padari- 
nius - įvairovę, konfliktą bei poliarchiją - lydinti aplinkybė yra po- 
liarchijoje egzistuojantis didelis skaičius socialinių grupių bei organi- 
zacijų, kurios yra santykinai autonomiškos viena kitos ir valdžios 
atžvilgiu. Tai priimta vadinti pliuralizmu, arba, tiksliau, socialiniu ir 
organizaciniu pliuralizmu.“ 


8. Individo teisių ekspansija 


Nors ir ne taip tiesiogiai susijęs su masto pasikeitimu, vienas 
ryškiausių skirtumų tarp poliarchijos ir ankstesnių demokratinių bei 

respublikinių sistemų yra stulbinanti individo teisių ekspansija, pasi- 
reiškusi šalyse, turinčiose poliarchinę valdžią. 

Kaip matėme 1 skyriuje, klasikinėje Graikijoje laisvė buvo atskiro 
miesto, kuriame piliečiai buvo laisvi įstatymo viršenybės ir teisės 
dalyvauti priimančiame sprendimus susirinkime dėka, narystės atribu- 
tas (žr. p. 36 ir p. 455-456; pastaba 16 ir 17). Galima argumentuoti, 
kad mažoje ir santykinai homogeniškoje grupėje piliečių, susijusių 
giminystės, draugystės, kaimynystės, rinkos ir pilietinio tapatumo ry- 
šiais, dalyvavimas kartu su bendrapiliečiais priimant visus sprendi- 
mus, veikiančius visų bendrą gyvenimą, ir šitaip įgyvendinama ben- 
druomenės savivalda išreiškia tokią pamatinę ir reikšmingą laisvę, 
kad kitos teisės ir laisvės tampa nebe tokios svarbios. Tačiau kad 
atsvertume šį idealizuotą vaizdą, reikia pridurti, kad mažos bendruo- 
menės paprastai pasižymi ne savo laisve, o savo prievarta, ypač non- 
konformistų atžvilgiu. Net Atėnai nebuvo nusiteikę toleruoti Sokrato. 
Tokio išskirtinio asmens kaip Sokratas atžvilgiu viešpatavo įsitikini- 
mas, kad jis neturi “konstitucinės teisės" skelbti disidentinių pažiūrų. 

Ir priešingai, kaip parodžiau 13 skyriuje, šalyse, turinčiose poliar- 
chinę valdžią, įstatymo apibrėžtų ir veiksmingai saugomų individo 
teisių skaičius bei įvairovė laikui bėgant išaugo. Be to, kadangi pilic- 
tybė poliarchijose išsiplėtė taip, kad apima beveik visus suaugusius 
gyventojus, faktiškai visi suaugusieji turi pirmines politines teises; 
vergai, metckai ir moterys, graikų demokratijose išskirti iš pilnos 
pilietybės, visi gavo pilietines teises moderniose demokratinėse šaly- 
sc. Galiausiai daug individo teisių (tokių kaip teisė į sąžiningą teismo 
procesą) taikoma ne tik piliečiams; jos apima ir kitus, tam tikrais 
atvejais — visus šalies gyventojus. 

Būtų absurdiška šitokį nepaprastą individo teisių išsiplėtimą po- 
liarchijose paprasčiausiai sicti su išaugusio masto padariniais. Tačiau 
net jeigu didesnis visuomenės mastas yra tik viena iš keletos pricžas- 
čių, ir veikiausiai ne pati svarbiausia, jis be abejonės šiek tick pavei- 
kė individo teisių išsiplėtimą. Visų pirma, didelio masto demokratija 
reikalauja poliarchinių institucijų, ir, kaip matėme, šios institucijos 
neišvengiamai apima pirmines politines teises - teises, gerokai pra- 
nokstančias tas, kurias piliečiai turėjo ankstesnėse demokratinėse ir 
respublikinėse santvarkosc. Negana to, didesnis mastas veikiausiai 
skatina atidumą teisėms, kaip dalyvavimo priimant kolektyvinius 

sprendimus alternatyvai. Juk išaugus visuomenės mastui, kiekvienas 
asmuo neišvengiamai pažįsta vis mažesnę visų žmonių dalį ir savo 
ruožtu jį pažįsta vis mažesnė Žmonių dalis. Kiekvienas pilietis tampa 
svetimas vis didesnei kitų piliečių daliai. Socialinius saitus ir asme- 
ninę pažintį tarp piliečių išstumia socialinis nutolimas ir anonimišku- 
mas. Tokiomis aplinkybėmis asmens teisės, susietos su pilietybe, — 
ar paprasčiausiai su asmenybe, — gali įtvirtinti asmeninės laisvės 
sritį, ko negali padaryti dalyvavimas priimant kolektyvinius sprendi- 
mus. Toliau, augant įvairovei bei politiniam susiskaldymui, konku- 
renciniam politiniam konfliktui tampant normaliu ir pripažintu politi- 
nio gyvenimo aspektu, individo teisės gali būti vertinamos kaip poli- 
tinio konsenso pakaitalas. Jei galėtų egzistuoti visuomenė, kurioje 
nebūtų interesų konfliktų, niekas per daug nepasigestų asmeninių 
teisių: ko nori atskiras pilietis, to norėtų kiekvienas. Nors jokia vi- 
suomenė niekada nebuvo tokia homogeniška ar konsensinė, visuo- 
menėje, kurioje konsensas yra tvirtas (nors netobulas), didžioji dau- 
guma Žmonių galėtų tikėtis priklausyti daugumai taip dažnai, kad 
priimant kolektyvinius sprendimus jų pamatiniai interesai būtų visa- 
da apsaugoti. Bet jeigu interesų konfliktai yra normalus dalykas ir 
sprendimų padariniai yra labai netikri, asmeninės teisės kiekvienam 
duoda galimybę užsitikrinti tam tikrą erdvę, kurios negali lengvai 
pažeisti paprasti politiniai sprendimai. 


POLIARCHIJA 


Plačiausia savo prasme poliarchija yra politinė santvarka, pa- 
sižyminti dviem bendrais bruožais: 1) pilietybė apima santykinai dide- 
lę suaugusiųjų dalį ir 2) pilietybės teisės apima galimybę stoti opozi- 
cijon aukščiausiems valdžios pareigūnams ir juos pašalinti balsuojant. 
Pirmasis bruožas poliarchiją skiria nuo labiau išskiriančių valdymo 
sistemų, kur — nors opozicija toleruojama - valdžia ir legali opozicija 
apribota maža grupe, kaip buvo Britanijoje, Belgijoje, Italijoje ir kito- 
se šalyse prieš įvedant visuotinę rinkimų teisę. Antrasis bruožas po- 
liarchiją skiria nuo tų režimų, kur — nors dauguma suaugusiųjų yra 
piliečiai — pilietybė neapima teisės priešintis valdžiai ir prieš ją bal- 
suoti, kaip yra moderniuose autoritariniuose režimuose. 

Poliarchijos institucijos 


Apibrėžiant konkrečiau ir išskleidžiant tų dviejų bendrų bruo- 
žų turinį, poliarchiją galima apibūdinti kaip tokią politinę santvarką, 
kuriai būdingos septynios institucijos; jos visos turi egzistuoti, kad 
valdžią būtų galima laikyti poliarchine. 


1. Renkami pareigūnai. Valdžios politinių sprendimų kontrolė konsti- 
tuciškai įtvirtinama per renkamus pareigūnus. 

2. Laisvi ir sąžiningi rinkimai. Renkami pareigūnai yra išrenkami per 
dažnus ir sąžiningus rinkimus, kuriems apskritai nebūdinga prievarta. 

3. Priskirianti balsavimo teisė. Praktiškai visi suaugusieji turi teisę 
balsuoti renkant pareigūnus. 

4. Teisė balotiruotis. Praktiškai visi suaugusieji turi teisę siekti renka- 
mųjų pareigybių valdžioje, nors siekiant renkamos pareigybės am- 
žiaus riba gali būti aukštesnė negu įgyjant rinkimų teisę. 

5. Žodžio laisvė. Nesibijodami griežtos bausmės piliečiai turi teisę 
laisvai reikšti savo nuomonę apie įvairiausius politinius reikalus - 
kritikuoti pareigūnus, vyriausybę, režimą, socioekonominę santvar- 
ką ir viešpataujančią ideologiją. 

6. Alternatyvi informacija. Piliečiai turi teisę ieškoti alternatyvių in- 
formacijos šaltinių. Be to, alternatyvių informacijos šaltinių egzi- 
stavimas yra saugomas įstatymų. 

7. Asociacinė autonomija. Kad įgyvendintų įvairias savo teises, įskai- 
tant ir paminėtas anksčiau, piliečiai taip pat turi teisę steigti santy- 
kinai nepriklausomas asociacijas ar organizacijas, įskaitant nepri- 
klausomas politines partijas ir interesų siejamas grupes. 


Svarbu suprasti, kad šie teiginiai apibūdina realias, o ne tik nomina- 
lias teises, institucijas bei procesus. Faktiškai pasaulio šalys gali būti 
apytikriai klasifikuojamos pagal tai, kokiu mastu kiekviena iš šių 
institucijų įgyvendinama realiai. Todėl šios institucijos gali būti laiko- 
mos kriterijais, pagal kuriuos sprendžiama, kurios šalys valdomos 
poliarchiškai šiuo metu arba buvo taip valdomos anksčiau. Kaip maty- 
sime vėliau, toks skirstymas rangais ir tokios klasifikacijos gali būti 
panaudotos ištirti tas sąlygas, kurios skatina arba slopina poliarchijos 
egzistavimo tikimybę. 

Poliarchija ir demokratija 


Tačiau akivaizdu, kad poliarchija mes domimės ne tik todėl, 
kad ji yra politinės santvarkos tipas, būdingas moderniajam pasauliui. 
Čia ji mus domina visų pirma dėl jos santykio su demokratija. Taigi 
kaip poliarchija yra susijusi su demokratija? 


15.1 lentelė. Poliarchija ir demokratinis procesas 


Institutai... reikalingi tam, kad būtų 
patenkinti tokie kriterijai 


1. Renkami pareigūnai 
2. Laisvi ir sąžiningi rinkimai I. Balsavimo lygybė 


„Renkami pareigūnai 

„Priskirianti balsavimo teisė 

„Teisė balotiruotis 

„ Žodžio laisvė 

„Alternatyvi informacija 

„Asociacinė autonomija II. Efektyvus dalyvavimas 


201650 m 


„ Žodžio laisvė 
„Alternatyvi informacija 
„Asociacinė autonomija III. Apsišvietęs supratimas 


a: O r 


„Renkami pareigūnai 

„Laisvi ir sąžiningi rinkimai 

„Priskirianti balsavimo teisė 

„Teisė balotiruotis 

„ Žodžio laisvė 

„Alternatyvi informacija 

„Asociacinė autonomija IV. Dienotvarkės kontrolė 


La. 10 KLEALNA- 


„Priskirianti balsavimo teisė 

„Teisė balotiruotis 

„ Žodžio laisvė 

„Alternatyvi informacija 

„ Asociacinė autonomija V. Priskyrimas 

Trumpai tariant, poliarchijos institutai yra būtini didelio masto, ypač 
moderniosios nacionalinės valstybės masto, demokratijai. Problemą 
suformulavus šiek tiek kitaip, visi poliarchijos institutai būtini di- 

džiausiam įmanomam demokratinio proceso įgyvendinimui kokios 
nors šalies valdžioje. Sakyti, kad būtini visi septyni institutai — dar 
nereiškia sakyti, kad jų pakanka. Tolesniuose skyriuose norėčiau pa- 
nagrinėti tam tikras poliarchiškai valdomų šalių tolesnio demokratiza- 
vimo galimybes. 

Ryšys tarp poliarchijos ir demokratinio proceso kriterijų parodytas 
15.1 lentelėje. 


POLIARCHIJOS ĮVERTINIMAS 


Demokratams, gyvenantiems šalyse, valdomose autoritarinių 
režimų, būdinga karšta viltis, kad jų šalis vieną gražią dieną priartės 
prie poliarchijos. Demokratams, gyvenantiems šalyse, ilgą laiką val- 
domose poliarchiškai, būdingas įsitikinimas, kad poliarchija yra nepa- 
kankamai demokratiška ir turi būti paversta demokratiškesne. Tačiau, 
nors demokratai pateikia skirtingų vizijų, nurodančių, kokia turėtų 
būti aukštesnė demokratizacijos pakopa, kol kas jokia šalis nežengė 
aukščiau už poliarchiją, ant “aukštesnės" demokratijos pakopos. 

Nors demokratinių šalių, kur poliarchija be pertrūkio egzistavo kele- 
tą kartų ar dar ilgiau, intelektualai dažnai persisotina jos institucijomis 
1r niekina jos trūkumus, nesunku suprasti, kodėl šių institucijų neturin- 
tys demokratai jas laiko labai pageidautinomis, nežiūrint jų trūkumų. 
Juk poliarchija žmogui duoda labai daug teisių ir laisvių. Šiuo požiūriu 
jai negali prilygti jokia realiame pasaulyje egzistuojanti alternatyva. 
Nuo poliarchijos neatskiriama plati laisvės ir kontrolės zona, kurios 
negalima grubiai pažeisti, nesugriaunant pačios poliarchijos. O kadan- 
gi, kaip matėme, demokratinių šalių Žmonės siekia i- kitų teisių, lais- 
vių bei įgaliojimų, ta esmingoji zona dar labiau išsiplečia. Nors poliar- 
chijos institutai neužtikrina nei tokio lengvo ar aktyvaus piliečių daly- 
vavimo, koks gali iš principo egzistuoti mažame mieste-valstybėje, 
nei to, kad valdžią atidžiai kontroliuotų piliečiai ar kad politika visada 
atitiktų daugumos piliečių siekius, jie užkertą kelią kitam kraštutinu- 
mui, kai valdžia ilgą laiką vykdo politiką, giliai įžeidžiančią piliečių 
daugumą. Negana to, šios institucijos dažniausiai neleidžia valdžiai 
vykdyti tokios politikos, kuriai daug piliečių prieštarauja ir stengiasi 
jai pasipriešinti, energingai naudodamiesi savo teisėmis ir galimybė- 

mis. Nors piliečių įgyvendinama kolektyvinių sprendimų kontrolė yra 
silpnesnė negu ta stipri kontrolė, kurią jie galėtų įgyvendinti, jeigu 
tiesioginės demokratijos svajonė kada nors virstų tikrove, piliečių 
galia vetuoti pareigūnų perrinkimą ir išrinktų pareigūnų politiką yra 
labai didelė ir dažnai sėkmingai kliudo pareigūnams vykdyti politiką, 
nepriimtiną daugeliui piliečių. 

Taigi lyginant su istorinėmis ir dabartinėmis alternatyvomis, poliar- 
chija yra vienas nuostabiausių žmogaus kūrinių. Tačiau, be abejonės, 
ji ne visiškai įgyvendina demokratinį procesą. Demokratiniu požiūriu 
galima iškelti daug problemų, liečiančių šiandien egzistuojančias di- 
delio masto demokratines institucijas nacionalinėje valstybėje. Mano 
galva, svarbiausios problemos, kurioms bus skirta likusi knygos dalis, 
yra tokios: 


1. Kaip moderniajame ir postmoderniajame pasaulyje įmanoma (jei 
išvis įmanoma) įgyvendinti politinio dalyvavimo galimybes, ku- 
rios teoriškai egzistavo (nors dažnai nebuvo visiškai įgyvendina- 
mos praktikoje) nedidelio masto demokratijose ir respublikose? 

2. Ar poliarchija suponuoja tokias sąlygas, kurių neturi ir neturės 
dauguma šalių? Ar dėl to dauguma šalių nėra tinkamos poliarchi- 
jai ir linkusios į demokratijos žlugimą arba autoritarinę valdžią? 

3. Ar didelio masto demokratija apskritai įmanoma kaip realus fak- 
tas? O gal biurokratinės bei oligarchinės tendencijos neišvengia- 
mai panaikina jos esmę ir teisėtumą? 

4. Ar pliuralizmas, būdingas didelio masto demokratijai, lemtingai 
nesusilpnina jos galimybių įgyvendinti bendrąjį gėrį? Ir apskritai, 
ar bendrasis gėris kick žymesniu mastu egzistuoja realiai? 

S. Ir pagaliau ar būtų įmanoma peržengti istorinį poliarchijos slenk- 
stį ir pasiekti tobulesnį demokratinį procesą? Trumpai tarus, ar 
realiai įmanoma trečioji transformacija, atsižvelgiant į mūsų pa- 
saulio ribas ir galimybes? 


ŠEŠIOLIKTAS SKYRIUS 


Demokratija, 
poliarchija ir 
dalyvavimas 


Vienas demokratijos idėjos perkėlimo iš miesto-valstybės į 
nacionalinę valstybę padarinys yra tas, kad visiško piliečių dalyvavi- 
mo priimant kolektyvinius sprendimus galimybės yra ribotesnės negu 
jos būtų - bent jau teoriškai - daug mažesnėje sistemoje. Mūsų dieno- 
mis daugumai Žmonių šios ribos atrodo savaime suprantamos. Tačiau 
demokratinės idėjos prigimtis ir jos kilmė neleidžia išnykti vilčiai, kad 
šias ribas galima išplėsti sukuriant naujas (ar atkuriant senovines) 
demokratines formas ir institucijas. Todėl stiprus priešinis judėjimas, 
nukreiptas į visiškos dalyvaujamosios demokratijos idealą, išlieka tarp 
demokratijos šalininkų, kurie dažnai sugrįžta prie senesniosios demo- 
kratijos vizijos, kuri atsispindėjo Rousseau Visuomenės sutartyje ir 
graikų demokratijos (kaip ji egzistavo ne tiek istorinėje tikrovėje, kiek 
idealizuotame polyje) vaizdiniuose. 

Kai kurios esminės problemos iškyla Jeanui-Jacgues'ui ir Jamesui 
atnaujinus dialogą: 

JaMEsas: Aš dažnai pastebėdavau, Jeanai-Jacgues'ai, kad pripažin- 
damas visus moderniosios demokratijos privalumus, įskaitant teisę 
sakyti, kas tik Jums patinka, - teisę, kurią Jūs aiškiai branginate, nes 
taip dažnai ja naudojatės, - Jūs vis dėlto, atrodo, visada peikiate jos 
institucijas ir laimėjimus. Kartais aš galvoju, kad demokratinėse šaly- 
se demokratijos žlugimą galėtų labiau lemti ne jos oponentai, bet jos 
šalininkai utopistai. Turėdama tokius draugus kaip Jūs... 

JEANAS-JACEUES'AS: ... demokratija gali apsieiti be priešų. Išties 
smūgis žemiau juostos, Jamesai. Tai Jums nebūdinga ir Jūsų neverta, 


Demokratija, poliarchija ir dalyvavimas 301 


brangus bičiuli. Jūs kalbate apie demokratiją. Jei esu kritiškas, tai tik 
todėl, kad tai, ką Jūs ir kiti primygtinai vadinate “moderniąja demo- 
kratija", nėra ir negali būti labai demokratiška. Kodėl dalykams 
nedavus tikrų vardų ir moderniosios demokratijos nevadinus “oligar- 
chija"? | 

JAMESAS: Prašom atleisti, jei įžeidžiau Jus, Jeanai-Jacgues'ai. Ma- 
nau, kad mano pastaba yra visai tiksli. Bet aš pastebiu, kad šiandien 
Jūs nusiteikęs karingai, todėl aš pasislėpsiu, kol Jūs taikysitės ir šau- 
dysite. Prašau tęskite. 

JEANAS-JACgUEs'As: Dėkoju. Argi nėra visiškai aišku, kodėl tai, ką 
Jūs vadinate “poliarchija", yra apgailėtinas realios demokratijos pa- 
kaitalas? 

JAMEsAS: Atleiskite, tačiau aš žinau, kad frazė “reali demokratija" 
paprastai reiškia arba nerealią demokratiją, arba realią priespaudą, o 
dažniausiai ir vieną, ir kitą. Tačiau aš laukiu Jūsų paaiškinimų. Net 
iškelsiu klausimą, kurio Jūs laukiate: kodėl poliarchija yra apgailėti- 
nas realios demokratijos pakaitalas? 

JEANAS-JacCgUEs'As: Kadangi jokia valdžia šalies mastu negali būti iš 
tikrųjų demokratiška. Pagal klasikinę sampratą, demokratija visų pir- 
ma reiškė tiesioginį piliečių dalyvavimą: arba demokratija buvo daly- 
vaujamoji, arba ji buvo apgaulė. Kaip įrodinėjo Rousseau, remdama- 
sis antikine tradicija, tam, kad piliečiai būtų iš tikrųjų suverenūs, jie 
privalo turėti galimybę susiburti, kad valdytų per suverenią asamblėją. 
Kad taip būtų galima padaryti, piliečių korpusas - o anomis dienomis 
ir valstybės teritorija — turi būti mažas. Kaip jis pabrėžė, juo daugiau 
piliečių, juo turi būti mažesnė kiekvieno dalis dalyvaujant valdyme. 
Didelėje valstybėje ši dalis yra be galo maža. “Anglų tauta, - pastebė- 
jojis, - manosi esanti laisva; ji smarkiai klysta; ji laisva tik parlamen- 
to narių rinkimų metu; kai tik jie išrinkti — ji vergas, ji niekas" 
(Ruso Ž.Ž. Apie visuomenės sutartį... Kn. 3, sk. 15. P. 221). Suprantu, 
kad žmonėms, pripratusiems tik prie poliarchijos, tai suprasti neleng- 
va, tačiau koks nors atėnietis tai būtų supratęs iškart. 

JaMEsAsS: Nenoriu nukreipti mūsų dėmesio nuo Jūsų argumentacijos, 
pradėdamas nesibaigiančią diskusiją apie tai, ką “Rousseau turėjo 
galvoje iš tikrųjų", kurią aš mielai paliksiu tiems, kuriems patinka 
tokie dalykai. Taigi aš ignoruosiu jo iškreiptą demokratijos apibrėži- 
mą Visuomenės sutartyje, kur jis iškelia sąlygą, kad “demokratijoje" 

liaudis privalo ne tik kurti įstatymus, bet ir juos įgyvendinti. Todėl 
“demokratija" tampa neįmanoma. “Jeigu egzistuotų dievų tauta, ji 
valdytųsi demokratiškai. Bet žmonėms toks tobulas valdymas netin- 
ka." Pagal savo apibrėžimą jis visai teisus. Bet tai, ką jis vadino 
respublika, mes vadintume tiesiogine demokratija ar, dar tiksliau, 
asamblėjine demokratija. Aš taip pat nekreipsiu dėmesio į tai, kad 
atstovavimą jis laikė visiškai nepriimtinu tik Visuomenės sutartyje. 
Savo ankstesniuose darbuose jis jį laikė visai priimtinu dalyku; tą patį 
jis pripažino ir vėlesniuose darbuose. Manau, kad jam kaip ir mums 
buvo aišku, kad be atstovaujamųjų valdžių, pvz., Lenkija ir Korsika 
niekada negalėtų būti respublikomis (žr. ypač Fralin 1978). 

JEANAS-JACGUES'AS: Sutinku, kad argumentacija negali būti tęsiama 
moksliškai tyrinėjant Rousseau. Aš paminėjau jį ne tam, kad įtikinčiau 
Jus, savo naudai cituodamas didį vardą, kuris mudviejų įsitikinimu 
nieko neįrodo, nors, Dievas mato, aptariant tokius dalykus, tai labai 
paplitusi argumentacijos forma. Paminėjau jį tik todėl, kad esu įsitiki- 
nęs, jog jis buvo visiškai teisus dėl dydžio įtakos politiniam dalyvavi- 
mui padarinių. 

JAMEsSAS: Gal Jūs ir nustebsite, bet aš galvoju taip pat. Nesuprantu, 
kaip kas nors gali neigti, kad galimybė kiekvienam piliečiui tiesiogiai 
dalyvauti priimant kolektyvinius sprendimus, išskyrus balsavimą, at- 
virkščiai proporcinga šalies dydžiui. Kaip tik todėl didelio masto dc- 
mokratijos šalininkai taip žavėjosi atstovavimu. Atstovavimas yra aiš- 
kus kitaip neišsprendžiamos problemos sprendimas. 

JEANAS-JAcguUEs'As: Bet ar Jūs ką tik nepripažinote, kad atstova . mas 
neišsprendžia dalyvavimo problemos? Be to, argi Jūs nepriėmėte priv- 
laidos, kad dalyvavimo problema paprasčiausiai negali būti išspręs: 
didelėje sistemoje? Todėl ji gali būti išspręsta tik klasikiniu būav 
mažo masto demokratijos. 

JAMESAS: Jūs ir dauguma kitų asamblėjinės demokratijos šalininkų, 
atrodo, nesuvokiate, kad Jūsų pačių argumentacija labai greitai atsisu- 
ka prieš Jus. Aš jau sutikau, kad kai piliečių padaugėja, jų galimybės 
tiesiogiai dalyvauti priimant sprendimus neišvengiamai turi mažėti. 
Taip yra todėl, kad jeigu net niekas kitas neturi aukštutinės ribos, ją 
turi laikas. Paprasčiausia aritmetika rodo, kad jeigu dešimt piliečių 
susirinktų penkioms valandoms - gana ilgas susirinkimo laikas! - 
maksimalus lygus laikas, kiekvienam skiriamas kalbėti, parlamentiš- 

kai manevruoti ir balsuoti, yra trisdešimt minučių. Mažos komisijos 
yra tobulas dalyvaujamosios demokratijos pavyzdys, ar bent jau gali 
toks būti. Bet tokiu atveju, kaip daugumai mūsų Žinoma iš patirties, 
žmonės, turintys užsiimti kitais dalykais, nebus linkę kas mėnesį lan- 
kyti daug penkias valandas trunkančių komisijos susirinkimų. Tačiau 
Jūs ir Rousseau kalbate ne apie komisijas. Jūs kalbate apie valstybės 
valdymą, dėl Dievo meilės! 

JEANAS-JACgUES'As: Na, ne tik apie valstybės. Kitos organizacijos ir 
asociacijos taip pat gali veikti demokratiškai. 

JAMESAS: Žinoma, taip. Bet sugrįžkime prie dalyvavimo artimetikos. 
Jeigu tik pranokstamas komisijos dydis, visų narių galimybės daly- 
vauti sparčiai ir drastiškai mažėja. Štai: jei asamblėja trunka penkias 
valandas, o piliečių ne daugiau kaip šimtas, tada kiekvienas narys turi 
tris minutes. Esant trims šimtams narių, Jūs priartėjate prie nykstamai 
mažo vienos minutės momento. Piliečių, turinčių teisę dalyvauti klasi- 
kinių Atėnų asamblėjoje, buvo dvidešimt tūkstančių pagal vieną įpras- 
tinį vertinimą; kai kurie mokslininkai spėja, kad tas skaičius du ar tris 
kartus didesnis. Jei piliečių tik dvidešimt tūkstančių, o penkių valandų 
susirinkimo laiką padaliname lygiai, kiekvienas pilietis gali dalyvauti 
mažiau negu vieną sekundę! 

JEANAS-JacCguEs'As: Na, Jamesai, aš irgi galiu užsiimti aritmetika. 
Suprantu tokius skaičiavimus. Bet ar jie nėra klaidinantys? Galų gale 
ne kiekvienas nori ar turi dalyvauti šnekėdamas. Tarp dvidešimties 
tūkstančių Žmonių ncsama dvidešimties tūkstančių nuomonių kokiu 
nors klausimu, ypač jei piliečiai susirenka po to, kai per dienas, savai- 
tes, mėnesius jie dalyvaudavo diskusijose iki asamblėjos. Susirinkime 
gal tik dvi ar trys alternatyvos pasirodys vertos rimto aptarimo. Todėl 
gali visiškai pakakti, tarkime, dešimties oratorių, kiekvienas iš kurių 
turi apie pusvalandį laiko pateikti savo argumentams. Arba, tarkime, 
penki oratoriai turėtų po pusvalandį; taip liktų laiko trumpiems klausi- 
mams ir pareiškimams. Tarkime, penkios minutės kiekvienai pastabai. 
Tai leistų dalyvauti dar trisdešimčiai žmonių. 

JAMESAS: Bravo! Atkreipkite dėmesį į tai, ką Jūs ką tik pademonstra- 
vote. Jūsų asambėjoje kalbėdami aktyviai dalyvauja trisdešimt penki 
piliečiai. Ką gali daryti likusieji? Jie gali klausytis, galvoti ir balsuoti. 
Taigi dvidešimties tūkstančių asamblėjoje aktyviai dalyvauja mažiau 
negu du vieno nuošimčio dešimtadaliai, o daugiau negu 98,8 nuošim- 

čių dalyvauja tik klausydamiesi, galvodami ir balsuodami! Kokia di- 
džiulė privilegija ta Jūsų dalyvaujamoji demokratija! 

JEANAS-JACGUES'AS: Šie aritmetiniai skaičiavimai man nuobodūs. Pri- 
klausomai nuo skaičiaus, kuriuo Jūs pradedate, juos galima atlikti kaip 
tik nori. Kaip sakoma apie kompiuterius, nesąmones įdėsi, nesąmones 
ir gausi. 

JAMESAS: Šie mokykliniai pratimai gali būti nuobodūs, bet dalyvau- 
jamosios demokratijos šalininkai kaip tik ir nenori pastebėti to, ką jie 
parodo. Aš siūlau, kad tegu tikrieji dalyvaujamosios demokratijos 
adeptai pasirenka kokius tik nori skaičius, o po to atkakliai mąsto apie 
rezultatus. Jeigu jie tai padarys, negalės išvengti racionalios išvados, 
kad demokratinė sistema, kurioje dauguma narių turi neribotas ir ly- 
gias galimybes dalyvauti, įmanoma tik Jabai mažose grupėse. Kvaila 
ginčytis dėl tikslių skaičių, bet ar aš galiu manyti, kad jūs nesiekiate 
apriboti demokratinį judėjimą politinėmis sistemomis, turinčiomis ma- 
žiau negu kelis šimtus žmonių? Leiskite man būti kilniaširdiškam ir 
manyti, kad Jūsų aukštutinė riba yra tūkstantis, o gal net dešimt tūks- 
tančių. Tokiu atveju dauguma piliečių bet kokioje asamblėjoje galės 
dalyvauti tik klausydamiesi, galvodami ar balsuodami. O kaip tik tai 
Jie gali padaryti ir atstovaujamoje sistemoje. Koks skirtumas? Didelis 
susirinkimas — tarkime, tūkstantis ar daugiau žmonių —- iš esmės yra 
savotiška “atstovaujamoji" sistema, nes keli oratoriai turi atstovauti 
balsus visų tų, kurie negali kalbėti. Tačiau be sąžiningo atstovavimo 
taisyklių oratorių-atstovų atranka gali būti savavališka, atsitiktinė ir 
nesąžininga. Nustatykite oratorių atrankos taisykles ir Jūs jau arti 
atstovaujamosios sistemos. Aiškus sprendimas yra toks: sukurti siste- 
mą, kurioje kalbėti gali būti išrinktas bet koks pilietis, ir visiems 
piliečiams būtų leista balsuoti išrenkant tuos, kurie kalba jų labui. 
Arba, jei nori, leisti atstovams būti išrinktiems burtų keliu. Bet kuriuo 
atveju Jūs turėsite sąžiningesnę sistemą negu Jūsų pastanga išvengti 
atstovaujamosios valdžios. 

JEANAS-JACGUES'As: Bet vis dar egzistuotų vienas svarbus skirtumas 
tarp mano ir Jūsų sprendimų. Atstovaujamojoje sistemoje atstovai 
balsuotų dėl priimtinos politikos. Asamblėjoje su išrinktais ar atsitik- 
tinai parinktais oratoriais piliečiai balsuotų dėl konkrečios politikos. 
Taigi piliečiai labiau tiesiogiai kontroliuotų sprendimus negu esant 
atstovaujamajai valdžiai. 

JAMEsAS: Aš to neneigiu. Bet manau, kad turbūt reikia apmąstyti, 
kodėl Rousseau buvo įsitikinęs, kad “demokratija", kaip jis ją iškreip- 
tai apibrėžė, yra neįmanoma. Jūs iš tikrųjų negalite tikėtis, kad pilie- 
čiai visą laiką, ar net didelę savo laiko dalį praleis asamblėjose. Reikia 
nudirbti ir kasdieninius darbus. Periodiški atstovų rinkimai leidžia tą 
darbą padaryti. Ar Jūs svajojate apie pastoralinę visuomenę, kur visą 
valdymą gali atlikti piliečių asamblėjos, rengiamos kartą per mėnesį ar 
panašiai? 

JEANAS-JACguUEs'As: Na, ne. Dalyvaujamoji demokratija veikia Izra- 
elio kibucuose, ir kibucai yra labai produktyvūs junginiai ne tik žemės 
ūkyje, bet ir gamyboje bei prekyboje. 

JAMEsAS: Tai ar Jūs tariate, kad Jūsų dalyvaujamoji demokratija 
reikalautų visuomenės, sudarytos tik iš komunų, panašių į kibucus? Ir 
kad žmonės galėtų laisvai pasirinkti, nori jie ar ne gyventi ir dirbti 
tokiose komunose? Kiek man žinoma, tokia visuomenė niekada neeg- 
zistavo. Net Izraelyje 95 nuošimčiai žmonių negyvena kibucuose. Bet 
kokioje šalyje grynai savanoriškos komunos pritraukė labai nedaug 
gyventojų. Dabar mes žinome, kad kinų komunos buvo sukurtos Žiau- 
ria prievarta ir subyrėjo, kai tik kaimo žmonės nebebuvo verčiami į jas 
jungtis. 

JEANAS-JACguUEs'As: Jūs žinote, kad Žmogaus sąmonė nėra visiems 
laikams sustingusi. Šiaip ar taip tokia komuna nėra vienintelis mode- 
lis. Dalyvavimas įmanomas gamintojų kooperatyvuose, miestelių val- 
dyme ir pan. 

JAMEsAS: Miestelių valdyme? Ar mums nereikėtų skirti dviejų radi- 
kaliai skritingų priesakų dalyvaujamajai demokratijai? Viename - pa- 
prastai iškeliamame Tikrųjų Adeptų - glūdi bendras sprendimas: kiek- 
viena valdžia yra visiškai dalyvaujamoji. Mūsų aritmetiniai pratimai 
rodo, kad tokia valdžia gali egzistuoti tik mažuose ir visiškai autono- 
miškuose junginiuose. Jokie junginiai negali būti tokie dideli, kad 
padarytų nebeįmanomą aukšto masto dalyvaujamosios asamblėjos val- 
džią. Mano požiūriu, toks sprendimas yra absoliučiai utopiškas. Kita 
vertus, dalyvaujamajai demokratijai keliant kuklesnius reikalavimus, 
tik kai kurie junginiai valdomi kaip visiškai dalyvaujamosios demo- 
kratijos. O tie junginiai, kurie per dideli dalyvaujamajai valdžiai, val- 
domi per atstovaujamąsias sistemas. Jei teisinga, kad visos minėtos 
poliarchijos institucijos neatskiriamos nuo demokratinio proceso val- 

dant didelę sistemą, tada šių didelių sistemų valdžios būtų poliarchi- 
jos. Kurį iš šių dviejų sprendimų Jūs turite galvoje? 

JEANAS-JACgUEs'AS: Nors nesitikiu, kad prieisiu jį ryt rytą, natūralu, 
kad atiduodu pirmenybę pirmajam. 

JAMESAS: To ir tikėjausi. Aš iš tikrųjų negaliu įsivaizduoti kaip — 
turėdami tik tą pasaulį, kurį turime dabar, - toks pasaulis galėtų atsi- 
rasti. Manau, kad branduolinė katastrofa galėtų jį sukurti, bet nema- 
nau, kad Jūs siūlote būtent tokias priemones. Nors pažaiskime Dievą ir 
tarkime, kad pasaulyje, turinčiame panašų į dabartinį technologinį lygį 
ir gyventojų skaičių, žmonės gyvena tik labai mažuose ir politiškai 
autonomiškuose junginiuose, kiekvienas iš kurių valdomas aukšto masto 
dalyvaujamosios visų jo piliečių asamblėjos. Priklausomai nuo para- 
metrų, kuriais mes žaidžiame, tada egzistuotų tūkstančiai ir dešimtys 
tūkstančių tokių mažų dalyvaujamųjų demokratijų. 

JEANAS-JACgUEs'As: Nepasitikiu jūsiške Dievo imitacija. Aš nepasiti- 
kėčiau Jumis dar labiau, jeigu Jūs būtumėte Dievas. Bet, tarkime, aš 
priverstas leisti Jums pokštauti. Jei Jums to reikia, pirmyn ir imituoki- 
te Dievą. 

JAMESAS: Ačiū už pasitikėjimą. Dabar įsivaizduokite, kad vieno ne- 
priklausomo junginio Žmonės pradeda vaidytis su kito junginio žŽmo- 
nėmis ar įsigeidžia jų gėrybių, ar dar kaip nors įsinori juos labiau 
kontroliuoti. Po kiek laiko vienas junginys pavergia kitą. Dabar, kai jis 
tapo didesnis už visus savo kaimynus ir turi daugiau resursų, jo žmo- 
nės pradeda suvokti imperijos privalumus. Taip jie užkariauja dar 
keletą silpnų kaimynų. Jų maža imperija plečiasi. Tačiau, išskyrus 
mūsų mažą imperiją, Žemės rutulys nusėtas tik mažutėlėmis valstybė- 
mis. Kokia puiki perspektyva iškyla šiai naujai ir augančiai imperinei 
jėgai! Visos kitos mažutėlės valstybės laukia savo eilės būti prarytos 
kaip gardus kąsnelis. Kiek rajūnas neraudotų dėl vargšių austrių, jis 
vis tiek jas suvalgys. 

JEANAS-JACgUES'As: Kaip Dievas, manau, Jūs galite sukurti ką tik 
norėsite. Tačiau Jūsų kūrinys man atrodo esąs dirbtinis, neįtikinamas 
ar paprasčiausiai nulemtas tam tikros pasaulėžiūros. Kodėl Jūs mano- 
te, kad agresija ir imperija yra neišvengiamas dalykas? 

JaMEsAs: Nemanau, kad jos neišvengiamos, bet labai tikėtinos. Ar 
tikrai manote, kad mano scenarijus neįtikinamas, Jeanai-Jacgues'ai? 
Tada prisiminkite Atėnus. Prisiminkite Romą. Prisiminkite Žmonijos 

istoriją. Ar Jūs norite, kad aš, žaisdamas Dievą, grąžinčiau mus į Rojų 
ir išvyčiau iš pasaulio blogį — šįkart visiems laikams? 

JEANAS-JACguEs'as: Ne, bet prašom sugrįžti į Žemę. Jūsų dieviškoje 
stratosferoje deguonies trūkumas verčia Jus prarasti Jums būdingą 
realizmą. Ar nemanote, kad nepriklausomų savivaldžių junginių žmo- 
nės priešintųsi? Žinoma, kad taip. Jie tikrai sudarytų sąjungas, kad 
apsisaugotų nuo užkariavimo ir prijungimo prie imperijos. 

JAMEsAS: Kaip tik taip! Ir tokiu būdu jie žengtų pirmuosius žings- 
nius, kurdami didesnę sistemą, sistemą, per didelę dalyvaujamajai 
demokratijai. Būdami demokratai, remdamiesi politinės lygybės logi- 
ka, jie sukurtų ne tik atstovaujamąją valdžią, bet ir visus poliarchijos 
institutus. 

JEANAS-JACgUES'AS: Tikiuosi, kad ne. Pradėdami nuo įsitikinimo vi- 
siško dalyvavimo svarba, remdamiesi lygybės logika ir neslegiami 
didelės nacionalinės valstybės inertiškumo, manau, jie galėtų surasti 
būdus, kaip įveikti dalyvaujamosios poliarchijos ribas. 

JamEsAsS: Noriu, kad jūs paaiškintumėte, kaip jie galėtų tai padaryti. 
Bet pirmiausia norėčiau Jums parodyti, kaip toli mes nuėjome. Jeigu 
Jūs nemanote, kad visas pasaulis gali neapibrėžtą laiką egzistuoti 
labai mažų ir visiškai autonomiškų valstybių (o jei ne valstybių, tada 
visiškai savanoriškų asociacijų) pavidalu, tada Jūs privalote tikėti, kad 
turi egzistuoti asociacijos, per didelės visiškai dalyvaujamajai demo- 
kratijai. Bet jei taip, tai ar šioms asociacijoms nereikės valdžių? 

JEANAS-JACOUES'AS: Žinoma, jos turės būti valdomos. 

JAMEsAS: Ar tokiu atveju Jūs neprivalote rinktis vieną iš dviejų gali- 
mybių? Arba Jūs primygtinai reikalausite, kad šios valdžios, net ir 
nevisiškai dalyvaujamosios, patenkintų demokratinio proceso kriteri- 
jus, kiek tai įmanoma atsižvelgiant į jų didelį mastą. Arba Jūs nereika- 
lausite, kad jos būtų demokratinės, ir šiuo atveju veikiausiai Jūs turite 
būti pasirengęs priimti tai, kad jos valdomos nedemokratiškai. Bet 
visa Jūsų politinė filosofija atstumia Jus nuo antrojo varianto, ir visa 
Jūsų politinė filosofija turi stumti Jus prie pirmojo. Jūsų požiūriu, tos 
didelio masto valdžios negali būti tobulai demokratiškos; bet jei be jų 
neįmanoma apsieiti, geriau jos būtų kiek įmanoma demokratiškesnės 
negu kad jos būtų nedemokratiškos. Jūs padarysite išvadą, kad antra- 
rūšė demokratija geriau negu geriausia nedemokratija. Taigi jei poliar- 
chija neatskiriama nuo demokratinio proceso tose didelio masto siste- 

mose, Jūs ginsite poliarchiją. Toks galutinis mano argumentacijos 
rezultatas. Galbūt mes pagaliau sutarsime dėl šios išvados. 

JEANAS-JAcgUEs'AS: Galbūt. Tačiau tuo dalyvavimo problema neuž- 
sibaigia. Net jei sutikčiau, kad didelio masto sistemos yra pageidauti- 
nos ir kad poliarchija yra būtina tam, kad didelio masto sistemų val- 
džios būtų demokratizuotos, aš nedaryčiau išvados, kad poliarchijos 
institutų pakanka demokratijai net didelio masto sistemose. 

JAMESAS: Žinoma, Jūs teisus. Taigi ir šiuo klausimu mes sutariame. 

JEANAS-JACgUEs'AS: Tačiau, mano galva, mes nesutariame dėl daly- 
vavimo galimybių. Net didelėse sistemose politinio dalyvavimo gali- 
mybės gali būti neišmatuojamai didesnės negu dabar gali užtikrinti 
poliarchijos institucijos. Esu tikras, kad, pasiekusi poliarchiją, demo- 
kratija neišnaudojo maksimaliai įmanomų galimybių. Be abejonės, 
įmanomos permainos, kurios pranoktų poliarchiją ir padėtų pasiekti 
naują demokratizavimo lygmenį. Mums reikia ieškoti naujos demo- 
kratijos formos, kuri išplėstų dalyvavimo galimybes ir demokratinę 
kontrolę ne tik mažesniuose junginiuose, kur demokratinis procesas 
gali būti Žymiai sustiprintas, bet ir didesniuose junginiuose. 

JAMEsAsS: Aš pritariu Jūsų tikslams. Bet nematau priemonių. 

JEANAS-JACGUES'AS: Tada šią problemą privalome apmąstyti abu. Juk, 
be abejonės, abu turime atmesti trivialų požiūrį, kad demokratijos 
idėja pagaliau pasiekė aukščiausią įgyvendinimo lygį, nacionalinėse 
valstybėse atsiradus poliarchijos institutams. 

JAMESAS: Dėl šito mes visiškai sutariame. Kada nors mudu abu turi- 
me patyrinėti demokratijos ribas ir galimybes esant tokioms sąlygoms, 
kurios - kaip galime pagrįstai tikėtis - egzistuos tame pasaulyje, kur 
veikiausiai teks gyventi mums ir mūsų palikuonims. 


SEPTYNIOLIKTAS SKYRIUS 


Kaip poliarchija 
atsirado vienose šalyse 
ir neatsirado kitose 


Savo bendriausiu pavidalu demokratija yra labai sena val- 
džios forma. Iš tikrųjų, jeigu, kaip įrodinėjo kai kurie antropologai, 
mūsų protėviai medžiotojai ir rinkėjai valdydavosi, remdamiesi disku- 
sija ir vadovavimu, kuris priklausė nuo nuolatinio pritarimo, demokra- 
tija plačiąja prasme gali būti seniausia valdžios forma, įsteigta žmo- 
nių. Per tūkstantmečius demokratija galėjo būti bemaž universali — 
“natūrali"' ir standartinė gentinės valdžios forma. Bet, jeigu taip, tai ją 
išstūmė gentinis despotizmas, kuris galbūt iškilo žmonių visuomenei 
evoliucionuojant nuo medžiotojų-rinkėjų prasimaitinimo ekonomikos 
prie sėslios žemdirbystės ir klajoklinės gyvulininkystės (Glassman 
1986). Sudėtingesnėse ir iš dalies urbanizuotose visuomenėse, gyva- 
vusiose rašytinės istorijos apyaušryje, demokratiją jau seniai buvo 
išstūmę monarchija ir aristokratija, despotizmas ir oligarchija: tokio 
būta “natūralaus" valdžios problemos sprendimo. 

Nors liaudies valdžios atsiradimas V a. prieš krikščioniškąją erą 
Graikijos miestuose-valstybėse ir Romos mieste-valstybėje turėjo epo- 
chinę reikšmę politinių galimybių evoliucijoje, asamblėjų valdomi 
Graikijos miestai apėmė tik mikroskopinę žmonijos dalį. Nors Romos 
respublika, pasiekusi savo ekspansijos viršūnę ir dar neišsigimusi į 
imperiją, turėjo daug daugiau gyventojų negu graikai, jie [romėnai] 
taip pat sudarė tik mažą pasaulio gyventojų dalį. Nežiūrint to, romėnų 
buvo daugiau už visus vėlyvųjų Viduramžių ir ankstyvojo Renesanso 
Italijos respublikų gyventojus, kurie vėlgi buvo tik lašas didžiuliame 
žmonijos vandenyne. Didelis liaudies kontrolės mastas valdant valsty- 

bę buvo ne tik retas dalykas istorijoje; jis buvo dar retesnis valdant 
kitokias asociacijas — religines, ekonomines, socialines, - kurios savo 
forma dažniausiai buvo hierarchinės, o savo praktika - despotiškos. 
Taigi, žvelgiant iš plačios istorinės perspektyvos, demokratinės val- 
džios tvarkomas gyvenimas nėra “natūrali" žmonijos būklė; jis yra, ar 
bent jau buvo, nukrypimas nuc normos. O viešpataujančios ideologi- 
j0s, politinės filosofijos ir užrašyti tikėjimai demokratijos nelaikė “na- 
tūralia" valdžios forma iki pat n:ūsų dienų. Priešingai, dauguma vieš- 
pataujančių ideologijų natūralia žmonių visuomenės santvarka laikė 
hierarchiją. 

Tačiau, kaip pastebėjau įvzūl, mūsų dienomis “demokratija" tapo 
beveik universali kaip tariamas idealas, kaip viešpataujančių ideologijų 
komponentas ir kaip valdovų pretenzijas pateisinantis mitas. Autorita- 
rinėse šalyse, dedant pastangas įteisinti režimą, “demokratija" dažnai 
paprasčiausiai perinterprctuojama, kaip tai buvo Tarybų Sąjungoje, Ry- 
tų Europoje, Indonezijoje ir kitur; arba, kaip Lotynų Amerikoje, kariniai 
režimai savo valdžios būtinumą gali grįsti tuo, jog jie siekia išgryninti 
politinį gyvenimą, kad galų gale demokratija būtų įvesta ar restauruota. 
Tačiau kad ir kaip būtų iškraipoma ir apibrėžiama demokratijos idėja, 
visur kitur, išskyrus keletą šalių, politiniai lyderiai ne tik skelbia, kad jų 
valdžia tarnauja liaudies labui (tai skelbti jie linkę visur ir visada); 
daugumoje šalių jie skelbiasi esą liaudies valios reiškėjai; o daugelyje 
šalių jie teigia, kad liaudies valdžia reiškia masių, vadovaujamų vienin- 
telės partijos, mobilizaciją. Bent jau ideologijose liaudies valdžia, val- 
džia liaudžiai ir liaudies vykdoma valdžia neišnyko iš šios Žemės; tai 
forma, į kurią bent jau žodžiais orientuojasi beveik visi režimai. 

Tačiau šalys ncpaprastai įvairuoja pagal tą mastą, kuriuo jų valdžios 
atitinka demokratinio proceso kriterijus, ar, imant siauriau, palaiko 
institucijas, reikalingas poliarchijai. Šiuo požiūriu būtų naudinga pri- 
siminti, kokios yra tos institucijos: 


1. Valdžios politinių sprendimų kontrolė konstituciškai atiduota ren- 
kamicms pareigūnams. 

2. Renkami parcigūnai iškeliami ir taikingai pašalinami per santyki- 
nai dažnus, sąžiningus ir laisvus rinkimus, kuriuose prievarta yra 
labai ribota. 

3. Praktiškai visi suaugusieji turi teisę balsuoti tuose rinkimuose. 

4. Be to, dauguma suaugusiųjų turi teisę būti renkami į šias viešas 
pareigybes. 

5. Piliečiai turi veiksmingai ginamą teisę į žodžio laisvę, ypač į laisvę 
pasisakyti dėl politikos. Ši laisvė apima teisę kritikuoti pareigūnus, 
valdžios elgesį, viešpataujančią politinę, ekonominę ir socialinę 
sistemą bei vyraujančią ideologiją. 

6. Taip pat jie gali naudotis alternatyviais informacijos šaltiniais, 
kurie nėra monopolizuoti valdžios ar kokios nors kitos atskiros 
grupės. 

7. Pagaliau jie turi veiksmingai ginamą teisę kurti ir jungtis į autono- 
mines asociacijas, įskaitant politines asociacijas, tokias kaip poli- 
tinės partijos ir interesų siejamos grupės, kurios stengiasi daryti 
įtaką valdžiai dalyvaudamos rinkimuose ir kitomis taikingomis 
priemonėmis. 


Nors XX amžiuje šalių, turinčių tokias institucijas, labai padaugėjo, 
nedemokratinių režimų vis dar esama žymiai daugiau negu poliarchi- 
jų. Kai dėl nevalstybinių sistemų valdžios, tai minimalių reikalavimų, 
keliamų demokratiniam procesui, įgyvendinimas yra išskirtinis daly- 
kas net poliarchijose. 


POLIARCHIJOS AUGIMAS 


Visiška poliarchija yra dvidešimtojo amžiaus sistema. Nors 
kai kurie poliarchijos institutai keliose angliškai kalbančiose ir Euro- 
pos šalyse pasirodė XIX a., jokioje šalyje demas nebuvo tapęs priski- 
riančiuoju iki pat XX a. 

Poliarchija turėjo tris augimo laikotarpius: 1776-1930, 1950-1959 
ir XX a. devintasis dešimtmetis. Pirmasis laikotarpis prasideda kartu 
su Amerikos ir Prancūzijos revoliucija ir pasibaigia praėjus keleriems 
metams po Pirmojo pasaulinio karo. Per šį laikotarpį poliarchijai bū- 
dingos institucijos pasirodė Šiaurės Amerikoje ir Europoje. Tačiau 
daugumoje šalių, pasiekusių poliarchijos slenkstį iki 1920 m., tos 
institucijos pagal dabartinius standartus dažnai buvo nctobulos iki pat 
paskutiniojo XIX a. trečdalio ar net iki vėlesnio laiko. 

Iki pat XIX a. pabaigos ar net vėliau daugelyje šitų šalių valdžios 

politinių sprendimų kontrolė nebuvo konstituciškai atiduota renka- 
miems pareigūnams. Šis lemtingas perslinkis buvo dažnai stabdomas, 
kol tos šalys negavo nacionalinės nepriklausomybės; žinoma, iki to 
laiko tam tikra priimamų sprendimų kontrolė priklausė svetimų šalių 
valdovams. Iš septyniolikos Europos šalių, kurios buvo visiškos arba 
vyrų poliarchijos iki 1920 m., tik septynios sukūrė renkamas valdžias, 
nepriklausomas nuo svetimšalių kontrolės iki 1850 m. Dar trys įsteigė 
nepriklausomas renkamas valdžias iki 1900 m., o likusios septynios — 
tik pasibaigus XIX a.! 

Daugelyje tų šalių rinkimai taip pat neatitiko mūsų keliamų reikala- 
vimų, lemiančių tai, kad rinkimai būtų laisvi ir sąžiningi. Pavyzdžiui, 
slaptas balsavimas tapo visuotinai priimtas tik po to, kai 1858 metais 
jis buvo pirmą kartą įvestas rinkimuose Pietų Australijoje. Didžiojoje 
Britanijoje slaptas balsavimas parlamentiniuose ir municipaliniuose 
rinkimuose nebuvo įvestas iki 1872 m. Jungtinėse Valstijose, kur atvi- 
ras balsavimas nebuvo neįprastas, slaptas balsavimas buvo plačiai 
įvestas tik po to, kai 1884 m. prezidento rinkimai apkaltinti nesąžinin- 
gu balsavimu ir apgavystėmis. Prancūzijoje iki 1913 m. balsavimo 
biuletenius kandidatai atvirai įteikdavo balsuotojams, kurie juos už- 
pildydavo ir sumesdavo į balsavimo dėžę. 

Kita kliūtis poliarchijai daugelyje Europos šalių buvo ministro pir- 
mininko ir ministrų kabineto priklausomybė nuo monarcho, o kai ku- 
riais atvejais — nuo nerenkamų Antrųjų rūmų pritarimo.* Iš anksčiau 
minėtų septyniolikos Europos šalių iki 1900 m. tik Prancūzija, Italija 
ir Šveicarija turėjo kabinetus ar ministrus pirmininkus, visiškai atsa- 
kingus prieš renkamą įstatymų leidybos instituciją. Žinoma, Britani- 
joje ministro pirmininko ir ministrų kabineto priklausomybė ne tiek 
nuo monarcho, kiek nuo parlamentinės daugumos kaip konstitucinis 
principas buvo įtvirtinta XIX a. pabaigoje; tačiau tik nuo 1911 m. 
Lordų rūmų teisė keisti, atidėti ar sustabdyti įstatymų leidybą buvo 
panaikinta praktiškai. Nyderlanduose atskaitomybė buvo įgyvendinta 
pirmajame šio amžiaus dešimtmetyje, o Skandinavijos šalyse parla- 
mentas perėmė kontrolę iš monarcho tik po sunkių ir ilgų konstitucinių 
krizių: Norvegijoje tai įvyko 1884 m. (nors ji nebuvo nepriklausoma 
nuo Švedijos ir švedų monarchijos iki 1905 m.), Danijoje - 1901 m., 
Švedijoje - nuo 1918 m. 

Tačiau, kadangi nė viena šalis neturėjo priskiriančio demo, net ša- 

lys, kitais požiūriais patenkinusios poliarchijos reikalavimus, nepajė- 
gė įgyvendinti visiškos poliarchijos iki XX a. Daugumoje šalių ne tik 
daugelis suaugusių vyrų neturėjo balsavimo teisės, bet iki XX a. ant- 
rojo dešimtmečio tik Naujoji Zelandija (1893) bei Australija (1902) 
teisę balsuoti nacionaliniuose rinkimuose suteikė ir moterims (Pietų 
Australija tai padarė 1894 m.). Prancūzijoje ir Belgijoje moterys gavo 
teisę balsuoti nacionaliniuose rinkimuose tik po Antrojo pasaulinio 
karo. Šveicarijoje, kur visuotinė rinkimų teisė vyrams buvo įstatymiš- 
kai įtvirtinta 1848 m., taigi žymiai anksčiau negu bet kurioje kitoje 
šalyje, balsavimo teisė moterims nebuvo suteikta iki 1971 m. Išskyri- 
mas iš balsavimo kartu reiškė išskyrimą iš daugelio kitų dalyvavimo 
formų. Taigi iki XX a. visos “demokratinės" šalys geriausiu atveju 
buvo valdomos kaip vyrų poliarchijos.* Realiai balsavusių (ar neabe- 
jotinai dalyvavusių kitais būdais) suaugusiųjų proporcija buvo dar 
mažesnė. Tik keliose šalyse balsuotojai tikrai viršijo 10 nuošimčių 
visų gyventojų ir net tose šalyse - su vienintele Naujosios Zelandijos 
išimtimi — daugių daugiausia jų buvo apytikriai mažiau negu 20 nuo- 
šimčių (17.1 schema). 

Kiekvieną dešimtmetį nuo 1860 iki 1920 m. šalių, turinčių visas 
poliarchijos institucijas, išskyrus priskiriančią balsavimo teisę, daugė- 
jo. Apie 1930 m. egzistavo aštuoniolika visiškų poliarchijų ir trys vyrų 
poliarchijos: visos arba Europoje, arba daugiausia europietiškos kilmės 
šalyse. Tai keturios angliškai kalbančios šalys ir buvusios kolonijos 
(Australija, Kanada, Naujoji Zelandija ir Jungtinės Valstijos) kartu su 
Kosta Rika ir Urugvajumi Lotynų Amerikoje (17.1 lentelė). 

Tačiau šio pradinio augimo laikotarpis baigėsi demokratijai žlun- 
gant ir pereinant į diktatūrą, kai Italijoje įsigalėjo fašizmas (1923-1925), 
Lenkijoje buvo įvesta Pilsudskio diktatūra (1926), o Argentinoje val- 
džią paėmė kariškiai (1930). Ketvirtajame dešimtmetyje toliau įsiga- 
lėjo autoritariniai režimai Vokietijoje, Austrijoje ir Ispanijoje, o naciai 
okupavo Čekoslovakiją. Todėl įsigalėjo įprasta nuomonė, kad demo- 
kratiją yra apėmusi gili ir ilga krizė. Po daugelio nuolatinės ekspansi- 
Jos dešimtmečių prasidėjo poliarchijų žlugimas menamai išsivysčiu- 
siose Europos šalyse; tai atrodė tarsi koks demokratijos perspektyvų 
žlugimo visame pasaulyje ženklas. 

Tačiau po Antrojo pasaulinio karo poliarchiškai valdomų šalių — 
demui priskirtos moterys, dabar šios šalys buvo visiškos poliarchijos — 

17.1 lentelė. Poliarchijos, 1930 


Visiškos poliarchijos Vyrų poliarchijos Žlugusios poliarchijos 


Europoje: 


1. Austrija 1. Belgija 1. Italija 
2. Čekoslovakija 2. Prancūzija 2. Lenkija 
3. Danija 3. Šveicarija 

4. Suomija 

S. Vokietija 

6. Islandija 

7. Airija 

8. Liuksemburgas 

9. Nyderlandai 

10. Norvegija 

11. Švedija 

12. Jungtinė Karalystė 


Kitur: 


13. Australija 3. Argentina 
14. Kanada 

15. Kosta Rika 

16. Naujoji Zelandija 

17. Jungtinės Valstijos 

18. Urugvajus 


Šaltinis: Neskelbti duomenys, pateikti M. Coppedge'o ir W. Reinicke's. 


skaičius šoktelėjo į antrą lygmenį (30-40 šalių), kur liko nepakitęs 
apytikriai trisdešimt metų (17.2 lentelė). Tačiau per tą patį laikotarpį 
būta ir žlugimų bei autoritarinių perversmų: penktajame dešimtmetyje 
Čekoslovakijoje, Lenkijoje ir Vengrijoje, septintajame dešimtmetyje 
Brazilijoje, Ekvadore ir Peru, aštuntajame dešimtmetyje Čilėje, Pietų 
Korėjoje, Urugvajuje ir Turkijoje. O žlungant atviram kolonializmui 
pasaulyje sparčiai daugėjo nominaliai nepriklausomų šalių; ir naujo- 
sios šalys paprastai į nepriklausomybę įžengdavo turėdamos visą de- 
mokratinių institucijų sistemą. Tačiau nenuostabu, kad daugelyje nau- 
jų šalių poliarchiją netrukus išstūmė autoritarizmas. Štai naujos nepri- 
klausomos Afrikos šalys, kuriose visur buvo priimtos tariamai demo- 
kratinės konstitucijos, sparčiai nugrimzdo į diktatūrą; apie 1980 m. 
visame kontinente tik Botsvana liko poliarchijų gretose. Kaip dalinė 

17.2 lentelė. Poliarchijų (vyrų ir visiškų) ir nepoliarchijų skaičius 
(pagal dešimtmečius) 


Dešimtmetis Poliarchijos Nepoliarchijos Visas skaičius Poliarchijos 


(vyrų ir visiškos) procentas 
1850-59 1 36 37 3 
1860-69 2 37 39 5 
1870-79 3 38 4] 7 
1880-89 4 38 42 10 
1890-99 6 37 43 14 
1900-09 8 40 48 17 
1910-19 15 36 51 29 
1920-29 22 42 64 34 
1930-39 19 46 65 29 
1940-49 25 50 75 33 
1950-59 36 S1 87 4] 
1960-69 4() 79 119 34 
1970-79 37 84 121 31 





Šaltinis: Duomenys paimti iš Vanhanen 1984, 22 lentelė, p. 120. Aš pridėjau Islandiją 
ir Liuksemburgą, kurių Vanhanenas nemini dėl jų dydžio. Duomenų komentarai žr. 
pastabą. 

Pastaba: Kaip nurodyta pastaboje apie šaltinius prie 17.1 schemos ir prie šios lentelės, 
duomenys paimti iš Vanhanen 1984. Nors Vanhaneno studija yra įspūdingas ir naudingas 
darbas, rodikliai turi šiokių tokių trūkumų, kuriuos reikia turėti galvoje, interpretuojant 
17.1 schemą ir 17.2 lentelę. 

“Demokratijos" indikatorius yra DI, arba demokratijos indeksas, kuris gaunamas 
Konkurenciją padauginus iš Dalyvavimo ir padalijus iš 100. Ribinis perėjimo į 
“demokratiją" skaičius.yra 5,0. Konkurencija yra visų mažesniųjų partijų gautų balsų 
sumarinis nuošimtis parlamento arba prezidento rinkimuose, arba kartu abiejuose 
rinkimuose. Štai vienpartinėje sistemoje jis būtų lygus 0, labai konkurencinėje dvipartinėje 
sistemoje jis priartėtų prie 50 Yo (kaip Nyderlanduose 1970-1979, kai jis buvo 71,1 90). 
Vanhanenas priima 30 nuošimčių kaip ribinį skaičių. 

Dalyvavimas yra realiai balsavusiųjų rinkimuose nuošimtis nuo viso gyventojų 
skaičiaus. Vanhanenas priima 10 Yo kaip ribinį skaičių. Taigi kad kokia nors šalis būtų 
demokratiška: 

(1) rinkimuose turi dalyvauti 10 ar daugiau nuošimčių nuo viso gyventojų skaičiaus (P) 

(ii) 30 nuošimčių ar daugiau balsų turi atitekti ne didžiausiajai, o kitoms partijoms (C) 

(iii) DI, arba PxC, turi būti ne mažesnis už 5,0. Taigi jei P priartėja prie 10 "4 ribos, 
tada C turi būti mažiausiai 50 Yo. Jei C priartėja prie 30 4 ribos, tada P turi būti 
mažiausiai 16,6 4. 

Todėl matai ir ribos yra šiek tiek savavališki. DI nebūtinai atspindi įstatyminę ar 
konstitucinę šalies situaciją ar patenkinamą poliarchijos institutų išsivystymo lygį. 
Nežiūrint to, kaip rodo lentelės apžvalga, klasifikacija, grindžiama įstatymiškais rinkimais 
ir poliarchijos institutais, veikiausiai nelabai pakeistų šalių vietas lentelėje ar jų kaip 
“demokratijų" atsiradimo dešimtmečius. 


17.3 lentelė. 168 šalių klasifikacija, apie 1981-1985 m. (pagal keturis poliarchijos 
kriterijus: laisvi ir sąžiningi rinkimai, organizacijų laisvė, žodžio laisvė, 
alternatyvių informacijos šaltinių egzistavimas) 


Klasifikacija N  Anomalijos Procentas 
nuo visų šalių 


1. Visiškos poliarchijos 41 1 25 
2. Poliarchijos su mažais apribojimais 10 6 
Visų poliarchijų 51 31 
3. Kvazipoliarchijos (dideli apribojimai) 13 8 
4. Vyraujantys partijų režimai 12 4 10 
5. Daugpartiniai nedemokratiniai režimai 7 4 


6. Nedemokratinės šalys su ribota 
žodžio laisve 


A“ tipas 8 1 
B tipas 18 1 11 
C tipas 17 2 11 
D tipas S 2 
7. Nedemokratinės šalys su visiška 

organizacijų, žodžio ir informacijos 

priemonių kontrole 26 15 
Iš viso 157 11 100 





Šaltinis: Neskelbti duomenys, pateikti M. Coppedge'o ir W. Reinicke's. 

A* tipas yra nedemokratinis režimas su apribota žodžio laisve, beveik kont- 
roliuojantis organizacijas ir informacijos priemones. 

B tipas yra NDR su ribota žodžio laisve, beveik visiškai kontroliuojantis 
organizacijas ir informacijos priemones. 

C tipas yra NDR su ribota žodžio laisve, beveik visiškai kontroliuojantis 
informacijos priemones ir visiškai kontroliuojantis organizacijas. 

D tipas yra NDR su ribota žodžio laisve ir visiškai kontroliuojantis organizacijos 
bei informacijos priemones. 


šio žlugimo kompensacija Karibų jūros ir Didžiojo vandenyno salų 
valstybėlės padėjo gausinti poliarchijų gretas. Kartu su permainomis 
ir redemokratizacija Lotynų Amerikoje apie devintojo dešimtmečio 

vidurį poliarchijų skaičius išaugo apytikriai iki penkiasdešimties. Tai 
šiek tiek mažiau negu trečdalis tuo metu egzistavusių šimto šešiasde- 
šimt aštuonių nominaliai nepriklausomų šalių (17.3 lentelė) - propor- 
cija nedaug besiskiria nuo buvusios prieš pusę amžiaus (17.2 lentelė). 


TEORINIAI APMĄSTYMAI 


Kaip rodo šie pavyzdžiai, šalys nėra statiškos, o sąlygos gali 
keistis. Pavyzdžiui, iš pradžių poliarchijai palankios sąlygos gali su- 
silpnėti ir todėl lemti poliarchijos žlugimą, kaip įvyko Čilėje tarp 1970 
ir 1973 m. Arba iš pradžių nepalankios sąlygos gali sustiprėti ir stabi- 
lizuoti egzistuojančią poliarchiją, kaip įvyko Vakarų Vokietijoje ir 
Japonijoje per pirmuosius dešimtmečius po Antrojo pasaulinio karo. 
Stiprėjančios palankios sąlygos taip pat gali paskatinti pereiti į poliar- 
chiją tokią šalį, kurioje iki tol buvo tik nedemokratiniai režimai, kaip 
įvyko XIX a. Britanijoje, arba gali paskatinti redemokratizaciją tokio- 
je šalyje, kur poliarchija sužlugo, kaip įvyko Urugvajuje po 1980 me- 
tų. Be šių permainų atskirose šalyse taip pat gali vykti platesnio masto 
ir dažnai lėtos permainos: pavyzdžiui, XX a. pabaigoje atsiranda pa- 
lanki dirva demokratizacijai, kuri, kaip matysime kitame skyriuje, tam 
tikrais atžvilgiais yra mažiau palanki, o dar kitais — labiau palanki 
negu pirmasis poliarchijos augimo laikotarpis. 

Kokios šalyje susidarančios sąlygos skatina poliarchijos išsivysty- 
mą, stiprėjimą ir stabilumą ar, kita vertus, riboja poliarchijos perspek- 
tyvas? Nors sparčiai besikaupiantys per paskutiniuosius dešimtmečius 
atliktų tyrinėjimų rezultatai palieka neaiškumų, beveik dviejų šimtme- 
čių patirtis mums padeda nustatyti kai kurias svarbiausias sąlygas. 

Iki septintojo šio amžiaus dešimtmečio pastangos paaiškinti demo- 
kratijos egzistavimą, jos nebuvimą ir nesėkmes arba rėmėsi tik keleto 
šalių patirtimi (ir aiškiai buvo pervertintas demokratijos nesėkmių 
Italijoje ir Vokietijoje reikšmingumas suprasti demokratijos žlugimo 
priežastims kitose šalyse), arba buvo siejamos su tokiais “kietais" 
duomenimis, kurie buvo nesunkiai gaunami, laikomi patikimais bei 
svariais ir apėmė tokius dalykus kaip vieno asmens pajamos, raštingu- 
mas, telefonų bei ligoninių lovų skaičius ir pan. Kitos teoriškai lemtin- 
gos sąlygos, tokios kaip požiūriai, įsitikinimai, politinė kultūra ir pa- 

našūs “minkšti" kintamieji buvo ignoruojami arba liko labai neapi- 
brėžti. Tačiau vėliau beveik pasaulinė politinio mokslo kaip akademi- 
nės disciplinos ekspansija kartu su naujais sisteminiais duomenų rin- 
kimų bei analizės metodais padėjo geriau suprasti daug didesnio šalių 
skaičiaus patirtį.? Ir nors duomenų rinkimas bei kokybė vis dar neati- 
tinka teorinių reikalavimų dėl minėtų priežasčių, šiuo metu įmanoma 
teoriją šiek tiek tvirčiau susieti su patirtimi. 

Pirmiausia, pažvelgus teoriškai, beveik neabejotina, kad poliarchi- 
jos tikimybė kokioje nors šalyje priklauso nuo žymaus tam tikrų sąly- 
gų poveikio. Iškyla problema nustatyti, kokios tai sąlygos ir kaip jų 
kaita lemia poliarchijos tikimybę. Reikšmingiausi raidos modeliai yra 
tokie“: 

1. Tam tikroje šalyje su nepoliarchiniu režimu atsiranda ir išlieka 
palankios sąlygos. Todėl labai tikėtina, kad įvyks perėjimas į po- 
liarchiją, kad sustiprės poliarchijos institutai ir kad poliarchinė sis- 
tema išliks, t.y. bus stabili. Taigi 

Esant palankioms sąlygoms: 
nepoliarchinis režimas (NPR) -> stabili poliarchija 

2. Tam tikroje šalyje su nepoliarchiniu režimu palankios sąlygos neat- 
siranda arba yra silpnos. Todėl labai neįtikėtina, kad įvyks perėji- 
mas į poliarchiją ir labai tikėtina, kad išliks nepoliarchinis režimas. 
Taigi 

Esant nepalankioms sąlygoms: 
NPR -> NPR 

3. Tam tikroje šalyje su nepoliarchiniu režimu sąlygos yra mišrios arba 
laikinai palankios. Jei esant šioms sąlygoms atsiranda poliarchija, 
tikėtinos galimybės yra tokios: 

3 a. Poliarchija sužlunga per trumpą laiką (mažiau negu per dvide- 
šimt metų), įvyksta perėjimas į nepoliarchinį režimą ir nepoliar- 
chinis režimas išlieka: 

Esant mišrioms ar laikinai palankioms sąlygoms: 
NPR -> poliarchija -> NPR 

3 b. Tas pat kaip ir 3a, išskyrus tai, kad nepoliarchinis režimas taip 
pat sužlunga, įvyksta kitas perėjimas į poliarchiją (redemokrati- 
zacija), poliarchija sustiprėja ir išlieka: 

Esant mišrioms ar laikinai palankioms sąlygoms: 
NPR -> poliarchija -> NPR -> poliarchija 


21—697 

3 c. Tas pat kaip ir 3b, išskyrus tai, kad poliarchija nesustiprėja ir 
tokia sistema svyruoja tarp poliarchijos ir nepoliarchijos: 
Esant mišrioms ar laikinai palankioms sąlygoms: 
NPR -> poliarchija -> NPR -> poliarchija -> NPR -> ir t.t. 
Šias penkias sekas iliustruoja 17.2 schema 


17.2 schema. Perėjimai iš nepoliarchinių režimų 


Nepoliarchinis 
režimas [NPR] 


Sąlygos: Palankios Nepalankios Mišrios ar 


laikinai palankios 











Stabili NPR Nestabili poliarchija 


poliarchija 
(1) (2) "AŽ b 





NPR NPR NPR 
(3a) 
Žlugimas Poliarchija Poliarchija 
(3b) | 
Redemokra- NPR 
tizacija (3c) 
Svyravimas 


Kokios sąlygos yra palankios pirmajai sekai: poliarchijos atsiradi- 
mui, sustiprėjimui ir stabilumui? Iš principo atsakyti į šį klausimą mes 
galime tokias šalis, kuriose atsitiko pirmoji seka, lygindami su tokio- 
mis šalimis, kur jos nebuvo. Nors praktiškai labai sunkūs, šie palygi- 
nimai mums padeda prieiti tam tikrų gerai pagrįstų sprendimų. Šio 
uždavinio mes imsimės 18 skyriuje. 


AŠTUONIOLIKTAS SKYRIUS 


Kodėl poliarchija atsirado 
vienose šalyse ir neatsirado 
kitose 


Kodėl stabili poliarchija atsirado vienose šalyse ir neatsirado 
kitose? Keliant klausimą kitaip, kokios sąlygos padidina ar sumažina 
poliarchijos galimybes? Kadangi per praėjusius pusantro šimtmečio 
skirtingų šalių patirtys apėmė visas sekas, aprašytas ankstesnio sky- 
riaus pabaigoje, svarbiausias sąlygas mes galime atskleisti pakanka- 
mai patikimai. Nors jokia pavienė sąlyga negali nulemti poliarchijos 
buvimo ar nebuvimo tam tikroje šalyje, jeigu yra visos tos sąlygos, 
kurias rengiuosi aprašyti, tada poliarchija yra beveik tikras dalykas; o 
jeigu nėra nė vienos iš jų arba jos nepaprastai silpnos, tikimybė artima 
nuliui. Tačiau daugelyje šalių rezultatų tikimybė yra ne tokia aiški; jei 
kai kurios sąlygos gali būti santykinai stiprios ir todėl santykinai 
palankios, tai kitos yra silpnos ir todėl nepalankios. Be to, sąlygos gali 
keistis, padidindamos arba sumažindamos stabilios poliarchijos ko- 
kioje nors šalyje galimybes. 


SMURTINĖS PRIEVARTOS 
KONCENTRAVIMAS IR KONTROLĖ 


Kaip matėme ankstesniame skyriuje, visos valstybės, įskai- 
tant demokratines, taiko prievartą. Valstybės taiko vidinę prievartą, 
kad įtvirtintų įstatymus, politinius kursus bei išorinę prievartą santy- 
kiuose su kitomis šalimis. Prievartos priemonės yra įvairios - ekono- 
minės, socialinės, psichologinės, fizinės. Tipiški ir išskirtiniai valsty- 

bės bruožai yra jos fizinės prievartos instrumentai - karinės ir polici- 
nės organizacijos, kurių uždavinys yra taikyti (arba grasinti, kad bus 
taikoma) sistemingą smurtą tvarkai ir saugumui palaikyti. 

Tačiau kas gali sutrukdyti lyderiams panaudoti smurtinę prievartą 
nedemokratiniam režimui įvesti ir palaikyti? Per visą rašytinę istoriją 
karinės ir policinės jėgos dažnai ir aktyviai dalyvaudavo politiniame 
gyvenime; ir net tada, kai šias jėgas kontroliuodavo civiliai, civilių 
lyderiai kartais jas panaudodavo įvesti ir palaikyti nedemokratiniam 
režimui. Taip ir šiuolaikiniame pasaulyje daugelyje šalių nedemokra- 
tiniai režimai palaikomi - bent jau iš dalies - naudojantis organizuo- 
tais smurtinės prievartos instrumentais. Tačiau tiek praeityje, tiek šiuo 
metu kai kuriose politinėse sistemose liaudies išrinkti lyderiai buvo 
pajėgūs kontroliuoti armiją ir policiją tiek, kad jos netrukdytų egzi- 
stuoti poliarchijos institutams. 

Kad valstybė būtų valdoma demokratiškai, akivaizdžiai reikalingos 
dvi sąlygos: (1) Jei egzistuoja karinės ir policinės organizacijos, o tai 
neišvengiama, tada jos turi būti palenktos civilinei kontrolei. Bet civi- 
linė kontrolė, nors ir būtina, yra nepakankama, nes daug nedemokrati- 
nių režimų taip pat vykdo civilinę kontrolę. Todėl (2) tie civiliai, kurie 
kontroliuoja armiją ir policiją, patys turi priklausyti nuo demokratinio 
proceso. 

Kad liaudies išrinkti civiliai kartais gali kontroliuoti armiją ir poli- 
ciją, labiausiai lemia du veiksniai: esama karinės organizacijos bei 
technologijos būklė ir tinkamų civilinės kontrolės priemonių panaudo- 
jimas. Pirmasis — tai plataus masto istorinė sąlyga, kuri iš dalies 
nustato, kokius sprendimus politiniams lyderiams įmanoma priiminėti 
per istoriškai specifinį ir galbūt labai ilgą laikotarpį. Antrasis - tai 
galimų priemonių sistema, kurią politiniai lyderiai gali pasirinkti dau- 
giau ar mažiau sąmoningai ir tikslingai, kad ją panaudodami užtikrintų 
civilinę kontrolę. 


Karinės organizacijos ir technikos 
politiniai padariniai 


Istoriniu požiūriu liaudies valdžios galimybės iš dalies pri- 
klausė nuo esamos karinės organizacijos ir technologijos padėties. 

Karinė organizacija ir technologija iš dalies nulėmė tai, ar karinės 
pajėgos buvo kontroliuojamos civilių ir ar tie kontroliuojantys civiliai 
patys buvo palenkti demokratiniam procesui. Tendencija remtis demo- 
kratiniu procesu valdant valstybę buvo stipresnė tuo metu, kai karinė 
organizacija ir technologija reikalavo daug mobilizuotų kareivių. Vie- 
nas autorius net siūlė Karinio Dalyvavimo Koeficientą, dalyvavimo 
kariniuose reikaluose mastą proporcingai siejantį su savivaldos ir in- 
dividualių teisių mastu (Andreski 1968). Nors šis “koeficientas" įtai- 
gauja daug tikslesnį atitikimą, negu rodo istorinė patirtis, iš tikrųjų 
mes susiduriame su apytikriu tokio tipo atitikimu (bent jau Vakarų 
pasaulyje): juo labiau karinis pranašumas priklauso nuo valstybės 
galimybių mobilizuoti daug lengvai ginkluotų pėstininkų, juo geres- 
nės liaudies vyriausybės perspektyvos.! 

Pavyzdžiui, kad suprastume, kodėl demokratija Graikijoje atsirado 
V a. pradžioje, o ne anksčiau, ir neatsirado XIII a. Anglijoje ar Prancū- 
zijoje, turėtume, be kita ko, įvertinti karinę organizaciją ir technologi- 
ją. Nuo Homero laikų iki VII a. pr. Kr. graikų miestus-valstybes valdė 
aukštuomenė. Didžia dalimi paaiškinimą galima rasti vyraujančioje 
karinėje technologijoje: tai žirgas ir kovos vežimas. Juk tik kilmingieji 
galėjo turėti savo žirgus ir kovos vežimus. O kilmingųjų turimos pra- 
našesnės smurtinės prievartos priemonės kare kartu leido jiems vyrau- 
ti politiniame gyvenime, nes jie galėjo nesunkiai įbauginti prastai 
organizuotų prasčiokų, daugiausia apsiginklavusių vėzdais ar ūkiniais 
įnagiais, grupes. Tačiau per VII a. aristokratijos karinį ir politinį pra- 
našumą palaužė naujai atsiradusi pranašesnė kovinė jėga, pėstinin- 
kai — garsieji hoplitai, pavaizduoti ant daugybės graikiškų vazų. Pra- 
turtėję prasčiokai galėjo įsigyti hoplito ginkluotę - šalmą, skydą, šar- 
vus, antblauzdžius ir ietį; be to, jie turėjo pakankamai laisvo laiko 
trenažui, kuris buvo būtinas išmokti pulti ir gintis disciplinuotoje hop- 
litų falangos rikiuotėje. Nors šio proceso detalės nėra aiškios, prastuo- 
menė, nuo kurios ištikimybės ir narsumo dabar priklausė polis, vis 
labiau įtakojo politinį gyvenimą? Aristokratinės santvarkos nuverti- 
mą dažnai palengvindavo liaudies tironai, kurie galėjo susilaukti para- 
mos iš hoplitų klasės (Ste. Croix 1981, 282). Ir galiausiai kaip tik 
hoplitų stratas lėmė perėjimą į demokratiją (Fine 1983, 59-61, 99-100; 
Sealey 1976, 30, 57).> Atėnų demokratiją toliau sustiprino kitas kari- 
nis veiksnys: Atėnų laivyno augimas reiškė, jog netgi tie, kurie buvo 

pernelyg neturtingi, kad galėtų įsigyti hoplito ginkluotę, dabar galėjo 
tarnauti galerų irklininkais — kaip laisvi žmonės, o ne vergai. “Tie, 
kurie varo laivus, - rašė V a. pamfletistas, - yra tie, kurie viešpatauja 
valstybėje" (Finley 1972, 50). 

Taigi graikų karinių pajėgų civilinės kontrolės problemos sprendi- 
mas buvo piliečių milicija. Ji galėjo būti greitai mobilizuota karui ir 
taip pat greitai paleista stojus taikai. Negana to, jai vadovavo karve- 
džiai, išrinkti liaudies asamblėjos. Dėl to du šimtmečius, per kuriuos ši 
sistema išsilaikė Atėnuose, joks politinis lyderis negalėjo ilgai valdyti 
neremiamas liaudies. Net kai demokratija trumpam buvo nuversta 
411 ir 404 metais, oligarchijos buvo greitai įveiktos, kai tik joms 
nepavyko gauti tvirtos karinių pajėgų, t.y. į hoplitų sausumos pajėgas 
ar laivyno ir renkamų vadų gretas įeinančių piliečių paramos. Kai 
Atėnų demokratija galiausiai buvo palenkta karinei valdžiai, tos prie- 
vartinės jėgos buvo ne vidinės, bet išorinės —- iš pradžių makedonie- 
čiai, o vėliau romėnai.“ 

Nors Romos respublikos karinė organizacija ir technologija labai 
skyrėsi nuo graikiškosios, sprendimas iš esmės buvo toks pat: anksty- 
vosios Romos respublikos legionai susidėjo iš piliečių milicijos, kurią 
sudarė paprasti Romos piliečiai.? Bet kai tik paskutinėje respublikos 
fazėje piliečių milicija virto nuolatiniu ir nepriklausomu kariniu profe- 
sionalų ar net samdomų kareivių dariniu, legionų bei “samdomų profe- 
sionalių plėšikų gaujų" prievarta tapo Romos politinio gyvenimo kas- 
dienybe ir respublika buvo pasmerkta (Finley 1983, 117-118). Ambi- 
cingi lyderiai, kurie dažnai patys buvo karo vadai, dabar suprato, kad 
karinę galią jie gali lengvai transformuoti į politinę galią. Kai respub- 
likinę valdžią pakeitė principatas, valdant imperatoriams pretorionų 
kohortos, respublikos metu buvusios legatų asmens sargyba, tapo ak- 
tyvia politine jėga; kartu su pasienio legionais jos dalyvavo vykdant 
politinius perversmus ir terorą, o kartais iškeldavo ar nuversdavo im- 
peratorius. Tai, ką šiuolaikiniai autoriai pavadino “pretorionizmu", — 
karinį kišimąsi į valdžią ir viešpatavimą vykdomajai valdžiai, - iškilo 
į paviršių (Huntington 1957; Huntington 1968; Nordlinger 1977; Perl- 
mutter 1977). 

Viduramžiais karinės organizacijos ir technikos pasikeitimai vėl 
suteikė pranašumą tiems, kurie galėjo turėti puikiai dresiruotą žirgą ir 
raito riterio ginkluotę. Kareivis-pilietis dingo, o kartu su juo daugeliui 

amžių didžiojoje Europos dalyje išnyko demokratinės ar respublikinės 
valdžios sąlygos. Tačiau Šveicarijos kantonuose visuotine karo tarny- 
ba paremta piliečių milicija, apginkluota ietimis ir ginanti teritoriją, 
labai palankią pėstininkams, sugebėjo sumušti raitus riterius. Taigi 
nenuostabu, kad kalnų kantonuose įsišaknijo asamblėjinė demokrati- 
ja, kuri po keleto amžių sudarė Šveicarijos Konfederacijos šerdį. 

XIV ir XV a. anglų pėstininkai, apsiginklavę dideliais lankais, įrodė 
raitų riterių pažeidžiamumą ir sugriovė karinį feodalizmo pamatą. 
Lemtingą pėstininkų svarbą vėliau sustiprino muškietos, o dar vėliau 
ir graižtvinio šautuvo atsiradimas. XVIII a. karinė organizacija ir tech- 
nologija pradėjo priklausyti nuo daugybės pėstininkų, kurie galėjo 
būti surenkami tik plačiai panaudojant visus gyventojus vyrus. Maž- 
daug apie pusę amžiaus, jei apmokymas būdavo apylygis, kautynes 
nulemdavo lengvai ginkluotų žmonių skaičius - šiurkštus ir jėga grin- 
džiamas daugumos valdžios padarinys. Bet gryno skaičiaus pranašu- 
mai gali būti sustiprinti pareigos jausmo, o pareigos jausmas galėjo 
būti paskatintas sužadinant lojalumą šaliai ar tautai.* Tačiau suvokti 
save kaip tautos narį — privilegija, dėl kurios, kaip buvo tikimasi, 
reikia aukotis, — reiškia pateisinti platesnio pobūdžio reikalavimą, 
apimantį teisę tiesiogiai dalyvauti valdžioje. Kareivis-pilietis kartu 
buvo ir kareivis, ir pilietis, šiaip ar taip turintis balsavimo teisę (Jano- 
witz 1978, 178-179). Šalys, turėjusios masines armijas, dabar pasijuto 
įstumtos į Demokratinių Revoliucijų Amžių“. Kaip tik esant tokioms 
istorinėms sąlygoms, kuriose karinė organizacija ir technologija tapo 
palankesnė demokratijai negu ji buvo per daugelį amžių, kaip matėme 
praeitame skyriuje, poliarchijos institutai įsišaknijo vienoje šalyje po 
kitos. 

Kai dėl Jungtinių Valstijų, čia smurtine prievarta paremtos valdžios 
perspektyvos buvo menkesnės negu bet kokioje iki tol buvusioje kitoje 
šalyje, galbūt tik išskyrus Šveicariją. Kaip matysime vėliau, reguliari 
karinė sistema buvo menka. Tačiau be to egzistuojanti karinė organi- 
zacija ir technologija buvo palanki pėstininkui, apginkluotam muškie- 
ta, o vėliau — graižtviniu šautuvu. Šie ginklai buvo taip nesunkiai 
įsigyjami ir plačiai paplitę, kad amerikiečiai faktiškai buvo ginkluota 
tauta. Visai konkrečia prasme valdomųjų pritarimas buvo absoliučiai 


* Užuomina į garsųjį istoriko R. R. Palmerio veikalą The Age of Democratic Revolution: 
A Political History of Europe and America, 1760-1800 (Princeton, 1959-1964). - Red. 

būtinas tam, kad apskritai egzistuotų kokia nors valdžia, nes Jungtinių 
Valstijų žmonėms nebūtų buvę įmanoma primesti tokios valdžios, 
kuriai prieštarautų dauguma. 

Tačiau karinės organizacijos ir technologijos būklė, kuri apskritai 
buvo palanki poliarchijai Šiaurės Amerikoje ir Europoje, vėl pasikei- 
tė — šįkart nepalankesnės pusiausvyros labui. Karinė jėga laipsniškai 
persistūmė nuo lengvai ginkluotų kareivių prie pajėgų, aprūpintų nau- 
Jais ir brangiais didesnės naikinančios galios ginklais — sunkiąja arti- 
lerija, mortyromis, kulkosvaidžiais, tankais, oro ir jūrų laivynu, o prie 
jų galiausiai buvo pridėti branduoliniai ginklai. Skirtingai nuo iečių, 
didelių lankų, muškietų ir graižtvinių šautuvų, tie ginklai niekada 
negalėjo plačiai paplisti kaip namų ūkio padargai. Sutelkti palyginti 
nedaugelio rankose, jie gali duoti milžiniškus smurtinės prievartos 
resursus mažumai, linkusiai ir sugebančiai juos panaudoti politiniams 
tikslams. Pajėgumo sukurti ir panaudoti biurokratines organizacijas 
(Maxo Weberio “racionalioji-legalioji" biurokratija) augimas kartu su 
naujomis sekimo technologijomis toliau didina centralizuotos prievar- 
tos galimybes. Centralizuotos policinės sistemos šiuo metu gali būti 
panaudotos opozicijai griauti daug efektyviau negu bet kada anksčiau 
per visą rašytinę istoriją. 

Taigi karinės ir policinės organizacijos bei technologijos išsivysty- 
mas XX a. sukūrė centralizuotos prievartos potencialą, daug didesnį 
negu jis buvo XVIII ir XIX a., o faktiškai didesnį negu bet kada 
anksčiau. Tačiau, kaip matėme praeitame skyriuje, šiame šimtmetyje 
ne tik išliko senesnės poliarchijos, bet ir atsirado naujos. Jei karinės 
organizacijos ir technologijos būklė nepaaiškina šio fenomeno, kas jį 
gali paaiškinti? 


Smurtinės prievartos tramdymas 


Demokratinės valstybės naudojo keletą dažnai sujungtų prie- 
monių, užtikrinančių, kad karinės ir policinės pajėgos nebūtų panau- 
dotos nuversti demokratinei valdžiai. 

1. Demokratinė valstybė gali pašalinti karinių ir policinių pajėgų 
prievartines galimybes arba gerokai jas sumažinti. Retais atvejais ka- 
rinės pajėgos buvo visiškai panaikintos. Japonija, kur kariškiai tapo 

galingu politiniu veiksniu ketvirtajame dešimtmetyje, savo 1947 m. 
Konstitucijoje (kuri daugiausia buvo Jungtinių Valstijų karinės oku- 
pacijos padarinys) paskelbė, kad ji niekada nebeturės Žemės, jūros ir 
oro pajėgų. Nors šis nutarimas buvo susilpnintas vėliau įkūrus nacio- 
nalinį “policijos rezervą", o po to “nacionalinės gynybos pajėgas“, jo 
tikslas buvo apsisaugoti nuo kariškių, kaip svarbaus naujos poliarchi- 
jos politinio veiksnio, atsigavimo. Kosta Rika, kurioje liaudies išrink- 
ta valdžia egzistavo nuo 1889 m., išskyrus du trumpus laikotarpius, kai 
valdžia įsitvirtino padedama karinių pajėgų, antrąjį laikotarpį baigė 
tuo, kad 1948-1949 m. panaikino savo karines pajėgas (Blachman and 
Hellman 1986, 156-160). 

Nors, skirtingai nuo Japonijos ir Kosta Rikos, Jungtinės Valstijos 
formaliai niekada nebuvo panaikinusios savo ginkluotųjų pajėgų, be- 
veik per visą nacionalinę istoriją jos buvo mikroskopinės. Iki Antrojo 
pasaulinio karo tiek Britanija, tiek Jungtinės Valstijos turėjo mažutes 
reguliarias armijas, tardamos, kad jų jūrinės galios pakanka atremti 
invazijai, 0 jūrų pajėgos buvo menkai pritaikytos prievartai savo gy- 
ventojų atžvilgiu. Jungtinėse Valstijose 1830 metų duomenys tipiškai 
atspindi taikos meto karines pajėgas visą laiką nuo 1789 metų iki 
laikotarpio, prasidedančio po Antrojo pasaulinio karo. 1830 m. visoms 
Jungtinių Valstijų karinėms pajėgoms - armijai, laivynui ir kariniam 
Jūrų laivynui - priklausė I iš 1080 šalies gyventojų; tik vienas iš 2073 
asmenų buvo armijoje; armijos karininkai, iš viso 627, sudarė 1 iš 
20 575. 1860 m. Pilietinio karo išvakarėse šie skaičiai nebuvo žymiai 
pakitę. Prasidėjus Antrajam pasauliniam karui, 1939 m., visas Jungti- 
nių Valstijų karines pajėgas sudarė 334 473 žmonės (iš 131 milijono 
gyventojų); armijos karininkų buvo 15 000, arba 1 asmuo 9045-iems 
gyventojams.? 

2. Demokratinė valstybė karinių ar policinių jėgų kontrolę gali pa- 
skirstyti daugeliui vietinių valdžių. Štai angliškai kalbančiose poliar- 
chijose policinės pajėgos daugiausia buvo pavaldžios vietinei kontro- 
lei.* Istoriškai tiek Britanijoje, tiek Jungtinėse Valstijose net sausu- 
mos karinės pajėgos buvo iš dalies išskirstytos kaip vietinės arba 
valstijų milicijos. Tuo metu, kai ikidemokratinėje Britanijoje pradėjo 
įsitvirtinti parlamentinė valdžia, milicija buvo reguliarių karinių pajė- 
gų, vadovaujamų karininkų-aristokratų, atsvaras; milicija buvo paval- 
di vietinei kontrolei ir sudaroma iš vietinių gyventojų, kurių tarnybos 

laikas buvo neilgas ir kurie tarnavo vietinės gynybos tikslams. Milici- 
ja nebuvo sujungta su nuolatinėmis pajėgomis iki XIX a. pabaigos 
(Perlmutter 1977, 40). Per XIX a. Jungtinėse Valstijose valstijų mili- 
cijos praktiškai buvo nepriklausomi junginiai, kontroliuojami valsti- 
jos pareigūnų. Šveicarijoje 1848 ir 1874 m. konstitucijos (pastaroji 
galioja ir šiuo metu) uždraudė federacijai turėti nuolatinę armiją ir 
vietoj jos įvedė piliečių miliciją, taikos metu kontroliuojamą kantonų. 

3. Karinės pajėgos gali būti suformuotos iš asmenų, kurie laikosi 
daugumai gyventojų būdingų pilietinių ir demokratinių orientacijų. 
Kaip matėme, taip buvo Atėnuose, kur hoplitai sausumoje ir irkluoto- 
Jai jūroje buvo piliečiai, trumpam pašaukti polio gynybos tarnybai. 
Taip buvo ir ikidemokratinėje Europoje XVII ir XVIII a.? Taip pat 
būta ir Šveicarijos konfederacijoje, kuri 1848 ir 1874 m. visuotinę 
karinę tarnybą įvedė kaip konstitucijos įtvirtintą pareigą. Išskyrus 
aukščiausius karininkus ir šiek tiek kitokio karinio personalo, kurį 
dabar sudaro etatiniai profesionalai, Šveicarijos kariuomenė vis dar 
sudaryta iš laikinai tarnaujančių piliečių. Daugelyje kitų Europos šalių 
po Antrojo pasaulinio karo sausumos karinės pajėgos visų pirma buvo 
suformuotos iš kareivių, šaukiamų trumpalaikei tarnybai — unifor- 
muotų civilių. 

4. Pagaliau profesionalių kareivių, ypač karininkų, indoktrinacija 
gali padėti užtikrinti civilinę kontrolę, vykdomą renkamų demokrati- 
nių lyderių. Karinis profesionalizmas savaime neužtikrina civilinės 
kontrolės, juolab demokratinės kontrolės. Tačiau karinis profesiona- 
lizmas linkęs formuoti ir palaikyti įsitikinimus apie režimą, kurio 
atžvilgiu kariškiai turi būti lojalūs ir paklusnūs ir kurį jie privalo ginti. 
Akivaizdu, kad tie įsitikinimai gali būti įvairūs, priklausomai nuo 
režimo; profesionalus revoliucinis kareivis gali būti lojalus idėjai bū- 
simo režimo, kurį dar reikia sukurti. Demokratinėje šalyje profesiona- 
lus karinis personalas ne tik gali būti sudarytas iš civilinės visuomenės 
auklėtų asmenų ir todėl laikytis civilinių įsitikinimų, palankių konsti- 
tucinės santvarkos ir demokratinės idėjos bei praktikos teisėtumui, bet 
kartu jų pareigos paklūsti konstituciškai išrinktai civilinei vadovybei 
jausmas gali būti sustiprintas karinio korpuso (establishment) profesi- 
nio kodekso. 

Tačiau tam tikromis aplinkybėmis profesinio karinio korpuso civili- 
nei kontrolei demokratinėje šalyje gali iškilti pavojus. Civilinei kon- 

trolei iškyla grėsmė, jei profesionalizmas išrausia gilią socialinę ir 
psichologinę prarają tarp profesionalių kariškių ir civilių, ir, kaip atsi- 
tiko Brazilijoje šeštajame ir septintajame šio amžiaus dešimtmetyje 
(Stepan 1973, 64), kariškiai tampa ryškiai atskirta socialine grupe, 
karine kasta, atkirsta nuo civilinės visuomenės. Arba, kitu atveju, jei 
profesionalūs kariškiai įsitikinę, kad civilinė vadovybė kelia grėsmę 
pamatiniams militarinio korpuso interesams, jie gali pasipriešinti civi- 
linei kontrolei ir net ją visiškai atmesti, kaip atsitiko Brazilijoje 1964 m., 
Ganoje 1965 m. ir keletą kartų Argentinoje nuo 1955 iki 1983 m. 
(Nordlinger 1977, 66-78; Stepan 1971, 53; Stepan 1973, 50-65; Cava- 
rozzi 1986, 31 ir t.t.). Be to, civilinė kontrolė tampa sunkesnė augant 
militarinio korpuso dydžiui ir sudėtingumui. Štai Jungtinių Valstijų 
gynybos sekretoriui aiškiai tapo sunku kontroliuoti milžinišką gyny- 
bos korpusą ir dar sunkiau tai padaryti Kongresui. 

Ir pagaliau kariniai lyderiai gali atmesti civilinę kontrolę, jei jie 
įsitikinę, kad tos sistemos, kurią jie turi saugoti, - valstybės, nacijos, 
visuomenės ar konstitucinės tvarkos, - stabilumui, sveikumui ar egzi- 
stavimui demokratiškai išrinkta vadovybė kelia pavojų. Daugelyje 
Lotynų Amerikos šalių konstitucija kariškiams net suteikia tam tikrą 
atsakomybę ginant įstatymą ir tvarką arba tinkamą konstitucijos funk- 
cionavimą. Alfredas Stepanas pastebi, kad Brazilijoje šios konstituci- 
nės pareigos “reiškė, kad atsiradus nesutarimams tarp prezidento ir 
įstatymų leidžiamosios valdžios civiliai gali kreiptis į kariškius atlikti 
savo konstitucinę pareigą ginti Kongreso prerogatyvas" (Stepan 1971, 
75). Netvarka, pilietinis vaidas, partizanų veikla, didelė poliarizacija, 
nuolatinė ekonominė krizė, galima ar reali lyderių ar judėjimų, ideolo- 
giškai nepriimtinų kariškiams, valdžia - visa tai gali paskatinti karinį 
perversmą, kaip įvyko Brazilijoje 1964 m., Čilėje ir Urugvajuje 1973 
ir Argentinoje 1967 m.!0 

Vyraujanti karinės technologijos bei organizacijos būklė kai kada ir 
kai kur (pvz., klasikinėje Graikijoje, XIX a. Europoje ir Amerikoje) 
buvo palanki liaudies valdžiai, o kitu metu ir kitose vietose (pvz., 
Graikijoje apytikriai iki 650 m. pr. Kr. ir Viduramžių Europoje) jos 
poveikis buvo labai nepalankus. Tačiau mūsų amžiuje atsitiko taip, 
kad ne tik išliko senesnės poliarchijos, bet atsirado ir naujų. Taigi 
akivaizdu, kad vyraujanti karinės technologijos bei organizacijos būk- 
lė tiesiogiai nenulemia poliarchijos buvimo ar nebuvimo. 

Žinoma, kariuomenės ir policijos civilinė kontrolė yra būtina poliar- 
chijos sąlyga, ir tokios kontrolės nebuvimo pakanka paaiškinti dauge- 
lio šalių nedemokratinių režimų egzistavimui. Bet civilinės kontrolės 
poliarchijai nepakanka, nes kai kurie nedemokratiniai režimai taip pat 
vykdo karinių ir policinių pajėgų civilinę kontrolę; iš tikrųjų tų nede- 
mokratinių režimų lyderiai didžiulius prievartinius kariuomenės ir po- 
licijos resursus panaudoja palaikyti savo valdžiai. 

Taigi akivaizdu, kad poliarchijos buvimo ar nebuvimo kokioje nors 
šalyje mes negalime paaiškinti vien tik civiline kontrole. 

Vadinasi, nors smurtinės prievartos koncentracija ir kontrolė yra 
mūsų siekiamo paaiškinimo dalis, ji negali paaiškinti visko. 


MODERNIOJI ORGANIZACINIO PLIURALIZMO 
VISUOMENĖ 


Istoriškai poliarchija buvo glaudžiai susijusi su visuomene, 
kuri pasižymi daugybe tarpusavyje susijusių bruožų. Tai santykinai 
aukštas pajamų ir turto, tenkančio vienam asmeniui, lygis, ilgalaikis 
pajamų ir turto, tenkančio vienam asmeniui, augimas, aukštas urbani- 
zacijos lygis, kaimo gyventojų sparčiai mažėjant ar esant santykinai 
nedaug, plačiai paplitęs raštingumas, palyginti daug asmenų, turinčių 
aukštąjį išsilavinimą, ekonominė tvarka, kai produkciją gamina santy- 
kinai autonomiškos firmos, kurių sprendimai aiškiai orientuoti į nacio- 
nalines bei internacionalines rinkas, ir santykinai aukšti sutartiniai 
gerovės rodikliai, tokie kaip gydytojų ir vietų ligoninėje tūkstančiui 
gyventojų skaičius, gyvenimo galimybės, kūdikių mirtingumas, šeimų 
su aukštu pragyvenimo lygiu nuošimtis ir t.t. Tokio tipo socialiniai 
matai yra taip glaudžiai susiję, kad gali pagrįsti išvadą (jeigu tolimes- 
nis beveik akivaizdaus istorinio fakto pagrindimas būtų reikalingas), 
Jog visi jie yra daugiau ar mažiau specifinio socialinės sistemos tipo 
rodikliai (pvz., žr. 1 lentelę, Vanhanen 1984, parodančią aiškinamų 
kintamųjų tarpusavio ryšius). Dideliame ir augančiame demokratijos 
sąlygų tyrinėjimo masyve galbūt niekas nėra nustatyta geriau negu 
ryšiai tarp šitų socialinių matų ir demokratijos ar poliarchijos rodiklių 
(pvz., žr. Vanhanen 1984). 

Kaip mes turėtume vadinti tokį visuomenės tipą, kuris akivaizdžiai 

yra toks palankus poliarchijai? Jis žymimas daugeliu etikečių: libera- 
lus, kapitalistinis, buržuazinis, vidurinės klasės, biznio, modernusis (ir 
postmodernusis), konkurencinis, orientuotas į rinką, atviras... Tačiau 
dauguma šių terminų per daug pabrėžia antraeiles visuomenės savybes 
arba specialius jos aspektus. Kai kuriuos esminius bruožus galbūt ge- 
riausiai perduoda modernumo (pvz., istoriškai aukštas vidutinis turto, 
pajamų, vartojimo ir išsilavinimo lygis, didelė profesijų įvairovė, daug 
miesto gyventojų, žymus kaimo gyventojų ir santykinės žemės ūkio 
ekonominės svarbos sumažėjimas) idėja. Kitus aspektus apima dinami- 
nė visuomenės prigimtis (ekonominis augimas, kylantis pragyvenimo 
lygis), o kai kuriuos iš jų - jos pliuralistinis pobūdis (daug santykinai 
autonominių grupių ir organizacijų, ypač ekonomikoje). Todėl aš linkęs 
šį ypatingą visuomenės tipą vadinti moderniąja dinamine pliuralistine 
visuomene, 0 šalį, pasižyminčią šiomis savybėmis, - moderniąja dina- 
mine pliuralistine šalimi (patogumo dėlei - MDP). 


Kodėl MDP visuomenė palanki poliarchijai 


Esama tiek daug poliarchijai palankių MDP visuomenės bruo- 
žų, kad būtų klaidinga išskirti vieną ar du kaip pirminius ar priežasti- 
nius. Tačiau daugelis palankių aspektų gali būti suvesti į dvi bendras 
savybes: (1) MDP visuomenė valdžią, įtaką, autoritetą bei kontrolę iš 
vieno centro perkelia ir išsklaido tarp daugelio individų, grupių, aso- 
ciacijų ir organizacijų." Ir (2) ji skatina požiūrius bei įsitikinimus, 
palankius demokratinėms idėjoms. Nors tiedų bruožai atsiranda sava- 
rankiškai, kartu jie sustiprina vienas kitą.! 

MDP visuomenei lemtinga tai, kad, viena vertus, ji neleidžia sutelkti 
galios į kokią nors vieną, vieningą veikėjų sistemą, o, kita vertus, - 
valdžią (power) paskirsto tarp daugelio santykinai nepriklausomų vei- 
kėjų. Dėl savo galios ir autonomijos tie veikėjai gali priešintis vienpu- 
siškam viešpatavimui, varžytis vieni su kitais dėl pirmenybės, įeiti į 
konfliktus bei sandėrius ir veikti nepriklausomai, savo atsakomybe. 
MDP visuomenei yra būdinga dispersija: 1. politinių resursų, tokių 
kaip pinigai, Žinojimas, socialinė padėtis ir galimybė priklausyti įvai- 
rioms asociacijoms; 2. strateginių centrų, ypač ekonomikos, mokslo, 
švietimo ir kultūros reikaluose; ir 3. sandėrio situacijų (tiek atvirų, 

tiek slaptų) ekonomikos reikaluose, moksle, komunikacijų srityse, 
švietime ir kitur. 

Iš daugelio būdų, kuriais MDP visuomenė skatina demokratinius 
įsitikinimus, pabrėšiu keletą. Ekonominis augimas, būdingas MDP 
visuomenei, stiprina įsitikimą, kad iš augančio našumo gali būti gauta 
bendra nauda; politiniame gyvenime politinis žaidimas nebūtinai turi 
duoti nulinį rezultatą; jei politika neatveda prie nulinio rezultato, po- 
litiniai oponentai nebūtinai yra nesutaikomi priešai; derybos ir susita- 
rimai gali atvesti prie abipusiai naudingų kompromisų. Štai net kai 
valstybinė valdžia priklauso elitui, kas buvo būdinga šalims, vėliau 
tapusioms poliarchijomis, MDP visuomenėje gali atsirasti konkuren- 
cinė politinė sistema, kurioje kompromisas yra normalus dalykas. Bet 
šį kompromisinį procesą griežtai apribojant elitu MDP visuomenėje šį 
procesą sunku išsaugoti. Juk turto, pajamų, išsilavinimo, socialinės 
padėties ir valdžios dispersija sukuria įvairias grupes asmenų, kurie 
vienas kitą laiko panašiais tų teisių ir galimybių, kurios, jų įsitikinimu, 
jiems priklauso, atžvilgiu; kartu ši dispersija nutrina arba dažnai pa- 
keičia ribas, vienos tokios grupės narius skiriančias nuo kitos grupės 
narių." Todėl MDP visuomenė atstumtai grupei duoda galimybę ap- 
eliuoti į lygybės logiką ir taip pagrįsti savo siekį dalyvauti politiniame 
gyvenime; ir tuo pat metu ji susilpnina privilegijuotos grupės galimy- 
bę pagrįsti savo iškirtines teises dalyvauti politiniame gyvenime. At- 
stumtos grupės, įeinančios į politinį gyvenimą, padėtį toliau stiprina 
politinė konkurencija ir varžybos tarp elitinių grupių. Jei atstumtos 
grupės nariai turi politinių resursų, kurie gali būti panaudoti jos labui, 
kaip dažniausiai būna, kai kurie valdančios klasės nariai laiko esant 
naudinga reikalauti, kad anie įeitų į politinį gyvenimą ir atsilygindami 
paremtų juos. 

Todėl, kai tik privilegijuotos mažumos nariai pradeda valdyti valsty- 
bę bent minimaliai remdamiesi demokratiniu procesu, taikomu jiems 
patiems, kaip padarė britų aristokratija XVIII a., MDP visuomenės 
atsiradimas vis labiau apsunkina jų galimybes neįsileisti atstumtųjų 
grupių, ypač tų, kurios jiems artimiausios socialine ir ekonomine pa- 
dėtimi. Tačiau plečiantis pilietybės riboms sunku užkirsti kelią visiš- 
kam priskyrimui. Taigi tokią sistemą, kurioje politinė konkurencija 
įsprausta į siauras ribas, MDP visuomenės dinamika stumia prie visi- 
ško priskyrimo. Tad kai MDP visuomenės atsirado vienoje šalyje po 
kitos, jos paskatino poliarchijos atsiradimą. 

Išlygos 


Tačiau ryšys tarp MDP visuomenės ir poliarchijos nėra toks 
paprastas kaip ryšys tarp priežasties ir pasekmės. Griežtai kalbant, 
MDP visuomenė nėra nei būtina, nei pakankama poliarchijos sąlyga. 

1. Nors MDP visuomenė išsklaido valdžią taip, kad neleistų jos 
monopolizuoti vienai grupei, ji nepašalina žymios nelygybės paskirs- 
tant valdžią. Todėl poliarchijų piliečiai toli gražu nėra lygūs pagal 
įtaką valstybinei valdžiai. Todėl kyla keletas klausimų: ar valdžia 
paskirstyta taip nelygiai, kad poliarchijas faktiškai valdo viešpatau- 
jantis elitas? Ar poliarchijos turėtų būti demokratizuotos labiau, o jei 
taip, tai kokiu būdu? Šie klausimai nukelti į vėlesnius skyrius. 

2. Negana to, kadangi poliarchijos atsirado šalyse be MDP visuome- 
nės, akivaizdu, kad MDP visuomenė nėra griežtai būtina poliarchijai 
egzistuoti. Štai ryškiausia šiuolaikinė išimtis iš bendro santykio tarp 
poliarchijos i1r MDP visuomenės yra Indija, kur poliarchija buvo įsteigta, 
kai gyventojai buvo daugiausia žemdirbiai, neraštingi, daug mažiau 
specializuoti pagal profesijas negu MDP šalyje, be to, labai sukaustyti 
tradicijos, elgesio ir tikėjimo taisyklių. Nors po ketvirčio amžiaus 
poliarchiją išstūmė kvaziautoritarinė išrinktos ministrės pirmininkės 
Indiros Gandhi valdžia, po kelerių metų ji buvo atkurta. 

Tačiau dar iškalbingesnės yra šalys, kuriose poliarchijos institucijos 
giliai įsišaknijo iki atsirandant MDP visuomenėms, kai tos šalys vis 
dar buvo visų pirma agrarinės. Pavyzdžiui, kai baltųjų vyrų poliarchi- 
j0s institucijos susiformavo Jungtinėse Valstijose XIX a. pradžioje, 
gyventojai daugiausia buvo kaimiečiai ir žemdirbiai. 1800 m. 94 nuo- 
šimčiai gyventojų gyveno kaimuose, o 1830 m. (tik keletą metų prieš 
įžymųjį Tocgueville'io vizitą) ten gyveno 91 nuošimtis gyventojų; 
1820 m. 72 nuošimčiai dirbančių gyventojų (kaip juos apibrėžė JAV 
cenzas) dirbo fermose, o po dešimties metų tokių buvo 70 nuošimčių. 
Iš tikrųjų tik nuo 1880 m. ne fermų darbininkų buvo daugiau negu 
fermų darbininkų, tik nuo 1890 m. cenzas užfiksavo nedidelę miesto 
gyventojų persvarą (gyvenvietės, kur buvo 2500 ir daugiau asmenų) 
(U. S. Bureau of the Census, Historical Statistics, Series A 195209, p. 
14 ir Series D 36-45, p. 72). Tačiau, kaip pastebėjo Tocgueville'is (be 
daugelio kitų), Jungtinių Valstijų agrarinė visuomenė pasižymėjo dviem 
lemtingais bruožais, kurie MDP visuomenę daro palankią poliarchijai: 

ji itin plačiai paskirstė valdžią ir labai skatino demokratinius įsitikini- 
mus. Faktiškai agrarinio respublikonizmo ideologai, kaip antai Tho- 
mas Jeffersonas ir Johnas Tayloras, buvo taip tvirtai įsitikinę, kad 
demokratinei respublikai egzistuoti reikia nepriklausomų fermerių ag- 
rarinės visuomenės, jog nesugebėjo numatyti, kad respublika Jungti- 
nėse Valstijose galės egzistuoti net po to, kai fermeriai bus tapę nežy- 
mia mažuma. 

Panašiai kaip Jungtinėse Valstijose, poliarchijos atsirado ir kitose 
šalyse, kur nepriklausomi fermeriai buvo gausiausia grupė: naujai 
įkurtose šalyse —- Kanadoje, Australijoje ir Naujojoje Zelandijoje, ir 
senosiose Europos šalyse - Norvegijoje, Švedijoje, Danijoje ir Švei- 
carijoje.! 

Nors šie pavyzdžiai rodo, kad MDP visuomenė nėra būtina poliar- 
chijai, beveik neabejotina, jog du esmingi MDP visuomenės bruožai - 
kad ji išsklaido valdžią ir skatina požiūrius, palankius demokratijai — 
yra būtini ilgalaikiam poliarchijos stabilumui. 

3. Praeitame amžiuje tiedu esmingi MDP visuomenės bruožai 1a- 
biausiai išryškėjo nepriklausomų fermerių agrarinėse visuomenėse. 
Bet šiame amžiuje laisvų fermerių visuomenės beveik išnyko ir buvo 
išstumtos MDP visuomenių, kurios, kaip ir pati poliarchija, visų pirma 
yra XX a. produktas. Mūsų dienomis šalys, kuriose vyrauja kaimo 
gyventojai, nėra nei laisvų fermerių visuomenės, buvusios XIX a., nei 
šio amžiaus MDP visuomenės, ir dažniausiai joms trūksta dviejų bruo- 
žų, būtinų demokratijos stabilumui. Todėl skirtingai nuo XIX a. laisvų 
fermerių visuomenių šių dienų agrarinės visuomenės nesuteikia tinka- 
mos bazės poliarchijai. 

4. Ir pagaliau MDP visuomenės akivaizdžiai nepakanka poliarchi- 
jai, nes ne visos MDP šalys yra tapusios poliarchijomis. Ryškiausi 
pavyzdžiai devintajame šio amžiaus dešimtmetyje buvo Jugoslavija, 
Pietų Korėja ir Taivanis. Kiekvienoje šių šalių MDP visuomenės raida 
skatino demokratines idėjas, judėjimus ir opozicijas, bet režimo lyde- 
riams pavykdavo jas įveikti. Kad suprastume, kodėl MDP visuomenės 
ne visada pakanka sukurti poliarchijai, aiškiai turime pažvelgti į papil- 
domus veiksnius. Vieną iš svarbiausių aš jau aptariau: tai prievartos 
priemonių kontrolės koncentracija. Dabar apžvelgsime kitus. 

SUBKULTŪRINIO PLIURALIZMO PADARINIAI 


Įsivaizduokime ginčą, į kurį įsitraukusi didelė šalies gyvento- 
jų dalis tiki, kad kita gyventojų dalis kelia jos gyvybei ir aukščiau- 
sioms vertybėms didžiulę grėsmę. Susidūrusi su tokiu konfliktu, po- 
liarchija veikiausiai įsiveltų į pilietinį karą arba būtų išstumta nede- 
mokratinio režimo, arba atsitiktų ir viena, ir kita. Jei nedemokratinis 
režimas gali sėkmingai nuslopinti paslėpto konflikto viešą pasireiški- 
mą, naudodamas savo smurtinės prievartos resursus, poliarchija nega- 
li to padaryti, nenustodama būti poliarchija. 

Taigi galima tarti, kad poliarchijos perspektyvos labai sumažėja, 
jeigu kokios nors šalies žmonių pamatiniai įsitikinimai ir siekiai suke- 
lia politinius konfliktus ir, atitinkamai, padidėja, jei tikėjimai bei sie- 
kiai suderinami ir todėl netampa konflikto šaltiniu. Taigi kai kokios 
nors šalies subkultūrų jėga ir išskirtinumas išauga, poliarchijos gali- 
mybės turi mažėti. Subkultūros paprastai formuojasi etninių, religinių, 
rasinių, lingvistinių ar regioninių skirtumų bei bendros istorinės patir- 
ties ir bendrų kilmės mitų pagrindu.“ Kuo subkultūra stipresnė ir 
išskirtinesnė, tuo labiau jos nariai identifikuojasi ir bendrauja tarpusa- 
vyje, ir tuo mažiau jie identifikuojasi ir bendrauja su jai nepriklausan- 
čiais žmonėmis. Kraštutiniais atvejais dauguma subkultūros narių gy- 
vena beveik visiškai izoliuodamiesi nuo svetimųjų. Šalyje jie sudaro 
atskirą tautą. Santuokos, draugystės, sportas, mityba, šventės, auklėji- 
mas, ceremonialai, religinė veikla, net ekonominiai uždaviniai dau- 
giau ar mažiau skleidžiasi išskirtinai tos subkultūros narių terpėje. 

Taigi kai vienos subkultūros nariai pradeda tikėti, kad jų bendram 
gyvenimui rimtą grėsmę kelia kitų veiksmai ir planai, jų situacija 
nedaug skiriasi nuo tokios situacijos, kai kokios nors šalies žmonių 
egzistavimui kelia grėsmę išorinė jėga. Kaip ir tokios šalies žmonės, 
subkultūros nariai griežtai atmes bet kokį susitarimą tokiomis sąlygo- 
mis, kurios neužtikrina jų subkultūrinio paveldo išsaugojimo. Jei jų 
priešininkai taip pat sudaro atskirą subkultūrą, kurios nariai taip pat 
jaučia, kad jiems kelia grėsmę jų priešininkai, priklausantys kitai sub- 
kultūrai, tada konfliktas tikrai bus daug žiauresnis. Kadangi subkultū- 
riniai konfliktai kelia grėsmę asmenų bei grupių identitetui ir gyveni- 
mo būdui, kadangi tokia grėsmė pažadina gilias bei galingas aistras, ir 
kadangi identiteto bei gyvenimo būdo paaukojimas negali būti pasiek- 

tas per derybas, skirtingų subkultūrų nesutarimai dažnai virsta smurti- 
niais, derybomis neįveikiamais konfliktais. Tokioje šalyje, kur kon- 
fliktai atkaklūs, smurtiniai ir neišsprendžiami derybomis, poliarchija 
turi mažai galimybių egzistuoti. 

Šiuos teorinius svarstymus gerai patvirtina empiriniai faktai. Iš tik- 
rųjų poliarchija rečiau pasitaiko šalyse su ryškiai išreikštu subkultūri- 
niu pliuralizmu..!“ 


Išlygos 


Tačiau ryšys tarp poliarcbijos ir subkultūrinio pliuralizmo yra 
sudėtingas. Kadangi subkultūrinis pliuralizmas santykinai labiau pa- 
plitęs šalyse, kurios gavo nepriklausomybę po 1945 m., taigi patyrė 
nacijos formavimo traumą, o kartu turi žemesnį ekonominio išsivysty- 
mo lygį, tam tikrais atvejais koreliacija [tarp poliarchijos ir subkultū- 
rinio pliuralizmo] gali būti pagrįstai aiškinama kitais veiksniais (Dahl 
1971, 112). Negana to, nors kultūrinis homogeniškumas skatina po- 
liarchiją, jo aiškiai nepakanka poliarchijai sukurti ir ją palaikyti. Kad 
kultūrinis homogeniškumas automatiškai nesukuria poliarchijos, gali- 
ma pamatyti iš Šiaurės ir Pietų Korėjos pavyzdžių: abi buvo valdomos 
nedemokratinių režimų, nors kultūriniu požiūriu yra vienos homogeni- 
škiausių pasaulio šalių. Į palyginti homogeniškų šalių, valdomų nede- 
mokratinių režimų, sąrašą galime įtraukti ir Pietų Jemeną, Jemeną, 
Rytų Vokietiją, Lenkiją, Jungtinius Arabų Emyratus ir (per didesnę 
jos istorijos dalį) Haitį." 

Dar svarbiau tai, kad homogeniškumas poliarchijai taip pat nėra 
griežtai būtinas. Pasakius griežčiau, tam tikromis sąlygomis poliarchi- 
ja gali išlikti ir net pakankamai gerai funkcionuoti, nepaisant plataus 
subkultūrinio pliuralizmo. Vienas sprendimas, pasirodęs esąs sėkmin- 
gas keliose šalyse, yra “konsociacinė demokratija“.!š 


Konsociacinė demokratija kaip sprendimas 


Svarbiausi poliarchijų, išliekančių esant kraštutinio subkultū- 
rinio pliuralizmo sąlygoms, pavyzdžiai yra Šveicarija, Belgija, Austrija 

ir Nyderlandai. Šveicarija labai suskaldyta religijos ir kalbos požiūriu. 
Be to, be keleto išimčių, dvidešimt penki kantonai yra savo viduje labai 
homogeniški tiekreligijos, tiek kalbos požiūriu. Dėlto šalis kaip visuma 
yra labai suskilusi teritoriškai. Belgai lingvistiškai pasidaliję į olandi- 
škai kalbančius flamandus ir prancūziškai kalbančius valonus. Nors 
dauguma belgų nominaliai yra katalikai, kalbos skirtumai apytikriai 
sutampa su katalikiška ir antiklerikaline orientacijomis. Negana to, 
flamandiškai kalbantys katalikai ir antiklerikališkai nusiteikę prancū- 
ziškai kalbantys valonai yra visai susitelkę geografiškai, išskyrus Briu- 
selio regioną. Austrija istoriškai buvo padalinta į tris skirtingus ir an- 
tagonistinius /agerius arba “stovyklas", suformuotas pagal ideologinę 
ašį, sustiprintas religinių pažiūrų ir iš dalies regioninės bei miestieti- 
škos-kaimiškos gyvensenos, ir daugiausia sutelktas į tris skirtingas 
partijas. Nyderlanduose religijos ir ideologijos persipynimas sukūrė 
tris atskirus blokus, arba zui/en (katalikišką, kalvinistišką, liberalų ir 
socialistinį), kiekvienas iš kurių sudaro labai sutelktą subkultūrą su 
savais įsitikinimais, draugystėmis, santuokiniais partneriais, laikraš- 
čiais, mokyklomis, politine partija, profsąjungine organizacija, radijo 
ir televizijos organizacijomis bei laisvomis asociacijomis, sukurtomis 
kultūrinės veiklos, poilsio, sporto, jaunimo ar labdaringiems tikslams."? 

Kaip galima paaiškinti tai, kad, nežiūrint subkultūrinio susiskaldy- 
mo, poliarchija šiose šalyse išlieka? Aiškinti galima dvejopai. Pirma, 
politiniai lyderiai sukūrė “konsociacines" struktūras, sprendžiančias 
konfliktus ir reikalaujančias, kad dėl visų svarbių politinių sprendimų 
susitartų pagrindinių subkultūrų lyderiai; dėl to šios sistemos subkul- 
tūriniam susiskaldymui neleido sukelti žiaurių konfliktų. Tačiau jeigu 
nebūtų buvę tam tikrų sąlygų, konsociacinės sistemos nebūtų buvusios 
įvestos ar būtų suirusios, kaip atsitiko keliose kitose šalyse. Taigi šių 
palankių sąlygų buvimas sudaro antrąją aiškinimo dalį. Trumpas šių 
aiškinamųjų veiksnių aptarimas padės mums suprasti, kodėl konsocia- 
cinė demokratija pavyko keliose šalyse, bet tik keliose. 


Konsociacinės demokratijos apibūdinimas 


Nežiūrint to, kad šalių, kuriose buvo praktikuojamas konso- 
ciacionalizmas, politinės sistemos žymiai skiriasi, Lijphartas nustatė 
keturis konsociacinės demokratijos bruožus (1977, 25-44). 

Nors įvairiose šalyse įgydamas skirtingas formas, “pirmas ir pats 
svarbiausias elementas yra visų reikšmingų pliuralistinės visuomenės 
segmentų politinių lyderių didžiosios koalicijos valdžia". Antras ele- 
mentas yra visiems bendras veto: sprendimai, darantys įtaką kokios 
nors subkultūros gyvybiniams interesams, negali būti priimti neprita- 
rus jos lyderiams. Taigi bendras veto kartu yra mažumos veto ir dau- 
gumos valdžios atmetimas. Trečia, pagrindines subkultūras atstovauja 
kabinetai ir kitokie sprendimų priėmimo korpusai, apytikriai atitinkan- 
tys subkultūrų gausumą; proporcingumo principas gali būti taikomas ir 
tarnyboms valstybinėse įstaigose. Ketvirta, kiekviena subkultūra turi 
didelę autonomiją, spręsdama tokius reikalus, kurie yra jos išskirtinio 
rūpesčio objektas. Šis principas yra “logiška išvada iš didžiosios koa- 
licijos principo. Visais klausimais, liečiančiais bendrąjį interesą, spren- 
dimai turi būti priimami visų segmentų, kiekvienam suteikiant apytik- 
riai atitinkamą įtaką. Tačiau visais kitais klausimais sprendimai ir jų 
vykdymas gali būti atiduoti atskiriems segmentams" (41). 

Austrija, Belgija, Nyderlandai ir Šveicarija, visos liudija konsocia- 
cinių sistemų sėkmę sumažinant potencialius destabilizuojančius sub- 
kultūrinių konfliktų padarinius. Konsociacinė sistema gali būti nuola- 
tinė, kaip (regis) Šveicarijoje; arba sušvelninę subkultūrinius konflik- 
tus per laikoparpį, pakankamą pasiekti (ar atstatyti) normaliai nacio- 
nalinei santarvei, konsociacinės struktūros gali užleisti vietą įpras- 
toms partijų varžyboms ir konkurencijai tarp politinių elitų, kaip atsi- 
tiko Austrijoje po 1966 m. ir Nyderlanduose aštuntajame dešimtme- 
tyje.?? 

Kolumbijoje ir Venesueloje sėkmingą perėjimą prie demokratijos po 
žiauraus pilietinio karo ir diktatūros laikotarpio labai palengvino san- 
dėriai tarp partijų lyderių, kurie įkūnijo kai kuriuos konsociacionaliz- 
mo elementus. Kolumbijoje dviejų tradicinių partijų, konservatorių ir 
liberalų, lyderiai tokį formalų sandėrį sudarė po faktinio pilietinio 
karo tarp jų, kuris nusinešė nuo 100 000 iki 200 000 gyvybių ir prisi- 
menamas kaip La Violencia.*' 1957 m. sudarę Sitges Paktą, tų dviejų 
partijų lyderiai susitarė sukurti “Nacionalinį Frontą", pašalinantį jų 
destruktyvias varžybas. Pagrindiniai šio pakto principai buvo patvir- 
tinti 1958 m. surengus nacionalinį plebiscitą. Jie buvo įtvirtinti konsti- 
tucijoje, kuri garantavo, kad dvylika metų vietos abejuose Kongreso 
rūmuose, departamentų asamblėjose ir municipalinėse tarybose turi 

būti lygiai padalintos abiems partijoms. Visos vykdomosios įstaigos, 
vietos Aukščiausiajame teisme, vyriausybinės įstaigos ir viešosios 
pareigos taip pat turi būti padalintos po lygiai. Visuose rinkimų korpu- 
suose esminiai klausimai turi būti sprendžiami dviejų trečdalių balsų 
persvara. Vėliau partijų lyderiai susitarė, kad partijos paeiliui užims 
prezidentūrą kas ketveri metai iki 1972 m. (Dix 1967, 134-135). Ši 
konsociacinė sistema veikė iki aštuntojo dešimtmečio, kai ji buvo 
laipsniškai pakeista ir išstumta konkurencinės bei varžybų sistemos. 

Venesuelą diktatūra valdė pusę amžiaus, nuo 1908 iki 1946 m., kai 
ją trumpam pakeitė poliarchija. Tačiau trejus metus trukę ryškūs kon- 
fliktai taip susilpnino civilinės vyriausybės teisėtumą, kad 1948 m. 
kariškiai vėl nuvertė jauną poliarchiją ir dešimčiai metų įvedė žiaurią 
ir kruviną diktatūrą. 1958 m. žlugus šiai diktatūrai, trijų svarbiausių 
partijų lyderiai, pamokyti nesėkmingo bandymo įvesti tvirtą demokra- 
tiją frienio metais, sudarė sutartį - Punto Fijo Paktą, — kuria įsiparei- 
gojo tvirtai laikytis būsimų rinkimų rezultatų ir siekti bei paremti 
minimalią įstatymų leidimo programą, dėl kurios visi jie galėtų susi- 
tarti. Šį paktą taip pat parėmė darbdavių asociacija, profsąjungos, 
Bažnyčia ir ginkluotosios pajėgos. Perėjimas į poliarchiją, iš pradžių 
valdomą koalicinės vyriausybės, vadovaujamos prezidento, buvo sėk- 
mingai užbaigtas pagal Punto Fijo Pakto principus: šis paktas sufor- 
mavo Venesuelos politinio gyvenimo metmenis tolesniems trisdešim- 
čiai metų (Levine 1973, 43, 235-243, ir passim; Karl 1986, 213 ir 
toliau; Bautista Urbaneja 1986, 229). Nors Venesuelos konsociaciona- 
lizmas nebuvo toks išsamus kaip kitose minėtose šalyse, jis labai 
palengvino stabilios poliarchijos atsiradimą šalyje, kuriai iki tol jos 
nepavyko įgyvendinti. 

Šalia šių sėkmingų bandymų esama ir daug nesėkmių. Libane sudė- 
tinga konsociacinė sistema, palaikiusi socialinę taiką tarp daugelio 
šios šalies subkultūrų trisdešimt metų, subyrėjo 1975 m., ir prasidėjo 
brutalus brolžudiškas karas. Malaizijoje keturioliką metų gyvavęs kon- 
sociacionalizmas sugriuvo 1969 m., jo struktūros nebebuvo atkurtos. 
Konstitucinė konsociacionalizmo sistema, gyvavusi Kipre nuo 1960 
iki 1963 m., baigėsi pilietiniu karu. Konsociacinės struktūros niekada 
nebuvo priimtinos Šiaurės Airijos protestantiškajai daugumai. Nigeri- 
jos poliarchinis eksperimentas, kuris buvo silpna konsociacionalizmo 
versija, po dešimties metų pasibaigė kariškių valdžia.?? 

Palankios sąlygos 


Kokios sąlygos yra palankios konsociacionalizmui kaip būdui 
sušvelninti intensyvius konfliktus, iškylančius dėl subkultūrinio pliu- 
ralizmo (Lijphart 1977, 53—103; Nordlinger 1972)? 

Visų pirma, nors konsociacinės struktūros kartais gali pašalinti pa- 
vojingą grėsmę, kylančią iš subkultūrinio susiskaldymo tokioje šalyje, 
kur kitu atveju poliarchija galėtų būti stabili, jos savaime negali sukur- 
ti ir apsaugoti poliarchijos tokioje šalyje, kur sąlygos jai apskritai nėra 
palankios. Taigi konsociacionalizmas gali būti sėkmingas tik tokiose 
šalyse, kur esama kitų poliarchijai palankių sąlygų. 

Be to, politinis elitas privalo tikėti, kad konsociacinės struktūros 
labai pageidautinos ir įgyvendinamos, ir jis privalo turėti įgūdžių bei 
paskatų įkvėpti joms gyvybę. Nors tokia sąlyga gali pasirodyti aki- 
vaizdi, jos nebuvimas daugelyje šalių konsociacionalizmą daro ne- 
įmanomą. Jis akivaizdžiai nustojo egzistuoti Libane 1975 m. ir nieka- 
da neegzistavo Šiaurės Airijoje. Įsitikinimų, įgūdžių ir paskatų atsira- 
dimas politiniame elite yra skatinamas visaapimančių vertybių, ypač 
atsidavimo demokratinėms institucijoms ir šalies nepriklausomybei; 
įsitikinimo, kad konsociacionalizmo alternatyva yra baisingas hobsiš- 
kas karas su pražūtingais padariniais; ir elitinėje kuitūroje glūdinčios 
tradicijos, palankios santarvei, abipusiam prisitaikymui ir kompromi- 
sui. Tokių tradicijų laikėsi Nyderlandų, Šveicarijos, Belgijos, tam 
tikru mastu - ir Habsburgų monarchijos valdomos Austrijos politinis 
elitas. Atitinkami būtini įsitikinimai, įgūdžiai ir paskatos neegzistavo 
Kolumbijoje iki La Violencia ir jos metu ar trienio meto Venesueloje; 
jos buvo per silpnos, kad veiktų partijų lyderius Austrijoje tarp 1918 ir 
1933 m., Pirmosios respublikos metu. Žiauri griaunančio konflikto 
patirtis akivaizdžiai padėjo šių trijų šalių politiniam elitui susiformuo- 
ti tvirtą įsitikinimą, kad konsociacionalizmas yra būtinas, jeigu nori- 
ma išvengti hobsiško karo alternatyvos. Kartą atsiradusios, pačios 
struktūros padėjo sustiprėti pažiūroms, elgsenai ir įgūdžiams, reika- 
lingiems tam, kad konsociacionalizmas taptų gyvybingas. 

Konsociacinei sąrangai palankios sąlygos susidaro ir tada, kai san- 
tykinė skirtingų subkultūrų jėga, labiausiai nulemta jų gausos, politi- 
škai yra kiek subalansuota (ar bent jau ne tiek išbalansuota), kad 
viena iš jų gali puoselėti realias viltis valdyti nebendradarbiaudama 

sų viena ar daugiau kitų subkultūrų. Todėl konsociacionalizmo gali- 
mybės yra didesnės, jeigu nė viena subkultūra neapima gyventojų 
daugumos ar per rinkimų sistemą negali laimėti daugumos vietų ir 
šitaip pati suformuoti vyriausybę. Taigi dvi subkultūros yra mažiau 
palankios konsociacionalizmui negu trys ar keturios, nė viena iš ku- 
rių nesudaro daugumos. 

Kur egzistuoja trys ar daugiau subkultūrų, daugiapartinė sistema yra 
palankesnė už dvipartines sistemas.* Daugiapartinėje sistemoje, kai 
tarp subkultūrų lyderių vyksta derybos, kiekvienai subkultūrai gali 
atstovauti partijų lyderiai, atspindintys atitinkamos subkultūros nuo- 
statas, todėl verti pasitikėjimo, ir jų susitarimai veikiausiai gali būti 
priimtini masėms. Jei partijos taip pat yra centralizuotos, partijų lyde- 
riai veikiausiai turi autoritetą, leidžiantį jiems sudaryti saistančius 
susitarimus ir savo derybas izoliuoti nuo viešų diskusijų bei publikos 
įsikišimo. Dėl to gali būti pasiekti, o vėliau šalininkų priimti tokie 
susitarimai, kurių būtų buvę neįmanoma pasiekti viešai ar derantis 
eiliniams tų subkultūrų nariams. 

Ar konsociacionalizmas mažoms šalims labiau tinka negu dide- 
lėms? Lijphartas pateikia dvi priežastis, kodėl taip gali būti. Pirma, 
“elito nariai geriau pažįsta vienas kitą asmeniškai ir gali dažnai 
susitikti". Antra, “mažoms šalims labiau negu didelėms gali kelti 
grėsmę kitos valstybės, ir jos tai jaučia. Tokie pažeidžiamumo ir 
nesaugumo jausmai sukelia stiprias paskatas palaikyti vidinį solida- 
rumą" (1977, 65-66). 


Alternatyviniai sprendimai? 


Nors konsociacinės struktūros buvo akivaizdžiausiai veiks- 
mingos įveikiant potencialų skaldomąjį subkultūrinio pliuralizmo po- 
būdį, poliarchija išliko keliose šalyse, turinčiose aiškius subkultūri- 
nius skirtumus. Ryškiausi pavyzdžiai yra Kanada, Jungtinės Valstijos 
ir Indija. Visose trijose šalyse subkultūriniai konfliktai kartais būdavo 
stiprūs. Kanadoje daugiausia prancūziškai kalbantys Kvebeko gyven- 
tojai labai skiriasi nuo kitų kanadiečių ne tik kalba, bet ir istorija, 
tradicijomis bei kultūra. Visus tuos skirtumus sustiprina katalikybė, 
egzistuojanti daugiausia protestantiškoje šalyje. Nors kai kurie auto- 

riai Kanados politikoje išskyrė konsociacionalizmo elementų (McRae 
1974, Noel 1974, Ormsby 1974), esminis šios problemos sprendimas 
yra aukštas Kvebeko autonomijos laipsnis, kurį užtikrina federalinė 
sistema. 

Jungtinėse Valstijose politinę svarbą turi etninė priklausomybė, ta- 
čiau, nors lydomojo katilo vizija yra labiau mitas negu realybė, gau- 
siose šios šalies etninėse grupėse galėjo atsirasti daug stipresnės ir 
skirtingesnės politinės subkultūros, jei vyraujanti politinė ir bendroji 
kultūra nebūtų taip greitai (tiek savanoriškai, tiek prievarta) asimilia- 
vusi imigrantų ir jų vaikų. Tačiau daug reikšmingesnė buvo regioninė 
ir etniškai visai homogeniška baltųjų pietiečių subkultūra bei istoriš- 
kai, socialiai ir rasiškai savita juodųjų subkultūra. Per prievartą susie- 
tos vergijos institucijos, jos suformavo tokią visuomenę, kurioje tai- 
kingas sugyvenimas pasirodė neįmanomas, nežiūrint toliaregiškų ra- 
ginimų siekti kompromiso. Tarp šių raginimų buvo Johno C. Calhouno 
konsociacionalizmo projektas, apimantis “konkuruojančių daugumų" 
17 abipusio vetavimo sistemą (iš kurios, žinoma, juodieji turėjo būti 
išskirti). Nežiūrint pralaimėjimo pilietiniame kare ir vergovės uždrau- 
dimo, Pietūs liko savita subkultūra, galinti prisitaikyti tik remdamasi 
savo principu, “baltųjų pranašumu" “white supremacy", kuris buvo 
išsaugotas visą šimtmetį po pilietinio karo pabaigos faktinio (nors 
formaliai neapibrėžto) pietiečių veto dėka - pavėlavęs ir ironiškas 
Calhouno konkuruojančių daugumų idėjos triumfas. Leidus juodao- 
džiams pietiečiams dalyvauti politiniame gyvenime (XX a. septintaja- 
me dešimtmetyje), po karštų, o dažnai ir smurtinių konfliktų, juodieji 
suformavo homogeniškiausią šalies balsavimo bloką. Bet kaip paly- 
ginti nedidelė mažuma* jie nepajėgė sudaryti konsociacinių struktūrų 
(išskyrus silpnas Demokratų partijoje) ir vietoj to daugiausiai veikė 
palaidoje konkurencijos ir varžybų politikos dvipartinėje sistemoje. 

Nors subkultūriniai konfliktai Indijoje dažni, dažnai kruvini ir kar- 
tais kelia grėsmę šalies vienybei, nepaprasta subkultūrų, suformuotų 
kalbos, kastų, regionų ir religijos gausybė nė vienai iš jų ir net kelių 
subkultūrų koalicijai neleidžia laimėti rinkimų, juolab valdyti. Todėl 
partijų lyderiai yra labai skatinami taip formuoti politiką, programas ir 
propagandą, kad jos būtų priimtinos plataus subkultūrų spektro bal- 


* Juodaodžiai sudaro maždaug 12 nuošimčių JAV gyventojų. - Red. 

suotojams. Todėl subkultūriniai konfliktai Indijoje nesugriovė poliar- 
chijos, nors jie nuolat kelia grėsmę jos išlikimui. 


Kodėl poliarchija dažnai neįgyvendinama 
kultūriškai susiskaldžiusiose šalyse 


Šaliai, turinčiai stiprias ir savitas subkultūras, gali pavykti su- 
švelninti subkultūrinius konfliktus taip, kad poliarchija išliktų, jeigu 
kitos sąlygos yra palankios. Nors konsociacinė sąranga yra geriausia 
sėkmės garantija, galimi ir kiti sprendimai. Tačiau daugelyje šalių arba 
konfliktai yra tokie aštrūs, arba kitos sąlygos yra tokios nepalankios 
poliarchijai (arba dažnai yra ir viena, ir kita), kad negalima sugalvoti 
jokių susitaikymo priemonių. Taigi apskritai poliarchija mažiau tikėti- 
na ir tikrai ne tokia dažna šalyse, turinčiose santykinai stiprias ir savitas 
subkultūras, ypač jeigu politinis vienos subkultūros triumfas kelia es- 
minę grėsmę kitai. Kadangi daug nelabai išsivysčiusių šalių ne tik dras- 
komos subkultūrinių konfliktų, bet kartu neturi kitų itin palankių sąly- 
gų, jų perspektyvos sukurti stabilias poliarchijas yra gana menkos. 


POLITINIŲ VEIKĖJŲ ĮSITIKINIMAI 


Jokia pastanga patenkinamai paaiškinti, kodėl poliarchija eg- 
zistuoja vienose šalyse ir neegzistuoja kitose, negali apeiti esminio 
įsitikinimų vaidmens. Manau, niekas neneigtų to, kad žmonių veiks- 
mus stipriai įtakoja jų įsitikinimai, apimantys pasaulio veiksenos bū- 
dą, jo ribas bei galimybes, taip pat santykinę galimų veiksmo būdų 
sėkmingumo vertę ir tikimybę. Tačiau kai kurios interpretacijos įsiti- 
kinimus laiko tik epifenomenais, visiškai nulemtais ir visiškai paaiški- 
namais remiantis kitais veiksniais. Socialinio mokslo žargonu, įsitiki- 
nimai yra tik tarpiniai kintamieji (intervening variables). Manau, kad 
tokia nuomonė klaidinga. Visos teorinės pastangos įsitikinimus, idė- 
jas, ideologijas ar kultūras suvesti į kitus bendrus veiksnius, man 
atrodo, akivaizdžiai nepajėgia paaiškinti daugelio konkrečių atvejų. 
Tačiau šis dalykas yra per daug sudėtingaš, kad jį aiškintume dabar. 
Aš tik norėčiau parodyti, kad aiškindamas'poliarchijos buvimą ar nebu- 

vimą įsitikinimus laikau santykinai nepriklausomais maždaug tiek, 
kiek ir kitus veiksnius, atskleistus šiame skyriuje. Žinoma, tai nereiš- 
kia, kad šie veiksniai yra priežasties neturintys pirmieji judintojai. Tai 
reiškia tik tai, kad bent jau šiuo metu jų negali toliau paaiškinti jokia 
bendra teorija. 

Tai pasakęs, dabar esu priverstas taip pat tarti, kad sie bai iii, skir- 
tumai įvairiose šalyse ir šalies viduje išstudijuoti tik keliose šalyse, 
kurių dauguma, kaip ir būtų galima tikėtis, yra poliarchijos. Todėl, 
griežtai kalbant, teiginiai apie įsitikinimų įtaką šalies režimo pobū- 
džiui geriausiu atveju yra tikėtinos hipotezės, kurios vis dar negali būti 
patikrintos remiantis patikimais ir informatyviais duomenimis. 

Tvirti [moksliniai] duomenys iš kelių šalių, o kartu ir paprasčiausia 
bendra apžvalga, iš tikrųjų rimtai pagrindžia teiginį, kad daugumos 
žmonių politiniai įsitikinimai visur yra labiau rudimentiniai. Atrodo, 
kad išplėtotos ir sudėtingos politinių įsitikinimų sistemos būdingos tik 
nedidelėms mažumoms. Politinio gyvenimo aspektų įvairovės žinoji- 
mas, apimantis Žaidimo taisykles, veikiausiai Žymiai didesnis tarp 
lyderių ir veikėjų negu tarp paprastų šalies gyventojų ir, be abejonės, 
daug didesnis negu tarp politikai apatiškų gyventojų. Politikos veikė- 
jai ir lyderiai labiau negu dauguma kitų žmonių linkę turėti bent vidu- 
tiniškai išvystytas politinių įsitikinimų sistemas, kad veikdami vado- 
vautųsi savo politiniais įsitikinimais ir labiau įtakotų politinius įvy- 
kius, apimančius ir tuos įvykius, kurie veikia režimų stabilumą ar 
transformaciją. Pavyzdžiui, konsociacines struktūras, kuriamas įveik- 
ti giliems subkultūriniams konfliktams, visada kūrė ir įgyvendino ly- 
deriai ir veikėjai, o ne jų šalininkai ar paprasta publika, kurioje aistrin- 
gi konfliktuojantys įsitikinimai gali išlikti labai stiprūs net tuo metu, 
kai jos lyderiai laikosi pragmatinės ir kompromisinės taktikos. Kaip 
poliarchijos Venesueloje žlugimą trienio metu galime pagrįstai paaiš- 
kinti elito vaidais, taip ir sėkmingas perėjimas į stabilią poliarchiją 
1958 m. iš esmės buvo sąmoningas kūrinys tų pačių lyderių, kuriems 
jis nepavyko trienio metu.?* 


Poliarchijos teisėtumas 


Mūsų turimi duomenys pagrindžia tris teiginius. Pirma, šalys 
labai skiriasi priklausomai nuo to, kiek veikėjai (ir kiti) tiki poliarchi- 

jos teisėtumu. Antra, šie skirtumai tam tikru mastu nepriklauso nuo 
kokios nors šalies socialinio ir ekonominio pobūdžio: dvi šalys, labai 
panašios savo socialine ir ekonomine santvarka, gali labai skirtis pa- 
gal tai, kiek veikėjai (ir kiti) tiki poliarchijos teisėtumu. Trečia, kuo 
šalyje stipresnis tikėjimas poliarchijos institucijų teisėtumu, tuo di- 
desni poliarchijos šansai. 

Jei trečiasis teiginys atrodo esąs savaime aiškus, tai pirmasis ir ypač 
antrasis ne tokie akivaizdūs. Kai dėl pirmojo, tikimiausia alternatyva, 
kuriai palankūs politiniai lyderiai (kaip buvo visada), yra kokia nors 
priežiūros forma. Kaip minėjau įvade, su nedaugeliu išimčių, šiuo 
metu [nedemokratinių režimų] politiniai lyderiai visur pateisina savo 
režimus kaip ypatingą demokratijos formą ar kaip parengiamąjį etapą 
pereinant prie demokratijos vėlesnėje pakopoje. Bet tai, kad jie atmeta 
konkrečias poliarchijos institucijas, paprastai pagrindžiama argumen- 
tais priežiūros labui net tada, kai sakoma, kad priežiūra yra tik laikina 
ir pracinanti. Tarybų Sąjungoje, Rytų Europoje, Kuboje ir Kinijoje 
vienintelės partijos hegemonija iš esmės buvo ginama remiantis prie- 
žiūros principais. Kariniai režimai Argentinoje, Brazilijoje, Čilėje, 
Peru, Urugvajuje, Turkijoje, Nigerijoje ir kitur savo viešpatavimą pa- 
grindžia kaip priežiūrą, vykdomą tų, kurie tinka valdyti ypatingomis, 
nors ir laikinomis tos šalies istorinėmis aplinkybėmis. Iš tikrųjų, atro- 
do, kad nedaugelio (o gal nė vieno) nedemokratinių režimų lyderiai 
yra visai įsitikinę, kad jų valdžiai nereikia pateisinimo; o patogiausias 
nedemokratinės valdžios pateisinimas kaip visada yra tas, kad reika- 
lingi prižiūrėtojai, apdovanoti aukšteniu žinojimu bei dorybe. 

Antrąjį teiginį gražiai iliustruoja Argentina, kur pusę amžiaus vieš- 
patavusių karinių režimų, kuriuos pertraukdavo neilgi nestabilios po- 
liarchijos laikotarpiai, negalime visiškai paaiškinti, neturėdami galvo- 
je politiniams veikėjams būdingo abejingumo demokratiniams princi- 
pams (plg. O'Donnell 1978; Smith 1978). Per visą šį laikotarpį Argen- 
tina turėjo MDP visuomenės požymių didesniu mastu negu bet kuri 
kita Lotynų Amerikos šalis; tačiau nors jos MDP visuomenė buvo 
palanki atsirasti ir stabilizuotis poliarchijai, ji negalėjo įveikti demo- 
kratinių įsitikinimų silpnumo. Panašiai ir Tarybų Sąjunga išskleidė 
visus MDP visuomenės bruožus, išskyrus santykinai žemą organizaci- 
nės autonomijos, taigi ir pliuralizmo, lygį.? Nors ji yra moderni ir 
dinamiška, bet Michailo Gorbačiovo įvykdyta liberalizacija dar nesu- 

kūrė labai pliuralistinės visuomenės. Manau, kad fakto, jog vadovybė 
atmeta didesnį pliuralizmą, negalima gerai paaiškinti ignoruojant de- 
mokratinių idėjų, įsitikinimų bei tradicijų silpnumą per visą Rusijos 
istoriją, o nuo 1918 m. - ir lyderių atsidavimą lenininei pasaulėžiūrai. 


Politinė kultūra 


Nors ir šitai sunkiau įrodyti, tačiau tikėtina, kad poliarchijos 
galimybės kokioje nors šalyje priklauso ir nuo kitų įsitikinimų: pvz., 
nuo įsitikinimų apie valdžios prigimtį; pasitikėjimo valdžios efekty- 
vumu ir santykiniu alternatyvinių režimų efektyvumu sprendžiant lem- 
tingus klausimus; pasitikėjimo bendrapiliečiais ar politiniais veikėjais 
masto; požiūrio į konfliktą ir bendradarbiavimą; ir, be abejo, nuo kitų 
įsitikinimų. 

Kartu paimti įsitikinimai, požiūriai ir išankstiniai nusiteikimai suda- 
ro politinę kultūrą, o galbūt ir keletą politinių subkultūrų, į kurias 
įvairiu mastu socializuojami veikėjai ir piliečiai. Šalis, turinti politinę 
kultūrą, aiškiai palankią poliarchijai, įveiks krizes, kurios sužlugdytų 
poliarchiją tokioje šalyje, kur politinė kultūra ne tokia palanki poliar- 
chijai. Daugelyje (veikiausiai daugumoje) šalių politinė kultūra, pa- 
lanki demokratijos idėjoms ir demokratinei praktikai, neegzistuoja. 
Tai nereiškia, kad tokioje šalyje poliarchija negalėtų egzistuoti, tačiau 
veikiausiai ji būtų nestabili. Tai nereiškia ir to, kad palankesnė politi- 
nė kultūra negali atsirasti tokioje šalyje, kur dabar jos nėra. Kai, pvz., 
kokioje nors šalyje atsiranda MDP visuomenė, tikėtina, kad joje atsi- 
ras ir išliks įsitikinimai, požiūriai ir valdžios santykiai, palankesni 
poliarchijai. Tačiau politinės kultūros evoliucija neišvengiamai yra 
lėta ir atsilieka nuo spartesnės besivystančios MDP visuomenės struk- 
tūrų ir procesų kaitos. Ir bet kuriuo atveju daugybei šalių dar labai toli 
nuo MDP visuomenės. 


UŽSIENIO ĮTAKA ARBA KONTROLĖ 


Net jeigu kokioje nors šalyje būtų visos minėtos sąlygos, po- 

ir sutrukdytų jas sukurti. Nors šis teiginys akivaizdus, jis dažnai ig- 
noruojamas, nes laikomasi implicitinės prielaidos, jog poliarchija at- 
siranda dėl grynai vidinių veiksnių. Ar ne dėl realios ar potencialios 
Tarybų Sąjungos intervencijos tapo neįmanoma, kad Lenkija, Čeko- 
slovakija, Vengrija ir Rytų Vokietija būtų valdomos poliarchiškai? 
Nors į šį klausimą negalima tikrai atsakyti, tačiau galima tikrai teig- 
ti, kad demokratinius poslinkius pirmosiose trijose šalyse sustabdė 
galima ar reali Sovietų intervencija. Panašiai - ar Gvatemala nebūtų 
sustiprinusi poliarchijos institucijų, jei nebūtų įsikišusi Jungtinių Val- 
stijų vyriausybė 1954 m. ir nuvertusi išrinktą Jacopo Arbenzo vy- 
riausybę? 

Nors galima manyti, kad išorinis spaudimas visada kenksmingas 
poliarchijai, jo padariniai politinėms permainoms realiai yra labai su- 
dėtingi. 

Teisinga, jog tam, kad įgytų visišką konstitucinę valdžią savo nacio- 
nalinėms dienotvarkėms, daugelis poliarchijomis tapusių šalių pir- 
miausia turi išsikovoti nepriklausomybę nuo pranašesnių jėgų. Pavyz- 
džiai yra Jungtinės Valstijos, Kanada, Australija, Naujoji Zelandija, 
Norvegija, Suomija, Islandija, Filipinai ir Indija. Tačiau užsienio in- 
tervencija ir netgi tiesioginis viešpatavimas jokiu būdu nėra visada 
kenksmingas poliarchijos stiprėjimui. Jeigu viešpataujanti šalis pati 
yra poliarchija arba juda poliarchijos link, jos viešpatavimas gali pa- 
dėti skleistis vietinėms institucijoms, palankioms poliarchijai. Tokią 
įtaką Britanija padarė Kanadai, Australijai, Naujajai Zelandijai ir Indi- 
jai, o Jungtinės Valstijos - Filipinams. Jei leįdžia ekonominiai ir 
tarptautiniai veiksniai, viešpataujanti šalis gali net sąmoningai steng- 
tis įvesti poliarchijai reikalingas institucijas. Tai galima pasakyti apie 
JAV okupacinių pajėgų vaidmenį Japonijoje 1945 m. ir Vakarų sąjun- 
gininkų įtaką Italijoje, Vokietijoje bei Austrijoje po Ašies šalių pralai- 
mėjimo. Arba toji viešpataujanti šalis gali tinkamu metu ir konstrukty- 
viai pasiduoti vietiniams demokratijos reikalavimams. Taip Britanija 
pasielgė savo Karibų jūros kolonijose.** 

Tas faktas, kad viešpataujanti šalis pati yra poliarchija, dar negaran- 
tuoja, kad ji skatins poliarchiją kitoje šalyje. Viešpataujančios šalies 
politiką, atrodo, labiau lemia strateginiai, ekonominiai ir geopolitiniai 
išskaičiavimai, o ne ypatingas palankumas demokratijai. Štai karinė ir 
ekonominė Jungtinių Valstijų intervencija į Centrinę Ameriką nuo 

1898 m. dažniausiai silpnino nepriklausomybę ir liaudies valdžią bei 
stiprino karines diktatūras.?? 


DEMOKRATIJOS PERSPEKTYVOS PASAULYJE 


Labai tikėtina, kad kokia nors šalis sukurs ir palaikys poliar- 
chijos institucijas, 


- jeigu smurtinės prievartos instrumentai išsklaidyti arba neutrali- 
ZuUOti; 

Jei joje esama MDP visuomenės; 

jei ji kultūriškai homogeniška, 

arba, jei ji heterogeniška, ji nesuskilusi į stiprias ir savitas subkul- 
tūras, 

arba, jei ji suskilusi, jos lyderiams pavyksta sukurti konsociacinę 
sąranga, švelninančią subkultūrinius konfliktus; 

jei jos politinė kultūra bei įsitikinimai (ypač paplitę tarp politinių 
veikėjų) palaiko poliarchijos institucijas; 

ir jei ji netampa priešiškos poliarchijai užsienio valstybės interven- 
cijos objektu. 


Taigi jei šalyje nėra tų sąlygų ar jei vyrauja priešingos sąlygos, ta 
šalis beveik tikrai bus valdoma nedemokratinio režimo. Šalyse, turin- 
čiose mišrias sąlygas, jei poliarchija išvis egzistuoja, ji veikiausiai 
nestabili; kai kuriose šalyse režimas gali svyruoti tarp poliarchijos ir 
nedemokratinio režimo. 

Neturėtų stebinti, kad vos trečdalis pasaulio šalių yra valdomos 
poliarchiškai. Kita vertus, būtų keista, jei ši proporcija labai pasikeistų 
per ateinančius dvidešimt metų. Tačiau atrodo, kad demokratijos idėja 
liks labai patraukli nedemokratinių šalių žmonėms, ir jeigu (arba: tuo 
mastu, kuriuo) šiose šalyse atsiras modernios, dinamiškos ir pliurali- 
stiškesnės visuomenės, jų autoritarinės valdžios vis sunkiau galės 
priešintis didesnės demokratijos siekiams. 


DEVYNIOLIKTAS SKYRIUS 


Ar mažumų viešpatavimas 
neišvengiamas? 


Perskaitęs paskutinius du skyrius, kur aptariau poliarchijos 
atsiradimą ir jį paskatinusias sąlygas, tam tikrus įsitikinimus turintis 
kritikas galėtų pasakyti maždaug taip: 


Man visai priimtina Jūsų aptartis. Aš net galiu pritarti Jūsų aiškinimui, 
kodėl toks modernus režimas, kurį Jūs vadinate poliarchija, atsirado 
vienose šalyse ir neatsirado kitose. Bet aš nesutinku, kad poliarchija 
šalį Žymiai pastūmėja demokratijos link. Kad ir kiek tie modernūs 
režimai savo institucijomis ir struktūromis skirtųsi nuo ankstesnių, jie 
tikrai nėra labai demokratiški. Veikiau pasakyčiau, kad “demokratija" 
daugiausia yra ideologinis fasadas. Jei įdėmiau pažvelgsite už fasado, 
surasite tą patį nuo seno gerai žinomą žmogiškosios patirties fenome- 
ną: viešpatavimą. 


Pagrįsdamas tokį požiūrį, mūsų kritikas gali pacituoti pirmtaką, Ga- 
etano Mosca: 


Tarp nuolatinių faktų ir tendencijų, aptinkamų visuose politiniuose organiz- 
muose, vienas yra toks akivaizdus, kad jis regimas plika akimi. Visose visuo- 
menėse - nuo tokių visuomenių, kurios išsivysčiusios labai menkai ir dar tik 
įgijusios civilizacijos pradmenis, iki labiausiai išsivysčiusių ir galingiausių 
visuomenių — iškyla dvi žmonių klasės: klasė, kuri valdo, ir klasė, kuri val- 
doma. Pirmoji klasė, visada ne tokia gausi, vykdo visas politines funkcijas, 
monopolizuoja valdžią ir naudojasi valdžios teikiamais pranašumais, o ant- 
roji, gausesnė klasė, yra valdoma ir kontroliuojama pirmosios protarpiais 

daugiau ar mažiau teisėtai, protarpiais daugiau ar mažiau savavališkumu ir 
prievarta ir aprūpina pirmąją klasę (bent jau regimai) materialinėmis pragy- 
venimo priemonėmis bei instrumentais, kurie yra reikalingi politinio orga- 
nizmo gyvastingumui. Praktiniame gyvenime visi mes pripažįstame šios val- 
dančios klasės (ar politinės klasės) egzistavimą (Mosca [1923] 1939, 52). 


Gaetano Mosca iškeltas argumentas - esminis iššūkis įsitikinimui, 
kad demokratijos idėja apskritai gali būti įgyvendinta.! Gal truputį per 
daug supaprastinus, šio argumento esmė yra ta, kad mažumos viešpa- 
tavimas yra neišvengiamas. Kadangi mažumos viešpatavimas neiš- 
vengiamas, demokratija neįmanoma. Tvirtinti, kad demokratija pagei- 
dautina ar kad ji yra geriausia galima valdymo forma, ar kad mes 
privalome jos siekti, reiškia remtis teiginiais, neturinčiais jokio ryšio 
su žmogaus galimybėmis. Žinoma, tokie teiginiai gali būti naudingi 
valdantiesiems, kaip mitai, padedantys nuslėpti viešpatavimo tikrovę 
ir užtikrinti valdomųjų nuolankumą. Tačiau šitie kilnūs jausmai negali 
pakeisti pamatinio empirinio fakto, kad visada valdo mažumos. Jei 
valdo mažumos, tada savaime aišku, kad daugumos niekada nevaldo. 
O jei daugumos niekada negali valdyti, tada negali egzistuoti demo- 
kratija. Taigi praktiškai tai, ką mes vadiname demokratija, yra niekas 
kita, kaip mažumos viešpatavimo fasadas. 

Vienu ar kitu pavidalu tokio požiūrio laikomasi ir veikiausiai visada 
buvo laikomasi gana plačiai, nors galbūt dažnai ne tokiu kraštutiniu 
pavidalu kaip tas supaprastintas apibendrinantis teiginys, kurį tik ką 
pateikiau. Įvairius variantus yra pateikę Marxas, Leninas, Mosca, Pa- 
reto, Michelsas ir Gramsci bei daugelis kitų. 

Tačiau mums reikia mažumos viešpatavimo teorijas skirti nuo kitų 
poliarchijos interpretacijų, kurios teikia didelę reikšmę demokratijos, 
politinės lygybės ir laisvės sumažinimui, nulemtam politinių resursų, 
strateginių pozicijų ir sandėrių sudarymo nelygybės, tiek atviros, tiek 
implicitinės. Nelygybių svarbos poliarchijoje interpretacijos varijuo- 
ja nuo panglosiško optimizmo ir apokaliptinių vizijų iki gilaus pesi- 
mizmo: | 

1. Nelygybės yra tokios trivialios, kad vargu ar jas reikia taisyti; o 
jei to reikia, lengva jas pašalinti. 

2. (a) Nelygybės rimtai silpnina demokratinį procesą poliarchijose. 
(b) Tačiau poliarchija yra vis tiek Žymiai demokratiškesnė ir daug 
labiau pageidautina negu alternatyvos, neturinčios vieno ar daugiau 

poliarchijos institucijų. (c) Nežiūrint to, tos nelygybės gali būti gero- 
kai sumažintos (nors ne visai pašalintos); šitaip padarius gerokai page- 
rėtų demokratinė poliarchijos kokybė; ir todėl turi būti imamasi atitin- 
kamų permainų. 

3. (a) ir (b) tokios pat. Bet (c) tos nelygybės negali būti sumažintos 
(bent jau netoleruotinai nepažeidus kitų vertybių, o tam tikrais atvejais 
išvis ne) ir todėl išreiškia šiame labai netobulame pasaulyje galimai 
geriausios sistemos iš esmės nepataisomą aspektą. 

4.(a) Nelygybių padariniai yra tokie veiksmingi, kad (b) poliarchijose 
leidžia egzistuoti tik trivialiems demokratinio proceso aspektams. (c) 
Tačiau nelygybės gali būti pašalintos, “reali demokratija" gali būti 
sukurta pervisiškos revoliucinės transformacijos procesą. (d) Kol nebus 
pasiekta ši revoliucinė transformacija, visos visuomenės bus valdomos 
viešpataujančios mažumos. 

S. (a) ir (b) kaip 4 punkte. Bet (c) šios nelygybės ir jų pasekmės yra 
nepašalinamos. (d) Taigi visos visuomenės visada bus valdomos vieš- 
pataujančios mažumos. 

Žinoma, mano apibendrinimai tik nurodo keletą daug platesnio spekt- 
ro ruoželių. Panglosiškas požiūris į (1) beveik nevertas mūsų dėmesio. 
Demokratijos ribų ir galimybių tyrinėjimas, išskleistas šioje knygoje, 
gali būti regimas beveik kaip to spektro (2) ruoželis, nors kai kurių 
ribotumų, kaip matėme, neįmanoma išvengti. Ironiška, kad autoritari- 
nės sistemos, atsiradusios kaip išimčių neturintis lenininių revoliucijų 
ar režimų rezultatas, ketvirtosios perspektyvos apokaliptinę viziją ga- 
liausiai pavertė kitu blyškiu pesimistinių viešpataujančios klasės teo- 
rijų (5 variantas) variantu. 

Šiame skyriuje mes domėsimės (4) ir (5) tipų valdančiosios klasės 
teorijomis. | 

Nors mažumos viešpatavimo teorijos radikaliai skiriasi tam tikrais 
svarbiais bruožais (kai kuriuos iš jų aš vėliau panagrinėsiu), jos sutar- 
tinai teigia, kad poliarchijose ir net “demokratijose" (išskyrus apoka- 
liptines “tikrąsias demokratijas") privilegijuota mažuma valdo liku- 
sius. Aš linkęs tarti, kad ką tik mano paminėti autoriai tiksliai atsklei- 
džia svarbiausius vyraujančių mažumos viešpatavimo teorijų panašu- 
mus ir skirtumus.* 

Įtakingiausias tokios teorijos atstovas yra Marxas, visą istoriją vaiz- 
duojantis kaip mažumą sudarančios eksploatatorių klasės viešpatavi- 

mą eksploatuojamoms daugumoms. Ir todėl istorija turi skleistis nuo- 
lat pasikartodama, kol pagaliau galutinis proletariato triumfas nepada- 
rys galo eksploatacijai ir viešpatavimui. Mosca, Pareto ir Michelsas 
siekė įveikti Marxą viešpatavimo teorijomis, kurios pretendavo būti 
daug objektyvesnės, moksliškesnės ir ne tokios romantiškos bei uto- 
piškos. Kadangi valdančiosios klasės viešpatavimas neišvengiamas 
(taip jie argumentuoja), visiškai nepagrįsta tikėtis, kad mažumos vieš- 
patavimui kada nors bus padarytas galas Marxo deus ex machina, t.y. 
proletariato ar kitos klasės, grupės arba asmens pastangomis. Tiek 
Leninas, tiek Gramsci pritaria Marxui, laikydamiesi požiūrio, kad net 
ten, kur egzistuoja išorinės “demokratijos" formos, esant kapitalizmui 
buržuazija viešpatauja darbininkų klasei; bet Leninas ir Gramsci labai 
skirtingai supranta tai, kaip šis viešpatavimas pasiekiamas. Jei Leni- 
nas pabrėžia prievartą, Gramsci, kaip ir Mosca, akcentuoja idėjų ir 
kultūros hegemoniją. 

Kad suprastume iššūkį demokratijos idėjai, mestą mažumos viešpa- 
tavimo teorijų, pirmiausia aš pateiksiu bendrą apžvalgą, ignoruojančią 
jų skirtumus, o po to detaliau atskleisiu kai kuriuos svarbius skirtu- 
mus. 


KODĖL IR KAIP VALDO MAŽUMOS 


Mažumos viešpatavimo teorijos yra įtikinamos, nes, kaip pa- 
žymi Mosca, atrodo, kad jos visiškai atitinka žmogiškąją patirtį. Atro- 
do, kad jas pagrindžia ne tik plati istorinių faktų skalė, bet kartu ir 
daugybė faktų, su kuriais susiduriame kasdien veikdami ir stebėdami 
aplinkinius įvykius. Ar tas, kuris aktyviai dalyvauja veikliame gyveni- 
me, gali nepastebėti, kaip dažnai net tariamai demokratinėse organiza- 
cijose mažuma priima sprendimus, o dauguma dažniausiai tik seka iš 
paskos? 

Jei daugumas realiai valdo mažumos, galime paklausti, kodėl taip 
yra? Nors paminėti autoriai ypatingai pabrėžia skirtingus veiksnius, aš 
manau, kad visi jie sutiktų, jog lemtingai svarbios santykinai patvarios 
(nors visgi nėra nuolatinės) struktūros ir institucijos, — socialinės, 
ekonominės, politinės, - kurios palyginti ilgą laiką stipriai formuoja 
daugelio žmonių pasirinkimus ir galimybes. Imant kraštutinį atvejį, 

šalyje, valdomoje kariškių, nepriklausomai nuo to, ar kadrų papildy- 
mas ir paaukštinimas yra meritokratinis, ar egalitarinis, tik nedaugelis 
gali patekti į valdančiųjų grupę. Piramidės viršūnė turi tik ribotą erd- 
vę; ir vien pagal apibrėžimą visos mažumos viešpatavimo teorijos 
pasaulį interpretuoja kaip visumą, sudarytą iš jėgos struktūrų, kur 
viršūnė yra yra žymiai mažesnė už apačią. Galbūt visi paminėti auto- 
riai taip pat sutiktų, kad per du paskutiniuosius šimtmečius kapitaliz- 
mo, rinkos ir buržuazinės visuomenės struktūros bei institucijos di- 
džiuliu mastu nulėmė viešpatavimo sąrangas. 

Kaip tik panašaus tipo struktūros daro įtaką ir specifinei viešpatau- 
jančios klasės sudėčiai; jos lemia, kokio tipo asmenys veikiausiai į ją 
pateks, o kokio tipo — ne. Kadangi kaip tik šių struktūrų viduje ir 
dideliu mastu jų dėka individai bei individų agregatai - klasės — 
įsiviešpatauja. Žinoma, asmeninės savybės gali palengvinti asmeniui 
užimti ir išsaugoti viešpataujančią padėtį tų struktūrų nulemtose ribo- 
se. Kaip anksčiau tai darė Niccolo Machiavelli, Mosca, Pareto ir Mi- 
chelsas atkreipia dėmesį į tai, kad lyderiams naudinga būti apsukriems, 
įžvalgiems, energingiems, ambicingiems, sumaniems, aštraus proto, 0 
kartais negailestingiems. Marxas mini, kaip tam tikrose aplinkybėse 
“Žmogus neturtingas, tačiau energingas, atkaklus, gabus ir įžvalgus 
biznierius gali tapti kapitalistu" (Marx [1894] 1967, 3:600). Mosca, 
Pareto ir Michelsas taip pat pabrėžia tam tikras valdomųjų savybes, 
kurios stumia juos priimti viešpatavimą ir netgi trokšti jo. Pasak Pare- 
to, tarp valdomųjų dažniau sutinkami įpročiai, įsitikinimai ir išanksti- 
niai nusiteikimai, skatinantys siekti tvarkos, vengti rizikos, būti pa- 
klusniems, neišsiskirti ir priimti neracionalius mitus.* Pagal Michelsą, 
masėms būdingas vadovavimo poreikis, politinis dėkingumas, pagar- 
ba lyderiams ir t.t. (Michels 1962, 85 ir toliau, 92 ir toliau). Be to, tam 
tikro istorinio laikotarpio institucijoms ir struktūroms gali būti nau- 
dingas ar net būtinai reikalingas tam tikras aukštesnis sprecializuotas 
žinojimas ir įgūdžiai. 

Tam tikri asmeniniai pranašumai, kai kuriems asmenims padedantys 
patekti į viešpataujančią klasę, gali būti iš dalies (pvz., sumanumas) 
įgimti, tačiau asmeniniai pranašumai taip pat priklauso ir nuo socialiai 
sąlygotų resursų bei privilegijų. Resursai ir privilegijos priklauso nuo 
paveldėjimo, socialinės klasės, laimės ir pasiekimų. Nežiūrint kaip jie 
būtų įgyti, išsilavinimas, turtas, žinios, informacija, dėkinga socialinė 

padėtis ir kiti resursai padidina asmens galimybes patekti į valdančiąją 
klasę. 

Tačiau pabrėžkime dar sykį, kad tokiu mastu, kokiu pranašumai, 
nulemti asmeninių savybių, resursų ir privilegijų, padidina jas turinčių 
laimingųjų galimybes, šitaip jie veikia tik pagrindinių institucijų ir 
struktūrų nustatytose ribose. Kaip pastebi Pareto, “Viešpataujančios 
klasės, kaip ir kitos socialinės grupės, atlieka tiek logiškus, tiek nelo- 
giškus veiksmus, ir pagrindinė stichija, kurioje viskas nutinka, faktiš- 
kai yra santvarka, arba sistema, o ne sąmoninga individų valia" (Pare- 
to [1916] 1935, 1576 [par. 2254]). 

Kai dėl priemonių, kuriomis valdančioji mažuma naudojasi, kad 
apsaugotų ir palaikytų savo viešpatavimą, visi teikia tam tikrą svarbą 
ir prievartai, ir įtikinėjimui. Tačiau mažumos viešpatavimo teoretikai 
labai skiriasi priklausomai nuo to, kokią santykinę svarbą jie teikia 
šiems veiksniams, ir dabar mes turime pažvelgti į šį bei kitus skirtu- 
mus tarp jų. 


KAS KĄ VALDO, KAIP IR KODĖL VALDO? 


Nors mažumų viešpatavimo teorijos šalininkai pretenduoja į 
griežtą objektyvumą ir “moksliškumą",, jų teorijos tarnauja aiškiai 
skirtingoms, net labai konfliktuojančioms ideologijoms ir skirtingiems 
politiniams tikslams. Žinoma, Leninas ir Gramsci buvo Marxo pasekė- 
jai, nors abu tie žmonės labai pakeitė mokytojo teorijas. Visiems trims 
jų pateikta mažumos viešpatavimo versija politinės veiklos požiūriu 
buvo priemonė pasiekti ideologiniams tikslams. Mosca, Pareto ir Mi- 
chelsas buvo griežti antimarksistai; jie reagavo į marksizmą, pateikda- 
mi alternatyvą, kuri — jei būtų priimta — sugriautų jo patikimumą ir 
šitaip susilpnintų jį kaip politinę jėgą. 

Galime spėti, kad iš dalies dėl tų skirtingų ideologinių tikslų mažu- 
mos viešpatavimo idėja nėra daugiau ar mažiau nuoseklių teorijų visu- 
ma, bet įvairialypis viena kitai prieštaraujančių teorijų rinkinys. 

Vienas nedidelis, bet reikšmingas nenuoseklumas pasireiškia termi- 
nuose ir sąvokose. Marxas valdančiąja klase vadino buržuaziją arba 
kapitalistų klasę. Mosca vartojo terminą “valdanti klasė" (classe diri- 
gente) kaip politinės klasės (classe politica) sinonimą (pvz., 1939, 

50). Pareto mėgstamas terminas atrodo yra “viešpataujanti klasė" (clas- 
se governante) (pvz., Trattato 1923, par. 2033-2034). Tačiau jo vieš- 
pataujanti klasė yra ir dominuojanti klasė (classe dominante), ir elitas 
kaip toks (skirtingai nuo nesuskaičiuojamų elitų, apibrėžiamų pagal jų 
pranašumą specialiuose dalykuose, pvz., atletiniuose įgūdžiuose, me- 
nuose, turtuose ar dar kur nors).? Vėlesnėje socialinėje teorijoje, gal- 
būt ryškiausiai Jungtinėse Valstijose, Pareto elitas kaip toks tapo po- 
litiniu elitu arba galios elitu (power elite); arba su visai skirtingomis 
implikacijomis jis buvo transformuotas į politinius elifus (plg. Sartori 
1961, 94 ir toliau; Treves 1961, passim).* Bendras terminas, kurį aš 
vartoju čia, yra viešpataujanti mažuma (dominant minority). 

Už visus šiuos šiaip netrivialius skirtumus terminuose ir sąvokose 
svarbiau yra tai, kuo mažumos viešpatavimo teorijos skiriasi, atskleis- 
damos viešpataujančios mažumos sudėtį. Moderniose kapitalistinėse 
visuomenėse viešpataujanti mažuma visose aptariamose teorijose aiš- 
kiai apimtų verslininkus ir stambesnius didelių ekonominių įmonių 
savininkus. Bet šitie teoretikai teikia labai nevienodą svarbą politi- 
kams, valdžios lyderiams, biurokratams, intelektualams, karinėms ir 
policinėms jėgoms bei kitiems lyderiams. Pavyzdžiui, Pareto moder- 
nioji liaudies valdžia iš tikrųjų yra spekuliantų ir kitų, gaunančių 
naudos iš politinio gyvenimo, plutokratija (1935, 4:1655 ir toliau). Bet 
jo plutokratija yra ne tiek verslininkų, kiek grobuonių politikų, valdžią 
naudojančių savo naudai, valdžia. Pagal Jono Elsterio interpretaciją, 
faktai privertė Marxą pakeisti savo požiūrį į tai, kokiu mastu buržuazi- 
ja gali tiesiogiai valdyti valstybę. Nors kapitalistai buvo valdanti kla- 
sė, jie nebūtinai valdė patys. Iki 1850 m. Marxas laikėsi Komunistų 
manifesto pozicijos, pagal kurią “šiuolaikinės valstybės pareigūnai 
yra tik komitetas, tvarkantis visus bugzžuazijos reikalus". Valstybė 
tarnavo kapitalistų klasės interesams, nes ji buvo tiesioginis šios kla- 
sės valios tęsinys. Tačiau po 1850 m. jis nebegalėjo laikytis tokio 
požiūrio, nes dabar jam buvo aišku, kad Anglijoje, Prancūzijoje ir 
Vokietijoje tie, kurie tiesiogiai valdė valstybę, buvo ne verslininkai, o 
“anglimi* mintanti Anglijos aristokratija", Bonapartas Prancūzijoje, o 
Vokietijoje - žemės aristokratija, oficialioji biurokratija ir monarchas. 
Todėl jis stengėsi išsaugoti savo kapitalistų viešpatavimo teoriją tar- 


* T.y. pramone. - Red. 

damas, kad buržuazija kolektyviai nusprendė “atsisakyti politinės val- 
džios", kol jos interesai apsaugoti (Elster 1985, 411-422). 
Viešpataujančios mažumos sudėties artikuliacija, žinoma, yra labai 
svarbi ieškant bet kokios mažumos viešpatavimo teorijos empirinio 
patikrinimo ar paneigimo galimybės. Netrukus aš sugrįšiu prie šio 
klausimo. Tačiau viešpataujančios mažumos sudėties skirtumai taip 
pat sukels labai skirtingus teorinius ir praktinius padarinius. Jei vieš- 
pataujanti mažuma yra homogeniška klasė, turinti iš esmės panašius 
interesus ir, be to, jeigu tos klasės interesai esmingai prieštarauja 
valdomos klasės ar klasių interesams, tada rinkiminių ar partinių var- 
žybų tarp viešpataujančios mažumos narių išvis nebus arba jos bus 
nežymios, o rimtos politinės varžybos tarp viešpataujančios mažumos 
ir palenktos daugumos atstovų veikiausiai neegzistuos (dėl priežasčių, 
kurias turės atskleisti teorija). Tačiau jei viešpataujanti mažuma yra 
heterogeniškas grupių rinkinys ir jei šitų grupių interesai kartais ski- 
riasi, tada politinės varžybos tam tikromis aplinkybėmis gali paskatin- 
ti lyderius ieškoti paramos daugumoje ir ginti jos interesus. Kaip 
matysime vėliau, tokia galimybė apima itin reikšmingas implikacijas. 
Kaip matėme, mažumos viešpatavimo teorijos skiriasi ir savo impli- 
kacijomis, nurodančiomis į tai, kad viešpatavimui gali būti padarytas 
galas, taigi savo poveikiu žmogiškoms viltims ir veiksmui. Nors ma- 
žumos viešpatavimo teorijų šalininkai neretai griežtai remiasi istori- 
nio determinizmo sąvokomis, išnagrinėti, ką jie mano apie Žmogaus 
autonomiją, laisvę, laisvą valią ir determinizmą, yra pernelyg didelis 
uždavinys, kad jį spręstume čia, be to, jis nėra griežtai būtinas mano 
tikslui. Svarbesnis klausimas, ar mažumos viešpatavimas yra neatski- 
riamas žmogiškojo gyvenimo (bent jau peržengusio medžiotojų-rinkė- 
jų visuomenių stadiją) bruožas, ar jis gali būti pašalintas. Šiuo klausi- 
mu Marxas ir jo pasekėjai yra dideli optimistai — jie nesibaido net 
atviro utopizmo. Dėl gamybinių jėgų, gamybinių santykių ir gamybos 
būdo! kapitalizme, kaip ir ankstesnėse visuomenėse, mažumos viešpa- 
tavimas buvo neišvengiamas. Bet lygiai taip pat neišvengiama, kad 
kapitalizmas bus išstumtas komunizmo. Komunizme visos viešpatavi- 
mo formos - politinės ir ekonominės - išnyks, ir galų gale visi žmonės 
galės naudotis visiška laisve. Taip skleidžiasi marksistinis scenarijus. 
Kita vertus, Mosca, Pareto ir Michelsui, kai tik žmonija iš akmens 
amžiaus perėjo į sudėtingesnę civilizaciją, mažumos viešpatavimas 

tapo neatskiriamu žmonių visuomenės bruožu. Su beveik slegiančiu 
atkaklumu Mosca ir Pareto primygtinai pabrėžia šį neišvengiamą Žmo- 
nių visuomenės dėsnį. Nors mažumos viešpatavimo formos gali keis- 
tis, o kai kuriais pavidalais yra net geresnės už “kitas" (šis Mosca 
įsitikinimas sustiprėjo jam susidūrus su fašizmu Italijoje), mažumos 
viešpatavimas vienu ar kitu pavidalu yra neišvengiamas. 

Skirtingai nuo Mosca, Michelsas tapo italų fašizmo šalininku; bet 
garsiame veikale Politinės partijos, išleistame dešimt metų iki Musso- 
lini maršo į Romą“, jo tonas kartais labiau tragiškas negu ciniškas. Po 
teiginio, kad jo aprašytieji “sociologiniai fenomenai", “atrodytų, be 
abejonės patvirtina, kad visuomenė negali egzistuoti be “dominuojan- 
čios" arba “politinės klasės", ir kad valdanti klasė... žmogaus istorijo- 
je sudaro vienintelį pakankamai tvarų ir veiksmingą faktorių“, jis 
prabyla tragiška intonacija: “Taigi dauguma žmonių, esančių amžinų 
globotinių būklėje, tragiškos būtinybės pasmerkti paklusti nedidelės 
mažumos viešpatavimui ir turi pasitenkinti, kad yra tik pjedestalas 
oligarchijai" (Michels 1962, 354). Jo “galutiniai apmąstymai" yra 
tokie: 


Demokratinės srovės istorijoje panašios į viena paskui kitą riedančias ban- 
gas. Jos visada sudūžta toje pačioje seklumoje. Jos visada atsinaujina. Šis 
nuolatinis reginys yra kartu padrąsinantis ir slegiantis. Kai demokratijos šiek 
tiek sustiprėja, jos laipsniškai keičiasi, perimdamos aristokratišką dvasią, o 
daugeliu atveju ir aristokratiškas formas, prieš kurias iš pradžių taip nuo- 
žmiai kovojo. Dabar iškyla nauji kaltintojai, smerkiantys išdavikus: po šlo- 
vingų kovų ir nešlovingos valdžios eros jie baigia tuo, kad susilieja su senąja 
viešpataujančia klase; tada savo ruožtu jie vėl puolami naujų oponentų, 
kalbančių demokratijos vardu. Galimas daiktas, kad šis žiaurus žaidimas 
tęsis be galo. 


KRITIKA 


Manau, kad mažumos viešpatavimo teorijos yra iškreiptas svar- 
bios tiesos apie žmogaus gyvenimą atspindys. Žymūs galios nelygumai 
per visą rašytinę istoriją buvo universalus žmonių santykių bruožas; 
šiandien jie egzistuoja visose demokratinėse sistemose; jie tikriausiai 
neišvengiami organizacijose, turinčiose daugiau nei kelias dešimtis na- 
rių. Lygybės situacija, pavaizduota Locke'o prigimtinėje būklėje, kaip 

ir mažų medžiotojų-rinkėjų grupių, kuriomis Žmonija gyveno maždaug 
prieš dešimt tūkstančių metų, gyvenimo antropologinėse rekonstrukci- 
jose, nebepasikartojo istorinėse visuomenėse. Nesvarbu, ar toji lygybė 
kada nors iš tikrųjų egzistavo, ar ji yra tiktai mitas, pasakojamas filoso- 
fų ir antropologų; ji jau seniai išnyko, galbūt negrįžtamai. Išvada yra ta, 
kad net demokratinėse šalyse piliečiai toli gražu nelygūs savo politi- 
niais resursais ir savo įtaka politikai bei valstybinės valdžios veiks- 
mams (jau neminint kitų svarbių organizacijų valdžios). Tokiu mastu, 
kokiu piliečiai poliarchijoje įsijungia į politinę veiklą labai nelygiomis 
sąlygomis, - jei jie apskritai ryžtasi į tą veiklą įsijungti, - poliarchija 
nebeatitinka demokratinio proceso kriterijų. 

Taigi mažumos viešpatavimo teorijas galima interpretuoti taip: jos 
teigia, kad politinė nelygybė žymiu mastu egzistuoja visose Žmonių 
asociacijose (galbūt išskyrus labai mažas grupes ypatingomis sąlygo- 
mis), įskaitant visas istorines “demokratijas" ir visas dabar egzistuo- 
jančias poliarchijas. Bet jei tai būtų pagrindinė šių teorijų mintis, jos 
būtų neatskiriamos nuo daugumos kitų socialinių teorijų ar aprašymų. 
Ir mus tedomintų kaip papildomas nelygybės neišvengiamumo ir vi- 
suotinumo paliudijimas. Tačiau, man atrodo, akivaizdu, kad mažumos 
viešpatavimo teorijos siekia pasakyti daug daugiau. Atrodo, kad jų 
autoriai teigia, kad net patenkinamas priartėjimas prie demokratijos 
yra —- pagal vieną tos teorijos variantą — visiškai neįmanomas; arba, 
pagal kitą variantą, jis būtų įmanomas tik esant tokioms sąlygoms, 
kurios neegzistavo per visą rašytinę istoriją ir veikiausiai nepasiekia- 
mos jokiomis žmogaus pastangomis įžvelgiamoje ateityje. Taigi pa- 
tenkinamas priartėjimas prie demokratijos arba nepasiekiamas, arba 
reikalauja ypatingų sąlygų, kurios niekada nebuvo pasiektos. Šios 
teorijos teigia, kad tiek “demokratinėse", tiek nedemokratinėse siste- 
mose mažumos viešpatavimas (kol kas) yra neišvengiama Žmonijos 
lemtis. 


Ar mažumos viešpatavimo teorijas galima 
patvirtinti arba paneigti? 


Nelaimei, dėl keleto priežasčių gali būti neįmanoma nei pa- 
tvirtinti, nei paneigti viešpatavimo teorijų, bent jau taip, kad būtų 

laikomasi pakankamai pagrįstų griežtumo standartų. Pirmiausia, tos 
teorijos yra tokios bendros, kad sunku nustatyti, kokių faktų reikia 
mažumos viešpatavimo švarbiausiai hipotezei patvirtinti ar paneigti. 

Galbūt kiekviena šių teorijų gali būti “išgelbėta" nuo galutinio 
paneigimo, grindžiamo tokiais duomenimis, kuriuos įmanoma pateik- 
ti. Noriu netrukus sugrįžti prie duomenų klausimo; bet tuo tarpu verta 
pastebėti, kad daug, galbūt dauguma, socialinių teorijų atkakliai prie- 
šinasi griežtam patvirtinimui arba paneigimui. Nežiūrint to, jei mes 
norime spręsti apie jų pagrįstumą, — o to siekia daugelis mūsų, — 
paprastai mes turime spręsti remdamiesi veikiau negalutiniais ir išties 
labai abejotinais “testais". Taigi kokio nors šalininko atsidavimas 
labai abstrakčiai teorijai veikiausiai bus daug stipresnis, negu galėtų 
pateisinti racionalus sprendimas. Tad šiuo požiūriu mažumos viešpa- 
tavimo teorijos nėra išskirtinės. 

Tačiau jei labai abstrakti teorija dar yra ir dviprasmiška konceptu- 
aliu požiūriu, jos pagrįstumą įvertinti dar sunkiau. Pasakykime tiesiai, 
kad konceptualinis aiškumas ir tikslumas nepriskirtinas prie mažumos 
viešpatavimo teorijų pranašumų. Jų konceptualinė dviprasmybė ne 
visai, bet iš dalies yra neišspręstos socialinės teorijos problemos pa- 
sekmė. Ši problema tokia: kaip apibrėžti sąvokų prasmę ir tas sąvokas 
taikyti patyrimui, jei jos priklauso susijusių terminų šeimai, apiman- 
čiai galią (power), įtaką, kontrolę, viešpatavimą, hegemoniją, prievar- 
tą ir t.t. Tokias sąvokas, kaip pasirodė, yra labai sunku ir interpretuoti, 
ir griežtai taikyti empiriniuose tyrimuose? 

Ypač problemiška sąvoka ar sąvokų grupė apima tokius terminus 
kaip potenciali ar paslėpta galia, priešinama akivaizdžiai galiai (pa- 
vyzdžiui, Mokken and Stokman 1976, 39 ir kt.), galios ir įtakos turė- 
jimas (having), priešinamas realizavimui (exercising) (Oppenheim 
1981, 20 ir toliau), valdžia, kylanti iš numatomų (anticipated) kitų 
žmonių reakcijų (Friedrich 1937, 16-18) ir panašiai. Pavyzdžiui, dva- 
riškiams būdinga tai, kad jie stengiasi užbėgti už akių savo valdovų 
norams. 

Ar Henrikas II iš tikrųjų įsakė nužudyti Thomasą Becketą, ar ne, jį 
nužudę riteriai, be abejonės, tikėjo, kad jie veikia pagal to monarcho 
norus. Santykiai, panašūs į šį, yra dažni. Pavyzdžiui, patyrusiam Kon- 
greso nariui ne visada reikia atviro spaudimo, kad jis palaikytų vyriau- 
sybės veiksmus, palankius rinkėjų interesams. Viešpataujančios ma- 

žumos vykdoma kontrolė, be abejonės, apimtų žymų numatomų reak- 
cijų skaičių, ką mes galime aiškiausiai matyti tose šalyse, kur karinės 
pajėgos atlieka svarbų politinį vaidmenį. Nors kariškiai dažnai paima 
valdžią ir valdo tiesiogiai, kartais nominalią kontrolę jie patiki civi- 
liams. Tačiau civilinius pareigūnus griežtai tramdo nuolatinis suprati- 
mas, kad kariškiai juos pašalins, jei jie imsis politikos, neatitinkančios 
kariškių vadų norų. Tokia draudžiama politika nebūtinai turi būti apri- 
bota karybos reikalais; ji gali apimti (kaip dažnai esama Lotynų Ame- 
rikoje) ir perskirstomąsias priemones, tokias kaip žemės reforma, ap- 
mokestinimas ir kiti socialiniai bei ekonominiai reikalai. Empiriniu 
požiūriu, viešpataujantis karinis korpusas retai toleruoja tikrai laisvus 
rinkimus, žodžio laisvę ir opozicines partijas, ir todėl tokiais atvejais 
akivaizdu, kad jis neatitinka institucinių poliarchijos reikalavimų. Bet 
taip yra ne visada. Jeigu pagrindiniai poliarchijos institutai šalyje 
egzistuoja regimai, o faktiškai valdymo dienotvarkę kontroliuoja kari- 
škiai, pasinaudodami numatomomis civilinių vadų reakcijomis, tada, 
žinoma, galutinė dienotvarkės kontrolė priklauso ne demui, o kariš- 
kiams, kurie išties gali būti pavadinti šalies viešpataujančia mažuma.!? 
Tačiau, nelaimei, numatomų reakcijų sąvoka nėra lengvai interpretuo- 
jama; užfiksuoti jos veikseną dažnai sunku ar neįmanoma; ir todėl 
teiginiai apie jos veikseną sunkiai patvirtinami ar paneigiami.!! 

Tokių sąvokų kaip galia (power) bei įtaka negriežtumas nulemtas ir 
to nemalonaus fakto, kad dar nesurastas patenkinamas kiekybinis ga- 
lios ar įtakos matas. Todėl galios pasiskirstymas realiose sistemose 
gali būti aprašytas tik kokybiniais terminais. Jei, kaip sakiau, galios 
nelygybė yra visų socialinių sistemų bruožas, kaip mes galime nu- 
spręsti, ar nelygybė yra didesnė vienoje sistemoje negu kitoje ir kiek ji 
didesnė? Kaip mes galime palyginti skirtingus nelygybės “laipsnius" 
ar "kiekius"? Kada tik-nelygybė pereina į prievartą ir viešpatavimą? 
Jei mes siektume palyginti pajamų ir turto paskirstymą skirtingose 
sistemose, dažnai galėtume naudotis priimtinais kiekybiniais rodik- 
liais. Bet kadangi nesama net minimaliai patenkinamų kiekybinių ga- 
lios ir įtakos rodiklių, praktiškai mes turime tenkintis kokybiniais 
aprašymais, kurie iš esmės yra labai netikslūs. 

Bet netgi pripažinus leistina tam tikrą dozę neišvengiamos dvipras- 
mybės, mažumos viešpatavimo teorijos man atrodo pernelyg (ir nerei- 
kalingai) miglotos. Neilgai trukus aš sugrįšiu prie šios problemos. 

Dabar norėčiau pabrėžti, kad dėl didelio abstraktumo ir konceptuali- 
nio neapibrėžtumo, jos veikiausiai negali būti nei patvirtintos, nei 
paneigtos. Dėl to mūsų sprendimai apie jų pagrįstumą veikiausiai 
priklauso nuo to, kiek jos atitinka mūsų išankstinį požiūrį į pasaulį. Jei 
mes priimame arba atmetame mažumos viešpatavimo teoriją, mūsų 
nuostata lengvai gali tapti mūsų suvokinių filtru; po to gerai žinomas 
psichologinis selektyvaus suvokimo procesas užtikrina, kad [į sąmo- 
nę] įsiskverbiantis duomenų srautas nuolat stiprina mūsų pasirinkto 
požiūrio pagrįstumą. 

Jei teisinga, kad dėl didelio abstraktumo ir konceptualinių dvipras- 
mybių mažumos viešpatavimo teorijos negali būti paneigtos, kritikas 
susiduria su neįmanomu uždaviniu. Bet kuriam galui šį neįmanomą 
uždavinį užkrauti ant kritiko pečių? Pagrįsta reikalauti, kad šalininkai 
pateiktų mums žymiai geresnį pagrindimą negu iki šiolei. Nors būtų 
pernelyg lengvabūdiška tikėtis, kad šitos —- o galbūt ir bet kokios 
kitos —- svarbios socialinės teorijos apskritai gali būti patvirtintos 
tokiu būdu, kuris patenkintų visus jų kritikus, įmanoma pasakyti, ko 
galima pagrįstai reikalauti iš įtikinančio patvirtinimo. Mažumos vieš- 
patavimo teorijos šalininkai privalo pateikti patenkinamus atsakymus 
į mažų mažiausiai tokius klausimus: Ką reiškia mažumos viešpatavi- 
mas? Kas jį skiria nuo kitų galios nelygybės formų ar laipsnių? Kas 
kam viešpatauja? Kokiomis priemonėmis įtvirtinamas viešpatavimas? 
Kokiose srityse viešpataujama? 


Prievarta, įtikinėjimas, indoktrinacija 


Kai dėl viešpatavimo priemonių, šalininkai linkę sutikti, kaip 
sakiau anksčiau, kad mažumos valdo tiek prievarta, tiek įtikinėjimu. 
Įtikinėjimas apima ne tik paskatinimus (įskaitant korupciją), bet ir 
įtaką įsitikinimams, arba, jei norite, indoktrinaciją. Be to, pastebėjau, 
kad skirtingi teoretikai teikia didesnę reikšmę arba vienam, arba kitam 
veiksniui. Nors, atrodo, jaunystėje Marxas ir Leninas tikėjo, kad val- 
dančioji klasė visų pirma viešpatauja remdamasi prievarta, šis požiū- 
ris tapo vis labiau neįtikinamas labiau išsivysčius poliarchijos institu- 
tams ir darbininkams suteikus rinkimų teisę. Todėl vėlyvieji marksis- 
tai pradėjo teikti didelę reikšmę socialinei indoktrinacijai, darbinin- 

kuose formuojančiai “nesąmoningumą" (false consciousness). Kraš- 
tutiniu atveju prievarta tapo nebūtina. Nors rinkimai formaliai gali būti 
sąžiningi ir laisvi, darbininkų smegenys gali būti taip išplautos buržu- 
azinės ideologijos, kad jie nesugebėtų suprasti, kodėl jų interesams 
naudinga visuomeninė gamybos priemonių nuosavybė ir kontrolė. Taigi 
viešpatavimas tapo labiau netiesioginis, ne toks akivaizdus ir sunkiau 
pastebimas. 

Tikriausiai joks marksistas nenuėjo toliau už Gramsci prievartą pa- 
keičiant kultūros bei įsitikinimų hegemonija. Ypač pabrėždamas šias 
labiau netiesiogines viešpatavimo priemones, Gramsci, be jokios abe- 
jonės, buvo įtakotas savo pirmtako (ir amžininko) Mosca darbų.! 
Mosca įspūdingai įrodinėjo, kad kiekviena valdanti klasė randa “poli- 
tinę formulę“, pateisinančią jos viešpatavimą. Nors tos politinės for- 
mulės turinys įvairuoja priklausomai nuo konkrečios valdančios kla- 
sės poreikių, - pvz., kai kurios remiasi religiniais tikėjimais ir antgam- 
te, kitos —- tariamai racionaliais įsitikinimais, pvz., demokratiniais, — 
viskas tarnauja tam pačiam tikslui: pasiekti masių paklusnumą valdo- 
vų viešpatavimui, net daugiau - jų pritarimą ir paramą. Tačiau toji 
politinė formulė nėra tik masių apgavystės instrumentas, sukurtas val- 
dovų ir primestas masėms. Ji išreiškia gilius ir universalius žmogaus 
poreikius, būdingus tiek valdantiems, tiek valdomiesiems, nes valdžia 
gali būti priimta valdinių ne tik dėl jos pranašesnių medžiaginių ir 
intelektualinių jėgų, bet kartu ir dėl to, kad tiek valdantieji, tiek valdo- 
mieji tiki, kad ji pateisinama moraliniais principais (Mosca 1923, 
70-73, 75 ir toliau; Mosca 1925, 36-37). Politinės formulės dėka 
valdantieji paprastai iš tikrųjų valdo “pritariami" valdomųjų. 

Kaip ir Mosca, Pareto bei Michelsas, Gramsci sutiko, kad valdančioji 
klasė negalėtų ilgai išlaikyti savo viešpatavimo jėga ar net tiesioginiais 
paskatinimais, tokiais kaip korupcija. Mažumos viešpatavimas reika- 
lauja tam tikrų idėjų ir įsitikinimų, plačiai paplitusių visuomenėje — 
kapitalistinėje visuomenėje paplitusių tarp darbininkų bei vidurinio- 
siose klasėse — intelektualinės ir kultūrinės hegemonijos. Tvirtai su- 
spausti dominuojančių įsitikinimų sistemos kultūrinių gniaužtų, net dar- 
bininkai remia viešpatavimo sistemą, pažeidžiančią jų ilgalaikius inte- 
resus. Taigi kultūrinė hegemonija cementuoja aljansą tarp klasių, tokį 
blocco storico, pasižymintį bendra ideologija ir bendra kultūra (Pelli- 
cani 1976, 17). Gramsci pabrėžė, kad kuriant ir palaikant kultūrinę he- 
gemoniją lemtingas vaidmuo neišvengiamai tenka intelektualams. 

Iš Gramsci analizės plaukia išvada, kad darbininkai gali paimti val- 
džią tik nusimesdami nematomas įsitikinimų ir vertybių, juos rišančių 
prie kapitalizmo, grandines. Kad taip atsitiktų, jiems reikalinga sava 
pasaulėžiūra, sava kultūrinė hegemonija - sistema tokių įsitikinimų, 
kurie būtų priimtini ne tik darbininkams ir apskritai skurde bei prie- 
spaudoj gyvenantiems, bet ir potencialiems darbininkų sąjunginin- 
kams iš viduriniųjų klasių. Tačiau patys darbininkai nepasirengę su- 
kurti savąją hegemoninę kultūrą. Tai yra, kaip ir visada, intelektualų 
uždavinys. Tokiu kritiškų judesiu Gramsci stumteli intelektualus — 
idėjų ir įsitikinimų kūrėjus, interpretatorius bei patiekėjus — į sceną, 
kaip svarbius istorinės dramos aktorius." 


Lenktyniavimas, 
konkurencija ir valdymo nuostoliai 


Viešpatavimo teorijoms būdinga tai, kad jos teikia mažai reikš- 
mės organizuotai konkurencijai, kaip priemonei, kuria neelitai gali 
daryti įtaką politinių elitų elgsenai. Tuo nenorima pasakyti, kad jos 
nepastebi tarpasmeninio lenktyniavimo ir konkurencijos, tokios bū- 
dingos politiniams elitams visose sistemose. Priešingai, tiek Mosca, 
tiek Pareto labai pabrėžia ne tik tai, kad kai kurie asmenys prasimuša 
į valdančiąją klasę savo sumanumu ir klasta, bet ir tai, kad kova už 
padėtį nuolat vyksta pačios valdančiosios klasės viduje. Antrojoje 
dalyje, kuria jis papildė 1923 m. Politinių mokslų elementai leidimą, 
Mosca (kuris, susidūręs su atviru fašizmu, dabar, labiau negu kada 
nors, palankiai žiūrėjo į liberalią atstovaujamąją valdžią,) pripažino, 
kad visuotinė balsavimų teisė ir partijų konkurencija paskatins dalį 
valdančiosios klasės kreiptis į mases (411-412). Bet tokį kreipimąsi 
jis atmetė kaip demagogiją, toliau atkakliai įrodinėjo, kad valdančioji 
klasė turi valdžios “monopoliją" ir todėl neišplėtė savo intuicijos. Net 
Pareto, kuris, būdamas ekonomistas, primygtinai pabrėžė, kad konku- 
rencija neišvengiamai priverstų firmas savo produkciją priderinti prie 
vartotojų preferencijų, kaip sociologas panašios nuostatos nepajėgė 
pritaikyti partijų konkurencijai, kuri, kaip jis pripažino, vyko rinkimų 
“rinkoje" (pvz., 1935, t. 4, par. 2262, 15-93 ir toliau). 

Tačiau, kaip argumentavo vėlesnieji teoretikai, konkurencija dėl 

balsų tarp politinių partijų, siekiančių laimėti rinkimus, yra analogiška 
konkurencijai tarp firmų rinkoje. Abiem atvejais jei naujų firmų ar 
partijų kūrimuisi labai netrukdoma, tada pasidaro nebeįmanoma išsau- 
goti monopolistinį viešpatavimą - išvada, kurią puikiai supranta vien- 
partinių autoritarinių politinių sistemų vadovai. Jei opozicijai suteikta 
teisė kurti politines partijas, jei tos partijos gali dalyvauti rinkimuose, 
jei tie rinkimai yra sąžiningi ir laisvi, ir jei aukščiausias pareigas 
valstybės valdžioje užima tie, kurie laimi rinkimus, tada konkurencija 
tarp politinių elitų veikiausiai užtikrins, kad bėgant laikui valdžios 
politika atitiks daugumos balsuotojų preferencijas. 

Taigi vėlesnio politinio mokslo požiūriu Michelsas elementariausiai 
klydo, nuo politinių partijų pereidamas prie apibendrinimų, apimančių 
poliarchinės sistemos valdžią. Jo apibendrinimai rėmėsi vienintelės 
organizacijos, Vokietijos socialdemokratų partijos, analize. Jo garsu- 
sis “geležinis oligarchijos dėsnis" buvo atvirai taikomas politinėms 
partijoms: 


Sutrauktas į trumpiausią išraišką, pamatinis sociologinis politinių partijų 
(terminas “politinis" čia vartojamas plačiausia prasme) dėsnis gali būti for- 
muluotas tokiais terminais: “Tai organizacija, pagimdanti išrinktųjų viešpa- 
tavimą rinkėjams, mandatų turėtojų viešpatavimą mandatų teikėjams, dele- 
gatų viešpatavimą deleguojantiems. Kas sako "organizacija", sako “oligar- 
chija" (1962, 365). 


Tačiau net jei pripažįstame, kad partijos yra oligarchinės, tai nereiš- 
kia, kad besivaržančios politinės partijos būtinai sukuria oligarchinę 
politinę sistemą. Verslo firmos yra vienos “oligarchiškiausių" moder- 
niųjų visuomenių organizacijų, bet, kaip pabrėžiau, Michelso mento- 
rius Pareto, rašydamas kaip ekonomistas, niekada nebūtų pasakęs, kad 
šitos besivaržančios oligarchijos sukūrė monopolistinę vartotojų ir 
rinkos kontrolę. Net Marxas, verslo firmas laikęs despotiškomis orga- 
nizacijomis, nepadarė tokios elementarios klaidos. Visai priešingai: 
kaip tik konkurencija užkirto kelią monopolijai. Jei Michelsas savo 
išvadas būtų griežtai apribojęs politinėmis partijomis, jo pozicija būtų 
buvusi Žymiai stipresnė. Bet kaip aiškiai parodo anksčiau pateiktos 
citatos, Michelsas toliau plėtojo šią argumentaciją, prieidamas prie 
išvados, kad demokratija neįmanoma politinėje sistemoje, nes - tuo jis 
tikėjo, remdamasis vienos partijos analize, - ji neįmanoma atskirame 

šios sistemos elemente. Jei jis būtų rašęs šiandien, būtų neįtikėtina, 
kad nuo oligarchijos politinėje partijoje konstatavimo jis taip nerūpes- 
tingai pereitų prie išvados, kad oligarchija neišvengiama tokioje poli- 
tinėje sistemoje, kur politinės partijos labai konkuruoja. 

Elementari Michelso klaida mums primena, kad čia aptarti mažumos 
viešpatavimo teoretikai buvo beveik ar visai nesusidūrę su konkuruo- 
Jančių partijų sistemomis tokiose šalyse, kur įtvirtinta plati rinkimų 
teisė. Ir, žinoma, jie nebandė sistemiškai analizuoti konkurencinių 
partijų sistemų. Pavyzdžiui, Marxas neišgyveno iki to laiko, kai Brita- 
nijoje pradėjo veikti “masių demokratija"; o Leninas niekada realiai 
jos nepatyrė (net gyvendamas tremtyje, Šveicarijoje). Pareto, Mosca, 
Michelsas ir Gramsci matė tik jos pradmenis. 

Nežiūrint to, mes negalime prieiti išvadą, kad didesnė patirtis susi- 
dūrus su poliarchija ir partijų konkurencija būtų juos privertusi atsisa- 
kyti savo mažumos viešpatavimo teorijų. Jie vis dar galėjo išgelbėti 
savo teorijas įrodinėdami, kad viešpataujantys elitai ir toliau valdo ne 
per tiesioginę valstybės kontrolę, o formuodami balsuotojų preferen- 
cijas ir šitaip netiesiogiai kontroliuodami rinkimų rezultatus. 


Kontrolės grandinės, siejančios valdančiuosius 
ir valdomuosius, grandys 


Taigi kai poliarchijose su plačia balsavimų teise vienai mažu- 
mai tapo sunku pasiekti tiesioginį viešpatavimą valstybės valdžioje ir 
kai tokia [tiesioginė įtaka] tapo mažiau tikėtina kaip privilegijų ir 
viešpatavimo paaiškinimas, teoretikai ėmėsi aiškinimų, paremtų ne- 
tiesioginių viešpatavimo priemonių naudojimu. Pagal šiuos aiškini- 
mus, kontrolės grandinė!“, pirmųjų judintojų - valdovų - veiksmus 
siejanti su nuolaidžiais ir paremiančiais valdomųjų veiksmais, tampa 
ilgesnė; ji sunkiau apžvelgiama; ji mažiau priklauso nuo atviros kon- 
trolės ir daugiau nuo potencialios galios bei numatomų reakcijų; ir 
todėl ją sunkiau patvirtinti ar paneigti. Kiek man žinoma, jokia teorija 
ar aiškinimas, teigiantis, kad mažumos viešpatavimas yra įprastas 
poliarchiškai valdomų šalių bruožas, nepateikė faktų, reikalingų pa- 
"tvirtinti tokios kontrolės grandinės egzistavimui. 

Jei nesiginčydami priimsime, kad koks nors konkretus aiškinimas 

adekvačiai apibrėžė viešpataujančios mažumos sudėtį, tada mažumos 
kontrolės giją, vykdomą valdomos daugumos atžvilgiu, jis gali apra- 
šyti keliais skirtingais būdais. Pavyzdžiui, mūsų pateiktais atvejais 
pereinama nuo labiau tiesioginio prie mažiau tiesioginio valdančiojo 
elito viešpatavimo. (Visi [viešpatavimo būdai] gali apimti daugiau ar 
mažiau mišrią kontrolę, naudojantis numatomomis reakcijomis.) 


1. Viešpataujanti mažuma tiesiogiai kontroliuoja konkrečius valstybi- 
nės valdžios sprendimus ir politinius kursus. 

2.Ji tiesiogiai nustato, kokie reikalai įtraukiami į valdžios sprendimų 
priėmimo dienotvarkę, o kokie ne. Pavyzdžiui, ji vetuoja kai ku- 
riuos klausimus, kurie kitaip būtų įtraukti į dienotvarkę. 

3. Ji nustato ribą tarp valstybinės ir nevalstybinės veiklos sričių (kon- 
troliuodama 1 ir 2). 

4. Ji kuria ir palaiko vyraujančius įsitikinimus, apimančius 1, 2 ir 3. 

S. Ji kuria ir palaiko įsitikinimus dėl svarbiausių politinių, socialinių 
ir ekonominių struktūrų teisėtumo, siektinumo ar priimtinumo. 

6.Ji nekuria, bet tiktai palaiko įsitikinimus, apimančius 1, 2, 3 bei 
5-ojo punkto struktūras. 

7. Nors ji nei kuria, nei palaiko įsitikinimų, apimančių 1, 2, 3 bei 5-ojo 
punkto struktūras, nežiūrint to, ji užima privilegijuotą padėtį šių 
įsitikinimų dėka. 


Atsižvelgiant į pirmąsias šešias viešpatavimo gijas, aiškinant taip 
pat galima tvirtinti, kad kontrolės, kurią vykdo viešpataujanti mažu- 
ma, apimtis gali būti dvejopa: 


(a.1) Ji stengiasi kontroliuoti visus (ar beveik visus) dalykus 1-6 
punktuose. Arba (2.2) ji stengiasi kontroliuoti tik tuos dalykus, 
kurie jai yra patys svarbiausi. (Patys svarbiausi dalykai gali 
reikšti (b.1) tai, ką viešpataujančios mažumos nariai laiko esant 
svarbiausia, arba (b.2) ką stebėtojas, remdamasis kitais kriteri- 
jais, mano esant svarbiausia jai.) 

(c.1) Viešpataujanti mažuma turi savo rankose išskirtinę kontrolę. 
Arba (c.2) savo kontrolę ji dalijasi su individais ir grupėmis, 
nesančiomis viešpataujančios mažumos nariais. 


Kad egzistuotų mažumos viešpatavimas, mažumai turėtų pasisekti 

įveikti bet kokią stiprią opoziciją jos valdžiai. Tačiau galima pateikti 
keletą skirtingų opozicijos mažumos viešpatavimui apibrėžimų. Labai 
supaprastinus galimybes, 


(d.1) Oponentai yra “reikšminga" grėsmė mažumos viešpatavimui ir 
oponuodami mažumai veikia atvirai. 

(d.2) Opozicija reikšminga, bet veikia slaptai. 

(d.3) Opozicija nereikšminga. 


Žinoma, galimų kombinacijų esama absurdiškai daug (formaliai 486). 
Tačiau skirtumai nėra visai nereikšmingi: aprašymai, pateikiantys įvai- 
rias kombinacijas (ar kombinacijų pogrupius), gali apimti labai skir- 
tingas implikacijas, lemiančias demokratijos galimybes bei ribas. Ap- 
mąstykite dvi labai skirtingas galimybes. 

1. Kokia nors mažuma tiesiogiai ir netiesiogiai kontroliuoja visus 
reikalus, įtrauktus į valdžios sprendimų dienotvarkę. Jos vykdoma 
kontrolė yra išskirtinė. Dėl efektyvaus jai palankių įsitikinimų forma- 
vimo ir palaikymo ji susiduria tik su nežymia opozicija. Taigi jos 
kontrolė ir jos interesai yra iš esmės neginčijami “niekniekiai" (no- 
nissues). 

2. Kokiai nors mažumai pavyksta įtvirtinti tokią politiką, kurią ji 
laiko esant palankią savo svarbiausiems interesams. Ji tai padaro tiek 
tiesiogiai darydama įtaką valstybiniams sprendimams, tiek netiesio- 
giai įtakodama įsitikinimus. Tačiau ji susiduria su stipria opozicija ir 
sugeba vyrauti tik sudarydama koaliciją su kitomis grupėmis. Negana 
to, sprendžiant reikalus, kurie giliai nepaliečia jos svarbiausių intere- 
sų, jos įtaka yra žymiai silpnesnė, jos sąjungininkų mažiau, jos opo- 
nentai daug stipresni, o jos nepajėgumas kontroliuoti padarinius daug 
dažnesnis. Sprendžiant daugelį reikalų, mažuma deda nedaug pastan- 
gų (arba jų visai nededa) tiesiogiai ar netiesiogiai įtakoti politiką. Be 
to, išrinkti pareigūnai aršiai varžosi dėl pareigų. Dėl to kitos mažumos 
taip pat yra “viešpataujančios" (ta pačia prasme) spręsdamos reikalus, 
kuriuos laiko esant svarbiausius: tarkime, fermeriai vyrauja spren- 
džiant žemės ūkio subsidijavimo klausimus, vyresnio amžiaus žmo- 
nės - senatvės pensijų ir medicininės rūpybos klausimus, gamtosaugi- 
ninkai — oro ir vandens teršimo klausimus, vadovaujantys kariškiai — 
gynybos išlaidų klausimus... 


24—697 

Akivaizdu, kad pirmuoju atveju esama mažumos viešpatavimo; ma- 
žuma tikrai yra “valdanti klasė", o kadangi ji valdo valstybę, demokra- 
tijos nėra. Tačiau ar antruoju atveju esama mažumos viešpatavimo? 
Jei esama, tai ne ta pačia prasme. Ir nors šis atvejis nelabai atitinka 
daugelį idealių daugumos valdžios demokratijos aprašymų, demokra- 
tinis komponentas šioje mažumų valdžios sistemoje jokiu būdu nėra 
nesvarbus. 

Čia man svarbu ne pateikti tokį aiškinimą, kuris adekvačiai aprašytų 
kokią nors konkrečią poliarchiją ar juolab poliarchijų kaip politinių 
sistemų klasę. Aš paprasčiausiai noriu pasakyti, kad nė viena iš mano 
aprašytų mažumos viešpatavimo teorijų — nei, kiek man žinoma, ko- 
kios nors kitos —- adekvačiai neatskleidžia jų siūlomos kontrolės gran- 
dinės detalių ir nepateikia faktų, reikalingų tam, kad būtų galima 
patenkinamai įrodyti, jog jų manymu esanti ar implikuojama viešpata- 
vimo grandinė egzistuoja realiai. 


Akivaizdumo problema 


Faktai, pateikiami mažumos viešpatavimo teoretikų, yra gau- 
sūs ir palaidi." Pareto ir Mosca pateikia plačias istorines interpretaci- 
jas. Michelso akivaizdūs faktai beveik visi remiasi vienintelės politi- 
nės partijos analize. Galbūt dėl to, kad Gramsci savo kultūrinės hege- 
monijos teoriją kūrė ribojamas gyvenimo kalėjime sąlygų ir cenzūros, 
ir galbūt dėl to, kad sisteminis tyrimas neatitiko jo polinkių, jis pasižy- 
mi įžvalgumu ir moka kelti hipotezes, tačiau sistemiškas akivaizdžių 
faktų pateikimas yra jo silpnoji vieta. 


*+ik 


Man atrodo, kad viešpatavimo teorijos nepajėgia pagrįsti teiginio, 
kad visose poliarchijose (ar net tokioje poliarchijoje kaip Jungtinės 
Valstijos) valdanti mažuma tiesiogiai ar netiesiogiai vyrauja valstybės 
valdžioje. 

Šios teorijos tikrai liudija nelygybės mastą ir paplitimą. Tačiau var- 
gu ar mums reikia jų liudijimo įsitikinti, kad politinė nelygybė egzi- 
stuoja poliarchijose ar kad ši nelygybė pažeidžia demokratinius krite- 

rijus, ar kad nelygybės gajumas iškelia rimtą problemą demokratinei 
teorijai ir praktikai. 

Konstatuodamos viešpataujančios mažumos egzistavimą, šios teori- 
jos mums neleidžia realistiškai suvokti tikrųjų demokratijos ribų ir 
galimybių dabarties pasaulyje. Jos arba siūlo nepagrįstą svajonę apie 
apokaliptinę revoliucinę transformaciją, kuri mus nuves į tobulos lais- 
vės, savirealizacijos ir visų žmonių visiško lygiavertiškumo įgyvendi- 
nimo pažadėtąją žemę; arba, kitu atveju, jos mums nesiūlo jokios 
vilties ir, tiesiogiai ar netiesiogiai, pataria mums atsisakyti senovinės 
vizijos tokios visuomenės, kurioje piliečiai, turėdami visus demokra- 
tijai būtinus resursus ir institutus, valdosi patys kaip laisvi ir lygūs 
piliečiai. 


DVIDEŠIMTAS SKYRIUS 


Pliuralizmas, 
poliarchija ir 
bendrasis gėris 


Anksčiau (12 ir 13 skyriuje) svarstėme, ar (ir kaip) demokra- 
tiniam procesui gali būti sutrukdyta pažeisti kai kurių asmenų, palenk- 
tų kolektyviniams sprendimams, ypač mažumų, - jas balsuojant gali 
persverti daugumos, - pamatines teises ir interesus. Vengti daryti 
žalą, vadinasi, daryti gera; bet paprastai mes suvokiame, kad daryti 
gera yra kažkas daugiau negu tik vengti daryti žalą. Taip ir siekiant 
bendrojo grupės gėrio: tarnauti tiems interesams ir gėrybėms, kurie tos 
grupės nariams yra bendri, dažnai reiškia iš tų narių reikalauti kažko 
daugiau, o ne tik to, kad jie nekenktų vienas kitam. 

Pagal tvarią politinio gyvenimo tradiciją, kiekvienos teisingos poli- 
tijos nariai turi bendrąjį gėrį, ir valdovų funkcija bei pareiga yra jį 
įgyvendinti. Tačiau klausimas, kaip interpretuoti valdovų pareigą siekti 
bendrojo gėrio demokratinėje ar nedemokratinėje sistemoje, iškelia 
sunkias problemas. Šios problemos visada buvo pernelyg sunkios, kad 
būtų suvedamos į paprastus, suvokiamus, įtikinamus ir tuo pat metu 
racionaliai pagrindžiamus atsakymus. Jos buvo sujauktos moderniųjų 
kritikų, bendrojo gėrio sąvokoje nemačiusių daug prasmės, skeptiškos 
analizės, o moderniose demokratinėse šalyse jas toliau jaukė tokia 
grupių, asociacijų ir interesų įvairovė, kad mums belieka klausti, ar 
šalies piliečiai apskritai turi kokį nors bendrąjį gėrį, ir net jei jis 
egzistuoja, tai kaip jį galima atskleisti ir jo siekti. 

Kai kurie sunkumai, glūdintys bendrojo gėrio sąvokoje, atskleidžia- 
mi dialoge tarp Tradicionalisto, Modernisto ir Pliuralisto. 

MonERNISTAS: Jūs dažnai reikšdavote požiūrį, kad tikroje de- 
mokratinėje sistemoje piliečiai, priimdami visus savo kolektyvinius 
sprendimus, stengtųsi pasiekti bendrąjį gėrį. 

TRADICIONALISTAS: Žinoma. Veikiausiai taip sakau ne vien aš. Galų 
gale toks įsitikinimas nuo pat pradžių vyravo Vakarų politinėje minty- 
je. Manau, kad jis svarbiausias ir konfucionizmui, kuris ir toliau labai 
įtakoja didesnės Azijos dalies politikos lyderių ir paprastų žmonių 
idėjas. Kiek aš suprantu induizmą ir budizmą, nors jų politinis turinys 
ne toks akivaizdus kaip konfucionizmo, atrodo, kad ir jie priima tokią 
prielaidą. Manyčiau, kad dauguma žmonių visur tiki, kad tikrai geri 
valdovai turėtų siekti bendrojo gėrio, net jeigu daug žmonių turi mažai 
vilties, kad jų realūs valdovai taip darys iš tikrųjų. Trumpai tarus, aš 
negaliu ekspromtu sugalvoti kito tokio teiginio apie politinį gyvenimą, 
kurį tiek daug Žmonių palaikė per tiek daug šimtmečių. 

MoneERNISTAS: Vadinasi, ši idėja nėra susijusi tik su demokratinėmis 
sistemomis? 

TRADICIONALISTAS: Akivaizdu, kad ne. Tačiau bendras tokios rūšies tikė- 
jimas suponuoja, kad demokratijoje demas, o atstovaujamojoje demokra- 
tijoje liaudis ir jos atstovai, turi stengtis įgyvendinti bendrąjį gėrį.! 

PLIURALISTAS: Ar galiu įsiterpti? Jei tariame, kad demokratijoje žmo- 
nės ir jų atstovai turi valdyti bendrojo gėrio labui, ir kartu “liaudis" ar 
“žmonės" valdosi per įvairias santykinai autonomiškas asociacijas, 
tada kyla klausimas, kurie žmonės turėtų valdytis kokių reikalų atžvil- 
giu, ir kokios publikos bendrojo gėrio jie turėtų siekti? 

MonERNISTAS: Luktelėkite! Atrodo, kad jūs, pliuralistai, linkę į ne- 
tvarką. Jei pradėsime nuo jūsų klausimo, mes, be abejonės, tuoj pat 
pasinersime į pačią netvarkingiausią diskusiją. Ar neleistumėte klau- 
simų iškelti man pirmam? 

PLIURALISTAS: Atsiprašau, aš tik norėčiau būti tikras, kad mano klau- 
simas yra mūsų dienotvarkėje. Labai prašom tęsti. 


PRELIMINARINĖS PASTABOS 


TRADICIONALISTAS: Rizikuodamas įžeisti mūsų bičiulį Pliurali- 
stą, tačiau kartu spiriamas išsaugoti intelektualinę tvarką, ar aš galiu 

pasiūlyti, kad mes pradėtume tardami, jog turime reikalą su maža 
unitarine sistema? Tarkime, kad jos piliečiai yra kokios nors valsty- 
bės, polio, suverenios ir nepriklausomos politinės visuomenės nariai. 
Taigi piliečiai yra tik vienos politinės asociacijos (konvenciniu termi- 
nu, tai — valstybė) nariai ir neturi alternatyvinių įsipareigojimų (ar 
nėra ištikimi) kokiai nors kitai politinei asociacijai, tokiai kaip politi- 
nė partija, organizuota lobizmo grupė, mažesnio, ribotesnio politinio 
junginio valdžia, arba didesnio, labiau priskiriančio junginio valdžia, 
ir pan. 

PLIURALISTAS: Buvau nusiteikęs tylėti, tačiau esu priverstas priešta- 
rauti. Ar Jūs linkęs tarti, kad nesama mažesnių asociacijų, tokių kaip 
šeima, grupės draugų, ekonominiai dariniai ir t.t.? Jei taip, Jūs jau 
nebekalbate apie Žmonių visuomenę. 

TRADICIONALISTAS: Ne, aš sutinku, kad tokia prielaida būtų absurdiš- 
ka. Žinoma, mažesnės grupės, tokios kaip Jūs minėjote, tikrai egzi- 
stuoja. Bet svarbiausia tai, kad savaime jos nedalyvauja politiniame 
gyvenime. Be to, tarkime, kad mūsų paprastą politinę sistemą demas 
valdo tiesiogiai, per demokratinį procesą. Kaip idealą, kurį įmanoma 
įgyvendinti, aš siūlau tai, kad priimdami kolektyvinius sprendimus 
mūsų mažos valstybės piliečiai stengiasi pasiekti bendrąjį gėrį, t.y. 
visų gėrį. Todėl mes galėtume sakyti, kad tie piliečiai pasižymi pilie- 
tine dorybe. 

MobDERNISTAS: Siūlydamas tokį idealą, ar Jūs, bent jau implicitiškai, 
nekeliate dviejų rūšių reikalavimų? Pirmasis yra normatyvinis: Jūs iš- 
keliate bendrąjį gėrį kaip tokį tikslą, kurio piliečiai turėtų siekti vie- 
šuose reikaluose. 

TRADICIONALISTAS: Akivaizdu, kad yra būtent taip. 

MoDERNIsSTAS: Antrasis yra empirinis įmanomumo reikalavimas: ka- 
dangi Jūs norite, kad idealas sietųsi su žmogaus gyvenimu, privalote 
tikėti, kad prie tam tikrų pasiekiamų sąlygų iš žmonių galima tikėtis, 
kad jie elgsis dorai. Todėl galima tarti, kad Jūs galite mums pateikti 
kokių nors faktų, patvirtinančių Jūsų empirinį reikalavimą. Beje, ko- 
kie tai galėtų būti faktai? 

TRADICIONALISTAS: Galėčiau pateikti istorinių pavyzdžių, galbūt kla- 
sikinius Atėnus ar Italijos miestų-valstybių respublikas. 

MobnERNIsTAS: Turiu pasakyti, kad, mano požiūriu, abiejų Jūsų reika- 
lavimų pagrįstumas labai abejotinas. 

TRADICIONALISTAS: Nesistebiu. Ir nesistebėčiau, jei Jūs nekantrautu- 
mėte mums pasakyti, kodėl. 


BENDRASIS GĖRIS KAIP NORMATYVINIS IDEALAS 


MonERNISTAS: Aš turėčiau veikiau pasakyti: linkęs, o ne ne- 
kantraudamas, kadangi aš esu ne viešojo gėrio priešas, o veikiau drau- 
gas...* 

TRADICIONALISTAS: Kaip Antonijus Cezario atžvilgiu? 
MoDERNISTAS:... siekdamas žinojimo ir, jei įmanoma, tikrumo. 
TRADICIONALISTAS: Kurį tikiuosi Jums duoti. 


Filosofiniai sunkumai 


MoDERNIsTAS: Aš irgi tikiuosi. Bet aš tikrai numatau didžiulius 
sunkumus. Kaip receptas pilietinei dorybei sukurti, bendrojo gėrio 
idėja man atrodo turi tris didelius trūkumus. Pirmiausia, esama filoso- 
finių sunkumų, ontologinių ir epistemologinių, per praeitą šimtmetį 
apsunkinusių visas pastangas pagrįsti bet kokią specifinę interpretaci- 
ją. Kas yra bendrasis gėris? Kaip mes galime žinoti, kas tai yra? Ka- 
dangi tie sunkumai buvo aptarinėjami labai dažnai, neketinu jų kelti 
čia. Tačiau mes negalime paprasčiausiai jų nepastebėti, tarsi jie būtų 
tik menkas kliuvinys. Filosofinės kliūtys nuolat trukdė visoms pastan- 
goms įtvirtinti kokią nors viešojo gėrio interpretaciją. 

TRADICIONALISTAS: Tai labai apgailėtinas mūsų moderniosios padė- 
ties aspektas. 

MoneERNISTAS: Aš galiu pritarti Jūsų dejonei. Susitarimo dėl viešojo 
gėrio — ir net dėl to, ar tokio dalyko išvis esama - prasmės stoka tikrai 
apsunkina viešąjį gyvenimą. Tačiau apgailestavimai ir skundai nepa- 
šalintų tų kliūčių. 

TRADICIONALISTAS: Tad ką Jūs galėtumėte vietoj to pasiūlyti? 

MonERNISTAS: Vietoj Jūsų apgailestavimų ir skundų, kad nėra tokios 
būklės, kuri turbūt apskritai neegzistavo istorijoje, mes turime priimti 


* Užuomina į Williamo Shakespeare'o dramą Julius Cezaris. - Red. 

kaip aksiomą, kad, kol filosofinės problemos neišspręstos ir nesama 
įtikinamų priežasčių manyti, kad jos bus išspręstos, bendrojo gėrio 
egzistavimas ir prigimtis neišvengiamai turi būti labai prieštaringa 
problema ne tik filosofams ar socialiniams teoretikams, bet ir politi- 
niame gyvenime. Kiekvienas įmanomo įgyvendinti politinio idealo 
aprašymas turi prasidėti prielaida, kad nesutarimas dėl bendrojo gėrio 
yra neišvengiama normalaus politinio gyvenimo dalis. 

TRADICIONALISTAS: Tai, ką Jūs siūlote, išties meta iššūkį ilgalaikei 
priešingai tradicijai. Žinoma, konkrečiai aš turiu galvoje aristotelišką- 
ją tradiciją, politinį konfliktą vertinusią kaip blogį, kuris gali ir turi 
būti pašalintas iš viešojo gyvenimo.? 

MonERNISTAS: Aš tai Žinau. Tačiau šiuo požiūriu tradicija, apie kurią 
Jūs kalbate, klysta. Negana to, kai kurie iš pačių žiauriausių režimų 
žmonijos istorijoje buvo sukurti valdovų, tikėjusių, kad politinis kon- 
fliktas esąs nebūtinas blogis, kuris galėtų ir turėtų būti pašalintas. 
Alternatyvinis požiūris, kuriam pritariu ir aš, yra tas, kad konfliktas 
yra ne tik neišvengiamas, bet tam tikromis sąlygomis jis gali būti 
mokymosi ir apšvietos šaltiniu.“ 

TRADICIONALISTAS: Sutinku, kad konfliktas, iškylantis dėl bendrojo 
gėrio ir kitų dalykų, yra tipiškas, galbūt beveik universalus politinių 
visuomenių bruožas. Tačiau aš neigiu, kad jis yra neišvengiamas ar 
pageidautinas. 

PLiURALISTAS: Kadangi, kaip atrodo, judu abu pasiekėte lygiąsias, 
kodėl neleidus tęsti Modernistui? 


Kad nuorodos yra pernelyg ribotos 
arba pernelyg bendros 


MobDERNIsSTAS: Mano antrasis prieštaravimas yra tas, kad netjei 
mes ignoruojame filosofinius sunkumus, apie kuriuos ką tik užsimi- 
niau, kiekviena man Žinoma pastanga nurodyti kelią į bendrąjį gėrį yra 
arba pernelyg ribota, kad būtų visuotinai priimtina, arba pernelyg 
bendra, kad būtų labai veiksminga ir naudinga. 

TRADICIONALISTAS: Ką Jūs turite galvoje, sakydamas “pernelyg ribo- 
ta" ir “pernelyg bendra"? 
MoDERNISTAS: Ką turiu galvoje, sakydamas “pernelyg ribota“ ir 

“pernelyg bendra", galima pailiustruoti apžvelgiant darbus tų autorių, 
kurie nori pateikti kriterijus ar taisykles, pakankamai specifiškas, kad 
jos tiesiogiai sietųsi su konstitucinėmis normomis ar konkrečia politi- 
ka. Jų taisyklės neišvengiamai pasirodo esančios nepriimtinos dauge- 
liu svarbių atvejų: tos taisyklės tam tikrais atvejais gali veikti, bet 
kitais atvejais jos gali atvesti prie pasibaisėtinų rezultatų. Kaip gerą 
pavyzdį imkime Johno Rawlso garsiuosius teisingumo principus. Kaip 
parodė jo gausūs kritikai, esant tam tikroms, visai tikėtinoms, sąly- 
goms tos taisyklės veda prie moraliai priekaištautinų padarinių ir net 
prie absurdų (pavyzdžiui, Rae 1975 a, Rae 1979; Fishkin 1983, 14-15, 
154 ir toliau). 

Tačiau daug dažniau receptai, nurodantys, kaip įgyvendinti bendrąjį 
gėrį, yra pernelyg bendri. Jei koks nors autorius rimtai priima nuosta- 
tą, kad bendrasis gėris yra visų bendrasis gėris, tada nepaprastai sunku 
išskirti tai, kas atitiktų šitokį griežtą patikrinimą, išskyrus labai ab- 
strakčias ir labai bendras savybes. Kaip, pavyzdžiui, toks šalininkas 
kaip Jūs galėtų aprašyti bendrąjį gėrį? 

TRADICIONALISTAS: Laikausi tradicinio požiūrio, kad bendrasis gėris 
susideda iš tam tikrų specifinių siekinių, kurie nedviprasmiškai įgy- 
vendina tiesiog kiekvieno gerovę. 

PLIURALISTAS (pertraukdamas): “ tiesiog kiekvienas“ reiškia kiek- 
. vieną pasaulyje, ar ne? Ar iš tikrųjų tai turite galvoje? 

TRADICIONALISTAS: Žinoma, kad ne! Tardamas “kiekvienas", aš turiu 
galvoje kiekvieną konkrečiame polyje ar valstybėje. 

PLIURALISTAS: Noriu atkreipti Jūsų dėmesį, kad negaliu pritarti jūsi- 
škei “kiekvieno" definicijai. Tai moralinė savivalė. Bet kol kas aš 
susilaikysiu. 

MobpeERNISTAS: O kas tai būtų Jūsų “specifiniai siekiniai, kurie nedvi- 
prasmiškai reikalauja tiesiog kiekvieno gerovės“? 

PLIURALISTAS: T.y. “konkrečiame polyje ar valstybėje". 

TRADICIONALISTAS: Na, jie aiškiai apima taiką, tvarką, klestėjimą, 
teisingumą ir bendruomeniškumą.* 

MoneERNIsSTAS: Kaip tik tai, ko tikėjausi. Jūsų aprašas “taikos, tvar- 
kos, klestėjimo, teisingumo ir bendruomeniškumo" turinį palieka vi- 
sai neapibrėžtą. Nelaimei, šitie girtini bendri tikslai mažai padeda 
priimant kolektyvinius sprendimus. Kas dar blogiau, jei vienas iš tų 

tikslų prieštarauja kitam, kaip neretai ir būna, jie apskritai niekam 
nenaudingi. Galiausiai jei bendrasis gėris atsižvelgia tiesiog į kiek- 
vieną (t.-y.kiekvieną, kuris yra konkrečios politijos narys), tada jo- 
kiu būdu nėra aišku, kad taika, tvarka, klestėjimas, teisingumas ir 
bendruomeniškumas visada yra gėris kiekvienam, priklausančiam po- 
litijai. 

TRADICIONALISTAS: Jei tie siekiniai netarnautų kiekvieno politijos na- 
rio labui, tada aš pasakyčiau, kad konkreti politija neišvengiamai būtų 
prasta. Geros politijos esmė kaip tik yra ta, kad vieno nario gėris 
neprieštarauja kito nario gėriui. 

MopDERNISTAS: Jūs patvirtinate mano tezę. Kad pateisintumėte tiks- 
lus, kurie tiesiog būtų naudingi kiekvienam politijos nariui, bendrojo 
gėrio galimybę Jūs ką tik susiejote tik su tokiomis politijomis, kuriose 
vieno nario gėris niekada neprieštarauja kito gėriui. Todėl bendrasis 
gėris egzistuoja tik tokiose politijose, kur... egzistuoja bendrasis gėris. 
Bet jei tam, kad egzistuotų bendrasis gėris, Jūs reikalaujate tobulos 
harmonijos, tada man atrodo, kad jūsiškė bendrojo gėrio koncepcija 
neturi nieko bendra su dauguma kada nors egzistavusių politinių siste- 
mų — o galbūt faktiškai ir su visomis realaus pasaulio politinėmis 
sistemomis. 

TRADICIONALISTAS: Sutinku, kad iškėliau labai griežtą reikalavimą. 
Idealai dažnai iš tikrųjų kelia griežtus reikalavimus. 

MonERNIsTAS: Tačiau kartu jie turi būti susieti su žmogaus galimybė- 
mis. Jei, kita vertus, Jūs užtušuotumėte tą griežtą reikalavimą, kurį 
suponuoja žodis “kiekvienas", tarsi “kiekvienas" reikštų 99 nuošim- 
čius ar 85 nuošimčius, ar du trečdalius, ar kiek mažiau už 100 nuošim- 
čių, tada pretenzija, kad kokia nors konkreti vertybė tikrai glūdi ben- 
drajame gėryje, nebeatitiktų Jūsų tradicinio reikalavimo, ir Jūs turėtu- 
mėte iš naujo apibrėžti bendrąjį gėrį taip, kad jis jau nebeapimtų 
kiekvieno. Bet jeigu bendrasis gėris nesuponuoja kiekvieno, tada kas 
turi būti iš jo išskirtas, ir kuo remdamasis Jūs galėtumėte pateisinti jų 
išskyrimą? 

PLiURALIsTAS: Dabar Jūs nuklystate į mano teritoriją. Kodėl “kiek- 
vienas" turėtų reikšti tik vienos konkrečios politijos narius? Ar į nena- 
rių, prašalaičių, rimtai veikiamų politijos kolektyvinių sprendimų, gė- 
rį 1rgi neturėtų būti atsižvelgta? Jei ne, tai kodėl? 

Racionalių kriterijų tarpusavio konfliktas 


MobneERNIsTAS: Jei Jūs, Pliuraliste, dar galite truputį palaukti, 
norėčiau paminėti trečią keblumą, kurį aš įžvelgiu bendrojo gėrio 
sąvokoje. Net jei mes vėl atidedame į šalį filosofines problemas, visai 
pagrįsti kriterijai gali atvesti prie konfliktuojančių nuorodų kolektyvi- 
niams sprendimams. Truputį anksčiau sakiau, kad Tradicionalisto pa- 
minėti tikslai - taika, tvarka, klestėjimas, teisingumas ir bendruome- 
niškumas - gali konfliktuoti; konfliktai reikalautų keblių „sprendimų 
apie prioritetus ir kompromisus, kurių patys tikslai neatskleidžia. Bet 
problema dar gilesnė. Kad ją pailiustruočiau, aš norėčiau pasinaudoti 
Jameso Fishkino pateiktu argumentu (1987). Jūs, Tradicionaliste, sa- 
kėte, kad Jūsų išvardyti siekiniai užtikrina kiekvieno gerovę. Tokiu 
atveju ar Jūs pasakytumėte, kad tokia politika, kuri užtikrina didesnę 
gerovę yra geresnė už tokią, kuri užtikrina mažiau? 

TRADICIONALISTAS: Aišku, kad taip. 

MobERNISTAS: Ir ar Jūs taip pat sutiktumėte, kad politika, užtikrinanti 
didesnio skaičiaus asmenų gerovę, yra geresnė už politiką, užtikrinan- 
čią mažesnio skaičiaus asmenų gerovę? 

TRADICIONALISTAS: Ir vėl aišku, kad taip. 

MoneEkRNIsTAS: Ar Jūs pasakytumėte, kaip kai kurie autoriai, kad 
kitiems dalykams esant lygiems, politika, pagerinanti dalią tų, kurie 
yra blogesnėje padėtyje, yra geresnė už tokią, kuri to nedaro, nors ji 
gali pagerinti dalią tų, kurie jau yra geresnėje padėtyje? 

TRADICIONALISTAS: Tai man atrodo mažiau akivaizdu, bet tai iš tikrųjų 
panašu į pagrįstą sprendimą. 

MoDERNISTAS: Tačiau blogesnėje padėtyje esančiųjų dalios pagerini- 
mas galėtų reikšti mažų mažiausiai du dalykus. Jis galėtų reikšti arba 
reliatyvios skurdžiausiųjų padėties pagerinimą, arba jis galėtų reikšti 
“absoliučios mažiausiai pasiturinčio strato padėties" pagerinimą (Fish- 
kin 1987, 10; taip pat žr. Bonner 1986, 35 ir toliau). 

TRADICIONALISTAS: Nesu tikras, kad įžvelgiu skirtumą. 

MobpgRNIsSTAS: Na, tarkime, kad kokia nors sistema apima tris pajamų 
grupes. Aš vadinsiu jas stratais. Vidutinės metinės pajamos žmonių, 
priklausančių stratui A, yra 100 000 doleriu, stratui B - 20 000 dolerių 
ir stratui C - 2000 dolerių. Politika, kuri kiekvienam stratui duotų tas 
pačias metines pajamas, tikrai pagerintų reliatyvią skurdžiausiojo strato 

padėtį, ar ne? Tačiau politika, žemiausiojo strato pajamas padidinanti 
iki, tarkime, 5000 dolerių, pagerintų jo absoliučią padėtį. 

TRADICIONALISTAS: Taip, tai atrodo aišku. 

MopeERNIsSTAS: Taigi mes turime keturis racionalius kriterijus, pagal 
kuriuos galime spręsti, ar politika tarnauja bendram gėriui. Ar ne? 

TRADICIONALISTAS: Atrodytų, kad taip. 

MopeERNIsSTAS: Tada mes galime pasakyti, kad politika tarnauja ben- 
drajam gėriui, jei (1) ji maksimizuoja visuotinę gerovę, (2) padidina 
didžiausio žmonių skaičiaus gerovę, (3) pagerina reliatyvią skurdžiau- 
siųjų padėtį ar (4) pagerina absoliučią skurdžiausiųjų padėtį? 

TRADICIONALISTAS: Pirmieji du punktai, paimti kartu, paprasčiausiai 
yra sena utilitaristinė “didžiausio gėrio didžiausiam skaičiui" idėja, ar 
ne? Trečiasis 1r ketvirtasis punktai savo kilme yra ne tiek utilitaristi- 
niai, kiek kantiški. 

MonERNISTAS: Kaip ten būtų, Fishkinas parodo, kad tie keturi prin- 
cipai yra nesuderinami. Tam tikromis tikėtinomis sąlygomis jokia 
politika vienu metu negali patenkinti visų keturių kriterijų. Negana 
to, jei mes reikalautume, kad politika turi atitikti tik tris iš keturių 
kriterijų, kad patenkintų mūsų bendrojo gėrio idėją, net toks reikala- 
vimas, kaip parodo Fishkinas, gali vesti prie sprendimų ciklų, kurie 
visiškai atitinka gerai žinomus balsavimo ciklus: pagal vieną trijų 
kriterijų grupę, politika B būtų geresnė už politiką A; pagal antrą 
grupę - politika C būtų geresnė už politiką B; pagal trečią — politika 
D būtų geresnė už C, pagal ketvirtą kriterijų grupę politika E būtų 
geresnė už D - bet pirmojoje grupėje A būtų geresnė už E ir t.t. iki 
begalybės (Fishkin 1987, 13, 14). 

TRADICIONALISTAS: Bet ar negali būti taip, kad toliau mąstydami galė- 
tume rasti bendrojo gėrio suvokimo būdą, kuris būtų pranašesnis už 
visus keturis Fishkino naudojamus kriterijus? 

MobDERNIsTAS: Mano mintis yra ta, jog niekam iki šiol nepavyko 
sukurti tokios bendrojo gėrio sąvokos, kuri nebūtų arba pernelyg ben- 
dra, kad galėtų pasitarnauti kaip patikimas kolektyvinių sprendimų 
pagrindas, arba, nors ir pakankamai konkreti, tačiau vestų prie nepri- 
imtinos politikos. Negaliu atsikratyti nuojautos, kad daugumą akade- 
minių diskusijų apie viešąjį gėrį veda filosofiškai nusiteikę mokslinin- 
kai, iš kurių niekada nereikalaujama savo idėjas griežtai taikyti kolek- 
tyviniams sprendimams. 

Bendrasis gėris kaip istorinis fenomenas 


MopeERNISTAS: Rezultatas yra tas, kad net jei piliečiai norėtų 
siekti bendrojo gėrio, neapibrėžtos interpretacijos nelabai jiems padė- 
tų surasti taikinį, o kai jie bandytų naudotis konkretesnėmis taisyklė- 
mis ir principais, kartais jie pataikytų ne ten, kur reikia. Tai susiję su 
antrąja mano problema. Anksčiau sakiau, kad tradicinė bendrojo gėrio 
idėja suponuoja empirinį reikalavimą: kad esant tam tikroms žmonėms 
pasiekiamoms sąlygoms mes galime pagrįstai tikėtis, jog dalyvaudami 
viešajame gyvenime piliečiai — šiaip ar taip, dauguma piliečių - steng- 
sis siekti bendrojo gėrio. Vienas būdas pateisinti tokį reikalavimą būtų 
nustatyti istorinius atvejus, kai taip elgėsi dauguma piliečių. Pamenu, 
kad kelis tokius atvejus Jūs ir minėjot. 

TRADICIONALISTAS: Aš linkęs manyti, kad didžioji dauguma Atėnų 
piliečių V a. pr. Kr. dažniausiai siekė bendrojo gėrio. 

MopDERNIsSTAS: Betgi iš tikrųjų mes neturime nieko panašaus į pakan- 
kamus istorinius įrodymus, pagrindžiančius Jūsų įsitikinimą, ar ne? 
Manau, kad remiantis žinomais faktais galima pagrįstai prieiti tokią 
išvadą; bet būtų lygiai taip pat pagrįsta prieiti išvadą, kad atėniečiai 
dažnai balsuodavo pagal savo individualius ar kokios grupės intere- 
sus. A. H. M. Jonesas, istorikas, labai simpatizuojantis Atėnų demo- 
kratijai, prieina išvadą, kad karo ir taikos reikaluose turtingi ir betur- 
čiai piliečiai buvo linkę balsuoti pagal skirtingus jų ekonominius inte- 
resus.“ 

PLIURALISTAS: O ar piliečiai siekė gėrio tų, kurie buvo išskirti iš 
politinio gyvenimo, konkrečiai - moterų ir vergų? Jeigu taip, tai, be 
abejonės, tik ta prasme, kad jie apsukriai racionalizavo moterų pajun- 
gimą ir vergovės egzistavimą kaip dalykus, būtinus bendrajam gėriui. 
Bet jei toks bendrasis gėris yra tik frazė, maskuojanti partikuliarinių 
interesų gynimą, ar be jo politinis gyvenimas nebūtų geresnis? 

MoDERNIsSTAS: Jei neklystu, Jūs dar sakėte, kad galima pateikti kitų 
atvejų, kai piliečiai atsidavę viešajam gėriui? 

TRADICIONALISTAS: Taip, aš turėjau galvoje Venecijos respubliką ir 
galbūt kitas Viduramžių bei Renesanso Italijos respublikas. 

PLIURALISTAS: Bet tos respublikos buvo kupinos konfliktų!" O Vene- 
ciją, kuri buvo ramesnė už kitas respublikas, visgi valdė nepaprastai 
mažas aristokratijos sluoksnis. Net jeigu argumentacijos labui mes 

tartume, kad tie valdovai apskritai siekė bendrojo gėrio, Venecijos 
atvejis nieko neduotų sprendžiant klausimą apie pilietinę dorybę de- 
mokratinėje sistemoje, turinčioje priskiriantį demą. Jei būsite neatsar- 
gūs, Jūsų argumentacija virs apsišvietusios mažumos, apdovanotos 
reikiama išmintimi ir dorybe, valdžios pateisinimu! 

MonERNIsSTAS: Tradicionaliste, ar nepainiojate normos su aprašymu? 
Kaip visi žinome, tame, ką mes dažnai laikome aristoteliškąja tradicija 
ir jos partnere, respublikoniškąja tradicija, iš tikrųjų primygtinai pa- 
brėžiama, kad pilietinė dorybė turi būti pamatinė geros politijos savy- 
bė. Aristotelis gerai žinojo skirtumą tarp idealaus polio ir realaus 
polio. Tačiau mokslininkai, palankiai nušviečiantys aristoteliškąją ir 
respublikinę tradicijas ir taip pat palankiai jas priešinantys tam, ką jie 
laiko moderniaisiais nukrypimais nuo tų tradicijų, mums retai pateikia 
realaus politinio gyvenimo aprašymų. Tai, ką J. G. A. Pocockas ir kiti 
vadina “pilietiniu humanizmu", buvo idealas. Tai jokiu būdu nebuvo 
Graikijos, Romos ar Italijos respublikų politinio gyvenimo realybės 
aprašymas. Italijoje atotrūkis tarp idealo ir tikrovės buvo didžiulis: tai 
liudija Machiavelli. Kas mane stebina, Tradicionaliste, tai įtarimas, 
kad Jūs, pats to gerai nesuvokdamas, nematote, jog tai, ką pilietiniai 
humanistai piršo kaip idealą, nebuvo sąžiningas realaus Italijos res- 
publikų politinio gyvenimo aprašymas. 

PLiURALISTAS: Kaip ir prielaida, kad “liaudies valdžia, valdžia per 
liaudį ir valdžia liaudžiai" realiai aprašo Amerikos politiką. 

MonEkRNIsTAS: Man atrodo, kad aptardami istorinius teiginius apie 
pilietinę dorybę ir bendrąjį gėrį, mes turime išskirti tris galimybes. 
Pirma, istorinį teiginį galima suvesti tik į štai ką: tam tikru metu ir tam 
tikroje vietoje filosofai, teologai, o galbūt ir politiniai lyderiai buvo 
linkę tikėti, kad pilietinė dorybė yra pageidautinas, o tam tikromis 
sąlygomis — ir pasiekiamas geros politinės santvarkos bruožas. Ta- 
čiau, antra, galima teigti, kad tokiu metu ir tokiose vietose, kur toks 
požiūris intelektualiai vyravo, kartu jis apibūdindavo visų ar daugu- 
mos tų, kurie realiai dalyvavo viešajame gyvenime, įsitikinimus. Ga- 
liausiai galima teigti, kad tuo metu ir tose vietose dauguma žmonių, 
dalyvavusių viešajame gyvenime, iš tikrųjų veikė dorai ta prasme, kad 
jų viešoji veikla buvo labiausiai įtakojama rūpinimosi viešuoju gėriu. 
Aš tvirtinu ir manau, kad Pliuralistas man pritaria, jog dabartiniai 
raštai apie pilietinę dorybę, pilietinį humanizmą ir aristoteliškąją bei 

respublikinę tradiciją daugiausia nukreipti į pirmąją apraišką. Jie ne- 
įrodo, ir, kiek man teko juos skaityti, nesistengia įrodyti, antrosios ir 
trečiosios apraiškos pagrįstumo, ir jos visiškai pakimba ore. 

PLIURALISTAS: Kad įvertintume trečiąjį teiginį, siūlyčiau dar vieną 
distinkciją. Teoriškai kiekvienas pilietis gali ketinti paremti bendrąjį 
gėrį, ar, Modernisto žodžiais tariant, gali siekti to, ką jis ar ji mano 
esant bendrąjį gėrį. Tačiau piliečiai gali nesutarti dėl to, kas, jų many- 
mu, tas bendrasis gėris yra. Faktiškai aš drįsčiau spėti, kad bendrojo 
gėrio siekimas politiniame gyvenime pasitaiko dažniau negu galvoja 
ciniškai nusiteikę stebėtojai; bet žmonės paprasčiausiai nesutaria dėl 
to, koks jis yra. Taigi mes galime išskirti keturias galimybes, parody- 
tas šioje nedidelėje lentelėje: 


Ar piliečiai 


sutaria? nesutaria? 
Ar piliečiai siekia Taip | 2 
bendrojo gėrio 
Ne 3 4 


Piliečiai gali: (1) siekti bendrojo gėrio ir sutarti dėl to, kas tai yra; (2) 
siekti bendrojo gėrio, bet nesutarti dėl to, kas tai yra; (3) sutarti dėl 
bendrojo gėrio, bet neketinti jo siekti; (4) neketinti jo siekti ir nesutarti 
dėl to, kas tai galėtų būti. 

TRADICIONALISTAS: Man atrodo, kad Jūsų trečioji galimybė priešta- 
ringa. 

PLIURALISTAS: Nebūtinai. Pavyzdžiui, piliečiai gali susitarti, kad ben- 
drasis gėris susideda tik iš agreguoto kiekvieno piliečio asmeninio 
intereso, ir kiekvienas pilietis gali siekti tik savo intereso. Čia nesama 
jokio prieštaringumo. Be to, aš galiu įsivaizduoti situaciją, kai kiek- 
vienas sutinka, kad siekinys X įeitų į bendrąjį gėrį, o kai kurie piliečiai 
sako: “Bet Y atitinka mano interesą, ir kaip tik tokią politiką aš re- 
miu". Gal ir nelabai dora, bet tikrai neprieštaringa, ar ne? 

TRADICIONALISTAS: Sutinku, labai daili lentelė. Bet kas iš to? 

PLIURALISTAS: Jos esmė yra ta, kad empirinis teiginys apie dorų pilie- 
čių demokratinėje ar respublikinėje santvarkoje istorinį egzistavimą ar 
būsimą galimybę turėtų tiksliai nurodyti, kad tai, kas tvirtinama, yra 
(1), (2) arba (3). 

TRADICIONALISTAS: Pirmąjį atvejį aš priimu. 

PLIURALISTAS: Tačiau tai implikuoja tobulą konsensą, todėl šiuo atveju 
nesama absoliučiai jokio politinio konflikto, ar ne? Jei net tariame, kad 
nesama tobulo konsenso, o tik labai prie jo priartėjama, aš nerandu 
pakankamų faktų, paremiančių nuostatą, kad pirmoji situacija kada nors 
egzistavo kokioje nors istorinėje sistemoje, na, nebent labai trumpai. 

TRADICIONALISTAS: Bet politiniai konfliktai galėjo iškilti labiau dėl 
priemonių negu dėl tikslų. 

MoneERNIsTAS: Ar anksčiau aš nebandžiau pabrėžti kaip tik to? Netjei 
Jūs tariate, kad konsensas dėl bendrų tikslų egzistuoja tam tikru metu 
ir tam tikrose vietose, tas faktas nebūtinai pašalina konfliktą dėl to, kas 
sudaro visų gėrį konkrečiais atvejais, ar ne? O tokie konfliktai gali būti 
labai aršūs, ar ne? 

PLiuRALISTAS: Galbūt dabar pats laikas išreikšti man rūpimus 
dalykus. Pradėdami mūsų diskusiją, sutarėme priimti preliminarinę 
Tradicionalisto prielaidą, kad mes nagrinėjame palyginti mažą ir uni- 
tarinę politiją - kažką panašaus į idealizuotą polį. Man nesunku įsi- 
vaizduoti, kaip mažoje demokratijoje, ir ypač tokioje, kur demas apri- 
botas, pilietis gali būti tikras, kad jis lengvai suvoks bendrąjį gėrį, visų 
gėrį, polio“gėrį. Netvirtinu, kad išnyktų visos filosofinės problemos, 
bet tvirtinu, kad jos nebūtų tokios ryškios. Tiek bendrojo gėrio — ar 
gėrių — egzistavimas, tiek galimybė, kad dauguma piliečių norės pa- 
siekti bendrąjį gėrį, gali pasirodyti visai įtikinami, net akivaizdūs 
dalykai. Bet mes negyvename mažų unitarinių respublikų pasaulyje. 
Kad pilietinės dorybės ir bendrojo gėrio samprata sietųsi su dabarties 
pasauliu, mes turime juos įterpti į labai didelio masto demokratinių 
sistemų kontekstą, t.y. į poliarchijos ir su ja susijusio pliuralizmo 
kontekstą. Ar sutiktumėte, Tradicionaliste? 

TRADICIONALISTAS: Iš dalies. Aš galiu daryti išvadą, kad polis esmin- 
gai pranašesnis už poliarchiją ir pliuralizmą, ir todėl mes turėtume 
daryti viską, kas įmanoma, kad atkurtume polį. Jūs duodate man vis 
daugiau motyvų teikti pirmenybę praeičiai ir atmesti dabartį kaip atei- 
ties modelį. 

PLiURALISTAS: Nežiūrint to, Jūs tikrai sutinkate, tiesa, kad perėjimas 
nuo demokratijos mieste-valstybėje prie demokratijos nacionalinėje 
valstybėje labai pakeitė sąlygas, kuriomis gali egzistuoti pilietinė do- 
rybė ir bendrasis gėris. 

TRADICIONALISTAS: Taip, nors nesu tikras, ką Jūs laikote to pasikeiti- 
mo padariniais. 

PLiURALISTAS: Tie padariniai grakščiai atskleidžiami Rousseau Esė 
apie politinę ekonomiją, kai jis sako: 


Visos politinės visuomenės yra sudarytos iš kitų, mažesnių skirtingų tipų 
visuomenių, kiekviena iš kurių turi savo interesus ir maksimas... Šių dalinių 
visuomenių valia visada turi du aspektus: tos asociacijos nariams ji yra 
bendroji valia; didžiajai visuomenei ji yra privačioji valia, kuri labai dažnai 
pasirodo dora pirmuoju požiūriu ir ydinga antruoju (1978, 212-213). 


Čia Rousseau atskleidžia prieštaravimą, kuris atrodo neišsprendžia- 
mas: jei norite, tai yra Rousseau antinomija. Aš dažnai mąsčiau, kad ši 
pastraipa iš anksto sužlugdo Visuomenės sutarties projektą. Juk Rous- 
seau antinomija tiesiogiai kreipia mūsų dėmesį į problemą, susijusią 
su didelio masto pliuralistinėmis sistemomis, į kurias netrukus būtų 
perkelta demokratijos idėja. Nedidelio masto ir gera homogeniško tipo 
respublika, suponuojama Visuomenės sutartyje, sparčiai virto praei- 
ties istoriniu reliktu. Vienas įdomus istorinis reliktas, San Marinas, 
yra nelabai tipiškas tam pasauliui, kuriame mes gyvename, ar ne? 

TRADICIONALISTAS: Tačiau gigantiškų valstybių pasaulis neegzistuos 
visą laiką. Kas žino? Demokratinės idėjos ateitis gali būti artimesnė 
San Marino pasauliui. Šiaip ar taip, ką Jūs norite pasakyti? 

PLiURALISTAS: Tikiuosi, leisite man eiti prie reikalo netiesiogiai? 
Imkimės istorijos rekonstrukcijos vaizduotėje - skubu pridurti, visai 
neįtikinamos. Sugrįžkime prie klasikinių Atėnų ir įsivaizduokime - 
nepraraskite žado! - kad, be vyrų, kurie tuo metu turėjo pilną piliety- 
bę, demas apėmė ir moteris, ir mieste ilgai gyvenančius svetimšalius. 
Ir, nors tai istoriškai absurdiška, toliau įsivaizduokime, kad vergovė 
buvo panaikinta, ir visi nauji atleistiniai vyrai ir moterys dirbo kaip 
samdiniai fermose, ūkiuose ir visur kitur, ir jie taip pat buvo piliečiai: 
proletariatui buvo suteiktos politinės teisės. 

TRADICIONALISTAS: Bent vienu požiūriu Jūs teisus: šie vaizdiniai yra 
visai neįtikinami ir istoriškai absurdiški. 

25— 697 

PLIURALISTAS: Sutinku. Bet dabar noriu, kad Jūs įsivaizduotumėte 
šitą heterogenišką korpusą Atėnų piliečių, besistengiančių pasiekti 
savo bendrąjį gėrį. Tai padaryti būtų daug sunkiau! Lygiai taip pat 
pasunkėtų uždavinys racionaliai pagrįsti ir įtikinamai parodyti tai, iš 
ko susidėtų visų gėris. Pavyzdžiui, tarkime, kad atleistiniai pareika- 
lautų kompensacijos už tai, kas nuo dabar visuotinai laikoma buvus 
ilgalaike neteisybe. Jei leisite man pasakyti liaudiškai, atėniečiai su- 
keltų tikrą skandalą, ar ne? 

TRADICIONALISTAS: Galbūt. 

MonERNIsSTAS: Be abejonės. 

PLiURALISTAS: Dabar rengiuosi toliau žengti į niekada nebuvusį pa- 
saulį. Įsivaizduokite, kad vietoj vėliau atsiradusių silpnų ir laikinų 
konfederacijų, Atėnai susijungė su visais kitais graikų gyvenamais 
miestais-valstybėmis ir sukūrė graikų naciją, turinčią vieną valstybę, 
valdomą per demokratinį procesą. Ar negalėtume tikėtis, kad visų 
graikų viešojo gėrio apibrėžimo problema dabar būtų kur kas sunkes- 
nė? Be to, ar negalėtume tikėtis, kad tarp graikų prasidėtų dideli nesu- 
tarimai ir aršūs politiniai konfliktai? Ar atėniečiai nebūtų linkę siekti 
to, kas, jų manymu, atitiktų atėniečių interesus, korintiečiai - kas, jų 
manymu, atitiktų korintiečių interesus, spartiečiai — spartiečių ir t.t.? 
Tačiau ar naujieji proletarai nebūtų įsitikinę, kad aukščiausias bendras 
gėris reikštų pagerinimą tų vargingų sąlygų, kuriose jie gyveno kartu 
su visos Graikijos proletarais? 

TRADICIONALISTAS: Visa, ko Jūs siekėte - tai transformuoti klasikinę 
Graikiją į moderniąją nacionalinę valstybę, galbūt kiek panašią į nū- 
dienos Graikiją, bet nė kiek nepanašią į klasikinę Graikiją. Nematau, 
kad Jūsų vaizduotės skrydis kur nors mus nuneštų. 

MonEkRNisTAS: Manau, kad Pliuralistas veikiau dramatiškai parodė, 
kad mes negalime imtis prasmingos diskusijos apie bendrąjį gėrį ir 
dorų piliečių egzistavimo galimybę, jei eksplicitiškai ar implicitiškai 
tariame, kad tai, kas intuityviai gali tikti Jūsų mažo unitarinio miesto- 
valstybės piliečiams, tinka ir tada, kai mes turime galvoje moderniąją 
poliarchiją, kuriai būdingas didžiulis mastas ir žymus socialinis pliu- 
ralizmas. 

PLiURALISTAS: Manasis vaizduotės skrydis, kaip jį pavadino Tradi- 
cionalistas, iš pat pradžių buvo paskatintas Rousseau antinomijos. 
Dabar pagalvokime apie doro atėniečio nesusivokimą naujojoje politi- 

joje. Savo nuostabai ir siaubui jis sužino, kad tai, ką iki tol jis laikė 
dora elgsena, elgsena, už kurią jis buvo labai gerbiamas bendrapilie- 
čių, jau nebėra dora. Jis mylėjo Atėnus. Visą savo brandų gyvenimą jis 
paskyrė miesto nepriklausomybei ir saugumui. Asamblėjoje, Agoroje, 
visur, kur tik buvo diskutuojama ir veikiama Atėnų viešojo gėrio labui, 
Jis visada stengėsi ginti visų atėniečių gėrovę. Bet jam sakoma, kad 
tai, kas anksčiau buvo dora, dabar ydinga. Dabar, sakoma jam, jis turi 
siekti ne tik atėniečių, bet ir visų graikų gėrio. Kodėl, klausia jis? 
Kadangi, sakoma jam, mes esame viena tauta. Bet aš esu atėnietis! — 
atšauna jis. Su tais kitais graikais — o labiausiai su spartiečiais — aš 
neturiu net tiek bendro, kad jausčiausi įpareigotas siekti jų gėrio. Tarp 
kitko, tęsia jis, kodėl tik graikai? Jei aš priverstas atsižvelgti į spartie- 
čių gerovę, kodėl neatsižvelgti į mūsų pasienio barbarų —- ar mūsų 
amžinų priešų, persų, - gerovę? 

MobpERNISTAS: Koks nors stoikas galėjo atitarti, kad jis yra įpareigo- 
tas tai daryti. 

PLIURALISTAS: Toks atsakymas atskleidžia, kokios neryškios bendro- 
j0 gėrio ribos. Ir kaip tik šį dalyką aš norėčiau išskleisti. 

TRADICIONALISTAS: Tik, prašau, daugiau jokių istorinių baisenybių. 


Kokios publikos viešasis gėris?* 


PLiuRALISTAS: Pažadu Jums, kad tam sykiui aš apsiribosiu isto- 
rine dabartimi. Rousseau antinomija suponuoja du klausimus, su ku- 
riais mes susiduriame moderniosiose demokratinėse šalyse. Kieno gė- 
ris? Kaip jis gali būti įtvirtintas? Pirmasis iškelia moralinę problemą, 
antrasis - politinę problemą. 

Aptarkime pirmąjį klausimą. Į kieno gėrį, į kokio asmenų agregato 
gėrį turi būti atsižvelgiama priimant demokratinius sprendimus? Tar- 
damas "atsižvelgiama", turiu galvoje tai, kad kiekvieno liečiamo as- 
mens gėris vertintinas lygiai. Kieno gėrį mes turime galvoje, kalbėda- 
mi apie bendrąjį gėrį ar visuotinę gerovę, ar skirstomąjį teisingumą? 
Kokios konkrečios asmenų grupės bendrąjį gėrį? Kieno visuotinę ge- 
rovę? Skirstomąjį teisingumą tarp kokių asmenų? Jeigu, kaip įrodinėja 


* Angliškai žodžių žaismas — public reiškia ir “publiką", ir “viešą" (The Public Good 
of Which Public?). - Red. 

Rousseau, kartais teisinga, kad vienos asmenų grupės bendrojo gėrio 
įgyvendinimas (ar jų gerovės maksimizavimas, ar skirstomojo teisin- 
gumo tarp jų užtikrinimas) gali pažeisti kitos asmenų grupės bendrąjį 
gėrį, ar vieno asmenų agregato gėriui neturi būti teikiama pirmenybė 
prieš kito agregato gėrį? Jei taip, tai kuriai grupei ir kokiu pateisinamu 
pagrindu? 

MoneRNIsTAS: Ar Jūs rimtai mums siūlote pabandyti tuojau pat su- 
rasti atsakymus į šiuos klausimus? 

PLiURALISTAS: Ne. Tačiau man susidaro įspūdis, kad dauguma filoso- 
fiškai nusiteikusių autorių, aptariančių viešąjį gėrį, neatskleidžia, kokį 
kolektyvą, agregatą ar bendruomenę jie turi galvoje. Galima sakyti, 
kad jie neapibrėžia bendrojo gėrio srities. Arba jie laiko savaime 
suprantamu tam tikrą neišsakytą atsakymą. Arba, jei apskritai teikiasi 
paliesti tą sritį, jie kalba apie miglotą ir neapibrėžtą esybę, tokią kaip 
“visuomenė" ar galbūt — “šita visuomenė". Bet jie neparodo jokių 
“šitos visuomenės" ribų. 

TRADICIONALISTAS: Ar Jūs tvirtinate, kad mes niekada neturime sau 
leisti mąstyti ir kalbėti taip abstrakčiai? 

PLIURALISTAS: Ne, aš neatmetu galimybės, kad kartais gali būti pro- 
duktyvi ir tokia abstrakti diskusija. Bet tik ne gvildenant kaip tik dabar 
mūsų aptarinėjamą problemą. Jei mes įstrigsime tokiose spekuliaty- 
viose abstrakcijose, galbūt išvis nerasime atsakymo į mano pirmąjį 
klausimą. 

TRADICIONALISTAS: Iš tikrųjų, aristoteliškoji ir respublikoniškoji tra- 
dicijos buvo gana specifinės. Jose buvo tariama, kad minėtoji publika 
buvo sudaryta iš asmenų, turėjusių konkrečios valstybės pilietybę. 
Taigi ieškoma bendruomenė - Jūsų terminas “agregatas" ir “kolekty- 
vas" man nepriimtinas — susidėtų iš visų asmenų, gyvenančių konkre- 
čioje valstybėje. 

PLIURALISTAS: Vengdami termino “valstybė" miglotumo ir turėdami 
galvoje, kad mums rūpi šiuolaikinės demokratinės šalys, Jūsų atsaky- 
mą galėtume interpretuoti kaip teiginį, kad viešojo gėrio sritis yra visi 
konkrečios šalies piliečiai, ar ne? 

TRADICIONALISTAS: Tai atrodo priimtina. 

PLIURALISTAS: Bet tai nepriimtina. Jei piliečiais Jūs laikote asmenis, 
turinčius pilnos pilietybės teisę, apimančią politinio dalyvavimo tei- 
ses, Jūsų sprendimas yra moraliai savavališkas. Jis toks dėl to, kad 

išskiria asmenis, kurie nėra pilni piliečiai, bet kurių gėrį ar gerovę 
tiesiogiai veikia šalies valdžios sprendimai. 

TRADICIONALISTAS: Kokias išskirtąsias grupes Jūs turite galvoje? 

PLIURALISTAS: Dvi yra akivaizdžios. Viena susideda iš asmenų, gyve- 
nančių demokratinėje šalyje ir pavaldžių jos įstatymams, tokių kaip 
vaikai, svetimšaliai darbininkai, kiti svetimšaliai, net nelegalūs atvy- 
kėliai ir t.t. Aš nematau priimtino pagrindo sakyti, kad šių asmenų - 
pvz., vaikų, - gėris neturi būti vertinamas lygiai su suaugusiųjų, turin- 
čių pilną pilietybę, gėriu. 

TRADICIONALISTAS: Aš taip pat. Iš pradžių pasakiau, kad ieškoma 
bendruomenė būtų visi asmenys, gyvenantys konkrečioje valstybėje. 
Jūs nedelsdamas susiaurinote ją iki pilnateisių piliečių, ko aš nedariau. 
Reikšmingu ir vienodai traktuotinu gėriu aš laikyčiau kiekvieno as- 
mens, gyvenančio kokioje nors šalyje,ar tiesiogiai pavaldaus jos įsta- 
tymams, gėrį. 

PLiURALIsTAS: Vertinų Jūsų patikslinimą. Bet šis sprendimas irgi 
netinka. Jis neatsižvelgia į antrą svarbią grupę: į asmenis, negyvenan- 
čius toje šalyje, ar asmenis, nepavaldžius jos įstatymams. Pavyzdžiui, 
kuo remdamiesi mes galime pamatuotai teigti, kad, vertinant Ameri- 
kos užsienio ir karinę politiką Vietnamo karo metu, vietnamiečių gėris 
turėjo būti ignoruojamas? Arba kad pritariant Amerikos politikai Cen- 
trinėje Amerikoje į to regiono žmonių gėrį atsižvelgti nebūtina? 

MobERNIsTAS: Leiskite man pastebėti du dalykus. Pirma, jokia val- 
džia lygiai neatsižvelgia į svetimšalių interesus, jeigu ji apskritai į 
juos atsižvelgia. Jūsų moralinis vertinimas tiktų bet kokiai valdžiai, ir 
demokratinei, ir nedemokratinei, ar ne? Kokia nors valdžia neišvengia 
moralinio vertinimo paprasčiausiai dėl to, kad ji yra nedemokratinė, 
nors šis žmonių moralinis vertinimas gali nedaryti jai jokio poveikio. 

PriURALISTAS: Sutinku. Bet dabar mus domina demokratinės val- 
džios, tiesa? 

MoDERNISTAS: Antra, atrodo, kad Jūs linkstate prie universalistinių 
kriterijų: bendrojo gėrio sritis ne mažesnė negu ta, kuri apima visus 
žmones — kai kurie Žmonės pasakytų: pasaulio bendruomenė. Bet 
tokiu atveju ar Jūs nestumiate savo argumentacijos kopti laiptais auk- 
štyn į pernelyg aukštą abstrakcijos lygmenį? Labai nusivilčiau, jei mes 
prieitume išvadą, kad bendrojo gėrio sritis turi būti arba parapinė mažo 
miesto-valstybės bendruomenė, kaip vienas kraštutinumas, arba bevil- 

tiškai nepraktiškas pasaulinio masto kantiškasis universalizmas, kaip 
kitas kraštutinumas. Išties turi gi egzistuoti kažkas tarpiška. 

PLIURALISTAS: Racionalus tarpinis diapazonas apimtų visus asmenis, 
veikiamus sprendimų. Labai nedaug politinių sprendimų veikia tiesiog 
visus Žmones. | 

MonERNIsSTAS: Sprendimas pradėti branduolinį karą būtų kaip tik 
toks. 

PLIURALISTAS: O tie, kurie priėmė tokį sprendimą, dėl to turėtų atsi- 
žvelgti į jo padarinius visiems žmonėms. 

MoneERNIsTAS: Bent jau tokių sprendimų atveju mes galime apibrėžti 
šią sritį: tai visi žmonės. Bet turint galvoje kitus sprendimus apibrėžti 
sritį paprastai būtų neįmanoma. Jei Jūs savo sprendimą suvokiate 
paraidžiui, jis yra tobulybės viršūnė: o realiai - pseudosprendimas. 
Demokratiniai sprendimų priėmėjai būtų priversti atsižvelgti į mikro- 
skopinius poveikius, apie kuriuos jie veikiausiai neturėtų jokio supra- 
timo. O jei Jūs jo nesuvokiate paraidžiui, Jums derėtų Jūsų sritį api- 
brėžti pagrindžiama riba. 

PLIURALISTAS: Man nežinomas joks visai patenkinamas Jūsų kelia- 
mos problemos sprendimas. Abejoju, ar toks išvis yra. Tačiau aš pa- 
siūlyčiau du papildomus kriterijus, apibrėžiančius bendrojo gėrio sritį. 
Pirma, būtų pamatuota įvesti minimalaus slenksčio principą ir išskirti 
tuos, kurie veikiami nežymiai. Tarkime, kad mes sakome, jog ieško- 
masis agregatas yra visi tie asmenys, kurie tikriausiai yra Žymiai vei- 
kiami sprendimų? 

MonekRnIsTAS: Kaip Jūs nustatote “žymių" poveikių slenkstį? 

PLiuRALISTAS: Manau, kad neįmanomas joks bendras atsakymas. 
Sprendimas reikalingas kiekvienu konkrečiu atveju. Bet atkreipkite 
dėmesį, kad toji sritis gali apimti dar negimusius asmenis. Be to, 
atkreipkite dėmesį, kad asmenų grupė, paveikta vieno sprendimo, gali 
skirtis nuo grupės, paveiktos kito sprendimo; todėl specifinė bendrojo 
gėrio sritis gali labai įvairuoti, priklausomai nuo sprendžiamo reikalo. 

MopeERNIsTAS: Aš negaliu įsivaizduoti, kaip kokia nors politinė siste- 
ma galėtų gyventi pagal tuos moralinius reikalavimus, kuriuos Jūs jai 
keliate. 

Ar pliuralizmas ir poliarchija gali įgyvendinti 
bendrąjį gėrį? 


PLIURALISTAS: Žinoma, tai kita svarbi problema: kaip įmanoma 
politiškai pasiekti bendrąjį gėrį ar bent jau priartėti prie jo? Monistinės 
demokratijos teorijos, tokios kaip Rousseau Visuomenės sutartyje, 
buvo linkusios priimti dvi prielaidas, nurodančias, kaip gali būti pa- 
siektas bendrasis gėris. Pirma, poveikis asmenims, gyvenantiems už 
valstybės ribų, gali būti ignoruojamas. Antra, esant tam tikroms sąly- 
goms, iš piliečių gali būti laukiama veiksmų, kurie užtikrintų: “jų 
visuotinę savisaugą ir visuotinę gerovę" (Ruso Ž. Ž. Op. cit. Kn. 4, 
sk. 1. P. 228). Bet nė vienas iš šių teiginių nėra pagrįstas. 

Kai dėl pirmojo, paprasčiausia nesąmonė sakyti, kad bendrojo gėrio 
sritis baigiasi ties valstybės siena, nepriklausomai nuo to, kokiu mastu 
tos valstybės valdžios sprendimai kenkia Žmonėms, gyvenantiems už 
jos ribų.* 

TRADICIONALISTAS: Bet taip pat neprotinga reikalauti, kad Rousseau 
išspręstų problemą, kurios niekada ir niekas nėra tinkamai išsprendęs. 

PLiURALISTAS: Faktas yra tas, kad jis išties paliko ją neišspręstą. 
Tačiau net ignoruojant šią sunkią problemą kita prielaida yra tokia pat 
nepagrįsta. Galima tarti, kad bendrojo gėrio sritis apima visus tuos, 
gyvenančius valstybėje, kurie išskirti iš pilnos pilietybės. Bet kadangi 
jiems neleidžiama dalyvauti politiniame gyvenime, jų gerovės įtvirti- 
nimas priklausys nuo dorybės - iš tikrųjų nuo altruizmo - tų, kurie turi 
teisę dalyvauti, t. y. nuo piliečių. Galbūt realu tikėtis, kad politiniame 
gyvenime žmonės veiks skatinami apsišvietusio savanaudiškumo mo- 
tyvų, kurie — skubu tai pridurti - apima rūpinimąsi bendruomenės 
gyvenimo nauda. Ir nėra nerealistiška tikėtis, kad Žmonės veiks alt- 
ruistiškai tų atžvilgiu, su kuriais juos sieja gilūs ir intymūs meilės bei 
prieraišumo saitai. Bet kaipgi galima tikėtis, kad politiniame gyveni- 
me Žmonės visada elgsis altruistiškai. 

MonERNIsTAS: Turiu pasakyti, kad šiuo klausimu Rousseau, atrodo, 
yra nenuoseklus. Viena vertus, jis akivaizdžiai taria, kad geroje res- 
publikoje piliečiai gali sudaryti tik labai mažą gyventojų dalį. Aš turiu 
galvoje jo liaupses Venecijai ir Ženevai, kaip patikimiems geros res- 
publikos modeliams. Abiejuose miestuose pilnateisiai piliečiai sudarė 
mažumą, o Venecijoje — nepaprastai nedidelę mažumą. Kita vertus, 

tikėjimas, kad tie piliečiai nepiliečių gėriui teiks tokią pat svarbą, kaip 
ir savajam, atrodo, prieštarauja paties Rousseau požiūriui į pilietinės 
dorybės motyvus. Netikiu, kad jis manė, jog piliečiai sieks bendrojo 
gėrio, skatinami grynai altruistinių motyvų. Veikiau jų bendrojo gėrio 
troškimas priklausė nuo apsišvietusio egoizmo ir visų gėrio palankaus 
sutapimo.? 

PLIURALISTAS: O tai savo ruožtu suponuoja tokį homogenišką piliečių 
korpusą, kad visų interesai linkę sutapti, arba bent jau tie interesai 
labiau papildo vienas kitą, negu prieštarauja. 

TRADICIONALISTAS: Bet mums nebūtina priimti tariamo Rousseau abe- 
jingumo priskyrimo klausimui. Tarkime, kurį laiką mes nekreipiame 
dėmesio į poveikį asmenims, gyvenantiems už demokratinės valstybės 
ribų. Dabar imkime priskiriančią demokratiją, kur kiekvienas suaugęs 
žmogus yra pilnateisis pilietis. Ar tokiu atveju negalėtume prieiti išva- 
dą, kad į visų asmenų, gyvenančių toje pačioje valstybėje, gėrį būtų 
atsižvelgiama vienodai? Kai dėl vaikų, ar mes negalime pagrįstai tarti, 
kad jų interesais puikiausiai pasirūpins suaugusieji, arba tiesiogiai, 
kaip paternalistiniai autoritetai, atsakingi už vaikų gerovę, arba netie- 
siogiai, per tokius įstatymus, kurie, pagal suaugusiųjų norą, užtikrins 
vaikų apsaugą. 

PLiIURALISTAS: Jūsų pataisos gali duoti sprendimą, kurio pakaktų ma- 
žai monistinei politijai. Bet kai demokratinės idėjos paplito nacionali- 
nėje valstybėje, tuoj pat buvo pastebėta, kad daugelis piliečių nebeti- 
kėjo, jog vien tik pilna pilietybė gali apsaugoti jų interesus. Ir visai 
pagrįstai. Kaip pabrėžė Tocgueville'is, kad apsaugotų ir įtvirtintų savo 
interesus, amerikiečiai apie 1832 m. jau buvo susijungę į be galo 
įvairias asociacijas. Jungtinėse Valstijose jau buvo atsiradusi pliurali- 
stinė demokratija, tiksliau pasakius, - pliuralistinė baltųjų vyriškos 
lyties asmenų poliarchija. Tikrai, jei labai mažose ir homogeniškesnė- 
se demokratinėse sistemose vien tik pilietybė galėjo užtikrinti lygų 
traktavimą, Tocgueville'io stebėjimai sustiprino požiūrį, kad didelėse 
šalies masto demokratinėse sistemose tik asociacijos galėjo užtikrinti, 
jog kiekvieno gėris būtų traktuojamas lygiai. Atrodė įtikinama, kad jei 
asociacijas buvo santykinai lengva sudaryti, ir jei faktiškai visi pilie- 
čiai turėjo pakankamai išgalių jose dalyvauti, tada net labai didelėse 
šalyse visų piliečių interesai valdžios sprendimų galėjo būti traktuoja- 
mi lygiai. Ne tik savanoriškos asociacijos, bet ir vietinės demokratinės 

valdžios, kurias galima laikyti ypatinga asociacijos atmaina, padėtų 
užtikrinti tai, kad būtų tinkamai atsižvelgiama į visų piliečių interesus. 

MopeERNISTAS: Visada? 

PLIURALISTAS: Aš tuoj pat atskleisiu tam tikrus sunkumus. Bet pir- 
miausia norėčiau atkreipti Jūsų dėmesį į tai, kad mano ką tik atvertoje 
perspektyvoje viešasis gėris nebūtinai yra kažkoks monolitinis tikslas, 
kuris gali ar turi būti įgyvendintas vienintelės suverenios valdžios. 
Nors kartais taip gali būti, veikiausiai dažniau konkreti “publika" 
susidės iš daugelio įvairių publikų, viena iš kurių gali turėti šiek tiek 
skirtingą gėrį ar interesų visumą. Žinoma, kaip tik to bijojo Rousseau: 
jo antinomija kartu. buvo jo košmaras. Tačiau, nežiūrint Rousseau, 
didelėje šalies masto demokratinėje santvarkoje asociacinis pliuraliz- 
mas, susietas su žymia sprendimų decentralizacija (juos perleidžiant 
vietinių valdžių kompetencijon), padėtų užtikrinti, kad piliečių, pri- 
klausančių skirtingoms publikoms, interesai būtų daugiau ar mažiau 
traktuojami lygiai. Šia prasme viešasis gėris būtų įgyvendintas pliura- 
listinėje demokratijoje. 

MonERNISTAS: Sakyčiau, nepaprastai optimistinė nuostata. 

PLIURALISTAS: Tikrai taip. Užbėgdamas Jums už akių aš pasirengęs 
tarti, kad šis tariamai geras sprendimas turi mažų mažiausiai tris dide- 
lius trūkumus. Pirma, jis neišsprendžia problemos, kaip būtų galima 
atsižvelgti į asmenų, negyvenančių kokioje nors valstybėje ar šalyje, 
interesus. Galėtume pasakyti, kad tų asmenų interesai gali būti apsau- 
goti tik pačių piliečių pastangomis. Jei piliečiai tiki, kad jų šalyje 
negyvenančių asmenų interesai susiję su politiniais sprendimais, tie 
moraliniai vertinimai gali įeiti į politines diskusijas ir sprendimus. 
Tokia galimybė nėra visiškai nereali. Pavyzdžiui, Amerikos vyriausy- 
bės politikos, susijusios su Vietnamo karu, kritikai dažnai pabrėždavo 
žiaurius Amerikos karinių veiksmų padarinius Vietnamo gyventojams; 
o Amerikos politikos Centrinėje Amerikoje kritikai - JAV piliečiai — 
daugiausia pabrėždavo žalingus padarinius to regiono žmonėms. Ta- 
čiau būtų kvaila manyti, kad tie moraliniai pilnateisių piliečių jausmai 
pakankamai garantuoja, kad priimant politinius sprendimus bus tinka- 
mai atsižvelgta į kokioje nors šalyje negyvenančių asmenų interesus. 

MoDERNISTAS: Iš tikrųjų tokia prielaida prieštarautų vienam iš pama- 
tinių demokratinio proceso pateisinimų: kad, kaip sako Johnas Stuar- 
tas Millis: “Kiekvienas yra vienintelis patikimas savo teisių ir intere- 

sų sargybinis", — tai teiginys, kurį jis laikė “viena iš tų sveiko proto 
(prudence) maksimų, pagal kurią nesąmoningai veikia kiekvienas as- 
muo, sugebantis tvarkyti savo reikalus, kuriais jis suinteresuotas".!? 

PLiURALISTAS: Net jei mes darome išvadą, kad politika beveik tikrai 
tinkamai neatsižvelgs į svetimšalių interesus, šis trūkumas nėra būdin- 
gas pliuralistinei demokratijai ar, juo labiau, demokratinei valstybei. 
Tai visų politinių santvarkų, tiek demokratinių, tiek nedemokratinių, 
problema. Kadangi šis trūkumas nesisieja su pliuralizmu kaip tokiu, 
dabar, kai aš nustačiau, kad šios problemos neišsprendžia jokia politi- 
nė sistema, ar galiu tęsti? 

TRADICIONALISTAS: Prašom tęsti. Nors aš turiu pasakyti, kad palygi- 
nus su kitomis formomis monistinė demokratija man atrodo vis geres- 
nė ir geresnė. 

PLIURALISTAS: Aš pateikiau Jums portretą be pagražinimų. Jūsų ide- 
alizuota monistinė demokratija ne tik nusitrynė visus randus; jai buvo 
padaryta sudėtinga kosmetinė ją pagražinusi veido operacija. 

MonzknIsTAS: Malonėkite mažiau polemikos ir arčiau prie esmės. 

PLIURALISTAS: Na, tęsiant kalbą apie trūkumus, antrasis mano ką tik 
nužymėto sprendimo trūkumas liečia asmenis, gyvenančius šalies vi- 
duje, kurie pagal mūsų prielaidas yra pilnateisiai piliečiai, jei tik yra 
suaugę. Bet, tarkime, kad kai kurie piliečiai susijungę į asociacijas, o 
kai kurie, - ne. Tokiu atveju - tikrai neretu demokratinėse šalyse - į 
susijungusiųjų interesus beveik be abejonės atsižvelgiama labiau negu 
į nesusijungusiųjų interesus. Kartais priimant politinius sprendimus 
nesusijungusiųjų interesai bus beveik visai ignoruojami. 

MonERNISTAS: Bet juk šiuo požiūriu ne visos poliarchijos yra vieno- 
dos, ar ne? 

PLIURALISTAS: Žinoma, ne, ir nepaprastai svarbu suprasti, kad demo- 
kratinės šalys išties labai įvairuoja organizacinio pliuralizmo išsidės- 
tymo požiūriu. Pavyzdžiui, kai kuriose šalyse, tokiose kaip Švedija ir 
Norvegija, didžiosios ekonominių grupių - verslo, profesinės, ferme- 
rių, vartotojų — asociacijos yra ir labai priskiriančios, ir labai centrali- 
zuotos. Šiose korporacinio pliuralizmo sistemose beveik kiekvienas 
priklauso vienai iš organizacijų, įtrauktų į nacionalines derybas. Kaip 
ryškus kontrastas kitose šalyse, tokiose kaip Britanija ir Jungtinės 
Valstijos, ekonominės organizacijos nėra labai priskiriančios ir labiau 
decentralizuotos, todėl sandėriai gali būti sudarinėjami į tas organiza- 

cijas neįeinančių asmenų sąskaita. Tačiau net ten, kur ekonominės 
organizacijos yra labai priskiriančios, paprastai jos negina neekono- 
minių interesų, o dauguma piliečių tikrai turi ne tik ekonominių, bet ir 
kitokių interesų. Netgi labai priskiriančios nacionalinių derybų siste- 
mos neužtikrina, kad reikalų, išeinančių už nacionalinių derybų ribų, 
atžvilgiu, į įvairius piliečių interesus apskritai bus atsižvelgiama vie- 
nodai. Šiuose reikaluose organizacinių resursų skirtumai skirtingai 
įtakos sprendimus. 

TRADICIONALISTAS: Kodėl priskyrimo principo Jūs netaikote ir organi- 
zacijoms? Kaip panašus monistinės demokratijos defektas gali būti 
išgydytas visus suaugusiuosius priskiriant demui, taip tinkamas vaistas 
pliuralistinei demokratijai galėtų būti garantija, kad kiekvienas pilietis 
turėtų daugiau ar mažiau vienodas galimybes įeiti į organizacijas. 

PLIURALISTAS: Kaip čia yra? Kai aš nurodau pliuralizmo trūkumus, 
Jūs puolate jį ginti. Tačiau aš nelabai tikiu Jūsų atsivertimu. Šiaip ar 
taip, viena problema, susijusi su Jūsų sprendimu, yra ta, kad net jei 
kiekvienas priklausytų kokiai nors organizacijai, ir todėl jokie svarbūs 
interesai nebūtų neįvertinti priimant demokratinius sprendimus, iš to 
neplauktų neišvengiama išvada, kad į kiekvieno piliečio gėrį būtų 
atsižvelgiama lygiai. | 

TRADICIONALISTAS: Kodėl ne? 

PLiURALISTAS: Ar mes nepasikeičiame vietomis? Pliuralistinės demo- 
kratijos idėja iškelia pamatinį klausimą, kurio į Jus panašūs monisti- 
nės demokratijos šalininkai gali vengti. Ar mes turėtume siekti lygy- 
bės tarp individualių piliečių, ar lygios įtakos lemtingiems sprendi- 
mams iš organizacijų? Lygaus interesų traktavimo principas nukreip- 
tas į asmenis, ne į organizacijas. Lygiai taip pat ir balsavimo lygybės 
principas. Jeigu kokia nors organizacija, turinti penkis šimtus narių, 
darytų tokią pat įtaką kolektyviniams sprendimams kaip ir asociacija, 
apimanti penkiasdešimt tūkstančių narių, balsavimo lygybė būtų pa- 
naikinta. Jeigu visose asociacijose piliečių nebūtų tiek pat, tada vie- 
noda asociacijų įtaka neišvengiamai sukurtų piliečių įtakos nelygybę. 
Tačiau piliečių įvairiose asociacijose niekada nėra tiek pat. 

MoneRNIsTAS: Ar Jūs išvengtumėte šios dilemos, jeigu atstovavimo 
parlamente pagrindas būtų ne teritorinės, o veikiau funkcinės grupės? 
Gildijų socialistai kadaise žaidė tokiais pasiūlymais. 

PLIURALISTAS: Trečiojo dešimtmečio gildijų socialistai - pvz., tokie 

kaip G. D. H. Cole'as, - buvo nesavalaikiai kairieji pliuralistai, veikę 
tuo metu, kai vyravo centralizuotos socialistinės ekonominės ir politi- 
nės santvarkos monistinės vizijos. Tačiau, nelaimei, jiems ir kitiems 
funkcinio atstovavimo šalininkams niekada nepavyko išvengti šios 
dilemos. Arba “pramonės parlamentas", sudarytas iš ekonominių aso- 
ciacijų, pažeistų pačių piliečių balsavimo lygybės principą, kurio funk- 
cinio atstovavimo šalininkai nesugebėjo pagrįsti; arba, kitu atveju, 
piliečių balsų lygybė būtų kaip nors išsaugota; tačiau atrodytų, kad 
šitai reikalauja, jog asociacijos svoris parlamente būtų tiesiog propor- 
cingas nariais laikomų asmenų skaičiui. Bet tuomet man sunku supra- 
sti, kuo funkcinis atstovavimas būtų žymiai pranašesnis už teritorinį 
atstovavimą. Galbūt skirtingas, tačiau aiškiai pranašesnis? Ne. Fakti- 
škai korporacinio pliuralizmo - ar, jei norite, demokratinio korporaty- 
vizmo - sistemos, atsiradusios Skandinavijos šalyse, labai išryškina 
šią problemą. Šiuo atveju lemtingų ekonominių sprendimų kontrolė, 
kurią pagal įprastinę demokratinę teoriją turėtų vykdyti piliečių atsto- 
vai parlamente ir vyriausybėje, žymiu mastu perkeliama į savotišką 
nerinktą pramonės parlamentą, - funkcinį įstatymų leidybos institutą, 
jei norite, - susidedantį iš didžiausių asociacijų vadovų. Tariant pra- 
našiškais Steino Rokkano žodžiais, parašytais prieš daugelį metų Nor- 
vegijos aprašyme, “Skaitmeninė demokratija ir korporacinis pliurali- 
zmas: balsai skaičiuojami, bet lemia resursai" (Rokkan 1965, 105). 

TRADICIONALISTAS: Aš iš tikrųjų pradedu stebėtis, kaip Jūs galite ir 
toliau galvoti, kad pliuralistinė demokratija yra pranašesnė už moni- 
stinę? 

PLIURALISTAS: Žinau, kokia pagunda galvoti, kad galime išspręsti 
pliuralizmo problėmas, eliminuodami organizacinį pliuralizmą ir ši- 
taip atkurdami monistinės demokratijos idealus, institucijas ir prakti- 
ką. Bet jei mes norime išsaugoti valdžią nacionalinės valstybės ar 
šalies mastu, tai pagundai turėtume priešintis. Pliuralizmo sunaikini- 
mas reikalautų autoritarinio režimo, kuris šiam reikalui panaudotų 
kraštutinę prievartą. Monistinė sistema yra idealas, tinkamas autorita- 
rizmui; ji negali būti demokratų idealas. Vienaip ar kitaip, tačiau mūsų 
laikų demokratas turi būti ir pliuralistas. 

Tradicionalisto, Modernisto ir Pliuralisto pokalbis nutrūksta, mums 
palikdamas tris klausimus. Pirma, apibrėžiant bendrąjį gėrį, į kieno 


Pliuralizmas, poliarchija ir bendrasis gėris 397 


gėrį turėtų būti atsižvelgta? Atsakymas - dabar jis turėtų būti akivaiz- 
dus - yra tas, kad priimant kolektyvinius sprendimus turi būti atsižvel- 
giama į visų asmenų, kuriuos sprendimas Žymiai veikia, gėrį. Tačiau 
aišku, kad šio atsakymo pritaikymą praktikoje nepaprastai komplikuo- 
ja pliuralizmas, egzistuojantis demokratinių šalių viduje, pliuraliz- 
mas, egzistuojantis tarp demokratinių šalių, ir asmenų, gyvenančių už 
demokratinės šalies ribų ir rimtai veikiamų tų sprendimų, kurie pri- 
imami šalies viduje, egzistavimas. 

Antra, kaip bendrasis gėris gali būti geriausiai apibrėžiamas kolek- 
tyviniuose sprendimuose? Pliuralizme taip pat glūdi sunkumai, truk- 
dantys surasti patenkinamą šio klausimo sprendimą. Nors mes priėjo- 
me išvadą, kad demokratinis procesas teikia geriausią galimybę priim- 
ti saistančius kolektyvinius sprendimus, didelė politinė visuomenė 
(konkrečiau - šalis) apima skirtingas asociacijas ir politinius jungi- 
nius ar junginių tipus, ir kiekvienas iš jų gali iškelti alternatyvinę ir 
konfliktinę pretenziją, kad būtent jis yra tinkamas demokratinis jungi- 
nys ir galbūt vienintelis tinkamas junginys, galintis priimti kolektyvi- 
nius sprendimus atitinkamu klausimu. Taigi kaip mes turėtume nusta- 
tyti, koks junginys ar junginio tipas yra tinkamas priimti šituos spren- 
dimus? Į šį klausimą iš dalies atsakėme 14 skyriuje, ir kitame skyriuje 
aš trumpam sugrįšiu prie šio atsakymo. 

Trečia, klausimas, atsakymas į kurį pasirodė esąs labai silpnas: 
Koks yra bendrojo gėrio substancinis turinys? Dar kartą pabrėžkime, 
kad atsakymo ieškojimas yra komplikuojamas moderniųjų demokrati- 
nių šalių pliuralizmo, kur įvairovė kartais, atrodo, susilpnina bendrus 
interesus beveik iki nulio ar, kaip galėtų įrodinėti Modernistas, visiš- 
kai iki nulio. Kitame skyriuje noriu parodyti, kodėl manau, jog toks 
atsakymas, nors ir gundantis, yra klaidingas. 


DVIDEŠIMT PIRMAS SKYRIUS 


Bendrasis gėris kaip procesas 
ir substancija 


Tradicionalisto, Modernisto ir Pliuralisto diskusija, išskleista 
ankstesniame skyriuje, mus verčia apsvarstyti galimus sprendimus. 
Jei, kaip teigia Pliuralistas ir esu įsitikinęs aš, asociacinis pliuralizmas 
yra neišvengiamas šalies masto demokratijoje; ir jei jis yra neišven- 
giamas bei siektinas didelio masto demokratijoje; ir, jei nežiūrint to, 
jis nepajėgtų užtikrinti, kad viešieji sprendimai apskritai įgyvendintų 
visų gėrį, ar galima pataisyti, jei ne pašalinti, jo trūkumus? 


SUGRĮŽIMAS PRIE PRARASTOSIOS TRADICIJOS! 


Tradicionalistas mano, kad sprendimas yra toks: atgaivinti 
senąją pilietinės dorybės ir bendrojo gėrio koncepciją, ypač tą, kuri 
įkūnyta aristoteliškoje tradicijoje ir tame, ką kai kurie autoriai pavadi- 
no respublikine tradicija.2 

Šia dvasia kartais įrodinėjama, o dar dažniau turima galvoje, J0g 
kadaise kažkur egzistavo pilietinės dorybės aukso amžius, kur viešąjį 
gyvenimą daugiausia valdė visuotinis atsidavimas bendrajam gėriui. 
Tačiau (įrodinėjama toliau) tikėjimas į bendrąjį gėrį susilpnėjo, net 
išnyko, jį išstūmė tikėjimas į egoizmą, radikalų moralinį realiatyviz- 
mą, pozityvizmą ir kitokias koncepcijas, priešiškas tikėjimui į ben- 
drąjį gėrį. 

Kada ir kur egzistavo aukso amžius, kada ir kur jis pasibaigė — šie 
klausimai paženklinti dviprasmybe ir nesutarimu. Alisdairo MacInty- 

re'o požiūriu, aristoteliškoji tradicija Europoje išsilaikė “aštuoniolika 
ar devyniolika šimtmečių po Aristotelio", kai “modernusis pasaulis 
pradėjo sistemiškai atmetinėti klasikinį požiūrį į žmogaus prigimtį - o 
kartu ir didelę dalį to, kas buvo svarbiausia moralei" (1984, 165). 
Pocockas šią tradiciją pratęsia net toliau. Nors moderniųjų respubliki- 
nių idėjų pradmenis jis randa Aristotelio filosofijoje ir aristotelinėje 
Viduramžių tradicijoje, anot jo interpretacijos, tos idėjos lemtingai 
kristalizavosi pilietiniame Florencijos humanizme, kuris savo ruožtu 
- “sudaro žymią vėlesnės Europos ir Amerikos politinės savimonės pa- 
likimo dalį" (1975, 84). Gordonas Woodas manė, kad “Individo inte- 
resų aukojimas didesniam visumos gėriui suformavo respublikonizmo 
esmę ir davė amerikiečiams idealistinį jų Revoliucijos tikslą... Šita 
respublikoniškoji ideologija ir suponavo, ir padėjo amerikiečiams su- 
formuoti koncepciją, kaip turėtų būti sudaryta ir valdoma jų visuome- 
nė bei politika" (1969, 54). 

Išvada, kurią, kaip tikimasi, mes galime prieiti, yra ta, kad mes 
turime atmesti modernybę ir sugrįžti prie aristoteliškųjų ar respubliko- 
niškųjų aukso amžiaus tikėjimų. Nors tokia išvada dažnai yra tik im- 
plicitiška, MacIntyre'as ją eksplikuoja: “Modernioji sisteminė politi- 
ka, liberali, konservatyvi, radikali ar socialistinė, turi būti atmesta 
remiantis požiūriu, kuris išsaugo tikrą ištikimybę dorybių tradicijai; 
juk pati modernioji politika savo institucinėmis formomis sistemingai 
atmeta tą tradiciją" (255). 

Tačiau, nors šis ir kiti teoretikai ragina mus sugrįžti prie senesnių 
politinės dorybės ir bendrojo gėrio tradicijų, jie net neužsimena apie 
faktus, rodančius, kad modernusis politinis gyvenimas demokratinėse 
šalyse yra ne toks moralus ir doras ar kad asmenys, dalyvaujantys 
viešajame gyvenime, yra ne taip atsidavę viešajam gėriui, palyginus 
su tuo, kas buvo per daugelį amžių, kai jų aprašomos tradicijos viešpa- 
tavo intelektualiniame gyvenime. Ką jie pateikia (ir kiek jų aprašymai 
būtų vertingi, tai yra visa, ką jie pateikia) yra palyginti nedaugelio 
įžymių Žmonių moralinių ir filosofinių pažiūrų - bent jau tokiu mastu, 
kokiu tos pažiūros buvo užrašytos, - tam tikrų aspektų aprašymai. 
Tačiau jie neparodo (ar nebando parodyti), kad tuo metu, kai tokios 
pažiūros buvo paplitusios tarp elitų, politinis gyvenimas net iš tolo 
nepriminė idealo, įkūnyto toje "tradicijoje", ir dar menkiau siejosi su 
jos išliaupsintais reikalavimais. Iš tikrųjų nė vienas iš mano paminėtų 

autorių net neteigia, kad politinis gyvenimas kaip nors būtų labai 
veikiamas idealo. Woodas ir MacIntyre'as aiškiai atmeta tokį teiginį.? 

Ir labai pagrįstai. Galiausiai, Machiavelli Valdove parodytas toks 
Italijos politinis gyvenimas, kokį tuo metu Machiavelli matė. Politinių 
idealų prieštaravimas politinei tikrovei šokiravo jo amžininkus. Pagal 
kai kuriuos aiškinimus, tai buvo šokas, nuo kurio aristoteliškoji tradi- 
cija niekada pilnai neatsigavo. 

Jei dvejonės dėl aristoteliškosios ir respublikoniškosios tradicijos 
žlugimo ar nunykimo interpretuojamos griežtai remiantis teoretikų 
pateiktais faktais, iš tikrųjų dejuojama dėl žlugimo ir nunykimo tam 
tikrų pažiūrų į dorybę ir bendrąjį gėrį, kurios tam tikrose vietose ir tam 
tikru metu tarp tam tikrų elitų buvo paplitusios labiau, negu galėtume 
pasakyti (taip įrodinėjama) apie praeitą amžių ar panašiai. Bet jeigu 
tokios pažiūros nenulėmė padoresnio elgesio viešuose reikaluose lygi- 
nant su tuo, kuris egzistavo paskutiniu metu, ar reikia taip dejuoti, kad 
jos išnyko? Be to, ar nėra įmanoma, kad politinės ideologijos, taip 
menkai susijusios su politine tikrove, atgaivinimas padarytų daugiau 
žalos, aptemdydamas tikrovę, negu naudos, skatindamas pilietinę do- 
rybę? Jei šiandien Machiavelli Valdovas šokiruoja mus mažiau nei jo 
amžininkus, tai ne todėl, kad politinis gyvenimas moderniose demo- 
kratinėse šalyse yra blogesnis už tą, kuris buvo Italijos miestuose- 
valstybėse, - galbūt jis yra daug doresnis ir altruistiškesnis, - o todėl, 
kad, įpratę politinį gyvenimą idealiose valstybėse skirti nuo politinio 
gyvenimo realiose valstybėse, mes mažiau linkę kasdienę politiką 
apgaubti idealizacijos šydu. 


SUGRĮŽIMAS Į MAŽĄ BENDRUOMENĘ 


Kaip gali būti atgaivintos prarastos aristotelizmo ir respubli- 
konizmo tradicijos kartu su “bendruomene" ir bendruomeninėmis do- 
rybėmis, nėra aišku. Teoretikų pamokslai vargu ar ką lemia. Tačiau aš 
suprantu, kad pasiūlyti ką nors įtikinama neįmanoma. 

Vienas pasiūlymas - atgaivinti mažą bendruomenę. Akivaizdu, kad 
toks yra MacIntyre'o sprendimas. Jis brėžia analogiją tarp mūsų mo- 
derniojo laikotarpio ir “tos epochos, kai Romos imperija slinko į Tam- 
siuosius amžius“, kai, “užuot palaikę Romos imperium“, tai, 

ką geros valios vyrai ir moterys ...stengėsi įgyvendinti - dažnai net gerai 
nesuprasdami, ką daro - buvo kūrimas naujų formų bendruomenės, kurioje 
galėtų būti išsaugotas moralus gyvenimas ir todėl tiek moralė, tiek pilietišku- 
mas galėtų pergyventi ateinančius barbarybės ir tamsos amžius. Jei manasis 
mūsų moralinės situacijos supratimas yra teisingas, privalome daryti išvadą, 
kad dabar mes irgi pasiekėme tą posūkio tašką. Svarbiausia šiuo metu kurti 
vietines bendruomenes, kuriose būtų galima išsaugoti pilietiškumą, inte- 
lektualinį ir moralinį gyvenimą per naujus, mus jau užgriūvančius, tamsiuo- 
sius amžius (263). 


Bet kokios galėtų būti tos naujos bendruomenės formos ir kaip jos 
turėtų atsirasti, to jis neatskleidžia.* 

Saugios vietos mažesnėms bendruomenėms statyba modernybės ir 
postmodernybės audroje yra patraukli vizija. Ji artima ir man (plg. 
Dahl 1967). Bet kaip bendrojo gėrio problemos sprendimas ši vizija 
paženklinta dviem lemtingais trūkumais. Pirma, moderniajame pasau- 
lyje elementariausių gero gyvenimo sąlygų negali užtikrinti tokie maži 
politiniai junginiai, kad jie būtų homogeniški ir konsensiniai; 0 jungi- 
niai, pakankamai dideli, kad užtikrintų bent jau kai kurias iš tų sąlygų, 
beveik be abejonės yra pernelyg dideli, kad būtų homogeniški ir kon- 
sensiniai. Kadangi dėl mažo bendruomenės dydžio jos narių bendrojo 
gėrio įvertinimas neišvengiamai susivestų į smulkius klausimus, šio 
skyriaus klausimai nebūtų nagrinėjami; jų tik būtų išvengta. Tačiau 
politinė bendruomenė, pakankamai didelė, kad jos politinis gyveni- 
mas būtų gyvybiškai svarbus jos piliečiams, kartu turėtų būti tokia 
didelė, kad apimtų asociacijų įvairovę ir - kaip tik to bijojo Rous- 
seau - jos piliečiai laikytųsi prieštaraujančių pažiūrų į tai, kas sudaro 
bendrąjį gėrį, ir į politiką, kurios dėka jis lengviausiai pasiekiamas? 

Antra, net jei dauguma demokratinių šalių žmonių gyventų mažes- 
nėse demokratiškose homogeniškesnėse ir labiau konsensinėse ben- 
druomenėse, visos problemos, susijusios su bendrojo gėrio idėja ir 
aptartos anksčiau šiame skyriuje, vis tiek iškiltų didesnėje politinėje 
visuomenėje, kurios viduje tos bendruomenės egzistuotų. Dėl priežas- 
čių, tyrinėtų 15 ir 16 skyriuje, nepanašu, kad permainos, atsirandan- 
čios dėl demokratijos perslinkio į labai plataus masto nacionalinę 
valstybę, gali būti grįžtamos. Taip tankiai kaip mūsų apgyvendintame 
pasaulyje, universaliai susietame komunikacijų, kelionių, technologi- 
jos, ekonominio gyvenimo, bendros grėsmės aplinkai ir nuolatinio 
branduolinės katastrofos pavojaus, absurdiška tarti, kad politinis gy- 

venimas gali skleistis tik mažose, autonominėse bendruomenėse. Pa- 
čios mažos bendruomenės ir jos dorybių išsaugojimas būtinai reika- 
lautų didesnių, net gigantiškų, politinių sistemų paramos ir apsaugos. 
Daug lemtingiausių žmogaus gerovės klausimų būtų neišvengiamai 
įtraukta į daug didesnių ir labiau priskiriančių, pačią mažą bendruome- 
nę labai pranokstančių politinių sistemų dienotvarkę. Ir šioms dides- 
nėms sistemoms vis viena iškiltų tie klausimai, nuo kurių mes pradė- 
jome: į kieno gėrį turi būti atsižvelgta priimant demokratinius sprendi- 
mus? Ir kaip (jeigu apskritai) įmanoma šių asmenų bendrąjį gėrį įvesti 
į demokratines procedūras? 

Kad ir koks būtų vertingas mažų bendruomenių kūrimas, jis neiš- 
sprendžia pamatinių bendrojo gėrio problemų. 


EKONOMINIŲ STRUKTŪRŲ KEITIMAS 


Ar interesų įvairovė ir konfliktai, tokie būdingi demokrati- 
nėms politinėms santvarkoms, negali būti sumažinti iš pagrindų kei- 
čiant ekonominę santvarką - jei, tarkime, ekonominės įmonės taptų 
viešąja ar visuomenine nuosavybe? 

Šis požiūris, nors ir paplitęs, ypač tarp socialistų, man irgi atrodo 
klaidingas. Perėjimas nuo “privačios" prie “visuomeninės" ar “viešo- 
sios" nuosavybės nebūtinai turi sumažinti šalies organizacijų — net 
ekonominių ar kito tipo darinių — skaičių ir autonomiją. Svarbu kelti 
klausimą ne apie tai, ar įmonės yra privačios, ar visuomeninės nuosa- 
vybės objektas, o apie tai, ar —- ir kokiu mastu —- decentralizuojami 
ekonominiai sprendimai, t.y. apie įmonių turimą autonomijos laipsnį. 
Tai atrodo teoriškai nepriklausoma nuo nuosavybės formų, tad ir nuo 
“kapitalizmo" ar “socializmo". Privati ekonomika gali (bet nebūtinai 
turi) būti labai decentralizuota; socialistinė ekonomika gali būti labai 
centralizuota, bet, kaip rodo Jugoslavijos pavyzdys, nebūtinai turi būti 
tokia. 

Tačiau būtų galima teigti, kad perėjimas nuo privačios prie visuo- 
meniškai ar viešai įsavintos ekonomikos neišvengiamai pašalintų ar 
bent jau labai sumažintų interesų konfliktus, būdingus kapitalizmui. 
Kadangi piliečiai turėtų daugiau bendrų negu konfliktuojančių intere- 
sų, jiems būtų lengviau susitelkti aplink viešąjį ar bendrąjį gėrį. Taigi 

tos dvi problemos, kurias mes nagrinėjame šiame skyriuje, galėtų būti 
išspręstos bent jau kokioje nors šalyje gyvenančių žmonių atžvilgiu. 
Nors aš manau, kad tokia argumentacija turi privalumų, kartu esu 
įsitikinęs, kad ji dažnai veda prie iliuzinių vilčių, perdedančių tą mas- 
tą, kuriuo socialistinė santvarka sumažintų politinius bei ekonominius 
konfliktus ir įgyvendintų socialinę harmoniją. Visų pirma, jokiu būdu 
ne visi konfliktai yra ekonominiai. Iš tikrųjų sunkiausiai įveikiami 
konfliktai dažnai yra neekonominiai: jie susiję su religija, rase, tauty- 
be, etniniais vaidais, kalba, prieraišumu prie regiono ir t.t. Arba jų 
ištakos glūdi ideologijose, etiniuose principuose ir suvokimo, mąsty- 
mo, veikimo pasaulyje ir poveikio jam būduose. Be to, decentralizuo- 
toje ekonominėje santvarkoje, įsavintoje visuomeniškai arba ne, inte- 
resai labiau susiję su konkrečia įmone ar ekonomikos sektoriumi, o ne 
su kokia nors abstrakčia bendrojo gėrio sąvoka. Jugoslavija šiuo metu 
pateikia faktų, patvirtinančių šiuos abu teiginius. Tikrai nebūtų labai 
perdėta sakyti, kad jokioje demokratinėje pasaulio šalyje, išskyrus 
Indiją, publika nėra labiau susiskaldžiusi negu šių dienų Jugoslavijo- 
je. Jei mums reikia laboratorinio įrodymo, kaip menkai visuomeninė 
gamybos priemonių nuosavybė pati savaime gali padėti įvairovei inte- 
gruotis į vienybę, Jugoslavija yra svarus pavyzdys. 


ATSISAKANT UTOPIJŲ: 
SOCIALINIS IR KULTŪRINIS RELIATYVIZMAS 


Kaip teigė ir Modernistas, ir Pliuralistas, pliuralistinėje šaly- 
Je, turinčioje netgi vidutiniškai sudėtingą visuomenę, t.y. bet kokioje 
šiuolaikinėje demokratinėje šalyje, sunku apibrėžti “vienintelį ben- 
drąjį gėrį" (the common good|)taip tiksliai, kad būtų galima juo vado- 
vautis priimant kolektyvinius sprendimus. Visi trys terminai — “vie- 
nintelis", “bendrasis" ir “gėris" — mažų mažiausiai problemiški. 
Viena alternatyva — atsisakyti pastangos surasti bendrąjį gėrį ar 
bendrųjų gėrių paketą visiems žmonėms ir visai kolektyvinių sprendi- 
mų erdvei, o vietoj to ieškoti žmonėms gėrio įvairiose kolektyvinių 
sprendimų sferose. Knygoje Teisingumo sferos (Spheres of Justice, 
1983) Michaelas Walzeris siūlo kaip tik tokį sprendimą. Žinoma, pro- 
blema, kurios jis imasi, yra ne “bendrasis gėris" pats savaime, o 


404 Demokratijos ribos ir galimybės 


skirstomasis teisingumas. Tačiau kadangi faktiškai kiekviena bendro- 
jo gėrio išsklaida apibrėžia teisingumą kaip vieną lemtingiausių ben- 
drųjų gėrių, jo argumentacija tiesiogiai liečia šiame skyriuje aptaria- 
mas problemas. Kaip pažymi Walzeris, skirstomasis teisingumas sie- 
jasi su gėrybių paskirstymu žmonėms. Bendruomeninis gyvenimas 
duoda įvairiausių gėrybių, kurios tam tikru būdu skirstomos bendruo- 
menės nariams: be kitų, tai saugumas, gerovė, pinigai, prekės, darbas, 
poilsis, išsilavinimas ar politinė galia. Todėl šių gėrybių paskirstymas 
palenktas moralinėms normoms, įgalinančioms skirstomąjį teisingu- 
mą (6, 63 ir toliau). 

Keli Walzerio argumentacijos aspektai ypač svarbūs šio skyriaus 
problemoms. Pirma, jis sako, kad tokios ką tik paminėtos gėrybės 
sudaro skirtingas skirstomojo teisingumo sferas. Kas būtų tinkamas 
kriterijus skirstant socialinę gėrybę vienoje sferoje, tokioje kaip pini- 
gai, netiktų kitoje, tokioje kaip politinė galia. Todėl bendri, visuoti- 
niai skirstymo principai, galiojantys visoms sferoms, daugiausia be- 
prasmiški. Iš tiesų, nesama vienintelio mato, tinkančio visiems skir- 
stymams. Tačiau esama tinkamų matų “kiekvienai socialinei gėrybei 
ir kiekvienai skirstomajai sferai kiekvienoje konkrečioje visuomenė- 
je" (10). 

Antra, matai, tinkantys konkrečiai sferai yra visiškai išvesti iš “so- 
cialinių prasmių“, egzistuojančių toje konkrečioje bendruomenėje. 
“Skirstomieji kriterijai ir tvarkos yra būdingi ne gėriui savaime, bet 
socialiniam gėriui. Jei mes žinome, koks jis yra, ką jis reiškia tiems, 
kuriems jis yra gėris, mes suprantame kaip, kieno ir kokiu tikslu jis turi 
būti paskirstytas. Visi paskirstymai yra teisingi arba neteisingi pri- 
klausomai nuo atitinkamų gėrybių socialinių prasmių" (9). Taigi pa- 
grindžiant skirstymo principus negalima racionaliai apeliuoti į kokią 
nors "aukštesnę" pagrindimo formą, tokią kaip protas, visuomenės 
sutartis, prigimtis, prigimtinis įstatymas, intuicija ar procesas. Aukš- 
čiausia apeliacinė instancija yra socialinė prasmė. “Teisingumas yra 
įsišaknijęs į skirtingus vietų, ambicijų, darbų, visokiausių dalykų, 
sudarančių bendrą gyvenimo būdą, supratimus. Nekreipti dėmesio į 
šiuos supratimus, reiškia (visada) veikti neteisingai" (314). 

Trečia, tai reiškia, kad teisingumas (ir tokiu pat mastu bendrasis 
gėris) yra kultūriškai reliatyvus. Jis būdingas ne tik savo konkrečiai 
sferai, tokiai kaip pinigai arba galia, bet ir tam tikram konkrečios 

žmonių grupės laikui, vietai, istorinei patirčiai ir kultūrai. “Kiekvie- 
nas substancinis skirstomojo teisingumo aprašas yra vietinis aprašas" 
(314). Walzeris nevengia savo kultūrinio reliatyvizmo padarinių. Jo 
požiūriu, net tradicinė indų kastų sistema bei privilegijos būtų teisin- 
gos, jei nuostatos (understandings), valdančios kaimo gyvenimą, iš 
tikrųjų bendros [visai bendruomenei]" (313).* 

Ketvirta, Walzeris atsako į lemtingą klausimą: kieno socialinės pras- 
mės apibrėžimai yra (ar turėtų būti) lemiami? Kokioje specifinėje 
asmenų grupėje mes turime ieškoti socialinio supratimo, apibrėžian- 
čio teisingumą? Walzeris atsako, kad tai “politinė bendruomenė". Ši 
politinė bendruomenė, 


žinoma, nėra uždaras skirstomasis pasaulis: tik visų pasaulis (the world) yra 
tikras skirstomasis pasaulis... Nežiūrint to, galbūt tik per politinę bendruo- 
menę mes galime labiausiai priartėti prie bendrų prasmių pasaulio. Kalba, 
istorija ir kultūra suartėja (čia suartėja labiau negu kur nors kitur), kad 
sukurtų kolektyvinę sąmonę (28). 


Jis mano, kad konkretesni politinės bendruomenės pavidalai yra “mies- 
tai, šalys ir valstybės, kurios per ilgus laikotarpius suformavo savo 
vidinį gyvenimą“ (30). 

Mano galva, kaip tik per šią nelabai tikslią politinės bendruomenės 
sąvoką atsiskleidžia vienas iš keleto Walzerio argumentacijos trūku- 
mų. Kaip matėme 14 skyriuje, klausimas apie tai, kas sudaro “politinę 
bendruomenę", tinkamą demokratijos procesui, savaime yra labai pro- 
blemiškas. Nors Walzeris parodo, kodėl skirtingi teisingumo principai 
tinka skirtingiems socialiniams tikslams, jis detaliau neapmąsto gali- 
mybės, kad didesnė politinė bendruomenė (vartojant jo paties žodžius) 
gali susidėti iš mažesnių politinių bendruomenių; kaip teisingai tvirti- 
no Rousseau, mažesnės bendruomenės gėris gali nesutapti su didesnės 
bendruomenės gėriu, o vienos mažesnės bendruomenės gėris nebūti- 
nai turi sutapti su kitos gėriu. Tačiau kaip skirtingos gėrybės pateisina 
skirtingus paskirstymo principus, taip skirtingos politinės bendruome- 
nės, susijungusios į labiau priskiriančią politinę bendruomenę, irgi 
pateisina skirtingas specifines bendrojo gėrio koncepcijas. 

Antrasis sunkumas kyla dėl nepaprastai reliatyvių socialinių pras- 
mių, kurios atsiranda skirtingose grupėse, sudarančiose didelę politinę 
bendruomenę, tokią kaip šalis, ir dėl šių skirtingų prasmių dažnai 

sukeliamų konfliktų. Imkime teisingumą. Jei teisingumas konkrečioje 
sferoje skirtingiems “politinės bėndruomenės" nariams reiškia kažką 
skirtinga, kaip tie konfliktai gali būti išspręsti? Nors jis pripažįsta 
konfliktų galimybę, jo sprendimas yra neaiškus. Ar jie turi būti paša- 
linti pasitelkiant daugumos valdžią? Jei taip, kokio junginio daugu- 
mos? Ir kodėl šito junginio? 

Imkime konkretų atvejį. Jei visada neteisinga ignoruoti bendrus ko- 
kios nors politinės bendruomenės narių įsitikinimus (312-314), ar 
tokiu atveju buvo neteisinga, kad JAV federaliniai pareigūnai septin- 
tajame ir aštuntajame dešimtmetyje ignoravo baltųjų pietiečių “teisin- 
gumo“ socialines prasmes? Esu tikras, Walzeris pasakytų, kad teisin- 
gumas reikalavo ignoruoti baltųjų pietiečių teisingumo sampratą. Bet 
aš nesuprantu, kaip jis tai galėtų sakyti, nepažeisdamas savo argumen- 
tacijos prielaidos: kad teisingumas yra ir gali būti tik socialinėse pras- 
mėse. Jis nedvejotų sutikdamas, kad Amerikos Pietų praktika išskyrė 
Juoduosius iš Pietų, taigi ir iš Jungtinių Valstijų politinės bendruome- 
nės. Bet juk tas išskyrimas buvo “teisingas" pagal tai, kokią “socialinę 
prasmę“ daugelis baltųjų pietiečių teikė narystei politinėje bendruo- 
menėje. Kuo remiantis kai kurių amerikiečių teisingumui teikiamai 
socialinei prasmei galima teikti pirmenybę prieš kitų amerikiečių tei- 
kiamą socialinę prasmę? Reliatyvizmas gali patenkinti aprašant tei- 
singumą, bet ar juo galima tenkintis normuojant teisingumą? 

Taigi galiausiai didžiausias Walzerio argumentacijos trūkumas, man 
atrodo, yra dėmesio procesui stoka. Tačiau prieš sustodamas prie šio 
trūkumo noriu dar kartą pabrėžti jo argumentacijos svarbą šio skyriaus 
problematikai. 

Detaliai aptardamas teisingumo prasmę įvairiose jo išskiriamose 
sferoje, jis solidžiai pagrindžia teiginį, kad universalūs substanciniai 
teisingumo (taigi ir bendrojo gėrio) principai pažeidžiami tos dilemos, 
kurią anksčiau minėjo mūsų Modernistas. Arba tokie principai yra 
tušti ar beveik tušti, nes jie yra pernelyg bendri, kad jais būtų galima 
lengvai pasitelkti skirstant įvairių tipų gėrybes, juolab konkrečiais 
atvejais; arba jei jie pakankamai konkretūs, kad duotų orientyrus, jie 
netinka tam tikroms gėrybių rūšims, juolab konkrečiais atvejais. 

Nors skirstomojo teisingumo ir bendrojo gėrio bendrieji principai 
nebūtinai turi būti visiškai neutralūs, jie negali daug duoti politinei 
santvarkai (ypač didelio masto ir sudėtingai) kaip konstituciniai (ar 

konstitutyviniai) principai. Geriausiu atveju jie gali pagelbėti kaip 
išeities taškai diskutuojant apie teisingumą, bendrąjį gėrį ir viešąją 
politiką, nusistovėjusią tarp politinės santvarkos narių. Pilietinis dia- 
logas nėra diskusija tarp profesionalų filosofų, dėmesingų abstrakčios 
ir griežtai pagrindžiamos argumentacijos subtilybėms. Pilietinėje dis- 
kusijoje tikslūs principai, iš kurių gali būti išvestos griežtos išvados, 
yra daug mažiau svarbūs negu normatyvinės orientacijos, įsitvirtinu- 
sios kultūroje, kuri gali būti vietinė ir parapinė, nacionalinė ar transna- 
cionalinė. Šios normatyvinės orientacijos dažniausiai nėra perdėm 
tikslios. Nors jos gali įtakoti diskusijos eigą ir esmę, jos jokiu būdu 
visiškai nenulemia jos rezultatų. 

Racionaliai pagrįstų moralinių kriterijų, apibrėžiančių teisingumą ar 
bendrąjį gėrį, ieškojimas, kuriuo taip karštai užsiiminėjo tiek daug 
moralės filosofų, didžia dalimi lieka tik intelektualinės pratybos, bū- 
dingos mažai intelektualų, daugiausia profesionalių filosofų, grupei. 
Žinoma, šio ieškojimo rezultatai gali šiek tiek įtakoti normatyvines 
orientacijas pilietinėje kultūroje, paremdami apytikrias aksiomas, to- 
kias kaip “Veikti taip, kad pasiektum didžiausią gėrį didžiausiam žmo- 
nių skaičiui" ar “Veikti taip, kad pasirūpintum blogesnėje padėtyje 
esančiųjų interesais prieš pasirūpinant geresnėje padėtyje esančiųjų 
interesais". Tačiau net tokios apytikrės aksiomos politinį gyvenimą 
veikia ne daugiau nei labai bendros orientacijos, dažniausiai pasižy- 
minčios neapibrėžtomis implikacijomis. Todėl aksiomų ir orientacijų 
interpretacija bei jų taikymas konkrečioms sferoms ir atvejams nela- 
bai panašus į profesionalių filosofų diskursą. Pilietinė diskusija vei- 
kiau yra palaidas pokalbio ir kontroversijų tarp politinių elitų, veikėjų 
ir piliečių procesas. 

Ar todėl mes turime atsisakyti siekti bendrojo gėrio substancinių 
principų filosofinio tobulinimo ir vietoj to stengtis praktiškai tobulinti 
procesus, per kuriuos šis gėris pasiekiamas? 


BENDRASIS GĖRIS IR KAIP SUBSTANCIJA, 
IR KAIP PROCESAS 


Praeitas skyrius mums paliko tris svarbiausius klausimus: (1) 
Į kieno gėrį turi būti atsižvelgiama apibrėžiant bendrąjį gėrį? (2) Kaip 

jis gali būti geriausiai apibrėžiamas priimant kolektyvinius sprendi- 
mus? (3) Kas, kalbant substanciškai, yra bendrasis gėris? 

Pirmuoju klausimu įrodinėjau, kad priimant kolektyvinį sprendimą 
turi būti atsižvelgiama į gėrį visų tų asmenų, kuriuos tas sprendimas 
žymiai veikia. 

Bet toks teorinis imperatyvas nedaug padeda ieškant atsakymų į ant- 
rąjį ir trečiąjį klausimus. Kaip matėme šiame ir ankstesniame skyriuose, 
pliuralizmas apsunkina antrojo klausimo patenkinamo sprendimo sura- 
dimą, kadangi, be kita ko, jis iš mūsų reikalauja nuspręsti, kaip mes 
turime apibrėžti, koks junginys (ar junginio tipas) tinka priimti demo- 
kratiniams sprendimams. Tačiau mes jau numatėme bent dalį atsakymo, 
kuris, mano galva, susideda iš kelių dalių. Tas junginys turi valdytis per 
demokratinį procesą. Be to, tas junginys turi būti pateisinamas kaip 
santykinai autonomiškas demokratinis junginys ta prasme, kad jis pa- 
tenkina demokratinio junginio kriterijus, išskleistus 14 skyriuje.? Ga- 
liausiai jis turi apimti visus suaugusius asmenis, kurių interesai Žymiai 
veikiami, o jeigu tai neįmanoma, kuo daugiausia tų, kurie gali būti 
realiai priskirti. Žinoma, paskutinis punktas iškelia naujus klausimus, 
bet griežti teoriniai atsakymai į juos yra neįmanomi. Vietoj to, jie 
reikalauja praktinių sprendimų, susietų su vietos ir laiko ypatybėmis. 

Kai dėl trečiojo klausimo, dabar turėtų būti akivaizdu, kad man 
atrodo klaidinga gėrio ieškoti tik kolektyvinių sprendimų padariniuo- 
se ir ignoruoti gėrį, susijusį su tomis procedūromis, per kurias tie 
sprendimai priiminėjami. 

Teisinga, kad daugelio asmenų turimos vertybės ar interesai — jų 
bendrasis gėris — kartais gali apimti (kaip vieną kraštutinumą) verty- 
bes, susijusias su gana specifiniais objektais, veiksmais ir santykiais, 
kuriais asmenys disponuoja ar kuriuos vertina vartodami, naudodami, 
sąveikaudami ir pan. Bet juo jie konkretesni, juo labiau tikėtina, kad 
Žmonės nesutars dėl jų konkrečios vertės. Tikrai, konkrečiausioje situ- 
acijoje mes labiau linkę kalbėti apie “skonius", dėl kurių, kaip žinoma, 
Žmonės nesutaria, negu apie “vertes", kurių atžvilgiu pagrįstai galime 
tikėtis šiokio tokio sutarimo. Štai kiekvienas ar beveik kiekvienas kick 
vertina maistą, bet ne visi mes sutariame dėl maisto skonio. Apskritai 
bendruomenės gyvenimui ir nebūtina, kad mes dėl to sutartume. Pana- 
šiai, nors mes galime labai vertinti galimybes tam tikru būdu veikti 
(pvz., pasirinkti), be to, mes linkę sutikti, kad labai svarbu išsaugoti 

šias galimybes, mums nebūtina susitarti dėl konkrečių pasirinkimų. 
Galimybė nesutarti dėl konkrečių pasirinkimų būtent ir yra toji prie- 
žastis, dėl kurios branginamos sąlygos, atveriančios šią galimybę. Be 
to, mes visi galime sutikti su Tradicionalistu, kad kiekvieno (ar, kam 
pritartų net Modernistas, beveik kiekvieno) gerovės įgyvendinimo la- 
bui, mums reikia taikos, tvarkos, klestėjimo, teisingumo ir bendruo- 
menės. Bet kaip teisingai pabrėžė Modernistas, jei, kaip paprastai 
būna, negalima išvengti kompromisų, mes veikiausiai nesutartume dėl 
skirtingų kompromisų priimtinumo. 

Taigi mūsų bendrasis gėris — tas gėris ir interesai, kuriuos mes 
dalinamės su kitais — retai susideda iš konkrečių objektų, veiksmų ir 
santykių; dažniausiai jis susideda 1š tokių veiksmų, procedūrų, institu- 
cijų 1r procesų, kurie, vėl pasinaudojus Tradicionalisto terminais, įgy- 
vendina mūsų ir kitų gerovę. Žinoma, kalbama ne apie "kiekvieną", 
bet apie asmenų skaičių, pakankamą tam, kad veiksmai, procedūros ir 
t.t. būtų priimtinos ir galbūt net brangintinos. 

Nors aš abejoju, ar būtų įmanoma tiksliai nustatyti, kokios turėtų 
būti šitos procedūros, per svarbiausius šios knygos argumentus buvo 
pamėginta atskleisti kai kuriuos jų esminius sandus. Pirmiausia jie 
apimtų bendrus demokratinio proceso bruožus, nurodytus 8 skyriuje. 
Vienas jų, apsišvietusio supratimo kriterijus, ypač susijęs su mūsų 
problema. Jį pateikdamas sakiau, kad nežinau, kaip tą kriterijų išreikš- 
ti, nevartojant daugiareikšmių, todėl neapibrėžtų žodžių. Tačiau vis 
dėlto aš pateikiau tokį formulavimą: kad tiksliai išreikštų savo prefe- 
rencijas, 


kiekvienas pilietis privalo turėti tinkamas ir lygias galimybes suvokti ir 
įtvirtinti (per laiką, reikalingą priimti sprendimui) konkretų pasirinkimą, 
kuris geriausiai tarnautų piliečio interesams. 


13 skyriuje aš šiek tiek išplėčiau apsišvietusio supratimo prasmę, 
pateikdamas tokį apibrėžimą: 


Asmens gėris ir interesas yra tai, ką tas asmuo pasirinktų geriausiai supras- 
damas šio pasirinkimo padarinius ir jo svarbiausias alternatyvas. 


Tvirtinau, kad šis apsišvietusio supratimo kriterijus dabar gali reikš- 
ti, kad asmenys, savo interesus suprantantys ką tik pateikta prasme, 
turi apsišvietusį savo interesų supratimą. 

Pratęsdamas šią mintį, dabar aš teigiu, kad bendrojo grupės narių 
gėrio prasmės esminis sandas yra tai, ką tie nariai pasirinktų, jei jie 
turėtų geriausią įmanomą supratimą tų padarinių, kuriuos sukeltų jų 
pasirinkimas ir jo svarbiausios alternatyvos. Kadangi reikalingas apsi- 
švietęs supratimas, galimybes įgyti apsišvietusį supratimą aš irgi siū- 
lyčiau laikyti esminiais bendrojo gėrio sandais. Negana to, demokrati- 
nio proceso teisės ir galimybės yra bendrojo gėrio sandai. Net dar 
plačiau: kadangi poliarchijos institutai yra būtini demokratiniam pro- 
cesui įgyvendinti dideliu mastu, šalies dydžio junginyje visi poliarchi- 
jos institutai taip pat turi būti laikomi bendrojo gėrio sandais. 


ŠEŠTA DALIS 


Į TREČIĄJĄ 
TRANSFORMACIJĄ 


DVIDEŠIMT ANTRAS SKYRIUS 


Demokratija 
rytdienos pasaulyje 


Demokratinio proceso vizija, orientavusi šioje knygoje 1š- 
skleistą argumentaciją, išplečia žmogaus galimybes iki jų ribų, o gal ir 
už jų. Tai vizija tokios politinės sistemos, kurios nariai traktuoja vie- 
nas kitą kaip politiškai lygius, yra kolektyviai suverenūs ir turi visus 
tuos sugebėjimus, resursus ir institutus, kurie reikalingi tam, kad jie 
galėtų valdytis patys. 

Įrodinėjau, kad demokratinis procesas mažų mažiausiai trejetu po- 
žiūrių pranašesnis už kitus įmanomus žmonių valdymo būdus. Pirma, 
jis įtvirtina laisvę tokiu mastu, kuris nepasiekiamas jokiai įmanomai 
alternatyvai. Tai individualaus ir kolektyvinio apsisprendimo laisvė; 
tai jo skatinama ir įgalinama moralinės autonomijos laisvė; tai platus 
diapazonas kitų, konkretesnių, laisvių, neatskiriamų nuo demokratinio 
proceso, jį įgalinančių, arba egzistuojančių todėl, kad žmonės, remian- 
tys demokratinio proceso idėją ir praktiką, be to, yra - tai akivaizdus 
istorinis faktas — linkę kilniadvasiškai paremti ir kitokias laisves. 
Antra, demokratinis procesas skatina žmogaus brendimą, visų pirma 
ugdydamas sugebėjimą apsispręsti, moralinę autonomiją ir atsakomy- 
bę už savo pasirinkimus. Pagaliau tai tikriausias būdas (nors jokiu 
būdu netobulas) apsaugoti ir įtvirtinti tuos interesus ir gėrybes, kurias 
žmonės dalijasi su kitais. 

Jei demokratijos idėja ir praktika pagrįsta laisvės, žmogaus brandos 
1r bendrųjų interesų puoselėjimo bei įtvirtinimo vertybėmis, demokra- 
tijos idėja ir praktika suponuoja dar ir tris lygybės rūšis: visų asmenų 
prigimtinę moralinę lygybę; lygybę, išreikštą prielaida, kad subrendę 

asmenys turi teisę į asmeninę autonomiją, patys nustatydami, kas 
jiems geriausia; ir šių dviejų lygybės formų nulemtą piliečių politinę 
lygybę, kurią apibrėžia demokratinio proceso kriterijai. 

Glaudus ryšys tarp demokratijos ir tam tikrų lygybės rūšių veda prie 
lemtingos moralinės išvados: jei laisvė, savibranda ir bendrų interesų 
įtvirtinimas yra geri tikslai, ir jei asmenys yra esmingai lygūs jų mora- 
linės vertės požiūriu, tada galimybės pasiekti šias gėrybes turi būti 
paskirstytos visiems lygiai. Šiuo požiūriu demokratinis procesas tam- 
pa skirstomojo teisingumo prielaida. Taigi demokratinis procesas pa- 
teisinamas ne tik jo galutinių vertybių, bet ir kaip būtina skirstomojo 
teisingumo sąlyga. 

Tačiau demokratinis procesas neegzistuoja ir negali egzistuoti kaip 
bekūnė esybė, atitraukta nuo istorinių sąlygų ir istoriškai sąlygotų 
žmonių. Jo galimybės ir ribos labai priklauso nuo egzistuojančių ir 
atsirandančių socialinių struktūrų bei sąmonės. Tačiau, kadangi de- 
mokratinė vizija yra tokia viliojanti, ji visada mus stumia pažvelgti už 
egzistuojančių struktūrų bei esamo sąmoningumo ribų ir pralaužti jas. 
Pirmoji demokratinė transformacija pralaužė ankstesnes tradicinės ma- 
žumos valdžios - monarchijos, aristokratijos, oligarchijos ar tironi- 
jos — ribas ir sukūrė naujas struktūras bei įsitikinimus, orientuotus į 
daugumos valdžią demokratiniuose ar respublikiniuose miestuose-val- 
stybėse. Po dviejų tūkstantmečių antroji demokratinė transformacija 
pralaužė ankstesnių struktūrų ir įsitikinimų ribas, demokratijos idėją 
apdairiai pritaikydama didelio masto nacionalinei valstybei. Dėl to 
poliarchijos institucijos išstūmė senesnes institucijas ir įsitikinimus, 
orientuotus į miestų-valstybių respublikonizmą ar į centralizuotos mo- 
narchijos ir feodalizmo liekanas. 

Ar galima tikėtis trečiosios demokratijos ribų ir galimybių transfor- 
macijos? Demokratijos vystymosi istorija mus padrąsina, bet kartu 
įspėja. Juk demokratijos istorija apima ir nesėkmes, ir sėkmes: nesėk- 
mingas pastangas peržengti egzistuojančias ribas, laikinas pergales, 
po kurių seka triuškinantys pralaimėjimai, o kartais utopines pretenzi- 
jas, pakeičiamas rezignacijos ir nevilties. Reiklaus idealo fone bet 
kokios realios demokratijos trūkumai yra tokie aiškūs ir dideli, kad šis 
akivaizdus idealo ir tikrovės neatitikimas nuolat žadina viltis, kad 
idealas gali būti kažkaip įgyvendintas. Bet galimi sprendimai dažnai 
pasirodo esą sunkiai pasiekiami, ir tie, kurie taip lengvai kuria idealią 

demokratiją savo vaizduotėje, netrukus pamato, kad daug sunkiau (ar 
išvis neįmanoma) šį idealą įgyvendinti realiame pasaulyje. 

Turėdamas galvoje šias išlygas, norėčiau apsvarstyti tris galimas 
permainas, kurios gali atvesti prie trečiosios demokratinės transfor- 
macijos. 


1. Poliarchijos sąlygų pasikeitimai skirtingose šalyse gali pakeisti po- 
liarchijų skaičių. Vienu kraštutiniu atveju poliarchija gali išlikti 
nedaugelyje šalių, kur šios sąlygos yra ypač palankios; kitu [kraštu- 
tiniu] atveju ji gali išsiplėsti, apimdama šalis, kuriose gyvena dau- 
guma pasaulio Žmonių. 

2. Politinio gyvenimo masto pasikeitimai gali dar kartą labai pakeisti 
demokratinio proceso ribas ir galimybes. 

3. Struktūrų ir sąmonės pokyčiai gali paskatinti labiau demokratizuoti 
politinį gyvenimą kai kuriose dabar poliarchiškai besivaldančiose 
šalyse. Pavyzdžiui, demokratiškesnė visuomenė gali atsirasti dėl 
žymiai didesnio piliečių politinių resursų ir galimybių sulyginimo 
ar dėl demokratinio proceso perkėlimo į svarbias institucijas, iki tol 
valdytas nedemokratiškai. 


Dvi pirmas galimybes aš aptarsiu šiame skyriuje, o trečią - kitame. 


DEMOKRATIJOS PERSPEKTYVOS 
NEDEMOKRATINĖSE ŠALYSE 


Nors demokratinių idėjų ir demokratinės praktikos galia augo 
ir nyko istoriškai, iki XX a. demokratinės valstybės egzistavo, jei išvis 
egzistavo, tik keliose pasaulio vietose, tik keletą amžių, ir turėjo to- 
kius piliečių korpusus, kurie visada išskirdavo visas moteris ir dalį 
(dažnai daugumą) vyrų. Dvidešimtasis amžius, ypač jo antroji pusė, 
patyrė keturias svarbias pasaulinio demokratijos konteksto permainas. 
Demokratiniu požiūriu problemiškiausia permaina vis dar vyksta: lem- 
tingų sprendimų mastas išsiplėtė už nacionalinės valstybės ribų ir 
apėmė transnacionalines įtakos bei galios sistemas. Šios permainos 
įtaka demokratijos riboms ir galimybėms bus nagrinėjama kitame skir- 
snyje. Dabar trumpai apžvelgsiu kitas permainas. 

Kaip minėjau įvade, viena tokia permaina yra beveik visuotinė vėly- 
vojo XX a. valdovų, įskaitant ir nedemokratinių režimų valdovus, 
pastanga eksploatuoti “liaudies valdžios" idėją įteisinti savo valdžiai. 
Niekada rašytinėje istorijoje valstybių vadai taip plačiai nesirėmė de- 
mokratijos idėjomis savo valdžiai įteisinti, nors šis rėmimasis gali 
pasireikšti tik kaip pastanga pateisinti autoritarinę valdžią kaip būtiną 
tarpinę grandį pereinant prie tikros ar grynos demokratijos. Kita per- 
maina yra tas mastas, kuriuo demokratinės šalys, turinčios modernias 
dinamines pliuralistines visuomenes, likusiam pasauliui teikia santy- 
kinai pageidautinos, nors gal ir tolimos ateities vaizdinius, o kartais ir 
apytikrius modelius. Kad poliarchija 11 MDP visuomenės tapo pa- 
trauklesnės visam pasauliui, aiškintina ne tik jų laimėjimais, bet ir 
svarbiausių alternatyvų — autoritarinių režimų ir centralizuotai valdo- 
mų ekonomikų —- nesėkmėmis. Paskutinė permaina, kurią verta pami- 
nėti, yra nepaprasta tiesioginė, visą pasaulį apimanti poliarchiškai 
valdomų ir MDP visuomenes sukūrusių šalių įtaka ekonominiam gy- 
venimui, kariniams ir saugumo reikalams, masinei ir elitinei kultūrai 
bei daugeliui kitų dalykų. Dėl šių šalių įtakos parama, kurią jos teikia 
demokratijos raidai nedemokratinėse šalyse, tapo potencialiai svar- 
besnė negu bet kada anksčiau. Bet lygiai taip pat išaugo jų abejingumo 
ar priešiškumo neigiamos įtakos svarba. 


Poliarchijos ateities variantai 


Galima numatyti keletą įmanomų poliarchijos būsimajame pa- 
saulyje variantų. Optimistinis scenarijus pranašautų jos nuolatinį ilga- 
laikį plėtimąsi, kai vis daugiau nedemokratinių šalių politines institu- 
cijas transformuotų į poliarchiją. Pesimistinis scenarijus numatytų 
i1gai trunkantį žlugimą, kai sąlygos poliarchijai tampa vis nepalankes- 
nės, ypač tose šalyse, kurios tik neseniai įgyvendino ar atkūrė poliar- 
chiją. Esama kitos galimybės, kad paribio šalys svyruos tarp poliarchi- 
jos ir nedemokratinių režimų (plg. Huntington 1984). Ir dar vienos: 
nors kai kurios šalys valdomos nedemokratinių režimų taps poliarchi- 
jomis, kai kurias dabartines poliarchijas išstums nedemokratiniai reži- 
mai; taigi apžvelgiamoje ateityje poliarchijų skaičius, lyginant su tuo, 
kuris yra dabar, svyruos nežymiai. 

Trumpai apmąstykime galimybę, kad palanki poliarchijų skaičiaus 
didėjimo praeitame amžiuje tendencija tęsis daugiau ar mažiau neapi- 
brėžtą laiką. Galima tarti, kad ši tendencija tęstųsi, jei palankios po- 
liarchijai sąlygos stiprėtų vis didesniame šalių skaičiuje. Dėl to dauge- 
lyje šalių, iki tol valdytų nepoliarchinių režimų, poliarchijos institutai 
ne tik atsirastų, bet susiformuotų į stabilias poliarchijos sistemas. 

Kaip sakiau 18 skyriuje, esama penkių stabiliai poliarchijai palankių 
sąlygų: kad įsigytų ir palaikytų savo valdžią, lyderiai nesinaudoja 
svarbiausiais smurtinės prievartos įrankiais, ypač policija ir kariš- 
kiais; egzistuoja moderni, dinamiška, organizaciniu požiūriu pliurali- 
stinė visuomenė; konfliktinės subkultūrinio pliuralizmo potencijos nėra 
pernelyg didelės; šalies žmonės, ypač politiškai aktyvus stratas, pasi- 
žymi tokia politine kultūra ir įsitikinimų sistema, kuri yra palanki 
demokratijos idėjai bei poliarchijos institutams; išorinės įtakos ar kon- 
trolės poveikis yra arba nežymus, arba aiškiai palankus. 

Tarkime, kad apžvelgiame pasaulį, ieškodami šalių, kur visos tos 
penkios sąlygos yra reliatyviai stiprios, tačiau nedemokratinis reži- 
mas išlieka. Tokių šalių, man atrodo, per mažai, kad pagrįstų karštą 
pirmojo scenarijaus optimizmą. 

Kaip dėl antrojo? Ar, apversdama aukštyn kylančią XX a. kreivę, 
poliarchinė demokratija nepasuks į ilgalaikį nuosmukį? Siekdami apy- 
tikrio atsakymo turime išskirti dvi nevienodas poliarchijos žlugimo 
aplinkybes: “senųjų" ir “brandžiųjų" poliarchijų, vyraujančių šalyse, 
kur atitinkamos institucijos egzistavo per vieną ar daugiau kartų, žlu- 
gimą; ir “naujų" poliarchijų, esančių šalyse, kur poliarchija egzistavo 
trumpiau nei viena karta, žlugimą. 

Garsi Tocgueville'io argumentacija, pateikta knygoje Apie demo- 
kratiją Amerikoje, gali būti interpretuojama kaip spėjimas, kad per 
tam tikrą laiką, leidžiantį lygybės jėgoms subrandinti vaisius, demo- 
kratinės sistemos bus linkusios į savigriovą dėl būtino ryšio tarp lygy- 
bės bei demokratijos iš vienos pusės, ilgalaikių lygybės padarinių — iš 
kitos.! Demokratinių institucijų žlugimas ir jas išstūmusių autoritari- 
nių režynų atsiradimas Italijoje, Vokietijoje, Austrijoje ir Ispanijoje 
nuo 1923 iki 1936 metų, daugelio stebėtojų požiūriu, patvirtino Toc- 
gueville'io spėjimą. Kaip pastebėjau 17 skyriuje, po dešimtmečių plė- 
timosi, poliarchijos žlugimas šiose šalyse, rodos, pranašavo tolydinį 
demokratijos perspektyvų pasaulyje nuosmukį. Tačiau, kaip matėme, 

ši atžanga buvo tik laikina. Nuo penktojo dešimtmečio poliarchijų 
skaičius labai išaugo. 

Tirdami demokratijų žlugimo šiame šimtmetyje istoriją, pastebime 
stulbinantį faktą: tose šalyse, kur poliarchijos institucijos egzistavo 
dvidešimt ar daugiau metų, demokratijos žlugimas ir ją išstūmusių 
autoritarinių režimų atsiradimas yra nepaprastai retas dalykas.2 Žino- 
ma, keliose šalyse stabili poliarchija buvo išstumta nedemokratinių 
režimų, įvestų karine jėga, kaip Belgijoje, Danijoje, Olandijoje ir Nor- 
vegijoje Antrojo pasaulinio karo metais. Bet kai tik išorinės karinės 
Jėgos šiose šalyse nebeliko, poliarchija buvo atkurta. 

Kita medalio pusė akivaizdžiai rodo, kad demokratijos žlugimas 
būdingas naujoms poliarchijoms, t.y. toms šalims, kuriose demokrati- 
nės institucijos egzistavo trumpiau nei dvidešimt metų. Daugumoje 
tokių šalių demokratiniai įpročiai ir demokratinė praktika turėjo visai 
negilias šaknis. Nenuostabu, ypač jei atsižvelgsime į visas kitas labai 
nepalankias sąlygas, kad Afrikoje parlamentines sistemas, išstūmu- 
sias kolonijinę valdžią, be keleto išimčių netrukus išstūmė karinės 
diktatūros ir asmeninės autokratijos. Tačiau net Europoje ir Lotynų 
Amerikoje daug šalių, kur demokratija užleido vietą diktatūrai, nepa- 
Jėgė subrandinti giliai įsišaknijusios demokratinės kultūros. Pavyz- 
džiui, Vokietijoje 1933 m. demokratinė valdžia tik visai neseniai buvo 
pakeitusi nedemokratinę sistemą, būtent tradicinio tipo autoritarinį 
režimą. Kai kuriose šalyse, kur žlugo demokratija, politinė opozicija, 
atsiradusi šalia uždaro oligarchijos rato, buvo tik neseniai gavusi po- 
litines teises. Kitose šalyse, kaip Italijoje nuo 1923 iki 1925 m. ir 
Čilėje 1973 m., trumpesnis nei karta laikas praėjo nuo to, kai balsavi- 
mų teisė buvo suteikta daugumai vyrų. Keliose šalyse, tokiose kaip 
Argentina 1930 m. ir Kolumbija 1949 m., naujai įvestos demokratinės 
institucijos ne tik buvo trapios, bet ir žlugęs režimas geriausiu atveju 
buvo tik iš dalies demokratizuota tradicinė oligarchija. Negana to, 
daugumoje tų šalių didžioji dalis vadovybės ir, kiek įmanoma nustaty- 
ti, paprastų gyventojų, buvo priešiškai nusiteikusi politinės lygybės, 
demokratinių idėjų ir demokratinių institucijų atžvilgiu. Ž 

Iš šio four d'horizon darau išvadą, kad veikiausiai nei optimistinis, 
nei pesimistinis scenarijus nėra teisingas. Jei nebus didžiulės katastro- 
fos, tokios kaip gilus ir ilgalaikis ekonominis nuosmukis ar branduoli- 
nis karas, poliarchija išliks daugumoje šalių, kur demokratinės institu- 

cijos egzistavo per vieną ar daugiau kartų. Šio stabilių demokratijų 
branduolio paribyje veikiausiai pasitaikys abiejų tipų transformacijų. 
Kai kuriose šalyse, valdomose nedemokratinių režimų, stiprės sąly- 
gos, palankios poliarchijai ir dėl to gali būti įvesta poliarchija. Keliose 
tokio tipo šalyse poliarchija gali net sustiprėti ir stabilizuotis, šitaip 
prisišliedama prie stabilių poliarchijų branduolio. Priešingai, kai ku- 
riose šalyse nepalankios sąlygos gali visai palaužti naujai atsiradusias 
demokratines valdžias. 

Jei šis scenarijus pasirodytų esąs apytikriai teisingas, tada stabilių 
demokratijų branduolys ir toliau darys didžiulę įtaką visam pasauliui; 
daugumoje šalių, valdomų demokratinių arba nedemokratinių režimų, 
lyderiai ir toliau prisiekinės “liaudies valdžia", grįsdami savo valdžios 
teisėtumą; tačiau didžioji dauguma šalių bus valdoma nedemokratinių 
režimų. 


Mintys apie nedemokratiją 


Nors aš skyriau daug dėmesio priežiūrai ir jos pretenzijoms, 
galimybių universumą galiausiai padalinau į demokratiją ir nedemo- 
kratiją. Aptarinėdamas daugelį demokratijos idėjoje ir praktikoje glū- 
dinčių keblumų, dažniausiai sąmoningai ignoravau tokias pat sudėtin- 
gas nedemokratinių sistemų struktūras. Bet jei demokratams lemta 
gyventi pasaulyje, kur esama ir demokratijų, ir nedemokratijų, kaip ir 
ką jie gali galvoti apie nedemokratinius režimus? 

Rimtas atsakymas į šį klausimą reikalautų atskiros knygos, tad aš 
nesistengsiu jo pateikti šioje knygoje. Nežiūrint to, labai noriu aptarti 
keletą dalykų, kurie, man atrodo, tiesiogiai sieiasi su šios knygos 
tikslais. 

Norėtųsi šio pasaulio moralinę ir empirinę painiavą įsprausti į ap- 
gaulingą manichėjišką tvarką. Demokratui kyla pagunda pasaulį tvar- 
kingai padalinti į demokratijas, kurios iš anksto laikomos geromis, ir 
nedemokratijas, kurios laikomos blogomis. Tačiau toks manichėjiškas 
padalijimas yra moraliai nepakankamas, empiriškai klaidinantis ir po- 
litiškai neprotingas. 

Jis empiriškai klaidinantis (todėl moraliai nepakankamas ir tikriau- 
siai vedantis prie neprotingos politikos), nes net jeigu mes šalis vertin- 

tume vien pagal demokratinius kriterijus, pamatytume, kad šalys, ne- 
pasiekusios visiškos poliarchijos lygmens, yra nepaprastai įvairios. 
Vienu kraštutiniu atveju kai kuriose šalyse, nepasiekusiose poliarchi- 
jos lygmens, politinės institucijos yra beveik tokios pat demokratiškos 
kaip ir šalyse, esančiose virš to slenksčio; kitu kraštutiniu atveju esa- 
ma šalių, kuriose nėra jokių poliarchinės demokratijos institucijų. 

Tačiau net demokratiniai kriterijai pernelyg supaprastina vertinimą. 
Vertindami nedemokratinį režimą mes turime spręsti apie kaitos dina- 
miką ir ypač apie kaitos kryptį bei spartumą. Sparčiai smunkanti pu- 
siau poliarchija netapati pusiau poliarchijai, laipsniškai judančiai visi- 
škos poliarchijos link. Net labai represyvūs režimai nėra moraliai ir 
empiriškai tapatūs, jei jų kaitos dinamika yra radikaliai skirtinga. 
Vertindami nedemokratinius režimus, mes taip pat turime prisiminti, 
kad istorijoje demokratizacijos tempas dažniausiai buvo lėtas — nacio- 
nalinių valstybių atveju jis apėmė keletą amžių. Todėl mums reikia 
turėti galvoje tą faktą, kad necdemokratiniai režimai gali nepaprastai 
įvairuoti priklausomai nuo svarbių iki demokratinių institucijų egzi- 
stavimo ar augimo masto. Tokios institucijos yra: raštingumas, švieti- 
mas, Žmogaus teisės, sąžininga bei nepriklausoma teisinė sistema, 
organizacijų autonomija bei pliuralizmas, turto bei pajamų pasiskir- 
stymas ir t.t. Pavyzdžiui, mes negalime neapgalvotai atmesti galimy- 
bės, kad kokioje nors šalyje, valdomoje tradicinės oligarchijos, kurios 
turima smurtinės prievartos monopolija daro neįmanoma taikingą per- 
mainą, revoliucinio nedemokratinio režimo įgyvendintos permainos 
gali padėti pamatus galutiniam demokratinės sistemos įsitvirtinimui. 

Mąstydamas apie poliarchijai palankias sąlygas esu priverstas prici- 
ti išvadą, kad demokratinių šalių sugebėjimas nedemokratinius reži- 
mus transformuoti į stabilias poliarchijas yra labai ribotas neilgoje 
istorinėje perspektyvoje. Sėkmingas įsikišimas reikalauja neįprasto 
palankių sąlygų susiklostymo; tokias sąlygas po Antrojo pasaulinio 
karo sąjungininkai rado Vokietijoje, Austrijoje ir Japonijoje. 

Bet aš manau, kad per ilgą laiką demokratinės šalys gali daryti įtaką, 
jei jos atkakliai vykdys politiką, skatinančią permainas, palankias 
demokratijai, ir slopinančią permainas, trukdančias jai atsirasti. Jei 
Jungtinės Valstijos būtų atkakliai vykdžiusios tokią politiką Lotynų 
Amerikoje per XX a., esu įsitikinęs, kad demokratinės institucijos 
būtų anksčiau ir giliau įsišaknijusios didesniame skaičiuje Lotynų 

Amerikos šalių, negu yra dabar. Tačiau Jungtinės Valstijos nevykdė 
tokios politikos. Priešingai, daug dažniau jų tiesioginis ar netiesiogi- 
nis kišimasis susilpnino demokratinių institucijų plėtotę Lotynų Ame- 
rikoje. 

Net jei Jungtinės Valstijos ir kitos demokratinės šalys vykdytų poli- 
tiką, palankesnę demokratijos evoliucijai nedemokratinėse šalyse, vis 
dėlto esminių sąlygų pokyčiai būtų lėti. Nemanau, kad politiniai ir 
kariniai lyderiai, politinius tikslus nuo seno įpratę įgyvendinti jėga, 
savo didžiulius resursus aukotų ant demokratijos altoriaus. Socialinių 
ir ekonominių struktūrų transformacija taip pat lėta. Jei mes ko nors ir 
išmokome iš užsienio ekonominės paramos tiekimo, tai tik vieną daly- 
ką: modernios, dinamiškos, pliuralistinės visuomenės raidai nepakan- 
ka tik užsienio pagalbos; ši raida priklauso nuo ankstesnių sąlygų, 
apimančių kultūrinius veiksnius, kurie savaime nėra ypač gerai supra- 
sti. Juk demokratinių įsitikinimų sistema ir kultūra negali atsirasti per 
trejetą mėnesių. Be to, ir subkultūrinių konfliktų šaknys paprastai yra 
pernelyg gilios, kad jas išrautų išorinis įsikišimas. 

Taigi demokratijos šalių piliečiams būtų išmintinga pripažinti, kad 
įžvelgiamoje ateityje daug (jeigu ne dauguma) pasaulio šalių nebus 
demokratiškos. Nepaprasta nedemokratinių šalių režimų įvairovė rei- 
kalauja skirtingų empirinių bei moralinių vertinimų ir tvirto “ne" ma- 
nichėjiškam dualizmui. 

Demokratijos šalių sugebėjimas įgyvendinti demokratiją kitose ša- 
lyse veikiau liks ribotas. Tačiau demokratijos šalys gali pagelbėti 
nedemokratinių šalių demokratizavimui, vykdydamos ilgalaikę politi- 
ką, nukreiptą į pamatinių sąlygų, palaikančių stabilią poliarchiją, per- 
mainas. 


POLITINIO GYVENIMO MASTO PERMAINOS 


Pirmosios demokratinės transformacijos ribos ir galimybės 
buvo nulemtos Graikijos, Romos (net tada, kai respublika peržengė 
miesto ribas), Viduramžių bei Renesanso Italijos miestų-valstybių struk- 
tūrų ir sąmonės, kurią savo ruožtu giliai įtakojo mažas miesto-valsty- 
bės mastas. Nedidelis miestas su savo ribotu demu teikė teorines 
galimybes tiesioginiam dalyvavimui, - galimybes, išnaudotas ne visa- 

da, — kuris išnyko didesnio masto nacionalinėje valstybėje. Be to, 
pilietinė dorybė buvo tikėtinas idealas, net jeigu politiniame gyvenime 
paprastai ir neveikęs. Bendrasis gėris — taip buvo įmanoma tikėti — 
gali būti suprantamas piliečiams, o bendra pilietinė kultūra piliečiuose 
gali sėkmingai ugdyti troškimą siekti bendrojo gėrio. 

Antroji transformacija kartu susiaurino ir išplėtė demokratijos ri- 
bas. Esant didesniam politinės santvarkos nacionalinėje valstybėje 
mastui, tiesiogines dalyvavimo formas turėjo beveik išstumti atstova- 
vimas. Demo tiesioginis dalyvavimas nacionalinėje įstatymų leidybo- 
je diskutuojant bei balsuojant čia ir dabar vykstančiose asamblėjose 
buvo nebeįmanomas, net jei kai kuriose šalyse piliečiai galėjo tiesio- 
giai dalyvauti mažų vietinių junginių valdyme. Tačiau nors demokra- 
tijos galimybės susiaurėjo vienu požiūriu, jos išsiplėtė kitu. Atstova- 
vimas sulaužė visus teorinius barjerus, ribojančius demokratinio jun- 
ginio mastą. Dabar įstatymo valdžia galėjo apimti visą šalį, kas seno- 
jo miesto-valstybės idealo požiūriu buvo neįmanoma. Vienodas įsta- 
tymo įtvirtintų teisių tinklas dabar galėjo apimti visą tautą. Kaip tik 
todėl chronišką miestų-valstybių ligą - aršų konfliktą tarp daugybės 
mažų nepriklausomų vietovių — išstūmė visuotinė privaloma įstatymų 
sistemą. 

Be to, nacionalinė valstybė apėmė daug didesnę įvairovę grupių ir 
interesų, kurie, kaip pasirodė, kažkaip gali taikingai gyventi kartu. Be 
to - ko bijojo Rousseau ir ką vėliau palankiai aprašė Tocgueville'is, - 
demokratija nacionalinėje valstybėje ne tik toleravo, bet ir skatino 
visų rūšių santykinai autonomiškų asociacijų — politinių, socialinių, 
ekonominių, kultūrinių - kūrimąsi. Senesnės monistinės demokratijos 
vizijos susidūrė su pliuralistine tikrove. Politinis konfliktas buvo aiš- 
kiai neišvengiamas. Dėl to laipsniškai buvo suprasta, kad ne konsen- 
sas, 0 veikiau konfliktas yra normalus ir (sunkiai apibrėžiamose ribo- 
se) net sveikas politinio gyvenimo bruožas. 

Kaip tolesnis pastangų demokratinį procesą pritaikyti didelio masto 
nacionalinei valstybei padarinys, atsirado politinė praktika ir politinės 
institucijos (tokios, kaip politinės partijos), kurios buvo nežinomos 
miestams-valstybėms. Pasaulyje pasirodė naujas politinės santvarkos 
tipas — poliarchija. Institucijos, poliarchiją skyrusios nuo kitokių po- 
litinių santvarkų, irgi reikalavo politinių ir pilietinių teisių sistemų, 
daug visapusiškesnių negu egzistavusios iki tol ar egzistuojančios 

šiuo metu nedemokratiniuose režimuose. Todėl nors antroji transfor- 
macija drastiškai sumažino galimybes tiesiogiai dalyvauti nacionali- 
nei valdžiai priimant sprendimus ir faktiškai pašalino galimybę vi- 
siems piliečiams turėti harmoningą bendrojo gėrio viziją, ji nepapra- 
stai padidino skaičių žmonių, įtrauktų į bendrą teisinę bei konstitucinę 
sistemą ir besinaudojančių visapusišku lygių teisių korpusu. Nors pir- 
moji transformacija teisę valdyti perkėlė nuo kelių prie daugelio, tas 
“daugelis" veikiau buvo keli, o tie, kurie buvo išskirti, realiai buvo 
veikiau daugelis. Priešingai, po to, kai demokratinėse šalyse pasibaigė 
antroji transformacija (ne be rimtos kovos), lygios pilietybės teisės 
faktiškai buvo suteiktos visiems suaugusiems asmenims. 

Ar dabar mes nesame kito sprendimų priėmimo masto dramatiško 
augimo viduryje? Ir ar neatsitiks taip, kad ši permaina pasirodys 
esanti tokia pat svarbi demokratijai kaip ir masto pasikeitimas perei- 
nant iš miesto-valstybės į nacionalinę valstybę? 

Kokios nors šalies, net tokios didelės kaip Jungtinės Valstijos, ribos 
dabar yra daug mažesnės negu ribos tų sprendimų, kurie žymiai veikia 
pamatinius jos piliečių interesus. Šalies ekonominis gyvenimas, gam- 
tos aplinka, nacionalinis saugumas ir išlikimas labai ir galbūt vis labiau 
priklauso nuo tokių veikėjų ir tokių veiksmų, kurie yra už šalies ribų ir 
tiesiogiai nepalenkti jos valdžiai. Taigi demo nariai negali remtis nei 
nacionaline valdžia, nei juolab savo vietinėmis valdžiomis, kad tiesio- 
giai kontroliuotų išorės veikėjus, kurių sprendimai lemia jų gyvenimą. 
Vyksta kažkas panašaus į antrąją transformaciją, tik pasaulinio masto. 
Kaip nacionalinės valstybės atsiradimas sumažino vietinių gyventojų 
galimybę kontroliuoti jiems gyvybiškai svarbius reikalus, remiantis 
vietinėmis valdžiomis, taip ir transnacionalinių veiklos formų bei spren- 
dimų plėtimasis sumažina šalies piliečių galimybę kontroliuoti jiems 
gyvybiškai svarbius reikalus remiantis nacionaline valdžia. Šiuo po- 
žiūriu atskirų šalių valdžios tampa vietinėmis valdžiomis. 


Autonominės demokratinės valstybės mitas 


Kaip ši nauja permaina transformuoja demokratijos ribas ir 
galimybes? 
Atsakymas reikalauja nuspręsti, ar ši tendencija yra grįžtama - t.y. 

grįžtama be tokios kainos, kurios pernelyg daug žmonių nenorėtų 
sumokėti. Nors būtų klaidinga šią tendenciją interpretuoti kaip vieno- 
dą ir neišvengiamą visų dalykų požiūriu, mano galva, apžvelgiamojoje 
ateityje transnacionalinės jėgos ir toliau ardys nacionalinę autonomiją 
tik ką paminėtų dalykų atžvilgiu. Žinoma, galima nesutikti su tokiu 
teiginiu — aš jo nesistengsiu čia apginti - ir atmesti šią problemą kaip 
nelabai svarbią. Bet jei jis teisingas, tai reiškia, kad šalies demas, kaip 
ankstesnio miesto-valstybės demas, žymiai mažiau galės kontroliuoti 
sprendimus dėl jam labai svarbių dalykų. 

Tačiau, kad teisingai suvoktume šią permainą, mes turime prisimin- 
ti, jog miesto-valstybės autonomija ir nacionalinės valstybės suvere- 
numas visada buvo labiau fikcija negu faktas. Tarptautiniai konfliktai, 
vaidai, aljansai ir karai visada rodė, kad visų valstybių, demokratinių 
ir nedemokratinių, autonomija buvo labai sąlyginė. Ne tik konfliktas, 
bet ir prekyba, komercija ir finansai visada neišsitekdavo valstybėje. 
Todėl demokratinės valstybės niekada nepajėgė veikti autonomiškai, 
nepaisydamos išorinių jėgų veiksmų, kurių jos beveik arba visai ne- 
kontroliavo. Patys Atėnai buvo daugiau negu miestas-valstybė; jie 
valdė imperiją, labai priklausė nuo užsienio prekybos, dažnai įsivelda- 
vo į tarptautinius konfliktus ir nuolat šaukdavosi sąjungininkų pagal- 
bos. Roma tik neilgą laiką buvo miestas-valstybė, nors ši respublika 
niekada visiškai nepritaikė savo miesto-valstybės institucijų prie nuo- 
lat besiplečiančio savo masto. Tas pat ir su nacionalinėmis valstybė- 
mis, neišskiriant nė Europos. Net Jungtinių Valstijų autonomiją, nors 
apsaugotą okeanų, iš pat pradžių sumažino karai ir karo pavojai, tarp- 
tautiniai finansai (ir kaip skolintoją, ir kaip skolininką) ir prekyba. 

Be to, nors santykinė demokratinių valstybių autonomija labai įvai- 
ruoja, demokratijos kokybė kokioje nors šalyje tiesiogiai nepriklauso 
nuo jos autonomijos laipsnio. Nors “demokratijos kokybės" įvairiose 
šalyse vertinimai yra ginčytini, mažesniosios Europos demokratijos 
gali būti naudinga iliustracija. Apskritai juo mažesnė išsivysčiusi ša- 
lis, juo labiau jos piliečių ekonominė gerovė priklauso nuo užsienio 
prekybos; be to, mažesnės šalys labiau pažeidžiamos invazijos ir la- 
biau priklauso nuo sąjungininkų. Tačiau nors didelė jų vykdomos 
svarbiausių reikalų kontrolės dalis perimama tarptautinių veikėjų, dau- 
geliui mažųjų Europos demokratijų būdingas energingas ir savaran- 
kiškas politinis gyvenimas: Iš tikrųjų, atrodo, kad pats pažeidžiamumo 

ir priklausomybės suvokimas skatina valdžią intensyviau veikti, kad 
mažųjų demokratijų žmonės būtų apsaugoti nuo potencialiai žalingų 
tarptautinių jėgų, kurių jos [mažosios šalys] negali kontroliuoti veik- 
los padarinių (plg. Cameron 1978). 


Prisitaikymo strategijos 


Šie apmąstymai siūlo keletą būdų, kurių dėka demokratinė 
idėja gali būti pritaikyta prie naujos masto permainos. Akivaizdžiau- 
sia būtų dubliuoti antrąją transformaciją didesniu mastu: nuo demo- 
kratijos nacionalinėje valstybėje prie demokratijos transnacionalinėje 
valstybėje. Tačiau istorinė analogija yra pernelyg netobula, kad pa- 
grįstų tokią paviršutinišką išvadą. Juk tose valstybėsę, kur atsirado 
poliarchija, jau buvo beveik visiškai išsiskleidusios nacionalumo struk- 
tūros ir sąmonė, 0 transnacionalinės struktūros ir sąmonė apžvelgia- 
moje ateityje veikiausiai bus silpnos. Tik Europos Bendrijoje regimi 
ryškūs antnacionalinio augimo geno ženklai. Čia po truputį pradeda 
rodytis pirmosios “demokratinės" transnacionalinės politikos institu- 
cijos. Laipsniškai gali atsirasti savotiška transnacionalinė poliarchija. 
Nors jos piliečių korpusas būtų daug didesnis negu Jungtinių Valstijų, 
centrinė Bendrijos valdžia galėtų nebūti nutolusi nuo savo piliečių 
labiau negu nacionalinė Amerikos valdžia nuo amerikiečių. Taigi čia 
demokratinės idėjos ir demokratinė praktika laipsniškai gali tapti pa- 
kankamai svarbios. 

Tačiau, išskyrus Europos Bendriją, perspektyvos atsirasti net nuo- 
saikioms “demokratinėms" transnacionalinių politinių asociacijų val- 
džioms, atrodo, yra labai menkos. Net jei transnacionalinės politinės 
sistemos labai sustiprėtų, sprendimus veikiausiai ilgai priiminėtų na- 
cionalinių valdžių įgalioti delegatai. Todėl ryšys tarp delegatų ir demo 
pasiliktų silpnas; ir demokratinis procesas būtų net labiau slopinamas 
negu egzistuojančiose poliarchijose. Taigi sprendimų dėl lemtingų 
tarptautinių reikalų požiūriu išlieka pavojus, kad trečioji transformaci- 
ja atves ne prie demokratijos idėjos išsiplėtimo už nacionalinės valsty- 
bės ribų, o prie de facto priežiūros pergalės toje srityje. 

Ši iškylanti galimybė reiškia, kad demokratinio proceso gyvastingu- 
mui palaikyti labiau reikėtų tobulinti demokratines institucijas šalių 


426 Į trečiąją transformaciją 


viduje. Visų pirma stipresnės demokratinės institucijos užtikrintų ga- 
limybę demokratiškai kontroliuoti įgaliojimus, deleguotus transnacio- 
nalinių sprendimų priėmėjams. Demokratinė kontrolė padėtų neleisti 
delegavimui virsti [įgaliojimų] pasisavinimu. Stipresnės demokrati- 
nės institucijos taip pat padėtų užtikrinti sveiką demokratinį politinį 
gyvenimą didelėje santykinės autonomijos, kurią dar turėtų demokra- 
tinės šalys, sferoje. Daug vilčių teikia mažųjų Europos demokratijų 
patirtis. Kaip jos išsaugojo energingą ir savarankišką politinį gyveni- 
mą, prisitaikydamos būtent prie savo tarptautinio pažeidžiamumo ir 
priklausomumo, taip ateityje visoms demokratinėms šalims iškils bū- 
tinybė surasti demokratinio proceso palaikymo ir stiprinimo būdus, 
prisitaikant prie transnacionalinių jėgų. Tokiu būdu, nors laisvė ir 
kontrolė gali būti prarastos viename fronte, jos gali būti atkovotos 
kituose. 

Pagaliau gali būti suintensyvintas demokratinis gyvenimas mažes- 
nėse bendruomenėse, esančiose nacionalinės valstybės viduje. Dides- 
nis sprendimų mastas nebūtinai turi skatinti bejėgiškumo jausmą, jei- 
gu piliečiai gali veiksmingai kontroliuoti sprendimus, lemiančius ma- 
žesnio masto reikalus, svarbius jų kasdieniam gyvenimui: švietimą, 
sveikatos apsaugą, miestų ir gyvenviečių planavimą, vietinio viešojo 
sektoriaus, pradedant gatvėmis ir apšvietimu, baigiant parkais bei Žai- 
dimų aikštelėmis, aprūpinimą bei kokybę ir pan. 


DVIDEŠIMT TREČIAS SKYRIUS 


Pažangios demokratinės šalies 
metmenys 


Jei mes galėtume suprojektuoti visuomenę, kuri - Žmogaus 
galimybių ribose —- leistų maksimaliai įgyvendinti demokratiją ir jos 
vertybes, t.y. pažangią demokratinę visuomenę, - į ką ji būtų panaši? 
Tai kvapą gniaužiantis klausimas, ir aš negaliu padaryti daugiau nie- 
ko, o tik apmesti keletą galimybių. 

Galime pagrįstai pradėti nuo keleto išvadų, išplaukiančių iš ankstes- 
nės argumentacijos. Pirmoji, sprendinys apie tikėtinumą, yra tik išva- 
da iš ankstesnės knygos dalies. Pasaulis, susidedantis iš labai mažų ir 
labai autonomiškų politinių junginių, nebe;manomas. Turi egzistuoti 
šalys, reikalaujančios didelio masto valdžių. Pageidautina, kad jos 
būtų demokratinės. Todėl mes negalime projektuoti tikėtinos demo- 
kratinės visuomenės be didelio masto valdžių. Ir, kaip matėme, mastas 
lemia svarbius padarinius demokratijos riboms ir galimybėms. 

Mano antroji išvada, moralinis sprendinys, yra ta, kad tikėtinumo 
ribose pažangioje demokratinėje šalyje piliečiai gali turėti politinius 
resursus, reikalingus tam, kad jie dalyvautų politiniame gyvenime 
daugmaž kaip lygūs. 

Daugeliui žmonių šis teiginys pasirodys toks ekstravagantiškas jo 
1mplikacijų požiūriu, kad jie bus linkę jį atmesti kaip absurdišką. 
Todėl mums nepakenktų prisiminti, kodėl politinė lygybė yra tokia 
svarbi. Manau, nei politinė lygybė, nei demokratinis procesas nepa- 
grindžiami kaip geri savaime. Veikiau jie pateisinami kaip patikimiau- 
sios priemonės, įgalinančios apsaugoti ir įtvirtinti visų asmenų, pa- 
lenktų kolektyviniams sprendimams, gėrį ir interesus. Pakartosiu, kad 

tarp pamatinių gėrybių, skatinamų demokratinio proceso ir politinės 
lygybės, yra laisvė, žymiu mastu - apsisprendimo laisvė; savibranda; 
ir kitų bendrų interesų apsauga bei skatinimas. Taigi politinė lygybė 
nėra tikslas, kurį galime pasiekti tik paaukodami laisvę ir savibrandą; 
veikiau ji yra esminė priemonė, įgalinanti teisingą laisvės paskirstymą 
1r bešališkas savibrandos galimybes. 

Taigi nors mano išreikštas rūpestis nukreiptas į politinę lygybę, 
slapčia ir iš tikrųjų man rūpi laisvė, žmogaus branda ir žmogaus vertė. 

Todėl tai, ko mes siekiame, yra politiškai lygių piliečių didelio 
masto visuomenės projektas. Tačiau kaip šalies piliečiai gali būti 
politiškai lygūs? 

Vienu kraštutinių atveju galime pabandyti įsivaizduoti tokią šalį, 
kurioje socialinės ir ekonominės struktūros, nereguliuojamos valsty- 
bės, visiems piliečiams automatiškai skirsto resursus, reikalingus tam, 
kad jie dalyvautų priimant kolektyvinius sprendimus kaip politiškai 
lygūs. Taigi tos socialinės struktūros spontaniškai užtikrina tokią re- 
sursų lygybę, kad politinė lygybė yra neišvengiama. Bet tokia save 
reguliuojanti santvarka istorijoje niekada neegzistavo (nors gali būti, 
kad prie jos buvo priartėjusios kai kurios mažos pirmykštės visuome- 
nės), ir net stengdamasis kiek galėdamas negaliu surasti būdo, kuriuo 
ji būtų įgyvendinta įžvelgiamoje ateityje. 

Šie apmąstymai veda mane prie trečios išvados dėl viešosios politi- 
kos: pažangi demokratinė šalis sąmoningai reguliuotų savo socialines, 
ekonomines ir politines struktūras taip, kad būtų pasiekta politinė 
lygybė. 

Turėdami galvoje šią išvadą, galime mėginti įsivaizduoti tokią šalį, 
kurioje socialinės ir ekonominės struktūros yra taip smulkiai reguliuo- 
jamos valstybės, kad visi politiniai resursai lygiai paskirstomi visiems 
piliečiams (nors aš iškart suprantu, kad tiksliai pasakyti, ką reiškia tas 
“lygiai", yra labai problemiška). Bet ir visomis išgalėmis stengdama- 
sis negaliu suprasti, kaip galėtų egzistuoti tokia visiškai reguliuojama 
egalitarinė santvarka. Juk aš negaliu suprasti, kaip kokia nors šalis, 
turinti didelę ir vidutiniškai sudėtingą visuomenę, taip visiškai regu- 
liuojamą valstybės, galėtų iš tikrųjų palaikyti politinę lygybę. Neti- 
kiu, kad piliečiai pajėgūs sėkmingai sutrukdyti valstybės pareigū- 
nams, ypač aukščiausio rango, jų išskirtinę tvarkomąją galią panaudo- 
ti savo galiai ir privilegijoms sustiprinti. Kas prasidėtų politinės lygy- 

bės vardu, vėliau baigtųsi politine nelygybe ir valstybine priespauda. 
(Be abejonės, padariniai efektyvumui, augimui, kūrybiškumui ir pro- 
duktyvumui irgi būtų pražūtingi.) 

Tokie svarstymai mane veda prie ketvirtos išvados: dėl apribojimų, 
išplaukiančių iš tikrovės, ir kompromisų tarp įvairių vertybių bei truk- 
dymų, optimalus tikėtinas politinės lygybės įgyvendinimas pažangio- 
je demokratinėje šalyje vis dar paliktų žymią nelygybę tarp piliečių jų 
politinių resursų, sugebėjimų ir galimybių požiūriu. 

Ketvirta išvada mane tuoj pat veda prie penktos: kadangi lengviau 
surasti nelygybės sumažinimo būdus negu tobulos lygybės (kad ir 
kokia ji būtų) įgyvendinimo būdus, pažangi demokratinė šalis pir- 
miausia stengtųsi pašalinti didelės politinės nelygybės pataisomas prie- 
žastis. 

Kokios yra pataisomos nelygybės priežastys? Kadangi čia negaliu 
duoti kažko panašaus į pakankamą atsakymą, pravartu aptarti tris 
universalias politinės nelygybės priežastis (taigi nelygybę laisvės sri- 
tyje, asmens brandos galimybių ir svarbių interesų apsaugos bei įtvir- 
tinimo nelygybę). Tai būtų: smurtinės prievartos naudojimo resursų ir 
galimybių skirtumai; ekonominės padėties, ekonominių resursų ir ga- 
limybių skirtumai; žinojimo, informacijos ir protinių įgūdžių skirtu- 
mai. 17 skyriuje aptariau pirmosios priežasties pataisymo būdus. Nors 
galbūt tas aptarimas nepilnas, šios problemos aš nebeliesiu, o vietoj to 
sustosiu prie kitų dviejų. Kadangi prieinu išvadą — ir tai mano šešta 
išvada, - kad pažangi demokratinė šalis aktyviai stengtųsi sumažinti 
žymią piliečių nelygybę, jų sugebėjimų ir galimybių efektyviai daly- 
vauti politiniame gyvenime požiūriu. Šią nelygybę dideliu mastu nule- 
mia ekonominių resursų, padėčių ir galimybių pasiskirstymas bei Ži- 
nojimo, informacijos ir protinių įgūdžių pasiskirstymas. 


PAŽANGIOS DEMOKRATINĖS ŠALIES 
EKONOMINĖS SANTVARKOS APMĄSTYMAI 


Galima prieštarauti, kad ekonominių resursų, padėčių ir gali- 
mybių problemos sprendimas yra akivaizdus. Ar moderni, dinamiška, 
pliuralistinė (MDP) visuomenė iš esmės nėra demokratinė visuomenė? 

Kaip matėme 18 skyriuje, teisinga, kad MDP visuomenė yra palanki 

poliarchijos institucijoms ir tiek pat palanki demokratijai. Tačiau nors 
MDP visuomenės dinamika sukuria tam tikras poliarchijai būtinas 
sąlygas, dėl priežasčių, kurias aš aptarsiu, jos spontaniškai nekuria 
sąlygų, būtinų tolesniam poliarchijos demokratizavimui. 

Tam tikroje MDP visuomenėje, susijusioje su poliarchine demokra- 
tija, ekonominių įmonių valdžią dažniausiai renka (bent jau nomina- 
liai) savininkai, ir įstatymiškai valdžia yra jiems atsakinga; o savinin- 
kai dažniausiai yra firmai nepriklausantys privatūs asmenys ar kolek- 
tyvai. Be to, būdinga tai, kad įmonės gamybinė veikla orientuota į 
rinką. Nors tokio tipo ekonominė santvarka dažnai vadinama “kapita- 
lizmu", Charlesas E. Lindblomas ją tiksliau vadina į rinką orientuota 
privačios verslininkystės sistema (1977, 107 ir toliau). Šiaip ar taip šis 
tipas apima nepaprastą įvairovę: nuo XIX a. laissez faire ankstyvųjų 
industrinių sistemų iki XX a., labai reguliuojamų socialinės gerovės, 
vėlyvųjų ar postindustrinių sistemų. Net vėlyvojo XX a. “gerovės 
valstybės" santvarkos visaip įvairuoja nuo skandinaviškų sistemų, 
kurios yra skirstomosios, orientuotos į didelius mokesčius, visapusiš- 
ką socialinę apsaugą, neokorporatistinės jų kolektyvinių sandėrių struk- 
tūrų požiūriu, iki menkai perskirstančių, orientuotų į mažus mokesčius 
ir ribotą socialinę apsaugą, silpnų kolektyvinių sandėrių sistemų, bū- 
dingų Jungtinėms Valstijoms ir Japonijai. 

Taigi būtų klaidinga daryti išvadą, kad demokratinių šalių, turinčių 
MDP visuomenes, ekonominė santvarka iškelia tas pačias demokrati- 
zavimo problemas ir reikalauja tų pačių sprendimų. Nežiūrint to, įma- 
noma pasiūlyti keletą patenkinamo sprendimo elementų. 


Prieštaraujančios teorinės perspektyvos 


Pradėsiu nuo to, ką būtų galima laikyti mano septinta išvada: 
pažangioje demokratinėje šalyje ekonominė santvarka būtų suvokta 
ne tik kaip gėrybių ir paslaugų gamybos bei paskirstymo priemonė, bet 
ir kaip daug didesnės vertybių skalės, apimančios demokratines ver- 
tybes, įgyvendinimo priemonė. Iš ekonominės santvarkos būtų galima 
laukti, kad ji tarnautų ne tik vartotojams, bet ir žmonėms, įsijungu- 
siems į visas veiklos rūšis, kokios tik gali sietis su ekonomine santvar- 
ka. Ši išvada gali pasirodyti pernelyg akivaizdi, kad apie ją šnekėtume. 

Tačiau ji tiesiogiai prieštarauja daugiau kaip šimtmetį apimančiai Eu- 
ropos ir angliškai kalbančių šalių intelektualinei istorijai, kur teorinė 
perspektyva, labiausiai lėmusi ekonominį mąstymą, labai skyrėsi nuo 
teorinės perspektyvos, išdėstytos šioje knygoje. Bendrais bruožais 
apmesiu šiuos skirtingus požiūrius, rizikuodamas beveik karikatūriš- 
kai juos supaprastinti. 

Teorinė demokratijos vizija susitelkia prie vyrų kaip piliečių — vė- 
liau prie vyrų ir moterų kaip piliečių. Priešingai, įprastinė teorinė 
ekonomikos interpretacija, taip rigoristiškai išgarbinta klasikinėse ir 
neoklasikinėse ekonomijos teorijose, susitelkia prie vyrų ir moterų 
kaip gėrybių ir paslaugų gamintojų bei vartotojų. Žinoma, demokrati- 
nė perspektyva negali ignoruoti to paprasčiausio fakto, kad piliečiai 
kartu yra gamintojai ir vartotojai; ir implicitiškai, ir eksplicitiškai 
įprastinė ekonominė perspektyva pripažįsta, kad gamintojai bei varto- 
tojai egzistuoja tam tikros rūšies politinėje sistemoje, idealiu atveju - 
galbūt kaip demokratinės santvarkos piliečiai. Tačiau kiekviena per- 
spektyva labiau pabrėžia vieną aspektą negu kitą. 

Pilietis egzistuoja aiškiai ir neretai siaurai apibrėžtoje politinėje 
sistemoje — mieste-valstybėje ar - moderniaisiais laikais - nacionali- 
nėje valstybėje. Valstybė yra (ar bent jau buvo manyta, kad ji yra) 
tvirtai apibrėžta sistema; asmens specifinės laisvės, lygybės ir parei- 
gos priklauso nuo asmens buvimo šioje sistemoje ar už jos ribų. Ga- 
mintojai ir vartotojai egzistuoja neapibrėžtesnėje, beveik neribotoje, 
ekonominėje sistemoje, kuri iš principo gali apimti visą Žemės rutulį. 
Iš piliečių tikimasi, kad jie jaučiasi, ir apskritai iš tikrųjų jaučiasi 
susiję su kitais, gyvenančiais konkrečioje valstybėje su istoriškai savi- 
tu, unikaliu Žmonių agregatu, su jų papročiais ir įpročiais, jų bendra 
praeitimi, jų ateities viltimis. Šie saitai gali būti iš dalies suvokti ir 
racionalūs, tačiau kartu jėgą jiems suteikia neracionalūs, pirmapra- 
džiai saitai ir tikėjimai. Gamintojas/vartotojas — jei ne tikrovėje, tai 
teorinėje vaizduotėje - yra absoliučiai racionalus skaičiuotojas, nuo- 
lat skaičiuojantis ir lyginantis marginalinius pajamų ir išlaidų padidė- 
jimus, visada veikiantis taip, kad maksimizuotų vidutinę naudą. Loja- 
lumas istorikus, sociologus, reklamos specialistus ir paprastus žmones 
gali dominti bet kur, tačiau įprastinėje teorinėje kapitalizmo schemoje 
racionaliems ekonominiams veikėjams jis nepriskiriamas. 

Demokratinėje vizijoje galimybės veikti valstybę ar, dar konkre- 

čiau, valstybinės valdžios sprendimus, yra (ar bent jau turi būti) lygiai 
paskirstytos tarp piliečių. Kad piliečiai turi būti politiškai lygūs, kaip 
matėme, yra lemtinga demokratijos moralinės perspektyvos aksioma. 
Pagal įprastinę konkurencinės, į rinką orientuotos, laisvo verslo eko- 
nomikos ekonomistinę interpretaciją, galios ir valdžios santykiai ne- 
egzistuoja. Jų vietą visiškai užima mainai ir kontraktai, į kuriuos 
laisvai įeina ekonomikos veikėjai. Todėl neoklasikiniai ekonomistai 
nemato reikalo atsižvelgti į tokius neapčiuopiamus, dviprasmiškus ir, 
rodos, neišmatuojamus reiškinius kaip galia ir valdžia. Pagal įprastinę 
versiją ekonominių resursų lygybė, kuri padėtų paskatinti politinę 
piliečių lygybę (kartu ir demokratiją), o todėl ir laisves, susijusias su 
demokratija, nebūtinai yra pageidautinas tikslas ir juolab nėra tikėti- 
nas rinkos sprendimų padarinys. 

Šioje demokratinėje vizijoje politinė lygybė turi būti palaikoma tam 
tikros apibrėžtos įstatyminių ir konstitucinių darinių struktūros, kurią 
palaiko viešoji nuomonė ir, jeigu reikia, sustiprina įstatymas, kiekvie- 
nam piliečiui efektyviai įtvirtinantis tam tikras teises, galimybes ir 
pareigas, būtinas ir - jeigu iki galo įgyvendintas - galbūt net pakan- 
kamas tam, kad būtų užtikrinta politinė piliečių lygybė. Klasikinėje ir 
neoklasikinėje ekonominės santvarkos vizijoje valstybė kažkaip nu- 
stato ir įtvirtina taisykles, valdančias sandėrius, nuosavybę ir santar- 
vę, būtiną rinkai funkcionuoti. Bet kodėl (ir ar) politikos lyderiai imsis 
uždavinių, jiems priskiriamų įprastinės teorijos, ar (ir) kokiu mastu jie 
kišis ar turėtų kištis į turto bei pajamų, atsirandančių iš rinkos jėgų, 
paskirstymą, tai tokie klausimai, į kuriuos, griežtai pasakius, atsaky- 
mo iš įprastinės teorijos nelaukiama, o be to, tokio atsakymo ji negali 
duoti. 

Demokratinėje vizijoje laisvė, pasiekiama demokratinės santvar- 
kos, visų pirma yra apsisprendimo laisvė priimant kolektyvinius ir 
saistančius sprendimus: tai apsisprendimas politiškai lygių piliečių, 
įgaliotų dalyvauti priimant įstatymus ir taisykles, kurių jie laikosi 
gyvendami kartu kaip piliečiai. Kaip jau sakiau, iš to plaukia išvada, 
kad demokratinė visuomenė, be kitų dalykų, imtųsi išdėstyti savo 
resursus taip, kad optimizuotų politinę lygybę, o todėl ir pirminę ko- 
lektyvinio apsisprendimo laisvę, remdamasi demokratiniu procesu ir 
laisvėmis, reikalingomis tam procesui. 

Įprastiniu ckonomistiniu požiūriu laisvė, pasiekiama per ekonominę 

santvarką, visų pirma yra pirminė pasirinkimo laisvė rinkoje: tai var- 
totojų laisvė pasirinkti gėrybes ir paslaugas, verslininko laisvė varžy- 
tis su kitais siūlant prekes bei paslaugas ir įsigyjant joms gaminti 
reikalingus resursus, darbininkų - racionalaus vartotojo racionalusis 
alter ego - laisvė sudaryti sutartį su darbdaviais dėl darbo mainais už 
atlyginimus ir tokiu būdu įsigyti resursų, reikalingų atlikti savo kaip 
vartotojo funkcijas. Jei įprastinė teorija neutrali politinės lygybės, 
kurios ji nei palaiko, nei atmeta, atžvilgiu, ji iš tikrųjų suponuoja vieną 
svarbų lygybės variantą: visi ekonomikos veikėjai, vartotojai ar ga- 
mintojai, yra lygiai racionalūs (t.y. tobulai racionalūs), ir visi jie yra 
lygiai laisvi priimti ar atmesti jiems prieinamus pasiūlymus ir kontrak- 
tus. Bet ką reiškia “lygiai laisvi", jokiu būdu nėra visiškai aišku. 

Tokios yra pirmosios nesantaikos tarp demokratijos ir kapitalizmo 
sėklos, pustomos doktrinos vėjų. Kokia vartotojų laisvė eikvoti, pri- 
klauso nuo jų pajamų, o pajamos nėra ir veikiausiai nebus paskirstytos 
lygiai. Bet jei pajamos, turtas ir ekonominė padėtis taip pat yra politi- 
niai resursai, ir jei jie paskirstyti nelygiai, kaip gali piliečiai būti 
politiškai lygūs? O jei piliečiai nėra politiškai lygūs, kaip gali egzi- 
stuoti demokratija? Priešingai, jei demokratija turi egzistuoti, o pilie- 
čiai turi būti politiškai lygūs, ar tada demokratija nereikalauja kažko 
kito nei į rinką orientuotos privataus verslo ekonomikos ar, mažų 
mažiausiai, gana drastiškos jos modifikacijos? 


Ekonominių įmonių valdžios 


Entuziastingi demokratai kartais primygtinai reikalaudavo, kad 
tikrai demokratiškoje visuomenėje visos asociacijos būtų demokratiš- 
kos. Man atrodo, kad toks požiūris klaidingas. Iš tikrųjų demokratinio 
proceso pagrindimas, pateiktas šioje knygoje (6-9 skyrius), neverčia 
priciti išvadą, kad kickviena asociacija turi būti valdoma demokratiš- 
kai. Ar kokia nors asociacija turi būti valdoma demokratiškai, priklau- 
so nuo galimybės priimti tam tikras prielaidas (žr. 8 sk.). Jei šios 
prielaidos asociacijai netinka, mes negalime pagrįstai įrodinėti - bent 
Jau remdamiesi šitomis prielaidomis, - kad toji asociacija turi būti 
valdoma demokratiškai. Tačiau ir priešingai, jei nusprendžiame, kad 
tos prielaidos tinkamos, tada esame priversti prieiti išvadą, kad toji 

asociacija turi būti valdoma per demokratinį procesą. Taigi, jei prielai- 
dos tinka, tos asociacijos nariai turi teisę reikalauti demokratinio pro- 
ceso kaip teisėto dalyko. 

Dėl šios priežasties pažangios demokratinės šalies piliečiai laikytų 
svarbiu dalyku rūpestingai atsižvelgti į tokį klausimą: kokios asociaci- 
jos (be valstybės) turi būti valdomos per demokratinį procesą ir kokių 
nebūtina, o galbūt ir nedera taip valdyti? Pažangioje demokratinėje 
šalyje, turinčioje MDP visuomenę, akivaizdžiausias svarstytinas atve- 
jis būtų verslo įmonės ar, kalbant plačiau, ekonominės įmonės. Juk 
paprastai visose MDP visuomenėse šios organizacijos yra ne tik nepa- 
prastai svarbios daugumos piliečių kasdieniam gyvenimui, bet ir labai 
išsiskiria dėl savo nedemokratinių valdžių. Jų vidinė valdžia geriausiu 
atveju yra priežiūra, o blogiausiu - despotizmas. Tačiau demokratinė- 
se šalyse, kur priežiūra (o dar labiau despotizmas) yra visuotinai ver- 
tinama kaip nepateisinama valdant valstybę, priežiūrai, kartais išsi- 
gimstančiai į despotizmą, atrodo, teikiama pirmenybė valdant dkono- 
mines įmones. Šis kontrastas mažų mažiausiai turėtų paskatinti gilų 
viešą apmąstymą. Tačiau įsitikinimas, kad įmones geriausiai valdo 
nedemokratinės sistemos, demokratinėse šalyse dažniausiai nekves- 
tionuojamas. 

Kuriam galui pažangios demokratinės šalies piliečiai turėtų rūpintis 
vidiniu įmonių valdymu? Veikiau galėtume paklausti taip: ar jiems 
galima tuo nesirūpinti? Daugumos žmonių gyvenime darbas yra itin 
svarbus dalykas. Daugumai žmonių jis atima daugiau laiko negu bet 
kokia kita veikla. Dažnai darbas veikia lemtingai - pajamas, vartoji- 
mą, santaupas, padėtį, draugavimą, poilsį, sveikatą, saugumą, šeimy- 
ninį gyvenimą, senatvę, savigarbą, savirealizacijos ir gerovės jausmą, 
asmeninę laisvę, apsisprendimą, savisklaidą ir kitas nesuskaičiuoja- 
mas kertines vertybes bei interesus. Iš visų valdžios, kontrolės ir ga- 
lios ryšių, į kuriuos Žmonės įpinti kasdienybės, jokie nėra tokie ryš- 
kūs, nuolatiniai ir svarbūs asmenų kasdieniame gyvenime kaip tie, 
kuriems jie yra pavaldūs darbe. Kokios valdžios daro tokią didžiulę 
įtaką kasdieniam gyvenimui kaip darbo vietos valdžia? Kur dar despo- 
tizmas galėtų veikti taip klastingai? 

Tad kokia turi būti įmonių, įstaigų, korporacijų vidinė valdžia? Sa- 
kau vidinė, nes esu linkęs tarti neargumentuodamas, kad ekonominės 
įmonės būtų šiek tiek kontroliuojamos valstybinės valdžios ar, vei- 

kiau, valdžių. Net ekonomikoje, kur įmonės dažniausiai yra privačios 
ir orientuotos į rinką, valstybinė valdžia reguliuotų kai kuriuos įmonių 
veiksmus, kaip yra visose demokratinėse visuomenėse. Jeigu kokia 
demokratinė šalis kada nors kurtų socialistinę ekonomiką, akivaizdu, 
kad vis dar būtų reikalingas valstybinis įmonių reguliavimas. Demo- 
kratinių vertybių ir patenkinamo efektyvumo įgyvendinimas iš daugu- 
mos įmonių — nepriklausomai nuo nuosavybės formos — reikalautų 
turėti Žymią autonomiją ir savo veiklą orientuoti į rinką. Trumpai 
tarus, vienintelė visuotinė socialistinės ekonomikos santvarkos forma, 
suderinama su demokratija ir efektyvumu, būtų santykinai decentrali- 
zuota rinkos socializmo sistema (plg., be kitų, Nove 1983, Selucky 
1979). Rinkos socializme, kaip ir kapitalizme, įmones turėtų reguliuo- 
ti valstybinė valdžia. Bet kurioje šitoje sistemoje reikalingo reguliavi- 
mo mastas ir būdai būtų reikšmingų politinių ir mokslinių kontroversi- 
jų objektas ir, mano galva, kokioje nors šalyje labai įvairuotų laike ir 
būtų nevienodi skirtingose demokratinėse šalyse. Nors šie klausimai 
yra svarbūs, ir nors jie, be abejonės, kiek siejasi su demokratijos 
teorija bei praktika, čia aš jų negaliu aptarti. 


Ar demokratinis procesas pateisinamas 
ekonominėse įmonėse? 


Neabejoju, kad daug žmonių idėją perkelti demokratinį proce- 
są į verslo įmones iškart atmes kaip kvailą ir nerealistišką. Todėl gali 
būti paranku priminti, kad neseniai dauguma žmonių laikė savaime 
suprantamu dalyku, kad idėja demokratinį procesą taikyti nacionali- 
nės valstybės valdymui yra kvaila ir nerealistinė. Šią kvailą ir nereali- 
stinę idėją, viena vertus, atmetė viso pasaulio antidemokratiniai elitai, 
kuriems buvo akivaizdu, kad išmintis ir realizmas reikalauja kokio 
nors tipo priežiūros; kita vertus, ją atmetė daugelis demokratijos šali- 
ninkų (geriausiu atveju nežymi jų mažuma), kurie tvirtino, kad tokio 
didelio masto demokratija, kaip buvo gerai Žinoma visiems teisingai 
mąstantiems Žmonėms per keletą tūkstantmečių, visiškai neįmanoma. 

Trumpai prisiminkime pagrindinius priekaištus demokratijai, aptar- 
tus šioje knygoje. Kai kurie kritikai - anarchistai - atmeta demokratiją 
valstybės valdymo srityje, remdamiesi tuo, kad jei nereikalinga valsty- 

bė, nereikalingas ir demokratinis valstybės valdymas. Istoriškai sva- 
riausi demokratijos kritikai, priežiūros šalininkai, noriai pripažįsta val- 
stybinės valdžios būtinumą, bet neigia, kad paprasti žmonės turi teisę 
valdyti valstybę. Šie kritikai tvirtina, kad paprasti žmonės tikrai negali 
turėti teisės valdyti, nes jie nėra tinkami valdyti. Šiuo požiūriu, jei kokia 
NOIS grupė gautų teisę valdyti, tai būtų mažuma tų asmenų, kurie labiau- 
siai tinkami valdyti valstybę, nes tik jie pasižymi reikalinga išmintimi 
ir dorybe. Kaip matėme, kai kurie įtakingi demokratijos kritikai irgi 
tvirtino, kad paprasti žmonės visiškai nesugeba valdyti, nes, jų požiū- 
riu, nežiūrint konstitucinių formų, politinės retorikos ir viešpataujan- 
čios ideologijos, valstybės valdžia neišvengiamai remsis viešpataujan- 
čia mažuma, oligarchija, valdančia klase ar valdančiu elitu. 

Kaip stengiausi parodyti ankstesniuose skyriuose, šie argumentai 
jokiu būdu nėra nereikšmingi. Tačiau dėl mano iškeltų priežasčių 
manau, kad jie klaidingi. Negana to, kaip aš pabrėžiau, šiame šimtme- 
tyje demokratijos kaip būtino teisėtos valdžios sando idėja visiškai 
įveikė šiuos ir kitus varžovus. Tačiau demokratinės idėjos triumfas 
neįtvirtino demokratinio proceso triumfo. Kaip šiuolaikinis šios idėjos 
įsikūnijimas poliarchija reikalauja tam tikrų sąlygų; ir, kaip sakiau 
praeitame skyriuje, daugelyje šalių - faktiškai daugumoje - šių sąlygų 
nėra arba jos yra per silpnos, kad palaikytų poliarchijos institucijas. 

Prieštaravimai idėjai perkelti demokratiją į ekonominių įmonių val- 
dymą stebinančiai (o galbūt ne taip jau stebinančiai?) panašūs į prieš- 
taravimus idėjai demokratiją taikyti valstybėms valdyti. Visų pirma, 
kai kurie kritikai tvirtina, kad verslo įmonėje demokratinė valdžia 
nereikalinga, nes joje nėra valdžios. Pavyzdžiui, pagal įprastą ekono- 
mistinę interpretaciją, vidinis ekonominių įmonių valdžios klausimas 
iš esmės yra tuščias dalykas, nes negalima sakyti, jog įmonėje esama 
"valdžios", pareigūnų grupės, turinčios galią ir autoritetą: galia ir 
autoritetas paprasčiausiai išsisklaido į kontraktus bei mainus, į ku- 
riuos laisvai, savo valia ir racionaliai įeina darbdaviai ir darbininkai. 
Bet jei suvokiama - o aš įsitikinęs, kad tai būtina, - kad ekonominei 
įmonei reikalingi galios ir autoriteto santykiai, sudarantys valdžią 
asmenų, dalyvaujančių įmonės gamybinėje veikloje, tada mes galime 
paklausti — o iš tikrųjų privalome paklausti, - kaip ta valdžia turėtų 
būti sudaryta. 

Sutikdami, kad valdžia reikalinga, kai kurie kritikai primygtinai 

pabrėžia, kad valdyti įmonės neturi teisės niekas, išskyrus jos savinin- 
kus. Šie kritikai įrodinėja, kad vienintelis būdas, kuriuo demokratijos 
idėja galėtų būti teisingai taikoma privačiose įmonėse, jei ji išvis joms 
galėtų būti taikoma, būtų “akcininkų demokratija". Šis argumentas 
man atrodo neteisingas keliais požiūriais. Visų pirma, “akcininkų de- 
mokratija" yra oksimoronas, nes balsų nustatymas pagal pajus pažeis- 
tų pamatinį demokratinio proceso kriterijų, piliečių balsavimo lygybę. 
Demokratija reikalauja, kad kiekvieno piliečio balsas būtų vertinamas 
lygiai; toks reikalavimas negali būti patenkintas lygiai vertinant kiek- 
vieno akcijų paketo balsą. Kad akcininkai savo įmones valdytų per 
tokį procesą, kuris galėtų būti tikrai pavadintas demokratišku, reikėtų, 
kad kiekvienas akcininkas turėtų lygų balsą. Nedaug “akcininkų de- 
mokratijos" šalininkų rimtai siūlo tokį sprendimą. 

Bet net jei jie tai ir darytų, šis sprendimas būtų visai netikęs, nes tarp 
akcininkų, ypač didelėse įmonėse, beveik niekada nebūna sąlygų de- 
mokratiniam procesui. Demokratinis procesas didelėje įmonėje reika- 
lautų kažko panašaus į poliarchijos institucijas; mažoje įmonėje jis 
reikalautų kažko panašaus į demokratinio miesto-valstybės instituci- 
jas. Bet tokių institucijų nėra, kaip nėra ir jas galinčių paremti sąlygų. 
Nėra pagrindo tikėtis, kad jos egzistuotų, nes nedaug asmenų perka 
akcijas, kad dalyvautų įmones valdant: jie perka akcijas, kad gautų 
dalį įmonės pajamų. 

Jei net priimtume abejotiną prielaidą, kad teisė valdyti įmones (iš 
vidaus) turi būti suteikta tik savininkams, tai nereiškia, kad priimtinas 
sprendimas yra “akcininkų demokratija" įprastine prasme. Juk demo- 
kratinis procesas ekonominių įmonių valdyme gali būti įgyvendintas 
suteikiant [įmonės] nuosavybę tarnautojams taip, kad kiekvienas toks 
asmuo — nebe tarnautojas, o savininkas-darbininkas — turėtų vieną 
akciją, tam savininkui-darbininkui duodančią teisę į vieną ir tik vieną 
balsą.! 

Galiausiai argumentas, pagal kurį iš visuotinės teisės į nuosavybę 
plaukia teiginys, kad šiuolaikines ekonomines įmones turi kontroliuoti 
privatūs savininkai, turi nenuoseklumų. Štai tik vienas iš jų: tarti, kad 
žmonės turi teisę į savo darbo vaisius, nereiškia tvirtinti, kad investi- 
toriai turi teisę valdyti įmones, į kurias investuoja.* 

Tačiau kiti kritikai primygtinai pabrėžia, kad net jei žmonės, dirban- 
tys įmonėje, gali pagrįstai reikalauti turėti teisę dalyvauti ją valdant, 

jie tam netinka. Galbūt jie turi tokią teisę - taip būtų argumentuoja- 
ma, — bet jie būtų kvailiai, jei ja pasinaudotų. Būtų geriau, jei jie jos 
atsisakytų ir leistų valdyti įmonę tiems, kurie tam geriau tinka. Šioje 
argumentacijoje mes girdime gerai pažįstamas priežiūros gynimo gai- 
das ir turime ją išklausyti su tinkamu skeptiškumu. 

Kaip kompetencijos klausimas yra svarbiausias, o galbūt net lemtin- 
gas, sprendžiant apie demokratijos ir priežiūros pageidaujamumą val- 
dant valstybę, jis, mano galva, taip pat yra svarbiausias sprendžiant 
problemą, ar būtų pageidautina demokratizuoti ekonomines įmones. 
Juk jeigu Tvirtasis Lygybės Principas netaikomas įmonės nariams, 
negalime teigti, kad jie turi teisę valdytis per demokratinį procesą. 
Kaip matėme šioje knygoje, demokratijos, o ne priežiūros, pasirinki- 
mas labai priklauso nuo Tvirtojo Principo. Jį priimti - tai žengti didelį 
ir lemtingą žingsnį demokratinio proceso link; jį atmesti - tai pripažin- 
ti priežiūrą. Dėl didžiulės egzistuojančių institucijų ir ideologijų įta- 
kos dauguma žmonių, ir net daug mąstančių žmonių, galbūt sunkiai 
patikės, kad tarnautojai yra tinkami valdyti tas įmones, kuriose jie 
dirba. Tvirtojo Principo taikymas darbovietei pasirodys abejotinas. 
Priežiūra neabejotinai atrodys pranašesnė. | 

Kaip ir kalbant apie valstybę, šis klausimas yra sudėtingas, bet ir čia 
aš neturiu vilties jo patenkinamai išspręsti. Tačiau pateiksiu keletą 
argumentų, įrodančių, kad priežiūros pranašumai nėra tokie dideli, 
kaip paprastai manoma. 

Visų pirma reikia prisiminti, jog Tvirtasis Lygybės Principas nerei- 
kalauja, kad piliečiai būtų kompetentingi visuose reikaluose, nes spren- 
dimus dėl kai kurių reikalų jie gali deleguoti kitiems. Išskyrus visai 
mažas firmas, tarnautojai supras, kad deleguoti kai kuriuos sprendi- 
mus yra racionalu. Didesnėse firmose didelę dalį savo valdžios nedve- 
jodami jie deleguos išrinktai valdybai, kuriai veikiausiai bus suteikta 
galia parinkti ir pašalinti administratorius. 

Be to, reikia turėti galvoje, kad MDP visuomenėse įmonė nėra ide- 
alios teorijos tobulą efektyvumą maksimizuojanti įmonė. Tai privati 
korporacija, kur nominalus suverenumas priklauso akcininkams, pa- 
prastai susiduriantiems su neįveikiamais sunkumais kvestionuojant 
valdymo sprendimus - reikia turėti galvoje vien tik jų visišką priklau- 
somybę nuo valdytojų, kurie jiems pateikia informaciją apie tuos spren- 

dimus. Vienas iš poliarchijos požymių, veiksminga teisė į opoziciją, 
verslo įmonėse neegzistuoja. 

Jeigu būtų keliamas klausimas tik dėl to, ar tarnautojai apskritai yra 
tokie pat tinkami vadovauti savo įmonėms kaip ir akcininkai, aš vei- 
kiausiai atsakyčiau, kad jie daug tinkamesni. Bet juk, kaip matėme, 
akcininkai nevaldo savo įmonių. “Akcininkų demokratija" yra ne tik 
prieštaringas terminas; pajininkų valdžia įmonėse yra mitas. Nors me- 
nedžeriai gali valdyti įmones akcininkų labui (bent jau iš dalies ir tam 
tikrą laiką), lemtingų sprendimų kontrolė paprastai yra ne akcininkų, o 
menedžmento rankose. 

Todėl reikia spręsti, ar įmonių tarnautojai, rinkdami menedžerius, 
kuriems didesnėse įmonėse jie deleguotų didelę dalį savo valdžios, yra 
tokie pat kompetentingi, kaip ir akcininkai, ar, vertinant realistiškiau, 
kaip ir patys menedžeriai, savo antrininkus ir įpėdinius parinkdami per 
kooptaciją. Nors šiuo metu besikaupiantys faktai man atrodo teigiami, 
kokios nors pažangios demokratinės šalies piliečiai galėtų pagrįstai 
nutarti šį ir kitus įmonių demokratizavimo klausimus spręsti eksperi- 
mentuodami [praktiškai]. 

Negaliu pasakyti, koks sprendimas gali būti geriausias visoms eko- 
nominėms įmonėms ar kiekvienai demokratinei šaliai.? Bet man at- 
rodo nepaneigiama, kad pažangioje demokratinėje šalyje ekonomi- 
nių įmonių valdymo klausimą piliečiai įtrauktų į dienotvarkę kaip 
vieną svarbiausių. Kad pateisintų demokratinio proceso įvedimą į 
ekonominių įmonių valdymą, jie neturėtų prieiti išvadą, kad demo- 
kratiškai valdomos įmonės ekonominiu požiūriu funkcionuos geriau 
už įprastines. Jei demokratiškai valdomos įmonės ekonominiu po- 
žiūriu būtų tokios pat efektyvios, tada, viską sudėjus, jos būtų pra- 
našesnės už įprastines. Juk svarstyklių lėkštę nusvertų pridėtinės de- 
mokratinio proceso vertybės. 

Galima su visu tuo sutikti ir kartu neigti, kad ekonominėse įmonėse 
įmanoma demokratija. Kaip kai kurie demokratinės valstybės valdžios 
idėjos kritikai primygtinai pabrėžia, kad mažumos viešpatavimas ne- 
išvengiamas nepriklausomai nuo konstitucinių formų, taip kai kurie 
kritikai teigia, kad ekonominių įmonių demokratizavimo idėja yra 
chimera, nes įmonės iš esmės taip netinka demokratijai, kad mažumos 
viešpatavimas yra neišvengiamas. Nors šio argumento negalima len- 

gvabūdiškai nepaisyti, tačiau jis tampa ne toks įtikinamas, jei nesiten- 
kiname jo paviršutinišku tikėtinumu. 

Įmonių, kaip ir valstybių, demokratizavimas reikalauja palankių 5ą- 
lygų; sąlygų, kurios neatsiranda spontaniškai, neišvengiamai ar “natū- 
raliai". Palankias sąlygas reikia sukurti. Kaip daugelyje šalių demo- 
kratija valdant valstybę išvis neatsirado, arba atsirado, o po to sužlu- 
go, taip - nors dar didesniu mastu - MDP visuomenių ekonomikos yra 
nesuskaičiuojamų pastangų demokratizuoti darbovietę kapinės. Šios 
nesuskaičiuojamos nesėkmės parodo, kad jei nėra tinkamų vidinės ir 
išorinės paramos sistemų, pastangos demokratinį procesą įvesti į įmo- 
nių valdymą veikiausiai bergždžios. Kaip ir demokratinės šalys, de- 
mokratinės įmonės reikalautų tikros demokratinės konstitucijos, efek- 
tyviai veikiančios ir užtikrinančios tokias pamatines teises, kaip Žo- 
džio laisvė. Be to, sėkmingas įmonių demokratizavimas pareikalautų 
kitokių rėmimo sistemų. Jos apimtų pakankamus kreditavimo šalti- 
nius, plačias apmokymo (ypač menedžerių) programas ir organizaci- 
jas, padedančias gaminti naują produkciją ir kurti naujas įmones. To- 
kio rėmimo stoka dideliu mastu lėmė daugelio buvusių pastangų de- 
mokratizuoti darbovietę nesėkmę.“ 

Galų gale, kaip ir valstybės valdyme, demokratiškai valdomų įmo- 
nių idėja žadina pernelyg dideles viltis. Ir demokratizavimo (tiek val- 
„stybėje, tiek kitur) šalininkai, ir priešininkai paprastai perdeda jo gali- 
mus padarinius. Nežiūrint to, nusivylimas perdėtomis viltimis, deda- 
momis į demokratinių valstybių valdymą, nepateisina išvados, kad tie 
padariniai buvo nesvarbūs. Lygiai taip pat būtų klaidinga neįvertinti 
autoritarinių institucijų svarbos dirbančių žmonių kasdieniam gyveni- 
mui bei demokratiškesnės ekonominių įmonių valdymo sistemos įve- 
dimo padarinių. Žinoma, valdant įmones, kaip ir valdant valstybes, 
veiktų Žmonių organizacijoms būdinga universali mažumos viešpata- 
vimo tendencija. Tačiau esama pagrindo tikėtis, kad darbovietės val- 
dymo demokratinės struktūros demokratinio proceso kriterijus paten- 
kintų beveik taip pat, kaip ir demokratinės valstybės valdymo struktū- 
ros. Kaip mes remiame demokratinį procesą valstybės valdyme, nepai- 
sydami Žymių šio proceso trūkumų, taip ir pažangios demokratinės 
visuomenės piliečiai remtų demokratinį ekonominių įmonių valdymo 
procesą, nepaisydami tų trūkumų, kurių praktikoje tikrai pasitaikytų. 

DEMOKRATIJA, MAŽUMOS VIEŠPATAVIMAS IR 
ŠIUOLAIKINIAI PRIŽIŪRĖTOJAI 


Taigi pažangios demokratinės šalies piliečiai gali įgyvendinti 
demokratiškesnę savo ekonominių įmonių nedemokratinių valdžių al- 
ternatyvą. Bet jie susidurtų su net labiau bauginančia valstybinės val- 
džios problema. 

Piliečių nelygybė yra nuolatinė ir rimta problema visose demokrati- 
nėse šalyse. Jų politinių resursų, strateginių pozicijų ir jų atviros ar 
paslėptos galios sudaryti sandėrius nelygybė yra labai žymi net demo- 
kratinėse šalyse, ir todėl mažumos viešpatavimo teorijos yra labai 
įtikinamos. Tačiau dėl priežasčių, aptartų 19 skyriuje, tos teorijos yra 
nepatenkinamos ir kaip empiriniai aprašai, ir kaip nurodymai veiks- 
mui. Nežiūrint to, dėl politinės nelygybės tvarumo ir rimtumo, senovi- 
nė politinės santvarkos, kur piliečiai dalyvauja politiniame gyvenime 
iš esmės lygiais pagrindais, vizija vis dar neįgyvendinta. 

Išsamus piliečių negalėjimo lygiai įtakoti valstybės valdžią aprašas 
nė iš tolo negali būti pateiktas šioje knygoje. Tačiau nuo seniausių 
laikų iki šių dienų visi mąslūs demokratinės ir respublikinės valdžios 
šalininkai labai pabrėždavo, kad ekonominių resursų nelygybė kelia 
grėsmę demokratijai. Pavyzdžiui, klasikinės respublikoniškos teorijos 
aksioma buvo ta, kad valdžia ir turtas linkę atsirasti kartu. Todėl, kad 
būtų užtikrintas respublikai būtinas galios paskirstymas, nuosavybė 
privalo būti plačiai išsklaidyta. 

Ekonominės santvarkos padariniai resursų paskirstymui, strategi- 
nėms pozicijoms ir galiai sudaryti sandėrius, taigi ir politinei lygybei, 
papildomai skatina apmąstyti ekonominių įmonių nuosavybę bei val- 
dymą. Juk vyraujančios nuosavybės ir kontrolės sistemos sukelia es- 
minę nelygybę ne tik turto ir pajamų srityje; jų sukelta nelygybė apima 
ir kitas vertybes, susijusias su darbu, tarnyba, nuosavybe, turtu ir 
pajamomis. Bet kadangi demokratijos šalininkai šioms problemoms 
skiria labai daug dėmesio ir kadangi ekonominės struktūros akivaiz- 
džiai įtakoja politinį gyvenimą, aš paprasčiausiai linkęs tarti, kad 
pažangi demokratinė šalis į savo dienotvarkę turi įtraukti vieną svar- 
biausių problemų - kaip optimaliausiai įgyvendinti tokią ekonominę 
santvarką, kuri sustiprintų demokratinį procesą. 

Nors ši problema yra sunki, norėčiau iškelti kitą problemą, kuri man 

atrodo dar sunkesnė. Juk aš linkęs manyti, kad ilgalaikėms demokrati- 
jos perspektyvoms rimtesnę grėsmę kelia resursų, strateginių pozicijų 
ir galios sudaryti sandėrius nelygybė, kylanti ne iš turto ar ekonominės 
padėties, o iš specializuoto žinojimo. Ir gal niekas nesistebės, kad 
pavojus, kurį aš įžvelgiu, kyla iš šaltinio, maitinusio Platono puoselėtą 
priežiūros idėją: iš intelektualų. 

Terminus “intelektualai", “intelektualinis stratas ar intelektualų 
klasė" ir t.t. - tai modernūs, Platono nežinoti terminai,? - aš vartoju ta 
prasme, kurią jiems suteikė Edwardas Shilsas: “Intelektualai yra bet 
kokioje visuomenėje egzistuojantis agregatas tokių asmenų, kurie san- 
tykinai dažniau už daugumą kitų visuomenės narių komunikacijai ir 
išraiškai naudoja bendrus ir abstrakčius simbolius, apimančius Žžmo- 
gų, visuomenę, gamtą ir kosmosą" (1968, 399). 

18 skyriuje mes matėme, kad mažumos viešpatavimo teorijos, įtiki- 
nimui teikiančios didesnę reikšmę negu atvirai prievartai, lemtingai 
išaukština intelektualus. Pagal šias teorijas intelektualai iškelia siste- 
mines idėjas, pagrindžiančias viešpataujančios klasės teisėtumą (ir jos 
oponentų kontrpretenzijas), kuria ir skleidžia ideologijas, išskleidžia 
vyraujančias kokios nors visuomenės “politines formules" (Mosca) ir 
suteikia formą bei turinį valdančios klasės “kultūrinei hegemonijai" 
(Gramsci). Nors mažumos viešpatavimo teorijos man atrodo nepriim- 
tinos, nemanau, kad jos klysta, jog intelektualai daro Žymią įtaką 
politiniam gyvenimui. Dėl priežasčių, kurias aš netrukus paaiškinsiu, 
intelektualų — ar veikiau tam tikro intelektualinio strato padalinio — 
įtaka labai sustiprėjo antroje šio šimtmečio pusėje ir veikiausiai dar 
sustiprės ateityje. 

Kadangi intelektualai įtikinėjimu naudojasi labiau negu įsakymu ar 
prievarta, ir jų įtikinėjimo padariniai dažnai yra netiesioginiai, uždel- 
sti ir sunkiai įžiūrimi, jų įtaką viešajam gyvenimui lengva konstatuoti 
apskritai, bet sunku patikrinti sistemiškai. Be to, atrodo, kad intelektu- 
alai nelinkę tyrinėti savo įtakos taip kruopščiai ir kritiškai, kaip jie tai 
daro kitų atžvilgiu. Nežiūrint to, aš esu įsitikinęs, kad dabarties stebė- 
tojas surastų stiprių įrodymų, patvirtinančių intelektualų įtaką for- 
muojant požiūrius, įsitikinimus ir vertybes. Veikdami švietimo įstai- 
gas ir informacijos priemones, viešumos dienotvarkės turinį ir jos 
prioritetų jausmą, politiką ir valdžios bei opozicijos vykdomas progra- 
mas, idėjas, laikomas intelektualiai gerbtinomis ir rimtai traktuotino- 

mis, remdami status guo ar jai oponuodami ir daugeliu kitų būdų 
moderniose demokratinėse šalyse intelektualai atlieka didžiulį vaid- 
menį. Imkime tik vieną pavyzdį: santykinė svarba, kurią televizijos 
žinių laidų žiūrovai teikia kokiai nors viešai problemai Jungtinėse 
Valstijose, labai priklauso nuo to, kiek dėmesio tai konkrečiai proble- 
mai skiria patys žinių komentatoriai (Iyengar and Kinder 1987). 

Norint suvokti intelektualų įtaką, svarbu nesileisti klaidinamam ho- 
mogeniškos “klasės", turinčios bendrus “klasinius interesus“, sąvo- 
kos. Nors per visą istoriją ir beveik kiekvienoje visuomenėje intele- 
ktualusis stratas daugiausia tarnavo politinėms ir bažnytinėms val- 
džioms, pastaraisiais amžiais žymią to strato dalį jau sudaro intelektu- 
alai, nuo tų valdžių nutolę ar su jomis susvetimėję, ir savo vaidmenį 
atliekantys ne kaip jų rėmėjai, o kaip kritikai ir oponentai.* Taigi 
intelektualai moderniajame pasaulyje daugumos dalykų atžvilgiu lin- 
kę palaikyti skirtingas, o dažnai ir konfliktuojančias pažiūras, apiman- 
čias ir viešąją politiką. Šiuo požiūriu jiems iš tikrųjų toli iki “klasės", 
ištikimai ginančios savo “klasinius interesus". 

Žinoma, kaip ir verslininkai, intelektualai tikrai (nors ir silpnai) 
linkę į tam tikras bendras privilegijas, kurias jie paprastai stengiasi 
apsaugoti ir įtvirtinti: šiuo požiūriu jie iš tikrųjų turi bendrų interesų. 
Šiuolaikinėse demokratinėse šalyse intelektualai, ypač priklausantys 
strato viršūnei, kaip ir verslininkai, priklauso prie labiausiai privilegi- 
juotų visuomenės narių. Paprastai jie yra ne tik santykinai saugūs 
ekonominiu požiūriu, bet daugelis jų turi tokią profesinę nepriklauso- 
mybę ir autonomiją, kuri nepasiekiama kitus socialinius vaidmenis 
atliekantiems žmonėms. Natūralu, kad, kai iškyla grėsmė jų privilegi- 
joms, intelektualai energingai kovoja už jas. Tačiau tie bendri grupi- 
niai interesai tiesiogiai neveikia viešosios politikos. 

Taigi galiausiai man rūpi ne bendroji intelektualinio strato įtaka. 
Man rūpi įtaka tam tikro padalinio intelektualų, be kurių neįmanomas 
racionalus moderniųjų politinių sistemų (demokratinių arba ne) funk- 
cionavimas, įtaka tų, kurie specialiai užsiima viešąja politika ir sten- 
giasi aktyviai veikti valdžios sprendimus, ir ne tik tiesiogiai, bet ir 
netiesiogiai, per savo įtaką viešajai ir elito nuomonei. Demokratinėse 
šalyse tokių į viešąją politiką orientuotų intelektualų galima rasti tarp 
valstybinių biurokratų, administracinėse įstaigose, įstatymų leidybos 
institucijose, politinėse partijose, universitetuose, tyrimų institutuose, 

masinės informacijos priemonių ir lobistinėse organizacijose, patarėjų 
grupėse, verslo įmonėse, profsąjungose, advokatūrose ir daugelyje 
kitų vietų. Paprastai žymiausieji konkrečios srities — tarkime, ginkla- 
vimosi kontrolės, sveikatos apsaugos ar gamtosaugos — specialistai 
pažįsta vienas kitą net tokioje didelėje šalyje kaip Jungtinės Valstijos, 
jau nekalbant apie mažesnes šalis. Tačiau ribos, žyminčios kokios 
nors konkrečios srities politikos specialistų grupę, yra šiek tiek neapi- 
brėžtos. Šiuo metu tos grupės dažnai išeina už nacionalinių ribų. 

Neturėdamas standartinių terminų, tuos intelektualus aš linkęs va- 
dinti viešosios politikos specialistais (arba trumpumo dėlei - politikos 
(policy) specialistais); konkrečios politikos srities specialistų agrega- 
tas sudaro viešosios politikos elitą (pvz., užsienio politikos elitą); 
įvairių viešosios politikos elitų agregatas gali būti vadinamas viešo- 
sios politikos ekspertų elitais*. 

Nors tai yra patogūs ir tinkami terminai, būtų klaidinga juose įžvelg- 
ti pernelyg daug. Panašiai, kaip dariau kalbėdamas apskritai apie inte- 
lektualus, aš neketinu tvirtinti, kad viešosios politikos elitai yra “val- 
danti klasė", turinti bendrus “klasinius interesus", kuri įtikinėjimu ar 
prievarta primeta daugumai tautiečių politiką, naudingą jos “klasi- 
niams interesams“. Kaip intelektualų apskritai, taip ir politikos eks- 
pertų elitai - labai nevienoda grupė.* Ekspertų elito narių ir, dar 1a- 
biau, ekspertų elitų kaip agregato bendrieji interesai dažniausiai per- 
nelyg silpni, kad kaip nors žymiai nulemtų jų alternatyvinių politinių 
kursų vertinimus. Faktas, labai reikšmingas demokratinėms perspek- 
tyvoms, yra tas, kad ekspertų elito nariai iš tikrųjų linkę palaikyti 
skirtingus, o dažnai net konfliktuojančius politinius kursus. 

Jų vaidmuo priimant viešosios politikos sprendimus vargu ar labai 
rūpėtų pažangios demokratinės šalies piliečiams, jeigu viešoji politika 
netaptų vis sudėtingesnė. Juk sudėtingumas kelia grėsmę, kad demas 
praras galimybę efektyviai kontroliuoti politikos ekspertų elitus. Re- 
zultatas būtų - o iš dalies jau yra - savotiška ekspertų elitų kvaziprie- 
žiūra. Kaip ir Platono filosofai, ekspertų elitų nariai nebūtinai siekia 
tokio vaidmens. Tačiau net jei jie tampa prižiūrėtojais prieš savo valią 
ar to nesuvokdami, šiuolaikinės politikos ir politinės veiklos sudėtin- 
gumas tą vaidmenį jiems dažnai primeta. 


* Kad “politikos elitas" (policy elite) nesipainiotų su 19 skyriuje aprašytu “politiniu 
elitu" (political elite), pirmąjį terminą versiu “ekspertų elitu", nors autorius šio termi- 
no nevartoja. - Vert. 

Sudėtingumas ir demokratinis procesas 


Kad aprašyčiau sudėtingumo padarinius demokratiniam pro- 
cesui, panaudosiu pernelyg paprastą, bet naudingą tikslų ir priemonių 
dichotomiją. Galima labai paprastai tarti, kad sprendimai dėl viešosios 
politikos susideda iš sprendimų (implicitinių ar eksplicitinių) dėl tiks- 
lų, kuriems konkreti politika turi tarnauti, ir iš sprendimų dėl priemo- 
nių, pasirinktų šiems tikslams pasiekti. Paprasčiausioje demokratinės 
sistemos versijoje, kur suverenus demas tiesiogiai priima visus svar- 
bius politinius sprendimus, jis kartu sprendžia apie tikslus ir apie 
priemones. Žinoma, didžiausi priartėjimai prie tokios paprastos demo- 
kratijos buvo asamblėjinės demokratijos sistemos. Nors neturėtume 
nepakankamai vertinti sunkumų, su kuriais piliečiai kartais susidurda- 
vo priiminėdami tuos sprendimus, kartu reikia turėti galvoje, kad spren- 
dimų priėmimas piliečių asamblėjose buvo veikla, užimanti tik dalį 
laiko ir apėmusi tik labai ribotą dienotvarkę. Natūralu, kad asamblėjos 
tam tikrus administracinius uždavinius paprastai deleguodavo eili- 
niams piliečiams, kurie tarnavo kaip neetatiniai pareigūnai ar gaudavo 
trumpalaikę tarnybą. Taigi, nors demas, pasirinkdamas įstatymus ir 
politiką, implicitiškai ar eksplicitiškai spręsdavo ir dėl tikslų, ir dėl 
priemonių, jis tikrai deleguodavo pareigūnams tam tikrą valdžią vyk- 
dyti atitinkamą politiką; tačiau deleguotą valdžią jis apribodavo labai 
griežtai. Todėl tokios politinės veiklos sistemas mes pagrįstai galime 
apibūdinti ir kaip paprastas, ir kaip tiesiogines. 

Demokratinę idėją įgyvendinus nacionalinių valstybių valdyme, pa- 
prastą ir tiesioginę asamblėjinių demokratijų politinės veiklos sistemą 
išstūmė labiau diferencijuotos poliarchijos institucijos. Tačiau vis dar 
buvo įmanoma poliarchiją interpretuoti kaip sistemą, kur politiniai 
sprendimai priiminėjami demo ir jo išrinktų atstovų ir kur, kaip anks- 
čiau, tam tikri siauri administraciniai uždaviniai deleguoti pareigū- 
nams. Taigi ankstyvosios poliarchijos - aš ją vadinsiu Poliarchija I - 
politinė veikla gali būti apibūdinta kaip paprasta, bet netiesioginė. 

Tačiau MDP visuomenių raida ir besiplečianti visuomenės interna- 
cionalizacija privertė imtis vis sudėtingesnės politikos. Tapo sudėtin- 
gesnė ne tik politika konkrečių problemų srityse, bet, kai išsiplėtė 
valdžios interesų skalė, politinių užduočių tipų padaugėjimas pats 
tapo sudėtingumo šaltiniu. Šio augančio konkrečios politikos sudė- 

tingumo valdymas savo ruožtu atvedė prie didesnio politinės veiklos 
proceso sudėtingumo. Kaip demokratinės idėjos išsiplėtimas iki na- 
cionalinės valstybės masto reikalavo radikalaus prisitaikymo ir politi- 
nių institucijų atnaujinimo — poliarchijos sukūrimo, taip poliarchijose 
dabar buvo reikalingos naujos institucijos, atitinkančios konkrečios 
politikos ir politinių kursų sudėtingumo reikalavimus. Taigi dar vienu 
požiūriu modernioji demokratija sukūrė institucijas ir praktiką, tokią 
skirtingą nuo asamblėjinės demokratijos, kad galima abejoti, ar tas 
pats terminas “demokratija" gali tikti abiems atvejams. Pavyzdžiui, 
Jungtinėse Valstijose Kongresas nuo seno sukūrė galingus komitetus, 
kurių nariai užsiiminėjo ne tik įstatymų leidimu, bet dažnai tapdavo 
savo viešosios politikos sričių ekspertais. Nuo Antrojo pasaulinio karo 
šių komitetų ir senatorių bei atstovų įstaigų personalas sudarė dar 
vieną naują politikos specialistų sluoksnį. Per tą patį laiką visose 
demokratinėse šalyse gausėjo specialistų ministerijose, departamen- 
tuose ir kitose vykdomosiose bei administracinėse organizacijose. Spe- 
cializuoto intelekto mobilizacija šiuolaikinės demokratinės valdžios — 
pavadinkime ją Poliarchija II — tarnybai buvo heroiška ir apskritai 
sėkminga pastanga demokratiją pritaikyti prie bauginančio viešosios 
politikos sudėtingumo. 

Tačiau vis dar buvo įmanoma tarti, kad Poliarchija II orientuota į 
senovinį - liaudies valdžios - tikslą. Nors toks demokratinis procesas 
nebegalėjo būti įgyvendintas paprastu ir tiesioginiu asamblėjinės de- 
mokratijos būdu, jo reikalavimai galėjo būti patenkinti per laipsniško 
artėjimo procesą. Per rinkiminius sprendimus demas galėtų nustatyti 
bendriausius politinius tikslus ir kartu - tam tikras plačias priimtinų 
priemonių ribas. Be to, įprasta, kad piliečiai vėliau susiaurintų tas 
ribas tarprinkimine veikla, pvz., lobizmu. Šiose demo nustatytose tiks- 
lų ir priemonių ribose, kurios kartais plačios, kartais siauros, išrinktie- 
ji atstovai formuotų įstatymus ir politikos kursus. Šių įstatymų ir poli- 
tinių kursų ribose vykdomosios ir administracinės įstaigos dar tiksliau 
apibrėžtų priemones. Ir šitaip laipsniško artėjimo procesas tęstųsi iki 
žemutinės grandies klerko, kuris užbaigtų [politinę] veiklą. Peržen- 
giant senovinių kategorijų ribas, Poliarchija II gali būti interpretuoja- 

suverenitetu. 

Demokratija ar priežiūra? 


Tačiau ką daryti, jei gyvybiškai svarbi politika šiuo metu yra 
tokia sudėtinga, kad paprasti piliečiai nebesupranta, kas geriausiai 
tarnautų jų interesams? Ar demokratinė idėja netapo vizija tokios 
politinės santvarkos, kuri nebeįmanoma tame sudėtingame universu- 
me, kuriame, atrodo, mums lemta gyventi? 

Jei taip, tada priežiūra gali išstumti demokratinę praktiką, nors gal- 
būt ne demokratinius simbolius ir įsitikinimus. Mes jau negalime ade- 
suderinimo su liaudišku demo suverenitetu. Veikiau mes galėtume ją 
interpretuoti kaip demokratijos simbolių suderinimą su faktine prie- 
žiūra, vykdoma politikos ekspertų elitų. Net tokiu atveju būtume netei- 
sūs, ją aprašydami kaip tokią mažumos viešpatavimo sistemą, kurią 
įsivaizdavo teoretikai, apibūdinti 18 skyriuje. Juk “valdovai" būtų 
labai heterogeniškas agregatas santykinai autonomiškų grupių, kurių 
įtakos pirminis šaltinis būtų jų specializuotas žinojimas. Galėtume 
pavadinti juos kvaziprižiūrėtojais, kadangi jie neturėtų to moralinio ir 
epistemologinio pateisinimo, kurį Platonas ir kiti taikė tikrajai prie- 
žiūrai. 5 skyriuje įrodinėjau, kad toks pateisinimas yra labai ydingas. 
Tačiau visi priežiūros idėjos trūkumai, atskleisti 5 skyriuje, būtų dar 
labiau būdingi mūsų kvaziprižiūrėtojams. 

Pakartokime tą kritiką tiek, kiek ji tinka mūsų potencialiems kvazi- 
skurdo, socialinės apsaugos, sveikatos ar kitų mano anksčiau minėtų 
klausimų - reikalauja (implicitiškai ar eksplicitiškai) ir moralinių, ir 
instrumentinių vertinimų. Šie sprendimai nėra ir negali būti sprendi- 
mai tik dėl tikslų, bet kartu jie nėra ir negali būti sprendimai tik dėl 
priemonių. Negalima iškelti intelektualiai pagrįsto teiginio, kad poli- 
tiniai elitai (realūs ar menami) turi aukštesnį moralinį žinojimą ar 
aukštesnį specialų žinojimą to, kas sudaro viešąjį gėrį. Iš tikrųjų mes 
galime pagrįstai manyti, kad specializacija, kuria grindžiama politi- 
nių elitų įtaka, pati gali pakenkti jų moralinio sprendimo sugebėji- 
mui. Be to, kaip tik todėl, kad politinių elitų Žinojimas yra speciali- 
zuotas, jų ekspertinės žinios paprastai pernelyg susiaurina instrumen- 
tinių sprendimų pagrindą, ir jis nebeatitinka protingos politikos kelia- 
mų reikalavimų. 

Be to, viešosios politikos sprendimai, ypač dėl sudėtingų reikalų, 
beveik visada apgaubti tankiu netikrumo šydu. Jie nuolat reikalauja 
sprendimų dėl alternatyvų, kurių padariniai yra labai neaiškūs. Griež- 
tai kalbant, įvairių padarinių tikimybės beveik niekada nežinomos. 
Informatyvios spėlionės geriausiu atveju pakeičia statistines tikimy- 
bes. Net kai tos tikimybės gali būti daugiau ar mažiau apskaičiuotos, 
reikalingi sprendimai dėl priimtinos rizikos. Sprendimai dėl politikos 
kursų irgi nuolat reikalauja kompromisų tarp vertybių ar politikos 
tikslų. Mes neturime tvirto pagrindo visais šiais klausimais atsiduoti į 
politikos ekspertų elitų rankas. 

Galiausiai mes neturėtume pervertinti politikos ekspertų elitų dory- 
bės. Visame pasaulyje ekspertų elitai išgarsėję tuo, kad savo siaurus 
biurokratinius, institucinius, organizacinius ar grupinius interesus la- 
bai lengvabūdiškai gina, prisidengdami viešojo gėrio vardu. Atrodo, 
kad juo labiau jie nepriklauso nuo viešosios kontrolės ir viešojo verti- 
nimo, juo labiau juos gadina - nebūtinai grubaus parsidavėliškumo 
pavidalu —- gerai žinomos pagundos, susijusios su valdžia. 

Nors susitaikymas su kvazipriežiūra, kaip [tinkamiausiu] sprendimu 
galėtų galutinai užtemdyti demokratinę viziją, jis neįvestų tikrų pri- 
žiūrėtojų, pasižyminčių išmintimi ir dorybe, reikalinga politiniam ži- 
nojimui, valdžios. 


Pilietybė Poliarchijoje III 


Ar pažangi demokratinė šalis gali sustabdyti slinkimą faktinės 
kvaziprižiūrėtojų valdžios link? Kad tai padarytų, ji privalo sutelkti 
dėmesį į silpniausią laipsniškų artėjimų grandinės grandį. Toji grandis 
yra pats demas. Jei demokratinis procesas nėra tvirtai susijęs su demo 
sprendimais, tada tokia sistema slinks kvazipriežiūros link. Jei saitai 
išliks, slinkimas sustos. 

Problema iškyla dėl atotrūkio, politikos ekspertų elitų žinojimą ski- 
riančių nuo paprastų piliečių žinojimo. Teiginys, jog šis atotrūkis gali 
būti Žymiai sumažintas, kad laipsniško artėjimo procesą įgalintų skleis- 
tis vaisingai, daugeliui Žmonių, be abejonės, pasirodys utopiškas. Bet 
aš manau, kad dar reikia ištirti svarbias galimybes. Kaip Poliarchija I 
atsirado sukūrus naujas institucijas, reikalingas demokratijai pritaiky- 

ti prie nacionalinės valstybės, o Poliarchija II atsirado papildomai 
sukūrus naujas institucijas, reikalingas tam, kad demokratija būtų pri- 
taikyta prie augančio poreikio mobilizuoti specializuotą žinojimą vie- 
šųjų problemų sprendimui, taip Poliarchija III atsirastų iš poreikio 
susiaurinti augantį atotrūkį tarp politikos ekspertų elitų ir demo.. 

Pateiksiu keletą galimo sprendimo elementų. Šiuo metu techniškai 
įmanoma: 


— užtikrinti, kad tinkamo lygio ir pavidalo informacija apie politinę 
dienotvarkę, tiksliai atspindinti aukščiausio lygio pasiekiamą 
žinojimą, būtų lengvai ir visuotinai prieinama visiems pilie- 
čiams; 

— sudaryti lengvai pasiekiamas ir visuotinai prieinamas galimybes 
visiems piliečiams; 

— daryti įtaką tiems reikalams, apie kuriuos yra prieinama minėta 
informacija; 

— ir reikšmingai dalyvauti politinėse diskusijose. 


Visa tai techniškai įgalina telekomunikacijos. Per telekomunikaci- 
jas kiekvienas pilietis faktiškai gali gauti informaciją apie viešuosius 
reikalus, informaciją beveik tiesiogiai prieinamu pavidalu (pvz., spau- 
da, debatai, inscenizavimas, multiplikaciniai filmai) ir tokio lygio 
(pvz., nuo naujoko iki eksperto), kuris pasiekiamas konkrečiam pilie- 
čiui. Be to, telekomunikacijos kiekvienam piliečiui gali sudaryti gali- 
mybes į šią viešųjų reikalų informacinę dienotvarkę įtraukti savo klau- 
simus. Sąveikaujančios (interactive) telekomunikacijos sistemos pi- 
liečiams teikia galimybę dalyvauti diskusijose su ekspertais, politi- 
kais ir bendrapiliečiais.? 

Tačiau svarbu turėti galvoje tai, kad šios technikos naujovės turi ne 
tik suintensyvinti dalyvavimą, kaip siūlė kai kurie dalyvaujamosios 
demokratijos šalininkai. Piliečiai negali peržengti savo politinio su- 
pratimo ribų paprasčiausiai diskutuodami tarpusavyje; ir nors techno- 
logija įgalintų juos sekti diskusiją tiesiogiai balsuojant dėl [aptariamų] 
klausimų, balsavimas, neparemtas kompetentingu supratimu, neužtik- 
rintų, kad vykdoma politika apsaugotų ar įtvirtintų jų interesus. 

Techninės problemos gali būti išspręstos nesunkiai. Besivystanti 
technologija neišvengiamai bus panaudojama kokiu nors būdu geram 

ar blogam. Ji gali būti panaudojama pažeisti demokratines vertybes ir 
demokratinį procesą, arba ji gali būti panaudota juos paskatinti. Sąmo- 
ningai ir apgalvotai nesistengiant naująją telekomunikacinę technolo- 
giją panaudoti demokratijos labui, ji puikiausiai gali būti panaudota 
taip, kad demokratijai kenktų. 

Techninių problemų išsprendimas yra tik bendrojo sprendimo dalis 
ir lengviausia jo dalis. Kaip pažangi demokratinė visuomenė galėtų 
užtikrinti, kad informacija, taip lengvai prieinama piliečiams, būtų 
aukščiausios įmanomos kokybės? Sakiau, kad naujoji technologija 
gali būti panaudota taip, kad kenktų demokratiniam procesui. Ar poli- 
tikos ekspertų elitai nepasinaudos sąveikaujančių komunikacijų tech- 
nologija tam, kad manipuliuotų publika, versdami ją tarnauti savo 
tikslams? Ar ši nauja technologija neskatins ekspertų elitų konsoli- 
duotis į kvazipriežiūrą, kuriai technologija, kaip galima viltis, užkerta 
kelią? 

Demokratijos perspektyvos priklauso nuo politikos specialistų po- 
žiūrių skirtingumo ir jų kaip “klasės" bendrų interesų santykinio silp- 
numo. Nors tinkamiausia institucijų, kurių dėka jų Žinojimas gali būti 
padarytas lengvai prieinamu piliečiams, struktūra veikiausiai bus ne- 
vienoda įvairiose pažangiose demokratinėse šalyse, Jungtinėse Valsti- 
jose ji gali būti grindžiama daugybės esamų profesinių, mokslinių ir 
akademinių asociacijų pliuralizmu bei autonomija.!? 

Laipsniško artėjimo proceso efektyvumas nereikalauja, kad kiek- 
vienas pilietis turėtų būti informuotas apie kiekvieną svarbų reikalą ir 
aktyviai veiktų. Tokio reikalavimo būtų neįmanoma patenkinti Poliar- 
chijoje III, kaip jo neį;manoma patenkinti Poliarchijoje II. Reikalinga 
gerai informuotų piliečių kritinė masė, pakankamai didelė ir aktyvi, 
kad kontroliuotų procesą, “atidi publika", kaip prieš daugelį metų 
suformulavo Gabrielis Almondas (1950, 139, 228, 233). Be abejonės, 
dalyvaujamosios demokratijos šalininkai mano sprendimą atmes kaip 
klaidingą. Tačiau, mano galva, nors informuotas ir plačiai dalyvaujan- 
tis demas būtų pageidautinas, esu įsitikinęs, kad nepaprasto viešosios 
politikos sudėtingumo, su kuriuo susiduria Poliarchija II ir kurį turės 
įvaldyti Poliarchija III, sąlygomis toks tikslas išeina už žmogaus gali- 
mybių ribų. Tačiau jei aš klystu, tada atidi publika, laimei, išsiplės ir 
apims visą demą. 

Bet kas gali užtikrinti, kad atidi publika atstovautų ir platesnę pub- 

liką, visą demą? Mažesnė už demą atidi publika - o paprastai ji būtų 
daug mažesnė - nebūtinai būtų reprezentatyvi. Tačiau jeigu viena iš 
[daugelio] atidžiųjų publikų aiškiai būtų ne tik labai informuota, bet ir 
reprezentatyvi, jos egzistavimas ir pažiūros visiems parodytų skirtin- 
gybes (jei jos išvis būtų) tarp jos vertinimų - kvalifikuotų paties demo 
vertinimų - ir vyraujančių vertinimų, būdingų ne tik politikos ekspertų 
elitams, bet ir kitoms atidžiųjų publikų grupėms. 

Atidi publika, atstovaujanti kvalifikuotą paties demo vertinimą? Ši 
idėja, regis, prieštaringa. Bet nebūtinai. Tarkime, kad pažangi demo- 
kratinė šalis sukurtų “miniliaudį" (minipopulus), susidedančią iš maž- 
daug tūkstančio piliečių, atsitiktinai parinktų iš viso demo. Jos uždavi- 
nys būtų svarstyti - galbūt metus - kokį nors klausimą, o po to pa- 
skelbti savo prioritetus. Miniliaudies nariai galėtų “susitikti" per tele- 
komunikacijas. Viena miniliaudis galėtų nuspręsti klausimų dieno- 
tvarkę, o kita užsiimti svarbiu klausimu. Taigi kiekvienam svarbiam 
dienotvarkės klausimui galėtų būti sudaryta viena miniliaudis. Mini- 
liaudis galėtų egzistuoti bet kokiame valdymo - visos šalies, regiono 
ar vietinio —- lygmenyje. Prie jos galėtų prisijungti - irgi per telekomu- 
nikacijas — patariamasis mokslininkų ir specialistų komitetas ir admi- 
nistracinis personalas. Ji galėtų organizuoti viešus svarstymus, užsa- 
kyti tyrimus, vesti debatus ir diskusijas. 

Miniliaudies instituciją Poliarchijoje III aš laikau ne įstatymų lei- 
džiamųjų korpusų pakaitalu, o jų papildiniu. Ji ne išstumtų, o papildy- 
tų Poliarchijos I ir Poliarchijos II institucijas. Galima paklausti, kokią 
reikšmę turėtų miniliaudies sprendimai? 

Miniliaudies sprendimas "atstovautų" demo sprendimą. Jos nuo- 
sprendis būtų paties demo nuosprendis, jei demas sugebėtų tinkamai 
pasinaudoti aukščiausios kokybės žinojimu, reikalingu nuspręsti, ko- 
kia politika veikiausiai tiktų įgyvendinti demo siekiamus tikslus. 
Taigi miniliaudies sprendimai savo galią gautų iš demokratijos teisė- 
tumo. 

Šitaip — o pažangios demokratinės šalies piliečiai surastų ir kitų 
būdų — demokratinis procesas galėtų būti vėl pritaikytas prie pasaulio, 
labai nepanašaus į tą pasaulį, kuriame pirmąkart atsirado demokrati- 
nės idėjos ir demokratinė praktika. 

Kokią formą įgytų, mūsų įpėdinių demokratija nebus ir negalės būti 
tokia pat kaip mūsų pirmtakų demokratija. Ji ir neturėtų būti tokia. Juk 

demokratijos ribos ir galimybės tame pasaulyje, kurį mes miglotai 
numatome, tikrai bus visai skirtingos nuo ankstesniosios demokratijos 
ribų ir galimybių. Galime būti tikri, kad ateityje — kaip ir praeityje - 
griežti demokratinio proceso reikalavimai nebus visiškai patenkinti ir 
daugelis čia tyrinėtų demokratinio proceso teorinių ir praktinių pro- 
blemų nebus visiškai išspręstos. 

Tačiau aš tikiu, kad savivaldžių, politiškai lygių ir visam tam reika- 
lingus resursus bei institucijas turinčių žmonių vizija visada bus įtaigi 
ir reikli vadovė ieškant visuomenės, kurioje žmonės gali gyventi kartu 
taikiai, gerbdami vienas kito prigimtinę lygybę ir drauge siekdami 
galimo geriausio gyvenimo. 


Pastabos 


ĮVADAS 


Anksčiau, VII ir V amžiuje, “demas" turėjo net labiau apribojančią 
prasmę (Fine 1983, 108; Sealey 1976, 91-92). 


PIRMAS SKYRIUS: PIRMOJI TRANSFORMACIJA 


“Keista, kad gausioje literatūroje, sukurtoje didžiausios Graikijos demokra- 
tijos, neišliko jokio demokratinės politinės teorijos teiginio. Visi tie Atėnų 
politiniai filosofai ir publicistai, kurių veikalus mes turime, daugiau ar ma- 
žiau simpatizavo oligarchijai" (Jones 1969, 41). 

Šios alternatyvos, kurią, remdamasis Platonu, aš vadinu priežiūra, prielaidos 
ir problemos aptartos 2 skyriuje. 

Šiame ir kitame skirsnyje aš remiuosi Agard 1965, Alford 1985, American 
School of Classical Studies 1960, Aristotle 1952, Connor 1971, Fine 1983, 
Finley 1973 a, Finley 1973 b, Finley 1980, Finley 1983, Larsen 1966, Mont- 
gomery 1983, Sealey 1976, Ste. Croix 1981 ir Thucydides 1951. 

Nors tikras skaičius nėra žinomas, dauguma istorikų sutinka su Fine'u, kad 
“Atėnai savo klestėjimo metais, prieš 431 m. prasidėjusį Peloponeso karą, 
turėjo apytikriai nuo 40 000 iki 50 000 suaugusių vyriškos lyties piliečių... 
Tačiau dauguma graikų valstybių apytikriai apėmė nuo 2000 iki 10 000 suau- 
gusių vyriškos lyties piliečių. Graikų politikos teoretikai manė, kad 5-10 
tūkstančių piliečių yra idealus skaičius. Idealiu atveju tokioje valstybėje 
kiekvienas pilietis bent jau galėtų atpažinti iš veido kiekvieną kitą pilietį" 
(1983, 51). 

Kaip ir daugeliu kitų klausimų, akivaizdžių faktų apie lygų ir konfederacijų 
valdymo struktūrą nesama. Interpretacija, remianti hipotezę, kad pradinės 
federalizmo formos klasikinėje Graikijoje tikrai egzistavo, pateikta Larsen 
(1966). Tačiau ankstesnės sistemos (Peloponeso Lyga, apie 510-365 pr. Kr., 
Bojotijos Konfederacija, 447-386 pr. Kr. ir Chalkidės Konfederacija, 432-7 

pr. Kr.) buvo sudarytos iš oligarchijų. Negana to, kaip pastebi Larsenas: 


Ankstyvojoje Graikijoje atsiradusi ir teikusi vilčių atstovaujamoji valdžia subliuško 
IV ir V amžiuje. Vietoj jos net federalinėse valstybėse buvo įvesta tiesioginė pilie- 
čių asamblėjos valdžia. (66) 


Kažkas... sukliudė natūraliam atstovaujamosios valdžios atsiradimui. Iš dalies tai 
nulėmė plačiai paplitusi demokratinės valdžios teorija, aukštinusi piliečių asamblė- 
jas ir kolektyvinį masių protą. Kita vertus, atrodo, kad tai nulėmė politikai, faktiškai 
siekę konfederaciją palenkti [konfederacijos] sostinei, o tiesioginė piliečių asamb- 
lėja sostinėje buvo puiki priemonė įgyvendinti šiam tikslui. Be to, šitokia raida 
galėjo būti įtakota to fakto, kad kai kurios naujos organizacijos buvo sukurtos kaip 
opozicija Spartai, tradicinei oligarchijos tvirtovei, ir šitaip natūraliai atsirado de- 
mokratinė organizacija, o tuo metu demokratinė organizacija buvo suprantama kaip 
piliečių asamblėja. (46) 


“Faktiškai kiekvienas pilietis galėjo tarnauti kaip magistratas, apie pusę [pi- 
liečių] posėdžiauti taryboje, o iš tų, kurie posėdžiavo taryboje, daugiau nei 70 
nuošimčių (apytikriai 365 iš 500) vienai dienai užimti Atėnų pirmininko 
pareigas (pirmininko, iki 380 m. pakankamai svarbias, po to veikiau ceremo- 
nines pareigas, kasdien užimdavo vis nauji tarybos nariai)" (Alford 1985, 9). 
“Graikai ir romėnai išrado politiką ir, kaip žinoma kiekvienam, jie išrado ir 
politinę istoriją, ar veikiau istoriją kaip karo ir politikos istoriją. Bet tai, kas 
žinoma kiekvienam, nėra tikslu: Antikos istorikai rašė istoriją tokios politi- 
nės veiklos (policy), kuri nėra tas pat, kas politika (politics); pirmiausia jie 
rašė apie užsienio politiką, politinės veiklos mechaniką (išskyrus kalbas 
Senate ar Asamblėjoje) domėdamiesi tik aštraus konflikto, pereinančio į 
pilietinį karą, momentais" (Finley 1984, 54). Taip pat žr. Finley pastabas apie 
istorinių faktų, susijusių su politika ir konstituciniais pasikeitimais, stoką; 
išimtis yra tik Atėnai (1983, 103). Net toks lemtingas klausimas kaip Atėnų 
gyventojų skaičius ilgai diskutuojamas ir labai įvairiai vertinamas. Nepapra- 
stai skiriasi vergų skaičiaus vertinimas (žr., pvz., Gomme 1933). 

Ryškus pavyzdys yra George'o Grote'o dvylikatomės Graikijos istorijos (His- 
tory of Greece, 1846-1856) įtaka XIX a. liberaliajai minčiai Britanijoje ir 
kitur (Turner 1981, 213-234). 

Pagal vieną interpretaciją, “Žinoma, buvo tikimasi ištikimybės miestui. Bet 
to meto literatūra stebėtinai nutyli tai, ką mes pavadintume patriotine pareiga, 
ir stebėtinai nesako nieko aiškaus apie miesto reikmių pirmumą prieš draugo 
ar giminaičio reikmes. Kontrastas tarp Atėnų ir šiuolaikinės politikos yra toks 
ryškus, kad vienas dabartinis graikų etikos tyrinėtojas labiausiai paplitusį 
graikų požiūrį į šią problemą gali aprašyti tokiais žodžiais: “Miesto reikmės 
gali užgožti kitas [reikmes] sunkmečiu; tačiau jeigu miesto interesams niekas 
negresia arba jei atrodo, kad jie nesusiję su konkrečiu reikalu, tose normose 
nesama nieko tokio, kas agathos polites (geram piliečiui) sukliudytų paminti 

miesto įstatymus savo šeimos ar artimų draugų labui" (Connor 1971, 48). 


“415 m. varžybos tarp Nikijo ir Alkibiado Atėnuose buvo svarbiausia proble- 


ma, susijusi su asmenimis, ir metų pradžioje turėjo būti imtasi ostrakizmo, 
lemiančio vieno iš tų dviejų žmonių pasirinkimą. Tačiau keletą dienų prieš 
balsavimą Alkibiadas susitiko su Nikiju ir pasiūlė suvienyti jėgas prieš trečią- 
Jį žmogų, Hiperbolą. Tai buvo padaryta, ir Hiperbolas buvo ostrakizuotas. Šis 
incidentas daug pasako apie politinius vaidus Atėnuose. Ir Nikijas, ir Alkibia- 
das turėjo asmeninių šalininkų, kurių balsus lėmė ne reikalai ir ne politinis 
principas, o vadų įnoriai. Tokių šalininkų nebūtinai turėjo būti labai daug, 
tačiau jie buvo pakankamai vieningi ir įtakingi, kad nulemtų asamblėjos 
baigtį, nors ostrakizmo procedūra buvo grindžiama slaptu balsavimu" (Sealey 
1976, 353). Vėliau ostrakizmo buvo atsisakyta (Fine 1983, 490). 


„Iš dalies tai išvada (jokiu būdu ji nėra galutinė) iš to fakto, kad balsavimo dėl 


ostrakizmo ir dėl kai kurių kitų reikalų kvorumas buvo 6000. Tuo metu graikų 
piliečių skaičius galėjo būti nuo 35 000 iki 50 000. Labai šališkas šaltinis, 
411 m. oligarchai, irgi “paskelbė Samo demokratams, kad dėl karo tarnybos 
ir jūrų prekybos aptarti net labai svarbaus klausimo niekada nesusirinkdavo 
daugiau kaip 5000 atėniečių" (Jones 1969, 109). Finley prieina išvadą, kad 
“Geriausia faktų, tarp jų ir archeologinių, analizė parodo, kad V a. (asamblė- 
joje) dalyvaudavo apie 6000 (piliečių), o IV a. žymiai daugiau" (1983, 73). 
Fine'as spėja, kad “atėniečiai galėjo dažnai imtis ostrakizmų, kurie nepami- 
nėti šaltiniuose, nes jei nebūdavo 6000 balsų kvorumo, balsavimas neduodavo 
rezultatų". Jis prieina išvadą, kad “tikėtina, kad bent jau antroje V a. pusėje 
daugumoje susirinkimų dalyvaudavo keletas tūkstančių [piliečių]“ (1983, 
240, 408). Kaip ir daugeliu kitų klausimų, faktai dėl dalyvavimo politikoje 
galiausiai yra nepatikimi. Kaip sako Finley: “Mūsų žaidimai spėlionėmis yra 
akademinės pratybos" (1983, 75). 


„ Connoras spėja, kad V a. pabaigoje atsirado nauja struktūra, kuri “susilpnina 


grupių, paremtų draugyste, galią ir remiasi masių atsidavimu, kurį gali laimė- 
ti įgudę ir iškalbingi lyderiai. Ši struktūra remiasi kaip tik tais piliečių 
masės segmentais, kurie turėjo mažiausią įtaką pirmoje struktūroje" (Connor 
1971, 135). 


. Terminas demagogos (liaudies vadas), kuris kartais jiems buvo taikomas, iš 


pradžių buvo veikiau aprašomasis nei niekinamasis. Vadas-oratorius taip pat 
buvo žinomas kaip “liaudies globėjas" (prostates tou demou) (plg. Connor 
1971, 108-110). Dėl Demosteno vaidmens ir įtakos žr. Montgomery 1983. 


„“Esmingas poliui, graikų ar romėnų... buvo gilus įsitikinimas, kad polio 


narystė (kurią mes galime vadinti pilietybe) buvo neatskiriamai susijusi su 
žemės turėjimu, karine prievole ir religija" (Finley 1980, 89). 

“Kiek mums žinoma, visose graikų valstybėse tik suverenus korpusas savo 
spaudimu galėjo suteikti pilietybę išlaisvintam vergui, kaip ir bet kam kitam, 
nebuvusiam piliečiu nuo gimimo; ir tokie sprendimai buvo nedažni" (Ste. 
Croix 1981, 174). 

Savo įžymiame traktate, lyginančiame senovinę ir moderniąją laisvę (1819), 

Benjaminas Constantas “senovinę laisvę“ išreiškė tokiais terminais ir ją 
lygindamas su “moderniąja laisve“ pabrėžė moderniąją teisėtos asmeninės 
autonomijos srities ir nepriklausomybės nuo valdžios sampratą (plg. Holmes 
1984, 31 ir toliau). Čia aš Šiek tiek labiau pabrėžiau kontrastą tarp reikalavi- 
mų narystei senovės Graikijoje ir partikuliarizmo bei aiškios tendencijos 
universalizuoti reikalavimus moderniosiose lygybės ir laisvės koncepcijose. 
“Nebūta teorinių ribų valstybės galiai, nebūta jokios veiklos, jokios žmogaus 
elgsenos srities, į kurią nebūtų galėjusi teisėtai kištis valstybė, jeigu tik buvo 
priimtas sprendimas, kurio pagrįstumą pripažino Asamblėja. ...Laikas nuo 
laiko Atėnų valstybė priimdavo įstatymus, apribojančius žodžio laisvę. ...Jei 
tai nebuvo daroma dažniau, tai tik todėl, kad nebuvo norima ar galvojama taip 
daryti, o ne todėl, kad buvo pripažįstama teisė ar privati sritis, kurios valstybė 
negalėjo pažeisti" (Finley 1972, 78). 


ANTRAS SKYRIUS: Į ANTRĄJĄ TRANSFORMACIJĄ 


Respublikinės tradicijos ištakos, raida ir paplitimas atskleisti Pococko (1975). 
Radikaliųjų vigų respublikonizmo doktrinos XVIII a. Britanijoje ir Jungtinė- 
se Valstijose aprašytos Woodo (1969). Trumpai apžvalgai aš laisvai remiuosi 
abiem autoriais. 

Net jei nuotolis nebuvo svarbus veiksnys, didžiulis turinčių teisę dalyvauti 
vyriškos lyties piliečių skaičius - apie du ar keturi šimtai tūkstančių III ir II 
a. pr. Kr. (Cowell 1962, 61) - dalyvavimo susirinkime nelaikė svarbia pilie- 
tybės apraiška. Nors diskusija ir dalyvavimas svarbiausio tipo asamblėjoje 
(comitia tributa) vykdavo atskirai 35 tribose; vidutinė triba galėjo apimti nuo 
S iki 10 tūkstančių narių; nukrypimai nuo vidurkio buvo didžiuliai. 

Pvz., žr. jo komentarus Esė apie pilietinę vadžią, par. 140, 151, 157, 192. 
Vienintelė svarbi išimtis Viduramžiais buvo Šveicarijos konferedacija, užsi- 
mezgusi kaip trijų mažų ir izoliuotų bendruomenių sąjunga, sukurta gynybos 
tikslais 1291 m. ir galutinai susiformavusi kaip trylikos kantonų lyga 1513 m. 
Šeši kantonai, įskaitant ir tris pirmuosius, buvo tiesioginės demokratijos, kur 
suverenumas reiškėsi per kasmetinę visų laisvų piliečių asamblėją. Kituose - 
nors suverenumas nominaliai sutapo su visų laisvų piliečių korpusu, įstatymų 
leidyba buvo daugiausia aristokratinių ir oligarchinių korpusų rankose. Kon- 
federacijos parlamentą sudarė tų trylikos kantonų atstovai (Codding 1961, 
21-26). 

Niekas neatskleidžia šito aiškiau negu vienintelis sakinys Johno Stuarto Mil- 
lio Svarstymuose apie atstovaujamą valdžią, kuriuo jis atmeta dviejų tūks- 
tantmečių senumo prielaidas, reziumuodamas skyrių, pavadintą “Idealiai ge- 
riausia valdžios forma". Priėjęs išvadą, kad “vienintelė valdžia, kuri gali 
visiškai patenkinti visuomeninės būklės poreikius, yra tokia, kurioje dalyvau- 
ja visa liaudis", jis priduria paskutinį sakinį taip, tarsi tai būtų atsitiktinė 
mintis: “Bet kadangi bendruomenėje, didesnėje už atskirą mažą miestelį, visi 

gali dalyvauti tik spręsdami labai mažą viešųjų reikalų dalį, aišku, kad idealus 
tobulas valdžios tipas turi būti atstovaujamasis " (Mill 1958, 55; išskirta šios 
knyges autoriaus). 

Čia aš sąmoningai vengiu aptarti daugelį keblių empirinių klausimų, pvz., 
kiek plačiai ir kaip giliai toks tikėjimas turi vyrauti asociacijos nariuose, 
kokia santykinė lyderių ir paprastų narių įtaka ir t.t. Be to, paplitęs tikėjimas 
Tvirtuoju Principų gali nebūti griežtai būtinas ar net visada pakankamas, 
tačiau aš tariu, kad plačiai paplitęs tikėjimas šiuo principu labai padidina 
tikimybę, kad kokia nors asociacija bus valdoma demokratiškai. Čia iškyla 
empiriniai klausimai, nes lemiama šiuo klausimu aš laikau pačių narių per- 
spektyvą. Jei toji perspektyva būtų iškreipta, argumentacija pasikeistų. Pa- 
vyzdžiui, prašalaitis gali manyti, kad kokios nors asociacijos nariai Tvirtąjį 
Principą pripažįsta net tada, kai tie nariai jo nepripažįsta. Tada prašalaitis 
galėtų tvirtinti, kad tie nariai turėtų pritarti šiam principui ir jo išvadoms. Net 
abstraktesniu požiūriu galima paprasčiausiai parodyti, kad jei šis principas 
pripažįstamas, tada iš jo logiškai plaukia tam tikros išvados. Akivaizdu, kad 
kaip tik pastaroji perspektyva, kurios laikomasi 5 skyriuje, implicitiškai 
grindžia kitų perspektyvų logiką. 

Pramoninėje demokratijoje (Industrial Democracy) (1920) Sidney ir Beatrice 
Webb parodė, kaip “XIX a. vietiniuose profesiniuose klubuose paprasčiausiu 
pavidalu atsirado demokratija" ir kaip “miglotai ir beveik nesąmoningai... 
praėjus visam šimtmečiui eksperimentų", “dauguma labiausiai išvystytų pro- 
fesinių susivienijimų buvo priversti prieiti išvadą, kad nė viena demokratijos 
apraiška, tokia kaip pareigūnų kaita įstaigose, nebuvo patenkinama ir kad 
būtinai reikalinga atstovaujamoji valdžia" (3, 36 ir sk. 1, 2). 

“Kaip išganymo tvarkoje visi tikintieji yra lygūs, taip gamtos tvarkoje yra 
lygūs visi žmonės, taip ir valstybė turi būti sudaryta iš lygiai privilegijuotų 
žmonių. Priimti Šią prielaidą išmokė sektos; išvadą perkėlė į politiką levele- 
riai, 0 į ekonomiką digeriai" (Woodhouse 1938, 69). Leveleriai labai pabrėžė 
sutikimo reikalingumą. Kaip 1646 m. pasakė Johnas Lilburnas, nė vienas 
neįgaliotas “valdyti, vyrauti ar viešpatauti šio pasaulio žmonėms be jų laisvo 
sutikimo" (Woodhouse 1938, 317). Vienas XVI a. autorius, priklausęs res- 
publikoniškai tradicijai, skirtingai nuo levelerių, susipažinęs su didžiaisiais 
politiniais filosofais, pradedant graikais, baigiant Machiavelli, buvo Jamesas 
Harringtonas. Tačiau Harringtonas žavėjosi Karoliu I, nedalyvavo aktyviame 
politiniame gyvenime puritonų revoliucijos metais ir savo pirmą bei svar- 
biausią veikalą Okeanijos sandrauga (The Commonwealth of Oceana) išleido 
tik 1656 m. (plg. Blitzer 1960). 


TREČIAS SKYRIUS: ANARCHIZMAS 


Apie įvairius požiūrius į anarchizmą ir jo kritiką žr. Pennock and Chapman 
1978. Veikale yra plati bibliografija (341-365). 

Anarchistai veikiau kalba apie “valdžios", o ne apie “valstybės" nuvertimą. 
Asociacijos “valdžia" gali būti apibrėžta taip: ji apima įstaigas, vaidmenis ir 
organizacijas, kurios nustato taisykles ir priverčia jų laikytis. Taigi valstybės 
valdžia, jei reikia, gali primesti taisykles prievarta. Žinoma, terminas “val- 
stybė" gali būti ir buvo apibrėžiamas labai skirtingai, ir kai kurie iš šių 
apibrėžimų išskiria ar atmeta prievartą kaip esminį valstybės bruožą; taip 
valstybę linkusios interpretuoti idealistinės koncepcijos. Bet pašalinti prie- 
vartą iš žodžio “valstybė" apibrėžimo nereikštų ją pašalinti iš realaus pasau- 
lio, kur ir toliau egzistuotų tam tikros asociacijos (kaip ir per visą rašytinę 
istoriją), reguliariai naudojančios prievartą primesti savo taisyklėms. Ar [to- 
kios asociacijos] vadinamos “valstybėmis", ar ne, anarchistinei argumentaci- 
jai nesvarbu. Svarbu, kad tai yra tokios asociacijos, kurios, anarchisto įsitiki- 
nimu, turi ir gali būti išstumtos laisvanoriškų asociacijų. Todėl atmesti čia 
pateiktą “valstybės" sąvokos vartoseną paprasčiausiai reikštų anarchistinei 
argumentacijai priešstatyti trivialų ir esmės neapimanti argumentą. 

Beveik visa ši santrauka susideda iš pažodinių ištraukų iš Wolffo (knygos), 
nors apskritai aš pakeičiau netikslią Wolffo sąvokų “man" ir “men" (žmogus, 
vyras — žmonės, vyrai) vartoseną į giminės požiūriu neutralią ar platesnę 
išraišką. 

Nors istorinis ryšys tarp viešpatavimo ir valstybių atsiradimo dažniausiai 
nežinomas, kai kurie teoretikai spėjo, kad valstybės dažnai galėjo atsirasti iš 
viešpatavimo. 

Antrąjį leidimą (1976) Wolffas papildė atsakymu į Jeffrey H. Reimano kriti- 
ką. Tuo metu Wolffas akivaizdžiai pakeitė savo pažiūras į anarchizmą: “Da- 
bartinės mano pažiūros yra gerokai kitokios, nors dabar aš nesugebu jų aiškiai 
išskleisti ar deramai apginti" (90 past. 1). Tačiau nors mūsų kritika iš dalies 
sutampa, toliau aš nesistengiau reziumuoti nei Reimano analizės, nei kitų 
gausių kritinių nuostatų, nukreiptų prieš Wolffo argumentaciją. Tačiau derėtų 
pasakyti, kad, mano požiūriu, pateikdamas savo originalią argumentaciją, 
Wolffas labai pasitarnavo politinei filosofijai. 

Wolffas numato šį prieštaravimą ir bando jį neutralizuoti šitaip: 


Galima įrodinėti, kad net šis ribojantis atvejis nėra tikras, kadangi kiekvienas žmo- 
gus paklūsta sau pačiam ir todėl nėra palenkiamas teisėtai valdžiai. Tačiau... val- 
džia, kuriai paklūsta kiekvienas pilietis paprasčiausiai yra ne jo paties, 0 visos 
kolektyviai suvokiamos bendruomenės valdžia. Įstatymai įvedinėjami suvereno (ku- 
ris, galima sakyti, yra visi tos bendruomenės gyventojai) vardu. Galia, priverčianti 
laikytis įstatymų (jeigu atsirastų koks nors pilietis, kuris, nubalsavęs už įstatymą, 
dabar priešinasi jo taikymui sau pačiam), yra galia visų, susitelkusių į policinę 
valstybės galią... Pareigos balsas dabar byloja kaip įstatymo valdžia. Galima sakyti, 
kad kiekvienas žmogus susitinka su savo geresniuoju "aš" valstybės pavidalu, 
kadangi jos nurodymai paprasčiausiai yra tie įstatymai, kuriuos jis, gerai apmąstęs, 
norėtų matyti įgyvendintus (23, išskirta šios knygos autoriaus). 

Žodžiai apie pilietį, susitinkantį “su savo geresniuoju “aš" valstybės 
pavidalu", atrodo, yra tam tikra valstybės mistifikacija, prieš kurią nukreip- 
tas visas Wolffo traktatas. O jei “jos nurodymai paprasčiausiai yra tie įstaty- 
mai, kuriuos jis, gerai apmąstęs, norėtų matyti įgyvendintus", ar tada koks 
nors pilietis, gerai apmąstęs, dabar negali ryžtis - atsakingai ir visiškai 
išskleisdamas moralinę autonomiją - nepaklusti įstatymui, kuriam jis ar ji 
anksčiau buvo pritarę? Tačiau tokiu atveju, kodėl “policinė valstybės galia" 
turi teisę ignoruoti to piliečio moralinę autonomiją; juk ji nebuvo įgaliota tai 
daryti, iš pat pradžių priimdama įstatymą? 

Gana nelauktai jis priduria: “Iš tikrųjų mes galime abejoti, ar sudėtingame 
techninės ekspertizės pasaulyje kada nors protinga to nedaryti!" (15). 

Kaip gerai žinoma, kai kurie autoriai, ypač Hobbesas, taip bijojo gyvenimo 
sąlygų “prigimtinėje būklėje", kad jie manė, jog bet kokia valstybė geriau už 
nevalstybinę būklę. Tačiau net Hobbesas sutiko, kad jeigu valstybė nesuteikia 
geresnės apsaugos negu prigimtinė būklė, niekas neįpareigotas jai paklusti. Ir 
akivaizdu, kad valstybės pateisinimui nebūtina priimti Hobbeso prielaidą, 
nurodančią į kraštutinius gyvenimo be valstybės padarinius. 

Kai kurie autoriai, remiantys ir demokratiją, ir moralinę teisę nepaklusti, šią 
teisę apribotų labiau negu aš. Platesnę negu manoji nepaklusnumo įstatymui 
problemų aptartį žr. Pennock and Chapman 1970. 


KETVIRTAS SKYRIUS: PRIEŽIŪRA 


Nedaug tyrinėtojų įrodinėja, kad Platonas iš tikrųjų siekė parodyti, jog reži- 
mas, panašus į tą, kuris aprašytas Valstybėje, yra neįmanomas. Platono argu- 
mentacija yra daug dviprasmiškesnė ir sudėtingesnė nei atrodo žvelgiant 
paviršutiniškai. Čia aš pateikiu vieną tikėtiną interpretaciją ir nepretenduoju, 
kad tokia interpretacija yra vienintelė pagrįsta. 

Čia vartoju terminą, apimantį visas formas tokios valdžios, kai lyderiai įgy- 
vendina labai intensyvią vienašališką nelyderių kontrolę: “Du pragmatiniai, 
bet netikslūs kriterijai gali būti panaudoti apibrėžti hierarchinei organizaci- 
jai. Nelyderiai negali taikingai pašalinti lyderių po atviro ar slapto balsavimo; 
be to, lyderiai galutinai sprendžia, kada, kokiomis sąlygomis ir su kuo konsul- 
tuojamasi" (Dahl and Lindblom [1953] 1976, 227). 

Apie Johną Stuartą Millį žr. ypač Thompson 1976. 

Žinoma, demokratai gali ne visai sutarti dėl šiek tiek kitokios problemos: ar 
asmenims, kurie dabar gali nebūti tinkami, nežiūrint to turėtų būti suteikta 
pilna pilietybė, jei galima numatyti, kad dalyvavimas gali būti būtina ar 
pakankama sąlyga tam, kad jie taptų tinkami per tam tikrą priimtiną laiką? 
Priklausomai nuo to, kaip demokratai atsako į šį klausimą, jie gali nesutarti ir 
dėl kito. Tarkime, kad kokios nors aiškiai apibrėžtos grupės nariai dabar yra 
tinkami, bet jokių kitų asmenų negalima patikimai laikyti sugebančiais apsau- 
goti savo interesų. Koks geriausias sprendimas? Savo Svarstymuose apie 

atstovaujamąją valdžią (1861) J. S. Millis netiesiogiai pripažino šią dilemą, 
bet niekada jos nesprendė. Veikiau jis buvo linkęs pripažinti, kad kvalifika- 
cijoms turi būti teikiama pirmenybė prieš dalyvavimo pranašumus. Daugeliui 
šiuolaikinių demokratų jo sprendimas būtų nepriimtinas. 

Tokie esminiai J. S. Millio kriterijai. Žr. puikų aptarimą - Thompson (1976, 
54 ir toliau). 

Atrodo, kad tokio požiūrio laikėsi Leninas, kaip ir George'as Luk4csas. Dau- 
gelis karinių režimų, ypač Lotynų Amerikoje, savo valdžią pateisino kaip 
pereinamąją; štai Čilėje po 1973 m. Pinocheto režimas skelbė, kad jis sieks 
sukurti sąlygas, reikalingas atkurti demokratinei valdžiai. 


PENKTAS SKYRIUS: PRIEŽIŪROS KRITIKA 


Kritikuodamas Platoną, MacIntyre'as pabrėžia būtinumą skirti tuos du teigi- 
nius (1966, 49). 

Atitinkamoje Valstybės pastraipoje Sokratas klausia Adeimanto, ar kai kurie 
piliečiai disponuoja žinojimu “apie miestą kaip visumą", o Adeimantas atsako: 


— Tai menas visada būti budriam; jis būdingas tiems valdantiėsiems, kuriuos pava- 
dinome tobulais sargybiniais. ... Kaip tu manai, ar mūsų valstybėje kalvių bus 
daugiau negu tikrųjų sargybinių? — Kalvių bus daug daugiau. - O ir palyginti su 
visais kitais, kurie turi kokių nors žinių ir pagal jas yra vadinami, sargybinių bus 
visų mažiausiai. - Visų mažiausiai. - Taigi dėl tos mažiausios gyventojų dalies, kuri 
vadovauja ir valdo, ir jai būdingo žinojimo visa pagal prigimties reikalavimus 
įkurta valstybė būtų vadinama išmintinga. Atrodo, kad tik labai nedaug žmonių iš 
prigimties tinka įgyti šį Žinojimą, kurį tik vieną iš visų Žinojimo rūšių galima 
pavadinti išmintimi" (Platonas. 1981. Valstybė. Vilnius: Mintis. Vertė Jonas Dum- 
čius. 428 d, e. P. 146-147,; išskirta cituojant). 


Tam tikri kvantinės fizikos aspektai paskatino kai kuriuos fizikus kvestio- 
nuoti įprastą prielaidą, kad eksperimentiniai atradimai visais atvejais yra 
ar gali būti nepriklausomi nuo eksperimento konstrukcijos. Bet skirtingai 
nuo moralės filosofų, kvantinės fizikos specialistai pripažįsta ar linkę pri- 
pažinti fizikos dėsnius. Taigi net šiais kraštutiniais atvejais ir, be abejo- 
nės, visais kitais, kvantinės fizikos specialistai išsaugojo jos intersubjekty- 
vią galioseną. 

Šiuo klausimu kai kurie priežiūros šalininkai gali padaryti savigynos judesį, 
tvirtindami, kad tie, kurie jiems nepritaria, tuo pačiu parodo, kad nepajėgūs 
spręsti apie jų pretenzijų valdyti pagrįstumą. Paremtas valstybės jėgos, šis 
judesys gali veiksmingai nutildyti kritikus. Tačiau paremtas tik proto jėgos, 
toks judesys netampa įtikinamas. 

Tyrinėjimai parodė, kad daugelyje sričių ekspertų prognozės nepatikimesnės, 

o kai kuriais atvejais tik truputį patikimesnės už nespecialistų prognozes. 
Vienas mokslininkas, pats ilgalaikio prognozavimo problemų ekspertas, išty- 
rinėjęs daug sisteminių studijų, skirtų ekspertų numatymų patikimumui įvai- 
riose srityse, prieina tokią išvadą: “Apskritai faktai rodo, kad ekspertizė 
duoda nedaug naudos. O kadangi padidėjęs tikslumas pastebimas tik stambaus 
masto apklausose, pavienio eksperto pretenzijos į tikslumą atrodo neturinčios 
praktinės vertės. Keista, aš negalėjau rasti nė vienos studijos, kuri parodytų 
žymius ekspertizės pranašumus" (J. Scott Armstrong 1980). “The Seer-Suc- 
ker Theory: The Value of Experts in Forecasting". Technology Review (83: 
21). Nelaimei, ekspertų nesugebėjimas patikimai prognozuoti, atrodo, nesu- 
mažina jų pasitikėjimo savimi ar neekspertų polinkio jų prognozes vertinti su 
nepelnytu pagarbumu. 

Johnas C. Kemeny, matematikas, vadovavęs komisijai, tyrusiai Three Mile 
Island branduolinėje jėgainėje įvykusią avariją, pastebėjo: 


Dirbant komisijai, mes nuolat patekdavome į tokias situacijas, kai net labai žymių 
mokslininkų sprendimus veikė emocijos... Aš susidurdavau su mokslininkais, kurių 
įsitikinimai buvo beveik religiniai, o kartais net fanatiški... Šitie žmonės iškraipo 
savo mokslinius sprendimus ir gadina savo reputaciją su perdėtu pasitikėjimu tvir- 
tindami tokius dalykus, kurie — jie tai žino pasąmoningai — gali būti tik mažai 
tikėtini. Užuot buvę nešališki patarėjai, jie tampa advokatais. Tai nesuderinama su 
pamatine mokslo prigimtimi, ir tai sukuria atmosferą, kurioje rimtai nepasitikima 
ekspertais: net kai vyrauja akivaizdūs faktai, jei problema labai susijusi su emocijo- 
mis, jūs visada galite surasti ekspertą, kuris jais abejoja ir tokiu būdu kompromituo- 
ja mokslą nacijos akyse (Kemmeny 1980, “Saving American Democracy: The Les- 
sons of Three Mile Island", Technology Review 83:70). 


Apie kritiką, tiesiogiai susijusią su branduoliniais ginklais, žr. Michael Wal- 
zer, “Deterrence and Democracy". New Republic (July 2, 1984), 16-21. 
Par. 577 d. Ši organistinė metafora išreikšta par. 462, c, d, e, o numanoma 
daugelyje pastraipų, įskaitant ir įžymųjį funkcinį teisingumo kaip prieder- 
mės “kiekvienam užsiimti savo darbu“ apibrėžimą, pagal analogiją su 
kiekviena organizmo dalimi, atliekančia savo funkciją (par. 433, 434). 
Šį apibrėžimą aš perėmiau iš Lukes (1977, 180), kuris pateikia glaustą ir 
stiprią kritiką. 

Kaip sako Jamesas Grieris Milleris: “Žmogus su galva yra kažkas daug dau- 
giau nei Žmogaus kūnas plius jo atskirta galva" (1978, 44). 

Nors kai kurie šiuolaikiniai autoriai, vartojantys organistinę metaforą, sutik- 
tų, jų kalba man lieka neapibrėžta. Štai Roberto Ungeris (1975) liberalizmui 
priskiria individualizmo principą, apimantį dvejopas metodologinio indivi- 
dualizmo klaidas ir ignoruojantį “grupę... kaip teisėtą vertybių šaltinį". Indi- 
vidualizmui jis priešina jo poliarinę priešingybę: “organicistinių grupės kon- 
cepcijų atstovaujamą kolektyvizmo principą“. “Šios koncepcijos, - tęsia 
jis - suvokia grupę kaip nepriklausomai egzistuojančią esybę, nesuvedamą į 
jos narių egzistencijas, turinčią grupines vertybes, nesutampančias su indivi- 

dualiais ir subjektyviais jos narių tikslais, ir turinčią net savo “asmenybę" 
(1975 (1984), 82). Ką reiškia jo sakinio antroji pusė, man neaišku. Vėliau, 
kaip savąją alternatyvą liberalizmui, Ungeris siūlo “Organinių grupių teori- 
ją" (The Theory of Organic Groups) (236-295). Šioje teorijoje aš neradau 
nieko nesuderinamo su į žmogų orientuotu kolektyvinių sprendimų pagrindu. 
Nors aš prieinu išvadą, kad jis atmeta “organicistines grupės koncepcijas", 
negaliu rasti jokio šią išvadą pagrindžiančio teiginio. 


11. Aptardami šią problemą, autoriai dažnai kalba apie “agreguojančius" individu- 


12. 


13. 


alius interesus. Šiuo klausimu teikiu pirmenybę žodžiui “sudarantis", siekda- 
mas išvengti bet kokios implikacijos, kad geriausias sprendimas - paprasčiau- 
siai pridėti balsus ir priimti sprendimą, nurodytą didžiausio balsų skaičiaus. 
Šis pavyzdys ir citata paimti iš Kahneman and Tversky (1983 a, 39; taip pat žr. 
1983 b, 293-315). | 

Kaip pastebi G. M. A. Grube, šiame garsiame sakinyje, kaip ir visur kitur 
Valstybėje: “Platonas neturi galvoje, kad pasaulis turi būti valdomas išblyšku- 
sių metafizikų atsiskyrėlių; jis mano, kad valstybės vadas turi būti mąstytojas, 
tiesos, grožio ir Dievo mylėtojas, turintis labai išvystytą vertybių jausmą" 
(ten pat, past. 13, 133). 


ŠEŠTAS SKYRIUS: PAGRINDIMAI 


Prieš keturiasdešimt metų leveleriai jau primygtinai pabrėždavo, kad prigim- 
tinė lygybė implikuoja sutikimo poreikį. Plg. Richardas Overtonas ir Johnnas 
Lilburne'as 1646, kn. Woodhouse 1938, 69, 317. 

“Juk aš iš tikrųjų manau, kad pats didžiausias Anglijos skurdžius turi teisę 
gyventi taip, kaip ir pats didžiausias turčius; ir todėl išties, sere, aš manau, 
aišku, kad kiekvienas Žmogus, turintis gyventi paklusdamas valdžiai, pir- 
miausia turi duoti savo sutikimą paklusti tai valdžiai". Majoras Williamas 
Rainborough Putney debatuose, 1647 m. 29 spalio (Woodhouse 1938, 53). 
Rawlso požiūriu, teisingumas egzistuoja visų “moralinių asmenų" dėka, ta- 
Čiau ne visi Žmonės apibūdintini kaip moraliniai asmenys (1971, 505). 
Richardas Flathmanas laiko “lygios prigimtinės žmogaus asmens" doktriną, 
kurią suformulavo Frankenas ir Vlastos, teisinga “tik jeigu įvairios vertės 
apraiškos savo prasme yra egoistiškos arba jei tarp jų esama tokios harmoni- 
jos, kad visoms galima tarnauti vienodai gerai... Bet moraliniai ir politiniai 
klausimai pirmiausia iškyla ten, kur esama altruistinės elgsenos ir reikmių, 
interesų bei reikalavimų konfliktų" (Flathman 1967, 58). Nors Rawlsas atme- 
ta lygią prigimtinę vertę kaip savo teisingumo teorijos pagrindą, jo iškeltos 
problemos - kaip pasirūpinti interesais tų asmenų, kurie stokoja būtinų “mo- 
ralinio asmens" savybių (pvz., labai atsilikusio vaiko) - sprendimas reikalau- 
ja tų asmenų labui veikiančių paternalistinių autoritetų. “Paternalistiniai 
sprendimai turi būti lemiami paties individo nustatytų preferencijų ir intere- 
sų, Ojei tie interesai nežinomi, reikia remtis pirminių gėrybių teorija" (Rawls 

1971, 249). Bet kodėl turėtų būti apsaugoti interesai asmenų, kurie nėra 
moralinės asmenybės? Rawlso atsakymas, atrodo, yra toks: būtų neišmintinga 
praktikoje nebūti teisingiems tų atžvilgiu, kuriems trūksta sugebėjimo būti 
moraline asmenybe, nes “iškiltų pernelyg didelis pavojus teisingoms institu- 
cijoms" (506). Jis negina tų abejotinų praktinių sprendimų, ir negalima ne- 
įtarti, kad lygios prigimtinės vertės idėjos jis neįsileido pro užpakalines duris. 
Tikslus šaltinis, iš kurio Millis paėmė Benthamo pastabą, irgi nėra aiškus. 
Plg. F. Rosen 1983, 211-220, ir 223-228. Esu dėkingas Jane Mansbridge, 
atkreipusiai mano dėmesį į šį keblumą. 

“Pirmasis utilitarinės schemos principas - visiškas bešališkumas asmenų 
atžvilgiu... gali būti teisingiau išreikštas šitaip: tariama, kad lygūs laimės 
kiekiai lygiai pageidautini, nepriklausomai nuo to, ar juos jaučia tas pats 
asmuo, ar skirtingi asmenys" (Mill [1863] 1962, 319 past. 2). 
Mahabharatoje, tradicinio induizmo epiniame šaltinyje, žmonės, ateinantys 
į Šį pasaulį, nelygūs iš prigimties, kadangi santykinis tyrumas ar blogis, 
pasireiškęs per jų veiksmus ankstesniuose gyvenimuose, yra skirtingi. Taigi 
buvę veiksmai ir jų padariniai paaiškina kastų ištakas (Somjee 1967, 187). 
Apie išskleistą neutralumo principą žr. Ackerman 1980, 11. 

Ryšys tarp demokratinio proceso ir politinių teisių aptariamas 12 skyriuje. 


. Štai Patrickas Riley (1978) kritikuoja Robertą Paulį Wolffą (1976) už tai, kad 


“autonomiją" jis paverčiąs substancine moraline pareiga, “pirminiu Žmogaus 
įsipareigojimu“, tuo tarpu kai “autonomija... Kantui yra būtinas požiūris... 
hipotetinė sąlyga sugebėti suvokti bet kokias pareigas“ (294-295). Labai 
panašiai diskutuojama, ar moralinė atsakomybė gali būti apskritai atimta ar 
nusavinta (Kuflik 1984). 

Nors Kantas, be abejonės, buvo įtakingiausias moralinės autonomijos “kaip 
aukščiausio moralės principo" idėjos atstovas, nebūtina priimti Kanto požiū- 
rio, jog autonominė valia būtinai turėtų laikytis kategorinio imperatyvo kaip 
“vienintelio etikos principo" (Kant 1964, 108), kad būtų gerbiama moralinė 
autonomija. Pats Kantas buvo labai įtakotas Rousseau argumentacijos Visuo- 
menės sutartyje, kuri visiškai priklauso nuo prielaidos, kad joks režimas, 
negerbiantis žmogaus moralinės autonomijos, negali būti teisėtas. Paties Rous- 
seau moralinės autonomijos pateisinimą galima rasti jo vergovės aptartyje ir 
jis yra nepaprastai glaustas: “Atsisakyti savo laisvės - reiškia atsisakyti savo 
žmogiškojo orumo, žmogaus prigimties teisių, net jos pareigų. ... Toks atsisa- 
kymas nesuderinamas su Žmogaus prigimtimi; atimti iš žmogaus valios lais- 
vę — tai reiškia iš jo veiksmų atimti bet kokią galią" (Ruso Ž.Ž. Apie visuo- 
menės sutartį... kn. 1, sk. 4. P. 50). 

Aprašinėdamas Dachau poveikį sau pačiam ir visiems kitiems jam artimiems 
žmonėms, Primo Levi prieina išvadą, kad tiek sargybiniai, tiek kaliniai pa- 
prasčiausiai prarasdavo žmogiškumą, ir jo Žodžius galima interpretuoti taip, 
kad jie prarasdavo žmogiškumą dėl to, kad nebesugebėdavo išsaugoti morali- 
nės autonomijos. Tačiau kai tik stovyklos personalas sužinojo apie rusų ka- 
riuomenės artėjimą, žmogiškos savybės pradėjo atsigauti (Levi 1976). 

Millis iliustruoja pirmąjį teiginį, o antruoju implikuoja, kad “dirbančiųjų 
klasių" išskyrimas “iš bet kokio tiesioginio dalyvavimo valdžioje“ joms 
nepaliko jokių tinkamų priemonių apsaugoti savo interesus. 


14. Reikėtų pastebėti, kad Plamenatzas (1973) aiškiai orientavo savo argumenta- 


15. 


ciją į ekonominį demokratijos modelį, kurį išskleidė Anthony Downs (1957), 
ir į demokratijos aprašymą, aiškinimą ir pagrindimą, pateiktą Dablio ir Lindb- 
lomo (1953). Kaip matysime, mano argumentacijos kryptis tam tikrais aspek- 
tais artimesnė Plamenatzui, negu kvaziutilitariniam pagrindimui, išskleistam 
Dahlio ir Lindblomo (1953). 

Galimas daiktas, kad Plamenatzas (1973) būtų sutikęs su šiuo teiginiu. At- 
skleisdamas, kas reikalinga tam, kad “demokratija būtų tikra“, jis, atrodo, 
iškelia sąlygas, kurių tikslas - užtikrinti, kad dauguma piliečių galėtų paska- 
tinti valdžią daryti tai, ko jie labiausiai iš jos nori, ir vengti daryti tai, ko jie 
labiausiai iš jos nenori (plg. 186-192). 


'SEPTINTAS SKYRIUS: ASMENINĖ AUTONOMIJA 


Galima manyti, kad pirmas sakinys yra klaidingas, o antras - teisingas. Štai 
anarchistas gali sutikti, kad nė vienas nėra tinkamas priimti saistančius kolek- 
tyvinius sprendimus. Bet dėl priežasčių, išdėstytų trečiame skyriuje, mano 
įsitikinimu, mes galime atmesti šį argumentą. 

Kitokį, tačiau, mano galva, artimesnį čia pateiktam traktavimą žr. Barry 
1965, 173 ir toliau. 

Delegavimo klausimas išsamiau aptariamas kitame skyriuje. 

Problema, iškylanti dėl to, kad su šia prielaida susiję labai sudėtingi klausi- 
mai, gvildenama toliau, 22 skyriuje. | 
Tai galima pastebėti, pavyzdžiui, tiek Kanto, tiek Rawlso koncepcijose. Gal- 
būt todėl, kad “privalėti reiškia galėti", ir todėl, kad moralinio imperatyvo 
supratimas reikalauja panaudoti protą, Kanto požiūriu pareiga paklusti kate- 
goriniam imperatyvui, atrodo, būdinga visiems sugebantiems protauti asme- 
nims arba racionalioms būtybėms. Tačiau tie asmenys, kurių atžvilgiu visos 
protingos būtybės įpareigotos taikyti kategorinį imperatyvą, atrodo, apima 
visą Žmoniją. Kad Kantas ne visada aiškiai skiria tuos du tipus, įtaigauja 
mintį, kad “protingos būtybės" apima daugumą suaugusių žmonių. Kaip ma- 
tėme teisei skirtame skyriuje, Rawlsas nurodo “moralinius asmenis", o beveik 
visi suaugę asmenys, jo manymu, yra moraliniai asmenys. 


AŠTUNTAS SKYRIUS: 
DEMOKRATINIO PROCESO TEORIJA 


Terminas demokratia Atėnuose įsivyravo apie V a. pr. Kr. vidurį. Jis galėjo 
išstumti senesnius terminus, apimančius iso, arba “lygus", kaip žodyje isono- 
mia, arba lygybė prieš įstatymą. Žodis demokratia galėjo būti nukaltas Atėnų 

santvarkos kritikų: jei taip, jam buvo suteikiamas nepalankus atspalvis. Anks- 
čiau, VII ir VI amžiuje, demos galėjo neapimti masės žmonių. Tačiau po V a. 
vidurio demokratia, atrodo, buvo dažniausiai vartojama nuo to laiko nusisto- 
vėjusia prasme kaip “liaudies valdžia" (Sealey 1976, 159, 301; Fine 1983, 
108, 208-209). 

Tokie žodžiai, kaip “veikiantis", neimplikuoja konkrečių veikimo būdų. 
Kaip parodžiau anksčiau, “politikas" artikuliuoja priemones kokiam nors 
tikslui, gėriui ar interesui įgyvendinti. Plg. ankstesnę diskusiją sk. 7. 
Nereikia sakyti, kad šiuo klausimu aš laikausi hipotetinio suinteresuoto stebė- 
tojo, ieškančio normatyvinių sprendimų, požiūrio. Hipotetinis stebėtojas gali 
būti spėjamas asociacijos narys, bet nebūtinai. Galima tarti, kad toks hipote- 
tinis stebėtojas yra neabejingas skaitytojas. Nors čia pateikti normatyviniai 
sprendimai gali implikuoti empirines sąlygas, reikalingas tam, kad egzistuotų 
demokratinis procesas, ar galinčias jį paspartinti, šiuo atveju aš daugiausia 
ignoruoju tuos empirinius reikalavimus. Šituos reikalavimus aš aptariu, ap- 
žvelgdamas dideles sistemas, tokias kaip nacionalinė valstybė, 17 skyriuje. 
Tokiu požiūriu šis kriterijus geriau negu gali pasirodyti atitinka Rousseau 
pabrėžiamą teiginį Visuomenės sutartyje, kad suverenumas yra nenusavina- 
mas (Kn. 2). Rousseau taria, kad suvereni liaudis užtikrina suverenią valdžią 
(1) sau arba daugumai (“demokratija"), (2) mažumai (“aristokratija"), ar (3) 
pavieniam asmeniui (“monarchija"). Liaudis negali nusavinti savo suverenu- 
mo, savo galios priiminėti įstatymus. Nors “demokratija" (1) prasme yra 
nepraktiška, jo požiūriu visos trys vykdomosios valdžios delegavimo formos 
yra lygiai teisėtos, kadangi (ir kol) liaudis nenusavina dalies savo suverenu- 
mo. Plg. ypač kn. 2, sk. 1, 6 ir kn. 3, sk. 6. 


DEVINTAS SKYRIUS: PRISKYRIMO PROBLEMA 


Visai diskusijai skiriama mažiau nei trys puslapiai. 

Aš neketinu teigti, kad Locke'as ir Rousseau ar vėlesni autoriai pateikė pana- 
šias pažiūras į demokratiją. Pavyzdžiui, Locke'as manė esant galima, kad 
demas deleguotų ar net kiek nusavintų galią priiminėti įstatymus. (Lokas Dž. 
Esė apie pilietinę valdžią, sk. 10, sk. 19, par. 343). Rousseau šią galimybę 
atmetė. Tačiau, kadangi skirtumai tarp jų tiesiogiai nesisieja su šio skirsnio 
argumentacija, aš juos Čia ignoruoju. 

Šios frazės paimtos iš Locke'o Esė apie pilietinę valdžią, sk. 8 “Apie politi- 
nių visuomenių pradžią“, par. 95-97 ir toliau. 

Pavyzdžiui: “Kadangi nė vienas žmogus neturi prigimtinės valdžios kitam 
žmogui ir kadangi jėga nesukuria jokios teisės, tai bet kokios teisėtos valdžios 
pagrindas gali būti tik susitarimai. ... Jeigu kiekvienas ir galėtų atiduoti save, 
jis negali to padaryti už savo vaikus; jie gimsta žmonėmis ir laisvi ..." (Kn. 1, 
sk. 4). “...kiekvienas individas, sudarydamas sutartį, taip sakant, pats su 
savimi... Iš tikrųjų kiekvienas individas, kaip žmogus, gali turėti ypatingą 

valią, priešingą bendrai arba nesutampančią su ta bendra valia, kurią jis turi 
kaip pilietis" (Kn. 1, sk. 7). 

Venecijoje, kilmingųjų, turėjusių išskirtinę teisę dalyvauti valdžioje, skaičius 
buvo nuo 1 iki 2 nuošimčių nuo visų miesto gyventojų. Jei priskirsime žemy- 
ną, jie sudarė apie vieną dešimtadalį nuošimčio. 1797 m. būta 1090 kilmingų- 
jų, 137 000 miesto gyventojų ir 2,2 mln. žmonių žemyne. Kilmingųjų skaičius 
niekada neviršijo maždaug 2000 (Davis 1962, 1 lentelė, 58). 

Ženevoje šis nuošimtis, nors ne toks menkutis, buvo nežymus. Iš penkių 
visuomenės sluoksnių, palenktų įstatymams, tik vyrai iš dviejų viršutinių 
sluoksnių dalyvavo priiminėjant įstatymus: “viršuje" piliečiai, turėję įstaty- 
mų numatytą teisę užimti valstybines pareigas, kuriems priklausė Rousseau; 
toliau “biurgeriai", turėję teisę balsuoti, bet negalėję užimti valstybinių pa- 
reigų". Piliečių ir biurgerių būta “apie 1500", gyventojų - 25 000. Be to, 
aukščiausios įstaigos buvo monopolizuotos kelių šeimų (Palmer 1959, 36). 
R. R. Palmeris pastebi, kad “Pats Rousseau, tyrinėdamas Ženevos politiką 
Neušatelyje (Neuchatel), nė kiek nesidomėjo vietiniais gyventojais. Tuo tar- 
pu vietiniai gyventojai sudarė tris ketvirtadalius gyventojų, kurie nebuvo 
biurgeriai (137). 

Pavyzdžiui, Esė apie pilietinę valdžią, sk. 8, par. 93. 

Žr. jo svarstymą apie moterų padėtį “santuokinėje visuomenėje" (sk. 8, par. 
78-84). “Atrodo labai neįtikėtina, kad Locke'as buvo linkęs manyti, kad tos 
teisės būtų suteiktos moterims" (Kendall 1941, 121). 

Pavyzdžiui, Svarstymai apie atstovaujamąją valdžią (Mill 1958, 42, 55, 131). 
Daug išsamesnį Millio idėjų apie konfliktą tarp “dalyvavimo principo“ ir 
“kompetencijos principo", persmelkiantį įvairiausius Millio darbus, išdėsty- 
mą galima rasti puikioje Denniso F. Thompsono studijoje (1976). 
Pavyzdžių galima rasti Peterio Bachracho “klasikinės demokratijos teorijos" 
ir jos skirtumų nuo “elitistinės teorijos" komentaruose (1967, 2-9). Carole 
Pateman Rousseau ir Johną Stuartą Millį pateikia kaip “du pavyzdžius “kla- 
sikinių" demokratinių teoretikų, kurių teorijos mums duoda pamatinius daly- 
vaujamosios demokratijos teorijos postulatus" (1970, 21). 


10. Doughlas Rae komentavo, kad galima manyti, jog vaikai visam gyvenimui turi 


paketą teisių ir kai kurias iš jų jie išsaugo sulaukę brandos. Atrodo, kad 
Locke'as manė panašiai anksčiau cituotuose paragrafuose. Priešingai, išskir- 
tiems suaugusiesiems “priklausomybės... pančiai" niekada “visai nenuimami, 
ir neleidžia žmogui laisvai disponuoti savimi". 


11. Tarkime, aš būčiau galėjęs pademonstruoti, kad rūpestingai išnagrinėjau pro- 


blemas, partijas, kandidatus ir pan. Mano išskyrimas atrodytų ne toks patei- 
sinamas. Bet Prancūzijos pilietis vis dar gali sakyti: “Vargu ar esate Prancū- 
zijoje pakankamai ilgai, kad būtų galima pateisinti Jūsų priskyrimą. Atvykote 
čia savanoriškai. Atvykdamas pripažįstate savo nusiteikimą paklusti mūsų 
įstatymams. Paliksite mūsų šalį iki to laiko, kol rinkimai kiek nors paveiks 
egzistuojančius įstatymus ir juos pakeis. Todėl nebūsite atsakingas už savo 
pasirinkimus. Vadinasi, šiuo požiūriu esate moraliai netinkamas dalyvauti 

šiuose rinkimuose". Man atrodo, kad tai stiprus atkirtis mano pretenzijai. 
Tačiau šio prieštaravimo galią labiausiai lemia tas faktas, kad aš galiu nebūti 
palenktas tiems įstatymams, kuriems mano dalyvavimas galėjo padėti atsiras- 
ti. Tokiu mastu aš nesu narys ta apibrėžta prasme ir todėl turiu būti išskirtas 
remiantis prielaida, kad saistančius sprendimus turėtų priiminėti tik nariai. 


DEŠIMTAS SKYRIUS: DAUGUMOS VALDŽIA IR 
DEMOKRATINIS PROCESAS 


Laikydamasis įprastinės vartosenos, terminą “daugumos valdžia“ aš vartoju 
kaip daugumos valdžios principo santrumpą. 

Autoriai, remiantys “daugumos valdžią", nebūtinai turi galvoje daugumos val- 
džią anksčiau išskleista griežta prasme. Visuomenės sutartyje Rousseau rašė: 


Be šios pradinės sutarties, daugumos nuomonė visada privaloma visiems kitiems... 
Bet tarp vienybės ir balsų pasidalijimo pusiau yra dar daug atvejų, kai balsai pasi- 
skirsto ne po lygiai, ir kiekvienu iš jų galima nustatyti skaičių, įgalinantį bendrąją 
valią laikyti pareikšta priklausomai nuo politinio organizmo būklės ir poreikių. 


Du bendri principai gali padėti apibrėžti šiuos santykius: pirmas — kuo sprendimai 
svarbesni ir rimtesni, tuo viršų imanti nuomonė turi būti artimesnė vienbalsei; 
antras — kuo greičiau reikia išspręsti nagrinėjamą klausimą, tuo mažesnis turi būti 
balsų skirtumas; kai sprendimas turi būti priimtas nedelsiant, ir vieno balso persva- 
rą reikia pripažinti pakankama. Pirmasis principas labiau tinka svarstant įstatymus, 
antrasis — einamuosius reikalus. Kad ir kaip būtų, kaip tik derinant šiuos principus 
nustatomi geriausi balsų daugumos ir mažumos santykiai, kad sprendimas būtų 
laikomas priimtu (kn. 4, sk. 2). 


Griežtą šios argumentacijos išsklaidą pateikė Douglasas Rae (1969). Nors 
Rae nesiremia apsisprendimu, jo argumentacija prasideda “vertybine prielai- 
da", kad pilietis (jo terminais “Ego") “nori optimizuoti atitikimą tarp jo 
vertybių plano ir nustatomų politinių veiksmų sąrašo“. Taip pat jis priima 
prielaidą, kad ši asociacija (pagal jo modelį, komitetas) “nagrinės siūlomų 
politinių veiksmų seką, ir kiekvieną veiksmą laisvai priims arba atmes"; 
“šitas pasiūlymų sąrašas (dienotvarkė) nežinomas tuo metu, kai pasirenkama 
sprendimo taisyklė“; ir todėl “tokios pat kiekvieno pasiūlymo atveju yra 
narių preferencijos". Jo modelis parodo, kad “daugumos valdžia yra tokia pat 
gera (t.y. optimali) kaip ir bet kokia alternatyvinė sprendimo taisyklė". Be to, 
jis pabrėžia: “daugumos taisyklė yra tokia sprendimo taisyklė, užkertanti 
kelią galimybei, kad daugumos žmonių balsai bus persverti mažumos žmonių 
balsų" (41, 44, 52, išskirta originale). 

Rae pripažįsta, kad koks nors asmuo gali laikytis “pozicinės (kaip priešingos 
substancinei) preferencijos, jį stumiančios galvoti, kad blogi veiksmai... yra 

blogesni už blogus neveiksmus... Pavyzdžiui, taip gali atsitikti, jei jis būtų 
“konservatorius" ta prasme, kurią šiam terminui teikia Samuelis Huntingto- 
nas" (1969, 52). Nurodoma į Huntingtono pateiktą konservatizmo, kaip “po- 
zicinės ideologijos", apimančios “artikuliuotą, sisteminį, teorinį priešinimą- 
si kaitai" apibūdinimą (Huntington 1957, 461). 

Arba, pagal Blacko apibūdinimą, “matematikas, filosofas, ekonomistas ir vi- 
suomenės mokslininkas" (Black 1963, 159). Blackas pateikia aiškų ir meto- 
dišką, moderniai interpretuotą Condorcetargumentacijos išdėstymą (164-180). 
Šioji ir kitos tikimybės, “kad sprendimas, priimtas h narių, yra teisingas", gali 
būti lengvai apskaičiuotas pagal Blacko pasiūlytą formulę, V**/V*+*++€e!“*, kur 
h+k nariai prieina sprendimą, v (vėritė) ir e (erreur) yra tikimybė kiekvienam 
nariui atitinkamai būti teisiam arba neteisiam, ir v+e=1 (1963, 164 —165). 
Šio argumento pavyzdį žr. Barry 1979, 176 ir toliau. 

Šiame ir kitame skirsnyje aš nuodugniai rėmiausi Krameriu (1977, 264 ir 
toliau). Krameris pastebi, kad netgi esant dviem alternatyvoms, 


Turi būti pastebėtos ir pašalintos kai kurios smulkios potencialios dviprasmybės. 
Rūpinamasi lygaus balsų skaičiaus tikimybe; čia mes tarsime (remdamiesi normalia 
praktika), kad esama pirmininko, kuris gali balsuoti, kad įveiktų balsų skaičiaus 
lygybę, o ne ją sudarytų, šitaip pašalindamas lygaus balsų skaičiaus galimybę. Ki- 
tiems rūpi klausimas, kaip traktuoti individus, kurie abejingi abiem alternatyvoms, 
ir kaip vertinti nedalyvavimą balsuojant. Mes priimsime prielaidą... kad visi balsuo- 
tojai turi (griežtas) preferencijas visoms alternatyvoms (t.y. kad nesama lygaus 
vertinimo bet kokio balsuotojo preferencijų skalėje), ir kad jie niekada nesusilaiko 
nuo balsavimo; vadinasi, tokios dviprasmybės negali atsirasti (395, past. 1). 


Filosofas Alfredas F. MacKay (1980) ėmėsi išsamiai ir griežtai ištirti šių 
sąlygų pagrįstumą. Priklausomai nuo to, kas laikoma kokia nors sąlyga, sąly- 
gų esama keturių arba penkių. Pirmame Socialinio pasirinkimo ir individualių 
vertybių (Social Choice and Individual Values) (1951) leidime Arrow nustatė 
penkias sąlygas, kurias antrame leidime (1963) jis sumažino iki keturių. 
MacKay apsiriboja keturiomis, o kiti autoriai dažnai remiasi penkiomis 
(žr. Frolick and Oppenheimer 1978, 19-23; Bonner 1986, 59-63). 

Junginio problema nagrinėjama 14 skyriuje. 

Mažumos viešpatavimo teorijos aptariamos 19 skyriuje. 

Kaip matysime kitame skyriuje. 


VIENUOLIKTAS SKYRIUS: 
AR EGZISTUOJA GERESNĖ ALTERNATYVA? 


Dėl vieningumo reikalavimų kritikos žr. Rae 1975. 
Caplinas ir Nalebuffas (1987). Jų prielaidos yra tokios: (1) Individai balsuoja 
už pasiūlymą, artimiausią (euklidinėje erdvėje) tai nuostatai, kuriai jie la- 

biausiai teikia pirmenybę. Jei preferencijos gali būti išdėstytos vienoje plokš- 
tumoje, ši prielaida implikuoja “vieno maksimumo" situaciją, pabrėžiamą 
Blacko (1963); bet, skirtingai nuo Blacko, bendresnė jų prielaida nereikalau- 
ja, kad preferencijos būtų išdėstytos tik vienoje plokštumoje. (2) Balsuotojų 
preferencijos turi būti “įgaubtos", o tai suponuoja “socialinio konsenso laips- 
nį" ir pašalina poliarizaciją. | 

“Kiek socialinio pasirinkimo padariniai yra dviprasmiški, liberalinę demokra- 
tiją jie daro tokią pat nenuoseklią kaip ir populistinę demokratiją. Jeigu rinkimų 
rezultatų neįmanoma interpretuoti racionaliai, pareigūnai, pašalinti iš tarnybos 
esant rinkimų sistemai P, galėjo būti nepašalinti, esant sistemai O ir t.t. Tokiu 
atveju ar galima pareigūnų pašalinimą interpretuoti kaip nepasitenkinimo jų 
veikla išraišką? Ar galime tikėtis, kad pareigūnai, spręsdami, kaip elgtis, įver- 
tins tokius dviprasmiškus signalus?" (Coleman and Ferejohn 1986, 21). 
Colemanas ir Ferejohnas (1986) aprašo tyrimą, parodantį, kad alternatyvos, 
mažiau jautrios balsavimo ciklams, “gali pasirodyti esą visai gerai susijusios 
su preferencijų pasiskirstymu“ ir prieina išvadą: “Nors mes nagrinėjame 
nestabilumo teoremų implikacijas, manome, jog būtų neapgalvota tarti, kad 
šie rezultatai nulemia kolektyvinio sprendimų priėmimo savavališkumą. Šitie 
rezultatai veikiau parodo, kaip svarbu geriau suprasti tokio tipo demokratinių 
institucijų veikimą“ (23-25). 

Tačiau neatrodo, kad jie visiškai atsisakytų tikėjimo į teisminę priežiūrą. 
“Nors čia negalime iki galo išskleisti argumentų, mes pabrėžiame, kad teismi- 
nė priežiūra, atsiradusi XVII ir XVIII a., nuosavybės teisę tikrai padarė 
saugesnę" (Coleman and Ferejohn 1986, 26). Norom nenorom kyla klausimas, 
kokias XVII ir XVIII a. politines sistemas jie turėjo galvoje ir ar šiose 
sistemose nuosavybės teisės netapo “saugesnės" ne tik dėl “teisminės priežiū- 
ros", bet ir dėl daugelio kitų veiksnių, tarp kitko apimančių ir rinkimų teisę, 
suteiktą tik savininkams. 

Dėl išsamesnės čia aptariamos kai kurių daugumos valdžios kritikų kritikos 
žr. Shapiro 1989. | 

Šios šalys yra Australija, Austrija, Belgija, Kanada, Danija, Suomija, Prancū- 
zija, Vakarų Vokietija, Islandija, Jungtinė Karalystė ir Jungtinės Valstijos, 
Airija, Izraelis, Italija, Japonija, Liuksemburgas, Nyderlandai, Naujoji Ze- 
landija, Norvegija, Švedija, Šveicarija. Kai kuriose savo lentelėse Ketvirtąją 
ir Penktąją Prancūzijos respublikas jis laiko dviem skirtingomis sistemomis. 
Dėl balsavimo apribojimų per šį laiką dvi šalys nebuvo visiškos poliarchijos. 
Šveicarija iki 1971 m. buvo vyrų poliarchija. Jungtinėse Valstijose juodie- 
siems daugiausia buvo neleidžiama balsuoti pietinėse valstijose, kol 1964 ir 
1965 m. nebuvo priimti pilietinių teisių aktai. 

Nors, kaip nurodyta 7 pastaboje, dėl balsavimo teisės apribojimų Jungtinės 
Valstijos ir Šveicarija per pirmąją šio laikotarpio pusę neatitiko visiškos 
poliarchijos reikalavimų. 

Tačiau šiuo metu Vestminsterio modelį geriausiai atstovauja Naujosios Ze- 
landijos politiniai institutai (Lijphart 1984, 16 ir toliau). 

10. Vestminsterio modelis apima devynis “mažoritarinius elementus": vykdomo- 


11. 


12. 


13. 


sios valdžios koncentravimą; vienpartinius ir paprastus daugumos kabinetus; 
vykdomosios ir parlamentinės valdžios susiliejimą bei kabineto vyravimą; 
“asimetrinę dvejų rūmų sistemą“ ar priartėjimą prie vienų rūmų sistemos; 
dvipartinę sistemą; partijų nesutarimus, daugiausia dėl vieno socioekonomi- 
nės politikos aspekto; pliuralistines rinkimų sistemas; unitarinę ir centrali- 
zuotą vyriausybę; nerašytą konstituciją, įtvirtinančią parlamento suverenite- 
tą; ir išskirtinai atstovaujamąją, o ne tiesioginę demokratiją (t.y. referendumų 
nebuvimą). Konsensinis modelis apima “aštuonis daugumą suvaržančius ele- 
mentus": išsklaidytą vykdomąją valdžią; didžiąsias koalicijas; formalų ir 
neformalų valdžių atskyrimą; subalansuotą dvejų rūmų sistemą ir mažumos 
atstovavimą antruose rūmuose; daugpartinę sistemą; partijų nesutarimus dėl 
dviejų ar daugiau (politinių) aspektų, tokių kaip kalba ir religija; proporcinio 
atstovavimo rinkimų sistemą; teritorinį ir neteritorinį federalizmą bei decen- 
tralizaciją; rašytinę konstituciją ir mažumos veto (Lijphart 1984, 6-36). 
Tik dvi iš šešių šalių, kurias Lijphartas apibūdina kaip griežtai mažoritarines 
(žiūrėkite toliau, 11.9 lentelė), turi tokias rinkimų sistemas; kitos keturios 
įvedė proporcinį atstovavimą. 

Be kitų priežasčių, dėl to, kad trečioji partija gali gauti pakankamai balsų ir 
kuriai nors iš didžiųjų partijų neleisti surinkti balsų daugumos; tačiau, nors 
neturėdama daugumos balsų, didžiausia partija gali laimėti daugumą vietų ir 
šitaip tapti “daugumos partija" parlamente. Britanijoje visuose devynioliko- 
je rinkimų nuo 1922 iki 1987 m. nė viena iš dviejų didžiųjų partijų niekada 
nelaimėjo daugumos balsų. Pavyzdžiui, 1983 m. konservatoriai gavo 42,4 
nuošimčio balsų ir laimėjo 61 nuošimtį vietų (plg. Heath, Jowel, and Curtice 
1985, 1.1 lentelė, p. 2, 1.2 lentelė, p. 3). Todėl daugumos valdžia Bendruome- 
nių rūmuose remiasi balsuotojų mažuma. 

Išimtys yra Airija ir Austrija. 


14. Konsociacionalizmas kaip didelio subkultūrinio pliuralizmo problemos spren- 


dimas kai kuriose šalyse bus aptariamas toliau, 18 skyriuje. 


TRYLIKTAS SKYRIUS: 
PROCESAS VERSUS PROCESAS 


Jei aš teisingai suprantu, tokia iš esmės yra Botwinicko (1984) pozicija; savo 
ruožtu jis remiasi Wittgensteinu, ypač jo Tyrinėjimais (Investigations). 

Dėl panašaus traktavimo žr. Rawlso samprotavimus apie Gėrio apibrėžimą 
gyvenimo planams (The Definition of Good for Plans of Life) ir Patariamąjį 
racionalumą (Deliberative Rationality) (1971, 407-424). Savąją patariamo- 
jo racionalumo sąvoką Rawlsas lygina su Sidgwicko požiūriu; pastarasis 
“asmens gėrį apskritai apibūdina kaip tai, ko jis dabar trokštų ir siektų, jei visi 
jam atsiveriantys elgsenos būdai esamu laiko momentu būtų jo numatomi ir 
adekvačiai įsivaizduojami" (416-417). 

Connoly pateiktas “intereso" apibrėžimas tikrai grindžiamas šituo griežtes- 
niu antifaktiniu reikalavimu: “Politika x labiau atitinka A interesą negu 
politika y, jei A, tarus, kad jis patyrė ir x, ir y padarinius, pasirinktų x kaip 
padarinį, kurio jis labiau norėtų" (1974, 272). Nors aš teikiu pirmenybę 
savajam, šiek tiek neapibrėžtesniam formulavimui, faktiškai abu apibrėžimai 
implicitiškai reikalauja antifaktinio mintinio eksperimento, kuris bet kokio 
vertintojo požiūriu veikiausiai atvestų maždaug prie tos pačios išvados. 

Dėl kai kurių politinės lygybės galimų įtakų balsavimų schemoms analizės žr. 
Still 1981 ir Grofman 1981. 

Kad įvertintume beveik visišką Amerikos juristų įsitikinimų vieningumą šiuo 
klausimu, būtų reikalingos pratybos žinojimo sociologijos srityje. Dalis paaiš- 
kinimo yra Amerikos juristo profesinio akiračio siaurumas, nulemtas ir teisės 
studijų pobūdžio, ir juridinės praktikos. Be to, teisminė priežiūra labai padidi- 
na kai kurių juristų, o netiesiogiai ir juristų profesijos, galimybę formuoti 
Amerikos konstitucinę ir politinę sistemą bei jos viešąją politiką. Šitaip teis- 
minės priežiūros autoritetas puikiai tarnauja juristo profesijos korporaciniams 
interesams. Tačiau padorumo dėlei turiu pridurti, kad išskirtinė Amerikos ju- 
ristų korpuso galia nulemti esminius reikalus irgi buvo nuolat kritikuojama 
žymių juristų mokslininkų (žr., pvz., Berger 1977; Ely 1980). Galiausiai ste- 
bina tai, kad požiūriai į teismo galią per tam tikrą laikotarpį labai priklauso 
nuo to, ar teismo sprendimai atitinka stebėtojo ideologinę nuostatą. Kai Aukš- 
čiausiasis teismas atkakliai atmesdavo New Deal leidžiamus įstatymus nuo 
1933 iki 1937 m., liberalai puolė jo autoritetą, o konservatoriai jį gynė. Vėliau 
nepaprasti Warreno vadovaujamo Teismo politiniai laimėjimai buvo labai gi- 
riami ištisos kartos liberalų ir progresistų, kurių dalis ragino eiti net toliau; 
žinoma, konservatoriai elgėsi priešingai, teismo veiksmus interpretuodami kaip 
valdžios uzurpavimą. Kai susiformavo Reagano teismas, prasidėjo kitas per- 
slinkis, kuris, kaip ir ankstesnieji, labiau atspindėjo ideologinį pritarimą ar 
nepritarimą negu neutralų požiūrį ir tikrąjį teismo vaidmenį. 

Iš šešių federalinių sistemų stabiliose poliarchijose penkios turi konstitucinę 
priežiūrą: Australija, Austrija, Kanada, Vokietija ir Jungtinės Valstijos. Kaip 
sakyta, Šveicarija federaliniams teismams leidžia prižiūrėti tik kantonų lei- 
džiamus konstitucinius įstatymus. Lijphartas Belgiją vadina “pusiaufederali- 
ne". Ji nenumato teisminės priežiūros, kaip ir Izraelis, Naujoji Zelandija, 
Jungtinė Karalystė, Suomija, Liuksemburgas ir Nyderlandai. Unitarinėse sis- 
temose tam tikra juridinė priežiūra numatoma Danijoje, Prancūzijoje (Penk- 
tojoje respublikoje), Islandijoje, Airijoje, Italijoje, Švedijoje, Japonijoje ir 
Norvegijoje (Lijphart 1984, 10.3 lentelė, p. 181, 11.2 lentelė, p. 193). 
Veikale Naujoji Amerikos dilema (The New American Dilemma) (1984) 
Jennifer Hochschild tvirtina, kad liaudies kontrolė ir intensyvesnė politika 
nepajėgė ir negalėjo pajėgti viešosiose mokyklose įgyvendinti rasinę desegre- 
gaciją. Tačiau kartu ji parodo, kad beveik trys teisminio kišimosi, prasidėju- 
sio po garsiojo 1954 m. Aukščiausiojo teismo sprendimo, segregaciją viešo- 
siose mokyklose skelbiančio antikonstitucine (Brown v. Board of Education 

of Topeka, Kansas), dešimtmečiai nepajėgė įtvirtinti rasės požiūriu suvienytų 
mokyklų. Iš tikrųjų šiaurės rytuose rasinė segregacija realiai išaugo tarp 1968 
ir 1980 m. (30-34). Nors jos pateiktas šios “naujosios Amerikos dilemos" 
sprendimas nedetalizuotas, ji linkusi paremti didesnę prievartą iš elitų, vei- 
kiausiai iš teisėjų bei renkamų pareigūnų, pusės. “Jei baltieji negali atsisakyti 
pranašumų, jiems teikiamų rasinės ir klasinės praktikos Amerikoje, jie priva- 
lo leisti elitams nuspręsti už juos" (203). “Kad save apsaugotų nuo savęs, 
liberalioji demokratija visada rėmėsi elitais" (204). Bet ji nepaaiškina, kaip 
elitai, palenkti liaudies kontrolei (įskaitant teisėjus), sugebėtų įgyvendinti 
desegregaciją, kai daugumos baltųjų pažiūros nėra aiškiai palankios. Jos kny- 
goje pateikiami faktai ir argumentai aiškiai parodo, kad iš tikrųjų baltieji 
šitaip nesielgs. Žr. taip pat Wildavsky (1986). 

Labai pamokantys yra du svarbiausi JAV Aukščiausiojo teismo sustabdantys 
veiksmai. Kongreso aktas, reikalaujantis kompensacijų uosto krovikams ir 
dokininkams, sužalotiems darbo metu, buvo panaikintas Aukščiausiojo teis- 
mo 1920 m., peržiūrėtas ir vėl priimtas Kongreso 1922 m., vėl panaikintas 
Aukščiausiojo teismo 1924 m., vėl buvo priimtas 1927 m. ir galiausiai patvir- 
tintas teismo 1932 m., praėjus dvylikai metų. Įstatymų, reguliuojančių vaikų 
darbą, priėmimo istorija yra net šiurpesnė. 1916 m. Kongresas priėmė įstaty- 
mus, draudžiančius vaikų darbą, kuriuos Aukščiausiasis teismas 1918 m. 
paskelbė nekonstituciniais (balsavo penki prieš keturis). Kongresas tuojau pat 
išleido naują įstatymą, pagrįstą kitu jo teisėtumo šaltiniu (veikiau tarpvalsty- 
binės komercijos apmokestinimu negu reguliavimu), kurį 1922 m. teismas 
paskelbė nekonstituciniu. Po dvejų metų Kongresas balsavo dėl konstitucijos 
pataisos; tačiau pasiūlytos pataisos neparėmė būtini trys ketvirtadaliai valsty- 
bės įstatymų leidžiamųjų institutų, nors visi prieinami faktai rodo, kad pataisą 
parėmė didžioji gyventojų dauguma. 1938 m. buvo priimtas naujas įstatymas, 
kurį teismas galiausiai pripažino konstituciniu 1941 m. - praėjus visam ket- 
virčiui amžiaus po pirmojo įstatymo. Sunku įsivaizduoti akivaizdesnį pikt- 
naudžiavimą teismo galia sustabdyti įstatymus. 

Ely (1980) įrodinėja, kad JAV Aukščiausiasis teismas turėtų apsiriboti atsto- 
vavimo trūkumų taisymu ir turėtų vengti spręsti esminius reikalus. 


KETURIOLIKTAS SKYRIUS: KADA ŽMONĖS TURI 
TEISĘ Į DEMOKRATINĮ PROCESĄ? 


Todėl ši problema kartais vadinama ribos problema (plg. Whelan 1983). 

Nesiūlau termino “valstybė" apibrėžti griežtai. Taip padarius, atsirastų dau- 
giau klausimų negu atsakymų. Tikiuosi, pakaks pasakyti, kad čia, kaip ir 3 
skyriuje, aš turiu galvoje asociaciją, kuri pakankamai efektyviai ir monopo- 
liškai kontroliuoja prievartos naudojimą kokioje nors žmonių grupėje. Įpras- 
tiniu požiūriu nuo valstybės neatskiriama teritorija, ir tokiu požiūriu man 


Pastabos 473 


nebūtina sakyti “teritorinė valstybė". Bet aš nematau reikalo šiauštis, jei šis 
terminas naudojamas apibrėžti asociacijoms, neužimančioms konkrečios ir 
išskirtinės teritorijos, bet pasižyminčioms kitais skiriamaisiais valstybės bruo- 
žais. 

Olandiškoje sistemoje, aprašytoje Daalderio (1966) ir Lijpharto (1975), dau- 
gelio svarbių dalykų kontrolė priklausė keturioms svarbiausioms visuomenės 
grupėms, kurios nebuvo ryškiai teritorinės. 

O kas atsitinka bendrajai valiai? Traktate apie politinę ekonomiją (1755) 
Rousseau rašė: “Visos politinės visuomenės sudarytos iš kitų įvairių tipų 
visuomenių, kiekviena iš kurių turi savo interesus ir maksimas... Šių ypatingų 
visuomenių valia visada įeina į dvejopą santykį: tos asociacijos nariams ji yra 
bendroji valia; didžiajai visuomenei ji yra ypatinga valia, kuri labai dažnai 
laikoma dora pirmuoju požiūriu ir ydinga antruoju". Taigi kuriai turi būti 
leista vyrauti? Rousseau niekada nesurado patenkinamo šios problemos spren- 
dimo. 

Klaida, čia priskiriama Jamesui, pirmiausia atsirado mano veikale Federaliz- 
mas (Federalism) (1983). Esu dėkingas Davidui Braybrooke'ui už jos ištaisy- 
mą (Braybrooke 1983). 

Veikale Federalizmas ir demokratinis procesas (Federalism and the Democ- 
ratic Process) (1983; dėl visos citatos žr. šio veikalo priedą) aš, kaip dialo- 
guose dalyvaujantis Jeanas-Jacgues'as, priėjau išvadą, kad (išskyrus vartose- 
ną, kurios prasmė apima tik bendras nuorodas) remiantis tuo, ką aš čia pava- 
dinau Lygaus Interesų Traktavimo Principu ir Asmeninės Autonomijos Prie- 
laida, galima nedaug pasakyti turint galvoje jų bendrąją prigimtį. Vėlesnis 
apmąstymas ir aptarimas, atvedęs prie pateiktos išvados, mane įtikino, kad 
mano ankstesnis požiūris tam tikrais aspektais buvo klaidingas. 


PENKIOLIKTAS SKYRIUS: 
ANTROJI DEMOKRATINĖ TRANSFORMACIJA 


“Nacija" prasmės požiūriu suvokiama kaip “teritorinis padalinys, apimantis 
vienos ar daugiau tautybių žmonių korpusą ir paprastai apibūdinamas santy- 
kinai dideliu dydžiu ir nepriklausoma padėtimi". Kadangi “tautinė valstybė" 
paprastai apibrėžiama kaip “tokia politinės organizacijos forma, kuriai esant 
suverenioje valstybėje gyvena santykinai homogeniška žmonių visuma; arba 
valstybė, apimanti vieną, o ne kelias tautybės", ir šis apibrėžimas mano 
tikslams yra pernelyg siauras, aš teikiu pirmenybę terminui “nacionalinė 
valstybė". Šalis, žinoma, siejasi su “kokia nors politine valstybe, tauta ar jos 
teritorija". (Šie apibrėžimai paimti iš Septintojo naujo Akademinio Websterio 
žodyno (Webster's Seventh New Collegiate Dictionary 1965). Nežiūrint šių 
prasmės skirtumų, objektas yra tas pats esinys, ir todėl visus tuos tris terminus 
aš vartoju kaip sinonimus. 

Remdamiesi Jameso Madisono Federalisto (Federalist) Nr 10 ir Nr 14 ir 
Johno Adamso Jungtinių Amerikos Valstijų vyriausybės konstitucijų gynimo 
(A Defence of the Constitutions of Government of the United States of Ameri- 
ca) autoritetu, amerikiečiai kartais tvirtina, kad terminas “demokratija" 
istoriškai nurodo į “tiesiogines" sistemas, kur, kaip Atėnuose, piliečių asamb- 
lėja buvo suvereni, o terminas “respublika" nurodo į atstovaujamąsias siste- 
mas. Bet toks įsitikinimas menkai pagrįstas. Pavyzdžiui, Viduramžių ir ank- 
styvojo Renesanso Italijos miestai-valstybės buvo dažnai apibūdinami kaip 
respublikos, - ir, kaip Venecija, patys taip vadinosi, — nors jie neturėjo 
atstovaujamųjų valdžių vėlesne prasme. Tęsdami šią tradiciją ir Montesguieu, 
ir Rousseau respublikas apibrėžė kaip valstybes, kuriose piliečių asamblėja 
buvo suvereni; o demokratines respublikas jie skyrė nuo aristokratinių res- 
publikų ir monarchijų pagal santykinę valdovų ir pavaldinių proporciją. Taigi 
demokratija irgi buvo ypatinga respublikos rūšis. Plg. Montesguieu [1748] 
1961, t. 1, kn. 2, sk. L ir 2, 11-12; ir Rousseau [1762] 1978, kn. 3, sk. 3 1r 4, 
83-87). Ištyrinėjęs laikraščius bei kitus šaltinius, Willis Paulis Adamsas 
pagrįstai parodo, kad Amerikos revoliucinėje eroje šitie terminai buvo varto- 
jami jų aiškiai neskiriant (1980, 99-117). Remdamasis savo tyrinėjimu, Ro- 
bertas W. Shoemakeris sutinka, kad “šie terminai buvo vartojami įvairiai. 
Pavyzdžiui, dažnai jie buvo vartojami kaip sinonimai". Tačiau jis prieina 
išvadą, kad “atstovavimas daug dažniau buvo siejamas su respublikonizmu 
negu su demokratija, ir todėl gali būti laikomas teisėtu tų dviejų formų 
skyrimo kriterijumi" (1966, 83, 89). Kadangi jis įtikinamai neparodo santy- 
kinių dažnumų, ir įvertinant tą faktą, kad šitie terminai dažnai buvo vartojami 
kaip sinonimai, jo išvada man atrodo nepagrįsta. 

Alanas Ware'as atkreipė mano dėmesį į faktą, kad nors demokratijos šalininkų 
tikslas Britanijoje 1831-1832 m. buvo išplėsti balsavimų teisę, realus rezul- 
tatas buvo elektorato sumažėjimas. 

Plg. diskusiją dėl levelerių šioje knygoje sk. 2. 

Kartu su tokiais terminais kaip modernioji demokratija, modernioji atstovau- 
jamoji demokratija, demokratinės šalys ir t.t. Terminu “poliarchija" siekiama 
pabrėžti jos institucijų skirtingumą. Termino kilmė trumpai aptariama Dahl 
(1984, 227-228, 289, past. 4-6; visa citata žr. šio veikalo priedą). 

Apie terminą “pliuralizmas" žr. Dahl (1984, 231-232, 239-240 past. 7-13). 


SEPTYNIOLIKTAS SKYRIUS: 
KAIP POLIARCAHAIJA ATSIRADO 


Dauguma duomenų, pateiktų šiame skyriuje, paimta iš Michaelio Coppedge'o 
ir Wolfgango Reinicke's (1988) tyrimo. 

Nors Jungtinėse Valstijose liaudies balsai greitai tapo lemiami prezidento 
rinkimuose, pirmuose devyniuose rinkimuose prezidento elektoriai buvo iš- 

rinkti įstatymų leidžiamųjų institutų beveik pusėje valstybių, o JAV senato- 
riai iki 1913 m. nebuvo renkami liaudies. Nors tokie netiesioginiai rinkimai 
galbūt ir patenkintų poliarchijos keliamus reikalavimus, už tam tikros ribos 
netiesioginiai rinkimai taip susilpnintų liaudies kontrolę, kad tokia sistema 
atsidurtų žemiau poliarchijos lygmens. 

Nors kabineto atsakomybė prieš parlamentą nebuvo nustatyta rašytinės kon- 
stitucijos iki 1953 m., praktiškai jos pradžia yra 1901 m., “kai karalius sutiko, 
kad, sudarydamas vyriausybę, jis turi atsižvelgti į Folketingo daugumą. Nuo 
to vadinamojo “sistemos pakeitimo", vyriausybės atsakomybės prieš Folketin- 
gą - rūmus, išrinktus remiantis plačiausia balsavimų teise, - principas buvo 
veiksminga Danijos politikos norma, nors iš pradžių karaliams buvo nelengva 
susitaikyti su savo nauju ir ribotesniu vaidmeniu" (Svensson 1987, 22). 
Jungtinėse Valstijose iki 1900 m. keturios Uolėtųjų kalnų (Rocky Mountain) 
valstijos - Vajomingas, Aidahas, Koloradas ir Juta - prezidento rinkimuose 
suteikė rinkimų teisę ir moterims. Ši teisė buvo suteikta valstybinių konstitu- 
cinių referendumų (plg. McDonagh ir Price 1986, 417). 

Atitinkamų studijų skaičius tapo didžiulis. Aš čia miniu keletą studijų, labai 
išplėtusių sisteminių lyginamųjų studijų skalę. Lemtingas posūkio taškas 
buvo Gabrielio A. Almondo ir Sidney Verba veikalo Pilietinė kultūra (The 
Civic Culture Boston: Little, Brown) publikacija 1965 m. Šio veikalo auto- 
riams pirminiai duomenys buvo požiūriai ir nuomonės, kurių pagrindas - 
piliečių apklausos Jungtinėse Valstijose, Britanijoje, Vakarų Vokietijoje, 
Italijoje ir Meksikoje. Antras lyginamasis veikalas, atvėręs naujus horizontus 
buvo Demokratinių režimų žlugimas (The Breakdown of Democratic Regimes, 
red. Juanas J. Linzas ir Alfredas Stepanas. Baltimore: Johns Hopkins Univer- 
sity Press, 1978), sudarytas iš straipsnių apie vienuolika Europos ir Lotynų 
Amerikos šalių. 1986 m. kitos fazės - redemokratizavimo - lyginamąsias 
studijas pateikė Guillermo O'Donnello, Philippe C. Schmitter ir Laurence 
Whiteheadas (leidėjai) veikale Perėjimai iš autoritarinės valdžios (Transi- 
tions from Authoritarian Rule. Baltimore: Johns Hopkins University Press, 
1986). Vis dar leidžiamos studijos, pradėtos 1985 m. Larry Diamondo, Sey- 
mouro Martino Lipseto ir Juano Linzo, vadovavusių demokratinės patirties 
lyginamosioms studijoms dvidešimt aštuoniose besivystančiose Azijos, Afri- 
kos ir Lotynų Amerikos šalyse. Specialioms studijoms, pagrįstoms bendros 
analitinės sistemos modeliu, parašyti buvo pakviesti specialistai. Aprašymą 
žr. Diamond, Lipset and Linz, 1986. Nors šis projektas nebuvo užbaigtas man 
rašant šią knygą, leidėjai maloniai pateikė kai kurių man reikalingų studijų 
santraukas. 

Analogiškoje schemoje Leonardo Morlino (1980, 94) naudoja aštuonias perė- 
jimų poras keturiems režimų tipams - tradiciniam, autoritariniam, totalitari- 
niam ir demokratiniam - klasifikuodamas aštuonių Europos šalių patyrimą. 
Svarbu skirti poliarchinės sistemos ar režimo stabilumą, turint galvoje ne- 
pertraukiamą poliarchinių institucijų egzistavimą, nuo konstitucinio stabilu- 
mo (štai Prancūzija išsaugojo sistemos stabilumą nežiūrint konstitucinės per- 

mainos pereinant iš Ketvirtosios į Penktąją respubliką) ir nuo kabinetų, par- 
tijų koalicijų, politikos ir t.t. nestabilumo. Dėl dvejopos žodžio “valdžia" 
prasmės terminas “nestabili valdžia", paprastai taikomas kabineto pasikei- 
timui, gali būti interpretuojamas taip, tarsi jis reikštų, kad nestabili yra 
poliarchinė sistema. Demokratui demokratinės sistemos stabilumas turbūt 
yra geras dalykas, bet tai nereiškia, kad stabilumas kitomis prasmėmis būti- 
nai pageidautinas. 


AŠTUONUOLIKTAS SKYRIUS: 
KODĖL POLIARCHIJA ATSIRADO 


Šiame skirsnyje tokius terminus kaip "demokratija" ir “liaudies valdžia" 
vartoju neapibrėžta bendra prasme, turėdamas galvoje ir moderniąsias poliar- 
chijas, ir ankstesnes demokratijas bei respublikas. 

Remdamasis faktais, paremtais vazų piešiniais ir kai kuriais eilėraščiais, 
Fine'as prieina išvadą, kad apie VI a. vidurį “hoplitų taktika buvo taikoma 
daugelyje graikų pasaulio vietų. Šis fenomenas susilpnino beveik totalinę visų 
valstybės pusių kontrolę, vykdytą aristokratų, nes buvo neįmanoma neleisti 
šiems naujiems kariams kiek nors dalyvauti valdžioje. Tačiau daugiau privi- 
legijų gavo tik palyginti maža gyventojų dalis... nes, smulkūs valstiečiai, 
amatininkai tikrai neįstengdavo įsigyti hoplitui reikalingos ginkluotės (Fine 
1983, 59). Sealey rašo, kad remiantis “dabartiniais vazų tyrinėjimais... kele- 
tas hoplito ginkluotės sandų buvo pritaikyti laipsniškai; nė vieno iš jų nepa- 
stebėta iki 750 m., bet visi jie pasirodė apie 700 m. Tačiau iš pradžių jie buvo 
naudojami atskirai... pilna hoplito šarvuotė pirmą kartą pavaizduota ant vazos 
apie 674 m." (1976, 30). Jo hoplitų taktikos socialinių padarinių komentarus 
žr. p. 57. 

Fine'as spėja, kad VII ir VI a. terminas demos “galėjo turėti daug ribotesnę 
prasmę, apimdamas tik tuos naujus žmones, kurie siekė politinio pripažini- 
mo - būtent iškylančius hoplitus" (1983, 108). 

“Tik romėnų epochoje... paskutiniai išlikę demokratijos ženklai buvo laipsni- 
škai pašalinti iš graikų miestų" (Ste. Croix, 1981, 306-307). 

“Tačiau būta skirtumų... Visų pirma su graikų karine praktika buvo nesulygi- 
nami romėnų karinių kampanijų reguliarumas, mastas, trukmė ir geografinė 
erdvė, ir šie skirtumai sparčiai didėjo... Antra, romėnų pilietinė milicija buvo 
visai įsieta į hierarchinę visuomenės struktūrą, o atėniečių - ne" (Finley 
1983, 129). 

“Remiantis nacionalinėmis armijomis, pagrįstomis karine prievole ir palaiko- 
momis visos liaudies, buvo galima padaryti tai, kas buvo neįmanoma remian- 
tis samdinių pajėgomis, išlaikomomis kunigaikščio griežtai dinastiniais tiks- 
lais. Kare jais buvo galima švaistytis žymiai negailestingiau, nes egzistavo 
pakankami naujų rekrūtų rezervai" (Brodie 1959, 31). 

Šios proporcijos apskaičiuotos remiantis Serija A 1-3, p. 7ir Serija Y 763-775, 
p. 736 (U.S. Census Bureau 1961). 

Britanijoje policinės pajėgos istoriškai buvo palenktos vietinei kontrolei. 
1964 m. Policijos aktas kartu su kitais įstatymais labai susiaurino vietinę 
kontrolę ir sukūrė labiau nacionalinę, nors nelabai centralizuotą, struktūrą. 
Nacionalinių policijos pajėgų nesama Jungtinėse Valstijose ar Naujojoje Ze- 
landijoje. Kanadoje Karališkoji Kanados raitoji policija yra federalinė siste- 
ma. Australija turi nedideles policines pajėgas, kurių funkcija apribota fede- 
ralinėmis pareigomis, o įvairios valstybės išlaiko nuosavas policines pajėgas 
(Encyclopaedia Britannica 1970, 18:154). 

“Tie patys žmonės dėvėjo ir skrybėlę, ir šalmą... Karininkai ir vadai civiliai buvo 
aristokratiškos kilmės, jie turėjo panašias vertybes ir buvo susiję kraujo bei san- 
tuokos ryšiais, priklausydami toms pačioms šeimoms" (Nordlinger 1977, 11). 
Dėl išsamios teorinės ir lyginamosios karinės intervencijos į politiką analizės 
žr. S. F. Finerio knygą Raitelis: kariuomenės vaidmuo politikoje (The Man on 
Horseback: The Role of the Military in Politics, 2 leidimas, Boulder: West- 
view Press). 

Čia aš nesistengiu nubrėžti skirtumo tarp galios, įtakos, valdžios ir kontrolės. 
Tik dėl patogumo likusioje šio aptarimo dalyje aš daugiausia vartoju terminą 
“galia". 

Vanhanenas (1984) labai pabrėžia pirmąjį: “Demokratija atsiranda esant 
tokioms sąlygoms, kur galios resursai taip plačiai išsklaidyti, kad jokia grupė 
nebepajėgia nuslopinti savo varžovų ar išsaugoti savo hegemonijos" (18). 
Tačiau jis nepripažįsta jokio svarankiškumo antrajam veiksniui ir, atrodo, 
tiki, kad jis paprasčiausiai yra pirmojo [veiksnio] padarinys. 

Šią mintį iliustruoja ryški išimtis. Faktinis juodųjų išskyrimas iš veiklios 
pilietybės Jungtinėse Valstijose buvo labai palengvintas rasės, susijusios su 
kasta, skiriamųjų savybių. 

“Demokratijos pirmiausia atsirado tose šalyse, kur žemės nuosavybė buvo 
plačiai paskirstyta, o raštingumas buvo beveik visuotinis, bet kur... miesto 
gyventojų ir ne kaimo gyventojų būta santykinai nedaug" (Vanhanen 1984, 
126). Savo lyginamojoje studijoje apie demokratijos atsiradimą 119 valstybių 
1850-1979 m. Vanhanenas nustato, kad šeimyninių fermų nuošimtis yra 
naudingas aiškinamasis kintamas dydis. Tačiau kai atsiranda MDP visuomenė 
ir kaimo gyventojų dalis sumažėja, Šeimyninės fermos jau nebegali lemti 
galios išsisklaidymo. Todėl dabartiniam laikotarpiui šeimyninių fermų reikš- 
mę Vanhanenas matuoja kaimo gyventojų nuošimčiu ir žemės ūkio nuošim- 
čiu, įnešamu į bendrą nacionalinį produktą (1985, puslapis nenurodytas). 
Stephensas (1987) parodo, kad iš trylikos Vakarų Europos šalių (įskaitant 
Suomiją ir Austriją- Vengriją) septyniose, kur vyraujanti žemės nuosavybės 
struktūra apie 1900 m. buvo smulkus ūkis, demokratiniai institutai, kurie jau 
buvo įsteigti apie 1919 m., išliko per tarpukario laikotarpį, o vienoje šalyje 
(Suomijoje) “demokratija iš dalies susilpnėjo". Iš penkių šalių, kuriose vyra- 
vo stambi žemės nuosavybė 1900 m., demokratija tikrai išliko tik Britanijoje, 

tuo tarpu Austrijoje- Vengrijoje, Ispanijoje, Italijoje ir Vokietijoje buvo įves- 
ti autoritariniai režimai (1 schema, puslapis nenurodytas). 

15. Aptardamas subkultūras savo veikale Poliarchija (Polyarchy) (žr. priedą) aš 
išskyriau partines-ideologines subkultūras. Dabar manau, kad klydau, nes 
demokratija sužlugo tose šalyse, kur partinės-ideologinės subkultūros buvo 
svarbios, kaip Čilėje 1973 m. 

16. Nors duomenys apie ankstyvąjį septintąjį dešimtmetį Poliarchijoje (105 -114) 
atskleidžia stiprų ryšį (plg. 7.1 lentelė, 111) 

17. Šios šalys silpniausiai suskaidytos etniniu ir lingvistiniu požiūriu. Didelis 
gyventojų nuošimtis nominaliai priklauso tai pačiai bendrai religinei grupei, 
t.y. protestantams, katalikams ar mahometonams. Šios bendros religinės gru- 
pės, žinoma, gali būti suskilusios iš vidaus. Plg. Taylor ir Hudson 1972, 4.15, 
4.16, 4.17 lentelė, 271-281. 

18. Terminas “konsociacinis" buvo įvestas Arendo Lijpharto septintojo dešimt- 
mečio pabaigoje (Lijphart 1975). Nors jis jo nevartojo iš pradžių, apibūdinda- 
mas “prisitaikymo politiką" Nyderlanduose, vėliau jis panaudojo jį antrajame 
leidime apibūdinti panašioms į Nyderlandų demokratinėms sistemoms (1975, 
209). Jis išvedė šį terminą iš consociatio sąvokos, kurią Johanes Altusius 
pavartojo veikale Politica Methodice Digesta (1603) (Lijphart 1977, 1). Ta- 
čiau jis pabrėžia, kad “pirmasis šiuolaikinis autorius, vartojęs terminą “kon- 
sociacinis", buvo Davidas Apteris, jį taikęs Nigerijai (161-162). Nurodomas 
Apter 1961, 24-25. Nors “konsociacinė poliarchija" geriau derėtų prie termi- 
nų vartosenos šioje knygoje, čia aš vartoju nusistovėjusį “konsociacinės de- 
mokratijos" terminą. 

19. Detalizuotos subkultūrinių susiskaldymų struktūros šiose šalyse aprašytos 
veikaluose: Lijphart 1975, 16-58; Lijphart 1977, 71-74, 92-94; Lorwin 
1966, 147-187; Lorwin 1974, 33-69, 179-206; Daalder 1966, 188-236; 
Daalder 1974, 107-124; Engelman 1966, 260-283; Nordlinger 1972; Steiner 
1974, 120-146, 167-185, 409-426 ir t.t. Lijpharto išskleistos Olandijos 
politikos analizės kritika pateikta veikale Daalder 1987. 

20. Austrijoje: 


Taigi Didžiosios Koalicijos pabaiga nereiškė sugrįžimo prie įtemptų tarpelitinių 
ryšių Pirmojoje respublikoje. Faktiškai psichologinis nuotolis, tuo metu skyręs 
dviejų stovyklų vadus, šiandien sunkiai įsivaizduojamas. Elito viršūnės politinės 
kultūros pokyčiai aiškiai sušvelnino nujaustą šoką sugrįžtant prie vienpartinės val- 
džios. 

Grupė, kiekvienoje stovykloje labiausiai besipriešinusi santykių su oponuojančia 
stovykla pasikeitimams, atrodo, sutapo su aktyvistų bei funkcionierių, svarbiausius 
lyderius siejusių su pasekėjų mase, ešelonu (Steiner 1972, 174). 


Permainos Nyderlanduose aprašytos veikale Daalder 1987. 
21. Įvertinimas veikale Dix (1967, 362) apima 1948-1968 m. laikotarpį. 
22. Šie atvejai trumpai aprašyti Lijpharto (1977, 134-141, 147-164). Tačiau jo 


23. 


24. 


25. 

požiūriu Nigerija “išvis nelabai atitinka siauresnį konsociacinės demokrati- 
jos apibrėžimą" (162). Apie Libaną taip pat žr. Hudson 1985. 

Austrijos ir Kolumbijos patirtis skatina tam tikras mintis. Austrijos Antrojoje 
respublikoje trečia politinė Pirmosios respublikos subkultūra (nacionalistų 
stovykla) sužlugo. Nors Steineris aprašinėja nacionalistų stovyklą, dar egzi- 
stavusią Antrojoje respublikoje, aišku, kad kultūriniu ir politiniu požiūriu ši 
stovykla daug mažiau svarbi už kitas dvi. Liaudies partija ir socialistai laimė- 
davo virš 80 nuošimčių (o kartais daugiau nei 90 nuošimčių) balsų visuose 
rinkimuose į Nacionalinę Asamblėją (Steiner 1972, lentelė II, 430). Remda- 
masis prielaida, kad “koalicija dvipartinėje sistemoje sukelia dideles įtampas 
ir gal net stumia prie nestabilaus sprendimo", 1966 m. knygoje Politinės 
opozicijos Vakarų demokratijoje (Political Oppositions in Western Democra- 
cies) aš priėjau išvadą, kad abejotina “ar esant toms įtampoms ši struktūra 
Kolumbijoje išliks visus 16 metų" (337). Tačiau pasirodė, kad tos struktūros 
tikrai išliko iki to laikotarpio pabaigos, nors vyriausybė nepajėgė susidoroti 
su nežymiu, tačiau atkakliu partizaniniu judėjimu. 

Juanas Linzas ypač pabrėžė politinių lyderių vaidmenį žlugimuose ir sėkmin- 
guose perėjimuose (plg. Linz and Stepan 1978). 

Devintajame dešimtmetyje nacionalinio produkto apimtis vienam gyventojui 
Tarybų Sąjungoje ir daugumoje kitų Rytų Europos šalių pasiekė lygį, aukštes- 
nį už tą, kuris buvo Europos demokratijose trečiajame dešimtmetyje ir galbūt 
aukštesnį už tą, kuris tuo metu buvo turtingiausioje demokratinėje šalyje, 
Jungtinėse Valstijose 1929 m. Nors šie lyginimai nepatikimi, JAV nacionali- 
nio produkto apimtis vienam gyventojui 1929 m. gali būti laikoma apie 5795 
dolerius 1982 metų kainomis (U.S. Bureau of the Census 1986, 698 lentelė, 
“Gross National Product", p. 416; 2 lentelė, “Population", p. 8, 766 lentelė, 
“Gross National Product Implicit Price Deflators 1919 to 1985", p. 456). 1983 
m. apskaičiavimu (nacionalinio produkto apimtis vienam gyventojui) Varšu- 
vos sutarties šalyse yra 6273 doleriai, Tarybų Sąjungoje —- 6784 doleriai ir 
Rytų Vokietijoje 7427 doleriai (Sward 1986, 1 lentelė, past. 2). 


26. Stephens ir Stephens (1987) sutinka su Lewis (1968, 107-108) komentaru, kad 


4]. 


atsiliepdami į “Vest Indijos judėjimą už savivaldą ir atstovaujamąsias insti- 
tucijas... Kolonijų Tarnybos politikai praktiškai siekė vykdyti nežymias re- 
formas paskutiniu momentu... bet kuriuo būdu stengdamiesi sustabdyti tai, 
kas neišvengiama; ir... pažanga, bet kuriuo atveju, buvo kiekvienos kolonijos 
karingų pažangių jėgų padarinys, išreikalautas iš Londono per protestą ir 
agitaciją". Toliau jie pastebi, kad “pažanga demokratijos ir nepriklausomybės 
kryptimi toli gražu nebuvo automatiška ir tiesiaeigė... Vidinis spaudimas 
buvo pakankamai stiprus, kad išgautų nuolaidas, bet nepakankamai grėsmin- 
gas, kad išprovokuotų gynybines reakcijas ir atžangą" (15-16). 

Amerikos intervencijos ir jos padarinių apžvalgą žr. LaFeber 1984, Trudeau 
ir Schoultz 1986, 25-28, Gilbert-1986, 88-89. 

DEVYNIOLIKTAS SKYRIUS: 
AR MAŽUMOS VIEŠPATAVIMAS NEIŠVENGIAMAS? 


1. Šį bendrą “dėsnį" Mosca laikė vienu didžiausių savo įnašų į politikos mokslą, 
nors jis mielai pripažino savo pirmtakus, visų pirma Machiavelli, Saint- 
Simoną ir Compte'ą (Mosca [1923] 1939, 329 ir toliau.). Pirmą kartą jį jis 
pateikė knygoje Teorica dei Governi e Governo parlamentare (Valdžios teo- 
rija ir parlamentinė valdžia), išleistoje 1884 m., ir pakartojo jį pirmajame 
knygos Elementi di Scienza Politica (Politikos mokslo pradmenys) (Turin 
1896) leidime. Čia cituojama iš antrojo Pradmenų leidimo pirmosios dalies. 
Šis leidimas nesiskiria nuo pirmojo. Pareto atsisakymas pripažinti Mosca 
prioritetą valdančios klasės teorijos atžvilgiu labai įžeidė Mosca. Apie “jo 
garsaus vaido su Pareto" detales žr. Meisel 1958, 170. Be to, Meiselis pateikia 
puikią ir išsamią Mosca teorijos apžvalgą bei kritiką, kuri, mano galva, labai 
naudinga. ž 

2. Apie ankstesnius precedentus ir šiuolaikines versijas žr. Pennati 1961 a, sk. 3; 
Pennati 1961 b, sk. 3 ir toliau; ir Bobbio 1961, 54 ir toliau. 

3. Atitinkamų teorijų ir aprašymų, ginančių mažumos viešpatavimą, esama labai 
daug ir labai įvairaus turinio. Galima teigti, kad tos, kurias aš čia pasirinkau, 
neatspindi visos įvairovės. Štai nors aš pasirenku Gramsci, vėliau neaptariu 
nei neomarksistinių doktrinų, nei postmichelsinių konservatyviųjų bei deši- 
niųjų mažumos viešpatavimo teorijos šalininkų (pvz., Burnham 1943). Nese- 
niai įvykęs simpoziumas, skirtas Mosca, parodo, kaip plačiai paplito jo ir 
panašios idėjos (Albertani 1982). Tačiau aš tikiuosi, kad kitų autorių argu- 
mentacija dėl mažumos viešpatavimo tinkamai aptarta tolesnėje diskusijoje. 

4. Tai mano laisvoka jo “Klasės II palikimo" interpretacija. | 

5. Toliau Pareto patikslino savo valdančios klasės sąvoką, pastebėdamas, kad 
“valdanti klasė nėra homogeniška klasė. Ji irgi turi valdžią, - mažesnę, 
išrinktąją klasę (arba vadą ar komitetą), - kuri vykdo veiksmingą praktinę 
kontrolę" (1935, 4:1575). 

6. Italijos politiniame moksl: ir žurnalistikoje terminai classe dirigente, classe 
politica ir classe governante buvo pradėti plačiai vartoti nuo 1945 m., šiek 
tiek nuvalius jų nedemokratines implikacijas. Pagal Bobbio (1961, 56), šių 
distinkcijų autorius buvo Guido Dorso, kurio po mirties išleistame nebaigta- 
me traktate pateikiami tokie apibrėžimai: Ja classe governante apima ir la 
classe dirigente, susidedančią iš politinių, ekonominių, intelektualinių ir kitų 
elitų, ir Ja classe politica, kuri realiai tik vadovauja valdžiai ir apima ne tik 
oficialius lyderius, bet ir opozicijos vadus. Tačiau man susidaro įspūdis, kad 
šių distinkcijų nėra nuosekliai laikomasi. 

7. Aš sąmoningai vartojau tuos tris terminus, kad išvengčiau painaus klausimo 
dėl pirmojo termino prioriteto kitų atžvilgiu. Išsamų aptarimą žr. Elster 1985, 
sk. 5, 241 ir toliau. 

8. Šis veikalas buvo išleistas vokiškai 1911 m., itališkai 1912 m. ir išverstas 1 


L3: 


14. 


15. 

anglų kalbą - 1915 m. Angliškas vertimas pakartotinai išleistas 1962 m. ir 
panaudotas šioje knygoje. 

Gausi literatūra skirta su galia susijusių sąvokų aiškinimui, skirtumų tarp 
įvairių terminų ir sąvokų (tokių kaip galia, įtaka, valdžia ir t.t.) išryškinimui, 
tinkamų tyrinėjimo metodų ir priemonių nustatymui, galios santykių tam 
tikrose aplinkybėse tyrinėjimui ir aprašymui. Bet tarp mokslininkų šiais klau- 
simais vis dar esama daug nesutarimų. Kai ką apie šiuos nesutarimus ir 
problemas galima rasti straipsnių rinkinyje, išleistame Barry (1976). Plg. taip 
pat Oppenheim 1981, sk. 2-4, 10-81. 


„ Po trisdešimt vienerių kariškių valdžios Gvatemaloje metų, praėjusių po 


Jacobo Guzmano Arbenzo nuvertimo 1954 m., 1985 m. kariškiai leido sureng- 
ti rinkimus. Apžvalgininkų nuomone, rinkimai buvo sąžiningi ir laisvi, svar- 
biausi poliarchijos institutai buvo atkurti ir išrinkta valdžia buvo plačiai 
reklamuojama kaip “demokratinė". Tačiau prezidentas vengė tiesioginių susi- 
dūrimų su kariškiais, pvz., nepersekiojo karininkų, dalyvavusių politinėse 
žmogžudystėse (Kinzer 1986, 32 ir toliau). Panaši situacija, kai išrinkta 
civilinė valdžia elgiasi taip, kad išvengtų karinio perversmo, susiklostė ir 
Hondure, kur silpna valdžia buvo ir toliau silpninama JAV valdžios kišimosi 
(plg. Shepherd 1986). 


„Vienas konceptualinis keblumas - ar šie požymiai tikslūs? Tarkime, B elgiasi 


taip, kaip, jo manymu, turėtų elgtis, paisydamas A lūkesčių. Bet tarkime, kad 
B klaidingai priskiria A tokius siekius ar norus, kurių jis realiai neturi, ar kad 
B iš A tikisi potencialaus atlyginimo ar bausmės, kurių A realiai nenori ar 
negali įgyvendinti. Galų gale galbūt Henrikas II nenorėjo Becketo mirties. 
Kraštutiniu atveju B gali būti beprotiškai iracionalus, net pamišęs. Ar mes 
galime sakyti, kad Henrikas VIII palenkia B, kadangi B tiki, jog girdi balsus 
jam, kaip lojaliam pavaldiniui, įsakančius paklusti Henriko VIII norams? 


„Nors Gramsci aiškiai buvo įtakotas Mosca Politikos mokslo pradmenų (Ele- 


menti di scienza politica), jis niekada to nepripažino (Pellicani 1976, 12). 
Tikriausiai būtų buvę nediplomatiška pripažinti esant tiek intelektualiai sko- 
lingam tokiam iškiliam marksizmo priešui. Kita vertus, jo skola Croce'i buvo 
tokia pat didelė ar net didesnė, bet atviriau pripažinta. “Kai dėl visų tos kartos 
Italijos intelektualų, jų filosofinis mokytojas par excellence buvo Benedetto 
Croce... Vėlyvasis Gramsci vis kritiškiau vertino Croce, kai pastarasis tapo 
vis didesniu antimarksistu" (Kolakowski 1978, 3:222). 

Paskutiniame skyriuje aš sugrįšiu prie intelektualų ar, tiksliau, to postmoder- 
niųjų visuomenių strato, kuris specializuojasi žinojimo ir informacijos įsigi- 
jime bei paskirstyme, svarbos. Patys intelektualai linkę labai nuvertinti inte- 
lektualų galią postmodernioje visuomenėje. Mosca pasakytų, kad jie kuria 
politines formules, tarnaujančias jų tikslams, bet maskuojančias jų įtaką. 
Diskutuotina, ar tai, ką aš pavadinau “kontrolės grandine", kiekvienu atveju 
gali būti interpretuojama ir kaip priežastingumo grandinė. 

Išimtis - C. Wrighto Millso Valdantysis elitas (The Power Elite, 1956) ir kitos 
studijos, skirtos aukštų pareigūnų ir administratorių biznio srityje, valdžioje 

bei karyboje kilmės ir ištakų analizei. Tačiau visoms toms studijoms būdinga 
tai, kad jos nedaug tepasako apie kontrolės grandinę, tuos elitus siejančią su 
padariniais, - t.y. įsitikinimais, dienotvarkėmis ar valdžios sprendimais, — 
kuriuos jie, kaip tariama, valdo. Disproporcija tarp faktų, susijusių su kilme, 
ir faktų, susijusių su kontrolės grandine, yra stulbinanti. 


DVIDEŠIMTAS SKYRIUS: PLIURALIZMAS, 
POLIARCHIJA IR BENDRASIS GĖRIS 


„o „P « 


Aptariant bendrąjį gėrį, “gėris", "interesas", “gerovė" ir kiti terminai, modi- 
fikuojami žodžiais “bendras", “visuotinis", “viešas" ir t.t., dažnai vartojami 
kaip sinonimai. Bruce'as Douglasas (1980) įrodinėjo, - mano galva, įtikina- 
mai, - kad dėl istorinių prasmių skirtumų įprastinė termino “viešasis intere- 
sas" prasmė netapati “bendrajam gėriui", ir jis siūlo ją pakoreguoti, kad 
padarytume ją tapačią. Barry interpretavo ir išskyrė keletą minėtų terminų 
kombinacijų (1965). Kad būtų mažiau painiavos, šiame skyriuje aš nevartoju 
termino "interesas". Tačiau terminus “bendrasis gėris" ir “viešasis gėris" aš 
tikrai vartoju kaip sinonimus. 

Ankstesnius aptarimus šioje knygoje žr. ypač sk. 5, 11 ir 12. 

Ar tradicinė interpretacija iš tikrųjų iškraipo Aristotelio veikalo esmę - šis 
klausimas yra ginčų šaltinis. Tradicinį požiūrį pateikia MacIntyre'as. “Kaip ir 
Platono, Aristotelio tikėjimas yra vienas aspektas priešiškumo konfliktui tiek 
pavienio gero žmogaus gyvenime, tiek gero miesto gyvenime, ir šio konflikto 
neigimas. Ir Platonas, ir Aristotelis traktuoja konfliktą kaip blogį, o Aristo- 
telis jį traktuoja kaip įveikiamą blogį. Dorybės harmoningai dera, ir individu- 
aliojo charakterio harmonija atsispindi valstybės harmonijoje" (MacIntyre 
1981, 157). Yackas tvirtina, kad “Tik labai vienpusiškas Politikos perskaity- 
mas gali pagrįsti interpretaciją", pateiktą MacIntyre'o, kuris tačiau “reziu- 
muoja plačiai paplitusią Aristotelio politinės bendruomenės koncepcijos sam- 
pratą" (Yack 1985, 92). 

MacIntyre'as, kurio dorybių samprata labai priklauso nuo Aristotelio, rašo: 


Tai, kad Aristotelis nesupranta prieštaravimo ir konflikto lemiamos reikšmės žmo- 
gaus gyvenime, paslepia nuo jo vieną svarbų žmogaus pažinimo šaltinį ir vieną 
svarbią praktinio žmogaus dorybių reiškimosi vietą. Didis Australijos filosofas 
Johnas Andersonas ragino mus apie socialinį institutą klausti ne: “Kokiam tikslui ar 
reikalui jis tarnauja?", o veikiau: “Kokių konfliktų scena jis yra?" ... Juk Andersono 
įžvalga - sofokliškoji įžvalga - buvo ta, kad per konfliktą ir kartais tik per konfliktą 
mes sužinome, kokie mūsų tikslai ir siekiniai (1981, 163-164). 


Štai Bruce'as Douglasas interpretuoja “bendrąjį gėrį, remdamasis tradicinė- 
mis formuluotėmis" ir tardamas, kad jis susideda iš “kelių specifinių sieki- 

nių, turinčių palaikyti bendrą žmogaus gerovę - tokių kaip taika, tvarka, 
klestėjimas, teisingumas ir bendruomeniškumas... Minėtos gėrybės turėjo 
būti bendros ta prasme, kad jos priklausė visiems visuomenės nariams. Nebūta 
dviprasmybės ar netikrumo dėl to, kieno gėris turimas galvoje. Bendrasis 
gėris reiškė kiekvieną“ (1980, 104). 

6. Kitame skalės [sic] gale buvo didelis požiūrių skirtumas tarp turtingųjų klasių ir 
skurdžių. Aristotelis manė, kad jis gali įžvelgti šį skirtumą politinėje istorijoje, ir 
veikiausiai jis nebuvo visai neteisus. Privačiuose reikaluose jį šunku pastebėti... Šis 
skirtumas gali būti aiškiausiai įžvelgtas užsienio politikoje — kuri, žinoma, apima 
finansus. Daugeliu progų mums sakoma, kad turtingosios klasės palaikė taiką ar 
ramybę, tuo tarpu skurdžiai buvo karingesni... Bet tai reiškia tik vieną dalyką: kad 
žmonės linkę balsuoti pagal savo ekonominius interesus. Turtingieji nenorėjo mo- 
kėti karo mokesčių ir dažnai užimti trierarcho pareigų, ūkininkai bijojo, kad jų Žemė 
gali būti nuniokota, o jie patys pašaukti karinei tarnybai. Kita vertus, skurdžiai 
turėjo mažiau ką prarasti ir galėjo tikėtis gauti žemės užsienyje sėkmės atveju, be to, 
jie buvo labiau suinteresuoti ginti demokratinį režimą, kuriam, kaip jie teisingai 
jautė, kėlė grėsmę Spartos ir Makedonijos pranašumas (Jones 1969, 131-132). 


Nors labai simpatizuodamas V ir VI a. graikų demokratijai, savo monumen- 
taliame veikale Klasių kova senovės graikų pasaulyje (The Class Struggle in 
the Ancient Greek World) Ste. Croix politinį gyvenimą iš esmės interpretuoja 
kaip tylią kovą tarp santykinai turtingos savininkų klasės ir daugumos pilie- 
čių, kurie buvo smulkūs valstiečiai, amatininkai, prekeiviai ir kiti, neturėję 
daug nuosavybės (1981, 114ir toliau, 285-293, ir passim). Taip pat žr. Finley 
1983, 101 ir toliau. 

7. Pavyzdžiui, žr. Hole 1977, 43-75; Hyde 1973, 48-64, 104-123, 168-171; 
Martines 1979, 45-71, 148 -161; Pullan 1972, 116-162. 

8. Faktiškai Politinėje ekonomijoje Rousseau aiškiai iškėlė šią problemą; bet jo 
sprendimas yra neaiškus ir jis prie jos nesugrįžo Visuomenės sutartyje. Pa- 
straipoje, esančioje tuoj prieš cituotąją anksčiau, jis mums primena, kad 
“bendroji valia, kuri visada siekia išsaugoti visumos ir kiekvienos dalies 
gerovę, ir kuri yra įstatymo šaltinis, yra — visiems valstybės nariams jų 
santykyje su savimi ir su ja — to, kas teisinga ir kas neteisinga, matas". Bet jis 
tuoj pat priduria: 


Svarbu pastebėti, kad šis teisingumo matas, teisingas visų piliečių atžvilgiu, gali 
būti neteisingas svetimšalių atžvilgiu. Šito priežastis akivaizdi. Juk valstybės valia, 
nors ir bendra santykyje su savo piliečiais, nebėra tokia santykiuose su kitomis 
valstybėmis ir jų piliečiais, bet jų atžvilgiu tampa privačia ir individualia valia, 
kurios teisingumo matas yra gamtos dėsnis, o jis taip pat gerai atitinka nustatytus 
principus. Juk tada didelis pasaulio miestas tampa politiniu korpusu, kur gamtos 
dėsnis visada yra bendroji valia, o įvairios valstybės ir žmonės yra tik individualūs 
nariai (1978, 212). 


9. Plg. Visuomenės sutarties kn. 2, sk. 4, kur jis rašo: “Įsipareigojimai, siejantys 

mus su visuomenės organizmu, nepažeidžiami tik todėl, kad jie yra savitarpiš- 
ki, o jų prigimtis tokia, kad, juos vykdant, neįmanoma veikti kitų labui, 
drauge neveikiant savo labui. Kodėl bendroji valia visuomet nukreipta į vieną 
tikslą ir kodėl visi žmonės nuolat trokšta laimės kiekvienam, jei ne todėl, kad 
nėra nė vieno, kuris žodžio kiekvienas netaikytų sau ir kuris negalvotų apie 
save, balsuodamas už visų interesus?" (Ruso Ž.Ž. Apie visuomenės sutartį... 
P. 162). Ši pastraipa be pakeitimų paimta iš Ženevos rankraščio (Geneva 
Manuscript 1978, 62). 

Plg. taip pat Visuomenės sutartis, kn. 1, sk. 7, kurjis rašo: “Kai tik ši žmonių 
masė susivienija į vieną organizmą, jau negalima pakenkti nė vienam jo nariui, 
nepaliečiant viso organizmo, ir juo labiau negalima pakenkti organizmui, kad 
jo nariai to nepajustų. Vadinasi, ir pareiga, ir interesas vienodai įpareigoja abi 
susitariančias puses padėti viena kitai, ir tie patys Žmonės privalo stengtis 
išnaudoti šiame dvilypiame santykyje visus pranašumus, kuriuos jiems teikia 
susivienijimas" (Ruso Ž.Ž. Apie visuomenės sutartį... P. 151). 

Mill 1958, 44. Neprieštarautume Millio politinėms pažiūroms, jei pataisytu- 
me jo frazę taip, kad ji aiškiai tiktų moterims, kaip ir vyrams. 


DVIDEŠIMT PIRMAS SKYRIUS: BENDRASIS GĖRIS 
KAIP PROCESAS IR SUBSTANCIJA 


Rašydamas šį skirsnį, aš pasinaudojau nepublikuotu Shapiro tekstu “Pastabos 
apie respublikinį idealą Amerikos politikoje, istorijoje ir politinėje teorijoje" 
(1987). 

Apie aristoteliškąją dorybės tradiciją žr. ypač MacIntyre 1984; tačiau svarbu 
turėti galvoje, kad, MacIntyre'o požiūriu, Homero laikų visuomenėje, At- 
ėnuose ir Aristotelio [veikaluose] geras gyvenimas ir geras pilietis pasižymi 
ne dorybe vienaskaita, o dorybėmis daugiskaita: be kitų - geru vardu, teisin- 
gumu, narsa, susivaldymu (Apie dorybes Atėnuose, pvz., žr. 135 ir toliau). 
Apie respublikinę tradiciją žr. aptarimą 2 sk. ir ten esančias citatas iš Woodo 
ir Pococko veikalo. 

Woodas tiesiog tęsia pastraipą, kurią aš ką tik pacitavau, respublikoniškąją 
ideologiją apibūdindamas 


kaip viziją, taip atsietą nuo Amerikos visuomenės tikrovės, taip prieštaraujančią 
praeito amžiaus Amerikos patirčiai, kad vien to užteko, jog Revoliucija taptų vienu 
iš didžiausių utopinių judėjimų Amerikos istorijoje. Apie 1776 m. Revoliucija iš- 
reiškė paskutinę pastangą, galbūt - atsižvelgiant į Amerikos visuomenės prigimtį — 
net desperatišką daugelio amerikiečių pastangą įgyvendinti tradicinį Sandraugos 
idealą — korporacinę visuomenę, kur vienintelis valdžios tikslas būtų bendrasis 
gėris (cituotoje vietoje.) 


MacIntyre'as atmeta prielaidą, kad atėniečių sutarimas dėl gero žmogaus ir 

gero piliečio idealo vedė prie sutarimo dėl bendrojo gėrio, “nes moralinė 
nesantaika V ir VI a. atsirado ne tik dėl to, kad vienos dorybės buvo priešprie- 
šintos kitoms. Galbūt dar svarbiau, kad besivaržančios tos pačios dorybės 
koncepcijos gyveno viena šalia kitos ir dėl to kilo konfliktas. Teisingumo... 
prigimtis yra kaip tik tokios nesantaikos objektas (1984, 133-134). 
Nei veikale Makiaveliškas momentas (The Machiavellian Moment), nei dar 
kur nors, jei aš gerai suprantu, Pocockas neteigia, kad politinis gyvenimas 
Florencijoje, Anglijoje ar Amerikoje kada nors būtų realiai atitikęs vivere 
civile idealą. 
Sąžiningumo dėlei reikėtų pasakyti, kad, kaip jis sako kilniaširdiškame prie- 
raše prie antrojo leidimo: Po dorybės (After Virtue) "turi būti skaitomas kaip 
vis dar neužbaigtas dalykas" (MacIntyre 1984, 278). Ir galbūt MacIntyre'as 
tiki, kad filosofui nedera pateikti realią programą, nurodančią kaip įgyven- 
dinti gerą visuomenę. 
Kitur aš pasiūliau 50 000-200 000 kaip apytikrį politinės bendruomenės dydį, 
pakankamai mažą Jungtinėse Valstijose, kad būtų įmanoma veiksminga pilie- 
tybė, ir pakankamai didelį kontroliuoti gana plačiai dienotvarkei, apimančiai 
namų statybą, susisiekimą, sveikatą, planavimą, vystymąsi ir pan. (Dahl 1967). 
Nors šis skaičius yra Šiek tiek savavališkas, juo mažesnė bendruomenė, juo 
labiau sprendimai dėl šių ir kitų reikalų bus kontroliuojami didesnių ir labiau 
priskiriančių junginių priimamų sprendimų dėka. 
Tačiau atrodo, kad Walzeris dvejoja dėl realios praktikos, ypač neliečiamųjų 
atveju (1983, 151). Galbūt nuostatos iš tikrųjų nevienodos ir žemesniųjų kastų 
nariai yra įniršę ir pasipiktinę. “Jei taip būtų, tada būtų svarbu ieškoti princi- 
pų, įforminusių jų pasipiktinimą. Tie principai taip pat turėtų įsisieti į kaimo 
teisingumą" (314). 

i0 junginio sritis ir erdvė gali būti aiškiai nustatomos; Žmonės, gyvenantys 
šio junginio srityje, tvirtai siekia politinės autonomijos jos ribose iškylančių 
reikalų atžvilgiu; jie tvirtai siekia valdytis per demokratinį procesą; reikalų 
apimtis išlieka pateisinamose ribose; junginiui priklausančių asmenų intere- 
sai yra labai veikiami tos apimties ribose priimamų sprendimų; konsensas tarp 
asmenų, kurių interesai žymiai veikiami, yra didesnis negu jis būtų kitose 
tikėtinose ribose; matuojant atitinkamais kriterijais, pajamos turi persverti 
išlaidas. 


DVIDEŠIMT ANTRAS SKYRIUS: 
DEMOKRATIJA RYTDIENOS PASAULYJE 


Plg. ypač 2:378-381, Tocgueville (1840) 1961. Išsamesnę išsklaidą žr. Dahl 
1984, sk. 1, 7—51. Tolesni paragrafai paimti iš 36 ir toliau. Visą citatą žr. 
priede. 

Vienintelis man žinomas atvejis yra Urugvajus, ir verta pastebėti, kad demo- 

kratija Urugvajuje buvo atkurta greičiau nei kaimyninėse valstybėse - Argen- 
tinoje, Brazilijoje ir Čilėje. 


DVIDEŠIMT TREČIAS SKYRIUS: PAŽANGIOS 
DEMOKRATINĖS ŠALIES METMENYS 


Be to, įmonės nuosavybės teisę būtų galima perduoti kooperatyvui, tą įmonę 
valdančiam kolektyviai; kiekvienas darbininkas turėtų teisę į vieną balsą, bet 
ne į perkamąjį pajų. Toks sprendimas buvo pritaikytas labai klestinčiose 
darbininkų valdomose ir kontroliuojamose įmonėse Mondragone, Ispanijoje 
(plg. Thomas ir Logan 1982). Kitur aš argumentavau, kodėl tokia nuosavybės 
forma man atrodo pranašesnė ir už individualiai įsavintus pajus ir už įvairias 
kolektyvinės nuosavybės formas (Dahl 1984). 

Apie kitus sunkumus ir non seguitur žr. Dahl 1984, sk. 2. 

Apie tam tikras sprendimo, kuris, man atrodo, tinka daugeliui Jungtinių 
Valstijų firmų, detales žr. Dahl, 1984 sk. 3, 4. 

Mondragono kooperatyvų sėkmę didžia dalimi paaiškina kaip tik tokio tipo 
efektyvios rėmimo sistemos. Aprašymus žr. Thomas ir Logan 1982, sk. 3, 4; 
Ellerman 1982. 

Oxford English Dictionary leidėjai akivaizdžiai rado tik vieną anglišką varto- 
seną iki XIX a., savo prasme artimą šiuolaikinei sąvokai. Plg "intelektualo" 
apibrėžimas, past. 4. 

Kaip pastebėjo Shilsas, “atsirado bendresnis nutolimo nuo valdžios jausmas, 
tapęs viena stipriausių intelektualų antrinių tradicijų. Visų pirma tai atsitiko 
Vakaruose, o vėliau, šiame amžiuje, Afrikoje ir Azijoje tarp intelektualų, 
kuriems padarė įtaką Vakarų tradicijos" (1968, 407). 

Vidinė šios kategorijos įvairovė buvo atskleista Almondo klasikiniame veika- 
le apie užsienio politiką ir viešąją nuomonę, kur jis išskyrė įvairius politinio 
elito tipus Jungtinėse Valstijose: 


1. Tokie politiniai elitai, kurie apima viešai išrinktus, aukštus skiriamus ir partijų 
lyderius. Šis politinis elitas, žinoma, yra pasidalinęs pagal padėtį politikos vykdymo 
procese (t.y. įstatymų leidžiamąją, vykdomąją, teisminę) ir pagal politikos sritį, už 
kurią atsakoma (e.g. užsienio politikos sritis, Valstybės Departamentas ir Rūmų bei 
Senato užsienio reikalų komitetai). 2. Administraciniai ir biurokratiniai elitai... 3. 
Interesų elitai, apimantys daugelio privačių, į politiką orientuotų asociacijų atsto- 
vus... Čia irgi... mes galime skirti išrinktus ar politinius interesų elitus ir biurokra- 
tinį personalą... 4. Pagaliau esama komunikacijų elitų, kurių aiškiausi atstovai yra 
masinės informacijos priemonių savininkai, kontroliuotojai ir aktyvūs veikėjai. 
„Galbūt veiksmingiausi nuomonių formuotojai yra profesinės, bendruomeninės ir 
institucinės “įžymybės", žinomos kaip patikimi vyrai ir moterys... su asmeninėmis 
palydomis (1950, 139-141). 

8. Apie vieną viešųjų politinių elitų sluoksnį, komunikacijų elitus, Almondas 
pastebi: “Bet koks paprastas komunikacijų struktūros aprašas neišvengiamai 
pažeidžia jos įvairovę ir sudėtingumą" (1950, 139-141). 

9. Kai kuriuos bandymų su telekomunikacijomis keliose Amerikos valstijose ir 
bendruomenėse aprašymus ir analizes, plg. Arterton ir kt. 1984. Nors visi šie 
bandymai buvo technologiškai paprasti, jie atskleidžia didžiules jau turimų ir 
pranašesnių technologijų galimybes. Taip pat žr. Abramson, Arterton ir Orren 
1988. 

10. Trumpą tokios krypties sprendimo apmatą galima rasti Dahl 1984, 82-85. 


PRIEDAS 

sity Press, 1971. 

7, 8, 9 skyrius: “Procedural Democracy", Kn. Philosophy, Politics and Society, 
red. Peter Laslett ir James Fishkin. New Haven: Yale University Press, 1979. 

12 ir 13 skyrius: “The Moscow Discourse: Fundamental Rights in a Democratic 
Order", Government and Opposition 15 (Winter 1980): 3-30. 

20 ir 21 skyrius: Dilemmas of Pluralist Democracy: Autonomy versus Control. 
New Haven: Yale University Press, 1982. 

14 skyrius: “Federalism'and the Democratic Process", Nomos 25, Liberal Democ- 
racy (1983). 

15 skyrius: “Polyarchy, Pluralism and Scale", Scandinavian Political Studies 7, 
no. 4 (1984): 225-240 (Rokkan Memorial Lecture, Bergen, May 16, 1984). 

12, 22 ir 23 skyrius: A Preface to Economic Democracy. Berkeley: University of 
California Press, 1985. 

ship. Syracuse: Syracuse University Press, 1985. 

sities Press, 1986. 

- ir daugumos valdžia 195 
- kaip demokratinio proceso kriterijus 150-154 
- ir mažumos viešpatavimas 367-368 
- ir saistantys sprendimai 143 

- ir daugumos principas 271-275 
- ir demokratinio junginio problema 264-275 
- klasikinėje Graikijoje 453 

Indoktrinacija, ir mažumos viešpatavimas 363 
Induizmas 463 
Informacija 
- prieinamumas 311, 449-451 
- kokybė 450 

Kemeny, John C. 461 
Kibucai 305 
Kinija (Taivanis) 72, 87 
Kipras 341 

- demo narystė 167-169 
- idealizuotas polis 33-38, 300 

33—697 

Lygi galimybė 118-119, 154-156 
Lygybė 45 
- atsižvelgiant į asmenį 117 

- idealas versus tikrovė 33-38 

- verslo firmos 439 
Monarchija 42-43 
Mondragonas (Ispanija). 485-486 
Montesguieu, Charles-Louis de Secondat, baronas de 39-41 
Moralinė kompetencija 

- valstybinė valdžia 440-452 
- vidinės įmonių valdžios 434-44(0) 
- Žr. taip pat Transnacionalinės politinės sistemos 
Periklis 29-31 
Peru 317 
Pėstininkai 325 
Pietų Afrika 139-140, 162 
Pietų Korėja 86 
Piliečių dalyvavimas 
- demokratijoje versus poliarchijoje 300-309 
- graikų polyje 26, 31-32, 34 
- kaip demokratinio proceso kriterijus 146 
- karo reikaluose 324 
- nacionalinėse valstybėse 289-291, 307-309 
- ir techninės naujovės 450 
- ir tinkamumas valdyti 76-78 
- ir Tvirtasis Lygybės Principas 131-133, 141 
- Žr. taip pat Dalyvaujamoji demokratija 
Piliečių milicija 325-326, 329 
Pilietinis neklusnumas 52, 67 
Pilietybė 
- kaip kategorinė teisė 163-166 
- kaip išskirtinė 34-38 
- kaip pilnai sąlygota 160-163 
- kaip sąlygota kompetencijos 166-173 
- ir kompetencijos prielaida 144-145 

- pažangioje demokratinėje šalyje 448-452 

- poliarchijoje 295 
Pirminės politinės teisės 229-231, 293-299 
Pirminės teisės, jų teorija 225-226 
Plamenatz, John 126-128 
Platonas 

- ir polio prigimtis 25-27 

- Valstybė 71, 75, 84, 105-106 
Pliuralizmas ir bendrasis gėris 298-299, 384-397 
Pliuralizmas ir daugumos valdžia 195 
Pocock, J. G. A. 382, 398-399, 485 past. 3 
Poliarchija 

- augimas 311-317, 416-417 

- ir demokratija 297-298 

- ir demokratinio proceso nesėkmė 236-237 

- esminės sąlygos 299, 323-350 

- institucijos 296-297, 310-311, 422 

- įsitikinimas teisėtumu 346-348 

- įvertinimas 298-299 

- kaip institucijų sistema 293-297, 310-311 

- ir konsociacionalizmas 339-343 

- mažoritarinės versus nemažoritarinės sistemos 208-213 

- ir MDP visuomenės bruožai 332-336 

- nelygybės 352-354 

- ir netiesioginis mažumos viešpatavimas 368 

- palankios sąlygos 157, 309-322, 417-418 

- pamatinių teisių apsauga 252 

- visiška 311-316 

- ir politinių aktyvistų įsitikinimai 345-348 

- raidos struktūros 321-322 

- reikalingos sąlygos 296 

- sąlygų pasikeitimas 416-423 

- skiriamieji bruožai 297-298 

- stabilumas 475 past. 7 

- ir subkultūrinis pliuralizmas 337-339 

- ir teoriniai apmąstymai 320-327 

- ir tolesnis demokratizavimas 157, 308, 323-350, 415-418, 430 

- ir užsienio intervencija 348-349 

- viešosios nuomonės evoliucija 250-251 
Poliarchija II ir politikos specialistai 446-448 
Poliarchija III. Žr. Pažangi demokratinė šalis 
Poliarchijos. Šalys, klasifikuojamos kaip poliarchijos 

- 1930 m. 317 

- devintajame dešimtmetyje 319 

- politika ankstyvosiose poliarchijose 314 

- skaičius pagal dekadas 318 

- teisminė priežiūra 218, 254 
Policinės pajėgos, jų kontrolė 323-328, 477 past. 8 
Polis 24-30 

- žr. taip pat Miestas-valstybė; Klasikinė Graikija 

Politinė bendruomenė ir kultūrinis reliatyvizmas 405-407 
Politikos filosofai, jų prietarai 171 
Politinė kompetencija 78-80 
- žr. taip pat Priežiūra 
Politinis konfliktas 
- ir atstovaujamoji valdžia 44-45 
- ir bendrasis gėris 383-384 
- ir ekonominės struktūros kaita 402-403 
- graikų miestuose-valstybėse 33-34 
- ir individo teisės 295 
- kaip norma 422 
- klasikinėje Graikijoje 455 past. 10 
- ir mastas 292 
- ir poliarchija 337-345 
- ir respublikinė tradicija 41 
- Žr. taip pat Politinės partijos 
Politinė kultūra 348-349 
Politinė lygybė 173-175, 238 
- ir demokratinio proceso kriterijai 173-174 
- ir ekonominės teisės 432-433 
- kaip viešasis gėris 99 
- logika 45-48 
- pažangiose demokratinėse šalyse 427-429 
- ir priežiūra 75 
- respublikinėje tradicijoje 38-39 
- tarp piliečių ir organizacijų 396-397 
Politinės partijos 
- atsiradimas 41, 422-423 
- ir mažumos viešpatavimas 365-367 
- problemų aspektai 209-210 
Politiniai resursai 
- išsisklaidymas MDP visuomenėje 333-334 
- ir mažumos viešpatavimas 354-356 
- žr. taip pat Politinė lygybė 
Politinė santvarka 142-144 
Populistinė demokratija. Žr. Demokratinis procesas, jo pilnoji prasmė 
Pozityvi sprendimo taisyklės atsakomybė 186-187 
Prancūzija 211 
Prievarta 
- ir netobulas pasaulis 70 
- kaip blogis 55-57 
- ir mažumos viešpatavimas 364-366 
- neišvengiamybė valstybėse 323 
- pateisinamumas 59-63 
- ir politinė autonomija kaip teisė 262-264 
- smurtinė 323-332 
- ir valstybė 458 past. 2 
- žr. taip pat Anarchizmas 
Priežiūra kaip poliarchijos alternatyva 347-348 
- ekonominėse įmonėse 433-435 

- ir instrumentinė kompetencija 83-85 
- ir intelektualai 441-445 
- ir trečioji demokratinė transformacija 424-426 
- istorinė patirtis ir priežiūra 85-87 
- kritika 89-118, 448-449 
- ir meritokratija 76-78 
- ir moralinė kompetencija 81-85 
- ir politiniai sprendimai 102-104 
- prielaidos 75-77 
- prieštaravimai demokratijai 71-87 
- ir prigimtinės lygybės idėja 117-118 
- ir specializacijos poreikis 83-85 
- ir substanciniai interesai 229-231 
- ir tinkamumas valdyti 78-81, 434-439 
- vizijos 72-74 
- žr. taip pat Kvazipriežiūra 
Prigimtinė lygybė, jos prielaida. Žr. Prigimtinės Lygybės Idėja 
Prigimtinės Lygybės Idėja 112-120, 134-145, 462-463 past. 4 
- ir Asmeninės Autonomijos Prielaida 132-133 
- ir substancinis gėris 224-225, 231-232 
- prasmė 115-119 
- silpnybės 117-118, 127-128 
- ir teisminė priežiūra 255 
Priskyrimas 
- ir bendrasis gėris 378-380 
- ir istorinis sąlygotumas 160-163 
- kaip problema 155-157, 159-176 
- kriterijus 169-171 
- pateisinimas 172-174 
- žr. taip pat Pilietybė; Demas; Liaudis 
Problemos 
- aspektai partijų konflikte 209-211 
- ir daugumos valdžia 203 
Proporcinis atstovavimas (PA) 199, 208-211 


Rae, Douglas 117 
Rainborough, William 462 past. 2 
Rawls, John 81, 114, 219-221 
Reguliavimas 
- politinės lygybės įgyvendinimas per reguliavimą 428 
Reinecke, W. 319 
Reliatyvi dauguma ir daugumos valdžia 195 
Renkami pareigūnai 309-310 
Respublikinė tradicija 
- apibrėžimas 37 
- demokratijos idėja 37-40 
- ir demokratijos problema 40-41 
- lyderiai 39 
Respublikos Italijoje. Žr. Venecija 
Ribos 


522 Rodyklė 


- bendrojo gėrio 387-390 
- ekonominės sistemos 431 
Ribos problema 
- ir kolektyvinis junginys 196-198, 279 
- ir kolektyviniai sprendimai 185, 195-196 
- ir nauda 190 
Ribota demokratija 205-206, 225 
Riker, William 206-207 
Riley, Patrick 463 past. 10 
Rinkimai 
- ankstyvosiose poliarchijose 316 
- kaip poliarchijos kriterijus 314-315 
- netiesioginiai JAV 474-475 past. 2 
- procedūros ir substancinis gėris 247 
- procentinis dalyvavimas 315-317 
Rinkimų sistema 
- jos trūkumai 199 
Rizika ir politiniai sprendimai 101-102 
Romos respublika 37, 42 
- žr. taip pat Klasikinė Graikija 
Rousseau, Jean-Jacgues 161 
- apie faktinę teisę 161 
- ir atstovavimas 302-303, 466 past. 5 
- ir demokratinio junginio dydis 265 
- ir demo narystė 163-165, 167 
- Esė apie politinę ekonomiją 385-386, 483 past. 8, 9 
- ir piliečių dalyvavimas 302-303 
- ir sprendimo taisyklė 204, 221 
- ir viešasis gėris 392-393 
- Apie visuomenės sutartį, arba politinės teisės principai (Visuomenės sutartis) 
43, 81, 120, 152, 164-165, 286, 290, 300-302 


Sanchez Vazguez, Adolfo 37 
Sau-pakankamumas 31-33 
Savivalda 

- teisė įją 233-234 
Sealey, R. 476 past. 2 
Schumpeter, Joseph 161-163 
Shils, Edward 441, 486 past. 6 
Shoemaker, Robert W. 474 past. 2 
Simpatija 

- apsišvietusi 243 
Skandinavijos šalys 

- Ir atstovavimas 43 

- demokratizacija 289 

- gerovės valstybė 430 

- organizacinis pliuralizmas 394 

- poliarchijos augimas 308-309 

- ir pramonės parlamentas 395-396 

- sprendimo taisyklė 211 
- teisminė priežiūra 253 
Skinner, B. F. 72, 74, 91 
Skirstomasis teisingumas 218, 403-407, 413-415 
Socialinė nauda. Žr. Nauda 
Socializmas 
- ir bendrasis gėris 402-403 
- ir valstybinis įmonių reguliavimas 435 
Specializacija 78, 84-85, 447-448 
- Žr. taip pat Ekspertai kaip politikai; Instrumentinė kompetencija; Viešosios 
politikos specialistai 
Specialios procedūros 
- ir substancinis gėris 247-248 
Sprendimo taisyklė 
- ir alternatyvų skaičius 191-193 
- demokratiniame procese 156 
- reikalavimai ir daugumos valdžia 185-187 
- ir standartinis sprendimas 180-181 
- žr. taip pat Daugumos valdžia; Vieningumas 
Sprendimų priėmimas 
- ir sudėtingumas 445-448 
Sprendžiamoji fazė 143, 146-149 
Stabili poliarchija. Žr. Poliarchija 
Status guo 186, 201 
Ste. Croix, G. E. M. de 483 past. 6 
Stepan, Alfred 351 
Stephens, E. H. 477 past. 14, 479 past. 26 
Stephens, J. 477 past. 14, 479 past. 26 
Subkultūrinis pliuralizmas 
- nekonsociaciniai sprendimai 341-343 
- padariniai 337-343 
- ir poliarchijos žlugimas 343 
Substancinė demokratija 156, 217 
- žr. taip pat Substancinis gėris 
Substancinis gėris 
- ir elitų prievarta 471- 472 past. 7 
- jam padarytos žalos korekcija 245-256 
- kaip išoriškas ir nebūtinas demokratiniam procesui 223, 230, 235-237 
- kaip išoriškas, tačiau būtinas demokratiniam procesui 223, 231-232 
- kaip neatskiriamas nuo demokratinio proceso 223-231 
- ir klaidingos prielaidos 218-223 
- reikalavimų jam rūšys 223, 232, 245 
- ir specialios procedūros 247-248 
- versus procedūrinis teisingumas 176, 218-223 
- Žinojimas 242-244 
Sudėtingumas ir demokratinis procesas 445-447 
Suomija. Žr. Skandinavijos šalys 


Šešėlinė demokratijos teorija 12-15 
Švedija. Žr. Skandinavijos šalys 

Šveicarija 
- ir atstovavimas 456 past. 4 
- piliečių milicija 329-330 
- poliarchijos augimas 312-313 
- sprendimo taisyklė 209, 211, 213 
- ir subkultūrinis pliuralizmas 338-342 
- teisminė priežiūra 253 
Šveicarijos Konfederacija 326-327, 456 past. 4 


Taivanis. Žr. Kinijos Respublika 
Taylor, John 336 
Tarybų Socialistinių Oi aka Sąjunga (TSRS) 86, 162 
Techninė kompetencija. Zr. Instrumentinė kompetencija 
Technologija, karinė 324-327 
Teisės 
- ir daugumos versus mažumos tironija 206-208 
- ir demokratija kaip asmeninės laisvės prielaida 118-120 
- plėtimasis ir mastas 294-296 
- prieš demokratinį procesą 243-245 
- prieš valstybę 256 
- procedūrinės versus substancinės 156, 225-234 
- žr. taip pat Kategorinis principas; Bendrasis gėris 
Teisingumas 
- ir demokratinis procesas 218 
- graikų polyje 26-29 
- ir mažoritarinės versus nemažoritarinės struktūros 207-209 
- kaip viešasis gėris 99-100 
- kriterijai 403-406 
- ir lygi prigimtinė vertė 462-463 past. 4 
- procedūrinis versus substancinis 156, 218-222 
- Rawlso principai 376-377 
- Žr. taip pat Paskirstomasis teisingumas 
Teisingi sprendimai 
- ir daugumos valdžia 56-57 
Teisminė priežiūra 253-256, 469 past. 5, 471 past. 5, 6 
Telekomunikacijos 450 
Televizija, jos įtaka 444 
Tėvų autoritetas 243 
Tocgueville, Alexis de 225, 238 
Trisdešimt tironų 25-27 
Tvirtasis Lygybės Principas 
- apimtis 47-49 
- bruožai 46-49 
- ir darbo vieta 437-439 
- empirinis pagrįstumas 457 past. 6 
- jame glūdintys įsitikinimai 46-47 
- interpretacija 130-133, 141 
- įvairios apraiškos 46-48 
- ir pilietybė kaip kategorinė teisė 169 

- ir priežiūra 81-82 
- ir priskyrimas 130-133, 155-157, 160-161, 173 


Urugvajus 86, 317 
Utilitarizmas 116, 125 
Užsieniečiai 
- ir bendrasis gėris 389-391, 393-395 
- ir demo narystė 171-174, 466-467 past. 11 
Užsienio intervencija 
- ir poliarchija 349-351, 419-421 


Vaikai 
- ir bendrasis gėris 389, 391-393 
- ir demo narystė 76-77, 79-80, 155-157, 164-166 
- ir kompetencijos kriterijus 169-171 
- ir paternalistinis autoritetas 135-136 
- ir suaugusiojo apibrėžimai 170-171, 173 
- teisės 466 past. 10 
- ir vaikų darbas 186 
“Valdymo mokslas" 88-90 
Valdovai versus filosofai 105-108 
Valstybė 
- ir individo autonomija 58-59, 64-67 
- kaip prievartinė 51, 54-57 
- kaip terminas 458 past. 2 
- paklusnumas 53-57, 67-69 
- poreikis 62-67, 75 
- prigimtis 55-56 
- ir teritorija 472 past. 2 
- žr. taip pat Anarchizmas 
Vanhanen, T. 318 past., 477 past. 14 
Venecijos respublika 
- aristokratija 86, 132-133, 165 
- lygybė 48 
- ir viešasis gėris 381-382 
Venesuela 340-341, 345 
Vengrija 317, 341 
Vergovė 36, 76-77, 138-140, 160-161 
Vertybės 
- graikų polyje 26-30 
- ir daugumos valdžia visiems reikalams 203 
- ir demokratinė teorija 18-19 
- viešojo gėrio turinyje 99-101 
- žr. taip pat Laimė; Teisingumas; Dorybė 
Verslininkai 
- grupių interesai 444 
Vestminsterio modelis 208-210, 470 past. 10 
Viduramžių karyba 326-327 
Vieningumas 120-121, 179, 204, 208 
Viešasis gėris. Žr. Bendrasis gėris 

Viešoji nuomonė, jos evoliucija 250-252 
Viešoji politika 
- ir racionalus netikrumas 102-104, 447-449 
- politinės lygybės įgyvendinimas per viešąją politiką 428-429 
Viešosios politikos specialistai 
- ir demokratinis procesas 445-447 
- kaip kvaziprižiūrėtojai 447-449 
- požiūrių skirtumai tarp jų 449-450) 
- tipai 486 past. 7 
Vietinė autonomija 259-261 
Visuomenė, jos prigimtis 332-337 
- žr. taip pat Moderni dinaminė pliuralistinė (MDP) visuomenė 
Vyriausybė, apibrėžimas 143 
Vyrų poliarchijos 317, 320-321 
Vokietija 212, 316-317 
Vokietijos Demokratinė Respublika (Rytų Vokietija) 348-349 
Vokietijos Federacinė Respublika (Vakarų Vokietija) 319 


Walzer, Michael 403-407 
Ware, Alan 474 past. 3 
Warren, Earl, Vyriausiasis teisėjas 254, 471 past. 5 
Webb, Sidney 457 past. 7 
Weingast, Barry 206-207 
Wolff, Robert Paul 52 
- anarchizmo gynėjas 58-59 
- prieštaravimai jo argumentams 65-67 
Wood, Gordon 400, 484-485 past. 3 


Žinojimas 
- bendrojo gėrio 88-100, 375-378 
- ir atotrūkis tarp politikos ekspertų elitų bei piliečių 448-452 
- ir priežiūra 82-83, 88-100 
- “savojo gėrio" 137-138 
- kaip pasirengimas valdyti 77-78, 81-84 
- substancinio gėrio 241-243 
„ - Žr. taip pat Instrumentinė kompetencija; Moralinė kompetencija 
Zeneva 466 past. 5 
Zmogaus teisės, visuotinės 36 
- Žr. taip pat Substancinis gėris 

POLITOLOGIJA 


„Apie demokratiją tiek 'daug Kalbamė, kad šis žodis 


darosi beprasmis. Demokratijos idėja nūnai tiek po- 
| puliari ir neapbrėžta, kad net diktatoriai skelbiasi 
"„siekią demokratijos“. Kas iš tiesų yra demokratija? 
Mūsų dienomis ji visai kitokia negu atsirado senovės 
Graikijoje. Kokia ji bus (ir ar bus) rytoj? Ar įmanoma 
"gražią demokratijos idėją įkūnyti tikrovėje? Ar demo- 
kratija beribė? Pati demokratijos sąvoka visada leidžia 
ginčytis ir kritikuoti. Be šios knygos neįmanoma išsi- 


versti tiek demokratijos gynėjams, tiek jos kritikams. 


„Ši knyga yra Dahlio kelių dešimtmečių intensyvaus 


darbo suvestinė, kurioje sukoncentruoti visi dabarti- 


niai demokratijos teorijos laimėjimai. Tai neabejotina | 


šios teorijos viršūnė.“ A. šTROMAS, Hi/kdale College (JAV) 

